
Rašydamas, tiksliau — diktuodamas, šią knygą, siekiau 
grynai praktinio tikslo. Viso labo tenorėjau universiteto stu- 
dentams pateikti kuo daugiau informacijos ribotos apimties 
veikale ir išvengti moksliško sausumo, kuris dažniausiai 
atsiranda autoriui nepakankamai įsijautus į savo dalyką. 
Dirbdamas nė karto nepajutau nuobodulio; iš tiesų daugiau 
žaidžiau nei triūsiau, tad kai kurios frazės, manau, išsaugojo 
mano šypsenos pėdsaką. Kadangi skaitytojas gali pajusti 
nuotaiką, kurios lydimi formavosi jo skaitomi sakiniai, man 
belieka tikėtis, jog nesukelsiu nuobodulio nei studentams, nei 
skaitančiajai visuomenei. 

Lenkų literatūra visada labiau linko į poeziją ir teatrą negu 
į prozą, todėl ji liko beveik nežinoma angliškai kalbančiose 
šalyse, ir jos suvokimas dažnai būdavo veikiamas štampų. Ro- 
mantizmas, kaip literatūros srovė ir kaip politinė nuostata, 
buvo laikomas pagrindiniu lenkų literatūros bruožu, o Romos 
katalikybė - jos neatsiejamu sandu. Bet iš tikrųjų šių banalių 
vertinimų kilmė gana nesena, tad jų atsiradimą bandysiu ap- 
tarti šioje knygoje. Reikia turėti omenyje, kad iš visų šiuo- 
laikinių slavų kalbų čekų ir lenkų pirmosios pasiekė litera- 
tūrinės raiškos instrumento brandą. Bohemijos Karalystėje tai 
atsitiko viduramžiais, Lenkijos Karalystėje - renesanso laikais. 
Tad lenkų literatūrai tvarų pavidalą suteikė šešioliktojo-sep- 
tynioliktojo šimtmečio „aukso amžius“, ir beveik pusė mano 
darbo skirta literatūriniams reiškiniams, atsiradusiems anks- 
čiau negu Europos scenoje pasirodė romantizmas. Tiesa apie 

Romos katalikybę yra ta, kad ilgai lotynų kalbos smaugta 
gimtoji kalba Lenkijos bažnyčiose pirmiausia pradėjo do- 
minuoti dėl religinių nesutarimų, sukeltų iš pradžių Jano 
Huso, vėliau Lutherio ir Calvino idėjų. „Aukso amžiaus“ 
Lenkija buvo gana protestantiška šalis, „eretikų rojus“. Ne- 
paisant vėlesnių kontrreformacijos pergalių, intelektualinio 
maištingumo dvasia nebuvo prarasta; švietimo amžiaus pub- 
licistai ir devynioliktojo šimtmečio demokratai šį paveldą 
perdavė mūsų laikų liberaliajai inteligentijai. Lenkų litera- 
tūroje galima pastebėti daugiau ar mažiau ryškėjantį pastovų 
bruožą —- keistą dvilypumą: jausmingas moralizmas, aiškiai 
puoselėjamas giliai įsirėžusių krikščioniškosios etikos normų, 
reiškėsi kartu su antiklerikalizmu ir visišku skepticizmu bet 
kurių dogmų (religinių ar politinių) atžvilgiu. 

Jau minėjau, jog nesiekiau daugiau negu parašyti tinkamą 
vadovėlį, užpildantį akivaizdžią spragą, nes vienintelis kitas 
prieinamas informacijos šaltinis, velionio Manfredo Kridlio 
(kadaise man dėsčiusio Lenkijoje, vėliau —- Kolumbijos uni- 
versiteto profesoriaus) Lenkų literatūros ir kultūros apžvalga (A 
Survey of Polish Literature and Culture), jau išparduota; be to, 
ji neapima dešimtmečių, skiriančių mus nuo 1939 metų, ojie 
daugeliu atžvilgių labai svarbūs, jau vien todėl, kad parodo, 
kaip rašytojus gali veikti istoriniai kataklizmai ir neregėtas 
smurtas. 

Nors vadovėlio autorius privalo būti kiek galint objek- 
tyvesnis, tai nereiškia, kad jis turi pasidaryti beasmene faktus 
rūšiuojančia mašina. Dirbdamas jis naudojasi savo paties 
sistema, atpažįstama pagal tai, kaip jis atrenka medžiagą, 
kokioms srovėms ir asmenybėms skiria daugiau dėmesio. 
Todėl noriu trumpai išdėstyti savo paties požiūrio ypatumus. 

Esu išauklėtas Lenkijoje, todėl persisunkęs — gerai tai ar 
blogai - daugeliui Europos intelektualų būdingu istorizmu. 
Skaitytojui, besitikinčiam stropaus grynai estetinių vertybių 
tyrinėjimo, tai nebus pati geriausia rekomendacija. Literatūrą 
suvokiu kaip kalba išreikštas žmonijos gyvenimo akimirkas, 
dėl to pastarosios tampa apmąstomos ir prieinamos pali- 
kuonims. Nors griežta atranka yra būtinas metodas tam, kuris 
siekia ištirti laiko džiungles, jose išgirstas žmogaus balsas 
nusipelno dėmesio, net jeigu jis dar šiurkštus ir drebantis. 


X 


Pratarmė 


Šitaip mąstydamas, daug vietos skyriau būdingiausiems kiek- 
vieno laikotarpio raidos bruožams, net ir tiesiogiai nesąlygo- 
jusiems šedevrų atsiradimo. Neniekinau nei beprotiškų, nei 
juokingų, nei groteskiškų dalykų. Be to, kadangi lenkų litera- 
tūra visada ryškiai atspindėdavo istorines aplinkybes ir daž- 
nai būna sunku numatyti, kiek skaitytojas žino istorinių faktų, 
kiekvieną skyrių pradedu trumpa užsienio ir vidaus politinės 
situacijos apžvalga. Tose įžanginėse pastabose pagrindinis 
dėmesys skiriamas institucijų ir idėjų istorijai. 

Lenkijos istorija ir literatūra man atrodo absurdiška ir ku- 
pina neatitikimų: slavų tauta, kurios rašytojai iki pat rene- 
sanso rašė tik lotyniškai; didžiulė valstybė, amžius besiprie- 
šinusi teutonams, Turkijai bei Maskvai, bet paprasčiausiai 
subyrėjusi dėl piktnaudžiavimo nuosava parlamentine sis- 
tema, o jos kadaise silpnesni kaimynai ją pasidalijo ir ištrynė 
iš Europos žemėlapio kokiems šimtui dvidešimčiai metų; 
stebėtinai vitališki žmonės, lengvai nugrimztantys į buką 
apatiją ir demonstruojantys savo dorybes tik tada, kai reikia 
sutriuškinti ir sunaikinti kokią nors kitą žmonių grupę; išto- 
bulintas skonis, leidęs sukurti Elžbietos laikų Anglijos dai- 
niams nenusileidžiančią lyrinę poeziją, kurioje derinosi ironija 
ir talentas, tačiau kuriai nuolatos grėsė girta apatija ir para- 
pijiniai lemenimai; religinės ir politinės tolerancijos papročiai, 
susiformavę daugiakonfesinėje ir daugiatautėje renkamo 
karaliaus valdomoje Respublikoje, tačiau dėl kolektyvinių 
nesėkmių išvirtę įžeistu, liguistu nacionalizmu; šalis, dėl ku- 
rios žmonių lojalumo antrojoje šio amžiaus pusėje varžosi dvi 
lygiavertės galybės - Komunistų partija bei Romos Katalikų 
Bažnyčia. Šiame, atrodytų, tokių nesugretinamų, bet pagal 
nuosavą logiką susipynusių elementų chaose gali slypėti 
universalių pamokomų ženklų. 

Šalis, apie kurią čia kalbu, susiliejus dviem politiniams 
organizmams - Lenkijos Karalystei ir Lietuvos Didžiajai Ku- 
nigaikštystei, keletą šimtmečių buvo didesnė už tikrąją Len- 
kiją. Ji apėmė taip pat Lietuvą, Gudiją ir Ukrainą. Todėl sten- 
giausi kiek įmanydamas neignoruoti kitų šios šalies kalbų 
reikšmės, ypač rytinių slavų (nei lenkų, nei rusų), vadintų ru- 
sinais, dialekto, kuris vėliau šiaurėje išsivystė į gudų, o pie- 
tuose - į ukrainiečių kalbą. Taip pat jutau reikalą išsklaidyti 

nesusipratimus dėl žodžio „Lietuva“ vartojimo: kadaise taip 
buvo vadinamas tiek mažas baltų pusiasalis, apgyventas 
neslaviškai kalbančių žmonių, tiek žymiai didesnė Dnepro 
baseino upių drėkinama teritorija, kurios gyventojai ilgą laiką 
buvo vadinami lietuviais vien todėl, kad juos valdė lietuvių 
kunigaikščiai. Šiaip ar taip, esu patyręs, kad lingvistinių 
painiavų šiame regione daugiau, negu įmanoma aptarti trum- 
pose apžvalgose. 

Siekiant tvarkingai vadovėliuose išdėstyti medžiagą, pa- 
prastai pasitelkiama skirstymo į laikotarpius sistema. Istorijos 
srautas sunkiai leidžiasi sudėliojamas į tvarkingas sekcijas, 
todėl turime įvertinti tam tikrą sąlyginumų kiekį. Mokslinčiai 
mėgsta tokius gražiai skambančius žodžius kaip „renesan- 
sas“, „barokas“, bet visada reikia turėti omeny jų reikšmės re- 
liatyvumą ir nekonkretumą. Bet kurioje kiekvienos civili- 
zacijos gyvavimo fazėje galima pastebėti vienu metu esančias 
ir susipinančias sroves; nauja ir sena kontaminuoja viena kitą, 
ir toli gražu nėra tikra, ar kokios nors naujovės mąstymo ar 
emocijų srityje esti reikšmingesnės vien todėl, kad jos „pažan- 
gios“. Be to, panašių savaime suprantamais laikomų terminų 
miglotumas atima ryžtą beviltiškai mėginti pagauti jų „esmę“ 
apibrėžimais. Kaip teisingai yra pasakęs Paulis Valėry: „Ne- 
įmanoma rimtai mąstyti tokiomis sąvokomis kaip klasicizmas, 
romantizmas, humanizmas, realizmas. [...] Niekas nepasigeria 
ir nenumalšina troškulio butelių etiketėmis.“ Vadovėlio au- 
torius negali apsieiti be etikečių, tačiau nebūtinai jas turi 
klijuoti visiškai rimtai. Prisipažįstu, kad, priešingai nei tie, ku- 
rie literatūroje įžvelgia amžiną, sakykime, „klasikinės dva- 
sios“ bei „romantinės dvasios“ sąveiką, aš neinu toliau bend- 
rų tam tikro laikotarpio sąvokų ir literatūrinių priemonių, t.y. 
to, kas tam tikroje įvairovėje atsiranda tik kartą konkrečiu 
laikotarpiu, nagrinėjimo. 

Noriu išreikšti didelį dėkingumą šiems asmenims: profe- 
soriui Francisui J. Whitfieldui, pirmajam rankraščio skai- 
tytojui, patarusiam pasirinkti „senamadišką“ vadovėlio formą 
kaip patį praktiškiausią modelį; panelei Catherine S. Leach, 
gumą ir ištvermę užrašydama šį visą mano diktuojamą tekstą 
ir kurios indėlio suteikiant jam galutinį pavidalą neįmanoma 

pervertinti; profesoriui Arthurui Mandelui, suteikusiam žinių 
skyriui apie aštuonioliktojo amžiaus Lenkijos žydų religinius 
sąjūdžius; studentams, dalyvavusiems mano poetinio vertimo 
seminaruose, kurių taiklios pastabos dažnai padėdavo pa- 
gerinti mano verčiamus šiuolaikinius lenkų eilėraščius. 

Taip pat jaučiuosi pagerbtas paramos, kurią man suteikė 
Kalifornijos universiteto Berklyje Slavų ir Rytų Europos stu- 
dijų centras. 

Cz. M. 

Viduramžiai 


Istorinės žinios 


Vakarų slavai Vyslos ir Oderio upių baseino lygumose ap- 
sigyveno priešistoriniais laikais. Penktajame-devintajame 
šimtmetyje iš šios teritorijos jie plėtė savo gyvenvietes į piet- 
vakariuose esančias Bohemijos lygumas ir į vakarus palei Bal- 
tijos jūros pakrantes. Vystantis archeologijai, Lenkijoje surink- 
ta nemažai duomenų apie šių genčių gyvenimą. Nors didžiąją 
teritorijos dalį užėmė pelkės ir neįžengiamos girios, slavai, va- 
lydami ir įdirbdami žemę, sukūrė gana gerai išvystytą Žemės 
ūkį, o tai sudarė sąlygas pamažu pereiti nuo agrarinių-gen- 
tinių kolonijų prie valstybių. Iš genčių sambūrių išsivystė 
didesni etniniai vakarų slavų vienetai, tačiau tik keliems iš 
jų buvo lemta išlikti, būtent lenkams, čekams, slovakams ir 
nedidelei grupei sorbų lužitėnų. Toliau į vakarus išsidėsčiu- 
sios vakarų slavų gentys ankstyvaisiais viduramžiais buvo 
nukariautos germanų ir išnyko. 

Archeologiniai tyrinėjimai nepatvirtino kai kurių devy- 
nioliktojo šimtmečio mokslininkų skelbiamų teorijų apie ta- 
riamą skandinavų užkariavimą. Lenkų valstybė iš lėto for- 
mavosi valdoma vietinių vadų, kuriems pavyko suvienyti 
atskiras tarp Vyslos ir Oderio gyvenusias gentis. Labiausiai 
tikėtina, kad šis procesas vyko nuo 880 iki 960 metų po Kr. 
Kaip tik dešimtajame amžiuje vokiečių metraštininkas Thiet- 
maras, įvardydamas maždaug šiandieninės Lenkijos užima- 
mas žemes, pavartojo žodį Polonia. Šiuolaikinių kasinėjimų 
metu atrastos primityvių, bet gerai suplanuotų iš medžio ir 
žemės pastatytų tvirtovių liekanos (išliko neįtikėtinai daug 

milžiniškų medinių polių). Šios tvirtovės gynė šalį iš vaka- 
rų pusės: pradžioje nuo kitų vakarų slavų, vėliau - nuo ger- 
manų puldinėjimo. Atėjus į valdžią Mieszko I, kurio žygiai 
minimi pirmosiose kronikose, Lenkija įžengė į istoriją. Jo 
pirmtakas buvo toks Piastas, kurio gyvenimas lieka pusiau 
legendinis. Tačiau jo vardu buvo pavadinta visa dinastija, 
valdžiusi didesnę viduramžių dalį. 

Svarbus įvykis, nulėmęs šalies ateitį, įvyko 966 metais. Po 
Mieszko I ir čekų princesės Dobravos vedybų Lenkija priėmė 
krikščionybę jos vakarietiška forma. Taip šalis tapo kultūri- 
nio, politinio ir visuomeninio organizmo, istorijoje vadinamo 
viduramžių Vakarų krikščionija, dalimi. Nuo to laiko Lenki- 
ja pakliuvo į nepastovių Europą formuojančių srovių veiki- 
mo lauką. Šios integracijos sąlygos šalies visuomenei iš pra- 
džių buvo nepalankios. Iš archeologinių duomenų galime 
pagrįstai spėlioti apie pagonišką šio regiono kultūrą: papuo- 
šalai, įrankiai, ginklai, romėniškos monetos ir muzikos inst- 
rumentai liudijo ne tik gana turtingą gyvenimą, bet ir liaudies 
dainų, legendų, su slavų religija, išlaikiusia iranėnų įtakos 
pėdsakų, susijusių tikėjimų buvimą. Naujai atsikėlusi Romos 
Bažnyčia negalėjo palankiai žiūrėti į pagonybės liekanas, to- 
dėl vieninteliai išsilavinę to meto žmonės - dvasininkai ne- 
jautė reikalo užrašinėti kokių nors to pražūčiai pasmerkto 
paveldo liudijimų. Be to, raštuose vartota tik lotynų, t.y. Baž- 
nyčios, kalba, tad keletą šimtmečių šia kalba buvo rašoma 
lenkų literatūra. Pirmasis atsitiktinai užrašytas lenkiškas sa- 
kinys buvo aptiktas tryliktojo amžiaus vienuolyno invento- 
riaus knygoje. Jis kupinas nuoširdaus nerangumo. Valstietis, 
aiškiai kreipdamasis į savo žmoną, sako: „Duok, aš pamalsiu; 
tu pailsėk“ (Day at ya pobrusa, a ty pocivay). 

Viduramžių krikščionija buvo savita ir daugiasluoksnė sis- 
tema. Jos dvasinis centras buvo Romoje, o politinė valdžia - į 
šiaurę nuo Alpių, germanų valstybėse. Germanų šventasis 
Romos imperatorius laikė save visų Vakarų krikščionių valdo- 
vu ir globėju. Pagal visuotinai pripažintą popiežiaus valdžios 
viršenybės pasaulietinės atžvilgiu doktriną imperatorių tradi- 
ciškai karūnuodavo popiežius. Tačiau šventasis Romos impe- 
ratorius nuolat, ir dažnai sėkmingai, bandydavo tai apsukti 
antraip ir paveikti popiežiaus skyrimo procedūrą. Šis dvasinės 

ir pasaulietinės valdžios konfliktas tęsėsi keletą šimtmečių. Jų 
nesutarimai leido lenkų valdovams, remiant Vatikano inte- 
resus imperijos sąskaita, išsikovoti visišką autonomiją. Be to, 
Lenkija mokėjo Bažnyčiai už tai didelę duoklę ir pastarosios 
buvo laikoma vertinga sąjungininke. Lenkų kunigaikštis Bo- 
leslovas Narsusis (Bolestaw Chrobry, valdęs 992-1025 metais) 
pasipriešino germanų spaudimui keliuose pergalinguose mū- 
šiuose, sudarė taiką su imperatoriumi Otonu ir buvo jo karū- 
nuotas karaliumi. Jis valdė didžiulę valstybę, kurios vakarinės 
sienos driekėsi už Oderio. Rytuose jis kišosi į Kijevo kunigaikš- 
čių vaidus, o kartą net buvo užėmęs Kijevą. Sudėtingi dvasinės 
ir pasaulietinės valdžios santykiai pačioje Lenkijoje sąlygojo 
įvykį, panašų į Thomo Becketo nužudymą Henriko II laikais: 
karalius Boleslovas Drąsusis (Bolestaw Smiaty, valdęs 1058- 
1079 metais) įsakė nužudyti Krokuvos vyskupą Stanislovą. Šį 
įvykį čia miniu todėl, kad vyskupo Stanislovo (vėliau Bažny- 
čios kanonizuoto) figūra literatūroje dažnai aptinkama. Tiesa, 
istorikai nepatvirtina blogo karaliaus ir gero vyskupo legen- 
dos ir šią tragediją laiko karaliaus patvaldiškos politikos ir jai 
besipriešinančių tiek pasaulietinių, tiek Bažnyčios didikų inte- 
resų susidūrimo rezultatu. 

Viduramžių Lenkiją sudarė provincijos, kai kurios jų išsau- 
gojo savo pavadinimus iki mūsų dienų. Valstybės branduo- 
lys buvo Didžioji Lenkija, esanti tarp Vyslos ir Vartos, Oderio 
intako. Vienas jos miestų, Gnieznas, buvo pirmoji šalies sos- 
tinė ir arkivyskupo rezidencija. Vėliau karaliai perkėlė sostinę 
piečiau, į Krokuvą, pagrindinį Mažosios Lenkijos miestą. 
Silezija ribojosi su šiomis dviem provincijomis vakaruose, 
Mozūrija driekėsi į šiaurės rytus, o Pomeranija - palei Baltijos 
krantus. 

Viduramžiais šalis išgyveno laikotarpius, kuriuos būtų ga- 
lima pavadinti išcentriniais ir įcentriniais. Pirmieji karaliai iš- 
laikė vieningą valstybę; bet vėliau, valdovams įpratus dova- 
noti po provinciją kiekvienam sūnui, atsirado kelios silpnai 
viena su kita susijusios kunigaikštystės. Dėl šios priežasties 
kai kurie regionai, kaip Silezija ir Pomeranija, laikinai atitolo, 
ir juos ėmė traukti germaniška orbita. Tik paskutiniesiems 
Piastų karaliams pavyko vėl pajungti savo valdžiai daugu- 
mą provincijų - karaliui Vladislovui Mažajam, pažodžiui — 


3 


Feodalinis 
susiskirstymas 


Teutonų riteriai 


Lenkijos ir 
Lietuvos unija 


PIRMAS SKYRIUS 


„alkūnės ūgio“ (Wiadystaw Lokietek, valdė 1306-1333 metais), 
ir Kazimierui Didžiajam (Kazimierz Wielki, valdė 1333-1370 
metais). Tačiau viena svarbiausių Lenkijos Karūnos nuosa- 
vybių, Silezija, keturioliktajame amžiuje buvo prarasta. Tas 
pats šimtmetis žymi Lenkijos ekspansijos į rytų slavų, Rusios, 
kunigaikštystes pradžią. 

Feodalinio susiskirstymo laikais lenkų kunigaikščiai šiau- 
rės rytuose susidurdavo su pagoniškomis Prūsijos gentimis. 
Prūsai nebuvo slavai ir neturėjo nieko bendra su germanais. 
Jų kalba priklausė tai pačiai šeimai kaip lietuvių ir latvių. 
Manoma, kad ši baltų kalbinė grupė yra išlaikiusi daug bend- 
rų bruožų su indoeuropiečių prokalbe. Norėdamas pasiprie- 
šinti pagonims, vienas lenkų kunigaikščių, Konradas Mozū- 
riškis, 1226 metais pakvietė Teutonų riterių ordiną įsikurti 
šiauriniame savo valdų pasienyje. Ordiną įkūrė ir finansavo 
kryžiaus žygių metu Baltijos pakrantės germanų miestai, 
idant jis rūpintųsi Šventojoje Žemėje sužeistais ir sergančiais 
krikščionių riteriais. Dėl trinties su kryžiaus žygių vadovybe 
teutonų riteriai iš Šventosios Žemės persikėlė į Vengriją, iš ku- 
rios dėl savo politinių ambicijų buvo išvaryti. Atsidūrę Prū- 
sijos pasienyje, jie netrukus nukariavo visą jos teritoriją, 
apkrikštijo pagonis ir pavertė juos baudžiauninkais. Vado- 
vaudami nuolatiniams antpuoliams prieš vis dar pagonišką 
Lietuvą, jie stūmėsi vis toliau į rytus. Jų kariavimo metodai 
aplinkinių gyventojų sąmonėje sukūrė iki pat mūsų laikų 
išlikusį įvaizdį (galima vadinti jį archetipu), kurį šiandien imta 
tapatinti su nacių metodais. 

Panašus Kalavijuočių ordinas (vėliau susijungęs su teuto- 
nų riteriais) užvaldė Estiją ir Latviją, įsiverždamas net į rusų 
kunigaikščių valdas, bet 1242 metais buvo kunigaikščio Alek- 
sandro Nevskio sumuštas garsiame mūšyje ant Peipaus ežero 
Estijoje ledo. Teutonų riteriai terorizavo ir savo ankstesnius 
globėjus lenkus ir net atskyrė juos nuo Baltijos jūros. Tai 
paaiškina, kodėl Lenkija ir Lietuva bendro pavojaus akivaiz- 
doje susivienijo į tokią glaudžią sąjungą. 

Lietuvos Didžioji Kunigaikštystė buvo tikras paradoksas, 
viena viduramžių keistenybių. Pradedant tryliktuoju amžiu- 
mi, nedidelė, vengianti krikščionybės baltų gentis išplėtė savo 
valdas toli į pšetus ir rytus. Tokią politiką labai palengvino 

totoriai (mongolai), užpuolę Rusios kunigaikštystes ir nu- 
siaubę jų žemes, susilpninę vidinę struktūrą. Kijevas ir kiti 
valdžios centrai pasidavė Lietuvos valdovams, nusprendę 
geriau paklusti jų valdžiai negu tapti totorių grobiu. Lietuvių 
karinę sėkmę galima aiškinti dar ir tuo, kad jų žemės Baltijos 
pusiasalyje buvo kur kas tankiau apgyventos negu pustuščiai 
rytų slavų plotai. Nuo keturioliktojo amžiaus Lietuvos Di- 
džioji Kunigaikštystė, iš vakarų nuolat puldinėjama teutonų 
riterių, išaugo į didžiulę valstybę, nusidriekusią nuo Baltijos 
iki Juodosios jūros krantų. Šios valstybės kūrėjai pagonys 
nebandė savo religijos primesti naujiesiems pavaldiniams, 
Rytų krikščionims stačiatikiams. Nepaisant to, krikščionys 
stačiatikiai dėl Lietuvos didžiųjų kunigaikščių palikuonių 
vedybų su rytų slavų kunigaikštytėmis prasiskverbė į jų 
dvarus. Tačiau Lietuva ieškojo sąjungininkų Vakaruose, ir 
atrodo, jog priimant Vakarų krikščionybę siekta paralyžiuoti 
teutonų riterius, kurie savo įsibrovimą teisino religiniais mo- 
tyvais. Lenkiją taip pat traukė sąjunga su galinga Lietuvos 
kunigaikštyste, ypač po to, kai bendra Lenkijos-Lietuvos sie- 
na dar pailgėjo Kazimierui Didžiajam nukariavus rytų slavų 
Volynės ir Haličo (Galicijos) kunigaikštystes. Susitarus lenkų 
ir lietuvių didikams, galų gale įvyko asmeninė Lenkijos ir 
Lietuvos sąjunga: Lenkijos karalienės Jadvygos (Vengrijos 
karaliaus Liudviko Anžujiečio, valdžiusio Lenkiją išmirus 
Piastams, dukters) ranka buvo pasiūlyta Lietuvos kunigaikš- 
čiui Vladislovui Jogailai kartu su kvietimu užimti Lenkijos 
sostą. Dėl šios sąjungos 1386 metais Lietuva buvo apkrikštyta. 
Po kelių dešimtmečių jungtinė lenkų ir lietuvių kariuomenė 
1410 metais nugalėjo teutonų riterius viename didžiausių 
viduramžių Europos mūšių prie Griunvaldo ir Tanenbergo 
Rytprūsiuose. 

Prekijai viduramžiais daugiausia naudojosi sausumos ke- 
liais. Dvi labai svarbios arterijos jungė Vakarų ir Centrinę Eu- 
ropą su Juodosios jūros ir Levanto (rytinės Viduržemio jūros 
dalies) pakrančių šalimis. Vienas jų ėjo piečiau Karpatų kalnų, 
per Vengriją, kitas - šiauriau, pietine Lenkijos dalimi. Nepai- 
sant totorių antpuolių, nuolat nutraukdavusių prekybą, šiais 
pakelės miestus ilgam praturtinusiais maršrutais buvo nau- 
dojamasi, kol juos nukirto naujai iškilusi galybė - Otomanų 


5 


Prekybos 
keliai 


Germanų 
kolonistai 


Feodalinė 
sistema 


PIRMAS SKYRIUS 


imperija. Dėl prekybos kelių Lenkijoje ir Vengrijoje išaugo 
klestinti miestelėnų klasė. Reikia turėti omeny, kad vėlesnis 
sausumos prekybos su Rytais žlugimas iš dalies paaiškina, 
kodėl šių šalių ūkis tapo grynai agrarinis. 

Germanų agresija prieš vakarų slavus taip pat neapsiribojo 
kartkartėmis rengiamais karo žygiais. Būta ir demografinio 
spaudimo, dažnai pastebimo ten, kur tirštai apgyventos vie- 
tovės ribojosi su tuštesnėmis kitos šalies žemėmis. Trylik- 
tajame amžiuje dideles Rusijos sritis nukariavę totoriai pra- 
dėjo puldinėti Lenkiją, ir nors užpuolikai paprastai būdavo 
nedelsiant išvejami, šie žygiai gerokai nusiaubė kaimus. Aki- 
vaizdžiais ekonominiais sumetimais lenkų valdovai suskubo 
kviestis naujakurius iš vakarų, suteikdami jiems ypatingas 
teises ir privilegijas. Tryliktajame amžiuje pastebimas naujas 
reiškinys: anksčiau daugiausia lenkų gyvenami miestai, kaip 
Vroclavas, Krokuva, Gdanskas, greitai prisipildė vokiškai kal- 
bančių miestelėnų. Tai sąlygojo nemaža konfliktų, kuriuos 
sunku pavadinti tautiniais, nes jų prigimtis buvo daugiau 
klasinė. Padėtį galėtume apibūdinti taip: turtingesnis miesto 
gyventojų sluoksnis buvo vokiškos kilmės, o lenkų pirkliai ir 
amatininkai gyveno skurdžiau. Pastarieji didino trintį, maiš- 
taudami prieš turtuolius ir gildijų vyresniuosius, ir šį procesą 
lydėjo stiprėjantis tautinio skirtingumo jausmas. Viduramžiai 
taip pat regėjo bėgančių nuo persekiojimo Vokietijos žydų 
antplūdį. Jie atsinešė germanišką dialektą, vadinamą jidiš. Žy- 
dai gyveno Lenkijoje nuo vienuoliktojo amžiaus, ir jų skaičius 
dėl ekonominiais sumetimais valdovų jiems rodomo palan- 
kumo vis didėjo. 

Viduramžių Lenkijos sistema buvo feodalinė, panaši į kitų 
Vakarų krikščionijos valstybių. Šiuolaikinio žmogaus protui 
ši sistema atrodo gana neaiški. Ji atsirado ne iš ideologų pro- 
gramų, o išaugo organiškai, tad reikia šiek tiek pastangų, no- 
rint suvokti aniems laikams būdingą mentalitetą. Klausimas, 
kuo Lenkijos feodalinė sistema skyrėsi nuo kitų šalių, pavyz- 
džiui, nuo ją labiausiai ištobulinusios Prancūzijos, iki šiol do- 
mina istorikus ir atveria daug erdvės tyrinėjimams. Nedetali- 
zuojant galima pasakyti, kad žemė buvo laikoma kunigaikščio 
nuosavybe. Tiems, kurie įsipareigodavo ginklu jam tarnauti, 
kunigaikštis dovanodavo naujus nelytėto miško plotus. Savo 

ruožtu minimi riteriai apgyvendindavo tas žemes, iš pradžių 
daugiausia karo belaisviais. Kadangi tais laikais labai trūko 
darbo jėgos, siekiant pritraukti naujakurius palengva įsigalėjo 
privilegijų miestams ir kaimams sistema. Jos pavyzdžiu tapo 
vokiečių mieste Magdeburge taikyta vadinamoji Magdebur- 
go teisė. Naujų idėjų negalima projektuoti į praeitį, pavyz- 
džiui, gana neseno įsivaizdavimo, kad Lenkijoje gyveno tik 
išdidūs bajorai ir netašyti valstiečiai. Šį banalų supratimą 
sunku būtų pritaikyti viduramžių šaliai, kurios gyventojai dar 
nebuvo taip ryškiai susiskirstę į klases. Kadangi piniginiai 
santykiai dar beveik neveikė, valstietis tiesiogiai nedirbo sa- 
vo ponui. Žemvaldžiu pamažu virstantis riteris iš savo vals- 
tiečių rinkdavo mokesčius natūra, bet įvykdę šią pagrindinę 
prievolę jie galėjo gyventi kaip tinkami. Jo nuosavas ūkis 
buvo nedidelis ir tenkindavo tiktai kasdieninius poreikius. Be 
to, atstumas tarp riterio ir valstiečio, atrodo, buvo toli gražu 
ne toks didelis kaip vėlesniais laikais. Valstietis visada galėjo 
būti paaukštintas už pasižymėjimą privalomoje karinėje 
tarnyboje. Keturioliktajame amžiuje, pablogėjus valstiečių 
padėčiai, būta valdovų, kurie net stojo jų ginti. Paskutinis 
Piastų dinastijos karalius Kazimieras Didysis buvo vadinamas 
„Valstiečių karaliumi“. Jis taip pat tam tikra prasme buvo ir 
žydų karalius, greičiausiai dėl savo ryšių su gražuole žydaite 
Estera. Kai kurių žydų gyvenviečių vardai, pavyzdžiui, Kazi- 
miero rajonas Krokuvoje, dar saugo šio karaliaus globos ir 
malonių atmintį. 

Nuo pat krikšto dešimtajame amžiuje naujoji krikščioniška 
kultūra Lenkijoje, puoselėjama vienuolių ordinų ir bažnytinės 
dvasininkijos, ėmė vis ryškiau demonstruoti tvirtus ryšius su 
šalimis, esančiomis į vakarus nuo Reino, t.y. šiandienine Pran- 
cūzija ir Belgija. Vienuolynai neapsiribodavo religine veikla, 
bet dalyvaudavo ekonominiame ir meniniame gyvenime. 
Buvo palaikomi ordinų ryšiai su jų centrais Vakarų Europoje, 
abipusiai keičiantis žmonėmis ir idėjomis. Pavyzdžiui, kiek- 
vienas vienuolynas siųsdavo savo talentingiausius jaunus 
vienuolius studijuoti užsienin. 

Kad ankstyvoji lenkų architektūra buvo romaniško sti- 
liaus, rodo keli išlikę pastatai ir pastarojo laikotarpio meno 
istorikų studijos apie originalias sienas ir kolonas, atrastas po 

vėliau statytų bažnyčių pastatų sluoksniais. Pirmosios Len- 
kijos sostinės Gniezno katedros bronziniai vartai - tai puikus 
meuse stiliaus (nuo Meuse upės pavadinimo), atsiradusio dvy- 
liktajame amžiuje šiaurės rytų Prancūzijoje, pavyzdys. Nežino- 
ma, ar juos padarė Vakaruose išsimokslinę vietiniai, ar svetim- 
šaliai menininkai. Šiaip ar taip, ant jų vaizduojamos figūros ir 
įvykiai yra grynai vietinės kilmės. 

Literatūra paprastai būdavo tapatinama su Bažnyčia, nes 
švietimas bei rašymo menas buvo monopolizuotas vienuolių 
ordinų ir dvasininkų. 


Literatūra lotynų kalba 


Pirmieji vienuolynuose išsilaikę rašytiniai veikalai suside- 
da iš trumpų pranešimų, vadinamų analais, apie svarbiausius 
to meto įvykius. Šiuos raštus turėtume skirti nuo kronikų, 
kurias jau galima priskirti prie literatūros. Kronikas paprastai 
rašė vienuoliai ar dvasininkai, tarnaujantys karalių ar ku- 
nigaikščių dvaruose, todėl besistengiantys jiems įtikti. Anks- 
tyviausia kronika buvo parašyta, kaip tyrinėtojus tikina ap- 
rašomi įvykiai, 1112-1113 metais. Jos autorius žinomas tik 
Galo Anonimo vardu. Tai buvo svetimšalis vienuolis, bet ar 
jis atvyko iš Prancūzijos, ar iš kitur, nežinoma. Kad jis nebuvo 
vokietis, rodo stiprus jo nusistatymas prieš šią tautą. 

Savo kronikoje jis demonstruoja stebėtiną Vengrijos isto- 
rijos pažinimą, tad neabejotina, kad prieš atklysdamas Len- 
kijon ilgą laiką gyveno Vengrijoje. Jo stilius stebina moks- 
lininkus avangardiniais tai epochai bruožais. Viduramžių 
lotynų kalba gerokai keitėsi, ir kaip tik Galo Kronikos parašy- 
mo metu tiksliai rimuota proza Romoje buvo laikoma pasku- 
tiniu mados žodžiu. Minimas autorius vartoja kaip tik šią 
madingą lotynų kalbą; tad greičiausiai jis buvo neblogai 
susipažinęs su paplitusiomis naujovėmis. Kronikos interesai 
neapsiriboja vien tik įvykių, mūšių, valdovų asmenybių ap- 
rašymu. Asmeniniai paties kronikininko sunkumai atsklei- 
džiami veikalo dedikacijoje ir kai kuriose vietose, kur jis po- 
lemizuoja su savo priešais. Labai galimas dalykas, jog ir patį 

kronikos parašymą didele dalimi inspiravo kitų dvasininkų 
neapykanta ir intrigos. Jis pabrėžia, jog nenori užimti niekie- 
no vietos, o tegeidžia gauti užtarnautą atlyginimą (esama 
nuolatinių daugiau ar mažiau paslėptų aliuzijų į pagrindinę 
kunigaikščio dorybę - dosnumą) ir, baigęs darbą, grįžti į savo 
vienuolyną užsienyje. 

Anonimas ėmė medžiagą savo veikalui iš pokalbių su, kaip 
pats sako, „išmintingais vyrais“. Jis turi omenyje aukštąją 
dvasininkiją, kurios rate buvo savas žmogus. Jis taip pat pasi- 
naudojo kai kuriais dokumentais, greičiausiai todėl, kad dirbo 
kunigaikščio archyve. Kronika prasideda geografiniu „slavų 
šalies“, kuri, pasak jo, driekėsi toli į pietus, apimdama Dalma- 
tiją, Kroatiją ir Istriją, iki pat Italijos sienų, aprašymu. Toli- 
mesniame pasakojime apie Piastų dinastiją gausu legendinių 
Turbūt labiausiai šokiruojanti yra istorija apie valstietį-ka- 
ralių. Pasak Galo, valstietis, vardu Piastas, ir jo žmona Žepka 
pasikvietė keletą svetimšalių dalyvauti pagoniškose jų sūnaus 
septintojo gimtadienio šventės apeigose. Atsidėkodami su- 
tuoktiniams už vaišingumą, paslaptingieji svetimšaliai, pana- 
šiai kaip biblinėse vestuvėse Kanoje, puotos metu stebuklingai 
padaugino maisto ir gėrimų. Vėliau šių valstiečių sūnus tapo 
šalies valdovu. 

Anonimas taip pat mini ankstesnį valdovą, vardu Popielas, 
kuris, dėl savo žiaurumo žmonių nuverstas nuo sosto, turėjo 
ieškoti prieglobsčio saloje didelio ežero vidury. Čia jis buvo 
atkakliai persekiojamas pelių ir žiurkių, kol galiausiai šie 
šlykštūs ir negailestingi padarai suėdė jį jo paties bokšte. Šios 
pasakos, į kurias iki pat mūsų dienų mokslininkai rimtai 
nežiūrėjo, vis dėlto po fantastiškų dekoracijų sluoksniu turi 
tam tikrų tiesos elementų. Šiandien laikoma daugiau ar 
mažiau tikėtinu faktu, jog dinastijos įkūrėjas Piastas buvęs 
žemesnės socialinės kilmės, galbūt ankstesnio valdovo vaikų 
auklėtojas. Popielo vardas taip pat nėra autoriaus išgalvotas. 
Šiaip ar taip, legenda apie valstietį-karalių atitinka senosios 
Lenkijos patriarchalinį stilių. 

Turėdamas reikalų su ne tokia legendine medžiaga, t.y. 
komentuodamas įvykius, Anonimas demonstruoja drąsą ir 
mąstymo laisvę. Pavyzdžiui, karaliaus Boleslovo Drąsiojo ir 

vyskupo Stanislovo kivirčas, pasibaigęs pastarojo nužudymu, 
aprašomas objektyviai, nesmerkiant nė vienos pusės. Anoni- 
mo kronika apskritai yra vertingas literatūros kūrinys. 

Vis dėlto viduramžiais didelio populiarumo susilaukė kita 
kronika. Ji žinoma Magistro Vincento kronikos pavadinimu ir 
buvo parašyta kokiu šimtmečiu vėliau, apie 1200 metus, vys- 
kupo, pavarde Kadtubekas. Pirmiausia tai viduramžiškos 
retorikos pavyzdys, turintis nemažai alegorijų ir paradoksų, 
turbūt išmoktų autoriui studijuojant Vakaruose. Štai pora jo 
kalbos figūrų pavyzdžių: „žmoguje nieko nėra tobulesnio už 
jo netobulumą“; arba vieno pasakojimo išvada, jog „pats 
nuožmiausias žvėris, nuožmesnis už liūtą, tigrą ir slibiną, - 
tai pati švelniausia moteris“. 

Magistro Vincento tikslai buvo panegiriniai ir didaktiniai. 
Jis išgalvodavo absurdiškų faktų, idant pakutentų savo skai- 
tytojų tautinę savimeilę, ir nepraleisdavo progos įpinti pamo- 
komų istorijų, atitinkančių nuosavą vertybių sistemą. Jis buvo 
užkietėjęs absoliutaus pasaulietinės valdžios pavaldumo baž- 
nytinei šalininkas; todėl dorais laikė tik tuos valdovus, kurie 
visur ir visada paklusdavo dvasininkams ir negailėdavo že- 
miškų gėrybių religiniams ordinams. Tad istorinis Magistro 
Vincento kronikos patikimumas yra nedidelis, ir ji nusipelno 
dėmesio daugiau kaip lotyniškai skaitančios visuomenės sko- 
nio rodiklis. 

Vadinamoji Didžiosios Lenkijos kronika, parašyta greičiausiai 
dvasininko Baszko tryliktojo amžiaus pabaigoje ir apimanti 
įvykius iki 1272 metų, taip pat yra pusiau istorinio, pusiau 
literatūrinio pobūdžio, daugelį rašytojų traukusi riterių ro- 
manų siužetais. Kartais jos autorystė būdavo priskiriama gud- 
riam politikui, karaliaus Kazimiero Didžiojo vicekancleriui 
Janko iš Čarnkovo, lotyniškų memuarų, kupinų dvaro gyve- 
nimo detalių, autoriui. 

Krikščioniškuose Vakaruose pamokslai bažnytinei dvasi- 
ninkijai ir vienuoliams būdavo sakomi lotyniškai; pasaulie- 
čiams - gimtąja kalba. Ilgą laiką pamokslavimas nebuvo lai- 
komas menu, t.y. turinčiu tam tikras taisykles. Pradžioje jis 
paprastai būdavo gana trumpas. Pamokslas rutuliojosi pama- 
žu ir tapo griežtai apibrėžtu žanru tik tryliktajame amžiuje. 
Jis vystėsi drauge su scholastine filosofija ir savo viršūnę 

Viduramžiai 


pirmiausia pasiekė Paryžiuje. Ten teologijos profesorius, be 
savo akademinių pareigų, privalėjo pasakyti tam tikrą skai- 
čių pamokslų. Kadangi kruopščiai parengtus, dažnai didelės 
šlovės susilaukiančius pamokslus rašydavo universalia loty- 
nų kalba, jie klajodavo po visą Europą ir būdavo kopijuojami 
vienuolynuose. Kai kurių Lenkijos vienuolynuose rastų 
pamokslų pėdsakai vedė į Prancūziją, Vokietiją ir Italiją, o kai 
kurie Lenkijoje parašyti pamokslai surasti tose šalyse. Į žmo- 
nes besikreipiantys dvasininkai dažnai čia pat vietoje vers- 
davo pamokslo tekstą iš lotynų į liaudies kalbą, tik virš sun- 
kiau išverčiamų lotyniškų žodžių užsirašydavo jų apytikrius 
liaudiškus atitikmenis. 

Detalesnis viduramžių literatūros tyrinėjimas būtų įdomus 
tik specialistams. Išliko keletas religinių giesmių. Jose kartoja- 
mi bendri visai Vakarų krikščionijai motyvai. Taip pat esama 
keleto vietinių šventųjų gyvenimų aprašymų; ypač vyskupo 
Stanislovo ir dievobaimingų moterų šventųjų Kingos ir Salo- 
mėjos. Lenkų teatro ištakas galima atsekti liturginėse dramo- 
se, kurios būdavo vaidinamos bažnyčiose ir susidėdavo iš 
dramatizuotų evangelinių dialogų. Vėlyvaisiais viduramžiais 
šie dramos spektakliai paliko bažnyčios vidų ir buvo pradėti 
vaidinti liaudiška kalba lauke, dažniausiai ant laiptų. 


Literatūra lenkų kalba 


Patys seniausi lenkiški literatūros paminklai - tai Šventojo 
kryžiaus pamokslai, taip pavadinti pagal Šventojo Kryžiaus vie- 
nuolyną centrinėje Lenkijoje. Jie buvo atsitiktinai surasti de- 
vynioliktajame amžiuje, pastebėjus, kad vieno lotyniško 
rankraščio įrišimui panaudotos tų lenkiškų pamokslų skiau- 
tės. Greičiausiai jie buvo užrašyti keturioliktojo amžiaus 
pabaigoje, bet archajiški kalbos bruožai liudija esant juos dar 
senesnius. Jie verti paminėti, nes suteikia senąją lenkų kalbą 
studijuojantiems lingvistams vertingos medžiagos. 

Pirmasis lenkiškai sukurtas eilėraštis buvo „Bogurodzica“. 
Tai religinė giesmė, kaip žinome iš kronikų, kareivių giedota 
prieš mūšį. Labiausiai tikėtina, kad ji buvo sukurta tryliktajame 

amžiuje. Išliko keli jos variantai kartu su muzikiniais ženklais; 
tiesą sakant, ši giesmė keletą šimtmečių buvo tapusi savotišku 
tautos himnu. Mokslininkams ji sukėlė nemažą galvosūkį, nes 
lenkiškos religinės giesmės paprastai būdavo verstos iš lotynų 
kalbos, o „Bogurodzica“ lotyniško šaltinio nerasta. Nesant 
lotyniško atitikmens, kai kurie mokslininkai, kaip profesorius 
Romanas Jakobsonas, iškėlė tezę, jog ši giesmė pasiekė mus 
per čekišką vertimą iš bažnytinės slavų kalbos originalo. Ati- 
tikmens esama, tačiau tik viduramžių ikonografijoje. Vadi- 
namąjį deėsis motyvą — Kristų su Mergele Marija iš vienos 
pusės ir Jonu Krikštytoju iš kitos - aptinkame ne tik bizan- 
tiškoje, bet ir romaniškoje tapyboje, ir kaip tik Lenkijoje buvo 
atrastas romaniškas spalvotas tokio turinio paveikslas. Gies- 
mės pavadinimas „Bogurodzica“ (Dievo gimdytoja) kilęs iš 
senosios bažnytinės slavų kalbos, iš tiesų tai - graikiško žo- 
džio Theotokos vertimas. Pirmosiose dviejose strofose, o jos pa- 
čios seniausios, pagarbiai kreipiamasi į Dievo Motiną, mal- 
daujant ją užtarti prieš Sūnų, o po to - į Kristų, prašant jo, 
Jono Krikštytojo vardan, suteikti gerą gyvenimą žemėje ir 
prieglobstį rojuje po mirties. Literatūros istorikų nepaliauja 
žavėti įdomi giesmės ritmika. 

Visa, kas pasiekė mus iš to laikotarpio lenkiškai rašytos 
literatūros, yra fragmentiška. Raštų gimtąja kalba pagausėjo 
vėlyvaisiais viduramžiais, apie juos kalbėsime atskirai. Try- 
liktojo pabaigoje ir keturioliktajame amžiuje lenkų kalba, 
reikia pažymėti, patyrė stiprų čekų kalbos poveikį. Trumpą 
laikotarpį čekų karaliai net valdė dalį Lenkijos, tačiau kultū- 
rinę įtaką pirmiausia derėtų aiškinti tuo, jog čekų literatūra 
bei kalba išsivystė anksčiau ir todėl buvo turtingesnė idėjų, 
kurių tuo metu vargu ar iš viso būta lenkų literatūroje. 

Penkioliktasis amžius: 
vėlyvieji viduramžiai 


Istorinės žinios 


Pagrindinis šio laikotarpio įvykis buvo jungtinė Lenkijos 
ir Lietuvos valstybių pergalė prieš teutonų riterius 1410 me- 
tais. Nepaisant Teutonų ordino (taip dar buvo vadinami ri- 
teriai) pastangų atgauti jėgas, lėmusių dar kelis dešimtmečius 
trukusius karus, ordino pasipriešinimas galų gale buvo vi- 
siškai palaužtas. Lenkija atgavo priėjimą prie Baltijos jūros 
uostų, kurie tam tikrą laiką ordino valdų buvo nuo jos atskir- 
ti. Tai atvėrė naują prekybos kelią iš pietų į šiaurę ir Baltijos 
jūra. Rytuose Lenkija ir Lietuvos Didžioji Kunigaikštystė ne- 
turėjo galinčių prieš jas atsilaikyti priešų. Tačiau pietryčiuose 
augo Turkijos imperija. Ištikimybė Vatikanui ir tradicinė są- 
junga su Vengrija lėmė tai, kad buvo įsivelta į karą su Turkija. 
Tuo metu Lenkiją ir Lietuvą valdė Jogailaičių (nuo karaliaus 
Jogailos) dinastija. Vienas jos karalių, Vladislovas, valdęs taip 
pat ir Vengriją, visai dar jaunas kovodamas prieš turkus žuvo 
mūšio lauke Bulgarijoje, netoli Varnos, 1444 metais. Pralaimė- 
tas Varnos mūšis suteikė turkams didesnę manevravimo 
laisvę prieš Bizantiją, kuri krito 1453-aisiais. 

Miestai buvo nedideli, bet stiprūs ir turtingi. Vis labiau ryš- 
kėjo didikų pastangos apriboti karaliaus valdžią ir perkelti 
mokesčių naštą ant miestų ir valstiečių pečių. Šių pastangų 
pradžią Žyminti data paprastai tapatinama su vadinamąja 
Košicės privilegija, suteikta 1374 metais. Pasibaigus Piastų 
dinastijai, kurį laiką Lenkiją valdė Vengrijos karalius Liudvi- 
kas Anžujietis. Norėdamas palikti sostą savo dukteriai Jadvy- 
gai, jis buvo priverstas mainais suteikti tam tikras privilegijas 

lenkų didikams. Pagal Košicės privilegiją didikai buvo atleisti 
nuo visų mokesčių, išskyrus tuos, kuriuos griežtai reglamen- 
tavo ši sutartis; karo atveju didikai privalėjo savo lėšomis at- 
likti karinę tarnybą šalies viduje, c bet kokia tarnyba už šalies 
ribų turėjo būti atlyginta iš karaliaus iždo. Nuolatinė kova 
tarp Karūnos, suinteresuotos naujais, karo tikslams reikalin- 
gais mokesčiais, ir šiems reikalavimams besipriešinančių 
didikų sąlygojo provincijos seimelių atsiradimą. Tai buvo 
didikų interesams atstovaujančios tarybos, susirenkančios 
kilus neatidėliotinam reikalui balsuoti dėl pritarimo naujiems 
mokesčiams. Pamažu šie seimeliai pradėjo siųsti savo delega- 
tus į bendrą atstovų susirinkimą - Seimą. Nuo 1493 metų sei- 
mai buvo šaukiami reguliariai ir tapo nuolatine institucija. 
Didikai saugojo savo pažiūrų laisvę '2ip pat remdamiesi 1425 
metais karaliaus suteikta privilegija, vadinama neminem cap- 
tivabimus, pagal kurią nė vienas pastovią gyvenamąją vietą 
turintis riteris negalėjo būti nubaustas be teismo. 

Pirmasis Lenkijos universitetas įsteigtas Krokuvoje 1364 
metais. Tai buvo antras pagal senumą universitetas į šiaurę 
nuo Alpių: Prahos universitetas įsteigtas 1347-aisiais, Vienos — 
1365-aisiais ir Heidelbergo, seniausias Vokietijos universite- 
tas, - 1385 metais. Kadangi mokymo įstaigos iš esmės buvo 
bažnytinio pobūdžio, jų steigimui reikėjo popiežiaus leidimo. 
Dėl prieštaringų nuomonių scholastinėje filosofijoje popie- 
žius, norėdamas šiuose reikaluose išlaikyti autoritetą, nebu- 
vo linkęs naujiems universitetams dalyti leidimus atidaryti 
teologijos fakultetus, kurie laiduodavo pilnavertės mokyklos 
statusą. Tačiau po tam tikrų atidėliojimų Krokuvos ir Vienos 
universitetai šiuos leidimus gavo. Krokuvos mokykla buvo 
pertvarkyta į pilnavertę akademiją 1400 metais ir, kadangi ka- 
ralienė Jadvyga (karaliaus Jogailos žmona) šia proga paaukojo 
savo brangenybes, iki šiol vadinama Jogailos universitetu. 
Jame būta visų viduramžių aukštosioms mokykloms įprastų 
fakultetų: Laisvųjų menų, Teologijos, Medicinos ir Teisės. Be 
abejonės, labai svarbi šio mokymo centro atidarymo priežastis 
buvo teisininkų, galinčių dirbti diplomatinėje tarnyboje, po- 
reikis. Tame amžiuje Lenkija buvo įsivėlusi į nesibaigiančius 
vaidus ir ginčus su Teutonų ordinu, kuriuos spręsta ne tik ko- 
vos lauke, bet ir tarptautiniuose forumuose. Teutonų ordinas 

meistriškai naudojo propagandą, vaizduodamas save kaip 
lietuvių pagonių ir abejotino grynumo lenkų krikščionių 
auką. Konstancos susirinkime (1414-1418) lenkų delegacija, 
norėdama atremti ordino kaltinimus, užėmė garbingą pozi- 
ciją, apeliuodama į tarptautinės teisės primatą. Be to, lenkų 
delegacija gynė susirinkimo viršenybės popiežiaus atžvilgiu 
principą. 

Jogailos universitetas penkioliktojo šimtmečio pabaigoje 
garsėjo kaip svarbus astrologijos ir astronomijos centras. 
Profesorius Wojciechas (Adalbertas) iš Brudzevo turėjo mažų 
mažiausiai vieną talentingą mokinį - Mikotajų Koperniką. 
Pridurkime, jog profesoriai daugiausia buvo plebėjiškos kil- 
mės ir dažnai gana radikaliai gynė žemesniąsias klases. 

Šalis atsidūrė priešreformacinio judėjimo, vadinamo husi- 
tizmu, orbitoje. Jano Huso pradėtas kaimyninėje Bohemijoje, 
jis savitai pratęsė žemesniųjų sluoksnių religinius bruzdėji- 
mus Europoje, kurie nuolat iškildavo į paviršių viduramžiais 
ir būdavo pavadinami įvairių grupių, kaip valdensai Prancū- 
zijoje ar lolardai Anglijoje, vardais. Janui Husui ir jo sekėjams 
didelę įtaką darė anglų šventiko Johno Wycliffe'o raštai. Huso 
mokymo doktrina buvo nukreipta ne tiek prieš Bažnyčios 
dogmas, kiek prieš organizaciją. Jis daugiausia protestavo 
prieš dvasininkijos, ypač aukštesniosios, korupciją ir popie- 
žiaus vadovaujamą Bažnyčios struktūrą. Nacionalinis konflik- 
tas taip pat turėjo įtakos, nes aukštieji dvasininkai Bohemijoje 
buvo daugiausia vokiečių kilmės. Šis judėjimas pasiekė Len- 
kiją dėl kultūrinių ryšių tarp Prahos bei Krokuvos ir nulėmė 
tai, kad Jogailos universitetas tapo vienu šio ideologinio už- 
krato centrų. Kalbant apie dviejų šalių ryšius, derėtų pridurti, 
kad Janas Žižka, prieš tapdamas garsiuoju radikaliųjų husitų, 
vadinamų taboritais, kariuomenės vadu, Griunvaldo mūšyje 
su Teutonų ordinu vadovavo čekų dalims. Konstancos susi- 
rinkime, į kurį Janas Husas buvo iškviestas ir, nepaisant impe- 
ratoriaus laiduoto saugumo, suimtas bei sudegintas ant laužo, 
tik lenkų delegacija, užuot pritarusi nuosprendžiui, dėjo pa- 
stangas išsiderėti kompromisą. O tai buvo gana pavojinga, nes 
juos nuolat persekiojo Teutonų ordino propaganda, siekusi 
Lenkiją vaizduoti eretikų šalimi. Pavyzdžiui, ordino platin- 
tame lotyniškame eilėraštyje rašoma: 

Jei kas nors veda į schizmą, lenkai jungias prie jo. 

Jei kas nors tyčiojas iš krikščionių, pažiūrėk, ar tik jis ne lenkas; 
Ir jei nužudomi kunigai, žiūrėk, ar čia tik ne lenkų darbas. 

Jei kas nors įžeidžia popiežių, jis tikrai yra lenkas. 

Jei kas nors įžeidžia Švenčiausiąją Mergelę ir šventuosius 

Ar pamina Kristaus kūną, 

Ar Sakramentą paneigia, ar sudaužo šventuosius indus, 
Pažiūrėk, ar jo bendras ne lenkas. 


Tokioje atmosferoje lenkų delegacijai teko elgtis labai at- 
sargiai. Šiaip ar taip, Lenkija nedalyvavo prieš husitus pa- 
skelbtame kryžiaus žygyje. Husitizmas Lenkijoje turėjo daug 
jam prijaučiančių žmonių, bet jų bandymas primesti savo 
religines pažiūras ginkluotu sukilimu buvo karaliaus kariuo- 
menės sužlugdytas. Husitizmas, nepaisant jo priespaudos, 
buvo ženklus faktorius, skatinęs literatūros lenkų kalba 
vystymąsi. Jo sekėjai kreipdavosi į lotyniškai nemokančius 
žemesniuosius visuomenės sluoksnius, todėl dažniausiai pa- 
sitelkdavo gimtąją kalbą. Tačiau kadangi Bažnyčia negailėjo 
pastangų naikindama eretišką literatūrą, išliko tiktai keli šių 
raštų pavyzdžiai. 

Renesansas, arba meno ir literatūros atgimimas, besire- 
miantis antikiniais graikų bei romėnų pavyzdžiais, jau klestė- 
jo Italijoje penkioliktajame amžiuje, kuris meno ir literatūros 
istorijoje vadinamas Ouattrocento. Lenkiją, kad ir dar vidur- 
amžišką, dėl aktyvių santykių su Italija šimtmečio pabaigoje 
jau palietė šis humanistinis sąjūdis. Italija buvo laikoma 
svarbiausiu studijų centru, todėl daug studentų, pradėjusių 
mokslą Krokuvoje, baigdavo jį Paduvos, Bolonijos ar Feraros 
universitetuose. Lenkijoje taip pat buvo gręžiamasi į klasiki- 
nių autorių, ypač Vergilijaus, studijas. Kai kuriuos vyskupus, 
kurių dvarai traukdavo mokslininkus ir poetus - kaip Grze- 
gorzo iš Sanoko, Lvovo vyskupo, - taip pat jau galima laikyti 
renesansinėmis figūromis. Labai aktyvus to atsinaujinusio su- 
sidomėjimo žmogumi kaip visų daiktų matu, gavusio huma- 
nizmo vardą, skelbėjas buvo žmogus iš Italijos - Philippo 
Buonaccorsi iš San Džiminjano. Jis pasirašinėdavo savo loty- 
niškus eilėraščius graikišku Kalimacho vardu. Romoje jis pri- 
klausė garsiajai Pomponijaus Laeto akademijai, kurios narius 
meilė senovei nuvedė taip toli, kad jie apsivilko romėniškomis 

togomis. Kilus priešų pavojui Italijoje, Buonaccorsi pabėgo į 
Lenkiją, kur surado galingų globėjų, daugiausia tarp vysku- 
pų, ne mažiau mėgusių lotynų autorius negu jis pats. Tuo me- 
tu Krokuvoje susibūrė pirmieji humanistinių studijų rateliai, 
kaip Sodalitas Vistulana, bet srovė pasiekė brandą tik kitame 
amžiuje. 

Vokiškos kilmės biurgerių palaikomi gyvi mainai su Vokie- 
tijos miestais padėjo atsirasti meno kūriniams, turintiems tuo 
metu pietinėje Vokietijoje paplitusio stiliaus bruožų. Trisdešimt 
šešerius metus Lenkijoje praleidęs skulptorius iš Niurnbergo 
Veitas Stossas (taip pat vadinamas Witu Stwoszu) 1489-aisiais 
užbaigė savo garsųjį ant medžio nutapytą Krokuvos Šv. Ma- 
rijos bažnyčios altoriaus paveikslą. Iš Lenkijos miestiečių gy- 
venimo nusižiūrėtų detalių gausa suteikia tikroviškumo šiam 
kūriniui, pelnytai garsėjančiam ryškiais to meto žmonių tipais, 
atpažįstamais iš jiems būdingo apsirengimo, profesijos, elg- 
senos ypatybių. 

Pasinaudodami Gutenbergo spausdinimo mašinos išradi- 
mu, Krokuvos miestiečiai pradėjo investuoti pinigus į spaus- 
tuves. Tačiau pirmosios Krokuvoje išleistos knygos nebuvo 
lenkiškos. Jos tarnavo religiniams tikslams, todėl buvo para- 
šytos lotyniškai arba senąja bažnytine slavų kalba. Kadangi 
Krokuvoje buvo įsikūręs karaliaus dvaras, prie kurio laikėsi 
daug Rytų apeigas vykdančių Lietuvos Didžiosios Kunigaikš- 
tystės didikų, atsirado ir šios grupės pageidaujamų knygų 
poreikis. Tačiau vienos šių senąja bažnytine slavų kalba para- 
šytų knygų, išleistos 1491 metais, leidybos duomenys buvo 
surašyti vietine kalba, rusiniškai. Šiam rytų slavų dialektui, 
vadinamam taip pat senąja gudų ar senąja ukrainiečių kalba, 
gana sunku rasti vietą šiuolaikinių rytų slavų kalbų klasifi- 
kacijoje. Vartojamas raštijoje vietoje Lietuvos Didžiosios Kuni- 
gaikštystės slavams nesuprantamos lietuvių kalbos, jis ten tar- 
navo penkioliktajame ir šešioliktajame amžiuje kaip oficiali 
teisinių raštų bei diplomatijos kalba. 

Literatūra lotynų kalba: proza 


Jan Dtugosz Janas Dlugoszas laikomas svarbiausiu lenkų istoriku iki 
(1415-1480) aštuonioliktojo šimtmečio pabaigos. Jo kronikoje smulkiai 
aprašomi tiek jo, tiek ankstesnių laikų įvykiai. Šiam darbui 
gerai pasiruošti padėjo gana tipiška išsilavinusio dvasininko 
karjera. Istoriko tėvas buvo riteris, pasižymėjęs Griunvaldo 
mūšyje; o dėdė, kariuomenės kapelionas, prieš šį mūšį laikė 
mišias. Kadangi šeima nebuvo turtinga ir turėjo daug vaikų, 
Janui Dtugoszui buvo skirta mokytis, kitaip sakant, tapti dva- 
sininku. Jis studijavo laisvuosius menus Krokuvos univer- 
sitete, bet, gerokai bodėdamasis scholastika, užuot tęsęs stu- 
dijas Teologijos fakultete, pradėjo tarnauti Krokuvos vyskupo 
dvare ir greitai tapo jo dešiniąja ranka. Vyskupas Zbigniewas 
Olešnickis buvo stipri asmenybė ir vykdė savą tiek vidaus, 
tiek užsienio reikalų politiką, todėl varžėsi su karaliaus dva- 
ru. Tam tikrais laikotarpiais jis veikė kaip tikrasis šalies val- 
dovas. Tai dėl jo vykdomos politikos sėkmingai pasipriešinta 
sąjungai su husitiška Bohemija. Vyskupas, aktyviai dalyvau- 
damas tarptautinėje politikoje, palaikė Vatikano ir aukštosios 
dvasininkijos poziciją tarptautinėje arenoje, kurios svarbiau- 
sias tikslas buvo Vakarų krikščionijos gynyba prieš turkus. 
Prisiminkime, jog tai buvo laikai, regėję turkus užgrobiant 
Konstantinopolį ir Bizantijos žlugimą 1453 metais. Vyskupo 
pastangos buvo nukreiptos sąjungos su Vengrija bendrai 
kovai prieš turkus linkme. Vyskupo Olešnickio veikla didžio- 
sios diplomatijos srityje vertė dažnai siuntinėti užsienin 
pasiuntinius, ir Janas Dhugoszas įrodė šioje srityje turįs talen- 
tą. Jis tris kartus keliavo Italijon, kur, be kitų dalykų, savo glo- 
bėjui išrūpino kardinolo kepurę. Italijoje jis susipažino su re- 
nesanso kultūra, tačiau liko tikru viduramžių žmogumi, nors 
lotynų kalbos mokėsi iš Cicerono ir Titą Livijų laikė savo idea- 
lu istoriografijoje. Mokslininko protas ir aktyvaus dalyvavimo 
politikoje bei diplomatijoje patirtis subrandino jį parašyti 
svarbiausią gyvenimo kūrinį, turėjusį keletą antraščių ir 
šiandien vadinamą Annales Poloniae. Diugoszas suvokė savo 
užmojo svarbą. Jis žinojo, kaip naudotis šaltiniais kritiškai 
atrenkant medžiagą iš metraščių ir kronikų, o tai nebuvo bū- 
dinga to meto istorikams. Negana to, jis neapsiribojo Lenkija. 

Penkioliktasis amžius: vėlyvieji viduramžiai 


Suprasdamas, jog norint suvokti įvykių tarpusavio sąveiką ir 
priklausomybę būtina pažinti kaimyninių šalių istoriją, jis 
rėmėsi čekų ir vokiečių kronikomis. Kad galėtų perskaityti 
pastarąsias, jam teko išmokti kalbą. Taip pat jis išmoko kiri- 
licą, kad galėtų skaityti rytų slavų Letopisi. Ir nors jis stengėsi 
būti bešališkas, jo objektyvumas kelia abejonių. Vis dėlto kaip 
tik tam tikrus teiginius pagrindžiantys argumentai pagyvina 
šį veikalą. Be įvykių ir faktų aprašymo, jame interpretuojama 
istorija ir polemizuojama su priešininkais. Kaip galima nuspė- 
ti, autoriaus globėjo Olešnickio politika perdėtai sureikšmi- 
nama. Dtugoszas, ištikimas Romos Katalikų Bažnyčios sūnus, 
buvo įsitikinęs, jog Apvaizda tik tada palankiai žvelgs į Lenki- 
ją, jei ši užims Vatikano tarnaitės padėtį, nes pasaulietinė 
valdžia visada turi paklusti dvasinei. Į šv. Stanislovo nužudy- 
mą jis žvelgia kaip į nusikaltimą, už kurį atlyginta Piastų 
išmirimu ir vėlesniu kitataučių dinastijos įsigalėjimu. Jis pri- 
kaišiojo Jogailaičiams už tai, kad jie daugiau rūpinęsi Lietuvos 
nei Lenkijos gerove. 

Metraščiuose Dhugoszas davė valią kai kuriems nepakan- 
tumo proveržiams. Jis niekino čekus už tai, kad dauguma jų 
buvo eretikai, ir kaltino juos už nuolankumą vokiečių impera- 
toriams praeityje. Teutonų ordino pralaimėjimą jis laikė pel- 
nyta bausme už jų nusikaltimus, žiaurumą ir pasipūtimą. Taip 
pat niekino lietuvius, kuriuos vadino pusiau stabmeldžiais, 
ir, žinoma, buvo priešiškai nusiteikęs Rytų schizmatikų atžvil- 
giu. Sutinkamai su Olešnickio politika, Lenkijos pašaukimu 
jis laikė sąjungą su Vengrija ir bendrą kovą prieš kitatikius. 
Vis dėlto, nepaisant tendencingumo, jo veikalo negalima 
pavadinti panegiriniu. Ištikimybė tiesai paskatino jį atskleisti 
daugybę nemalonių faktų apie kai kurias iškilias figūras. Juo 
labiau jis artėjo prie savo gyvenamo laikotarpio, juo daugiau 
buvo linkęs remtis tiesioginiais gyvų įvykių dalyvių liudi- 
jimais. Kai kurių faktų atskleidimas ilgam laikui sustabdė viso 
jo veikalo spausdinimą, nes jis buvo apkaltintas „karalystės 
paslapčių“ skelbimu. Diugoszo kronika tapo pastoviu istori- 
nių žinių šaltiniu, bet jos spausdinimas, prasidėjęs 1614 me- 
tais, buvo nutrauktas karaliaus įsakymu. Pirmą kartą ją visą 
paskelbė rusų diplomatas Heinrichas Huyssenas Vokietijoje 
aštuonioliktojo šimtmečio pradžioje. 

Dtugoszas, kaip ir jo amžininkai, neįvertino laiko fakto- 
riaus istorijoje. Jis įsivaizdavo, pavyzdžiui, dešimtojo amžiaus 
politinę sistemą ir klasinį susiskirstymą, tarsi jie būtų tokie 
pat kaip ir penkioliktajame amžiuje. Tačiau, be informatyvu- 
mo ir faktų gausos, šis veikalas dėl gyvo pasakojimo, auto- 
riaus dėmesio priežastims ir padariniams, palyginti kritiško 
šaltinių naudojimo pelno deramai svarbią vietą lenkų raštijoje. 
Parašytas gerai pasverta, rimta, funkcionalia kalba, patobu- 
linusia viduramžių lotynų kalbą, stilistiškai jis priskirtinas 
viduramžių ir renesanso sandūrai. 

Janą Ostrorėgą galima laikyti pirmuoju lenkų pasaulietiniu 
politiniu rašytoju. Priešingai negu vyskupo dvare tarnavęs 
Diugoszas, Ostrorėgas buvo karaliaus dvariškis, o jo raštai at- 
skleidžia husitų idėjų poveikį rūmų aplinkai. Jo politinis trak- 
tatas Monumentum pro reipublicae ordinatione (Apie valstybės 
sandarą) pradeda šį turtingą lenkų literatūros žanrą. 

Apskritai kalbant, Ostrorėgas prijautė karaliaus valdžios 
stiprinimui aukštųjų didikų ir dvasininkijos sąskaita. Kritiš- 
koje padėtyje šalis atsidūrė susilpnėjus karaliaus valdžiai dėl 
kilmingiems bajorams suteiktų didelių privilegijų. Ieškoda- 
mas progų atstatyti savo valdžią, karalius mėgino viena vi- 
suomenės grupe manipuliuoti prieš kitą. Šio penkioliktojo ir 
šešioliktojo amžiaus rūmų žaidimo esmė buvo pastangos su- 
daryti sąjungą su aukštiesiems didikams ir Bažnyčios prela- 
tams priešiškomis jėgomis, būtent smulkiaisiais bajorais ir 
miestais. Mainais smulkioji bajorija reikalavo vis didesnių pri- 
vilegijų, o gavusi jas stipriai spaudė valstiečius ir miestus. 
Parlamentinės sistemos ir vėliau „laisvų karalių rinkimų“ šak- 
nys glūdi kaip tik šiuose nesutarimuose. 

Ostrorogas nepalankiai žiūrėjo į miestų savivaldą ir aukš- 
tųjų didikų nepriklausomybę. Aukščiau visko jis kėlė valsty- 
bės interesus, atstovaujamus karaliaus valdžios, ir visišką ka- 
raliaus nepriklausomumą nuo dvasininkijos. Jo pasiūlymai 
buvo tokie: a) Lenkija privalo atmesti Vatikano reikalavimus 
ir nustoti būti Romos lenu; b) visi mokesčiai Romai (dešim- 
tinės) turi būti nutraukti; c) esant būtinybei, karalius turi 
turėti teisę konfiskuoti Bažnyčios iždą; d) vienuolynų skaičius 
turi būti apribotas; e) dvasininkams turi būti uždrausta imti 
pinigus už santuokas, laidotuves ir krikšto apeigas. 

Ostrorėgas pasisakė už vieningą jurisdikciją. Jis priešinosi, 
pavyzdžiui, miesto ir valstybės jurisdikcijos atskyrimui. Grei- 
čiausiai husitų idėjų paveiktas jis tvirtino, kad kariuomenė 
turėtų būti sudaroma ne tik iš bajorų, bet ir iš valstiečių bei 
miestiečių. Šio aristokrato, kurio šeimos narių būta įvairiuose 
karaliaus dvaro sluoksniuose, politinė programa pasirodė 
truputį chimeriška ta prasme, kad palaikė karaliaus ir smul- 
kiosios bajorijos sąjungą. Dėl tokios politikos sostas dar labiau 
susilpnėjo, nes smulkioji bajorija nenorėjo regėti stiprios 
centrinės valdžios. 


Literatūra lenkų kalba 


Literatūra gimtąja kalba gerokai patobulėjo. Tačiau lenkų 
kalba vis dar priklausė „mažamokslių“ kultūros sričiai, o 
„Mokytųjų“ kultūros atstovai tebekalbėjo lotyniškai. Vis dėl- 
to Biblija, maldų rinkiniai ir juridinės knygos jau buvo verčia- 
mi į lenkų kalbą, dažnai paliepus karalienei, kuri atstovavo 
populiariajai kultūrai, nes, būdama moteris, negalėjo gauti 
aukštojo išsilavinimo. Šie vertimai plito rankraščiais, o kai jų 
kalba imdavo atrodyti per daug archajiška, juos pakeisdavo 
naujos versijos. Literatūrinė kalba dar tik formavosi, nuolat 
stengiantis slaviškai šnekai pritaikyti lotynišką sintaksę, pa- 
remtą prijungiamaisiais sakiniais ir laiko seka. Ši kova su loty- 
niškomis gramatinėmis formomis itin paveikė lenkų kalbą, 
padarydama ją nepaprastai lanksčiu instrumentu. 


Poezija 


Kaip labai Lenkija dar tebebuvo viduramžiška, parodo dia- 
logo formos poema, pavadinta Magistro pokalbis su Mirtimi ir 
turinti paantraštę De morte prologus. Ji parašyta „netiksliai sila- 
binėmis“ eilėmis, taikant aabbcc rimavimo schemą (žr. priedą 
diskusijai apie lenkų eilėdaros taisykles). 

Poemoje pasakojama istorija apie išsilavinusį žmogų, „ma- 
gistrą“, paprašiusį Dievą parodyti jam Mirties pavidalą. Kar- 
tą, jam vienam esant bažnyčioje, Mirtis pasirodo ir (toliau pa- 
žodinis vertimas): 

Mirties šokis 

jis išvydo nuogą moteriškos lyties būtybę, apsisiautusią drobule. Ji buvo 
liesa ir išblyškusi, o pageltęs jos veidas spindėjo it praustuvas. Jos nosies 
galas buvo nukritęs; kruvina rasa sunkėsi iš akių. Galva buvo apmuturiuota 
skepeta kaip kreivaburnės žmogėdros. Jos burna neturėjo lūpų. Kai išsižio- 
jo, jos dantys kaleno. Akys šaudė į visas puses. Rankoje ji laikė baisų dalgį. 


(Turėkime omenyje, jog žodis „mirtis“ lenkų kalboje yra mo- 
teriškos giminės.) Magistras apalpsta, bet, matydamas Mirtį 
atėjus su taikiais ketinimais ir laukiant jo klausimų, greitai 
atgauna žadą. Jis klausinėja apie jos kilmę ir tėvus. Mirtis 
atsako, kad ji gimė rojuje, kai Ieva nuskynė obuolį: „Adomas 
paragavo manęs tame obuolyje.“ Po to pikta ir pašaipi Mir- 
tis atskleidžia savo valdžios viskam, kas gyva - vienodai gy- 
vuliams ir žmonėms - vaizdą. Ji išvardija savo aukas tartum 
viduramžiškame luomų ir profesijų kataloge. Šitaip, naudoda- 
masis moralinės satyros teikiamomis galimybėmis, autorius 
kritikuoja malonumus pamėgusią dvasininkiją, lengvabūdes 
moteris ir nedorus teisėjus. Tuomet magistras nedrąsiai tei- 
raujasi apie gydytojų darbo prasmę. Mirtis jį apšviečia, paaiš- 
kindama, jog jie visi apgavikai. Jis gali pasislėpti už sienų, už 
sargybinių ar pasilaidoti po žeme - Mirtis jį suras visur. Vie- 
nintelė jo viltis - tai pomirtinio gyvenimo apmąstymas ir seki- 
mas dorais vienuoliais ir tyromis, pamaldžiomis moterimis. 

Išlikęs rusiniškas šios poemos vertimas dar pilnesnis, nes 
turi lenkiškame tekste trūkstamą pabaigą. Nors ir pats lenkiš- 
kas variantas — tai perkurtas lotyniškas prozos kūrinys Collo- 
guium inter Mortem et Magistrum Polycarpum, tačiau jis vaiz- 
dingesnis už savo lotynišką pavyzdį ir turi daugiau vietinius 
papročius atspindinčių detalių bei makabriško humoro. Dėl 
minėtų priežasčių šis kūrinys laikomas vienu įdomiausių vi- 
duramžiškos lenkų poezijos pavyzdžių. 

Mirties personifikacija buvo įprastas motyvas viduramžių 
literatūroje ir dailėje. Tačiau jo nepastebime ankstyvaisiais 
viduramžiais. Antikos laikais taip pat griaučiai ar lavonas ale- 
goriškai netapatintas su mirtimi. Tai pamažu pradėta daryti 
tik apie tryliktąjį amžių. Iš pradžių mirtis buvo vaizduojama 
kaip koks mumifikuotas lavonas su kaulus aptempusia išdžiū- 
vusia oda. Renesanso ir baroko epochose ją simbolizavo griau- 
čiai. Mūsų poemoje Mirtis pavaizduota kaip yrantis lavonas; 
taip atsiranda aniems laikams nesvetimas siaubo elementas. 

Pamatinė kūrinio idėja siejasi su vadinamuoju danse-macabre 
ar Totentanz, viduramžiais paplitusiu dailininkų paveikslų ar 
mugių vaidinimų elementu. Mirtį vaizduodavo vadovaujan- 
čią šokiui, kuriame dalyvauja visų luomų ir amžiaus žmonės. 
Dažniausiai tarp šokėjų būdavo vaizduojamas popiežius, im- 
peratorius, imperatorienė, kardinolas, karalius, vyskupas, ku- 
nigaikštis, abatas, riteris, vienuolis, meras, kanauninkas, bajo- 
ras, palūkininkas, kapelionas, antstolis, zakristijonas, pirklys, 
atsiskyrėlis, valstietis, jaunuolis, mergina, vaikas. 

Daina „Mirštančiojo skundas“ buvo tokia populiari, jog; ta- 
po folklorine. Tai žmogaus gyvenimo ataskaita, pasakojama 
priešmirtinėje agonijoje. Mirštantysis gailisi dėl savo nuodė- 
mių ir dėl to, kad paskendo žemiškuose reikaluose, apleisda- 
mas savo sielą. Joks draugas dabar jam negali padėti. Dievas 
yra jo vienintelė viltis. Piktosios dvasios apsupo jo mirties pa- 
talą ir guli laukdamos jo. Gerokai perkrautas pamokymais eilė- 
raštis baigiasi tokiu patarimu: jis turi palikti savo žemę šeimai, 
santaupas paaukoti Bažnyčiai, deramai apdovanoti draugus. 
Ši daina - tai greičiausiai čekiško kūrinio „Apie sielos atsisky- 
rimą nuo kūno“ sekimas. 

Iš gausios husitų religinės literatūros lenkų kalba nedaug 
kas išliko, o poetinis kūrinys žinomas tik vienas — „Giesmė 
apie Viklefą“. Ją sudėjo Jędrzejus Galka iš Dobčino, profeso- 
riavęs Krokuvos universitete. Yra žinoma, kad jis buvo aist- 
ringas husitas ir kad dėl savo pažiūrų ne tik prarado katedrą 
universitete, bet ir įstūmė į pavojų savo gyvybę. Priverstas 
bėgti iš Krokuvos, jis prisijungė prie savo brolijos Bohemijoje. 

Giesmės tema reikšminga, nes pats Wycliffe'o, kuris pir- 
masis išdrįso pasipriešinti Anglijos Bažnyčios hierarchijai, 
vardas visiems husitams buvo it karo šūkis. Autorius kreipia- 
si į „lenkus, vokiečius, visom kalbom kalbančius“ (įsidėmėki- 
me, kad nors tuomet dar nebuvo tautybės supratimo, lingua, 
esama motyvo, kuris vėliau bus kartojamas protestantiškoje 
Vakarų Europos literatūroje, būtent popiežius vaizduojamas 
Antikristu: „Imperiniai popiežiai - tai antikristai. Jų galia ne 
iš Kristaus, bet iš Antikristo eina, iš imperatoriaus rašto.“ Ta- 
čiau giesmė nekviečia ginkluotam maištui, joje maldaujama 
pasitelkti ne „kalavijo plieną, o Kristaus žodį“. 


23 


„Mirštančiojo 
skundas“ 


„Giesmė 
apie Viklefą“ 


„Dievo Motinos 
rauda“ 


Kiti veikalai 


Religinė proza 


Pasaulietinė 
proza 


ANTRAS SKYRIUS 


Lenkų poezijos antologijos paprastai prasideda eilėraščiu 
„Dievo Motinos rauda kryžiaus papėdėje“, nes tai pirmasis 
iš tikrųjų jaudinantis kūrinys gimtąja kalba. Šis planctus, arba 
rauda, greičiausiai buvo iki mūsų laikų neišlikusios misterijos 
apie Kristaus kančią dalis. Todėl ji taip pat priklauso teatro 
istorijai. Pagrindinė eilėraščio vertybė - jo nuoširdumas. Tai 
tikra rauda motinos, matančios kankinamą sūnų, bet negalin- 
čios jam padėti: 

Mano Sūnau, jei turėčiau tave čia žemai, galėčiau padėti tau. Tavo 
galva nusvirus į šoną; aš ją paremčiau. Tu visas aptekęs krauju; aš jį nu- 
šluostyčiau. Tu trokšti; aš tave pagirdyčiau. Bet aš negaliu pasiekti tavo 
Šventojo Kūno. 


O angele Gabrieliau, kur tavo džiaugsmas, kurio tiek daug man pa- 
žadėjai? Aš kupina liūdesio ir skausmo. Mano kūnas ir kaulai supuvo. 


Esama nemažo skaičiaus religinių giesmių ir eiliuotų legen- 
dų, iš kurių geriausiai išsilaikė „Legenda apie šventąjį Alek- 
są“. Taip pat regime pirmuosius pasaulietinės poezijos kūri- 
nius, pradedančius satyros žanrą. Šių kūrinių temos - elgesys 
prie stalo ar klasinis priešiškumas. Prastuomenės dainos, 
nukreiptos prieš aukštesniąsias visuomenės klases, greičiau- 
siai buvo cenzūros sunaikintos, nes tos, kurios išliko, atspin- 
di tik aukštuomenės požiūrį, pavyzdžiui, „Satyra apie tingius 
valstiečius“ arba „Giesmė apie Tenčinskio nužudymą“. Pasta- 
rojoje pasakojama apie riterį, kuris Krokuvoje užsisakė šar- 
vus, o kai jie nebuvo laiku pagaminti, šėrė ginklakaliui per 
veidą. Dėl šio neteisėto poelgio kilo riaušės, pasibaigusios 
riterio mirtimi nuo įniršusių miestelėnų rankų. 


Proza 


Religinės tų laikų prozos palikimas gana gausus. Turime 
ne tik Senojo ir Naujojo Testamentų vertimų, bet ir gana origi- 
nalių „dvasinių romanų“. Pavyzdžiui, dideliame veikale Šven- 
tosios šeimos gyvenimas bandyta surinkti vaizdingiausius ke- 
turių Evangelijų ir apokrifinių veikalų epizodus. 

Kuklų pasaulietinės literatūros palikimą sudaro teisinės 
knygos ir šiek tiek meilės laiškų. Žavus pavyzdys būtų šis Kro- 
kuvos universiteto studento meilės laiškas, parašytas ritmi- 
ne proza, kurią šiandien galėtume laikyti laisvosiomis eilėmis: 

Būdamas pastovios ir tvirtos širdies, aš niekam kitam, tik tau, mieliau- 
sioji, reiškiu savo švelniausią paguodą - o kartu sveikinu ir lenkiuosi 
abiem keliais iki pat žemės, kas labai jau pritinka geroms manieroms; ir - 
dar kartą - sveikinimai ir nusilenkimas abiem keliais ligi pat žemės. 


Po to šis studentas stengiasi pavaizduoti savo liūdesį ir meilę: 
„Jei visi daktarai pasitelktų savo iškalbą, jie neišreikštų mano 
liūdesio. [...] Jei visi paukščiai čionai suskristų, nustebtų nuo 
tokios meilės.“ Jis baigia laišką: „Ir jeigu aš tau brangus, no- 
rėčiau, kad šis laiškas visada žvelgtų į tave. Ir kol nenusidėvės 
šio laiško žodžiai, tol, mano mieliausioji, tu neištrūksi iš mano 
širdies. Amen.“ 

Humanizmas ir reformacija: 
šešioliktasis amžius ir septynioliktojo 
pradžia 


Istorinės žinios 


Prasidėjo dideli socialiniai ir ekonominiai pokyčiai, pasi- 
rodo, buvę lemtingi šalies ateičiai. Riterių luomas pamažu vir- 
to žemvaldžių luomu, t.y. dvarus turinčia smulkiąja bajorija. 
Tie bajorai tebeturėjo prideramą riteriams prievolę atlikti 
karinę tarnybą karo metu, bet kadangi jie buvo atstovaujami 
Seime, iš tiesų šalyje turėjo aukščiausią valdžią. Seimas siekė 
net dar labiau apriboti karaliaus valdžią, kol galų gale susi- 
formavo vienintelė to meto Europoje politinė sistema, kurią 
galima pavadinti vienos klasės demokratija. Seimas laikė su- 
rišęs karaliaus rankas, tarp kita ko, ir 1505 metais priimtu 
įstatymu, vadinamu nihil novi (nieko nauja negali būti daro- 
ma, kol tam nepritars Seimas ir Senatas). Karalius negalėjo 
apdėti naujais mokesčiais nei skelbti karo be jų sutikimo. 
Negana to, išmirus Jogailaičių dinastijai buvo pradėta rinkti 
karalių visuotiniame susirinkime, kurį rengdavo Varšuvos 
užmiesčio laukuose ir kuriame galėdavo dalyvauti visi, tu- 
rintieji bajoro titulą. Pirmasis karalius, atėjęs į sostą „laisvų 
rinkimų“ keliu, buvo Henrikas Valua (vėliau tapęs Prancū- 
zijos karaliumi ir pasivadinęs Henriku III). 1572 metais jam 
teko pasirašyti vadinamuosius Henriko artikulus ir Pacta con- 
venta, kurie buvo lygūs konstitucijai. Jis ne tik pasižadėjo val- 
dyti griežtai laikantis šių susitarimų, bet ir sutiko, kad, jam 
pažeidus įstatymą, jo valdiniai būtų automatiškai atleidžiami 
nuo pareigos jam paklusti. Nors karalius būdavo renkamas 
visam gyvenimui, jo valdžia nebuvo didesnė už šiuolaikinių 


prezidentų. 

Tai turbūt paaiškina, kodėl lenkai niekada nesusitepė ran- 
kų savo valdovų krauju. Į karalių buvo žiūrima kaip į simbolį, 
politinėje literatūroje jis būdavo lyginamas su bičių motinėle. 
Tad jo reali valdžia nesukeldavo neapykantos. 

Po Liublino unijos tarp Lenkijos ir Lietuvos 1569 metais visa- 
galiame Seime pradėtos atstovauti abi šalys. Tai buvo žingsnis 
į abiejų organizmų susiliejimą. Šį procesą spartino tai, kad lie- 
tuvių bajorai troško sau tokių pačių privilegijų, kokias buvo 
išsikovojusi lenkų šlėktija. Tačiau Lietuvos Didžioji Kunigaikš- 
tystė išsaugojo daug savų institucijų, pavyzdžiui, nuosavus 
įstatymus (Lietuvos Statutą). Vietiniai kilmingieji kalbėjo sa- 
vo gimtąją tarme, bet taip pat buvo pradėta vartoti ir lenkų 
kalbą. Respublika, kaip buvo vadinama Lenkijos-Lietuvos 
valstybė, užėmė didžiulius plotus. Jos karai rytuose, ypač su 
Ivanu Žiauruoju, būdavo dažniausiai sėkmingi ir teritorijos 
nesumažindavo. 

Tačiau smulkioji bajorija pasinaudojo šia savita politine 
sistema siekdama užsitikrinti ekonominę naudą. Pasikeitimai 
Vakarų Europoje, miestų ir manufaktūros vystymasis sukūrė 
didžiules žemės ūkio produktų rinkas, o Lenkija eksportuo- 
davo šiuos produktus. Jie upinėmis baržomis būdavo pluk- 
domi iki Baltijos jūros ir Gdansko (Dancigo) uoste pakrauti į 
laivus keliaudavo į Vakarus. Siekiant be perstojo tiekti pro- 
duktus, nepakako pasikliauti vien tik valstiečių natūra moka- 
mais mokesčiais. Atsiliepdami į augančią paklausą žemval- 
džiai kūrė plantacijų tipo ūkius. Atsirado būtinybė priversti 
valstiečius dirbti dvaro laukuose. Iš pradžių buvo reikalau- 
jama savo ponui atidirbti vieną dieną per savaitę, po to - dvi, 
tris ir taip toliau, kol jie pamažu tapo visiškai pavergti. Bau- 
džiava, ne vien lenkiškas reiškinys, įsišaknijo visoje Rytų 
Europoje ir nulėmė skirtingą dviejų Europos dalių vystymosi 
ritmą: Rytų Europa eksportavo kviečius mainais už Vakarų 
manufaktūros gaminius. Seimas, tapęs valstiečių pavergimo 
instrumentu, toliau priimdavo jų laisvę ribojančius įstatymus. 
Taip valstietis tapo pririštas prie žemės, jam buvo uždrausta 
išvykti iš savo kaimo. Jo gyvenimą reglamentuojanti juris- 
dikcija iš valstybės perėjo į jo pono, arba vergvaldžio, rankas. 

Bajorija kariavo ne tik su valstiečiais, bet ir su miestais. 
Suprantama, sunki valstiečių padėtis neigiamai veikė ir 

miestų gyvenimą. Baudžiava ir jos nuskurdintas kaimas 
stabdė darbo jėgos ir pinigų tekėjimą į miestus. Negana to, 
bajorija nuolat stengėsi numušti miestietiškų gaminių kai- 
nas. Tokia tendencija paaiškina, pavyzdžiui, įstatymą, 
draudžiantį vietiniams pirkliams eksportuoti savo prekes į 
užsienį. Grėsmingus tokios padėties rezultatus buvo lemta 
pajusti vėliau. Tačiau, stengdamiesi pažvelgti bešališkai, 
neturėtume išleisti iš akių tam tikrų šios sistemos privalumų. 
Bajorija, nuo 1425 metų saugoma neminem captivabimus, 
nebijojo jokios valdžios. Tai paaiškina, iš kur Lenkijoje būta 
tokios didelės religinės tolerancijos, kokios niekur kitur 
Europoje tuo metu nerastume. Kiekvieną prieš toleranciją 
nukreiptą įstatymą „tie, kurie lygūs karaliams, nes renka 
karalius“, laikydavo bandymu apriboti jų teises. Tokia padėtis 
leido plisti naujoms, kartais labai radikalioms religinėms 
idėjoms. 

Karaliaus Zigmanto I ir italės Milano kunigaikštytės Bo- 
nos Sforzos vedybos 1518 metais davė galingą postūmį plisti 
italų kultūrai Lenkijoje, o tai jau vyko keletą dešimtmečių. 
Prasidėjo tikras italų dvariškių, dvasininkų, architektų ir 
menininkų antplūdis. Valstybės sostinė Krokuva, iki tol bu- 
vusi gotikiniu miestu, visiškai pasikeitė. Karaliaus dvaras, 
Vavelio pilis, perstatyta renesanso stiliumi, ir šiandien liudija 
anuometinius ryšius. Ilgą laiką italai formavo daugelį svarbių 
lenkų kultūros elementų. Tai pastebima dar šiandien kai 
kuriuose kalbos bruožuose, architektūroje ir net kulinarijoje. 
Daržovės ir kulinariniai patiekalai buvo importuojami iš 
Bolonijos ir Paduvos, kaip ir jų pavadinimai. Ypač aktyviai 
diegti itališką stilių padėjo Jėzuitų ordinas, atsikėlęs į Len- 
kiją 1564 metais kovoti su protestantizmu. (Jėzuitų ordinas 
suklestėjo baroko epochoje; barokinės bažnyčios toli rytuose, 
Polocke ir Vitebske, liudija tos „italizacijos“ mastą.) Gerų 
elgesio manierų aukštoji visuomenė mokėsi kraštuose, esan- 
čiuose į pietus nuo Alpių. Lenkų džentelmenas nelaikytas 
išsilavinusiu, jei nebūdavo studijavęs užsienyje; toks jaunuolis 
paprastai lankydavo Šiaurės Italijos universitetus, nors domė- 
jimasis protestantizmu daugelį jų nukreipdavo į Vitenbergą, 
Ciurichą ar Bazelį. Iš to paties šaltinio kilę literatūros pavyz- 
džiai ir teorijos, žinoma, veikė ir lenkų literatūrą. 

Erazmas Roterdamietis visoje šešioliktojo amžiaus Europo- Erazmas 
je buvo laikomas visokeriopos išminties šaltiniu. Mokytų Roterdamietis 
lenkų sluoksniuose jo vardą gaubė nuoširdaus garbinimo 
aureolė. Prieinami kiekvienam išsilavinusiam žmogųui, jo 
lotyniški veikalai buvo godžiai skaitomi, o jo ištikimi skai- 
tytojai, neapsiribodami padėkos laiškais autoriui, siuntinėjo 
jam auksinius žiedus, taures, gryno aukso peilius bei šakutes 
ir t.t. Lenkų karalius Zigmantas I, rašydamas Erazmui, kreip- 
davosi į jį kaip į kokį valdovą. Lenkų humanistai vadino jį 
„Vienintele mūsų amžiaus puošmena“, „humanistinių studijų 
ir senosios, grynosios teologijos kunigaikščiu“. Vienas jų savo 
laiške rašo: „O kad aš galėčiau pabučiuoti ne tik tą ranką, bet 
ir galvą, sumąsčiusią daugybę dalykų, ir širdį, kuri sudėjo 
šiuos darbus, tavo šlovę paskleidusius visame pasaulyje ir 
Lenkijoje, mūsų tėvynėje.“ Krokuvoje apsigyvenęs anglų hu- 
manistas Coxe'as laiške Erazmui nupasakojo, kaip jis su savo 
draugais keldavosi, pusryčiaudavo, vaikštinėdavo ir pietau- 
davo, visą laiką kalbėdamiesi tik apie Erazmą. Erazmas gau- 
davo nemažas pinigų sumas iš Lenkijos, iš pas jį Šveicarijoje 
studijavusių jaunuolių tėvų. Ir jis mokėjo išreikšti padėką - 
keletas darbų dedikuota jo garbintojams Lenkijoje. Norėda- 
mas padėti Erazmui vienas jo mokinys nupirko visą mokytojo 
biblioteką, palikdamas ją jam naudotis iki mirties. Tam mo- 
kiniui, Janui Laskiui, vėliau buvo lemta tapti iškilia lenkų, 
taip pat vokiečių ir anglų protestantiško judėjimo asmenybe 
(Anglijoje jis buvo vadinamas Johannes 4 Lasco). Neperdėtu- 
me sakydami, jog Erazmo idėjos Lenkijoje išgrindė kelią refor- 
macijai. Tai nereiškia, kad Erazmo veikalai, ypač Rašto aiški- 
nimai, būtinai turėjo palengvinti priimti Lutherio ir Calvino 
mokymus. Tarp aistringų erazmiečių sutinkame tiek būsimų 
protestantų, tiek užkietėjusių Romos katalikų, pavyzdžiui, 
kardinolą Hozjuszą (Hosius), iškiliausią kontrreformacijos 
Lenkijoje vadovą, vieną Tridento susirinkimo ramsčių. Pats 
Erazmas atmetė Martino Lutherio raginimus ir bandė lavi- 
ruoti tarp abiejų kovojančių tikybų. Keletas jo dvasiai ištikimų 
žmonių Lenkijoje mėgino sekti jo pavyzdžiu. 

Protestantizmas Lenkijoje greitai ir plačiai išplito, bet buvo Reformacija 
palyginti neilgalaikis. Jeigu įsivaizduotume žmogų, gimusį 
1500-aisiais, tai tuo metu, kai Martinas Lutheris paskelbė savo 

garsiąsias tezes, jam būtų buvę septyniolika metų. Lenkijoje 
ir Lietuvoje šis žmogus būtų regėjęs gyvą visuomenės reakciją 
į naujas, iš Vokietijos plūstančias religines idėjas — reakciją, 
kuri netrukus virto entuziastingu dėmesiu Calvino mokymui. 
Tarp keturiasdešimt devintų ir šešiasdešimt ketvirtų savo gy- 
venimo metų šis žmogus būtų regėjęs tikrą kalvinizmo trium- 
fą, kurį atspindėjo protestantų dauguma Seime. Bet septynias- 
dešimt ar aštuoniasdešimt metų sulaukęs jis būtų pastebėjęs 
neišvengiamo protestantizmo žlugimo požymių. Jau šešiasde- 
šimt ketvirti jo gyvenimo metai būtų buvę paženklinti aštrių 
vaidų protestantų stovykloje. Tuo metu Reformuotoji Bažny- 
čia suskilo į dvi atšakas - kalvinų ir antitrinitorių (unitorių). 
1564 metais kilo aštri kova, o tuo metu jų bendras priešas Jė- 
zuitų ordinas toliau šalyje leido savo šaknis. 

Naujos doktrinos skverbėsi į Lenkiją vietinių, husitizmo 
laikus siekiančių bruzdėjimų prieš dvasininkiją fone. Devy- 
nioliktojo amžiaus pradžios protestantų istorikas Walerianas 
Krasinskis taip vaizdavo padėtį: 

Daug lenkų studentų lankė Čekų brolijos išlaikomą akademiją Gold- 
berge, Silezijoje, kur buvo atvirai skelbiamos Romos smerkiamos idėjos. 
1501 ir 1505 metų seimuose priešiškumas dvasininkijai reiškėsi bandy- 
mais apriboti bažnytinės jurisdikcijos veikimo sritį, tačiau joks šiuos sie- 
kius įtvirtinantis įstatymas priimtas nebuvo. Visuomenė taip bodėjosi 
Bažnyčios įtaka, kad į jos teismų sprendimus visi žiūrėdavo pro pirštus. 
Pasaulietiniai teismai įgavo viršenybę bažnytinių atžvilgiu ir neretai 
tirdavo, ar šie neperžengia savo kompetencijos ir ar teisėti jų nuospren- 
džiai, kurių dažniausiai niekas nevykdydavo. Kadangi ekskomunikacija 
neatimdavo žmogaus politinių teisių, ji neturėdavo jokio poveikio. 

Sunerimusi katalikų hierachija kovai su husitais bei liute- 
ronais siūlė atkurti Šventosios Inkvizicijos tribunolą. Bažnyčia 
privertė karalių išleisti įsaką, draudžiantį lenkų studentams 
mokytis eretikų universitetuose. Kaip aiškino jau minėtas 
Krasinskis: 

Šis įsakas vis dėlto nebuvo veiksmingas, kadangi, Seimo nepatvirtintas, 
neturėjo privalomo įstatymo galios, ypač bajorams, kurie, konstitucinių pri- 
vilegijų saugomi nuo visų vienašališkų apribojimų, nenustojo lankyti drau- 
džiamų mokyklų, taip pat ir reformacijos lopšio bei liuteronizmo sostinės 
Vitenbergo universiteto. Liko neveiksmingi ir 1535 metų dekretai prieš ana- 
baptistus Krokuvoje bei liuteronus Vilniuje, ir 1541-ųjų dekretas, kuriuo 


karalius grasino atimti bajorystės teises visiems, kas savo namuose 
priiminės eretikų kunigus. 

1543 metais Seimas oficialiai garantavo teisę studijuoti bet 
kuriame užsienio universitete. Bažnyčia taip pat reikalavo im- 
tis griežtų priemonių prieš eretiškas knygas spausdinančius 
leidėjus, bet hierarchija negavo pasauliečių pritarimo jas kon- 
fiskuoti, kadangi karalius 1539-ųjų dekretu buvo paskelbęs, 
jog spaustuvės turi teisę leisti ką tinkamos. 

Karalius Zigmantas I ir jo sūnus Zigmantas Augustas (Zig- 
mantas II) nebuvo eilinės asmenybės. Abiems pakako apdai- 
rumo palaikyti dvasininkijos pusę; tuo pat metu, nebūdami 
protestantai, jie sekė savo patarėjų protestantų patarimais, 
taip išvengdami įtampos, kuri Vakarų Europoje, ypač Pran- 
cūzijoje, sąlygojo kruvinus persekiojimus bei karus. Dėl šių 
priežasčių šešioliktojo amžiaus Lenkija buvo vadinama para- 
disus hereticorum (eretikų rojumi). 

Zigmanto I valdymo laikais, išskyrus vokiškai kalbančius 
šiaurės miestus, kuriuose sparčiai išplito liuteronų tikėjimas, 
protestantizmas Lenkijoje buvo daugiau pasaulėžiūra negu 
organizuota institucija. Ta pasaulėžiūra paveikė daugelį vys- 
kupų, o koks nors didikas retkarčiais savo valdose katalikų 
kunigą pakeisdavo protestantų pastoriumi. Bet apskritai buvo 
tikimasi, kad Vatikanas netrukus išspręs prieštaravimus ir 
pradės reformuotis pats. Todėl dauguma buvo linkusi palū- 
kėti. Didelės viltys buvo siejamos su Tridento susirinkimu 
(1545-1563), ir tiktai kai šis susirinkimas atskleidė savo ne- 
lankstų požiūrį į naujas sroves, naujųjų idėjų šalininkai nu- 
sprendė organizuotis. 

Pirmojo kovotojo už Romos katalikybę, Varmijos vyskupo 
Stanistawo Hozjuszo, Tridento susirinkimo laikais siekusio pri- 
mesti karaliui įsaką, reikalaujantį, kad į bet kokias oficialias pa- 
reigas būtų skiriamas tik „tikratikystės credo“ pasirašęs žŽmo- 
gus, pastangos pasirodė bergždžios. Credo skambėjo šitaip: 

Tu credis, aguam benedictam, invocationem sanctorum et consecrationem 
herbarum esse efficacem? Credis purgatorium, Papam, missam, jejuniam, votam, 
atgue celibatum? 

(Ar tu tiki šventinto vandens, šventųjų maldavimo, žolynų šventinimo 
veiksmingumu? Ar tiki skaistykla, Popiežiumi, mišiomis, pasninku, mal- 
dos auka ir celibatu?) 

Vis daugiau ir daugiau smulkiųjų bajorų atsiversdavo į nau- 
jąją tikybą. Tačiau jie buvo pasirengę ją priimti dažniausiai dėl 

ekonominių ir politinių priežasčių. Šis paskatų miglotumas 
silpnino lenkų protestantizmą; naujos tikybos buvo atsiža- 
dėta, vos tik bajorija atrado naujų būdų apginti savo interesus. 
Tuo metu svajonės apie tautinę Bažnyčią buvo beįgaunančios 
savitą bajorų valdomos Bažnyčios pavidalą - jie troško, kaip 
ir valdydami valstybę, per išrinktus atstovus daryti įtaką Baž- 
nyčios veiklai. Bajorija siekė išsilaisvinti iš katalikų dvasinin- 
kijos, turėjusios ne tik dvasinę, bet ir politinę valdžią; pasi- 
glemžti Bažnyčios turtą sau ar valstybei; nusimesti metinių 
mokesčių Romai naštą; liturgijoje lotynų kalbą pakeisti len- 
kų kalba. 

Tokios pat politinės ambicijos veikė kalvinizmui išstu- 
miant liuteronizmą: Calvinas Ženevoje įkūrė respubliką, val- 
domą renkamų vyresniųjų. Priešingai nei kalvinizmas, liutero- 
nizmas buvo labiau autoritarinis, nes iš pat pradžių jis rėmėsi 
stipria kunigaikščio valdžia ir, tiesą sakant, jam reikėjo pasta- 
rojo globos. 

Lenkų didikas priimdavo protestantų tikybą pagal nuolat 
besikartojantį scenarijų. Savo ketinimus jis parodydavo išvy- 
damas katalikų kunigą; tada jis konfiskuodavo bažnyčios pa- 
status, atsikratydavo paveikslų ir statulų, savo nuožiūra pa- 
sikviesdavo protestantų pastorių ir mesdavo iššūkį bet kokiai 
valdžiai - pasaulietinei ar dvasinei. Jeigu jam priklausydavo 
visas miestas, jis dažnai remdavo lėšomis protestantiškas mo- 
kyklas, spaustuves ir pan. Taip buvo Pinčove netoli Krokuvos 
ir Nesvyžiuje Lietuvoje. 

Dvasininkiją traukė protestantizmas, nes teikė galimybę 
įteisinti santykius su moterimis. Paplitęs dvasininkijos papro- 
tys turėti nesantuokinių ryšių buvo sukūręs gausių, bet netei- 
sėtų palikuonių problemą. Tačiau daugelis protestantų pasto- 
riais tapusių kunigų, įkvėptų aistringo domėjimosi teologija, 
netrukus patyrė, jog priklausomybė nuo naujų pasaulietinių 
šeimininkų nebuvo malonesnė už jų ankstesnį paklusnumą 
Bažnyčios tvarkai. Jau lenkų protestantizmo formavimosi 
laikotarpiu būta konflikto tarp bajorijos ir pastorių, kurių 
dauguma buvo prastos kilmės, be to, intelektualai. 

Reformuota (Kalvinų) Bažnyčia Lenkijoje buvo įkurta Jano 
Laskio, kuris po ilgos tremties Vokietijoje ir Anglijoje 1556 
metais grįžo į tėvynę. Tuometinis Lenkijos karalius Zigmantas 


32 


Humanizmas ir reformacija: šešioliktasis amžius ir septynioliktojo pradžia 


Augustas paties Calvino buvo nuolatos laiškais raginamas 
pradėti reformaciją valstybės mastu. Bet kadangi valdovas 
nebuvo linkęs klausyti šių prašymų, Calvinui teko pasikliauti 
Janu Laskiu, kuriam suteikė visą savo pasitikėjimą. Grįžęs į 
Lenkiją, Laskis tapo neabejotinu Reformuotos Bažnyčios va- 
dovu. Jos centrai daugiausia buvo išsidėstę Mažojoje Lenkijoje 
ir Lietuvoje. Jis siekė visų reformatų konfesijų susivienijimo, 
būtent - kalvinų, Čekų brolijos, liuteronų. Taip pat nevengė 
ryšių su šalininkais maskvėnais. Iš rytų pabėgę stačiatikių 
vienuoliai jam pranešė, kad Maskvos kunigaikštystėje kelios 
protestantų grupės buvo arba įkalintos (apie septyniasdešimt 
bajorų), arba slapstėsi (apie penkis šimtus brolių). Tačiau 
glaudesnė kalvinų, Čekų brolių ir liuteronų sąjunga įvyko tik 
po Laskio mirties 1560 metais. 

Konfliktas tarp kai kurių pastorių, degančių aistringu tik- 
rosios krikščionybės (kuri sugrįžtų prie pirmųjų krikščionių 
paprastumo) ilgesiu, ir Kalvinų Bažnyčią valdančios bajorijos 
sukėlė lenkų protestantizmo bruzdėjimą, pagimdžiusį vieną 
žaviausių Europos istorijoje sąjūdžių —- arijonizmą. Jo sekėjai 
Lenkijoje ir Transilvanijoje, vadinamieji arijonai, buvo Unitų 
Bažnyčios pirmtakai. 

Arijonizmą geriausiai suprastume, žiūrėdami į jį kaip į trijų 
elementų mišinį. Pirmasis — tai Bažnyčios ir valstybės atskyri- 
mo idėja. Lenkų Reformuotoji Bažnyčia nebandė įvesti griežto, 
teokratinio valdymo, kaip padarė Calvinas savo Ženevos res- 
publikoje; jei ji ir būtų norėjusi tai padaryti, nieko nebūtų iš- 
ėję, nes katalikiškos ir protestantiškos jėgos tuo metu buvo 
apylygės. Reformuotos Bažnyčios sąranga atspindėjo parla- 
mentinę bajorijos dvasią, ir iš tikrųjų Bažnyčia jau buvo at- 
skirta nuo valstybės. Arijonizmą sukūrė pirmiausia tie pasto- 
riai, kurie, nusivylę savo pasaulietiniais šeimininkais, visiškos 
Bažnyčios autonomijos idėjai suteikė principo reikšmę. Abso- 
liuti religinė tolerancija buvo laikoma kertiniu krikščionybės 
akmeniu. Dėl tokios nuostatos sunku šios sektos dogmas iš- 
sakyti keliais vienareikšmiais teiginiais, - tai rodo vienas ba- 
naliausių arijonams taikomų priekaištų, kad kiekvienas bat- 
siuvys, siuvėjas ar moteris gali suprasti evangeliją savaip. 

Antrasis arijonizmo elementas - tai jo antitrinitoriškumas. 
Renesanso žmogus drąsiai teigė savo proto galias; todėl jis 

jautė poreikį išaiškinti religines dogmas grynai intelektua- 
linėmis kategorijomis. Keletas mąstytojų pradėjo maištauti 
prieš Šventosios Trejybės dogmą. Ši srovė reiškė seno ginčo, 
liepsnojusio krikščionybės pradžioje, dėl Dievo Tėvo, Dievo 
Sūnaus ir Dievo Šventosios Dvasios santykio atgimimą. Anuo 
metu jis kilo iš graikų filosofijos liekanų pirmųjų krikščionių 
mąstyme. Arijus skelbė, kad Kristus buvo „homoiousios“ (pa- 
našus esme - iš graikų: hėmoios = panašus + ūsia = esmė), one 
„homoousios“ (tapatus esme - komos = tas pats + ūsia = esmė) 
su Tėvu. Nikėjos susirinkimas 325 metais pasmerkė Arijaus 
ereziją. Šis galutinį pavidalą Lenkijoje įgavęs mokymas at- 
keliavo iš šiaurinės Italijos, iš kur buvo priversta bėgti grupė 
į teologinius ginčus įsivėlusių intelektualų, persekiojamų 
Šventosios Inkvizicijos (atkurtos 1542 metais). Daugelis jų 
rado prieglobstį Lenkijoje. Tarp jų buvo tokie iškilūs protai 
kaip Stancaro, Blandrata, vėliau Fausto Sozzini (Faustus So- 
cinus), taip pat žymus Europos reformacijos veikėjas, Kapu- 
cinų ordino prioras Bernardino Ochino, kurio atsimetimą Ro- 
ma laikė dideliu smūgiu Katalikų Bažnyčiai. 

Stiprią neapykantą Calvinui tarp lenkų protestantų sukėlė 
vienas sensacingas įvykis. Ispanų teologas Miguelis Servetas, 
gyvenęs Prancūzijoje kaip pabėgėlis ir užsiiminėjęs gydytojo 
praktika, priėjo išvadą, jog Švenčiausiosios Trejybės dogma 
prieštarauja protui. Už tokias religines idėjas pradėtas perse- 
kioti Prancūzijoje, jis pabėgo į Ženevą, naiviai tikėdamasis su- 
rasti ten saugų prieglobstį. Tačiau jis buvo Calvino pasmerk- 
tas, nuteistas mirti ir 1553 metais sudegintas ant laužo. Žinia 
apie Serveto mirtį sukėlė didžiulį atgarsį Lenkijoje. 

Trečiasis arijonizmo elementas - tai plebėjiška anabaptiz- 
mo srovė. Svajonės apie gryną, komuninę, paprastą krikščio- 
nybę, naikinančią visuomenės hierarchiją, sumišusios su 
„aukso amžiaus“ laukimu, žemesniuose gyventojų sluoks- 
niuose gyvavo per visus viduramžius. Prasidėjus reformacijai 
Vokietijoje ir Olandijoje jų pagrindu susiformavo anabaptistų 
judėjimas, kuris prasiskverbė į Lenkiją ir susimaišė su jau 
minėtomis intelektualinėmis srovėmis. Arijonai buvo garsūs 
savo socialiniu radikalizmu, esamos visuomeninės santvarkos 
neigimu ir bandymais gyventi komunomis. Jie pritraukdavo 
neturtingus protestantų pastorius, raštininkus, kalvius, tačiau 

būta ir nemažai didikų, pardavusių savo turtą, idant galėtų 
kukliai gyventi su tikėjimo broliais. Iš esmės tai buvo antiinte- 
lektualinė, intuicija besiremianti srovė, pirmumą teikianti ne 
teologiniams svarstymams, o Evangelijos skaitymui. 

Arijonizmo istorijoje galima skirti du laikotarpius - augimo 
ir brandos. Pirmąjį reikėtų pradėti skaičiuoti nuo tada, kai 
1556 metais Piotras iš Goniondzo (Petrus Gonesius) užsipuolė 
Švenčiausiosios Trejybės dogmą. 1563-iaisiais arijonai atski- 
lo nuo „Didžiosios“ Kalvinų Bažnyčios ir įkūrė vadinamąją 
„Mažąją“ Bažnyčią. Šiuo formavimosi laikotarpiu, paženklin- 
tu aštrių religinių ginčų tarp pačių protestantų, dominavo 
anabaptistinė, arba antiintelektualinė, nuostata. Teologija kry- 
po į diteizmą (t.y. teoriją, jog Dievas Tėvas ir Dievas Sūnus 
nėra tos pačios esmės) ar triteizmą. Bet pagrindiniai nesuskai- 
čiuojamuose sinoduose diskutuojami klausimai sukosi apie 
etiką ir visuomenės santvarką: 

a) Visiškas pacifizmas. Krikščionis negali naudoti kardo. 
Kadangi valstybė naudoja kardą kaip kraštutinę priemonę, 
krikščionis negali nei imtis valstybinių pareigų, nei dalyvauti 
kare. Pagrindinis šio požiūrio gynėjas buvo puikus polemistas 
Marcinas Czechowicas, Liublino miestelėnas. Priėmus tokią 
programą, Lenkų brolija (arijonai) būtų visiškai atsiskyrusi 
nuo visuomenės. Prieš ją kovojo realistai, tokie kaip Simonas 
Budnas iš Lietuvos, savo argumentams paremti pasitelkęs 
Senąjį Testamentą. 

b) Baudžiava. Kadangi visi žmonės broliai, krikščionis ne- 
gali turėti baudžiauninkų nei pelnytis iš jų darbo, bet privalo 
gyventi iš savo rankomis uždirbtų lėšų. Ne visi Lenkų brolijos 
nariai buvo pasirengę priimti tokius reikalavimus. Tačiau kai 
kurie, ypač susibūrę Rakove, garsiame šio judėjimo centre, 
nuėjo taip toli, jog bandė gyventi komunomis. Tie pasišventę 
žmonės net siuntė pasiuntinius į vokiečių radikaliųjų ana- 
baptistų huteritų sektos komunas, įsikūrusias Moravijoje po 
to, kai jiems teko bėgti iš Vokietijos. Kaip tik šios delegacijos 
ataskaitoje 1569 metais pirmą kartą lenkų kalboje buvo pa- 
vartotas žodis „komunistas“. Griežta tvarka, įvesta huteritams 
kolektyviai priklausančiuose ūkiuose, seniams teikiamos 
privilegijos, pastarųjų sugalvota paprastų darbininkų prie- 
žiūros sistema nepatiko lenkų pasiuntiniams. Savo ataskaitoje 

jie rašė: „Tai ne komunistai, bet ekonomistai“ (To nie kommu- 
nistowie są, ale ekonomistowie). 

Nuo pat atsiradimo Lenkų arijonų brolija buvo aštriai kitų 
protestantų puolama, o Hozjuszas, tuomet jau kardinolas ir 
pagrindinis kontrreformacijos Lenkijoje variklis, trynė iš pasi- 
tenkinimo rankas, nes „karas tarp eretikų reiškia taiką Bažny- 
čiai“. Protestantų pyktis didėjo vis labiau ir labiau radikalėjant 
Lenkų brolijos teologinėms pažiūroms. Kai kurie arijonai at- 
metė tikėjimą sielos nemirtingumu (tai nereiškė religijos atme- 
timo, kadangi jie tikėjo Kristumi, pažadėjusiu kūno prisikė- 
limą iš numirusiųjų). Kai kurie pripažino tiktai žmogišką 
Kristaus prigimtį, šitaip išspręsdami Trejybės klausimą. Kiti, 
ypač Krokuvoje, Liubline ir Vilniuje, žavėjosi judaizmu ir dis- 
kutuodavo su žydų rabinais. „Judaizuotojai“ buvo ypač stip- 
rūs Lietuvoje, kur turėjo energingą vadovą Simoną Budną. 

Antrasis arijonizmo laikotarpis buvo paženklintas įsivyra- 
vusio racionalistinio požiūrio, kuris nusistovėjo pačioje šešio- 
liktojo šimtmečio pabaigoje ir laikėsi tol, kol arijonai buvo 
apkaltinti bendradarbiavimu su priešiška Švedija ir išvyti iš 
Lenkijos. Ši antroji arijonizmo fazė vadinama socinizmu pa- 
gal jos pagrindinį teologą Faustą Sociną (Sozzini), kurio ga- 
lingas protas uždėjo žymų antspaudą visam jo bendratikių 
mąstymui. 

Pagrindiniai Socino mokymo teiginiai yra šie: 

1) Po kūno mirties nėra atskiro sąmoningo sielos gyveni- 
mo. Bet žmogus turi dievišką kibirkštį, kuri jį skiria nuo gyvu- 
lio ir kuri po mirties grįžta pas Dievą. 

2) Prieš nusidėdami Adomas ir Ieva nebuvo nemirtingi. Per 
nuodėmę jie tesuvokė savo menkumą ir užsikrėtė nemirtin- 
gumo ilgesiu. Socinas atmetė ir katalikišką, ir protestantišką 
doktrinos apie visiškai žmogaus prigimtį pakeičiančią įgimtą 
nuodėmę versijas. 

3) Dievas sukūrė pasaulį ne iš nieko, o iš amžinai egzistuo- 
jančios materijos. Jis nėra nei visur esantis, nei visagalis, nes 
negali pakeisti gamtos dėsnių. Tačiau Jis yra be galo geras ir, 
auklėdamas žmoniją savo dieviška pedagogika, pamažu veda 
žmogų istorijos keliu. Iš pradžių Jis tesirūpino rūšių išlikimu; 
po to davė Žmogui žemiškos laimės vadovą - Senąjį Testa- 
mentą; galiausiai atsiuntė Kristų. 

4) Kristų Dievo valia pagimdė mergelė. Jis tebuvo žmogus. 
Tačiau tobulas paklusnumas Dievo valiai įgalino jį prisikelti 
iš numirusiųjų ir atsisėsti Dievo, kuris jam suteikė galią teisti 
žmoniją, dešinėje. Teismas įvyks per pasaulio pabaigą, kai 
Kristus grąžins savo karalystę Dievui. 

5) Kristaus prisikėlimas buvo pirmoji pergalė prieš mirtį, 
pradedanti žmogaus nemirtingumo erą. Tačiau tik tie, kurie 
pakluso Kristui, prisikels Teismo Dieną. Nesama nei pragaro, 
nei skaistyklos. 

6) Teigdamas laisvą valią bei protą, Socinas atmetė malonės 
reikalingumą. Jis pripažino, kad kai kurie dalykai Šventajame 
Rašte gali būti protui nepasiekiami, bet jeigu jie prieštarauja 
protui, turi būti atmesti. Išskyrus Švenčiausiąją Komuniją, 
vykdomą tiesioginiu paties Kristaus įsakymu, visos liturginės 
apeigos pripažintos nebūtinomis ir net žalingomis. Tai taiky- 
tina ir krikšto apeigoms. 

7) Ankstesnį Lenkų brolijos socialinį radikalizmą Socinas 
sušvelnino. Jis nesmerkė dvarponių, kurie turėjo baudžiau- 
ninkų, tik įkalbinėjo krikščionis elgtis su jais švelniai. Taip pat 
jis patarė savo sekėjams neiti į karą ir, jeigu įmanoma, susilai- 
kyti nuo žudymo. 

Nors Socino doktrina maždaug nuo 1600 metų buvo užval- 
džiusi Lenkų brolijos mąstymą, ji netapo privaloma Mažosios 
Bažnyčios dogma. Jos narių atžvilgiu buvo laikomasi visiškos 
tolerancijos principo. Pats Socinas pabrėždavo santykinį teo- 
logijos nereikšmingumą ir doro gyvenimo svarbą. Socino dok- 
trina gimė pietinėje Lenkijoje, Rakove, Lenkų brolijos intelek- 
tualiniame centre, kur buvo įkurta puiki akademija, įgijusi 
tarptautinį garsą ir traukusi studentus iš daugelio Europos ša- 
lių. Iš esmės tai buvo tarpkonfesinė mokykla, nors, kaip ne- 
sunku įsivaizduoti, Romos katalikai joje nesimokė. Rakovo 
mokykla veikė pirmaisiais septynioliktojo amžiaus dešimtme- 
čiais, o jos spaustuvė leido filosofinius bei teologinius veikalus. 

Romos Bažnyčios kontrpuolimui vadovavo iškilūs dvasi- 
ninkai, vieną kurių, didelio išsimokslinimo ir geležinės valios 
vyrą Stanistawą Hozjuszą, mes jau minėjome. 1564 metais jis 
į Lenkiją atsikvietė Jėzuitų ordiną. Jėzuitai pradėjo savo mi- 
siją steigdami mokyklas, kurios konkuruotų su protestantiš- 
komis, ir viltis sudėjo į jaunąją kartą. Įvertindami pergalingą 

gimtosios kalbos plitimą, jie suvokė, jog daryti visuomenei 
įtaką įmanoma tik vartojant lenkų kalbą, o jų mokyklų teatrai 
gali būti galinga propagandos priemonė. 

Šešioliktojo amžiaus pabaigoje protestantai palengva pra- 
dėjo grįžti į Romos katalikybę; po 1600 metų šis procesas įga- 
vo pagreitį. Jėzuitai visą Respubliką laikė savo veiklos lauku 
ir steigė kolegijas net rytinėje valstybės dalyje, kurios gyven- 
tojų dauguma išpažino Rytų stačiatikybę. Būdami ištikimi 
Vatikano tarnai, jėzuitai nepaliaujamai stengėsi Rytų krikščio- 
nis įtraukti į Romos glėbį. Garsėdami savo sugebėjimu prisi- 
taikyti prie vietos sąlygų, 1596 metais jie įstengė sudaryti 
sąjungą tarp Romos ir Stačiatikių Bažnyčių, vadinamąją 
Brastos uniją. Šią uniją palengvino vidinis Stačiatikių Bažny- 
čios nuosmukis ir tai, kad daugelis Lietuvos bei Ukrainos di- 
dikų buvo perėję į protestantizmą. Šios unijos sukurta Graikų 
Katalikų Bažnyčia liturgijoje išlaikė bažnytinę slavų kalbą, o 
taip pat kunigų teisę vesti, bet savo aukščiausia valdžia pri- 
pažino popiežių. Naujajai Unitų Bažnyčiai pasipriešino plebė- 
jiški stačiatikių sluoksniai. Jau minėjome, jog dauguma aukš- 
tuomenės atstovų buvo atmetusi Rytų stačiatikybę. Unitų 
Bažnyčia pasiekė didelių laimėjimų Gudijoje ir vakarinėje 
Ukrainos dalyje. 

Jėzuitų ordino vaidmens neįmanoma nusakyti keliais epi- 
tetais, kadangi jo vykdoma politika turėjo keletą raidos fazių. 
Jo narių indėlis į lenkų literatūrą gana didelis, nors apskritai 
kontrreformacija žymi „aukso amžiaus“ pabaigą. 

Krokuva tebebuvo Lenkijos kultūros centras. Tai buvo ne 
tik sostinė, karaliaus dvaro rezidencija (iki 1596 metų), bet ir 
universitetinis miestas, traukęs studentus iš visos Lenkijos, 
taip pat iš kaimyninių šalių - Vengrijos, Vokietijos ir net Švei- 
carijos. Vis dėlto pasibaigus pirmajai šešioliktojo amžiaus 
pusei dėl mokymo programos konservatyvumo ir kitų moky- 
mo įstaigų konkurencijos šio universiteto reikšmė sumažėjo. 

Pietinėje Lenkijoje, ne tik Krokuvoje, bet ir kituose mies- 
tuose, iškilo turtingų miestiečių klasė. Kelios šio daugiausia 
vokiškos kilmės visuomenės sluoksnio kartos išlaikė savo 
gimtąją kalbą, tačiau dabar jau visur ėmė kalbėti lenkiškai. 
Šie miestiečiai įsteigė daug įmonių - kasyklų, kalvių, popie- 
riaus gamyklų, o Krokuvoje —- spaustuvių. Pirmosios knygos 

lenkų (taip pat ir vengrų) kalba buvo išspausdintos šešiolik- 
tojo amžiaus pradžioje. Kitas spausdinimo centras Vilnius, 
Lietuvos Didžiosios Kunigaikštystės sostinė, tenkino porei- 
kius tų, kurie skaitė rytų slavų kalba. Laipsniškas spaustuvių 
skaičiaus didėjimas visoje šalyje aiškintinas pirmiausia vals- 
tybės daugiakonfesiškumu, nes kiekviena tikyba leido savo 
poleminę literatūrą. 

Šis lenkų literatūros laikotarpis buvo pavadintas „aukso am- 
žiumi“ todėl, kad literatūra gimtąja kalba tapo meniškai vertin- 
ga. Anksčiau niekinta lenkų kalba dabar virto lanksčia rimtos 
literatūrinės raiškos priemone ir greitai subrendo. Tai nereiš- 
kia, jog buvo atmesta lotynų kalba, iš esmės dominavusi anks- 
tyvuoju šio tarpsnio laikotarpiu, o vėliau konkuravusi su len- 
kų kalba. Kai kurie autoriai rašė tik lenkiškai, kiti vartojo abi 
kalbas, treti — tik lotynų, kurią jie laikė kilnesne ir labiau tin- 
kančia rimtiems dalykams. Nuo dar gerokai viduramžiškos 
lenkų kalbos prie elegantiškesnės, iš lotyniškai rašiusių kla- 
sikų nusižiūrėtos literatūrinės išraiškos buvo pereita labai 
greitai. Kai kurių autorių darbuose aptinkame daugybės ele- 
mentų lydinį. Kadangi šešioliktojo amžiaus pabaigoje jau bu- 
vo jaučiama baroko stiliaus įtaka, to laikotarpio veikaluose daž- 
nai kartu pasireiškia viduramžiškas ir barokinis emocingumas. 

Spausdinti Biblijos vertimai, tarpkonfesinių varžybų rezul- 
tatas, labai padėjo turtinti literatūrinę kalbą. Tačiau pirmoji Bib- 
lija buvo išleista ne lenkų, o senąja gudų kalba. Ją išvertė Fran- 
cišakas Skorina iš Polocko, studijavęs Krokuvos universitete 
ir gavęs laisvųjų menų ir medicinos daktaro laipsnius. Dėl 
Romos katalikų tikėjimo jis buvo aštriai puolamas tiek Rytų 
Stačiatikių Bažnyčios, tiek protestantų. Tačiau jis naudojosi 
ypatinga karaliaus malone, saugojusia nuo priešų. Jo Biblija 
buvo išspausdinta tarp 1517 ir 1525 metų - pirmiausia Praho- 
je, po to Vilniuje. (Prisiminkime, jog Martino Lutherio Biblija, 
didžiulis vokiečių literatūros įvykis, pasirodė 1522-aisiais.) 
Pirmąją pilną lenkišką Bibliją išleido mokslininkas, Romos 
katalikų kunigas Janas Leopolita 1561 metais. 1563-iaisiais kal- 
vinai išvertė ir išleido vadinamąją Brastos Bibliją. Po to pasi- 
rodė arijonų Biblija, išleista 1572-aisiais Nesvyžiuje. Rytų Sta- 
čiatikių Bažnyčia taip pat skubėjo pateikti savo bendratikiams 
Biblijos vertimą, ne gimtąja, o liturgine bažnytine slavų kalba. 

Ši Biblija buvo išspausdinta 1589 metais kunigaikščio Os- 
trogiškio pastangomis Ostroge (Volynėje). Naujas lenkiškas 
katalikų Biblijos vertimas, kurį atliko jėzuitas Jakubas Wuje- 
kas, buvo išleistas 1599 metais ir nuo tada Romos katalikų 
naudotas kaip visuotinai priimtas tekstas. 

Gimtąją kalbą puoselėjo ne tik religiniai disputai. Kadangi 
Lenkijos politiniame gyvenime netrūko karštų parlamentinių 
debatų, būta gausios ir proza, ir eilėmis surašytos poleminės 
literatūros. 


Literatūra lotynų kalba 
Proza 


Nors Mikotajus Kopernikas - kur kas daugiau negu litera- 
tūros žmogus, sunku jo čia nepaminėti. Kalbant apie literatūrą 
jį verta minėti vien todėl, kad po jo mirties kilo tokia daugybė 
ginčų. 

Daug žodžių išeikvota absurdišku jo kilmės klausimu - 
absurdišku todėl, kad jis atsirado į praeitį projektuojant kur 
kas vėlesnę tautybės sampratą. Visiškai nesvarbu, ar jis buvo 
lenkas, ar vokietis. Koperniko laikais tautybė buvo tapatina- 
ma su Žmogaus gyvenama šalimi. Nors jis kilo iš vokiškai kal- 
bančių miestelėnų šeimos, jo studijų ir parašytų veikalų kalba 
buvo lotynų. Jo protėviai buvo Silezijos kolonistai, plebėjai, 
prekiavę daugiausia vario rūda. Kai kurie atsikėlė iš Silezijos 
į Krokuvą, o vienas jų, čia sukaupęs tam tikrą sumą pinigų, 
išvyko į Torunę prie Rytprūsių sienos. Torunės miestas (Toro- 
nia, Thorn) buvo įkurtas Teutonų ordino, tačiau beveik visada 
stodavo lenkų karaliaus pusėn prieš ordiną. Mikotajaus mo- 
tina buvo iš kilmingos Watzenrodės šeimos, kilusios iš Sile- 
zijos, bet įsikūrusios Torunėje. Jo dėdės, Varmijos vyskupo 
Watzenrodės, įtaka nulėmė Mikotajaus karjerą. Watzenrode 
palaikė ryšius su šviesiausiais to meto Lenkijos žmonėmis ir 
draugavo su Philippo Buonaccorsi. Jis pasiuntė Mikotajų stu- 
dijuoti į Krokuvos universitetą, ir ten išklausytas astronomijos 
kursas, kaip pasirodė, nulėmė būsimą šio studento domėjimosi 
sritį. Bet padaręs Mikolajų kunigu, o po to kanauninku savo 

vyskupijoje, Watzenrode užtikrino sūnėnui gerą išsilavinimą. 
Tad Mikotajus Bolonijoje daugelį metų studijavo kanoninę tei- 
sę ir įgijo daktaro laipsnį Feraroje (kur baigiamųjų egzaminų 
mokestis buvo mažesnis). Po to, paklusdamas vyresnybės va- 
liai, jis kelerius metus studijavo mediciną Paduvoje. Grįžęs į 
gimtąjį kraštą, Kopernikas gyveno vienišiaus gyvenimą atsi- 
dėjęs daugybei dalykų: buvo administratorius ir teisininkas, 
užsiėmė gydytojo praktika, rašė traktatus apie pinigus ir tri- 
gonometriją, studijavo naujus fortifikacijų statybos būdus. 
Tuo pat metu jis tęsė astronominius bei astrologinius stebėji- 
mus, ruošdamasis savo gyvenimo veikalui, De revolutionibus 
orbium coelestium, kurio neskubėjo skelbti, bijodamas sukelti 
skandalą. Jis pasirodė 1543-iaisiais, autoriaus mirties metais. 

Kai kurie artimi jo draugai perėjo į protestantų tikybą, tačiau 
Kopernikas nerodė tokio polinkio. Pirmą kartą jį užsipuolė 
protestantai. Wilhelmas Gnaphaeusas, olandų pabėgėlis, įsikū- 
ręs Elblionge (Elbing), parašė lotynišką komediją, pavadintą 
Morosophus (Kvailas išminčius), ir pastatė ją Elbliongo protes- 
tantų mokyklos teatre. Visi suprato, kad juokingas jos veikėjas 
astrologastrus - tai Koperniko karikatūra. Jis buvo pavaizduo- 
tas išpuikusiu, šaltu atsiskyrėliu, kuris ne tik paviršutiniškai 
užsiėmė astrologija ir laikė save Dievo įkvėptuoju, bet, kaip 
buvo kalbama, turėjo parašęs didelį, kažkur skrynioje trūni- 
jantį veikalą. Taip pat ir kitur protestantai pirmieji atsiliepė į 
žinią apie Koperniko teoriją. Melanchthonas rašė: 


Kai kurie žmonės mano, kad gražu ir padoru sukurti tokį absurdišką 
dalyką kaip tas sarmatų astronomas, kuris judina žemę ir sustabdo saulę. 
Iš tiesų, išmintingi valdovai turėtų pažaboti tokį lengvabūdiškumą. 


O Martinas Lutheris teigė: 


Kalbama apie naująjį astrologą, kuris norėjo įrodyti, kad juda ir sukasi 
žemė, o ne dangaus skliautas, ne saulė ir mėnulis. [...] 

Tokios šiandien yra žmogiškos kvailystės: kas tik save palaiko išmin- 
tingu, būtinai turi ką nors suprasti savaip. Ir tai, ką jis daro, mano esant 
visų geriausia. Tas kvailys nori apversti visą Astronomijos meną! Bet, 
kaip rašoma Šventajame Rašte, Jozuė saulei liepė sustoti, o ne žemei. 


Dar ir mūsų dienomis lenkų išsilaisvinimo ir demokrati- 
niai judėjimai šaukiasi Andrzejaus Fryczo Modrzewskio kaip 
savo globėjo. Tarp Erazmo minties įkvėptų humanistų - tai 

pati iškiliausia asmenybė, o jo rašiniai, pribloškiantys akiračio 
platumu, ryškiai skyrėsi to laiko raštijoje. 

Jis buvo kilęs iš neturtingų bajorų. Jo tėvas turėjo paveldi- 
mas mažo pietinės Lenkijos miestelio Volbožo viršaičio parei- 
gas. Modrzewskis mokėsi Krokuvos universitete, o baigęs stu- 
dijas šis jaunas klierikas stojo tarnauti vyskupui Laskiui, kurio 
vyskupijos kanceliarijoje sukaupė vertingą patirtį dalyvauda- 
mas seimuose, sinoduose ar stebėdamas visus visuomenės 
sluoksnius teismuose. Ryšiai su galinga dvasininkų ir diploma- 
tų Laskių šeima nulėmė jo tolesnį likimą ir suteikė jam gali- 
mybę keliauti ir studijuoti užsienyje. Vyskupo sūnėnas Janas 
Laskis (Johannes d Lasco), taip pat kunigas, tapo Fryczo globė- 
ju. Juos siejo bendras domėjimasis naujomis religinėmis srovė- 
mis. Laskis pasiuntė Fryczą studijuoti į Vitenbergą. Ten jis gy- 
veno Melanchthono, vieno vokiečių protestantizmo šviesulių, 
namuose, buvo Melanchthono ir Laskio pasiuntinys, pastara- 
jam šifruotais laiškais siuntinėdamas žinias. Kadangi Laskis 
buvo nupirkęs Erazmo biblioteką, palikdamas mokslininkui 
ja naudotis, po Erazmo mirties 1536 metais jis pasiuntė į Bazelį 
savo darbuotoją Fryczą, pavedęs jam supakuoti ir parsiųsdinti 
biblioteką į Lenkiją. Po kelerių metų Janas Laskis viešai nutrau- 
kė santykius su Romos katalikais ir, persekiojamas liuteronų 
lygiai kaip ir katalikų, išvyko į užsienį steigti reformuotų baž- 
nyčių Vokietijoje bei Anglijoje, o į Lenkiją grįžo jau būdamas 
senyvo amžiaus. Fryczas nepasekė savo draugo bei geradario 
pėdomis ir niekada oficialiai nepakeitė tikybos, nors labai 
laisvai interpretuodavo dogmas ir teologijoje pažengė toliau 
nei kai kurie kalvinai. Ištikimas Erazmo dvasiai, jis buvo nenu- 
ilstantis tarpininkas. Jis apgailestavo dėl Bažnyčios skilimo ir 
visą laiką tikėjosi, kad Vatikanas pasitrauks iš nesitaikstymo 
pozicijų. Šiuo atžvilgiu jis puoselėjo tuščias viltis kaip ir dauge- 
lis renesanso mąstytojų, praradusių sąlytį su viduramžiška fi- 
losofija ir todėl nebegalinčių įvertinti teologinių diskusijų rim- 
tumo ir gelmės. Jis tuščiai mėgino tarpininkauti ne vien tarp 
protestantų ir katalikų. Paskutiniaisiais gyvenimo metais jo pa- 
žiūros priartėjo prie arijonų mokymo, tad tuo metu jis nesėk- 
mingai bandė megzti trūkinėjančius arijonų ir kalvinų ryšius. 

Kelerius metus Fryczas tarnavo karališkosios kanceliarijos 
sekretoriumi ir dalyvavo diplomatinėse delegacijose į Ausbur- 

gą, Nyderlandus, Prahą. Visą gyvenimą jis liko intelektualas, 
besiimantis ginti daugybę bylų, kurioms teikė moralinio prin- 
cipo reikšmę. Pavyzdžiui, jis kovojo prieš bausmių ir nusi- 
kaltimų neatitikimą Lenkijoje: bajoro įvykdyta žmogžudystė 
buvo ne taip griežtai baudžiama kaip toks pat miestelėno ar 
valstiečio nusikaltimas. Pirmasis Fryczo paskelbtas traktatas 
buvo skirtas šiam klausimui. Taip pat, būdamas visiškos reli- 
ginės tolerancijos šalininkas, jis rašė: „Jėga primestas tikybos 
išpažinimas nesuderinamas su tiesa ir nėra malonus Dievui; 
niekas negali laikyti geru tokio darbo, kuris buvo padarytas 
prieš žmogaus valią.“ Išgyvendamas religinių kovų laikotarpį 
kaip tragediją, jis bandė įrodyti, kad kovojančios stovyklos 
paprasčiausiai vartoja skirtingus žodžius, norėdamos pasakyti 
tą patį. Visus tikinčiuosius Kristumi jis laikė vienos visuotinės 
Bažnyčios nariais ir kai kuriuose savo rašiniuose nuėjo taip 
toli, jog Rytų Bažnyčiai pripažino tam tikrą moralinį pranašu- 
mą prieš Romos Bažnyčią. Jo nesavanaudiškas tiesos siekimas 
ir tvirtumas atlaikant žiaurius visų pusių puolimus nulėmė 
daugelį jo asmeninių nesėkmių. Kalėjimo ir mirties jis išvengė 
tiktai dėl asmeninės karaliaus Zigmanto Augusto globos. 

Jo reikšmingiausias veikalas, De Republica emendanda (Apie 
valstybės reformą), laikomas pirmuoju Europoje traktatu, ku- 
riame kalbama apie visos valstybės problemas. Trys pirmosios 
knygos („Apie papročius“, „Apie įstatymus“ ir „Apie karą“) 
pasirodė Krokuvoje 1551 metais. Lenkų dvasininkijos opozicija 
sutrukdė paskelbti visą veikalą, į kurį įėjo knygos apie Bažny- 
čią bei mokyklas. Jo pilnas, nesutrumpintas leidimas pasirodė 
Bazelyje, Šveicarijoje, 1554-aisiais. Veikalas sukėlė didelį 
lenkų ir kitų šalių humanistų susidomėjimą, jis netrukus buvo 
išverstas į ispanų, vokiečių bei prancūzų kalbas ir tapo kriti- 
kos, ypač prancūzų katalikų politinių rašytojų, taikiniu. 

De Republica emendanda - tai lyg ir bandymas kodifikuoti 
idėjas, kurias radikaliai išreiškė socialiniai arijonų mokymai. 
Tai nuodugni krikščioniškos valstybės esmės, jos idealios sis- 
temos, piliečių teisių ir prievolių analizė. Pagrindinių veikalo 
tezių santrauka būtų tokia: 

a) „Karaliai skirti žmonėms, o ne žmonės karaliams.“ 

b) Visiems luomams turi galioti tie patys įstatymai. (Žino- 
ma, Fryczas neabejojo visuomenės susiskirstymo į bajorus, 


43 


TREČIAS SKYRIUS 


miestiečius ir valstiečius teisėtumu.) Įstatymai turi būti pri- 
imami visų piliečių, o ne vien bajorijos atstovų. Visi luomai 
prieš įstatymą turi būti lygūs, kadangi visi naudingi valstybei, 
tik kiekvienas savaip. Valstybė privalo elgtis su miestiečiu ir 
valstiečiu kaip su laisvais piliečiais. Privilegijuota bajorijos 
padėtis yra uzurpuota. 

c) Teismas vyksta teisingai, kai dalyvauja trys šalys: tei- 
sėjas, kaltintojas ir kaltinamasis; todėl didikas negali būti savo 
valstiečio teisėjas. Tinkamiausia teismo vieta nepriklausomai 
nuo jo dalyvių socialinės padėties - valstybės tribunolas. 

d) Niekas neturi vengti valstybinių pareigų. Jos turi būti 
skiriamos ne tik didikams, bet ir miestiečiams bei valstie- 
čiams; vienintelis kriterijus - asmeninė kvalifikacija. Pareigos 
negali būti paveldimos. Karaliaus paskirti prievaizdai turi 
prižiūrėti vietinę valdžią. 

e) Visi piliečiai privalo dirbti: „Šiaip ar taip, Dievo Žodis 
šventai nustatė, kad kiekvienas turi pelnytis duoną savo triū- 
su ir veido prakaitu, o kuris nedirba, tegu ir nevalgo.“ Paskirti 
„Vargšų globėjai“ turi padėti tiems, kas negali dirbti arba dėl 
vienų ar kitų priežasčių neturi pragyvenimo šaltinio. 

f) Valstiečiui turi priklausyti žemė, kurią jis dirba. Jis pri- 
valo mokėti savo ponui mokestį, kurio dydis būtų griežtai nu- 
statytas įstatymo. 

g) Švietimas - tai didelė palaima ir pagrindinis krikščio- 
niškos valstybės ramstis. Mokyklas turi prižiūrėti valstybė, o 
mokoma turi būti ne lotyniškai, o gimtąja kalba (akivaizdu, 
jog pabrėždamas šiuos dalykus Fryczas pasisako prieš dvasi- 
ninkiją ir jos įtaką švietimui). 

h) Bažnyčia turi būti nacionalinė ir nepriklausoma nuo 
Romos. Ją turėtų valdyti sinodas, kurį sudarytų gyventojų 
išrinkti vyskupai. Dvasininkų celibatą reikia panaikinti. 

i) Užuot kvietusi bajoriją kilus karui griebtis ginklo, vals- 
tybė privalo turėti nuolatinę kariuomenę, kurią sudarytų ne 
tik bajorai, bet ir miestiečiai bei valstiečiai. Santykiai tarp vals- 
tybių privalo remtis tarptautine teise. Tarpvalstybinių sutar- 
čių turi būti laikomasi, nes tai vienintelė patikima priemonė, 
neleidžianti kilti karams. 

Akivaizdu, kad valstybė Fryczui turi būti krikščioniškosios 
dorovės gynėja. Jo ideali valstybė - tai utopija, atspindinti 

renesanso Žmogaus nuostatas (prisiminkime, kad sero Thomo 
More'o Utopija pasirodė 1516 metais). Tačiau Fryczas nelaikė 
savo pasiūlymų neįgyvendinamais, net jeigu jie ir kirtosi su 
valdančiosios bajorijos interesais. Regis, jo būta nepataisomo 
intelektualinio optimisto. Tai tikras humanistas, tvirtai tikin- 
tis, kad norint ką nors pakeisti visiškai pakanka protingų ar- 
gumentų, šitaip gerai surikiuotus įrodymus tapatindamas su 
jų įsikūnijimu tikrovėje. 

Iš autorių, rašiusių tiek lotyniškai, tiek lenkiškai, reikėtų Marcin Kromer 
paminėti vieną, būtent Marciną Kromerį. Tai buvo iš Priekar- (1512-1589) 
patės miestelėnų kilęs aukštos humanistinės kultūros žmogus, 
gerai mokantis lotynų ir graikų kalbas dvasininkas, užkietėjęs 
reformacijos priešas ir sunkiai įveikiamas antiprotestantas 
polemistas. Jis yra lenkiškai parašytų Dvariškio ir vienuolio 
pokalbių autorius. Jo Lenkijos istorija (1555), tam tikras vado- 
vėlis, daugiausia besiremiantis Diugoszu, bei populiarusis 
Lenkijos geografijos, institucijų bei papročių aprašymas (1577) 
buvo parašyti lotyniškai. 

Italijoje išsimokslinęs didikas Wawrzyniecas Gošlickis Wawrzyniec 
gyvendamas Paduvoje parašė (lotyniškai) knygą De optimo Goslicki 
senatore, išleistą 1568 metais Venecijoje, kurioje apmąstė Len- ED 
kijos politinę sistemą. Vėliau, kopdamas bažnytinės ir diplo- 
matinės karjeros laiptais, jis tapo Poznanės vyskupu ir gavo 
daug karaliaus rūmų apdovanojimų. Jo veikalas - tai dar vie- 
nas renesansiško tikėjimo protingų įrodymų galia pavyzdys. 

Jis piešia tobulo valstybės vyro paveikslą, pabrėždamas jo 
protą kaip pagrindinį žmogaus sielos kokybės rodiklį. Tik- 
riausiai tuo galima paaiškinti atbalsį, kurį ši knyga sukėlė ra- 
cionalistinėje septynioliktojo ir aštuonioliktojo šimtmečio 
Anglijoje. Pilnas angliškas vertimas pasirodė 1733 metais, sero 
Roberto Walpole'o laikais, pavadintas The Accomplished Sena- 
tor: in two books written originally in Latin, by Lawrence Grimald 
Gozliski, Senator and Chancellor of Poland and Bishop of Posna or 
Posen (Tobulas senatorius: du tomai, originalas parašytas lotyniškai 
Lawrence'o Grimaldo Gozliskio, Lenkijos senatoriaus ir kanclerio, 
Poznanės, ar Posen, vyskupo). Vertėjas p. Oldisworthas savo de- 
dikacijoje Beauforto ir Argyllo hercogams, Oxfordo grafui ir se- 
rui Robertui Walpole'ui aiškina, kodėl jis ėmėsi versti šią kny- 
gą, iškelia lenkų ir britų parlamentinės sistemos panašumus ir 

giria Gošlickį už tobulos pusiausvyros tarp valdžios ir laisvės, 
tarp „Karūnos teisių ir pavaldinių interesų“ pavaizdavimą. 
Savo įžangoje, atskleidžiančioje puikų lotyniškai parašytų len- 
kų istorinių veikalų pažinimą, be kita ko, jis rašo: 


LENKŲ Tauta turėjo Pilnavertį bei Laisvą SENATĄ daug anksčiau, 
negu mūsų PARLAMENTAI įgijo visas tas Teises ir Privilegijas, kurios 
jų Laisvę ir Valdžią dabar taip sėkmingai Įtvirtino. Tai sužinome iš senes- 
nių, Geresnių ir labiau Pripažintų Istorikų. Dėl tos Priežasties jų Kelyje 
žymiai anksčiau nei mūsų pasitaikė proga pažinti SENATORIŲ ĮSTAI- 
GOS Prigimtį, Prakilnumą ir Mastą. Jie pateikia mums labai Seną jos Pa- 
vyzdį. Bet nepraėjo daug metų, kai GOZLISKIO Knyga, kurioje PAVAL- 
DUMAS ir LAISVĖ taip gerai Pasverti bei Suderinti, o visos Senatoriaus 
PAREIGOS taip išsamiai išaiškintos, buvo laimingai atvežta į ANGLIJĄ, 
kur mes iki šiol neturėjome nė vieno Atskiro Traktato ar Apybraižos, ko- 
kio nors mūsų Tėvynainio parašytos apie šį Svarbų Dalyką: nes METHO- 
DUS TENENDI PARLIAMENTUM ir kelios kitos panašios tematikos 
Knygos jokiu būdu taip nenagrinėja SENATORIAUS ESMĖS, kaip Tai 
padarė GOZLISKIS, atrodo, iki galo išsėmęs šią Svarbią Temą. VALDANT 
Karalienei ELŽBIETAI, kai labai sustiprėjo Karaliaus Valdžia, ir netrukus 
po CROMWELLIO Mirties, kai Laisvės Siekimas taip pat labai sustiprėjo 
ir ėmė virsti Anarchija bei Sąmyšiu, ANGLŲ Kalba buvo išspausdinta ke- 
letas Šio Veikalo IŠTRAUKŲ), tačiau taip baisiai Iškraipytų ir Klaidingų, 
kad nejučia Išnyko ir netrukus buvo Užmirštos, kaip teturinčios keletą 
Populiarių Vietų bei Fragmentų, Liaupsinančių RESPUBLIKOS SANT- 
VARKĄ; tuo tarpu visa, kas pasakyta apie KARŪNOS TEISĖTĄ VAL- 
DŽIĄ BEI TEISES, buvo sąmoningai nutylėta ir Nuslėpta. 


Vertėjas, būdamas protestantas, nejaukiai jaučiasi dėl savo 
autoriaus Romos katalikybės, bet suranda, kaip išspręsti šią 
dilemą: 


Tiesa yra ta, kad ROMOS BAŽNYČIA visada labiau Domėjosi LEN- 
KIJA negu pačios Romos Rūmų reikalais. Ši Valstybė Pasirūpino savo Tei- 
sių įtvirtinimu kur kas geriau nei daugelyje kitų POPIEŽIAUS Šalių; LEN- 
KIJOJE būta tokios LAISVĖS DVASIOS, kad Protestantų Religija Čia buvo 
daug geriau Sutikta negu kokioje kitoje Tautoje, kuri visą laiką buvo Su- 
sijusi su ROMOS SOSTU. Tiesa, kad GOZLISKIS yra atvirai pasisakęs už 
Erezijos IŠNAIKINIM Ą: Bet Erezija jis vadina atvirą Maištą prieš ESAMĄ 
BAŽNYČIĄ, kurio metu Visuomenės Ramybė atsidurtų Pavojuje ar būtų 
Pažeista: Jei kalbėsime apie NESANTAIKĄ, apie ją jis net neužsimena, 
ir mums paliekama Laisvė įsivaizduoti, jog Jis, pripažindamas Skirtingu- 
mus Mažesniuose Dalykuose, susijusiuose su Politika, yra tokios pat nuo- 
monės ir apie Religinius Reikalus. Tai ne mano paties sugalvota atsitik- 
tinė Spėlionė; tai labai Aiškiai Liudija toks Istorinis Faktas. Karaliaus 

ZIGMANTO Antrojo Valdymo laikais, kai GOZLISKIS Tikrai turėjo Visą 
Valdžią, Lenkijos DIDIKAMS ir BAJORAMS buvo leista siųsti savo 
Vaikus į VOKIETIJOS PROTESTANTIŠKAS MOKYKLAS bei UNIVERSI- 
TETUS: šitaip į savo Šalį jie parsinešė REFORMACIJĄ, kuri paplito visur 
ir greičiausiai būtų įsigalėjusi dar labiau, jei ARIJONIZMAS ir jo išsigimęs 
Dvynys SOCINIZMAS nebūtų pasinaudoję šia Nuolaidžiavimo Dovana 
ir ja Užsimaskavę bei Prisidengę sukorę Kelią į Šiaurę, grasindami Griu- 
vėsiais bei Tyrais Bendram KRIKŠČIONIŠKAM Tikėjimui. POLONI 
FRATRES papuošė Šias dvi EREZIJAS visokiausiu dirbtiniu BLIZGESIU, 
kaip tai padaryti jiems leido greičiausiai Sklandi Kalba ir Klaidingas Mąs- 
tymo Būdas; tuo tarpu jie rūpestingai slapstė Siaubingas savo Draugų 
Sektantų, rašiusių apie tuos pačius Dalykus, KLAIDAS, Nesąmones ir 
Šventvagystes, kurių Pilną ir Autentišką Rinkinį galima rasti BROCK- 
MANO, labai Mokyto KOPENHAGOS UNIVERSITETO Profesoriaus, 
Veikaluose. Siekiant palaužti šias Erezijas, kai kurie Apribojimai, manyta, 
bus Naudingi ir Savalaikiai, jei ne visiškai Būtini; o Papistai pasinaudojo 
Kritiška Padėtimi. 


Poezija 


Penkioliktojo šimtmečio pabaigoje poetai, įkvėpti huma- 
nizmo dvasios, pradėjo kurti pasaulietinę poeziją lotyniškai. 
Iš nedaugelio poetų, sulaukusių deramo pripažinimo, pats 
iškiliausias buvo Andrzejus Krzyckis. Kilęs iš didikų šeimos, 
studijavęs Bolonijoje ir sparčiai užkopęs bažnytinės karjeros 
laiptais —- iš pradžių Poznanės kanauninkas, vėliau vyskupas 
ir arkivyskupas, jis savo bažnytines pareigas derino su dip- 
lomatine ir karaliaus Zigmanto I bei karalienės Bonos Sforzos 
sekretoriaus tarnyba. Jis kūrė proginę poeziją apie valdovų 
vedybas, karo žygius, rūmų gyvenimą, bet geriausiai jam pa- 
vykdavo trumpos epigramos, dažniausiai meilės tema, neretai 
gana lengvabūdiškos, - tai renesansiniam Bažnyčios didžiū- 
nui nebuvo labai jau neįprasta. Pateikiamame meilės lyrikos 
pavyzdyje, kreipdamasis į kažkokią Lidiją, jis kalba: 


Man pataikei, mergele, balta gniūžte, 

Bet sniegas nešaltas - tiek jame liko ugnies! 

Ta ugnis mane degina, keistai maloni ugnis, 
Nes sniegą į gniūžtę tavo rankutės suspaudė. 
Kaip aš pabėgsiu nuo savo meilės, 

Jei per sniego gniūžtę ugnis many įsikūrė? 
Tavo lūpos mane gundo, tavo lūpos raudonos... 
Nepabėgsiu, o dar karščiau suliepsnosiu! 

Krzyckis, žinoma, savo eilėraščius kūrė pagal Horaci- 
jaus, Katulo ir Marcialio modelius, ir jie pirmiausia įdomūs 
autoriaus mokėjimu prisitaikyti prie normų. Iš jo epigra- 
mų politinėmis temomis pacituokime vieną apie Teutonų 
ordiną: 


Žinom, jog esama kryžių, kur skiriasi savo spalva: 

Kiekvienas nešioja savą jo padėtį žymintį ženklą. 

Esama kryžiaus raudono, teisingai vadinamo Kristaus kryžium, 
Nes raudona spalva jį nudažė Jo kraujas. 

Esama kryžiaus balto, tekusio dešiniajam plėšikui, 

Kurio kaltes keli žodžiai nuplovė. 

Galiausiai esama juodo kairiojo plėšiko kryžiaus, 

Kuris ne be reikalo prūsų vienuolio apsiaustą puošia. 


Kito poeto, gana gerai žinomo humanistų sluoksniuose, 
Jano Dantyszeko (Dantiscus), autorinis slapyvardis nurodo 
jo gimimo vietą. Jis buvo Dancigo (Gdansko) miestietis, pa- 
varde von Hoffenas, studijavęs Krokuvos universitete, dau- 
gelį metų tarnavęs karaliaus sekretoriumi ir diplomatu, pla- 
čiai keliavęs po Europą ir gyvenimo pabaigoje tapęs Varmijos 
vyskupu. Sakoma jį buvus labiausiai išsimokslinusį tarp 
lotyniškai rašiusių poetų humanistų. Jo daugiatomis kūrybi- 
nis palikimas rodo stiprią Vergilijaus įtaką. Didelė šios dau- 
gybės eilėraščių dalis skirta patriotinėms bei religinėms 
temoms. 

Nepaisant labai negausaus literatūrinio palikimo, Klemen- 
sui Janickiui (Ianicius) pavyko sukurti savo paties legendą, 
kuri iki šiol gyva lenkų literatūroje. Valstiečio iš Didžiosios 
Lenkijos Gniezno apylinkių sūnus, jis baigė vietinę mokyklą 
ir, būdamas labai gabus, surado globėjų, pasiuntusių jį į Poz- 
nanės kolegiją, vėliau į Paduvos universitetą, kur įgijo filo- 
sofijos daktaro laipsnį ir laimėjo poeto laureato titulą. Grįžęs 
į Lenkiją, jis gavo parapiją, bet neišgydoma liga anksti 
nusinešė jo gyvybę. Jo poezija, sukurta Ovidijaus, Properci- 
jaus ir Tibulo pavyzdžiu gryniausia lotynų kalba, vis dėlto 
nėra imitacinė. Priešingai, ji labai jaudinanti savo asmeniška 
gaida ir autobiografinėmis detalėmis. Tai elegiška, liūdna 
poezija žmogaus, suvokiančio, kad jo svajones apie literatū- 
rinę šlovę pavers į nieką artėjanti mirtis. Elegijoje „Apie save 
palikuonims“ jis kreipiasi į ateities skaitytoją: 

Jei kas nors, kai aš būsiu kapuos, 

Panorės sužinoti ką nors apie mane, 

Tegu perskaitys šį puslapį, 

Kurį apie save parašiau liūdesio valandą. 
Už Žnino pelkių yra kaimas, 

Pavadintas Janušeko vardu, 

Prie kelio, kuriuo lenkų karaliai traukdavo iš Gniezno į Prūsiją. 
Ten mano tėvas, kaimietis, 

Garbingai dirbo mūsų senelių žemę, 

Ir ten, kai maras, 

Mūsų kraštą nusiaubęs, nusinešė jo vaikus, 
Jis atrado paguodą, 

Regėdamas mane, gimusį Dievo pasaulyje. 


Jis pasakoja apie tėvo rūpestį suteikti jam išsilavinimą ir kaip, 
baigęs pradinę mokyklą, atsidūrė kolegijoje: 
Ten išgirdau Vergilijaus vardą 


Ir savo mokytojo Ovidijaus Naso vardą. 
Ten taip žavėjaus poetais, kad garbinau juos lyg dievus. 


Jis pasakoja apie savo pirmąsias poetines pergales, darbui truk- 
dančius piniginius sunkumus, apie tai, kaip surado globėją — 
Krzyckį, o vėliau, po savo geradario mirties, kitą, kuris jį pa- 
siuntė Italijon. Save Janickis vaizduoja kaip gerai sudėtą, tačiau 
ligos nukamuotą vyrą, žvalaus, vos raustelėjusio veido, - žmo- 
gų, pasižymintį pykčio ir entuziazmo proveržiais, turintį daug 
priešų ir keletą atsidavusių draugų, švelnaus būdo, lengvai 
sujaudinamą žmonių vargų ir nekenčiantį karo: „Daugelis 
neteisingai laikė mane žmogum, per daug besidominčiu mo- 
terimis, kadangi aš visada mėgau muziką, dainas, juokus ir 
kadangi nuo pat jaunystės rašiau meilės eilėraščius.“ Iki dvi- 
dešimties metų jis negėrė nieko stipresnio už vandenį ir tai 
laiko savo ligos (vandenligės) priežastimi. Jis atsisveikina su 
draugais ir ypač dėkoja savo gydytojui lenkui dr. Antoninui 
(gerai žinomam asmeniui, kuriam Erazmas Roterdamietis de- 
dikavo vieną savo knygų). Jaunystės eilėraščius jis laiko vai- 
kiškais ir gailisi, kad pritrūko laiko parašyti tai, ką jaučiasi 
galįs. Jis prašo draugo jo antkapyje iškalti tokius žodžius: 

Svetimas vilčiai, baimei ir liūdesiui 

Čia aš ilsiuosi po karsto dangčiu. 

Tik čia aš gyvenu iš tikrųjų, 

Tad sudievu, mano žemiškoji būtie. 

Italijoje parašyti Janickio eilėraščiai taip pat labai asme- 
niški; pavyzdžiui, eiliuotą laišką — tokia forma humanistų bu- 
vo labai mėgstama - jis pradeda nuo Italijos politinių naujie- 
nų, bet greitai pereina prie pagrindinio dalyko: džiaugsmo, 
kurį teikia buvimas Italijoje. Šis eilėraštis - tai susižavėjimo 
giesmė Italijos gamtai, menui ir poezijai. Tikriausiai būgšta- 
vimai, kad iš jo neatimtų stipendijos ir per greitai neatšauktų 
į Lenkiją, padiktavo meilės savo šaliai išpažinimą, kuriame 
sakoma: 


Man neliūdna, kad esu Sarmatijos vaikas, 

Ne, aš didžiuojuosi savo sarmatiška kilme. 

Šis pasaulis didelis ir kupinas grožio, 

Bet nėra žemės, geresnės už mano gimtąją šalį. 

Aš žaviuosi Italija, bet Lenkiją nuoširdžiai dievinu; 
Čia gyvenu susižavėjimu, ten - meile. 

Teisiškai aš priklausau Lenkijai, 

Čia aš turiu butą, ten yra mano dievai. 


Kadangi buvo manoma, jog poezija tinka reikšti bet ko- 
kiems dalykams, netgi tiems, kurie vėliau būdavo priskiria- 
mi grynai prozos sričiai, turime kelis įdomius lotyniškos 
aprašomosios poezijos pavyzdžius. Mikalojus Husovianas iš 
Lietuvos, greičiausiai vieno karališkųjų medžiotojų sūnus, 
kunigas ir aukšto didiko globotinis, atsidūrė Romoje kartu su 
savo globėju, paskirtu ambasadoriumi Vatikane. Popiežius 
Leonas X buvo aistringas medžiotojas, todėl domėjosi istorijo- 
mis, kurias lenkai ir lietuviai pasakojo apie medžioklę savo 
šalyse. Įgudusiam eiliuotojui Husovianui jo viršininkas įsakė 
parašyti popiežiui poemą apie patį egzotiškiausią medžiojamą 
žvėrį - lietuvišką stumbrą. Taip gimė keistas eiliuotas trakta- 
tas, kuriame Husovianas atskleidžia nuodugnų Lietuvos gi- 
rių, stumbro įpročių, jo medžioklės būdų ir t.t. pažinimą. Tai 
buvo pirmasis gamtos mokslo veikalas šia tema, nes europinis 
stumbras kitose Europos dalyse jau buvo seniai išnykęs. 

Dauguma to laiko poetų buvo dvikalbiai ir rašydavo vei- 
kalus tiek lotyniškai, tiek lenkiškai. Mes minėsime juos kal- 
bėdami apie atskirus autorius poezijai gimtąja kalba skirtuo- 
se skyriuose. Jei lenkų literatūros „aukso amžiuje“ pastebime 
sparčiai daugėjant lenkiškų kūrinių, tai kontrreformacijos 
pergalė sąlygojo lotynų kalbos, pamėgtos galingo Jėzuitų 

ordino, sugrįžimą. Paskutinis poetas, rašęs tik lotyniškai, bu- 
vo jėzuitas Motiejus Kazimieras Sarbievijus (1595-1640), viso- 
je Europoje žinomas Casimiro vardu. 


Literatūra lenkų kalba 
Nauja knygų rinka 


Išradus spaudą ir įsikūrus leidykloms, buvo ieškoma pla- 
tesnės potencialių skaitytojų auditorijos (akivaizdžiais komer- 
ciniais sumetimais). Siekiant sudominti vidutinio išsilavinimo 
visuomenę, nemokančią lotynų kalbos, reikėjo leisti knygas 
gimtąja kalba, kurios būtų įdomios, teikiančios pramogą ir 
prieinamos tiek savo išvaizda, tiek turiniu. Viduramžiais daug 
veikalų po šalį klajojo rankraščiais. Tai buvo fantastinės apy- 
sakos, riterių romanai, anekdotų bei nepaprastų nutikimų rin- 
kiniai, kuriuose kalbama apie pusiau legendinius asmenis, 
tokius kaip Aleksandras Didysis ar šventasis kunigaikštis Juo- 
zapotas ir jo išmintingasis auklėtojas Barlaamas (abu tapo Ro- 
mos Katalikų Bažnyčios šventaisiais, nors „Juozapotas“ buvo 
ne kas kitas, o Buda). Tokios legendinės istorijos kaip Barlaa- 
mas ir Juozapotas dažniausiai būdavo kilusios iš Rytų, bet per- 
keliant iš vienos kultūros į kitą perdirbamos ir pagražinamos. 
Lenkijos leidyklos, besisemdamos iš to turtingo paveldo, už- 
sakydavo viduramžių romanų vertimus ir adaptacijas. Nuo pat 
šešioliktojo šimtmečio pradžios tokios knygos Lenkijoje bu- 
vo labai populiarios. Nuolatos pasirodydavo nauji jų leidimai, 
o kai kurios knygelės savo karjerą baigė tik dvidešimtajame 
amžiuje, tapusios kaimo mugėse pardavinėjamu skaitalu. 

Iš Vakarų pasiskolinti veikalai keliaudavo iš Lenkijos į ry- 
tinių slavų žemes, įskaitant Maskvą, kur neretai susidurda- 
vo su kitomis tų pačių istorijų versijomis, atklydusiomis per 
Bizantiją. Siužetų ir lieratūrinių priemonių migracija, kurios 
pėdsakai veda net į kelių tūkstantmečių senumo praeitį, yra 
įdomi tema mokslininkams. Lenkijoje tuos romanus vertė ir 
adaptavo dažniausiai plebėjiškos kilmės raštininkai. Be to, ka- 
dangi dauguma jų pirkėjų gyveno miestuose, šias knygas 
galima skirti prie miestelėniškos literatūros. 


žo. JU] 61 


Biernat iš 
Liublino (apie 
1465 - po 1529) 

Biernatas iš Liublino buvo pirmasis lenkų autorius, rašęs 
vien tik gimtąja kalba. Jis kilo iš miestelėnų ir, būdamas ku- 
nigas, visą gyvenimą praleido tarnaudamas įvairioms didikų 
šeimoms. Žinių apie jo biografiją išliko nedaug, greičiausiai 
todėl, kad Katalikų Bažnyčia jo pagrindinį veikalą buvo įtrau- 
kusi į draudžiamų knygų sąrašą. Į jį buvo įtariai žiūrima kaip 
į „protestantišką“ rašytoją - dar iki apskritai išgirstant apie 
Martiną Lutherį. Jo raštai kilo iš husitų tradicijos. Biernato 
gimtajame mieste Liubline penkioliktojo šimtmečio pabaigoje 
buvo teisiama daugybė eretikų, kaltinamų Huso doktrinos 
palaikymu - raginusių sugrįžti prie Kristaus nurodytų dviejų 
komunijos formų (duonos bei vyno) ir tikėjimo, jog perkeiti- 
mas negali įvykti, jei mišias aukojantis kunigas gyvena nuo- 
dėmingai. Taip pat galimas dalykas, kaip tvirtina kai kurie 
mokslininkai, jog Biernatas pateko vokiečių anabaptistų 
įtakon. Jis gana radikaliai kovojo prieš mirties bausmę: „Jeigu 
Dievas duoda žmogui gyvybę, tai tik Dievas ją gali atimti, o 
ne valstybė.“ Jo teologinės pažiūros rodo, kad jis pasirinko 
kelią, kuriuo truputį vėliau pasuko Lutheris. 1515 metais rašy- 
tame laiške skaitome: „Man regis, jog Dievo sprendimai - tai 
didžiulė bedugnė, ir, be Evangelijų, mums nedera pripažinti 
jokių taisyklių, nes jos tuščios ir netikros, ir metams bėgant 
keičiasi. [...] Ir net jei paprastas tikėjimas lengvai galėtų mus 
apsaugoti nuo šitų rūpesčių, jei mes įtikėtume tuo, ko mus 
moko sėdintieji Mozės soste, vis tiek žmogaus proto nepavyks 
suturėti, kad jis neieškotų tiesos ir kad jos link kaip sau 
pritinkančio dalyko link nekiltų.“ Tokie posakiai atrodo la- 
bai nutolę nuo viduramžiško požiūrio, tačiau visos Biernato 
kūrybos kontekste šios citatos atgauna tikrąsias proporcijas. 

Biernatas buvo vienos pirmųjų knygų, išspausdintų lenkų 
kalba, autorius. Tai iš lotynų kalbos versta ir adaptuota 
maldaknygė Sielos rojus (Raj Duszny, 1513), kuri vėliau buvo 
daugelį kartų perleista. Jo pagrindinis veikalas — tai eilėmis 
parašytas Frygo Ezopo, doro išminčiaus, gyvenimas ir jo posakiai 
(Žywot Ezopa Fryga, mędrca obyczajnego, z przypowiešciami jego). 
Jo būta tokio populiaraus, jog pirmąjį leidimą žmonės visiškai 
suskaitė tiesiogine šio žodžio prasme, ir mes galime tik 
spėlioti apie jo išleidimo metus (turbūt 1522). Ezopas, šeštojo 
amžiaus pr. Kr. graikų pasakėčių autorius, greičiausiai buvo 

mitinis asmuo, o jo pasakėčios, labai populiarios visoje vi- 
duramžių Europoje, - iš tikrųjų tautosaka (t.y. kolektyvinės 
kūrybos vaisius). Tipingą Žmonių elgesį vaizduojančios ale- 
gorinės gyvulių figūros priklauso senai literatūros priemonių 
tradicijai ir buvo plačiai paplitusios, pavyzdžiui, prancūzų 
fabliaux. Pats terminas „ezopinė kalba“, primenantis nemalo- 
nias tiesas apie nekaltu apsimetantį galingąjį, liudija tradici- 
jos stiprumą. Legenda apie patį Ezopą, vergą, kuris dėl savo 
sąmojo išsilaisvino iš ne tokio protingo šeimininko, buvo at- 
gaivinta renesanso laikais, italų humanistui Ranuccio d'Arez- 
zo išvertus šią graikišką istoriją į lotynų kalbą ir išleidus 
Milane 1471 metais. Tas veikalas priklauso jau minėtų fantas- 
tinių romanų žanrui. Tai lyg ir humoristinė pasakėčia, kilusi 
iš Artimųjų Rytų. 

Nors Biernato poema - tai lotyniško d'Arezzo vertimo 
perteikimas, tačiau ją persmelkiantis lenkų autoriaus požiūris 
suteikia kūriniui originalaus aštrumo. Ezopas šioje poemoje 
vaizduojamas kaip kuprotas neūžauga, o pasigardžiavimas, 
su kuriuo autorius piešia jo bjaurumą, gali būti aiškinamas 
reakcija į viduramžišką idealizavimą — tokia tendencija pa- 
stebima tiek mene, tiek hagiografinėje literatūroje. Skaitytojas 
negali nepagalvoti apie nykštukus ir milžinus, keleriais me- 
tais vėliau pasirodžiusius Prancūzijoje iš po Rabelais plunks- 
nos. Slaviškas Ezopo bjaurumas, atrodo, pabrėžiamas tam, 
kad išryškintų kitas jo savybes, suteikiančias jam pranašumo 
prieš jo šeimininką Ksantą. Jis demonstruoja žemišką, prak- 
tinę išmintį ir daug sąmojo. Išvada akivaizdi: aštrus protas 
vertas daugiau už kilmingą prigimtį ir dailų stotą. Susidūrus 
vergui (plebėjui) ir jo šeimininkui (kilmingajam, prelatui), 
pastarasis lieka kvailio vietoje. Taigi poema patvirtina tai, ką 
mes apie Biernato pažiūras žinome iš kitur. Poema sudėta iš 
nedidelių epizodų, parodančių skirtingą Ezopo ir Ksanto po- 
žiūrį į tuos pačius įvykius. Pavyzdžiui, kai abu susiduria su 
klausimu, kodėl laukiniai augalai vešlesni, Ksantas priskiria 
tai Dievo valiai, o Ezopas meta jam iššūkį: „Taip atsakyti, kaip 
tu, kiekvienas piemuo mokėtų. Priežasties nenurodo tas, kuris 
Dievui viską suverčia.“ Taip pašlovinamas stebėjimas - pra- 
našingas empirinio mokslo ženklas. Poemoje netrūksta ir iš- 
puolių prieš scholastiką. Ezopas simbolizuoja liaudiškos 

išminties paprastumą: „Kadangi daug greičiau suvokiame pa- 
prastais žodžiais išreikštą tiesą.“ Apskritai Ezopo gyvenimas — 
tai istorija apie žemakilmį žmogų, kuris elgiasi išmintingai, 
ir todėl suteikia skaitytojui piktoko džiugesio, regint išjuo- 
kiamą vieną šio pasaulio galingųjų. Ezopo gyvenimo populiaru- 
mas, žinoma, rėmėsi jo šiurkščiu, neišrankiu - iš tikrųjų gana 
viduramžišku - humoru, pritaikytu vidutinės publikos sko- 
niui. Humoristiniam efektui sukelti naudojamos tokios stan- 
dartinės priemonės kaip su fiziologinėmis funkcijomis susiję 
žodžiai ar pasityčiojimai iš moterų. Kaip žinome, antifemi- 
nizmas amžiais buvo liaudiškų juokų pagrindas. 

Antroji poemos dalis susideda iš pasakėčių, tariamai su- 
kurtų Ezopo. Tos pasakėčios — tai bendra daugelio tautų nuo- 
savybė, o jų literatūrinę vertę sudaro gausybė Biernato pa- 
vartotų lenkiškų patarlių ir priežodžių. Tad antroji poemos 
dalis — tai pirmasis istorijoje lenkiškų patarlių rinkinys. 

Kita Biernato poema, Palinuro ir Charono dialogas (Dialog Pa- 
linura z Charonem), taip pat perteikia lotyniškai parašytą pro- 
zinį dialogą. Palinuras, šiame pasaulyje buvęs Enėjo laivo vai- 
rininku, Hade kalbasi su Stikso upės keltininku. Charonas 
gana smulkiai jam išdeda viską, kas žinotina apie paprastus 
žmones niekinančių ir spaudžiančių turtingųjų bei galingųjų 
ištvirkimą. 

Biernatas iš Liublino, taip plačiai skaitomas savo gyvena- 
muoju laikotarpiu, po mirties buvo užmirštas ir ilgą laiką mi- 
nimas tik kai kurių protestantų istorikų kaip priešprotestan- 
tinio judėjimo atstovas. Turbūt šitokį likimą galima paaiškinti 
jo viduramžiška kalba. Per kelis šešioliktojo amžiaus dešimt- 
mečius lenkų kalba taip pažengė į priekį, jog Biernato stilius 
neteko vertės, nors jo kūriniams, ypač pasakėčioms, pakako 
gyvumo. Šiandien Biernato kūryba laikoma svarbia lenkų po- 
ezijos vystymosi grandimi. Jis vis dar teberašė „netobulomis 
silabinėmis“ eilėmis, t.y. aštuonskiemenėmis, besikaitaliojan- 
čiomis su devynių ar net vienuolikos skiemenų eilutėmis. 
Biernatas — tai paribio asmenybė; jo kūryba priklauso tiek 
„geltonosios literatūros“, tiek poezijos istorijai. 

Kitas personažas, panašus į Ezopą, pasirodė maždaug tuo 
pat metu. Europos literatūroje jis vadintas Marchlandus ar- 
ba Morolph, arba Markol, arba Marchult ir buvo atklydęs 

greičiausiai iš žydų legendų apie karalių Saliamoną. Kartais 
Marchultas vaizduotas karaliaus Saliamono pagalbininku, 
kartais priešininku. Per apokrifus jis atkeliavo į viduramžių 
rankraščius ir tapo lotyniško veikalo, galutinį pavidalą įga- 
vusio Vokietijoje, herojumi. Šiame fantastiškų istorijėlių rin- 
kinyje, kupiname nešvankių juokų ir šiurkštaus humoro, Mar- 
chultas, kaip ir Ezopas, bjaurus, grubus ir nutukęs, bet visada 
pergudrauja karalių Saliamoną. Lenkiškas (Jano iš Košičių) 
vertimas išėjo 1521 metais ir vadinosi Išmintingojo karaliaus Sa- 
liamono ir šiurkštaus, nešvankaus Marcholto pašnekesiai (Rozmo- 
wy, ktėre miat Salomon mądry z Marchottem grubym a sprošnym). 
Marcholtas (Marchultas vėl kitaip pavadinamas) taip išgar- 
sėjo Lenkijoje, kad jo vardas pasiekė mūsų laikus ir tapo si- 
nonimu linksmo, protingo žemos kilmės žmogaus, apsirijėlio, 
trykštančio sąmoju gašlaus girtuoklio, pasirodančio net kai 
kurių dvidešimtojo amžiaus poetų kūriniuose (Kasprowicz, 
Tuwim). Visą veikalą smelkia stipri parodijos gaida, pavyz- 
džiui, vaizduojant Marcholto genealogiją, kuri nusitiesia per 
dvylika keistais vardais vadinamų kaimo kvailelių ir dvylika 
kekšių kartų. Kaip įprasta šiam žanrui, kūrinyje gausu juokų 
apie moteris, kartais labai nepadorių. Marcholtas visada su- 
geba išsisukti iš pačių kebliausių padėčių. Pavyzdžiui, kai 
ruošiamasi jį karti, išreikšdamas paskutinį norą jis prašosi 
leidžiamas pats pasirinkti medį, ant kurio teks kaboti. Kadan- 
gi nė vienas medis jo skoniui netinka, jis išvengia mirties. 
(Ir Ezopas, ir Marcholtas - tai „šauniojo kareivio Šveiko“ 
pirmtakai.) 

Paskutinysis į šią populiarių herojų draugiją įsijungė Ulen- 
špygelis. Šis flamandiškos ir germaniškos kilmės personažas 
buvo klajojantis amatininkas, padauža, einantis iš miesto į 
miestą ir krečiantis šunybes turtingiems miestelėnams, pirk- 
liams, kunigaikščiams ir t.t. Tilio Ulenšpygelio (angliškai va- 
dinamo Owlglass, prancūziškai — Espiėgle) išdaigos atskira 
knyga buvo išleistos Vokietijoje 1510 metais. Pirmasis verti- 
mas į lenkų kalbą išėjo apie 1530-uosius. Šio veikalo herojus 
buvo vadinamas Sovizžaliu [t.y. Vėjavaikiu - vert.], o apie jo 
nuotykius rašė daug lenkų autorių. Sovizžaliui buvo priski- 
riama vis daugiau ir daugiau pokštų; taip susikaupė daugybė 
anoniminių tekstų, vadinamų literatura sowižrzalska, kuri 

artimai giminiavosi su Krokuvos ir jos apylinkių „žakų“ 
istorijomis („žakų“ vardas išvestas iš žodžio diak, diaconus — 
taip buvo vadinami Krokuvos universiteto studentai). Soviz- 
žalis į Rusiją iš Lenkijos nukeliavo gana vėlai, aštuonioliktojo 
šimtmečio pabaigoje, ir ten labai įdomiai pasikeitė jo vardas: 
Sovizžalis pavirto Sovjest'draliu, tai išvertus maždaug reikš- 
tų: „velniop sąžinę“ (Pochoždenija oživskogo novogo uveselitelno- 
g0 šuta i velikogo v djelach liubovnych pluta Sovjest' drala bolšogo 
nosa, perevod s polskogo i drugich jazykov). Aštuonioliktajame 
šimtmetyje pasirodė keturi Sovjest'dralio leidimai. 

Humoristinių istorijų, anekdotų, pokštų Lenkijoje buvo 
semiamasi ne tik iš Ulenšpygelio, bet ir iš lotyniškų huma- 
nistų veikalų bei Boccaccio Dekamerono. Tokių įvairių apsa- 
kymų rinkiniai Italijoje vadinti facezie — iš čia tą patį [t.y. 
„anekdotai“ - vert.) reiškiantis lenkiškas žodis. Populia- 
riausias šios rūšies rinkinys Facecje Polskie buvo sudarytas 
šešioliktojo šimtmečio pabaigoje ir daugelį kartų išleistas 
kitame amžiuje. 

Lenkiškuose pseudoistorinių romanų vertimuose buvo 
rašoma, pavyzdžiui, apie fantastiškus Aleksandro Didžiojo 
nuotykius, neblogai žinomus ir rytiniams slavams, pas ku- 
riuos šios istorijos atklysdavo iš Bizantijos. Iš įvairių lotyniškų 
šaltinių sudėliota Trojos miesto sugriovimo istorija (1563) aprašo 
įvykius, kurių nerastume Homero poemose: pradėjus Argo- 
nautų žygiu ir Medėjos pagrobimu, pereinama prie Elenos 
pagrobimo, ją grąžinti reikalaujančių graikų pasiuntinių 
atvykimo į Troją, Trojos karo ir tolesnių Uliso bei Enėjo klajo- 
nių. Kūrinys, kaip ir dera liaudiškam romanui, pasižymi stip- 
riu antifeminizmu: dėl visų nelaimių kaltos moterys. 

Herojinės pasakos, lotyniškai parašytos vengrų vyskupo, 
vertime, pavadintame Atilos, vengrų karaliaus, žygių istorija, 
vaizduojamas kitas pusiau legendinis personažas Atila. 

Riterių romano herojė Meluzina sužavėjo gausybę lenkų 
skaitytojų. Viduramžių Prancūzijoje gimęs romanas buvo iš- 
verstas ar perteiktas daugeliu kalbų. Meluzinos personažas 
greičiausiai kilęs iš Mėre Lusine, spėjamos aristokratų de Lu- 
signanų šeimos prosenės. Kaip ir daugelio pasakų herojės, 
tai buvo pusiau žmogiška, pusiau žvėriška būtybė. Kartą per 
savaitę (šeštadienį) ši graži mergina virsdavo undine ir visą 

dieną praleisdavo upelyje. Ištekėjusi ji pagimdė daugybę 
vaikų, bet uždraudė vyrui ją matyti šeštadieniais. Deja, pa- 
siklausęs piktavalių liežuvautojų, jis užsimanė ją pasekti. 
Toks sprendimas sukėlė daugybę nelaimių. Romane gausu 
dvikovų su milžinais, slibinais ir pan. Pasirodė daug jo 
leidimų, ir net mūsų amžiuje jį dar galima buvo aptikti ant 
kaimo mugių prekystalių. Iš Lenkijos šis romanas nukeliavo 
į Rusiją. 

„Meluzina“ imta vadinti ypatingos rūšies žvakidę, tvirti- 
namą prie lubų undinės pavidalo ornamentu. Taip pat „melu- 
zinomis“ Lenkijoje buvo vadinamos gražios, ne per daug 
griežto elgesio merginos. 

Vienas įdomesnių pavyzdžių iš gausios religinio pobūdžio 
grožinės literatūros, dažniausiai pagražinančios biblinių per- 
sonažų bei šventųjų gyvenimus, - tai apysaka apie Adomo ir 
Ievos gyvenimą po to, kai jie buvo išvaryti iš Rojaus. Net, sa- 
kyčiau, jaudina mūsų pirmųjų gimdytojų patirtų sunkumų 
jiems grumiantis su naujais velnio gundymais aprašymas. 
Atgailaudami už nuodėmę (tokią bausmę Adomas paskyrė 
Ievai ir sau) jie daugelį dienų badavo. Iš tikrųjų Ieva trisde- 
šimt dienų turėjo stovėti ant akmens iki kaklo panirusi Tigro 
upėje, tuo tarpu Adomas, sekdamas jos pavyzdžiu, kiek ilgiau 
(keturiasdešimt dienų) turėjo išbūti Jordano vandenyse. Ta- 
čiau velnias angelo pavidalu pasakė Ievai, jog Dievas jiems 
jau atleido, tad nebėra prasmės tęsti atgailos. Ypač jaudinan- 
čios paskutinės akimirkos: Adomas ir Ieva miršta, apsupti 
penkiolikos tūkstančių palikuonių (neskaitant moteriškos 
giminės). Teologiniu požiūriu vienas skyrius gana paslap- 
tingas; jame Šėtonas, Adomo ir Ievos paklaustas, kodėl juos 
persekioja, pasakoja savo nuopuolio aplinkybes. Jis buvo vie- 
nas Dievo sūnų, bet kai Dievas sukūrė Žmogų pagal savo pa- 
veikslą ir panašumą, 0 Šėtonui liepė pašlovinti šį žemesnį su- 
tvėrimą, jis ėmė maištauti, reikalaudamas pirmumo teisių sau. 
Nubaustas už nepaklusnumą, jis nuo to laiko gundo Žmogų. 
Tad, pasak apysakos autoriaus, Šėtono nuopuolio ir jo toles- 
nės veiklos akstinas - tai pavydo sukeltas varžymasis su žmo- 
gumi. Pirmaisiais krikščionybės amžiais tokią interpretaciją 
siūlė šv. Irenėjus, Tertulianas ir šv. Kiprijonas, bet vėliau 
Bažnyčia ją atmetė. 


57 


Adomo ir Ievos 
nuotykiai 


Marcin Bielski 
(1495-1575) 


TREČIAS SKYRIUS 


Enciklopedijos ir vaizdingi pasakojimai 


Bajorų kilmės Marcinas Bielskis, ilgą laiką tarnavęs dvariš- 
kiu ir kareiviu, visada buvo aistringas bibliofilas. Brandaus 
amžiaus sulaukęs, jis atsidėjo literatūrai. Norėdamas daly- 
vauti savo laiko intelektualiniame gyvenime, Bielskis įsikūrė 
Krokuvoje ir persiėmė miesto gyvenimo įpročiais. Ten, savo 
bibliotekoje, jis gyveno darbingą rašytojo gyvenimą. Vėliau 
įsikūręs savo dvare, daugiau rūpinosi knygomis negu žemės 
ūkiu. Jo skaitytojiško godumo nelydėjo kūrybinis talentas, bet 
jis turėjo didelę informacijos rinkėjo ir tvarkytojo dovaną. Iš 
nesuskaičiuojamų lotyniškų ir čekiškų knygų, iš bažnytine 
slavų bei rusinų kalba parašytų rankraščių jis rinko duomenis 
savo didžiuliam lenkiškam veikalui Viso pasaulio kronika (Kro- 
nika wszystkiego šwiata), kuris buvo tam tikros rūšies enciklo- 
pedija, pateikianti geografinius ir istorinius duomenis, be kita 
ko, ir apie Indiją, Egiptą, Graikiją bei Romą. Žinoma, Bielskis 
nebuvo mokslininkas šiuolaikine prasme. Jo enciklopedijai 
galėtume rasti vietą ant ribos tarp populiarių įsivaizdavimų, 
aptinkamų to meto „geltonojoje literatūroje“, ir mokslinių ty- 
rinėjimų. Teisindami jį tarkime, jog šešioliktojo amžiaus eu- 
ropietiškas protas dar aiškiai neskyrė mitų ir istorinės tiesos, 
ypač žvelgdamas į egzotiškus kraštus. Bet kuriuo atveju 1551 
metais išleista Bielskio Kronika tapo pirmuoju lenkišku pa- 
saulio istorijos veikalu. Didelė jo dalis skirta kaimyninių šalių 
geografijai bei istorijai - Bohemijos, Vengrijos, rytinių slavų 
valdų ir Turkijos. Apie tai, žinoma, Bielskis rašo kaip istori- 
kas, o ne kaip legendų rinkėjas. Atskirame skyriuje jis pateikia 
Lenkijos istoriją. Todėl jį taip pat galima laikyti pirmuoju 
Lenkijos istoriją gimtąja kalba parašiusiu autoriumi, nes iki 
tol visos knygos šia tema buvo lotyniškos. Jomis, be abejo, 
istorikas naudojosi kaip šaltiniais, aprašinėdamas praeities 
įvykius. Žavi Bielskio darbštumas ir intelektualinis smal- 
sumas, 0 jo užmojai parodo renesansinio proto akiratį. Nors 
buvo Romos katalikas, bet jautė neslepiamą simpatiją refor- 
macijai ir neretai būdavo priskiriamas prie protestantų rašy- 
tojų. Kai kuriuose jo veikaluose esama elementų, primenančių 
viduramžiškos kilmės populiariąją literatūrą, apie kurią kal- 
bėjome ankstesniame skirsnyje. Prieš parašydamas Kroniką, jis 

išleido Filosofų gyvenimus (1535), perteikęs čekišką veikalą, ku- 
ris savo ruožtu buvo perteiktas iš lotyniškojo. Šnekamąja šios 
knygos kalba jis primena Biernatą iš Liublino ar Marcholto 
vertėją. 

Bielskis, būdamas moralistas, šį bruožą suteikė ne tik Kro- 
nikai, bet ir kitiems savo rašiniams. Turiu omeny vieną pa- 
mokomąjį vaidinimą ir kelias eiliuotas satyras, išjuokiančias 
visuomenės gyvenimo ydas: godumą, valstiečių priespaudą 
ir nedorus teisėjus. Be didelės simpatijos piešiami realistiniai 
Krokuvos miestiečių gyvenimo vaizdai atspindi jo ištikimybę 
savo luomui - bajorijai. 

1569 metų Liublino unija, sujungusi Lietuvą ir Lenkiją, at- 
kreipė visuomenės dėmesį į lenkams vis dar mažai pažįsta- 
mus kraštus. Iš Mozūrijos kilęs Maciejus Stryjkowskis žavėjosi 
Lietuva, tebesaugančia liaudiškų apeigų ir papročių pagoniš- 
kas liekanas. 1582 metais jis parašė veikalą, kurį tradiciškai 
pavadino kronika: Lenkijos, Lietuvos, Žemaitijos ir visos Rusios 
kronika (Žemaitija - šiaurinė Lietuvos provincija). Tai ne tik 
istorija, bet ir vaizdingas, autentiškas pasakojimas apie vie- 
tines lietuvių dievybes, apeigas, liaudies papročius. Be abejo, 
autorius mylėjo tą neliestų miškų, ežerų bei pelkių šalį ir ne- 
buvo abejingas jos viduramžiškų mūšių su teutonų riteriais 
atminimui. Tai paaiškina, kodėl vėliau rašytojai romantikai, 
kaip poetai Mickevičius ir Slowackis bei jų amžininkas roma- 
nistas Kraszewskis, dažnai naudojosi Stryjkowskio Kronikos 
motyvais. 


Lukasz Gornicki (1527-1603) 


Tikriausiai Lukaszas Gėrnickis užima tokią svarbią vietą 
lenkų literatūroje ne tiek dėl tikrosios literatūrinių pasieki- 
mų vertės, kiek dėl reikšmės literatūros istorijai. Jis pirmasis 
paskelbė elegantišką, sudėtingą lenkišką prozos kūrinį, taip 
išsiskirdamas iš tų, kurie rašė siekdami patenkinti plačiąją 
visuomenę. 

Būdamas miestietiškos kilmės, jis įgijo gerą humanistinį 
išsilavinimą Italijoje, vertė Seneką ir išgarsėjo savo eilėraš- 
čiais. Literatūriniai ryšiai ir tarnyba karaliaus dvare padėjo 
jam įgyti bajoro titulą ir turtą. Rimtai siekdamas renesansinio 

idealo, jis daugelį metų praleido prie veikalo, kuriuo tikėjosi 
į lenkų kultūrinį bei intelektualinį gyvenimą įskiepyti itališ- 
kus papročius. Daug pastangų jis įdėjo siekdamas perteikti 
garsųjį renesansinį veikalą - Baldassarrės Castiglionės II Cor- 
teggiano. Gėornickio veikalas, pavadintas Lenkų dvariškis (Dwor- 
zanin polski), pasirodė 1566 metais. Originalas, parašytas mo- 
kyto džentelmeno ir kunigaikščio Urbino dvare susirinkusių 
damų dialogo forma, persunktas neoplatonizmo, o gėrio ir 
grožio tapatumo idėja perteikiama idealaus džentelmeno 
pavyzdžiu. Gėrnickis perkėlė veiksmą į vyskupo Maciejows- 
kio dvarą Prondnike, netoli Krokuvos, pasitelkė vietinius per- 
rios Lenkijoje nedalyvaudavo nei per daug laisvose, nei per 
daug rimtose diskusijose) ir pakeitė daug originalo juokų bei 
anekdotų vietiniais, paimtais iš lenkiško dvaro gyvenimo. Jo 
proza, artimai sekanti turtingomis ir elegantiškomis itališko 
originalo moduliacijomis, — tai pats vertingiausias šio ekspe- 
rimento aspektas. Ji tapo pavyzdžiu daugeliui vėlesnių rašy- 
tojų, nors Dvariškio pasirodymas nesukėlė didelio atgarsio. Jis 
aiškiai buvo skirtas negausiam elitui. Kai kurie Dvariškio 
fragmentai su originaliais anekdotais ir pasakojimais nela- 
bai tenutolsta nuo liaudiško Marcholto ar Ulenšpygelio hu- 
moro, bet pati išraiška juos pakelia į kur kas aukštesnį lygį. 
Pasverta Gėrnickio proza, puiki jo sakinių struktūra ryškiai 
skiriasi nuo puošnios Mikotajaus Rejaus, kurio reikšmingiau- 
sia knyga Veidrodis pasirodė dvejais metais vėliau už Dvariškį, 
1568-aisiais, prozos. 


Mikotaj Rej (1505-1569) 


Mikotajus Rejus, vadinamas lenkų literatūros tėvu ir savo 
laikais labai populiarus, tėvynainiams išlieka „geros, senos 
Lenkijos“ simboliu. Abejotina, ar jį galima pavadinti kitaip nei 
apsirijėliu, girtuokliu, ištvirkėliu, liežuvautoju, nešvankėliu ir 
piktžodžiautoju. Tiesą sakant, jėzuitų rašytojams kontrrefor- 
macijos laikais pavyko sukurti kaip tik tokį jo vaizdinį, nes 
Rejus buvo protestantas. Be abejo, tai būta labai prieštaringo 
vyro; viduramžiškas žmogus jame grūmėsi su renesansiniu, o 
jo gyvenimo, žemiškų malonumų, linksmybių teigimas ne- 
visiškai derinosi su jo protestantišku didaktiniu užsidegimu. 

Jis gimė smulkių bajorų šeimoje, kuri iš Krokuvos apylin- 
kių persikėlė į Rusiją. Jo tėvas, nors ir bajoras, buvo beraštis, 
tad Rejus praleido vaikystę bei jaunystę medžiodamas ir žu- 
vaudamas it jaunas laukinis. Pasiųstas į didiko dvarą išmok- 
ti mandagumo ir gerų manierų, jis pamažu pamėgo knygas, 
kartu įgijo kiek chaotišką, bet platų išsilavinimą. Jis net pra- 
moko truputį lotyniškai, nors ne tiek, kad galėtų rašyti šia kal- 
ba. Todėl vartojo tik gimtąją. Sumaniai valdęs savo dvarus, 
pelningai vedęs ir sėkmingai pabaigęs nesuskaičiuojamus 
teismo procesus, jis sukaupė nemažą turtą. Nors visą laiką 
užimtas, mėgstąs bendrauti, mylimas savo sugėrovų ir me- 
džioklės bičiulių, jis surasdavo laiko rašyti, dažniausiai nak- 
timis, ir paliko milžinišką literatūrinį oeuvre, bent jau matuo- 
jant puslapių skaičiumi. Jo raštai išaugo iš lengvabūdiškų 
eilių ir nedidelių anekdotų, kuriuos mėgo kurti norėdamas 
palinksminti savo draugus. Būdamas tipiškas žemvaldys, jis 
lankydavosi seimuose ir keletą kartų pats buvo išrinktas 
deputatu, tačiau į grupuočių kovas nesivėlė. Vietoje to jis 
atsidėjo rimtiems religiniams bei moraliniams ieškojimams. 
Vienodai lengvai jis kūrė eilėmis bei proza ir, sakyčiau, buvo 
vienodai plepus; laisvai skolinosi iš kitų autorių, kaip buvo 
priimta tais laikais. O dėl religijos, jis sekė daugeliu savo 
bendraamžių, nuo antiklerikalinio nusistatymo jaunystėje 
pereidamas prie atviro bei karšto protestantizmo. 

Jo poezijai galėtume rasti vietą kur nors tarp Biernato iš 
Liublino ir visiškai ištobulėjusios vėlyvojo renesanso lenkų 
poezijos. Jis laikosi taisyklingų silabinių schemų, tačiau kar- 
tais svyruoja tarp „netobulo“ ir klasikinio rimo. 

Per daug žodingos ir pakrikos šiuolaikinio skaitytojo sko- 
niui jo prozos vertė atsiskleidžia skaitant balsu. Ji perteikia 
kasdieninę šneką stebėtinai prancūzų rašytoją Rabelais prime- 
nančiu būdu. Gausybė linksmų frazių išduoda neslepiamą 
malonumą, kurį autoriui teikia atpalaiduotas žodžių srautas. 
Puikus dvidešimtojo amžiaus Rabelais vertėjas į lenkų kalbą 
Tadeuszas Boy-Želenskis savo vertimui ėmė pavyzdžiu Rejų. 

Poezijoje Rejus dažnai naudodavo dialogo formą. Būtent 
šią priemonę aptinkame jo Trurmpame trijų asmenų - pono, vaito 
ir klebono pokalbyje (Krėtka rozprawa między trzema osobami pa- 
nem, wd0jtem a plebanem, 1543), kuris iš tiesų yra labai ištęsta 

trijų luomų diskusija. Nors Rejus buvo bajoras, jo aštri satyra 
neskiria klasių. Valstietis susivienija su klebonu prieš dvari- 
ninką; dvarininkas su klebonu prieš valstietį ir t.t. Visiems ži- 
nomi kaltinimai, tipiški antiklerikaliniai posakiai atskleidžia 
dvasininkijos godumą. Ir kaip tik dvasininkams ir bajorams 
tenka pagrindinė priekaištų kruša. 

Kito eiliuoto dialogo Juozapo iš žydų genties gyvenimas (Žy- 
wot Jozefa z pokolenia žydowskiego, 1545) siužetas paimtas iš Bib- 
lijos bei kai kurių lotyniškų humanistų veikalų. Iš tiesų tai 
eiliuota pjesė, ir kaip tokia buvo statoma mūsų laikų avangar- 
dinių režisierių. Net jei puritoniškas Juozapo dorumas kelia 
nuobodulį, negalima pasakyti, kad jį suvedžioti norinti vilio- 
toja, egiptiečių didiko Putipharo žmona, nėra gyvas aistros 
apimtos moters paveikslas. 

Pirklys (Kupiec, 1549) - taip pat eiliuota pjesė. Tai laisvas 
ir spalvingas kur kas sausesnio antikatalikiško pamokomojo 
vaidinimo Mercator, kurį lotyniškai parašė vokietis Naogeor- 
gas, perteikimas. Kaip ir dera šio žanro kūriniui, nusidėjėlis, 
šiuo atveju pirklys, po mirties teisiamas drauge su daugeliu 
šios žemės galingųjų, t.y. kunigaikščiais, vyskupais, abatais. 
Pastarieji deda ant teisingumo svarstyklių visas jų pastatytas 
bažnyčias bei vienuolynus, visus gerus darbus ir net popie- 
žiaus indulgencijas, bet svarstyklės nesujuda. Pirklys neturi 
atsinešęs gerų darbų, gyvenime jis buvo sukčius bei niekšas, 
tačiau jo tikėjimas jį išgelbsti. Tad pjesė iliustruoja teiginį apie 
išteisinimą tikėjimu. 

Religinis užsidegimas paskatino Rejų parašyti didelį prozos 
veikalą apie tikrąjį, t.y. protestantiškąjį, tikėjimą. Postilla 
(1557) — tai tam tikra prasme naivus namudinės religinės 
išminties traktatas. Nepaisant didelės apimties, jis tapo labai 
populiarus, sulaukė daugelio pakartotinių leidimų ir buvo iš- 
verstas į lietuvių kalbą. Be to, įkvėptas pamaldžios vilties iš- 
stumti lotyniškas Dovydo psalmių versijas, Rejus perteikė jas 
proza iš lotynų kalbos ir išleido, pavadinęs Dovydo psalmynu 
(Psatterz Dawidow, 1546). 

Visą savo kūrybinį gyvenimą Rejus rašė trumpus komiškus 
eilėraštukus, idant palinksmintų savo draugus bei bendrus, 
ir iki pat mūsų dienų jo vardas pirmiausia siejamas su humo- 
ristine progine poezija. Vietoje įprastų viduramžiais pasakėčių 

jis temų sėmėsi iš juokingų istorijėlių ir anekdotų. Rejaus sti- 
lius šiurkštus, storžieviškas, dažnai nepadorus. Jam labai svar- 
bios kasdieninio gyvenimo detalės. Tie niekučiai, paties Rejaus 
vadinti figliki (figiel - „išdaiga“), kaip ir diduma jo kūrybos, 
artimi Chaucerio dvasiai. 

Tačiau prie Rejaus nuopelnų gali būti priskirtas kitas labai 
didelis eiliuotas veikalas - Būdingas doro žmogaus gyvenimo pa- 
veikslas (Wizerunek wlasny žywota cztowieka poczciwego), išleistas 
1558 ir pakartotas 1560 bei 1585 metais. Nors idėja paimta iš 
tuo metu labai populiaraus italų autoriaus (Palingenius), vi- 
sa, ką skolinosi iš originalo, Rejus gerokai pakeitė. Jis įvedė 
dar vieną veikėją - jauną bajorą, keliaujantį nuo filosofo pas 
filosofą ir klausinėjantį, kaip žmogus turėtų elgtis, siekdamas 
gyventi išmintingai, dorai ir laimingai. Tuo paaiškinami ir 
atskirų skyrių pavadinimai: „Aristotelis“, „Diogenas“ ar „Epi- 
kūras“. Poemoje apstu moralinių bei metafizinių nukrypimų. 
Nors kūrinio tikslai didaktiniai, jame aptinkame puikių gam- 
tovaizdžių, gyvai pavaizduotų įvairių elgsenos bruožų. Jau- 
nuolis pagaliau suranda laimę išsirinkdamas gerą žmoną ir 
įsikurdamas ramiame kaimo dvare. 

Tokie pat gero gyvenimo taisyklių ieškojimai, aptinkami 
daugelio renesanso rašytojų, pavyzdžiui, prancūzo Montaig- 
ne'o, kūryboje, paskatino Rejų pusiau proza, pusiau eilėmis 
parašyti veikalą, užtikrinusį jam vietą šalia kitų amžininkų. 
Veidrodis (Zwierciadto, 1568) - tai laisvai plaukiantys apmąsty- 
mai, kupini nesuskaičiuojamų Biblijos ir klasikinės literatū- 
ros citatų. Pirmoji prozinė šio kūrinio dalis pavadinta labai 
panašiai kaip anksčiau minėtoji poema - „Doro žmogaus gy- 
venimas“. Joje ypač ryškiai atspindimas to amžiaus lenkų 
smulkiosios bajorijos mąstymas ir elgsena. Pasak Rejaus, žmo- 
gų veikia išorinės jėgos, kurios esti stipresnės už jo valią; pa- 
vyzdžiui, jo gimimas priklauso nuo planetų išsidėstymo. Net 
vidinį žmogaus gyvenimą, anot Rejaus, lemia jo temperamen- 
tas (būdamas ištikimas savo viduramžiškam paveldui, jis 
skyrė keturis temperamento tipus: cholerišką, sangvinišką, 
melancholišką ir flegmatišką); tačiau protas vis dėlto gali nu- 
galėti. Čia Rejus nelabai toli nuo sublimacijos idėjos. Pavyz- 
džiui, viename jo pasakojimų choleriškas jaunuolis, turintis 
polinkį žudyti, savo tėvų liepimu tampa mėsininku. Rejaus 

lavinimo idealas siejasi su vėlesnėmis Rousseau Emile idėjo- 
mis. Jaunuolis turi mokėti šiek tiek skaityti bei rašyti, tačiau 
jam patartina gramatikos bei logikos vengti it maro. Jis turėtų 
mokytis jodinėti, mėtyti ietį ir šaudyti iš muškietos. Išsilavi- 
nimas ateis kartu su patirtimi. Patartina ilga kelionė. Tačiau 
daug dėmesio reikia skirti pačiam svarbiausiam gyvenimo 
veiksmui —- geros žmonos išsirinkimui. Galiausiai jis turi įsi- 
kurti savo kaimo dvare ir nesileisti rūmų gyvenimo gundomas. 
Rejus atvirai šlovina sibaritiškumą (tačiau taip pat pataria 
visur laikytis saiko), dvarininko laisvę savo paties namuose, 
gamtos, medžioklės, geros virtuvės džiaugsmus. Pamaldaus 
krikščionio elgsenos galima pasiekti be askezės, laikantis kelio 
vidurio, tramdant savo garbėtrošką bei nesaikingas aistras. 
Valstybinių tarnybų reikėtų vengti, nes žmoniškumo neįma- 
noma suderinti, pavyzdžiui, su mokesčių rinkėjo pareigomis! 
Bet kurias visuomenines pareigas vykdant žmogui gresia ne- 
potizmo pavojus, baisi rykštė —- nes kaip įmanoma pabėgti nuo 
savo giminaičių? Vienintelės pareigos, kurių neįmanoma iš- 
vengti, - tai kareivio karo metu ir Seimo deputato. Deputatas 
privalo dalyvauti sprendžiant valstybės reikalus taip rimtai, 
tarsi atliktų šventą pareigą. 

Rejus - tai įdomus ir keistokas nesuderinamų tendencijų 
mišinys. Iškeldamas protą kaip svarbiausią žmogaus jėgą, jis, 
be abejo, neiškrenta iš pagrindinės savo laiko srovės. Tačiau 
chaotiškas jo jausminės prigimties turtingumas laužo bet 
kokius stiliaus apribojimus, o tai jį skiria nuo kitų to laikotar- 
pio humanistų, tokių kaip Gėrnickis. Meilę savo gimtajai kal- 
bai jis patvirtina posakiu: „Tegu kaimyninės tautos sužino, 
kad lenkai - ne žąsys, o turi savo kalbą.“ Jo pasiekimų visų 
pirma esama kalbos, kurią jis vartojo puikiai jausdamas rea- 
listines bei humoristines detales, srityje. Pavyzdžiui, jis galėjo 
pasakyti: „jo akys spindi it žiurkėko, kai tas iš miltų išlenda“. 
Tačiau epitetų srautai ir deminutyvų pomėgis daro jo kūrybą 
neišverčiamą. 


Jan Kochanowski (1530-1584) 


Iki pat devynioliktojo amžiaus pradžios pats iškiliausias 
slavų poetas, be abejonės, buvo Janas Kochanowskis, šešeriais 
metais už jį vyresnio prancūzų poeto Ronsard'o amžininkas. 

Tais metais, kai dvidešimt dvejų metų jaunuolis Kochanow- 
skis išvyko iš Lenkijos tęsti studijų Paduvoje, Torguato Tas- 
so buvo aštuonerių metų vaikas. Anglijoje apie tą laiką gimė 
Edmundas Spenseris (1552?) ir seras Philipas Sidney. Kocha- 
nowskis uždavė visos vėlesnės lenkų poezijos vystymosi rit- 
mą. Jo kūryboje kalba pasiekė brandą, ir šiandien jis laikomas 
lenkų silabinės poezijos klasiku. Vis dėlto gana sunku pateikti 
kiek detaliau nutapytą Kochanowskio portretą. Kūryboje jis 
vengė atskleisti savo asmeninio gyvenimo paslaptis, o ji 
šiandien - vienintelis jo biografijos šaltinis. Papildomų sun- 
kumų sudaro pats jo poezijos pobūdis. Iš pirmo žvilgsnio joje 
nepastebime nieko sukrečiančio ar neįprasto; klasikinė, aiški, 
ji yra tiesiog tobulo kalbos tvarkymo aktas. Ji teka natūraliai, 
taip sakant, be jokių matomų pastangų; ją galima pavadinti 
grynu lenkų kalbos „kvėpavimu“, ir šia prasme galėtume su- 
rasti Kochanowskio ir La Plėiade grupės prancūzų poetų pa- 
našumų — jie sėmėsi iš tų pačių lotyniškų bei itališkų šaltinių. 

Kochanowskio tėvas buvo tik vidutiniškai turtingas bajo- 
ras, tačiau turėjo to paties stropumo ir praktiškumo, kurį regė- 
jome Mikoltajaus Rejaus biografijoje ir kuris buvo būdingas 
kylančiam viduriniajam bajorijos sluoksniui. Jis turėjo vienuo- 
lika vaikų, ir daugelis jų rodė potraukį literatūrai. Iš Jano Ko- 
chanowskio brolių du buvo literatai: vienas išvertė Vergilijaus 
Eneidą, kitas - Plutarchą. Pastarojo sūnus (Jano Kochanowskio 
sūnėnas) žinomas lenkų literatūroje dėl puikaus Torguato 
Tasso Išlaisvintosios Jeruzalės vertimo. Šis Piotro Kochanows- 
kio darbas turėjo įtakos kelioms lenkų poetų kartoms, įskai- 
tant Adomą Mickevičių. 

Nieko nežinoma apie Jano pradinį mokymąsi. Galima spėti, 
kad augdamas kaime jis neblogai susipažino su vietos liaudies 
dainomis, taip pat gavo klasikinį lotynų kalbos ir humani- 
tarinių mokslų išsilavinimą. Keturiolikos metų jis tapo Kro- 
kuvos universiteto studentu ir vėliau penkiolika metų pra- 
leido studijuodamas bei keliaudamas. Kitaip sakant, tai buvo 
puikus jaunas džentelmenas, neturintis piniginių rūpesčių, 
remiamas savo šeimos ar labdaringų didikų, globojančių jau- 
nus humanistus. Šykštūs biografiniai duomenys rodo, jog tre- 
jus metus jis gyveno Krokuvoje ir metus Karaliaučiuje, liute- 
roniško Rytprūsių valdovo kunigaikščio Albrechto dvare, su 

kuriuo nuolat palaikė artimus santykius. Nuvykęs Italijon, 
greičiausiai 1552 metais, jis studijavo klasikinę filologiją Pa- 
duvoje, kur ne tik išsamiai susipažino su lotynų poezija, bet 
pramoko graikiškai ir galėjo originalo kalba skaityti Homerą, 
Teokritą ir Pindarą. Dėl šeimyninių priežasčių Kochanowskis 
dukart buvo grįžęs į Lenkiją, kurį laiką vėl studijavo Kara- 
liaučiuje, po to vėl išvyko į Italiją, kur su pertraukomis išgy- 
veno kelerius metus. Jo eilėraščiuose pasirodo nežinoma ita- 
lų dama, vadinama Lidija, kartais užsimenama ir apie raitas 
jo keliones po visą Europos žemyną. Galų gale Kochanowskis 
iš Italijos nuvyko į Marselį, perkirto visą Prancūziją, pagyve- 
no Paryžiuje (kur, galimas dalykas, sutiko Ronsard'ą) ir 1559 
metais per Vokietiją grįžo į Lenkiją. Tuomet jam artėjo tris- 
dešimt. Vienas jo gyvenimo tarpsnis - klajojančio studento - 
pasibaigė, prasidėjo kitas - dvariškio. Kochanowskis tarnavo 
ir pasaulietinių, ir bažnytinių didikų dvaruose, trumpai ėjo 
karaliaus Zigmanto Augusto sekretoriaus pareigas. Jam buvo 
siūlomos pelningos parapijos, ir kurį laiką jis netgi mėgavosi 
mintimi tapti dvasininku. Tačiau nutarė pasitraukti iš visuo- 
menės šurmulio ir, sulaukęs keturiasdešimties metų, vedė ir 
įsikūrė paveldėtame dvare Čarnolase (netoli Liublino), kur 
visą savo laiką paskyrė kūrybai. Kadangi jo brandžiausi ir 
geriausi veikalai parašyti tenai, vietovardis Čarnolasas, reiš- 
kiantis „Juodgirę“, lenkų poetams turi ypatingą legendinę 
reikšmę. Kochanowskis mirė staiga, sulaukęs penkiasdešimt 
ketverių metų. 

Kochanowskio poezija brendo iš lėto, veikiama jo plačių 
studijų bei gyvenimo patirties. Jis neturėjo vunderkindo sa- 
vybių. Tobulai mokėdamas abi kalbas, pirmuosius eilėraščius 
poetas parašė lotyniškai, gyvendamas Italijoje. Tačiau Pary- 
žiuje jis jau kūrė lenkiškai. Iš šio miesto išsiuntė savo garsiąją 
padėkos Dievui giesmę „Ko nori iš mūsų, Viešpatie, už Savo 
gausias dovanas?“ Vėliau jis rašė abiem kalbomis. Kūryboje 
sekė lotynų ir graikų poetais, pirmiausia Horacijumi. 

Nors Kochanowskis gyveno aršių religinių ginčų epochoje, 
jis neužsipuldavo nei protestantų, nei katalikų, jei neminė- 
sime ironiškų pastabų apie dvasininkijos korupciją ar besaikį 
protestantų sektų dauginimąsi. Jis palaikė draugiškus ryšius 
tiek su protestantų, tiek su katalikų šviesuoliais. Nepaisant 

gilaus religinio nusiteikimo, jis skeptiškai žiūrėjo į teologinių 
skirtumų svarbą, pirmiausia išlikdamas besilaikančiu aukso 
vidurio humanistu. Jei galima pasakyti, kad Montaigne'is ne- 
sivėlė į prancūzų protestantų ir katalikų vaidus dėl savo filo- 
sofinio skepticizmo, tas pat tinka ir Kochanowskiui. Dar dau- 
giau —- pagoniški stoicizmo elementai pastarojo kūryboje, nė 
kiek neprieštaravę jo giliam pamaldumui, suteikė jo religinei 
poezijai ekumeniškumo, t.y. padarė ją priimtiną tiek katali- 
kams, tiek protestantams. 

Humoristinio, satyrinio ar tiesiog didaktinio pobūdžio poe- 
mėlės Kochanowskio kūryboje neužima išskirtinės vietos, nors 
kaip duoklė šiems, tuo metu labai populiariems, žanrams jos 
gana įdomios. Šachmatai (Szachy, paskelbta apie 1564 metus) - 
tai pirmasis bandymas lenkiškai parašyti humoristinę-epinę, 
arba herojinę-komišką, poemą. Jai akivaizdžią įtaką turėjo 
italų humanisto Vidos lotyniška poema. Kochanowskis veiks- 
mą nukelia ne į Olimpą, kaip daroma minėtame pavyzdyje, 
o (juokinga detalė) į Danijos karaliaus dvarą. Tai eiliuota no- 
velė apie dviejų jaunuolių, besivaržančių dėl gražiosios prin- 
cesės rankos, kovą šachmatų lentoje; visa tai pateikiama su 
geroka nuoširdaus humoro doze. 

Tokias poemas kaip Santara (Zgoda, 1564), Satyras, arba Lau- 
kinis žmogus (Satyr albo Dziki Mąž, 1564), Vėliavėlė, arba Prūsų 
pagarba (Proporzec albo Hotd Pruski, 1569) galima pavadinti ei- 
liuota žurnalistika, gana tiksliai perteikiančia tuometines po- 
litines peripetijas, suformuluotas laikantis oficialios rūmų 
linijos. Pirmojoje minėtų poemų personifikuota Santara krei- 
piasi į lenkus, patardama jiems baigti tarpusavio vaidus, ypač 
skirtingų tikybų ginčus. Satyras to paties pavadinimo poemo- 
je atlieka panašią įspėjančio patarėjo misiją; jis, Lenkijos gy- 
ventojas (ir dar krikštytas, kaip galime manyti), aiškina, kokią 
žalą gamtai daro ekonominis bumas: dėl intensyvaus žemės 
naudojimo ir didelės eksporto apimties, palaikomos siekiant 
įsigyti užsienietiškos prabangos dalykų, naikinami miškai. 
Satyras prikaišioja piliečiams, netenkantiems karžygiškos 
dvasios ir manantiems, kad auksas juos apsaugos nuo priešų. 
Ir visa tai darosi tuo metu, kai šalies pakraščiai niokojami to- 
torių, o maskvėnų despotas ne tik užėmė Polocką, bet tvirti- 
na, jog ir Haličas (Galicija) priklauso jam pagal „prigimtinę 

teisę“. Satyras prideda: „laikyčiausi aš su jumis, nes anas 
mažokai domėjosi konstitucijomis“. Jam nesvetimos taip pat 
ir švietimo problemos. Nors pats Kochanowskis daugelį metų 
praleido Italijoje, jo Satyras teigia, kad studijos užsienyje per 
daug kainuoja, ir pataria verčiau dosniai paremti Krokuvos 
universitetą, nes tai būtų pirmas svarbus žingsnis kuriant 
lenkišką mokslo instituciją, kuri galėtų varžytis su Sorbona. 

Vėliavėlė - tai vaizdingas pasakojimas apie Rytprūsių kuni- 
gaikščio pagarbos pareiškimo Lenkijos karaliui ceremoniją 
1525 metais, pripažįstant pastarojo valdžią šiai provincijai. 
Poema prasideda vėliavos, iškeltos per šią ceremoniją, apra- 
šymu. Viena vėliavos pusė vaizduoja Lenkijos-Lietuvos san- 
tykių su Teutonų ordinu istoriją. Kita pusė, kaip sužinome, - 
visą slavų istoriją, pradedant amazonėmis, kurios išsilaipino 
Skitijoje, paskui patraukė Donu į šiaurę ir įkūrė dvi Sarmati- 
jas (Lenkiją bei Rusiją). Poema baigiama prašymu karaliui 
tęsti politiką, kuri lėmė Lenkijos ir Lietuvos sąjungą bei bend- 
rą pergalę prieš Teutonų ordiną. Šiame paveiksle esama tam 
tikro hieratinio didingumo. 

Žurnalistiniai Kochanowskio veikalai daugiausia buvo skirti 
rinkėjams ir Seimo nariams. Jie parašyti trylikaskiemenėmis 
eilutėmis su cezūra po septintojo skiemens - vadinamuoju 
lenkišku aleksandrinu. Kochanowskis savo pilietinius intere- 
sus reiškė ir lotyniškais eilėraščiais, tokiais kaip tas, kurį su- 
dėjo atsakydamas į aštrią prancūzų poeto Desportes'o, atvy- 
kusio į Lenkiją kartu su išrinktuoju lenkų karaliumi Henriku 
Valua, satyrą apie lenkus. Kochanowskio eilėraštis vadinosi 
Gallo crocitanti (galima versti ir Giedančiam galui, ir Giedančiam 
gaidžiui). 

Kai kurie jo vieši politiniai pasisakymai taip pat reikšmingi. 
Kai 1574 metais Henrikas Valua paliko savo užsieninį (Lenki- 
jos) sostą ir šis turėjo atitekti arba Habsburgui, arba Ivano 
Žiauriojo sūnui, Kochanowskis rėmė pastarojo kandidatūrą, 
vildamasis, kad jaunasis rusų princas išmoks paklusti Senatui. 
Tačiau ši nuostata vėliau jam nesutrukdė neatidėliojant pa- 
remti tvirtą antimaskvėnišką galų gale 1576 metais išrinkto 
karaliaus Stepono Batoro politiką. 

Pirmasis išleistas Kochanowskio poezijos rinkinys - tai ei- 
liuotas psalmių perteikimas, pavadintas Dovydo psalmynu 

(Psalterz Dawidow, 1578). Pavyzdžiu jam pasitarnavo lotyniš- 
ki škotų humanisto Buchanano eilėraščiai, sukurti Horacijaus 
stiliumi iš psalmių paimtomis temomis. Kochanowskio sėkmę 
rodo tai, kad daugeliui jo psalmių buvo pritaikyta muzika, jos 
tapo tautosakos dalimi ir išliko iki mūsų dienų. Skaitydamas 
slavų literatūrų kursą 1840 metais Paryžiaus Collėge de Fran- 
ce, Adomas Mickevičius didžiai įvertino Kochanowskį, kurio 
„psalmių vertimai įkvėpti, stilius kilnus, aiškus ir skaidrus, 
eilės liejasi drąsiai, posakiai laisvi ir didingi, ir visa kupina 
garbingo orumo ir kunigiško iškilmingumo““. 

Trumpas proginis eilėraštis Kochanowskio laikais Italijoje 
buvo vadinamas frasca (pažodžiui - „šakelė“); todėl trumpų 
šio žanro eilėraščių rinkinys, išleistas 1584 metais, pavadintas 
Fraszki. Visi jie pasižymi formos glaustumu ir minties talpumu, 
o jų pobūdis įvairus - nuo anekdotų, humoristinių epitafijų 
ir nešvankybių iki grynosios lyrikos. Visi kartu jie panašūs į 
labai asmenišką dienoraštį, tačiau tokį, kur autoriaus asme- 
nybė niekada pirmame plane nepasirodo, tarsi poetas būtų 
jautęs malonumą vedžioti už nosies savo būsimus biografus. 
Vienoje iš „fraškų“ - „Mūzoms“ - Kochanowskis rašo: 


Mergelės, kurios didžiame Parnase gyvenate 

Ir plaunatės plaukus Hipokrenės rasa, 

Jums pasišvenčiau iki amžiaus pabaigos 

Ir nenoriu su jumis niekados išsiskirti; 

Kadangi nepavydžiu karaliams nei perlų, nei aukso, 
O kur kas man dorybė už pinigus brangesnė; 
Kadangi nenoriu, kad ką nors tuščiai girtumėt 

Ar dėl manęs tarp nedėkingų žmonių elgetautumėt, 
Meldžiu, tegu su manim mano eilės iš karto nežūna, 
Bet kai numirsiu, jos tegarsėja! 


Panny, ktėre na wielkim Parnazie mieszkacie, 
A ippokrenską rosą wlosy swe maczacie, 
Jeslim się wam zachowal jako žyw statecznie, 
Ani mam wolej z wami roztączyč się wiecznie; 
Jesli krėlom nie zajžrzę perel ani zlota, 

A milsza mi daleko niž pieniądze cnota; 

Jesli nie chcę, žebyšcie komu pochlebiaty 
Albo na mię u ludzi niewdziecznych žebraly: 
Proszę, niech ze mną za raz me rymy nie giną, 
Ale kiedy ja umrę, ony niechaj styną! 

Pasikartojantys motyvai - tai laikinumas ir beantus ille, ap- 
tinkami, pavyzdžiui, „fraškoje“ „Apie žmogaus gyvenimą“: 

Niekai — visa, ką mes mąstome, 

Niekai - visa, ką mes veikiame; 

Neturėdamas pasaulyje nieko tikra, 

Tuščiai žmogus kuo nors rūpinasi. 

Kilnumas, grožis, galia, pinigai, šlovė — 

Visa tai praeis it pievų žolė; 

Pasijuokę iš mūsų ir mūsų tvarkos, 

Sumes mus į maišą kaip marionetes. 


Fraszki to wszytko, cokolwiek myšlimy, 

Fraszki to wszytko, cokolwiek czynimy; 

Nie masz na šwiecie žadnej pewnej rzeczy, 

Prėžno tu cztowiek ma co mieč na pieczy. 

Zacnošč, uroda, moc, pieniądze, stawa, 

Wszytko to minie jako polna trawa; 

Našmiawszy się nam i naszym porządkom, 

Wemkną nas w mieszek, jako czynią lątkom. 
Arba „fraškoje“ „Apie liepą“: 

Svety, sėsk po mano lapija ir pailsėk! 

Nepasieks tavęs saulė, pažadu, 

Kad ir kaip aukštai pakils, o statmeni spinduliai 

Suglaus po savo medžiais patiestus šešėlius. 

Čionai visada užpučia iš laukų vėsūs vėjai, 

Čia lakštingalos, čia varnėnai grakščiai guodžiasi. 

Iš mano kvapniųjų žiedų darbščios bitės 

Renka medų, kuris paskui ponų stalus sukilnina. 

O aš savo tyliu šlamesiu lengvai galiu padaryti, 

Kad žmogų švelniai miegas saldus apimtų. 

Tiesa, aš obuolių neauginu, bet šeimininkas laiko mane, 

It būčiau vaisingiausias medis hesperidžių sode. 


Gošciu, siądž pod mym lišciem, a odpoczni sobie! 
Nie dojdzie cię tu stonce, przyrzekam ja tobie, 

Choč się nawysszej wzbije, a proste promienie 
Šciągną pod swoje drzewa rosztrzelane cienie. 

Tu zawždy chtodne wiatry z pola zawiewają, 

Tu stowicy, tu szpacy wdziecznie narzekają. 

Z mego wonnego kwiatu pracowite pszczoty 

Biorą miėd, ktėry potym szlachci panskie stoty. 
Aja swym cichym szeptem sprawič umiem snadnie, 
Že cztowiekowi tacno slodki sen przypadnie. 

Jabtek wprawdzie nie rodzę, lecz mię pan tak kladzie, 
Jako szczep naplodniejszy w hesperyskim sadzie. 

Visais savo brandžiaisiais metais Kochanowskis rašė dai- 
nas. Tačiau tik 1586-aisiais, netrukus po autoriaus mirties, jos 
buvo surinktos ir išleistos atskira knyga. Jos atspindi poeto 
prisirišimą prie antikos, žavėjimąsi Horacijumi — kartais jis 
tiesiog perteikia Horacijaus eiles - ir domėjimąsi italų lyrika. 
Kai kurios dainos primena jo psalmių vertimus. Jos labai skir- 
tingos tiek savo tematika - religine, filosofine, erotine, tiek jo- 
se panaudotais įvairiais silabiniais metrais. Ilga „Švento Jono 
nakties daina“ susideda iš dvylikos priedainių, ar eilėraščių, 
kurių kiekvieną dainuodavo vis kita kaimo mergina. Mergi- 
nos švenčia vidurvasario nakties šventę pagal Lenkijoje išliku- 
sį senovinį pagonišką paprotį, vėliau „sukrikščionintą“, sujun- 
gus jį su religine Šv. Jono švente. Poemoje jaunimas susirenka 
kurti laužų, šokinėti per liepsnas ir dainuoti. Merginos šlo- 
vina meilę, kaimo gyvenimo malonumus, gamtos ramybę, 
džiugius gamtovaizdžius. Visose Kochanowskio dainose aiš- 
kiai atsekama tam tikra filosofija, būtent renesansinio prin- 
cipo - individo kaip savarankiško asmens, apmąstančio žmo- 
giškąją būtį ir nustatančio savo santykį su visata, - teigimas. 
Krikščioniška nuostata susimaišo su Horacijaus carpe diem, 
tokia populiaria renesanso poetų kūryboje. Jei Kochanowskis 
sąmoningai varžėsi su Horacijum, jam pavyko ne tik visiškai 
„Sulenkinti“ iš senovės poeto pasiskolintus motyvus, bet ir 
išsaugoti jutiminę savo gimtosios kalbos, kuri būna įsišakni- 
jusi materialiame pasaulyje ir kuriai svetimas bet koks klasiki- 
nis sausumas, kokybę. Suvokdamas, kad jis kuria slavišką 
poeziją, nenusileidžiančią lotyniškiems veikalams, poetas 
pranašauja: 


Apie mane Maskva išgirs ir totoriai, 

Ir kitokio pasaulio gyventojai anglai; 

Mane vokietis ir karingas ispanas, mane pažins 
Tie, kurie geria giliuosius Tibro vandenis. 

O mnie Moskwa i będą wiedzieč Tatarowie, 

I rėžnego mieszkancy šwiata Anglikowie; 

Mnie Niemiec i waleczny Hiszpan, mnie poznają, 
Ktėrzy glęboki strumien Tybrowy pijają. 


Didžiausia dainų vertybė - jų giedra intonacija, romus 
gyvenimo teigimas — bukolinė gaida, kuri ilgą laiką buvo 
tokia būdinga lenkų poezijai. Mitologinės dievybės, jeigu jos 

pasirodo, turi slaviškus veidus, o satyrai, be abejonės, gyvena 
Lenkijos miškuose. Kai kurios dainos susijusios su ano meto 
įvykiais, netrūksta ir politinių temų. Pavyzdžiui, vienoje dai- 
noje atsispindi einamieji karaliaus rinkimo rūpesčiai: 


Nesuk sau, Mikalojau, galvos, 

Kas turi būti karalius; jau dekretas parengtas 
Prieš Dievą guli; ne plunksna rašytas, 

O kietame deimante iškaltas. 


Nelaukime savo valdovo nei iš šiaurės, nei iš pietų, 
Nei iš rytų, nei iš vakarų; 

Karaliumi bus tas, kurį Dievas paskirs, 

Lengvai jis žmonių širdis perpranta. 


Taip vietoje mums labiau pažįstamų kaimynų, 
Pasijuokdamas iš mūsų tuščių pasitarimų, 
Atvedė karalių iš tolimos šalies. 

Po kurio greitai teko ieškoti kito. 


Kur tie aukso kalnai neišsemiami? 
Kur gaskonai ir kariai aprengti? 

Kuo virto pabūklai ir mūsų turnyrai? 
Vėjo prisipildžiusios išsipūtė viltys. 
Fortūna laivus jūromis veda, 
Fortūna mūšiuos pergales dovanoja; 
Jos sueigos ir seimai klauso; 

O žmonių susitarimai į nieką virsta. 


Šalin, auksaburniai! Įrodymus į šalį! 

O mes kur nors lauke ant stulpo karūną 
Uždėkim auksinę; jei ne išmintingesniam, 
Tai tegu ją suteiks laimė bent mitresniam. 


Nie frasuj sobie, Mikotaju, gtowy, 

Kto ma byč krėlem; juž dekret gotowy 
Przed Bogiem ležy; nie piėrem pisany, 
Lecz w dyjamencie twardym wykowany. 


Nie Zz pėt lub nocy, lub dnia, nie ze wschodu 
Ani czekajmy pana od zachodu; 

Ten krėlem będzie, kogo Bėg mianuje, 
Latwie On ludzkie serca spraktykuje. 


Tenže nam mimo znajomsze sąsiady, 

W šmiech obrėciwszy nasze plone rady, 
Przywi6d! byt krėla z dalekiej krainy. 
Po ktėrym wrychle mia! usiešč kto iny. 

Gdzie ony ztote gėry nieprzebrane? 
Gdzie Gaszkonowie i wojska ubrane? 
W co poszty dziala i nasze turnieje? 
Wiatrem nadziane puknęty nadzieje. 


Fortuna nawy na morzu sprawuje, 
Fortuna w bitwah zwycieęstwem szafuje; 
Onej rakosze i sejmy stuchają; 

A ludzkie rady wspak się obracają. 


Precz, krasomowce! Wywody na stronę! 

A my gdzie w polu na stupie koronę 
Zawiešmy zlotą; jesli nie mędrszemu, 

Niech ją da szczęšcie przynamniej rętszemu. 


Dainose Kochanowskis atsiskleidžia kaip žmogus, ieškojęs 
pusiausvyros tarp ramaus kaimo gyvenimo ir dalyvavimo 
visuomeninėje veikloje. Dažnai jose kartojasi vakaro paveiks- 
las su liepsnojančiomis pliauskomis židinyje ir vyno ąsotėliu 
ant stalo. Metų laikų kaita suteikia poeto, savo nuotaikas 
derinančio su gamta, kūrybai foną. Dainose sudėti tiek jo anks- 
tyvieji, tiek vėlyvieji kūriniai, taip pat ir tas, kurį jau minėjo- 
me - „Ko nori iš mūsų, Viešpatie, už Savo gausias dovanas?“ 

Graikų pasiuntinių išvarymas - tai vienas gražiausių lenkų 
humanistinės dramos pavyzdžių. Ši trumpa pjesė buvo užsa- 
kyta didiko Jano Zamoyskio, Lenkijos vicekanclerio, vėliau 
kanclerio ir karaliaus etmono, ir suvaidinta karaliaus akivaiz- 
doje 1578 metais iškilmingai švenčiant Zamoyskio vestuves 
Jazdove, netoli Varšuvos. Ji išleista tais pačiais metais su 
dedikacija Zamoyskiui, kurios dalis skamba taip: 


Tik vakar gavau du laiškus, kuriuos Jūsų Didenybė man parašė apie 
šią tragediją. Iki tol apie tuos laiškus nežinojau; maniau, kad šiais delsimo 
laikais ir mano tragedijai palūkėti tenka, ar, tiksliau, pasilikti su manimi 
kandžių maitinti ar tapti vyniojamu popieriumi mūsų vaistinėje. Perskai- 
čius J.D. laiškus, nebebuvo laiko taisyti, nes turėjau insumere [išnaudoti] 
visą savo laiką perrašinėjimui. (uicguid id est [kad ir kaip ten yra], o 
matau, jog yra niekniekis, ir J.D. tikriausiai pasakys tą patį, siunčiu jį J.D. 
juo drąsiau, kad nėra ką ir siųsti, kaip esu jau anksčiau J.D. minėjęs; jis 
nėra ad amussim [pagal visas taisykles], nes ir meistras tam netikęs. Kiti 
dalykai taip pat ne mūsų ausims. Inter cetera [tarp kita ko], esama trijų 
chorų, o trečiasis lyg ir mėgdžioja graikų chorus, nes jie turi savitą cha- 
racterem; nežinau, kaip tai lenkų kalba skambės. Tačiau lai J.D. paskelbs 
savo arbitrium apie tai, o tiksliau - apie viską. 

Kochanowskis parašė šią tragediją pasiekęs kūrybinės 
brandos viršūnę - keleri metai prieš dukters mirtį, po kurios 
sukūrė savo geriausius eilėraščius - Raudas. Atrodo, jis kiek 
svyravo prieš imdamasis vestuvėms tinkamos temos. Kokia 
nors kruvina tragedija netiko. Jis ketino išversti Euripido 
Alkestę, tačiau metė šį sumanymą vos pradėjęs. Trojos karas 
buvo populiarus literatūros motyvas viduramžių Europoje, 
susidomėjimas juo neišblėso ir renesanso laikais. Horacijus 
buvo pataręs poetinių dramų kūrėjams rinktis temas iš Iliados, 
o Kochanowskis labai gerai pažino Horacijaus kūrybą. Kaip 
tik Iliadoje minimas keleto graikų pasiuntinių atvykimas į 
Troją, po kurio įsiliepsnojo karas. Negana to, Lenkijoje labai 
populiarus Erazmas Roterdamietis išvertė į lotynų kalbą ket- 
virtojo amžiaus po Kr. graikų retoriko Libanijaus veikalą Pa- 
siuntinio pasakyta Menelajo kalba trojėnams dėl Elenos. Kocha- 
nowskis taip pat buvo skaitęs lenkišką romaną apie Trojos 
karą. Šiaip ar taip, jis galiausiai pasirinko epizodą prieš karo 
pradžią, kaip kai kurie autoriai darė ir po jo, iki pat dvidešim- 
tojo amžiaus —- pavyzdžiui, Jeanas Giraudoux kūrinyje Trojos 
karo nebus (La guerre de Troie n'aura pas lieu). Rūpindamasis 
valstybės valdymo teisingumu, Kochanowskis daugiau dėme- 
sio skyrė politinių sprendimų priėmimo mechanizmui negu 
veikėjų charakteriams. Išvarymas nėra nei aistrų, nei atsisklei- 
džiančios lemties tragedija. Nėra lengva net jo veikėjus pa- 
vadinti herojais. Jie yra būtini veiksmo iniciatoriai, o tikrasis 
herojus yra kolektyvinis: Trojos valstybė. Pasiuntiniai at- 
vyksta siūlydami taiką su sąlyga, kad Elena bus grąžinta 
vyrui. Išmintingų valstybės veikėjų grupė, vadovaujama 
Antenoro, pasisako už graikų reikalavimo patenkinimą, bet 
Elenos pagrobėjo Aleksandro (Pario) vadovaujama frakcija 
meistriška demagogija laimi tarybos, kuriai pirmininkauja 
karalius Priamas (ir kurios svarstymai labai panašūs į lenkų 
Seimo), daugumos pritarimą. Slegiančią pakibusios pražūties 
nuojautą žiūrovui sustiprina išankstinis Trojos istorijos žino- 
jimas ir Kasandros pranašystė, kuri tą žinojimą patvirtina. Ta- 
čiau tragišką istorijos baigtį nulemia ne neišvengiama lemtis, 
o paprasčiausias kvailumas ir demagogija. Tragedijos centre 
atsiduria tie veikėjai, kurie supranta, kas statoma ant kortos, 
tačiau neįstengia srovės pakreipti atgal. Tad galima pasakyti, 

jog tai žmogiškųjų aistrų tuštybė sukelia siaubą ir gailestį. 
Turbūt labiausiai apgailėtini atrodo tie, kurie nieko nenujau- 
čia, - Aleksandras, Elena ir Priamas (silpnas žmogus ir į lenkų 
karalius panašus konstitucinis monarchas). 

Savo sąranga ši pjesė laikosi Horacijaus poetika besire- 
miančių ir italų kilmės prancūzų teoretiko Scaligerio kodi- 
fikuotų renesanso poetikos taisyklių. Iš čia - padalijimas į 
penkis epeisodia, arba veiksmus. Siužetas vystomas nuo ap- 
linkybių išdėstymo iki žūties išpranašavimo ir pačios žūties. 
Už scenos vykstantis veiksmas nupasakojamas dialoguose: 
pavyzdžiui, šauklys praneša apie tarybos svarstymus; ateitis 
atskleidžiama Kasandros regėjimu; o apie pirmąjį jo išsipildy- 
mo ženklą praneša karininkas, atnešęs žinią apie graikų puo- 
limą. Trojėnių merginų choras, reiškiantis bešališką nuomonę, 
taria tris ilgas prakalbas: pirmąją apie jaunystės paikumą, 
antrąją apie valdovų atsakomybę; trečioji, pati įdomiausia, — 
tai kreipimasis į laivą, kuriuo Aleksandras (Paris) plaukė į 
Graikiją. 

Kochanowskis rašė baltosiomis trylikos ir vienuolikos 
skiemenų eilėmis, o tai jo Italijoje pragyventų metų įtaka. 
Pirmąją italų tragediją pagal graikišką pavyzdį sukūrė patri- 
cijus iš Vičencos Trissino pirmojoje šešioliktojo šimtmečio 
pusėje. Savo teoriniuose darbuose Trissino propagavo verso 
sciolto (nerimuotas eiles), kaip kur kas „natūralesnę“ tragedi- 
jos eilėdarą. Tame pačiame amžiuje verso sciolto iš Italijos nu- 
keliavo į Angliją, kur prisitaikė prie ritminių anglų kalbos 
poreikių ir buvo pavadintos „baltosiomis eilėmis“. Kaip tik 
tokiomis eilėmis Kochanowskis parašė Išvarymą. Jo dialogų ir 
chorų eilėdara yra silabinė, suderinta su natūraliais lenkų 
kalbos polinkiais. Tačiau jau minėtas trečiasis choras lieka tam 
tikra išimtimi. Jame autorius stengėsi suteikti savo gimtajai 
kalbai formą, tiksliai kopijuojančią graikų poezijos ypatybes 
(pirmoji eilutė - tai vertimas iš Euripido). Žinoma, graikų 
eilėdara remiasi visiškai skirtingais principais, bet poeto pas- 
tangomis mums pateikiamas drąsus ir puikus eilėraštis. Drau- 
ge su Kasandros rauda tai gražiausia tragedijos vieta. Poetas 
šį chorą sueiliuoja silabotoniškai, jo eiliavimo schema paremta 
skiemenų skaičiaus ir daktilinės bei trochėjinės [chorėjinės] 
pėdos derinimu. 

Išvarymas, toks didingai aiškus, darnus ir glaustas, vis dėlto 
senojoje lenkų literatūroje liko išimtimi. Humanistinei trage- 
dijai, Kochanowskio dėka pasiekusiai tokį tobulumą, nebuvo 
lemta toliau vystytis nei kiekybiškai, nei kokybiškai. Kyla 
klausimas, kodėl taip yra. Belgų profesorius Claude'as Back- 
visas, puikus senosios lenkų literatūros žinovas, greičiausiai 
teisus, teigdamas, jog priežasties reikėtų ieškoti Išvarymo 
herojaus, kuriuo esti Troja, prigimtyje. 


Kad ir kaip skyrėsi prancūzų, anglų ir ispanų teatrai, visų jų istorija 
turi bendrą bruožą: visi jie vystėsi miestuose ir valdovų dvaruose. Savitus 
jų bruožus suformavo uždara ir pavojinga dvaro aplinka. Pavojinga todėl, 
kad tarp negausių ir gerai vienas kitą pažįstančių dvariškių visą laiką bū- 
davo susiklostę ypatingi santykiai - be galo gyvi ir nepastovūs. Konku- 
rencija dvare buvo tiek pat negailestinga, kiek rūpestingai slepiama: 
mandagumu, veidmainyste, savitvarda. Nuolat gyvendamas pavojaus 
susigadinti karjerą ar net netekti galvos akivaizdoje, dvariškis turėjo iš- 
mokti atskirti psichologinę tiesą nuo apgaulingos išorės; reikalui esant, 
parodyti pasitikėjimą ir santūrumą; akimirksniu įvertinti savo priešininko 
ar viršininko nuotaiką; pranokti mokėjimu laidyti užuominas, pakan- 
kamai aiškias, kad žeistų, ir pakankamai paslėptas, kad galima būtų 
išvengti padarinių. [...] Visai kitokios padėties būta „parlamentinėje“ 
bajorų Respublikoje. Miestų galia mažėjo, o kartu su ja - ir politinė bei 
kultūrinė svarba. Karaliaus dvaro, kuris ir taip tebuvo atraeilė jėga, 
reikšmė taip pat menkėjo. Čia [Lenkijoje] norint gauti titulą ar dovaną, 
be abejo, neverta buvo atsidėti skrupulingoms valdovo psichologijos 
studijoms. Pakako „paspausti“ jį atstovų rūmuose ar Senate arba plaukti 
ant pasipiktinimo dėl skriaudos, padarytos kokiam nors viešosios nuo- 
monės numylėtiniui, bangos. 


Priešingai negu Vakarų Europoje, lenkų autoriai ir skaitytojai 
daugiausia priklausė vienai klasei: žemvaldžių. Jų gyvenimas 
buvo patriarchalinis ir pastovus. „Todėl, - sako profesorius 
Backvisas, - ne baimingas individo stebėjimas ar silpnos 
valios ir aistros susidūrimai buvo jų „kasdieninė duona“, o 
bendrųjų praktiškos dorovės ir politikos klausimų apmąs- 
tymai. Ir visų pirma didžiulė patirties, susijusios su gamta, 
šeima, viskuo, kas sudaro dvaro šlovę, sankaupa.“ Bajorija 
buvo viena didžiulė šeima. Tarpusavio santykiai būdavo 
grindžiami beribiu vaišingumu. Susitikimų būta dažnų ir 
ilgų, o jų kulminacija - tokie dideli sambūriai kaip religiniai 
sinodai, seimeliai ir seimai: 

Posėdis [Seimo] buvo paskelbtas, ir autoriai nedelsdami suskato ra- 
ginti spaustuvininkus išleisti naujuosius kūrinius, nes norėjo ten pasiųsti 
geroką egzempliorių kiekį. Posėdis paskelbtas - vadinasi, kuluaruose 
susitiks visos garsenybės, net jeigu jie ir ne deputatai. Seimui Lenkijoje 
teko lyg ir visuomenės katalizatoriaus funkcija, kurią visur kitur Euro- 
poje atliko karalių dvarai ir miestai. Čia ir tik čia vystėsi gyva talentų ir 
individualybių konkurencija. Tačiau net ideologiniuose disputuose - jų 
klestėjimo laikais priešininkai išsemdavo visas oratorinio meno atsargas — 
bendrumo jausmas išliko. Tradiciniu tapo paprotys kiekvieną sesiją už- 
baigti vienybės ir visuotinės brolybės deklaracija. Tai daugiau emocinė 
nei intelektualinė apeiga: būdavo perskaitomas Seimo statutas, o religinio 
sinodo pabaigoje - giedamos giesmės. [...] Tad netenka stebėtis, jog 
tokioje visuomenėje greičiausiai prigijo tie literatūros žanrai, kurie la- 
biausiai atitiko jos gyvenimo būdą: lyrika, politiniai traktatai, o didelių 
pavojų ar kultūrinio konformizmo laikotarpiais - epiniai kūriniai, kurie 
čia be galo skyrėsi nuo Vakaruose sukurptų popieriaus prievartavimo 
liudijimų. [-..] O dramaturgija, priešingai, gimė iš lėto ir sunkiai. Jau vien 
iš to, kas pasakyta, nesunku atspėti, jog drama tegalėjo rutuliotis iš 
vienintelio senosios Lenkijos gyvenimo reiškinio, kuriame atsiskleisdavo 
žmonių santykių antagonizmas, - iš idėjinių ginčų susirinkimuose. 


Vis dėlto, profesoriaus Backviso nuomone, vienybės ir santar- 
vės principai silpnino draminę įtampą. 


Tik suvokę šitokią lenkų dramos padėtį, galime įvertinti modernią 
Kochanowskio Išvarymo dvasią. Iš tiesų, Kochanowskiui trūko drama- 
turginio pasirengimo, bet aš nesvyruodamas teigčiau, kad gyvendamas 
Trissino ar Robert'o Garnier istorinėmis aplinkybėmis jis savo šalies teat- 
rinei kultūrai būtų nuveikęs tiek pat, kiek aniedu padarė italų ir prancūzų 
kultūrai. Vakarų dramaturgai, veikiami antikinės tradicijos apžavų, 
apgraibomis artėjo dramaturginių septynioliktojo šimtmečio tragedijos 
sprendimų link. Kochanowskis taip pat rūpestingai laikosi antikinės 
formos, ar bent jau stengiasi tai daryti. 


Tačiau, pasak profesoriaus Backviso, Kochanowskis neišryš- 
kina žmogaus valios ir lemties konflikto, o pripildo antikinę 
formą naujo turinio. 


Mus mažiau domina psichologinės charakteristikos - Elenos, Pario, 
Antenoro, Priamo ar Menelajo išgyvenimai, iš kurių susidėtų visas pana- 
šios prancūzų ir juo labiau Elžbietos epochos anglų tragedijos grožis. Mus 
čia domina ir jaudina trojėnų tautos likimas. Mus domina ir jaudina lai- 
mingos tautos, kuri dėl tokio mažmožio ryžtasi veltis į karą, paveikslas. 

Išvaryme esama patoso kupinos (Kasandros) pranašystės - daugia- 
briaunės, lyriškos, simboliškos. Kochanowskis sukūrė istorinę dramą, 

bendruomenės dramą, įveikdamas siauras savo teatro erdvės ir laiko ri- 
bas. Jis atvedė į sceną trojėnų minią ir pavaizdavo visą jų tolesnio likimo 
dešimtmetį. Graikų tragedijos pabaigoje Likimo auka prakilniai susitaiko 
su savo dalia. Atitinkamoje Išvarymo vietoje yra neįprastai pamokanti sce- 
na. Be abejonės, jos įtampa kur kas mažesnė negu Kasandros protrūkio, 
Uliso kaltinamosios kalbos ar Menelajo prakeiksmo scenų. Tačiau tai lyg, 
ir artėjančių įvykių užuomazga bei provaizdis. Tad mums prieš akis dra- 
ma, pasibaigianti ateities tragedija. Autorius taip sukūrė šį spektaklį, kad 
žiūrovai paliktų teatrą kupini skausmingų minčių bei nuojautų. Čia ne 
mitas nulemia įvykius, kaip Edipe karaliuje. Priešingai - Trojos žlugimo 
priežastys toli gražu nepaliekamos skendėti tamsoje, o visapusiškai at- 
skleidžiamos kaip „visuomenės reiškinys“. Mes esame susipažinę su prie- 
žasčių-padarinių mechanizmu, veikiančiu pagal sociologijos dėsnius. Vi- 
siškai nesvarbu, kaip mes vertiname tą „sociologiją“ šiandien. Pakanka 
pasakyti, kad stebėjimai susideda iš aiškinimų ir patirties. Jei mes tai su- 
vokiame, sprendžiame apie artėjančią pražūtį remdamiesi ne tikimybe, o 
jausmu, panašiu į nerimą, į paniką, kylančią apsiaustame mieste ar už- 
pultoje šalyje. 


Profesorius Backvisas Kochanowskio Išvaryme įžvelgia lenkų 
ateities teatro pradus, taip pat, turint omenyje jo tolimesnę raidą, 
reišmingą indėlį į pasaulio teatro istoriją. Jo argumentai tokie: 


Toliau vystantis dramai, galima buvo laukti, kad ji taps daugiau ar 
mažiau simboline, kadangi nuostatas ir įvykius, lemiančius bendruomenės 
likimą, galima dramatizuoti tik per juos įkūnijančius dramos personažus. 
Tai bus daugiau personifikacijos nei individualūs charakteriai. Mes tu- 
rėtume tikėtis ne tiek pribloškiamai intelektualios draminės konstrukcijos, 
veikiančios pragaro mašinos tikslumu, kiek prakilnių situacijų ir emocinės 
atmosferos. Visi ženklai rodė, jog Lenkijoje krypstama poetinės dramos 
link. Poetiškumui joje tektų kompensacijos elemento funkcijos, t.y. jis 
sukurtų pakankamą emocinę įtampą, idant būtų galima išvengti tokiais 
atvejais tykančių pavojų - alegorinio šaltumo ar nuobodžios didaktikos. 
Abu elementai, poetinis ir simbolinis, turi papildyti vienas kitą, nes tokia 
drama turi veikti žiūrovo vaizduotę, įtraukti jį į veiksmą, kadangi tikrojo 
tragedijos objekto neįmanoma parodyti, o tik apie jį užsiminti. 


Profesorius Backvisas atskleidžia grynai lenkiško teatro rai- 
dą pradedant Kochanowskio Išvarymu, bet šios raidos linijos 
nematyti driekiantis nei per barokinį septynioliktąjį, nei per 
„klasikinį“ aštuonioliktąjį amžių; prancūzų paveikta švietėjiš- 
koji drama, jis teigia, priklauso „vakarietiškojo teatro“ Len- 
kijoje istorijai. Su romantizmo eros pradžia ta linija vėl at- 
siranda ir nusitiesia iki dvidešimtojo amžiaus simbolinio 

Wyspianskio teatro. Profesorius Backvisas taip kalba apie 
lenkų romantizmo teatrą: 


Nesiruošiu aiškinti, kokį didžiulį žingsnį į priekį ta kryptimi, apie ku- 
rią kalbėjau, žengė Didžiosios Emigracijos poetai. Pirmiausia Stowackio 
kūryboje esama dramų, kuriose sprendžiamas visos tautos likimas. Jų tra- 
giškumas glūdi pasirinkimo būtinybėje - nuo pasirinkimo priklauso atei- 
tis. „Kritinio momento“ reikšmė atskleidžiama per išskirtinio individo 
gyvenimą šiuo laikotarpiu. Tas individas įkūnija bendruomenės troški- 
mus bei siekius. Net įvykių bei asmenų, atklydusių į šias dramas iš istori- 
nės tikrovės, autentiškumo pėdsakai būna rūpestingai užtrinami. Perdėti, 
idealizuoti, apdovanoti fantastiškai išryškintais bruožais, iškelti prieš ne- 
natūralias rampos šviesas, šie personažai tampa superistorinio mito vei- 
kėjais, nors ir būna labai tikroviški bei istoriškai pagrįsti. Jie įveikia bet 
kokią kritišką nuostatą ir net sukelia brolybės jausmą. Kartais - mano 
mėgstamiausiose dramose - jie net būna barokiškai sugroteskinti ir kartu 
kupini iracionalumo, nuteikiančio mus priimti menininko jiems paskirtą 
vaidmenį. Ir visa tai panardinta į pačią įspūdingiausią, gryniausią poe- 
ziją, kuri suderina prieštaravimus, neįmanomą padaro įmanomu, ištrina 
kontūrus, pakeldama poetinės medžiagos temperatūrą iki virimo taško. 


Sunku visur iki galo sutikti su profesoriumi Backvisu, nes 
jis aplenkia tikrai lenkišką aštuonioliktojo amžiaus komediją, 
kuri vedė vaisius ir visą devynioliktąjį šimtmetį. Tačiau sche- 
ma, kurią jis siūlo, nepaprastai naudinga. Ji paaiškina daug 
ką, kas vyko mūsų laikų lenkų teatre. Natūralistinis, fotogra- 
finis teatras Lenkijoje niekada neturėjo pasisekimo, tuo tarpu 
poetinis tikrovės transformavimas, giminingas misterijoms ir 
moralitė, traukė daugelį rašytojų. Mes dar pamatysime, kad 
poetus labiau domins ne paties individo, o individo kaip vi- 
suomenės išganytojo drama. 

Nors Išvarymo herojus buvo pavadintas kolektyviniu, tuo 
nenorėta parodyti dramoje esant kokių nors ryškiau apibrėžtų 
politinių nuostatų. Neabejotina, kad joje Kochanowskis iš- 
reiškė didį susirūpinimą teisingu valstybės valdymu ir kad 
grupuočių kova buvo nusižiūrėta nuo gerai pažįstamos lenkų 
Seimo scenos, tačiau, kita vertus, sunku čia suformuluoti kokį 
nors teiginį. Kai Kochanowskis rašė šią tragediją, jis grei- 
čiausiai neįsivaizdavo, kad ji bus pastatyta sukilusių politinių 
aistrų laikotarpiu. Tačiau taip susiklostė, jog Ivanas Žiaurusis 
kaip tik tuo metu nusprendė užpulti Livoniją (Lenkijai leno 
teisėmis priklausančią kunigaikštystę), ir Lenkijoje buvo 

ruošiamasi karui. Kyla klausimas: kaip šis veikalas galėjo būti 
interpretuojamas? Kas iš tikrųjų buvo Troja ir kas buvo grai- 
kai? Lenkai, be abejo, Ivano Žiauriojo nelaikė teisingumo 
vykdytoju. Iš esmės pjesė buvo pacifistinė, ir spektaklis įgavo 
politinį prieskonį tik dėl Kochanowskio sukurto lotyniško 
eilėraščio, kuris buvo perskaitytas po vaidinimo pritariant 
liutniai. Karalius Steponas Batoras, stebėjęs spektaklį, būda- 
mas vengrų kilmės, nelabai suprato lenkiškai, bet, žinoma, 
lotyniškai jis mokėjo puikiai. 

Eilėraštis, pavadintas „Orpheus Sarmaticus“, - tai kreipi- 
masis į lenkus, prasidedantis šitaip: 


Lenkai, kokias viltis ir kokius ketinimus puoselėjate savo širdyse? 
Nėra laiko tingėti, nėra laiko miegoti, tikėkite manimi, nei švęsti 
su liutnia, taure ir lengvabūdiškais šokiais. 


Išvardijami šaliai grasinantys priešai: 


Iš rytų raitelis šaudo užnuodytom strėlėm, jis toks pat pavojingas 
puldamas kaip ir traukdamasis. 

Jis atveda savo pulkus iš šiaurės laukų. 

Jis Uralo sniegynų užgrūdintas ir savo šalies speigų. 

Ir jeigu kalbėsime tiesą, jo šlovė laikosi tik dėl jūsų nepaslankumo. 

Tai jo sąjungininkai, prisidengę melu, su jumis sudaro 
sąjungą, bet širdyse slepia mintis apie karą. 

Neapykanta ir apgautos viltys kankina jų sielas. 


Kochanowskis čia greičiausiai turėjo omenyje Austriją. Ilges- 
nis fragmentas skirtas Turkijai: 


Kam aš minėsiu Azijos nukariautoją ir Europos tironą? 

Mūsų protėviai jo bijojo, dar kai jis plaukė tolimąja Jonijos jūra 
tūkstančiu laivų ir užgrobė Rodo salą. 

Dabar tas jūros ir sausumos galiūnas laiko pamynęs visą Dunojų 

Ir skleisdamas siaubą valdo abu jo krantus. Nepasitenkinęs jis atvedė 
savo pulkus prie Dnestro ir žvelgia godžiom akim į Podolės laukus. 


Išvardijus Lenkijos priešus, kviečiama griebtis ginklo: 


O tu, sarmate, staiga atsidūręs tarp šitiekos ginklų ir strėlių, 
tu stovi suakmenėjęs lyg užkluptas senatvės. 
Nejaugi manai, jog tai tik sapnas? 


Bet tu neturi miestų, apsuptų tvirtom sienom, nei nepaimamų tvirtovių 
ant aukštų uolų, nei upių, tekančių po senais pylimais, 

Nei ko kito, kas vyrams padėtų apginti gyvybę. Šiandien visa viltis — 
ranka, ginkluota kalaviju. 

Eilėraštis baigiamas panegirika karaliui Steponui Batorui - 
vyrui, kuris nelinkęs girtauti, šokti ir lėbauti, o yra gerai pa- 
siruošęs karo veiksmams. 

Kochanowskio poetinis menas pasiekė savo viršūnę Rau- 
dose - devyniolikos eilėraščių cikle, parašytame po jo mažos 
dukrelės Uršulės mirties. Čia meninis tobulumas įgauna tam 
tikro paslaptingumo. Tai vienintelis tiesioginės Kochanowskio 
asmeninių jausmų išraiškos pavyzdys. Ir vis dėlto šie jausmai 
perteikiami griežtai nustatyta forma, pagal jo epochos poetų 
ištobulintas taisykles. Epicedium, arba threnos (rauda), turėjo 
seną, antikos laikus siekiančią tradiciją ir rėmėsi pamatiniu 
principu, kad poetas tegali apraudoti kokio nors įžymaus as- 
mens mirtį. Kochanowskio bendraamžis prancūzų bei italų 
humanistas Scaligeris savo klasikinių taisyklių sąvade išlaikė 
šį principą, be to, nurodė logiškai surikiuotų temų seką: 
mirusiojo pašlovinimas, netekties atskleidimas, jos mastas, 
skausmas, paguoda ir galiausiai - moralinės išvados. Kocha- 
nowskiui pakako drąsos šią nuodugniai detalizuotą formulę 
pritaikyti asmeninei nelaimei pavaizduoti, taip pažeidžiant 
pačius formos pagrindus ir padarant iš jos kažką visiškai kita. 
Kadangi Raudose giedama apie tėvo skausmą netekus savo 
kūdikio („nesvarbaus“ asmens), kai kurie poeto amžininkai 
buvo šokiruoti jo drąsos. Kūrinys stokojo privalomų puoš- 
menų, tačiau greičiausiai būtent taip ir yra kuriami šedevrai: 
susitarimai tuo pat metu išlaikomi ir sulaužomi. Kochanows- 
kis parašė unikalų pasaulio literatūroje kūrinį, nes ne tik at- 
skiri eilėraščiai, bet visas ciklas sukasi apie pagrindinę temą. 
Pati tema - tai ne tiek mirusiosios vaizdavimas, kiek labai as- 
meniškas pasakojimas, ką išgyvena Žmogus, netekęs kūdikio: 
nuosavo skausmo istorija. 1580 metais išleistos Raudos pasi- 
žymėjo sudėtinga sąranga, kurioje galima atsekti Scaligerio 
rekomenduotos formos bruožų, bet kuri nelauktai atskleidžia 
natūralią jausmų logiką. I raudoje poetas kreipiasi į pačią 
literatūros tradiciją, prašydamas padėti įgyvendinti jo užmojį: 
jis šaukiasi „Heraklito ašarų, Simonido skundų ir visų pasau- 
lio rūpesčių bei sielvartų“. II raudoje jis aimanuoja, kad geriau 
savo plunksną būtų naudojęs vaikiškiems eilėraštukams negu 
raudoms rašyti: „Nenorėjau dainuoti gyviesiems, dabar mi- 
rusiems dainuoti turiu.“ III, IV, V raudose kreipiamasi arba į 

mažą mergaitę, arba į Persefonę, nes kelionė į jos valdas atro- 
do būsianti vienintelė paguoda sielvarte skendinčiam poetui. 
VI raudoje į mažą mergaitę kreipiamasi: „Mano brangioji 
dainininke! Sapfo slaviškoji! kuri ne tik mano žemišką dalią, 
bet ir mano liutnią paveldėti turėjai!“ Ši rauda ypač jaudinanti 
užuominom apie besiskleidžiantį mažosios Uršulės talentą ir 
panaudotom vestuvinių dainų nuotrupom. Taip pat sukrečia 
VII rauda, kurioje prisimenami ne kūniški ar dvasiški mirusio 
kūdikio bruožai, bet ją supusios smulkmenos. 


Nelaimingi papuošalai, nuliūdę rūbai 
Mano mieliausios dukrelės! 
Ko traukiate mano liūdną žvilgsnį, 
Aitrinate mano skausmą? 
Ji jau savo kūnelio jumis neaprengs - 
Nėra, nebėra vilties! 
Apėmė ją miegas geležinis, gilus, neišmiegamas... 
Jau marga vasarinė suknelė 
Ir raišteliai - per nieką, ir paauksuoti kaspinėliai — 
Motinos dovanos nebereikalingos. 
Ne į tokį guolį, mano mergyte brangi, 
Turėjo tave vargšė motina 
Atvesti! Ne tokį duoti žadėjo 
Kraitį, kokį davė! 
Drobulėlę tedavė, palaikį audeklėlį, 
Tėvas - žemės grumstelį 
Vietoje pagalvėlės. - Deja, ir kraitis, ir ji 
Vienoje skrynioje uždaryta! 


Nieszczęsne ochędėstwo, žalosne ubiory 
Mojej namilszej cory! 

Po co me smutne oczy za sobą ciągniecie, 
Žalu mi przydajecie? 

Juž ona cztoneczkėw swych wami nie odzieje - 
Nie masz, nie masz nadzieje! 

Ują! ją sen želazny, twardy, nieprzespany... 
Juž letniczek pisany 

I uploteczki wniwecz, i paski ztocone, 
Matczyne dary ptone. 

Nie do takiej tožnice, moja dziewko droga, 
Miala cię mač uboga 

Doprowadzič! Nie takąč dač obiecowata 
Wyprawę, jakąč dala! 

Giezteczkoč tylko data a lichą tkaneczkę; 
Ojciec ziemie bryteczkę 

W glėwki wtožyt. - Niestetyž, i posag, i ona 
W jednej skrzynce zamkniona! 

VIII raudoje perteikiamas netekties jausmas: „Didelė tuštuma 
po tavęs liko mano namuos.“ Tačiau pradedant IX rauda vi- 
sas ciklas įgauna filosofinį skambesį ir renesansiškas stoicizmo 
ir krikščionybės lydinys bent jau laikinai subyra. Išmintis 
(stoikų vertybė) neduoda jokios naudos kenčiančiam žmogui, 
kuris žvelgia į ją kaip į nepasiekiamą šventovę: 

Nelaimingas aš žmogus, savo gyvenimo metus 

Praleidęs tam, kad išvysčiau tavo slenkstį! 


Dabar esu staiga nustumtas nuo paskutiniųjų laiptelių 
Ir tarp kitų vienu iš daugelio laikomas. 


Poeto-tėvo balsas pakyla X raudoje, kai jis klausia: „Mano ža- 
vioji Uršule, kur tu pasidėjai?“ Kalbėtojas atsako sau pačiam 
virtine susipynusių, iš krikščionybės ir senovės mitologijos 
paimtų vaizdinių: gal būt, iškelta į aukščiausiąjį dangų, ji 
kartu su mažais angelėliais? O gal ją nuskraidino į palaimin- 
tųjų salas? O gal Charonas ją kelia per „užmaršties upę“ ir ji 
geria Letos vandenį; gal ji pavirto lakštingala ar yra apvaloma 
skaistykloje? 

Kad ir kur tu esi, pasigailėk mano sielvarto, 

Jeigu negali ankstesniu savo pavidalu, 


Paguosk kaip gali ir pasirodyk man 
Sapne, ar šešėliu, ar vargana šmėkla. 


Ne tik išmintis, bet ir dorybė atrodo nenaudinga, ir XI raudoje 
kalbėtojas tampa visišku skeptiku ir primena mums kai kurias 
Jobo knygos vietas: 

Ką pamaldumas kada nors išgelbėjo? 

Ką gerumas nuo blogio apsaugojo? 
Arba: 

Nežinomas priešas žmonių reikalus painioja, 

Neaplenkdamas nei gerųjų, nei blogųjų. 
Arba: 


Pasigailėk! Ką darai man? Nejau abu 
Prarasti turiu: ir paguodą, ir protą? 


XIV raudos tema - mirtis ir poezija: 


Kur tie nelaimingi vartai, pro kuriuos andai 
Žengė Orfėjas ieškoti savo netekties? 

Kad ir aš tuo taku savo mieliausios dukrelės 
Galėčiau leistis ieškoti. 


- 

Poetas pasiims su savimi liutnią į Plutono karalystę: „Nejau 
akmeninę širdį tas dievas turėtų, kad liūdnas žmogus jo per- 
maldaut negalėtų.“ Galbūt lyrinės poezijos mūza Erata taip 
pat galėtų padėti kalbėtojui: XV raudoje jis vaizduoja Niobę, 
suakmenėjusią iš sielvarto, ir įsijausdamas tapatinasi su ja. 
Kochanowskis panaudoja gana barokiškai skambančias deta- 
les, pavyzdžiui: 


Tas kapas ne numirėlio, tas numirėlis ne kape, 
Bet aš pats miręs, pats esu sau kapas. 


Vis dėlto tai tikslus trumpo graikiško helenistinės epochos 
eilėraščio vertimas (Anthologia Graeca, VII, 311). 

XVI raudoje vėl suabejojama stoicizmu. Kalbėtojas klausia 
savęs, ar visa tai, ką jis patiria, yra sapnas, ar tikrovė. Žmogų 
veikia jo padėtis, neišvengiamos gyvenimo aplinkybės. Būda- 
mi turtingi mes liaupsiname skurdą; būdami laimingi pamirš- 
tame liūdesį - nepajėgiame galvoti apie savo pačių mirtį. 
Ciceronas rašė, kad visas pasaulis - jo tėvynė, tačiau raudojo, 
kai teko palikti Romą. Jis apsimetė bijąs tik vieno dalyko — 
nešlovės, bet gedėjo netekęs dukters. Jis tvirtino, jog tik blo- 
gas Žmogus turėtų bijoti mirties, bet kai jo gyvybė atsidūrė 
pavojuje, nenorėjo mirti: „įtikinai visus, neįtikinai savęs“. Ap- 
imtam didelių abejonių, kalbėtojui belieka pasikliauti Laiku, 
„geidžiamos užmaršties tėvu“, kuris jį gali išgydyti. Tačiau 
XVII raudoje vėl visa keičiasi, krikščioniškas požiūris ima 
pranokti atmestą stoišką išmintį. Ši rauda, kaip ir daugelis 
Kochanowskio dainų parašyta aštuonskiemeniais keturei- 
liais, išsiskiria iš viso ciklo, kurio didesnioji dalis sudėta 
trylikaskiemenėmis eilutėmis. Tai krikščioniško nusižemi- 
nimo giesmė: 


Gyvenau taip kukliai, Wi6diem swėj žywot tak skromnie, 
Jog vargu ar kas apie mane žinojo, Že ledwie kto wiedzial o mnie 

O pavydas ir nesėkmės A zazdrošč i zle przygody 

Man negalėjo pakenkti. Nie miaty mi w co dač szkody. 


Bet Viešpats, žinąs, kur kliudyti, Lecz Pan, ktėry gdzie tknąč, widzi, 
Ir besišaipąs iš žmonių atsargumo, A Zz przestrogi ludzkiej szydzi, 
Sudavė juo skaudžiau, Zadal my raz tym znaczniejszy, 
Juo saugesnis buvau pasijutęs. Czymem juž byl bezpieczniejszy. 

O protas, kuris laisvai A rozum, ktėry w swobodzie 
Mokėjo samprotauti apie viską, Umial mėwic o przygodzie, 
Šiandien vos save beatpažįsta - Dziš ledwie sam wie O sobie: 
Šitaip jis man padėjo nelaimėje. Tak mnie podpart w mej chorobie. 
[...] [...] 

O man ašaros tesilieja, Aja za tym Izy niech leję, 

Nes visas viltis praradau, Bom stracit wszystkę nadzieję, 
Kad protas galėtų pagelbėti; By mię rozum mial ratowač,; 

Tik Dievas gali tai sustabdyti. Bog sam mocen to hamowač. 


XVIII rauda - tai nelyginant psalmė, malda, kurią Dievop 
siunčia vienas jo nepaklusnių vaikų, retai Jį prisimenančių 
laimės valandomis. Joje kalbėtojas maldauja Dievą parodyti 
jam gailestingumą. Paskutinioji, XIX, rauda turi paantraštę 
„Sapnas“, tai paguodos giesmė. Kalbėtojas sapnuoja mirusią 
motiną, laikančią ant rankų savo mažąją dukraitę. Motina iš- 
aiškina, kad jam neverta liūdėti, nes kūdikis dabar daug lai- 
mingesnis, nei būtų gyvendamas. Ji kalba apie žmogaus gyve- 
nimą kaip apie nesibaigiančią liūdesio grandinę. Paradoksalu, 
bet motina gerokai reabilituoja stoiškąjį mąstymą. Ji primena, 
kad sūnus praleido gyvenimą džiūdamas prie knygų, labai 
mažai patirdamas šio pasaulio džiaugsmų. Kadangi jis mo- 
kėjo paguosti kitus žmones panašiose nelaimėse, tai dabar ji 
pataria: „Gydytojau, gydyk save.“ Iš tokio raminimo mes ga- 
lime spręsti, jog autorius atgavo tam tikrą, nors ir netvarią, 
krikščioniškojo tikėjimo ir antikinės filosofijos pusiausvyrą, 
likdamas ištikimas savo renesansiniams idealams. 

Lenkų poezijos istorijoje Raudų autorius atstovauja trum- 
pam tobulos klasikinės darnos laikotarpiui, kurį greitai nu- 
traukė galinga baroko banga, išlaisvinusi besiveržiančius 
aikštėn viduramžiškus elementus. Kochanowskis įkūnija 
bukolines svajones, tokias tvarias lenkų poezijoje, ir drauge 
su kitais renesanso poetais, kurie taip pat sėmėsi iš Horacijaus 
kūrybos, idealu laiko ramų pasitraukimą nuo pasaulio šur- 
mulio. Jo Čarnolaso dvaras tapo toks pat legendinis kaip Ar- 
deno miškas pjesėje Kaip jums tai patinka ar Prospero sala Aud- 
roje. Galima nurodyti, žinoma, dar didesnių panašumų su 
Ronsard'u ir La Plėiade grupe Prancūzijoje, tačiau jie kyla iš 
naudojimosi tais pačiais lotyniškais ir itališkais šaltiniais. 

Tiesioginė La Plėiade įtaka lieka abejotina. Skolinių iš antikinės 
poezijos ir grynai lenkiškos aplinkos detalių lydinys Kocha- 
nowskio kūryboje ne mažiau, o galbūt net labiau vykęs už 
panašius La Plėiade poetų lydinius. Pati lenkų kalbos prigim- 
tis, jos labai niuansuoti leksiniai jutiminės patirties atitikme- 
nys ir nenoras įsileisti abstrakcijas daro Kochanowskio eilėraš- 
čius labai besiskiriančius — bet nebūtinai blogesnius - nuo jo 
bendraamžių prancūzų kūrybos. 


Kiti lyriniai poetai 


Gimęs kilmingoje šeimoje, Sęp-Szarzynskis dar vaikas 
būdamas paliko Lenkiją ir išvyko mokytis į Vitenbergą ir 
Leipcigą (simpatijų protestantizmui ženklas), o vėliau, kai 
kurių tyrinėtojų nuomone, lankėsi ir Italijoje. Grįžęs į Lenkiją, 
bendravo su tais protestantais, kurie kaip tik tuo metu atsi- 
vertinėjo iš savo tikėjimo į Romos katalikybę. Jis pats tapo 
karštu kataliku ir palaikė glaudžius ryšius su Dominikonų 
ordinu, kurio gretose buvo vienas jo brolių. Pirmieji Sępo ei- 
lėraščiai — tai daugiausia patriotinės odės, kurioms didelę įta- 
ką darė Horacijus. Vėliau jo poezijoje atsirado nauja gyslelė. 
Būdamas neabejotinai skolingas Kochanowskiui, jis sukūrė 
metafizinę kalbą, kurios nepastebime jo mokytojo kūryboje. 
Sępą galima laikyti žmogiškos baimės ir virpulio mirties bei 
nykimo akivaizdoje „metafiziniu poetu“. Jo literatūrinių išta- 
kų, atrodo, reikėtų ieškoti tarp religinių ispanų rašytojų, pa- 
žįstamų poetui iš itališkų jų vertimų. Taip pat jo raštuose ne- 
trūksta nuorodų į klasikinę mitologiją. Kaip ir Kochanowskis, 
Sęepas neretai panaudoja antikines simbolines detales. Jo kū- 
ryba mums pažįstama iš nedidelio rinkinio, pavadinto Ritmai 
(Rytmy), kurį išleido poeto brolis 1601 metais (praslinkus dviem 
dešimtmečiams po jo mirties). Greičiausiai tai tik kūrybos da- 
lis, tačiau keli šio rinkinio sonetai užtikrino Sępui vietą tarp 
geriausių visų laikų lenkų poetų. Jo pasirinktoji soneto for- 
ma - tai du ketureiliai, surimuoti pagal abba abba schemą, po 
to vienas - cdcd ir pabaigoje - dvieilis, surimuotas ee. Tokia for- 
ma, be abejo, išsirutuliojo iš itališkojo soneto, atkeliavusio iš 
Italijos (tiek į Angliją, tiek į Lenkiją). Anksčiau Kochanowskis 
ją buvo pritaikęs kai kurioms savo „fraškoms“, tačiau Sępas 

ją užpildė nuosava, labai savita kalba, sąmoningai miglota dėl 
sukeistos žodžių tvarkos. Net pavadinimuose atsispindi šio 
stiliaus pėdsakai, pavyzdžiui, „Apie kovą mūsų, kurią su šė- 
tonu, pasauliu ir kūnu kovojame“. Šiame sonete sakoma: 


Taika - tai laimė, tačiau kova — 

Tai būvis po dangumi. Tas rūstusis tamsos 
Karvedys ir pasaulio masinanti tuštybė 
Stropiai stengiasi mus sugadinti. 


Pokėj - szczęšliwošč, ale bojowanie 

Byt nasz podniebny. On srogi ciemnošci 
Hetman i šwiata takome marnošci 

O nasze pilno czynią zepsowanie. 


Kitose eilutėse išreiškiama tai, kas tikriausiai buvo nuolatinė 
poeto gyvenimo nuostata: 


Kas man daryti tokiame baisiame mūšyje, 
Silpnam, neapdairiam, savyje susidvejinusiam? 


C6ž bedę czynit w tak straszliwym boju, 
Watty, niebaczny, rozdwojony w sobie? 


Arba imkime kitą sonetą - „Apie netvarią meilę šio pasaulio 
dalykų“; pirmoji jo eilutė — tai nei daugiau, nei mažiau - iš- 
versta graikų epigramų kūrėjo Anakreonto frazė, tik šiame 
kontekste reiškianti jau visai ką kita. 


Ir nemylėti sunku, ir mylėti. 

Menka paguoda, kai geismo suvedžiotos 
Mintys per daug nųuglaisto tuos daiktus, 
Kuriems ir keistis tenka, ir suirti. 


I nie milowač ciežko, i mitowač. 

Nędzna pociecha, gdy žądzą zwiedzione 
Myšli cukrują nazbyt rzeczy one, 

Ktėre i mienič, i muszą się psowač. 


Paskutinėse eilutėse Sępas grįžta prie šv. Augustino motyvo 
apie dvasinį ilgesį, kurį sukelia neišsipildžiusi meilė, kol siela 
neišvysta savo meilės objekto - Amžinojo Grožio. Galima 
tarti, jog Sepo kūryboje atsispindi kita, tamsioji, renesanso pu- 
sė, ta pati, kurią įžvelgiame Dūrerio tapyboje. Stiliaus požiū- 
riu šio poeto kūryba jau yra ant baroko ribos. Kai kurie eilė- 
raščiai kupini šiam stiliui būdingos pompastikos. Taip pat 

pastebėkime, kad jis labai mėgsta perkėlimus, besiremiančius 
balso sulaikymu eilutės gale, kai sakinys dar nepasibaigęs, — 
jis baigiasi kitos eilutės pradžioje, ir taip jo pabaiga labiau 
akcentuojama. Šią priemonę vėliau labai pamėgo poetai simbo- 
listai. Kaip tipišką barokinio stiliaus pratimą galima pacituoti 
Sęepo „Epitafiją Romai“. Jos šaltinis - tai lotyniškas šiandien 
jau visiškai pamiršto italų humanisto Iano Vitalio iš Palermo 
eilėraštis. 


Tu, kurs Romą Romoje išvysti norėdamas, piligrime, 
Negali pačioje Romoje Romos surasti, 

Žvelk į sienų žiedą ir į griuvėsiais pavirtusius 
Teatrus, šventyklas ir kolonas sutrupintas: 

Jie - tai Roma. Matai tą galingąjį miestą, 

Tą laimės lavoną, pagarbos pirmiausia išlaisvintą. 
Tas miestas, pasaulį nugalėjęs, ir save nugalėjo, 
Idant nieko jo nenugalėto neliktų. 

Šiandien Romoje nugalėtoje Roma nenugalėta 

(Tai yra kūnas savo šešėly) guli palaidota. 

Viskas joje pasikeitė, tik vienas nepasikeitęs 

Liko Tibras, kurs su smiltim susimaišęs į jūrą teka. 
Pažvelk, ką Fortūna išdarinėja: sunyko tai, 

Kas buvo nepajudinama; išliko tai, kas juda. 


Ty, co Rzym wpošrėd Rzyma chcąc baczyč, pielgrzymie, 
A wždy baczyč nie možiesz w samym Rzyma Rzymie, 
Patrzaj na okrąg murėw i w rum obrėcone 

Teatra i košcioty, i stupy sthuczone: 

To są Rzym. Widzisz, jako miasta tak možnego 

I trup szczęšcia powažnošč wypuszcza pierwszego. 
To miasto šwiat zwalczywszy i siebie zwalczyto, 

By nic nie zwalczonego od niego nie bylo. 

Dziš w Rzymie zwycięžonym Rzym niezwyciežony 
(To jest ciato w swym cieniu) ležy pogrzebiony. 
Wszytko się w nim zmienito, sam trwa prėcz odmiany 
Tyber, z piaskiem do morza, co biežy, zmieszany. 
Patrz, co Fortuna broi: to się popsowalo, 

Co bylo nieruchome; trawa, co się ruchalto. 


Metafizinį ilgesį ir nusiskundimų žmogaus dalia dažnai ap- 
tiksime lenkų barokinėje poezijoje. Tačiau Sępui, tam iškan- 
kintam vyrui, nebuvo lemta susilaukti rimtų sekėjų septynio- 
liktojo amžiaus Lenkijoje, priešingai nei to paties laikotarpio 
Anglijoje, tiesiog sužydėjusioje metafiziniais poetais. 

Sebastiano Grabowieckio pavyzdys rodo, kas lenkų poezi- 
joje nutiko metafizinės srovės sekėjams. Užvaldyta pamaldžių 
Romos katalikų, poezija pasidarė dievota, ieškanti paguodos 
bei užtarimo Švenčiausios Mergelės globoje. Grabowieckis, 
kilęs iš bajorų šeimos, greičiausiai studijavo užsienyje ir ilgai 
tarnavo karaliaus dvare, po žmonos mirties tapo kunigu ir 
baigė savo dienas abataudamas cistersų vienuolyne. Jo Dvasi- 
nės eilės (Setnik rymow duchownych, 1590) - tai grakštus pamal- 
džių eilių, sukurtų italų poezijos pavyzdžiu, rinkinys. Grabo- 
wieckis nusipelno dėmesio kaip vienas rafinuočiausių, net 
šiek tiek nežemiškų antraeilių poetų: 


Dangiškos dvasios, skaisčios, 
Aukštutinės orbitos bei ratai, 
Ir jūs, dangiškieji, skaidrūs kristalai, 
Kurie, ugnis amžinąsias 
Valdydami, pakraščiuose krantus 
Laikote savo valdžioj, iš kurios atsirado visi 
Daiktai, kuriuos pažįstame 
Pasaulyje: šviečianti saulė, 
Visų gaivalų išdaigos, 
Vėjai, griaustiniai, debesys, 
Šaltas ir šiltas laikas ir merkiantys lietūs, 
Ledai, sniegai bei rasos, 
Amžinajai Viešpaties šlovei giesmes giedokit! 


Duchy niebieskie, czyste, 
Zwierzchnie kręgi i biegi, 

I wy, niebieskie przejžrzyste krystalty, 
Ktėre, ognie wieczyste 
Miarkując, w kresiech brzegi 

Macie i wladze, skąd wszytkie powstaty 
Rzeczy, co się poznalty 
W šwiecie: stonce šwiecace, 
Wszech žywiolėw przeskoki, 
Wiatry, gromy, obloki, 

Zimny i ciepty czas i dždže moczące, 
Lody, šniegi i rosy, 

Ku wiecznej chwale Panskiej niešcie giosy! 

Bajoras iš Didžiosios Lenkijos Kasperas Miaskowskis įgijo 
išsilavinimą Lenkijos mokyklose, pirmiausia savo gimtinėje, 
vėliau Poznanėje, po to įsikūrė savo dvare ir likusį gyvenimą 
praleido kaip dvarininkas. Jo 1612 metais išleisti eilėraščiai 

Ritmų rinkinys (Zbior rytmėw) parodo didelį to meto antraei- 
lių poetų rafinuotumą. Savo grynu barokiškumu jie taip pat 
mums primena apie Kochanowskio atstovauto klasikinio 
laikotarpio trumpumą. Miaskowskio vaizdų sistema kartais 
atrodo jaudinamai šiuolaikiška, kaip, pavyzdžiui, eilėraštyje 
„Apie išpieštą taurę“: 


Stiklas - pelenai, nors dažais jį tapo, 

Kai su juo stebuklus liejykloje daro: 
Panašiai, kaip kad putotus žirgus 

Saulė pakalnėn gindama prieš nuskęstant — 
Jei atsisveikindama giedra akimi 

Už drėgno debesio krašto prasklendžia — 
Įvairiaspalvę vaivorykštę pasauliui išlenkia, 
Tarsi meistras, kai stiklą pateikia 

Žaliu, auksiniu ir safyro spalvos teptuku 
Išpieštą ir visai kitokio pavidalo. 

O kas paskui? Taurė lengvai, 

Prieš tau atsigeriant, iš rankų iškris; 

Ir štai puikus krištolas anglim 

Pavirto, melsvas dūmelis nusineša tai, kas liko. 
Stiklas - pelenai, bet ir žmogus - pelenai, 
Nors savo amžių ištęstų it Feniksas, 

Nes tas iš saulės spindulių nulietas paukštis 
Prisikelia iš pelenų ir pelenais pavirsta. 

Bet kam arabiškus miniu stebuklus? 

Ateis diena, kai ir žilas pasaulis 

Didžia liepsna it šiaudai sudegs, 

Prieš amžinajam Teisėjui atsisėdant į sostą. 


Popi6t škto, choč je farby malują, 

Gdy sztuki w hucie nim wyprawują: 
A nie tak, kiedy pieniste konie 
Spuszczając Zz gėry slonce, niž tonie - 
Ješli žegnając pogodnym okiem, 
Zboczy się z wilgim pozad obtokiem - 
R6žnych barw tęcze šwiatu wyprawi, 
Jako rzemiešlnik, gdy škto postawi, 
Zielonym, ziotym, szafirowym 
Pędzlem i ksztattem pozornie nowym. 
Ale c6ž po tym? Šklanica snadnie, 

Niž się napijesz, Zz rąk ci wypadnie; 

A on spanialy krysztai w perzyny 
Poszedt, ostatek dym niesie siny. 

Popiėt škto, ale i popičt cztowiek, 
Chočby rozciągną! jak Feniks kto wiek, 
Bo i z stonecznych ten ptak promieni 

Z popiotu wstaje, w popiėl! się mieni. 
Lecz co arabskie wspominam dziwy? 
Przyjdzie dzien, kiedy i šwiat szedziwy 
Walnym ptomieniem jak stoma splonie, 
Niž wieczny siedzie Sędzia na tronie. 


Riba tarp renesanso ir baroko gali būti nužymėta greičiau 
sutartinai. Szymonowicas turbūt tebėra grynai renesansinės 
kalbėsenos atstovas. Jis gimė Lvove, miestiečių šeimoje; stu- 
dijavo Krokuvos universitete ir kelerius metus užsienyje. Grį- 
žęs jis atsidėjo pedagoginei bei literatūrinei veiklai. Jo eilė- 
raščiai lotynų kalba, kuriuos pasirašinėjo Simono Simonido 
vardu, susirado gerbėjų, kurie tapo galingais poeto globėjais. 
Vienas jų buvo kancleris Janas Zamoyskis (tas pats, kuris už- 
sakė Kochanowskiui Graikų pasiuntinių išvarymą). Zamoyskis 
savo valdose įkūrė miestą Zamoščę, kuris šiandien tebėra vie- 
nas gryniausių renesanso architektūros pavyzdžių Lenkijoje. 
Jis turėjo ambicijų įsteigti kolegiją, kuri galėtų konkuruoti su 
Krokuvos universitetu. Szymonowicas įkūrė savo geradariui 
Zamoščės akademiją ir įsteigė mieste pavyzdinę spaustuvę. 
Dėl literatūrinės šlovės Seimo dekretu jam buvo suteiktas 
bajoro titulas. Sulaukęs garbingo amžiaus, jis pasitraukė iš 
pedagoginių pareigų į savo dvarą, kurį buvo gavęs dovanų 
iš Zamoyskio. 

Tai bukolinis poetas, įėjęs į literatūros istoriją kaip Idilių 
(Sielanki, 1614) autorius. Šiuose eilėraščiuose Szymonowicas 
pirmiausia sekė Vergilijaus Eklogomis, tačiau dar labiau rėmėsi 
poetu, iš kurio mokėsi pats Vergilijus, būtent Teokritu. Gali- 
ma atsekti ir kitų renesansinių pavyzdžių, nes pastoralinės 
poezijos žanras tuo metu buvo gana madingas. Kaip ir Kocha- 
nowskis, Szymonowicas sulydė antikinius elementus su Len- 
kijos gamtos stebėjimais ir tėvyniniais papročiais. Idilės para- 
šytos piemenų ir piemenaičių, dažnai pagal antikinę tradiciją 
vadinamų Dafniu, Menalku, Tyrsiu, arba mergina - Filide, 
monologų ir dialogų forma. Kai kurie veikėjai turi valstietiš- 
kus, net ukrainietiškus vardus. Jie kalbasi apie meilę ir įvairio- 
mis kasdieninėmis temomis (pavyzdžiui, apie kaimo šventes), 

nuolatos šaukdamiesi Apolono, Paladės Atėnės ir Kupidono. 
Šio sutartinio konteksto ir realistinių detalių proporcijos ski- 
riasi kiekviename eilėraštyje, nors visos dvidešimt idilių para- 
šytos aiškia, apgalvota kalba. Dvi iš jų ir šiandien tebecituo- 
jamos kaip šedevrai. Tai iš tiesų jokių mitologinių aliuzijų 
neturintys, gana tikroviški kaimo gyvenimo vaizdai. 

„Kotacze“ kilo iš apskrito vestuvių pyrago - kolacz - pava- 
dinimo. Ši idilė susideda iš apeigų, susijusių su jaunikio at- 
vykimu į mažą bajorų dvarelį ir po to vykstančia vestuvių 
puota, išvardijimo. Apeigas vardija merginų choras ir paeiliui 
kalbantys moterų duetai. Merginų choras pradeda monologą, 
kreipdamasis į šarką (liaudis tikėjo, kad prie namų pasiro- 
džius šarkai reikia laukti svečių): 


Šarka tarška ant tvoros, atvyks nauji svečiai. 
Šarka kartais apgauna, kartais pasako tiesą. 


Nuotakai namuose tai ženklas, kad laukiami svečiai jau arti. 
Tada choras, kreipdamasis arba į nuotaką, arba į jaunikį, 
atpasakoja įvykius, taip pat ir vestuvių apeigas, iki pat tos aki- 
mirkos, kai visi sėdasi prie stalo, kur patiekiami apeiginiai 
kotacze. Tuomet moterų duetai kreipiasi į jaunuosius su hu- 
moristinėmis užuominomis apie jaunos poros nekantrumą ir 
laukiančius vedybinius malonumus. Kaip idiliškas visuo- 
menės apeigų vaizdelis, šis kūrinys yra gana dinamiškas, au- 
torius elgiasi nelyginant teatro režisierius, detalių įvairovę 
komponuojantis į harmoningą visumą. 

Idilė, pavadinta „Pjovėjos“ („Žeūcy“), visai kitokia. Šį kartą 
atsiduriame valstietiškoje aplinkoje, ir idilę sudaro dviejų 
sunkiai triūsiančių, pjautuvais kertančių javus, baudžiaunin- 
kių dialogas. Tai dvi aštrialiežuvės pikčiurnos, nevengiančios 
šiurkštesnių žodžių ir nepadorių užuominų. Jos skundžiasi 
sunkiu darbu, kaitra, prievaizdo griežtumu. Tas prievaizdas 
(starosta), ginkluotas rimbu, - tai pagrindinis jų apkalbų ir 
piktų pastabų objektas. Kalbėdamos apie jo asmeninį gyveni- 
mą, moterys pripažįsta, kad prievaizdas būtų neblogas vyras, 
jei ne jo ryšiai su dvaro ekonome, kuri yra sena ragana ir dar 
burtininkė. Vien tik šio eilėraščio turinio atpasakojimas gali 
sudaryti neteisingą įspūdį apie jo kokybę. Šiurkščiai tikro- 
viškas valstiečių gyvenimo plantacijos tipo ūkyje aprašymas 

ryškiai kontrastuoja su poetinės kompozicijos harmoningu- 
mu. Skaitytojui pateikiamos kone operiškai besikeičiančios 
dalys su pasikartojančiais priedainiais. Viename abiejų mo- 
terų kartojamame priedainyje kreipiamasi į saulę: 


Saulele, gražioji akele, giedros dienos akele! 
Tu neturi mūsų prievaizdo įpročių. 


Kiekieną kartą, kai kartojamas šis priedainis, jame atsiranda 
vis naujų prievaizdo ir saulės palyginimų, kurie aiškiai yra 
labai nepalankūs pirmajam: 

Tu pateki, kai ateina laikas; o jam atrodo vis maža; 

Jam norėtųsi, kad tu tekėtumei šiaurėje. 


Tu keliauji į pietus savo keliu amžinuoju, 
Jis norėtų pietus sutuokti su vakaru. 


Kitoje eilutėje, taip pat norėdamos pasišaipyti, moterys erzina 
prievaizdą: 


Prievaizde, tu netapsi saulele danguje! 
Visas šis fragmentas lenkiškai skamba šitaip: 


Sloneczko, šliczne oko, dnia oko pieęknego! 

Nie jiesteš ty zwyczajow starosty naszego. 

Ty wstajesz, kiedy twoj szas; jemu się zda mato; 
Chcialby on, žebyš ty od pėlnocy wstawalo. 

Ty biežysz do potudnia zawsze twoim torem, 

A on by chciat oženič potudnie Zz wieczorem. 
Starosto! nie będziesz ty stoneczkiem na niebie. 


Jos vis dėlto pasiekia savo ir gauna leidimą šiek tiek pailsėti. 

Priedainiai - tai dažnai naudojama klasikinės idilės poeti- 
nė priemonė. Gana netikėtai „Pjovėjose“ pastoralinis žanras 
įgauna šiurkštaus tikroviškumo ir tiksliai perteikia sunkią 
valstiečio dalią. Szymonowicas, ir tai yra jo išskirtinis bruo- 
žas, rašo trylikaskiemeniais eiliuotais dvieiliais taip, kad jam 
pavyksta sukurti tam tikro dinamiškumo, greito veiksmo 
vystymosi įspūdį. Jo aiški, logiška sintaksė artimesnė Ko- 
chanowskiui negu sudėtingai Sęp-Szarzynskio sakinių san- 
darai. 

Aprašomoji ir satyrinė poezija 


Poezija, kaip rodo Husoviano lotyniška poema Apie stumb- 
rą, tarnavo įvairiems, galima sakyti, neįprastiems, tikslams. 
Dar vienas tipiškas šios krypties poetas — tai Sebastianas Klo- 
nowicas. Šis miestelėnas iš Didžiosios Lenkijos dar jaunystėje 
įsikūrė Lvove, bet vėliau persikėlė į Liubliną, kur pradėjo 
miesto teisėjo karjerą savivaldybėje. Kurį laiką jis dėstė 
netolimoje Zamoščės akademijoje. Gyvenimo pabaigoje tapo 
Liublino meru. Panašiai kaip jo pirmtakas Biernatas iš Liub- 
lino (taip pat miestietiškos kilmės), Klonowicas pasirodė turįs 
simpatijų protestantizmui. Liublinas buvo stiprus arijonizmo 
centras, ir poetas su šia bendruomene palaikė nuoširdžius 
santykius. Kartą jis net buvo apkaltintas pikto paskvilio prieš 
Jėzuitų ordiną autoryste. Gerai išsilavinęs, net eruditas, Klo- 
nowicas mokėjo graikiškai ir rašė tiek lenkiškai, tiek lotyniš- 
kai. Jo įdomiausias veikalas - lotyniška poema Roxolania (Ru- 
sia), išleista 1584 metais, — tai eiliuotas etnogeografinis ar 
antropologinis traktatas. Išgirdusios poeto ugningą kreipi- 
mąsi, Mūzos palieka Parnasą, idant lydėtų jį kelionėse po Ru- 
sią. Po to pasipila gamtos, tokių miestų kaip Lvovas, Kijevas 
ir Kamenecas vaizdai, smulkūs įvairių profesijų, kaip medkir- 
tystė, gyvulių auginimas, medžioklė, bitininkystė, kailiadir- 
bystė ir t.t., aprašymai. Vietiniai tikėjimai magija bei ragano- 
mis, krikšto, vestuvių, laidotuvių papročiai taip pat randa 
vietos jo lotyniškose eilėse. Šiandien mes tokį kūrinį priskir- 
tume etnografijos sričiai. Klonowicas vaizduoja, pavyzdžiui, 
profesionalius laidotuvių giedotojus, aprašo, ką jie gieda; jis 
stebi, kaip stačiatikių popas rašo rekomendacinį laišką šv. 
Petrui, kaip laiškas įdedamas į karstą kartu su moneta, kuri 
padėtų velioniui kelionėje ir ypač praverstų susimokant už 
keltą per Stikso upę (!). Dėl paskutinio dalyko galima manyti, 
kad Klonowicas poetas pranoko etnografą. Įdomių detalių 
gausa Roxolania gali lygintis su taip pat labai „etnografiška“ 
Stryjkowskio Lietuvos kronika. 

Ne mažiau nutolusi nuo to, ko galima tikėtis iš poezijos, 
yra kita didžiulė Klonowico poema Victoria deorum (Dievų per- 
galė, apie 1595), lotyniškas satyrinis, pedagoginis traktatas, 
kuriame Olimpo dievų pergalė prieš Titanus simbolizuoja 


94 


Humanizmas ir reformacija: šešioliktasis amžius ir septynioliktojo pradžia 


dvasios triumfą prieš kūną ir jo aistras. Tai dar vienas nesude- 
rinamas mišinys, kupinas alegorijų, kuriame naudojamasi ne 
tik mitologija, bet ir medicina, istorija ir t.t. Jis demonstruoja 
viduramžiškų nuostatų tvarumą, joms susiliejant su kylančia 
baroko banga. 

Lenkiškos Klonowico poemos tam tikra prasme panašios į 
jo lotyniškus kūrinius. Sielininkas, tai yra laivyba Vysloje (Flis, 
to jest, spuszczanie statkėw Wislą, 1595), parašytas sapfinėmis 
strofomis, — tai trumpas pirklių ir baržininkų, plukdančių 
javus Vysla iki pat jos žiočių prie Gdansko (Dancigo) uosto, 
vadovas. Vysla, pagrindinis lenkų šiaurės-pietų prekybos 
kelias, poemoje pavaizduota praktiniu požiūriu, t.y. jos gilio- 
sios ir sekliosios vietos, pavojingos srovės, prieplaukos ir t.t. 
Sielininke pateikiama ir laivybos istorija nuo Nojaus, Argo- 
nautų iki pat Amerikos atradimo; taip pat techniniai laivų sta- 
tybos, upinių baržų ir sielių duomenys, žinios apie muitus ir 
upeivių kalbą; galiausiai patariama, kaip elgtis su vokiečių 
pirkliais Gdanske. Kūrinys pilnas didaktinių digresijų su saty- 
rine gaidele, nukreipta prieš grūdų prekybą - ne tik praban- 
gos, bet ir priespaudos šaltinį: tai tipiškas miestelėno balsas, 
kritikuojantis tą ekonominę bazę, kuri sąlygojo bajorijos turtą 
ir galią. Tai, kad Klonowicas parašė prekybos, kurią pats 
smerkė, vadovą, nėra vienintelė šios poemos keistenybė. Kai 
kada jo kūrinyje laivyba Vysloje simbolizuoja laikiną, žemiš- 
kąją krikščionio kelionę. 

Judo maišas (Worek Judaszow, 1600) - tai eiliuotas traktatas 
apie kriminologiją. Įgijęs didelės patirties Liublino miesto teis- 
muose, Klonowicas įstengė pavaizduoti įvairias vagių, plėšikų 
bei apgavikų gudrybes. Traktate jis taip pat aprašo kai kurias 
piktadarystes, kurios, deja, gali būti padarytos teisėtai, bet 
kurios vis dėlto laikytinos nusikaltimais. Pasak viduramžiškos 
legendos, Judas, niekšo pavyzdys visiems krikščionims, turėjo 
maišą, pasiūtą iš keturių skirtingų gyvūnų - vilko, lapės, lū- 
šies ir liūto - odos. Pagal tai poema suskirstyta į keturias da- 
lis. Jose į keturias grupes, atitinkančias vieną iš keturių odų, 
suklasifikuojami veiksmai, pažeidžiantys įsakymą „Nevok“. 
Vilko odos dalyje atsiduria vagys, kyšininkai, vagiliaujantys 
čigonai, vergų pirkliai (parduodantys žmones turkams) ir kiti. 
Lapės oda simbolizuoja sukčius, apsišaukėlius, apgavikus ir 

tuos, kurie naudojasi religija, siekdami pralobti. Lūšies odos 
skyrius skirtas tiems, kurie daro nusikaltimus, prisidengę įsta- 
tymu: palūkininkams, pirkliams, klastojantiems svorį ir kitus 
matus, tiems, kurie suvilioja žmones melaginga reklama, taip 
pat lošėjams, kurie šaltakraujiškai pelnosi iš tikros kitų žmo- 
nių lošimo aistros. Ketvirtasis skyrius pavaizduojamas tik 
bendrais bruožais, nes autorius prisipažįsta, kad būtų pavo- 
jinga atskleisti atvirą turtingųjų ir galingųjų plėšikavimą. 
„Tad pagalvosiu, ar verta apie tai rašyti, - jis sako, - kad ne- 
supykdyčiau dantytųjų judų.“ 

Judo maišo, kaip ir Sielininko, vertę nulemia gausybė Klono- 
wico vaizduojamų žemesniųjų sluoksnių gyvenimo detalių ir 
slengas, kuriuo kalba įvairios asocialios žmonių grupės, 
įskaitant vagis. 

Eiles dar keisčiau pritaikė kalvis iš Krokuvos apylinkių Wa- 
lentas Brusiekas, kilęs iš Rozdzienės kaimo (todėl pasivadi- 
nęs Roždzienskiu). Jis buvo iš tėvo paveldėtos kalvės savinin- 
kas ir lenkų kalba parašė poemą, besiremiančią jo asmenine 
patirtimi ir stebėjimais, kurioje pavaizdavo į save panašaus 
amatininko gyvenimą ir darbą. Kūrinio pavadinime maišoma 
lenkų ir lotynų kalba: Officina ferraria, arba Liejykla ir kalvių 
dirbtuvės kilniojo geležies apdirbimo amato (Officina ferraria abo 
huta i warstat z kužniami szlachetnego dzieta želaznego, 1612). Čia 
taip pat susiduriame su eiliuotu traktatu, parašytu amato, 
kuriuo pats autorius akivaizdžiai be galo didžiuojasi, garbei: 


Nežinau, ko taip mano asmeniu 

Stebiesi? Gal tau mano išvaizda nepatinka? 
Atrodo, esu juodas kaip koks kaminkrėtys. 
Esu kalvis - toks, kokį mane matai. 


Poleminė proza 


Savo gausumu šešioliktojo amžiaus poleminė literatūra 
pranoko visus kitus žanrus, kartu sudėtus. Nenuostabu, kad 
skaitytojams užsidegus stoti į politinių bei religinių kovų ri- 
kiuotę iš visų rašytojų populiariausi tampa publicistai, besi- 
kreipiantys į visuomenę aktualiais pamfletais. Vienas tokių 
rašytojų, ypač pasižymėjęs stiliaus aštrumu, buvo Stanistawas 
Orzechowskis. Jis dažnai minimas greta Fryczo Modrzewskio, 

nes juodviejų temperamentas ir pažiūros — tai tikra priešin- 
gybė. Be to, būdamas vienas aršiausių Fryczo priešų, Orze- 
chovskis daug nuveikė nuodydamas gyvenimą savo opo- 
nentui. 

Jis buvo kilęs iš didikų šeimos, kuri nusprendė savo atžalą 
padaryti kunigu ir pasiuntė mokytis į užsienį. Vitenberge 
Lutherio mokymo veikiamas jis tapo protestantu, bet vėliau 
Romoje atsivertė atgal į katalikybę. Po kokių šešiolikos metų, 
pragyventų užsienyje, jis grįžo į Lenkiją, ir kadangi tėvai pa- 
teikė sūnui mokymosi išlaidų sąskaitą, šiam nieko kito neliko, 
kaip tapti kunigu. Tai buvo avantiūristinio temperamento ir 
didžiulio literatūrinio talento žmogus, mokantis tiek lotynų, 
tiek lenkų kalbą. Būdamas nepalaužiamas celibato priešas, jis 
atlikdavo jungtuvių apeigas savo kolegoms dvasininkams ir 
galiausiai vedė pats. Šie pirmieji pažeidimai ženklino jo nesu- 
skaičiuojamų konfliktų su Bažnyčios vadovybe pradžią, o jo 
elgesio padariniai tapo tų laikų cause cėlėbre. Šis demagogijos 
meistras mokėjo įtikti gausiam bajorų luomui, kuris jį dievi- 
no. Užuot tapęs protestantu, kaip darė daugelis panašiai 
nusiteikusių katalikų kunigų, jis pasirinko kitą kelią. Prisieki- 
nėdamas nemarią ištikimybę Vatikanui, jis be skrupulų užsi- 
puldavo ne tik savo viršininkus, bet ir protestantus. Jis buvo 
per daug brangus Bažnyčios sąjungininkas, kad ši su juo nesi- 
skaitytų. Nepaisant nuolatinio bylinėjimosi bažnytiniuose 
teismuose, jam pasisekė niekada neišsiskirti su savo žmona. 

Būtų beveik neįmanoma apibendrinti Orzechowskio už- 
imamų pozicijų, nes jis be galo lengvai keitė stovyklas (kartais 
jis užsipuldavo tai, ką vos prieš dieną buvo gynęs). Fryczą 
Modrzewskį galime laikyti kilnaus proto liberalu, siekiančiu 
utopijos, o Orzechowskis įkūnijo visus tuos smulkiosios ba- 
jorijos bruožus, kurie kėlė pasipiktinimą jo priešininkui. Orze- 
chowskis demonstravo panieką žemesniosioms klasėms, tuo 
pat metu giedodamas peanus šlovingajai bajorijos „aukso 
laisvei“ ir kaltindamas karalių bandymais tą laisvę suvaržyti. 
Negana to, jis laikė lenkus Dievo išrinktąja tauta - tai patvir- 
tino, jo nuomone, ta pati „aukso laisvė“. Dvasininkija, pasak 
Orzechowskio, turėjo nepakankamai įtakos visuomenės gyve- 
nimui. Teokratija, t.y. visiškas valstybės pavaldumas Bažny- 
čiai, buvo jo idealas. Savo garsiajame lenkiškai parašytame, 

nors turinčiame lotynišką antraštę, veikale Ouincunx (Pirami- 
dė, 1564) jis pasinaudoja geometrine figūra savo argumentams 
paremti. Duota: jei piramidė simbolizuoja valstybę, vadinasi, 
jos viršūnė - tai Romos Katalikų Bažnyčia, o šonai - tai tikė- 
jimas, kunigas, karalius ir altorius. Jeigu ne puikus stilius, 
Orzechowskis nebūtų nusipelnęs vietos literatūros istorijoje. 
Vis dėlto nė vieno kito rašytojo kūryba nėra toks tobulas 
smulkiosios bajorijos ydų ir nesugebėjimo skirti savo asme- 
ninės naudos nuo bendros gerovės pavyzdys. Savo šovinizmu 
ir visų, nepriklausančių jo socialinei grupei, užsipuolimais 
(pavyzdžiui, Lietuvos bajorus jis laikė kultūriškai žemesniais) 
Orzechowskis išpranašavo vadinamąjį būsimojo šimtmečio 
„Sarmatizmą“. 

Visas protestantų, ypač arijonų, polemistų sąrašas užimtų 
nemažai vietos, tačiau gana keista, jog nė vienas iš jų būrio 
literatūriniu brandumu neprilygo įžymiam jėzuitui Piotrui 
Skargai. Gimęs teisėjo iš Grujeco netoli Varšuvos šeimoje, jis 
lankė mokyklą savo gimtajame mieste, po to studijavo Kroku- 
vos universitete, tuo pat metu dirbdamas kilmingų jaunuolių 
repetitoriumi. Vėliau, tapęs kunigu, jis Lvove pelnė ugningo 
pamokslininko šlovę. Tada Skarga nuvyko į Romą, kur įstojo 
į Jėzuitų ordiną. Baigęs novicijatą, buvo išsiųstas į Lietuvą, 
kur erezija buvo stipriausiai palaikoma ir turėjo aktyviausių 
šalininkų. Jis tapo pirmuoju Vilniaus jėzuitų akademijos (ga- 
vusios universiteto statusą 1578 metais) rektoriumi ir jėzuitų 
mokyklų Polocke, Rygoje, Dorpate steigėju, sekdamas kara- 
liaus Stepono Batoro pergalingų žygių prieš Ivaną Žiaurųjį 
maršrutu. Nors karalius globojo Jėzuitų ordiną, jo nuostata 
toli gražu nebuvo fanatiška, ir jo valdymo metu tarp konfesijų 
vyravo tam tikra pusiausvyra. Po jo mirties, kai Lenkijos ir 
Lietuvos karaliumi buvo išrinktas švedų princas, visa tai pasi- 
keitė. Zigmantą Vazą (vadinamą Zigmantu III) iš pradžių rė- 
mė protestantai, bet greitai jie suprato klydę, kai (netrukus 
po rinkimų) karalius parodė tikrąjį karšto Romos kataliko 
veidą. Tuomet Skarga buvo paskirtas karaliaus pamokslinin- 
ku ir galėjo daryti įtaką valstybės politikai, kreipdamas ją 
kontrreformacijos linkme. Apsigimęs kovotojas, puikiai suge- 
bantis kalbėti bei rašyti, jis skyrėsi nuo tokio pat karingo 
Orzechowskio polinkiu į pompastišką stilių ir įsitikinimų 

tvirtumu. Negana to, jis nustatė naują, tamsybininkišką elgesį 
protestantų atžvilgiu, iš anksto juos prakeikdamas kaip „pra- 
garo išperas“: „Kas piktžodžiauja prieš Viešpatį, mirtimi te- 
miršta“; „Išvesk piktžodžiautoją prieš stovyklą, o tie, kurie jį 
girdėjo, tegu uždeda rankas ant jo galvos ir tegu jį akmeni- 
mis užmuša visa liaudis.“ Tokius posakius reikia suprasti 
kaip paprasčiausią pompastišką retoriką, nes pats Skarga 
tikrovėje nebuvo griežtų priemonių šalininkas. Tačiau jėzuitų 
mokyklose išmokslintas jaunimas kartais suprasdavo šią 
retoriką paraidžiui ir paversdavo ją prieš kalvinus bei arijo- 
nus nukreiptais pogromais. Studentiškos riaušės retai baig- 
davosi žmogaus gyvybės atėmimu, tačiau dažnai pridarydavo 
materialinių nuostolių ir padėjo formuotis naujai nepakan- 
tumo atmosferai. Tokie vadai kaip Skarga neabejotinai išsau- 
gojo Lenkiją Vatikanui — tas faktas vėliau pasirodė be galo 
svarbus, nes Lenkija, turinti Bažnyčios centrą už savo ribų, 
išlikdavo nepalaužiama net pavergta užsienio valstybių. Skar- 
ga taip pat rūpinosi krikščionių vienybe, žinoma, supras- 
damas ją kaip paklusnumą Vatikanui. Jis buvo vienas tų, 
kurie sukūrė milžinišką Vakarų ir Rytų Bažnyčių suvienijimo 
planą. Jėzuitams pavyko laimėti Stačiatikių Bažnyčios Lietu- 
vos Didžiojoje Kunigaikštystėje ir Ukrainoje paramą šiai idė- 
jai, o tai išgrindė kelią Brastos unijai (1596). Po šios sutarties 
Respublikos platybės regėjo, kaip Rytų stačiatikybę jose keičia 
Graikų katalikybė. Reikia atidžiai stengtis neprojektuoti kur 
kas vėlesnių laikotarpių argumentų į šešioliktojo šimtmečio 
religinius ginčus. Graikų Katalikų Bažnyčios klausimas tapo 
pačiu svarbiausiu devynioliktojo amžiaus lenkų-rusų konf- 
likte. Idant pašalintų blogį, kurį Stačiatikių Bažnyčiai padarė 
ištvirkę lenkai, carai administracinėmis priemonėmis sunai- 
kino Graikų Katalikų Bažnyčią. Lenkams caro valdžios vyk- 
domas Graikų katalikų persekiojimas nereiškė nieko kita, kaip 
svetimo užkariautojo veiksmą, neparemtą jokia teise, siekiantį 
priversti paklusti vietinius gyventojus. Devynioliktajame am- 
žiuje religinis klausimas buvo susipynęs su tautiniu. Kitaip 
buvo Skargos laikais: nacionalinė savimonė Lietuvos Didžio- 
joje Kunigaikštystėje iš esmės neegzistavo. Nors jos gyvento- 
jai buvo vadinami lietuviais, namie ar dokumentuose varto- 
jamų kalbų įvairovė neleido griežtai skirti tautybės. Rytų 

stačiatikybės šalininkai daugiausia kalbėjo rytinių slavų dia- 
lektu (senąja gudų ar senąja ukrainiečių kalba). Tačiau jei kur 
nors būdavo priešinamasi unijai, tai dažniausiai ne tautiniais 
sumetimais. Kai kuriose Kunigaikštystės provincijose ir ypač 
Ukrainoje šių prieštaravimų pagrindą, be abejonės, sudarė 
klasinis konfliktas, kadangi ištikimybė Romai buvo tapusi pa- 
klusnumo valdančiajai klasei sinonimu. Unitų (Graikų Kata- 
likų) Bažnyčiai buvo lemta tapti pirmiausia kaimo Bažnyčia. 
„Lietuvių“ (iš tiesų rytinių slavų) bajorijos pirmoji karta dau- 
giausia keitė tikybą iš stačiatikių į protestantų, antroji karta — 
iš protestantų į Romos katalikų; tuo tarpu Graikų katalikų 
kunigas su savo žmona ir vaikais tarnavo kaime kur kas kuk- 
lesnių parapijiečių dvasinei gerovei. Ukrainoje pasipriešini- 
mas iš Lenkijos sklindančiai katalikybei didino klasinę įtam- 
pą, bet kita vertus, neginčytina, kad Graikų Katalikų Bažnyčia 
buvo gyvybingas kultūrinis veiksnys, vėliau budinęs ukrai- 
niečių tautinę savimonę. 

Skargos pamokslininko veikla neapsiribojo religijos sritimi. 
Jis didžiai domėjosi piliečio pareigomis valstybei, tad daugelis 
jo pamokslų buvo politinio pobūdžio. Iš jų garsiausi yra Pa- 
mokslai Seimui (Kazania sejmowe, 1610). Nors nelengva atskirti 
Skargos kalbas bei rašytinius tekstus, galime tarti, kad jis į 
literatūrinę pamokslo formą bandė įvilkti politinį traktatą. Šis 
puikiai sukomponuotas veikalas prasideda pamokslu apie 
išmintį, kuri laikoma privaloma Seimo nario dorybe. Kiekvie- 
no kito pamokslo tema skirtinga: antrojo — meilė šaliai; tre- 
čiojo — blogis, kylantis iš vidinės nesantaikos Respublikoje; 
ketvirtojo ir penktojo —- kitas pavojus tautai, būtent religinė 
erezija; šeštojo — sutrikimai, kylantys iš karaliaus valdžios 
silpnėjimo. Septintajame, kuriame kalbama apie neteisingus 
įstatymus, esama keistos maišaties: blogais įstatymais laikomi 
ir tie, kurie trukdo pasaulietinei valdžiai pagelbėti bažnytinei 
jurisdikcijai, ir tie, kurie garantuoja habeas corpus (lenkų teisė- 
je - neminem captivabimus), ir tie, kurie valstiečius paverčia bau- 
džiauninkais. Aštuntasis iškelia į dienos šviesą viešuosius nu- 
sižengimus, kurie dažniausiai lieka nenubausti - tokius kaip 
piktžodžiavimas, prabanga, lupikavimas, valstiečių priespau- 
da, valdininkų parsidavėliškumas ir kt. Kaip rodo šis temų 
sąrašas, Skarga laikosi konservatyvios pozicijos, remiančios 

stiprią centrinę valdžią (paklūstančią Bažnyčiai) ir teokratinės 
bei patriarchalinės dvasios socialinę teisėtvarką. Pamokslai taip 
pat atskleidžia fanatišką patriotizmą. Jis kreipiasi į bajoriją 
kaip į valstybės „valdančiąją klasę“ ir, tikėdamasis sukelti pi- 
lietinės atsakomybės jausmus, bando paneigti būdingą šios 
klasės atstovams įsitikinimą, kad Lenkija laikosi tik todėl, jog 
nėra valdžios (Nierządem Polska stoi). Skarga rašo labai re- 
torišku, agresyviu stiliumi, nusižiūrėtu nuo Biblijos, ypač nuo 
nirtulingų pranašų prakalbų. Kaip vėliau Bossuet Prancūzi- 
joje, tautų istoriją jis laiko Dieviškosios Apvaizdos teikiamų 
apdovanojimų ir bausmių seka. Kadangi jis visur aplink save 
regi nuodėmes, tad ir bando įtikinti skaitytojus, jog Respub- 
lika netrukus žlugs, ir, naudodamasis Izaijo, Jeremijo, Ezekie- 
lio ir Jonos knygų citatomis, išskleidžia pranašiškus šalies 
pražūties vaizdus. Jo parabolių stilius dažnai skamba evan- 
geliškai; pavyzdžiui, lygindamas valstybę su laivu, jis rašo: 


Kai laivas skęsta, o vėjas jį verčia, kvailys užgulęs savo ryšulėlius ir 
skryneles saugo, o laivo ginti nestoja, ir mano, kad jis save patį myli, o 
juk pats save šitaip pražudo. Nes kai laivo nėra kam ginti, jis su visais, 
kuriuos paėmė, nuskęsti turi. 


Lygindami Skargą su tokiais politiniais rašytojais kaip 
Fryczas Modrzewskis, matome, jog detalesnė blogybių - pa- 
vyzdžiui, valstiečių priespaudos ar negerų įstatymų - analizė 
pirmojo būna pakeičiama bendro pobūdžio raginimais atmesti 
nuodėmę ir grįžti į doros kelią. Stilius, nors ir puikus tradici- 
jos ribose, neturėtų nuo mūsų akių paslėpti santykinį turinio 
skurdumą. Skargos mąstymas - tai žingsnis atgal nuo vaisin- 
gų humanizmo bei reformacijos judėjimų. Vis dėlto jis sukūrė 
homiletikos pavyzdį būsimam laikotarpiui, kuris turėjo at- 
verti šliuzus pamokslavimo potvyniui. Negalima nepastebėti 
savito Skargos politikos bei religijos lydinio svarbos, nes kartu 
su jam būdingu bibliniu stiliumi jis ne kartą įvairiais pa- 
vidalais sugrįš į lenkų literatūrą ateinančiais šimtmečiais. 
Skargą taip pat galima pavadinti mesianizmo lenkų literatū- 
roje šaukliu; panašiai nusiteikę devynioliktojo amžiaus inte- 
lektualai pripažino savo skolą šiam autoriui. Todėl Mickevi- 
čius, 1841 metais skaitydamas slavų literatūrų kursą Collėge 
de France, šitaip kalbėjo apie Skargą: 

Visoje istorijoje jis mato tik dvi tautas, kurios, jo nuomone, įstengė 
suvokti aukštą tėvynės sąvoką: išrinktoji tauta, t.y. hebrajai, ir lenkai. Šios 
dieviškos misijos įrodymu jis laiko ypatingą palaiminimą, davusį Lenkijai 
daugybę karalių, tarp kurių nebuvo nė vieno tirono, ir leidusį Boleslovui 
Drąsiajam, vieninteliam įvykdžiusiam nusikaltimą, atlikti atgailą prieš 
numirštant. Lenkijos, kaip labiausiai į šiaurę nutolusios krikščioniškos ša- 
lies, [geografinė] padėtis — tai dar vienas jos užduoties saugoti ir nešti 
civilizaciją liudijimas. Ir galiausiai laisvė, kuria Lenkija naudojasi, Skargai 
yra dar vienas įrodymas, kad ši valstybė sukurta pagal dieviškąjį „planą“. 
Valstybė veikia taip pat kaip žmogaus organizmas. Siela, pasak jo, turi 
valdžią kūnui, tačiau ši valdžia konstitucinė, ne despotiška. Kūne ji at- 
lieka lygiai tas pačias funkcijas kaip karalius, valdantis lenkų Respubliką. 
Būtent dėl to Skarga šią laisvę vadina „aukso laisve“ - šiuos žodžius ga- 
lima suvokti tik žinant jų paslėptąją prasmę: auksas pagal viduramžišką 
sampratą dažnai reikšdavo, kaip žinome, tobulybę, didybę; alchemikams 
jis buvo koncentruota šviesa, hermetinių mokslų šalininkai ieškojo aukso, 
kuris suteikdavo sveikatos ir amžinąjį gyvenimą. Ta pačia prasme bulė, 
apibrėžianti politinę Šventosios Romos Imperijos organizaciją, buvo 
pavadinta „Aukso bule“, ir šia prasme Skarga bei po jo kūrę rašytojai 
pavadino politinę Lenkijos Karalystės laisvę „aukso laisve“, ne tik 
užtikrinusia kiekvienam piliečiui galimybę visapusiškai tobulėti, bet 
kiekvienam suteikusia atsakomybę už savo veiksmus. 

Tad Skargos meilė tėvynei įkvepia jį ginti Lenkiją kaip Naująją Je- 
ruzalę, į kurią Dievas sudėjo dideles viltis. Tačiau tokia Lenkija, kokią 
jis ją suvokia, egzistuoja tik jo paties mintyse - jis ją net atskiria nuo tau- 
tos. Tie žmonės, kurie išduoda šią Apvaizdos įkurtą šalį, išduoda ir savo 
misiją. Skarga šiuos žodžius skyrė kartai, kurią jis laikė prasikaltusia, 
žengiančia pražūtingu keliu, vedančiu didelių nelaimių link. 


Nors akcentuojančią tai, ką pats Skarga vargu ar apibrėžė, 
Mickevičiaus interpretaciją verta paminėti, nes ji parodo tą 
pasididžiavimą, su kuriuo lenkai žvelgė į savo politines insti- 
tucijas ir iš kurio kilo jų tikėjimas ypatinga tautos lemtimi. Ki- 
ta vertus, ši citata išreiškia kažką panašaus į tipiškai lenkišką 
požiūrį, gyvą iki pat šių dienų, būtent prisirišimą prie idea- 
lios Lenkijos įvaizdžio, sumišusį su karčiu tikrovės smerkimu 
ar net bjaurėjimusi ja. Reikėtų paminėti dar vieną veiksnį, 
stiprinusį išskirtinės misijos jausmą: musulmoniškos Turkijos 
artumą. Priešingai negu pietiniai slavai, didžioji Vengrijos da- 
lis ir Valakija, Lenkija sėkmingai priešinosi turkų galybei. Pa- 
našiai ir augančios Rytų stačiatikybės tvirtovės maskvėniškoje 
Rusioje vaizdas kartu su kontrreformacijos sukeltu Lenkijos 
prieraišumo Romos katalikybei atsinaujinimu pasitarnavo 

stiprinant lenkų išskirtinės padėties —- Vakarų krikščionijos 
pasienio valstybės - suvokimą. Skargos išpranašautas mesia- 
nizmas surado skelbėjų jau septynioliktajame šimtmetyje. 
Vėliau, devynioliktajame amžiuje, mesianistinį mitą keistai 
paveikė Prancūzijos revoliucija ir Napoleono kultas. Tada 
idealioji Lenkija tapo demokratinių idėjų įsikūnijimu, prie- 
šingu Šventosios Sąjungos autokratiniams režimams. 

Ilgainiui Skargos povyza įgavo didybės bruožų, ir tai, kas 
turėjo būti laikoma puikaus stiliaus priemonėmis, pradėta su- 
vokti pažodžiui, kaip realią valstybės žūtį nusakančios pra- 
našystės. Pamokslų Seimui autorius tapo gilaus susirūpinimo 
visuomenės reikalais simboliu ir devynioliktojo šimtmečio 
dailininkų buvo egzaltuotai vaizduojamas ugningu pamoks- 
lininku su iškeltomis rankomis ir besiplaikstančiais žilais 
plaukais. 

Mes jau akcentavome viduramžių ir baroko dvasios gimi- 
nystę. Pats Skarga sėmėsi iš viduramžių hagiografijos, rašyda- 
mas savo Šventųjų gyvenimus (Žywoty šwietych, 1579). Devyni 
šio veikalo leidimai, pasirodę dar autoriui esant gyvam, liudija 
jo milžinišką populiarumą. Tai pasakojimų apie kankinius, at- 
siskyrėlius bei asketus, paimtų iš krikščionybės analų, rinki- 
nys. Jame taip pat aprašomi kai kurie šešioliktojo šimtmečio 
veikėjai, pavyzdžiui, tie, kurie žuvo už savo tikėjimą nuo Hen- 
riko VIII rankos. Tarp Skargos išpopuliarintų šventųjų buvo 
jo amžininkas lenkų jėzuitas Stanistawas Kostka. Kostka, 
aristokratiškos kilmės jaunuolis, pabėgo nuo savo šeimos, 
draudusios jam stoti į Jėzuitų ordiną. Iš Vienos, kur studijavo 
prižiūrimas brolio, jis pėsčias, apsivilkęs skarmalais nukeliavo 
į Romą ir pasiekė savo tikslą; tačiau netrukus po to, kai įstojo 
į ordiną, jis mirė — dar visai jaunas, in odore sanctitatis — ir 
buvo kanonizuotas kaip šventasis. Skarga pristatė ir kitus 
lenkų šventuosius, tokius kaip Jaceką Odrowąžą (1183-1257) 
ir Janą Kantą (1390-1473). Šventųjų gyvenimai - tai gryniausios 
šešioliktojo šimtmečio lenkų kalbos pavyzdys. Nors Skarga 
paprastai cituojamas kaip lenkų renesansinės prozos kūrėjas, 
jo dvasinis prisirišimas prie praeities daro jį panašų į tiltą tarp 
priešrenesansinio ir barokinio laikotarpių. 

Labai populiari paskutiniaisiais šešioliktojo amžiaus dešimt- 
mečiais poleminės literatūros rūšis buvo proziniai ir eiliuoti 

pamtfletai, vadinami turcyki. Nukreipti prieš turkus, jie buvo 
gana įvairaus turinio - nuo gerai apgalvotų įrodymų apie 
Otomanų pavojų iki prakeiksmų srautų, tarytum kompen- 
suojančių netikėlių žudynes. Turėkime omenyje, jog turkų 
galybės plėtimasis tuo metu buvo prikaustęs viso Europos 
žemyno dėmesį. 


Teatras 


Negausių žinių apie lenkų teatrą iki šešioliktojo amžiaus 
galime pasisemti tik iš lotyniškų liturginių dramų, vaidintų 
bažnyčiose ir šventoriuose, fragmentų ir keleto giesmių ar 
raudų, kadaise buvusių misterijų dalimi. Jei laikysime, kad 
lenkakalbio teatro istorija prasidėjo renesanso laikais, tai 
nebūtinai reikš, kad grynai viduramžiškos formos visiškai 
išėjo iš apyvartos. Pasak iškilaus belgų mokslininko profeso- 
riaus Backviso: 


Tiesa, kad dramos veikalai nepriklauso didiesiems šešioliktojo am- 
žiaus lenkų literatūrinės kultūros pasiekimams. Palyginti su klestinčiu 
puikios formos ir turinio lyrinės poezijos žanru ir su politine literatūra, 
drama vis dar išgyvena savo vaikystę. Čia nėra nieko nepaprasta - tas 
vėlavimasis kilo iš pačios sociokultūrinės lenkų visuomenės struktūros. 
Nors, kaip pastebėjau kalbėdamas apie kitokio pobūdžio kūrinį, suke- 
liantį mums tam tikrą nepasitenkinimą [būtent Kochanowskio Satyrą), 
saulę galima išvysti ir vandens laše; tad tai tinka ir lenkų renesanso 
teatrui. Jame aiškiai matome pėdsakus jėgų, kurios literatūrinio kūrybin- 
gumo srityje - o ta sritimi čia apsiribojame - sulydo vaizduotę, subtilumą 
ir žavesį, — tai reiškinys, būdingas tai Europos daliai, tai vienai šaliai, 
nepakartojamai savo ypatingais bruožais, kurių nerastume niekur kitur. 

Išeities taškas - humanizmas, dar ir dar kartą humanizmas, ar veikiau 
būdas, kuriuo humanizmas šioje šalyje buvo ne tiek perimtas, kiek įsi- 
savintas, ne tiek perkeltas, kiek kūrybiškai pakeistas. 


Humanizmas persmelkė visus teatrinius žanrus. Apie 1500 
metus regime lotyniškos liturginės dramos saulėlydį ir mo- 
dernaus lotyniško vaidinimų dialogo atsiradimą. To paties 
šimtmečio viduryje lotynų kalbą teatruose išstūmė lenkų kalba. 

Kaip ir lotyniškos liturginės dramos, misterijos būdavo 
vaidinamos per krikščioniškas šventes ir siekė atskleisti jų 
reikšmę individo gyvenime. Vakarų Europoje misterijos buvo 
kuriamos pagal grynai viduramžiškus štampus, tačiau Len- 
kijoje jose atsirado naujos, pasaulietiškesnės pasaulėžiūros, 

kuri derino daug nesugretinamų dalykų, pėdsakų. Misterijos 
žanras liko populiarus keletą šimtmečių, nors pamažu vis 
leidosi iki folkloro lygio. Ji susijusi su tokiais papročiais (tur- 
būt tiksliau juos vadinti teatriniais vaidinimais) kaip szopka 
(lėlių vaidinimas kalėdine tematika, kuriame dalyvauja tokie 
nuolatiniai personažai kaip Karalius Erodas, Mirtis ir Vel- 
nias), vaikų, persirengusių Trimis Karaliais, kaukių eisenos 
ar Šventąjį Kapą per Velykas saugantys vyrukai su romė- 
niškais šalmais, ar ilgas muškietų bei mažų patrankėlių saliu- 
tas Prisikėlimo išvakarėse — pastarasis paprotys dar buvo 
paplitęs devynioliktojo šimtmečio pradžioje. Kaip jau minė- 
jome, misterijos tam tikru mastu atspindėjo atbundančius 
publikos pasaulietinius interesus. Neabejotinai geriausias iš 
šių vaidinimų, su dideliu pasisekimu garsiausių režisierių 
statomas ir mūsų dienomis, - tai Istorija apie šlovingąjį Viešpa- 
ties prisikėlimą (Historia o chwalebnim zmartwychstawaniu Pans- 
kim), parašyta, o gal tik išleista apie 1580 metus Mikotajaus 
iš Vilkoviecko, priklausiusio brolių Paulinų ordinui Kroku- 
voje. Jos formos tobulumas verčia manyti, jog tai galutinis 
rezultatas daugelio tarpinių veikalų, kurie tobulėjo rašomi 
kaskart pagal tą patį modelį. Veikalo sąranga puiki; glaustu- 
mas bei tikroviškumo jėga jam suteikia šviežumo, tuo tarpu 
aštuonskiemenės eilutės sieja kūrinį su praėjusios epochos 
eilėdara. Pjesėje esama smulkių pastatymo nuorodų, jos 
veiksmas prasideda, kai vedantysis personažas Prologas ima 
aiškinti turinį. Jo monologas baigiasi žodžiais: „Dabar tamstos 
nusiraminkit ir veikalo įdėmiai klausykit. O norėdami, kad 
tamstos būtumėte budresni ir klausytumėtės įdėmiau, be 
popietinio snaudulio, mes pasitelksime giedojimą, kuris 
tamstas nuolat budins tarp posmų.“ Jokio siužeto čia nėra: 
evangelijos ištrauka perskaitoma, po to aktorių suvaidinama 
scenoje. Veiksmas prasideda epizodu, kai aukštieji kunigai 
(vadinami vyskupais), trokšdami išvengti pavojaus, ateina 
pas Pontijų Pilotą (vadinamą seniūnu) ir prašo jo pastatyti 
sargybą prie Kristaus, žadėjusio prisikelti iš numirusiųjų, 
kapo. Sargybiniai vaizduojami tipiškais prastuomenės sam- 
diniais, tai mušeikos, kokių sutiksi kiekviename Lenkijos 
miestelyje. Kai Jėzus, keldamasis iš kapo, juos išgąsdina, vie- 
nas rėkia rusiniškai, kitas - vokiškai, trečias - vengriškai. 

Toliau seka trumpa scena su trimis moterimis, suradusio- 
mis Kristaus kapą tuščią; tačiau scena pragare vaidinama su 
ypatingu pasigardžiavimu. Jėzus, atrodo, bus įstūmęs velnius 
į neviltį, nes štai jis ruošiasi atimti jų turtą, t.y. sielas, įkalintas 
čia nuo žmonijos atsiradimo pradžios. Jėzus elgiasi su velniais 
gana griežtai, net žiaurokai. Pragare sutikęs Adomą, pranašus 
ir šv. Joną Krikštytoją, jis negaišta laiko juos vaduodamas. Vė- 
liau jis paprašo ko nors pabūti pasiuntiniu ir nunešti motinai 
žinią apie jo prisikėlimą. Adomas siūlo savo paslaugas, tačiau 
jos nepriimamos, nes, klaidžiodamas šen ir ten, kaip jis pratęs 
daryti, skainiodamas obuolius, figas ir citrinas, jis gali pamirš- 
ti kelionės tikslą. Abelis taip pat atstumiamas, nes pakeliui 
gali sutikti Kainą, su kuriuo turi senų sąskaitų. Nojus netinka- 
mas dėl pomėgio išgerti. Šv. Jonas Krikštytojas gali išgąsdinti 
Jėzaus motiną kupranugario odos apranga. Norėtų eiti gerasis 
plėšikas, tačiau budeliai sulaužė jo kojas, tad Jėzus pasiunčia 
angelą. Vaidinimas baigiasi Jėzaus pokalbiais su savo motina, 
Marija Magdaliete ir apaštalais. Lyriškas, jaudinantis ir komiš- 
kas, šis veikalas liudija didelį jo autoriaus (ar autorių) teatrinį 
meistriškumą ir sugebėjimą sudominti plebėjišką publiką. 

Kad įgautų vietinį koloritą, misterijos dažnai turėdavo 
komiškų intarpų rytinių Respublikos sričių valstiečių šneka- 
ma kalba. Pavyzdžiui, tokie intarpai iš Švenčiausiojo Jono Krikš- 
tytojo, Dievo pasiuntinio, mirties paveikslo (pastatyto 1619 me- 
tais) ukrainiečių literatūros tyrinėtojų cituojami kaip pirmieji 
ukrainietiški teatro dialogai. 

Misterijas greičiausiai vaidindavo gildijos ir aktoriai mėgė- 
jai, kurie kaip dekoracijas naudodavo vadinamąsias „pavė- 
sines“. Laiką, kurio reikėdavo aktoriams pereiti iš vienos 
„pavėsinės“ į kitą, užpildydavo giedojimas, taip pat žymintis 
ir kito veiksmo pradžią. Vėliau, greičiausiai septynioliktojo 
amžiaus pradžioje, iš klajojančių anglų komediantų buvo 
nusižiūrėtas elžbietinis spektaklių statymo metodas. 

Lotyniška antikinė drama, ypač komedija, Lenkijoje pir- 
miausia pradėta vaidinti dvare ir universiteto aplinkoje. Įvai- 
rios adaptacijos bei skoliniai ją pakeitė, o perteikta gimtąja 
kalba, ji atsigręžė į mažiau rafinuotą publiką. Pagal antikinius 
pavyzdžius kuriama humanistinė drama buvo palyginti ne- 
ilgaamžė, kadangi turtinga miestiečių vidurinioji klasė, ge- 

riausiai pasiruošusi ją priimti, kaip tik tuo metu (t.y. bai- 
giantis šešioliktajam amžiui) buvo beprarandanti savo reikš- 
mę. Vis dėlto šio žanro poveikis lenkų literatūrai buvo stiprus. 
Pakako kelių dešimtmečių pereiti nuo nerangių pirmųjų 
bandymų prie gerai apgalvotų pjesių, parašytų turtinga kalba. 
Pirmoji humanistinė drama, išleista lenkų kalba, Pario, Trojos 
karalaičio, teismas (1542), lotyniško mažai žinomo vokiečių 
humanisto Loecherio teksto perteikimas, dar tebėra ant vidur- 
amžiškos ir renesansinės nuostatų ribos. Trys deivės, papra- 
šiusios Pario nuspręsti, kuri iš jų gražiausia, gana nelauktai 
pasirodo esančios trijų gyvenimo kelių alegorijos: Paladė 
Atėnė atstovauja pažinimo ir apmąstymų kupinam gyveni- 
mui; Junonė - valdžios ir šlovės siekimui; Venera - grožio ir 
malonumų vaikymuisi (ji taip pat gundo saugumu, kurį teikia 
moters pinigai). Paris atiduoda pirmenybę Venerai ir kaip 
atlyginimą gauna Eleną, kurią jos neprotingas vyras Mene- 
lajas, prieš išvykdamas į Bohemiją (taip!), paliko jo globai. 
Negaišdamas laiko Paris gana stačiokiškai reikalauja, kad 
Elena miegotų su juo, nes, šiaip ar taip, ji jam yra Veneros pa- 
žadėta. Būtų buvę nemoralu rodyti Parį ir Eleną besidžiau- 
giančius vienas kitu visą dešimtį metų, tad pjesėje bausmė 
ateina gana greitai: Paris, sužeistas Menelajo kalavijo, krinta 
šaukdamas: „Jėzau, Marija, neapleiskit manęs! Jie jau mano 
kūną kapoja. Tad jus nedaug prašau, palaukit, leiskit atlikti 
išpažintį! Ateik greičiau pas mane, mielas Dieve, mielas ku- 
nige, kol šitie neatėmė man gyvybės.“ Pati alegorinių perso- 
nifikacijų hierarchija slepia moralinę pamoką: aukščiausia — 
Paladė Atėnė, antroji - Junonė, trečioji - Venera. 

Tokią pjesę nuo Kochanowskio dramos Trojos tematika 
Graikų pasiuntinių išvarymas, kuri yra tobuliausias humanis- 
tinės dramos Lenkijoje pavyzdys, skiria ištisa bedugnė. Vis 
dėlto Kochanowskio artimiausi sekėjai laikėsi jo nustatytų 
aukštų eiliavimo ir kompozicijos reikalavimų. Vienas tokių 
buvo Piotras Cieklinskis (1558-1604), lenkiškai perteikęs vieną 
Plauto komedijų - Trinummus (Potrėjny). Plautas savo ruožtu 
sekdavo graikiškais originalais. Cieklinskio komedija, pasta- 
tyta didiko dvare greičiausiai 1595, o išleista 1597 metais, pa- 
sitelkdama tėvyninį scenovaizdį ir vietinius žmonių tipus, 
atskleidžia moralistinius ketinimus. Prologe, eilėraštyje, skir- 
tame Plautui, sakoma: 

Tu, kurs be reikalo savo juokais Romą barei, nes savo laimei pakenkei, 
apsivilk sermėgą, Plautai, nusivilkęs togą, nusimauk savuosius ir ap- 
simauk kaustytais batais kojas, ir kalbėk lenkiškai, idant suprastų mū- 
siškiai tai, ko taviškiai klausytis nenorėjo, nes kai jie pamatys, kaip iš- 
didžioji Roma žlugo, nors buvo didesnė, ir neteko laisvės, tada užsinorės 
klausytis lenkai, ir tu susirinksi savo darbo vaisius. 


Sekdamas Kochanowskiu šis autorius rašo baltosiomis eilė- 
mis - trylikaskiemenėmis eilutėmis su cezūra (septyni + šeši) 
ir daugybe perkėlimų. Jo eilės gana gyvos ir pasiekia humo- 
ristinį efektą, ypač trumpuose dialoguose. 

Siužetas, naujiena, atrasta kartu su antikos teatru, sukasi 
apie sūnų palaidūną Pangračą, švaistantį turtus, kol tėvas su 
kitu sūnumi, besiruošiančiu studijuoti Sorbonoje, išvykęs į 
Prancūziją. Sargas Dobrochovskis, kurio priežiūrai tėvas pa- 
liko visus šeimos reikalus, dėl jaunojo padaužos pergyvena 
gana sunkų laikotarpį, nes pastarasis vien iš pasipūtimo išar- 
do planuojamą sesers santuoką su padoriu jaunuoliu Ščensnu. 
Nors brolis privalo duoti seseriai kraitį, tačiau palaidūnas 
neturi nė grašio; ir nors Dobrochovskiui tėvas yra palikęs 
paslėptą lobį, šis bijo apie tai prasitarti. Veiksmas vyksta Lvo- 
vo mieste tarp miestietiškai gyvenančių bajorų. Komiški tar- 
nų, vietinių kapitalistų, kaip graikas Filokletas (Lvove gyveno 
nemažai armėnų bei graikų), personažai veiksmui suteikia 
gyvumo. Pats spalvingiausias veikėjas - tai žemesnysis rašti- 
ninkas, plebėjas, vardu Pierčikas, kuris tam tikrą akimirką dėl 
siužeto vingrybių klaidingai palaikomas tėvo pasiuntiniu, 
atvykusiu iš Prancūzijos, ir parodo patį keisčiausią Europos 
geografijos išmanymą. Tačiau nelauktai grįžta tėvas, padauža 
atvedamas į doros kelią, ir viskas pasibaigia laimingai. 

Ši pjesė - tai puikus humanistinio rūpesčio jaunimo auklė- 
jimu pavyzdys. Šlovinamos studijos užsienyje, nors išsilavi- 
nimas, kurį galima gauti vietinėse jėzuitų mokyklose, irgi ver- 
tinamas labai palankiai. Diskusijos taip pat sukasi apie kilimo 
visuomenės laiptais kelius, atsiveriančius jaunimui, ir apie 
karinę tarnybą. Tuo metu lenkai ruošėsi žygiui prieš Maskvą; 
todėl tarnavimas ginklu valstybei buvo tapęs svarbesniu dis- 
kusijų objektu negu politika. Pastaroji, besiremianti tik žo- 
džiais, tėra viso labo „vanduo, šalčio sukaustytas, arba snie- 
gas, vėjo pakeltas ir į pusnį supustytas. Blogais Respublikai 

laikais tartum žiemą ji laikosi, bet pavasarį ištirpsta.“ Iš Plauto 
paimtas siužetas Cieklinskiui pasitarnavo tiktai kaip struk- 
tūros griaučiai. Jis pavertė jį ryškiu lenkų gyvenimo paveiks- 
lu, kuris tampa beveik apčiuopiamas tiradose, nukreiptose 
prieš prabangą, prieš paskalas, t.y. prieš tuos, 


kurie vaidina, kad viską žino, kas ką galvoja ir apie ką galvoti turi, ką 
karalius pasakys karalienei į ausį, kas Kalkutoje ir kas Amerikoj darosi, 
kurie gauna žinių iš visų šalių; kurie net numano, ką pats Dievas danguje 
archangelui Mykolui įsakys. 


Pjesė Elgetiška tragedija (Tragedia žebracza) - tai visai ne tra- 
gedija (sąvokos „tragedija“ ir „komedija“ tais laikais vartotos 
kaip sinonimai), o plebėjiškos humanistinės komedijos pavyz- 
dys, pasaulietiškas ir drąsus savo gyvenimiškais pastebė- 
jimais. Populiarumą pelnė ir čekiški šio originalaus lenkiško 
veikalo, išleisto 1551 metais, vertimai. 

Veiksmas vyksta smuklėje, kur puotauja abiejų lyčių elgetų 
būrelis. Tai toli gražu ne atsitiktinis sambūris, o gerai orga- 
nizuota draugija su demokratiškai išrinktu vadu, suėjusi at- 
švęsti vienos savo poros, skarmaluoto senio ir bjaurios senos 
raganos, vestuvių. Jie pareiškia, kad jau daugybę naktų pra- 
leido drauge, todėl yra sutuokti pačiu tinkamiausiu būdu, ir 
dabar, kai nusprendė bendrai gyventi, jiems nereikalinga 
jokia bažnyčia. Prasideda muzika ir šokiai, bet linksmybėms 
sutrukdo smuklėje apsistojęs pirklys. Tarp pastarojo, oficia- 
liosios visuomenės atstovo, ir elgetų, kurie yra sukūrę savą 
visuomenę visuomenėje, tuojau pat kyla konfliktas. Pirklys 
leidžiasi į ginčą su elgetomis ir išvardija jų piktus darbus: 
norėdami išvilioti pinigus, jie apgaudinėja žmones apsimes- 
tiniu aklumu, luošumu, ligomis. Elgetos atsako jam apibūdin- 
dami pirklio profesiją, kuri, pasak jų, susideda iš melavimo 
ir apgaudinėjimo. Galiausiai vienas po kito jie papasakoja, 
kaip kadaise buvę turtingi, tačiau visko netekę, o dabar jau- 
čiasi laimingi, būdami laisvi. Jie išsako ironišką panegiriką sa- 
vo profesijai: 

Mūsų luomas laisvas, nors nelabai patrauklus, mes laisvesni už ka- 
ralius, kunigaikščius, ponus, valstiečius ir miestiečius. [...] Mus stebina 


žmonės, jaučiantys mums neapykantą, nes nežino, jog esame giriami 
Šventajame Rašte labiau už kitus luomus. Jei reikia įrodymų, tai pats 

Kristus mus laimina, teikia pirmenybę prieš kitus, dovanodamas dangaus 
karalystę, - ar galime trokšti didesnės šlovės? 


Karšto ginčo metu pirklys elgetų sumušamas ir kitą dieną 
pasiskundžia jų vadui. Kaip prieš tai regėjome vedybų paro- 
diją, taip dabar tampame teismo išjuokimo liudininkais. Va- 
das paskelbia tokį nuosprendį už įžeidimą: vienaakis elgeta 
liks be vienos akies, vienakojis - be vienos kojos, senos raga- 
nos negalės gimdyti vaikų. Komedijoje vienodai pašiepiamas 
pirklys ir elgetos. Pirklys negali būti dorybės pavyzdys, bet 
ir elgetoms tenka atsiimti savą kritikos porciją. Pasak pirklio, 
visi jie savo lazdose turi plieninius durklus, terorizuoja kai- 
mus, degina nesvetingus namus, šnipinėja turkams, apsimes- 
dami šventaisiais apgaudinėja paprastą liaudį, užsiima burti- 
ninkavimu, lanko raganų šabus. Apskritai komedija primena 
Pieterio Breughelio tapybą. 

Galima tarti, kad Elgetiška tragedija pradeda naują žanrą, 
vadinamą komedia rybaltowska. Lenkiškas žodis rybalt, atrodo, 
bus kilęs iš itališko ribaldo, kuriuo vadinami žemesnio rango 
bažnyčios tarnautojai — varpininkai, zakristijonai ir pan. Tai 
buvo menko išsilavinimo plebėjai, dažnai žmonių namuose 
sutinkami įkyruoliai, užsiimantys mokytojavimu ir muzika. 
Jų sukurta literatūra turi tiek panašumų su „žakų“, arba stu- 
dentų (t.y. literatura žakowska), jog, jas skirianti riba lieka labai 
neryški. Šiurkštaus realizmo kupinos plebėjų komedijos at- 
spindi ne tik jų gyvenimo būdą, bet ir jų, kaip visuomenės 
sluoksnio, savivoką. Visada tykantys kelių grašių, už kuriuos 
galėtų išgerti, jie įkyrėdavo smuklininkams amžinais skundais 
dėl neteisybių, kurias jiems padarė pasaulis, tiksliau, klebo- 
nai, jų šeimininkės arba sugulovės (vaizduojamos siaubin- 
gomis pikčiurnomis). Savo sąmojį jie taikė mažam pasaulėliui, 
pažįstamam jiems iš tiesioginės patirties. Paprastai jie reikš- 
davo miesto prastuomenės pažiūras, būdavo antiprotestantai; 
protestantus laikė pasipūtusiais gudragalviais. Komedia rybai- 
towska klestėjo antrojoje šešioliktojo ir pirmojoje septyniolik- 
tojo amžiaus pusėje toje šalies dalyje, kur būta pačių stipriau- 
sių miestų, t.y. pietuose. Nesunku išskirti kelias dažniausiai 
pasitaikančias šio žanro temas; pagrindinė - tai elgetos. ( Šis 
luomas jau tada turėjo bendrą visai Europai folklorą.) Žemes- 
nieji bažnyčios tarnautojai, kurių daliai teko pareiga prižiūrėti 

elgetų veiklą - „geriesiems“ elgetoms buvo leidžiama prašyti 
išmaldos prie bažnyčių, o „blogieji“ tokių pelningų vietų ne- 
gaudavo - naudojosi tuo elgetų profesijos pažinimu, eksploa- 
tuodami šią temą humoristiniais tikslais. 

Elgetų klajonėse (Peregrynacja dziadowska), tam tikroje eiliuo- 
toje, teatralizuotoje „novelėje“, matome slaptą elgetų pasitari- 
mą apie artėjančią kaimo mugę. Jie pasirodo esą tikri Lenkijos, 
Bohemijos, Vengrijos, net Italijos iki pat Romos pietuose bei 
rytinių slavų kraštų iki pat Maskvos šiaurėje topografijos ir 
gyvenimo sąlygų žinovai. Jie reiškia visišką cinizmą šventų 
dalykų atžvilgiu, o raganavimą laiko vieninteliu rimtu užsiė- 
mimu. Jie šaltai išnaudoja valstiečių naivumą, kaip matyti, pa- 
vyzdžiui, iš vieno elgetos pasakojimo apie tai, kaip Silezijoje 
jis apsimetė vilkolakiu ir kaip tai atnešė jam neblogų pajamų 
iš nusigandusių kaimo moterų. Jie bendradarbiauja su kitais 
nusikaltėliais, miškų ir kalnų plėšikais, ir šnipinėja sukilu- 
siems kazokams. Užuot dirbę, jie verčiau sutinka turėti sulau- 
žytus sąnarius ir išluptas akis, nes tai duoda pajamų. 

Kita, plėšikaujančių kareivių, tema rutuliojama komedijų 
cikle, kurio pagrindinis personažas Albertas - tai ne kas kitas, 
kaip atgaivintas senovinių komedijų kareivis pagyrūnas (miles 
gloriosus). Albertas - tai bažnyčios tarnautojas, kurį parapijos 
klebonas, pagal įstatymą privalantis kariuomenei duoti vieną 
kareivį, turi išsiųsti į karinę tarnybą. Aprūpintas tuo, ką nai- 
vus klebonas ir jis pats - kvailas tarnautojas - įstengė nupirkti 
iš Krokuvos sendaikčių pardavėjų, t.y. pasenusiais praėjusio 
šimtmečio ginklais ir dvesiančiu kuinu, Albertas išvyksta į 
karą. Po dvejų tarnybos metų jis grįžta tapęs tobulu sukčiumi. 
Sekdamas darbdavio pamokymais, jis rūpestingai vengė mū- 
šių, kariaudamas su vištomis ir žąsimis valstiečių ūkiuose. Jis 
net užsidirbo šiek tiek pinigų panaudodamas chorvedžio 
talentą kitiems tikslams — dainuodamas nešvankias daineles 
karinėse stovyklose. Kituose variantuose Albertas vadinamas 
Matu ir esti protestantų pastoriaus sūnus. Kai Matas su tėvu 
nuvyksta į Krokuvą pirkti karinės amunicijos, jiems parduo- 
damas senas apsiaustas, nors visas skylėtas, tačiau turėjęs pri- 
klausyti Martino Lutherio sūnui, vertingas kalavijas, husitų 
vado Jano Žižkos naudotas mūšyje, ir durklas, kuriuo nusižu- 
dė Lukrecija ir kuris vėliau buvo patekęs Anglijos karalienės 

Elžbietos nuosavybėn. Prie Alberto šunybių Matas prideda 
dar vieną: siekdamas naudos, pereina į Romos katalikybę. 

Trečioji tema tiesiogiai susijusi su pačių „ribaldų“ gyve- 
nimu. Naujoje nenaudėlių komedijoje (Komedia rybaltowska nowa) 
magistras (mokyklos mokytojas), chorvedys, varpininkas ir 
mūsų pažįstamas Albertas bastosi po kaimus ieškodami mais- 
to. Jie bando įtikinti valstiečius juos pamaitinti, tačiau šie tvir- 
tai atsisako, teisindamiesi, kad plėšikaujantys kareiviai jau 
surijo viską, kas buvo valgoma. Kaip tik tuo metu vienas to- 
kių kareivių įžengia į pirkią, ir netrukus prie jo prisijungia 
du elgetos. Įsiliepsnoja karštas politinis ginčas, atskleidžiantis 
visą to meto politinių problemų supratimą. Kareivis, kuriam 
tenka priekaištai dėl kaimus plėšiančios kariuomenės elgesio, 
primena lenkų patirtas kančias, kai šie, užėmę Maskvą, buvo 
maskvėnų apsupti Kremliuje. Jie buvę priversti valgyti kates 
ir šunis, o kai kuriems ir „kalinio šlaunis atrodė skani it 
geriausia elniena“. Tačiau elgetos nesiliauja tyčiotis iš karei- 
vio, priekaištaudami už tai, kad šis nepasiliko Maskvoje, kai 
ji buvo lenkų rankose, o rodo narsumą tik tada, kai plėšia be- 
ginklius valstiečius. Po to vykstančio susirėmimo metu elge- 
tos nuginkluoja kareivį, tačiau Albertas atpažįsta, kad tai jo 
senas draugas, ir įtikina elgetas jį paleisti. Patenkintas ginčo 
pabaiga valstietis ima juos vaišinti maistu, kurį buvo paslėpęs 
saugioje vietoje. Pertraukas užpildo dviejų elgetų dainos ir 
šokiai. Tai viena gyviausių „nenaudėlių komedijų“, pasižy- 
minti kasdieninio gyvenimo detalių gausa. Atsiradusi maž- 
daug septynioliktojo šimtmečio pradžioje, ši komedija taip pat 
gali būti lyginama su realistine olandų ir flamandų to paties 
laikotarpio tapyba. 

Priekalnių tarnautojų sinode (Synod klechėw podgėrskich) iš 
kaimų bei miestelių, esančių į pietus nuo Krokuvos, ir Tatrų 
priekalnių tarytum į savo profesinės sąjungos suvažiavimą 
susirenka „ribaldai“, apimti troškimo pasiskųsti gyvenimo są- 
lygomis: visada per mažu užmokesčiu ir įvairiomis skriau- 
domis. Vaidinimas susideda iš debatų, panašių į tuos, kurie 
vyksta parlamente. Tarnautojas atsistoja, labai smulkiai išpa- 
sakoja savo nelengvą dalią ir atiduoda balsą už vienokį ar 
kitokį kolektyvinį sprendimą. Kai kurie pasisako už radikalius 
sprendimus - atsisakyti vykdyti savo pareigas ar visiškai 

pakeisti profesiją, išmokti amato ar užsirašyti į kariuomenę. 
Bet kai vienas jų paskelbia ketinąs tapti protestantu ir puo- 
selėjąs viltį pasidaryti pastoriumi, kiti jį apspjaudo ir išmeta 
iš susirinkimo. Galiausiai jie balsuoja dėl chartijos, nustatan- 
čios jų profesijos pagrindines teises bei pareigas. Tokios pro- 
cedūros anuo metu atrodė labai juokingos, ypač kai būdavo 
kalbama apie varpininkus, chorvedžius ir pradinių mokyklų 
mokytojus. 

Persirenginėjimai, dažnai karnavaliniai, teikė teminės me- 
džiagos ketvirtosios atmainos „nenaudėlių komedijoms“. To- 
kio vaidinimo veiksmas dažniausiai vykdavo smuklėje, kur 
visokiausi gėrimai, taurės, stiklinės, buteliai būdavo vaizduo- 
jami su ypatingu pasimėgavimu. Vienoje tokių komedijų 
smuklėje susirinkusią kompaniją aplanko fantastiniai perso- 
nažai - Bakchas su satyrų palyda ir du velniai. Kiekvienam 
draugijos nariui Bakchas, vadovaujantis karnavalui, pasiūlo 
tiek bokalų alaus, kiek to asmens vardas turi raidžių. Kaip ga- 
lima tikėtis, vardai skamba maždaug taip: Kufo-beczko-baryto- 
-cebr-boktako-kuflowski (Stiklin-statin-šul-kubil-butel-bokalovs- 
kis). Kai vienas dalyvių nuvirsta po stalu, likusieji krečia jam 
pokštus. Jie pritvirtina karvės ragus prie miegančiojo galvos, 
o veidą bei rankas apklijuoja šeriais. Pastarojo nuotykiai, kai 
jis pabudęs pradeda eiti per kaimynus, užima didelę vaidi- 
nimo dalį. Šios karnavalinės Užgavėnių (Miesopust) komedijos 
veiksmas rutuliojasi pašėlusiu greičiu; kyla pagunda tarti — 
kinematografiškai. 

Garsiausia persirengėlių motyvą panaudojusi komedija, 
galų gale prasiskynusi kelią ir į dvaro teatro repertuarą, - tai 
Piotro Barykos Karalius iš valstiečio (Z chtopa krol), pirmą kartą 
pastatyta 1633 metais. Veiksmas prasideda nuo išdaigos, kelių 
kareivių iškrečiamos valstiečiui, kurį jie rado miegantį girtą. 
Jie aprengia jį brangiais rūbais, uždeda karūną ir elgiasi su 
juo kaip su karaliumi. Valstietis, nors ir nesuvokdamas savo 
tikrosios padėties, greitai išdaigininkus įvaro į neviltį besaikiu 
apetitu maistui ir gėrimams. Kareiviai, kadangi tais laikais 
lenkų kariuomenėje būta daug kazokų, kalba ne tik lenkiškai, 
bet ir ukrainietiškai. Vaidinimas baigiamas epilogu apie kar- 
navalą. Jame autorius paskelbia, kad sezonas pasibaigė ir 
jaunuoliai, nesusiradę žmonų, bei merginos, nesusiradusios 

vyrų, turės laukti iki Velykų. Dėl glaustos sąrangos ir grynos, 
bet tikroviškos kalbos šią pjesę net šiandien labai įdomu skai- 
tyti. Ji parašyta trylikaskiemenėmis eilutėmis, kurias autorius 
vartoja tiesiog meistriškai. 

Komedia rybaltowska žanras išsilaikė maždaug apie šimtą 
metų, iki septynioliktojo amžiaus vidurio, kada kaip tik ir bu- 
vo parašytas Karalius iš valstiečio. 

Labai pamėgta viduramžių Europoje moralitė savo tobu- 
lumo viršūnę pasiekė angliškoje Everyman versijoje. Paprastai 
moralitė pasakojama istorija apie nusidėjėlį, stojantį prieš 
Dievo teismą. Kalbėdami apie Lenkiją, mes jau minėjome 
penkioliktojo amžiaus fragmentą „Mirštančiojo skundas“ arba 
vėliau Mikotajų Rejų ir jo Pirklį (Kupiec), kur šiuo žanru pasi- 
naudota siekiant perteikti protestantiškas idėjas. Baroko 
laikotarpiu, kai buvo pamėgti pragaro vaizdai, šis žanras vėl 
atgimė ir klestėjo visą septynioliktąjį šimtmetį, ypač jėzuitų 
teatruose. Keistas pereinamasis šio žanro pavyzdys - tai 1604 
metais išspausdinta Tragedija apie lenkų Scilurą (Tragedia o 
polskim Scylurusie), sukurta plebėjų rašytojo Jano Jurkowskio. 
Sciluras buvo legendinis skitų karalius, kuris, norėdamas 
parodyti sūnums jėgą esant vienybėje, pirmiausia liepė per- 
laužti surištą strėlių pundelį, po to - jas atskirai po vieną. Jur- 
kowskio pjesėje Sciluras susikviečia prie mirties patalo tris 
savo sūnus, kurie pasirodo besą: lenkų Herkulis, kareivis, 
kovojantis su turkais (jis atstovauja aktyviajam gyvenimui), 
lenkų Paris (išauklėtas Prancūzijoje ir Vokietijoje, gyvenantis 
malonumų gyvenimą) ir lenkų Diogenas (siekiantis išmintin- 
go ir doro gyvenimo). Tėvas, kaip ir jo legendinis pirmtakas, 
duoda sūnums pamoką su strėlėmis. Iš karto po to pasirodo 
karūną dėvinti Mirtis, kurią seka Velnias, atėjęs pasiimti Sci- 
luro sielos. Bet kadangi du karaliaus sūnūs yra geri, angelas 
nuveja Nelabąjį. Interliudą pirmojo veiksmo pabaigoje sudaro 
humoristinis dviejų nenaudėlių, skubančių į šermenų puotą, 
dialogas. Jie kalbasi tipišku to meto vagių slengu. 

Antrajame veiksme Herkuliui (kuris pagal scenines nuoro- 
das „turi būti apsisiautęs liūto ar leopardo kailiu“) pasirodo 
Malonumų deivė („turi būti puošniai apsirengusi, su žvake 
vienoje rankoje ir su kalaviju ar durklu - kitoje“) ir Dora („tu- 
ri būti paprastai ir tvarkingai apsirengusi, vienoje rankoje 

laikyti inkarą, kitoje - žalią vainiką“). Herkulis nusprendžia 
sekti Dorą ir už tai nusipelno panegirikos, kurią jam išsako 
Šlovė („turi turėti baltus ir juodus sparnus, daug plunksnų 
ir akių [!], vienoje rankoje laikyti žalią vainiką, kitoje - lieps- 
nojantį deglą ar du trimitus“). 

Trečiajame veiksme Paris („turi būti apsirengęs pagal itališ- 
ką ar vokišką paprotį ir laikyti citrą“) ruošiasi suteikti pirme- 
nybę Venerai prieš Junonę (kuriai tarnauja jo brolis Herku- 
lis) ir Paladę Atėnę (kuriai tarnauja jo brolis Diogenas). Jis taip 
pat atiduoda pagarbą naujam personažui, vadinamam Wielki 
Chwat - lyg ir visų pasaulio tuštybių ceremonmeisteriui. Šlovė 
paskelbia, kad Pario laukia gėdingas galas, ir veiksmas pasi- 
baigia Pario ir Elenos šokiu; jiems ištiesdamas kilimą talkina 
Wielki Chwalt. Velniai juokingais vardais (Kostrubanas, Duliba- 
nas, Mendrela) meta kauliukus dėl Pario sielos. Šio veiksmo 
interliudas glaudžiai susijęs su komedia rybattowska, nes vaiz- 
duoja blogą pono elgesį su jo vaikų repetitoriumi studentu. 

Ketvirtajame veiksme lenkų Diogenas („turi vilkėti kunigo 
rūbais ir laikyti knygas“) veltui ieško dorai gyvenančio žmo- 
gaus. Gana keistai pasirodo Aleksandras Didysis ir pradeda 
su juo pokalbį. Vaidinimas pasibaigia Šlovės išsakoma pane- 
girika Diogenui. 

Dialogų žanras atsirado viduramžiais, bet naują kryptį įga- 
vo aršių tarpkonfesinių kovų laikais. Pati ši forma balansuoja 
ant rašytinės literatūros ir teatro ribos. Pavyzdžiui, Mikota- 
jaus Rejaus Trumpas trijų asmenų - pono, vaito ir klebono pokalbis 
buvo skirtas skaityti, o ne vaidinti. Tačiau dialogai, turintys 
įrodyti kokį nors teiginį, tiek katalikų, tiek protestantų daž- 
niau būdavo pateikiami teatro forma. Pavyzdžiui, Užgavėnių 
komedijoje, datuojamoje nuo šešioliktojo šimtmečio vidurio, 
Romos katalikų parapijos klebonas leidžiasi į ilgą teologinį 
disputą su savo svečiu —- miestelėnu protestantu. Pastarasis, 
pasijutęs argumentų įvarytas į kampą, grasina šeimininkui 
fizine jėga, todėl gauna geros pylos iš klebono tarnų. Kitame 
veiksme nepakankamai išmanantis savo Bibliją miestelė- 
nas grįžta su studentu, kaip jam atrodo, gerai išsimokslinusiu 
Vitenberge. Tačiau studentą, tiesą sakant, labiau domina ge- 
rų pietų perspektyva. Kai tik jis horizonte išvysta tokią per- 
spektyvą, narsiai pasuka diskusiją prie pasninko ir Užgavėnių. 


4 T] 115 


Dialogai 


Jėzuitų teatras 


TREČIAS SKYRIUS 


Trečiajame veiksme, po pietų, studentas, daugmaž pralaimė- 
jęs ginčą, prašo kunigą pakviesti savo šeimininkę Mašką, nes 
jis norįs šokti. Ši piktai atkerta: „Aprūkau, smirdžiu dūmais; 
kaip eisiu pas svečius, jei dar nebuvau pirtyje?“ Vis dėlto ji 
ateina ir ne tik pakeri studentą grožiu, bet pasirodo besanti 
geriausia teologė. Drauge su savo darbdaviu ji nugali protes- 
tantus, kuriems vaidinimo pabaigoje tenka atsiprašyti. 

Iki pat antrosios aštuonioliktojo šimtmečio pusės teatras 
kaip nuolatinė institucija Lenkijoje buvo nežinomas. Vaidi- 
nimus statydavo gildijos ar mėgėjų trupės, remiamos turtingų 
žmonių, didikų ar karalių. Kadangi studentai idealiai tiko vai- 
dybai, įvairios mokyklos taip pat rengdavo spektaklius miš- 
riai publikai, susidedančiai iš mokinių ir vietinių miestelėnų. 
Jėzuitų ordinas pavertė tokius mokyklų teatrėlius galingu 
ideologiniu ginklu prieš protestantizmą. Jėzuitai, gerai įsisą- 
moninę liturgijos teatrališkumo vertę (jokios protestantiškos 
pamaldos spalvos, garso ir judesio prasme negalėjo pasiūlyti 
tikintiesiems nieko panašaus į Romos katalikų apeigas), savo 
teatrinius sugebėjimus taikė ir mokyklos scenoje. Jėzuitų teat- 
ras Lenkijoje turėjo maždaug dviejų šimtmečių istoriją, ir jei- 
gu sutiktume su šios srities specialisto Juliano Lewanskio 
nuomone, tą istoriją galima suskirstyti į keturis laikotarpius: 
pirmajam, eksperimentavimo, laikotarpiui, trukusiam nuo 
pirmosios jėzuitų kolegijos įkūrimo 1564 metais iki šešiolik- 
tojo šimtmečio pabaigos, būdingas, viena vertus, svyravimas 
tarp dialogų ir moralitė, kita vertus - draminės formos svy- 
ravimas tarp dramos ir muzikinio spektaklio; antrasis, klestė- 
jimo, periodas užėmė pirmąją septynioliktojo šimtmečio pusę, 
kai jėzuitiškas stilius išsiskyrė gerai suręstomis pjesėmis su 
gyvais interliudais ir buvo pasiekta tam tikra pusiausvyra tarp 
žodžio, garso, muzikos ir sceninių efektų. Vaidinimų tekstai 
rašyti lenkų ir lotynų kalbomis; jėzuitų scenos meno dalimi 
tapo įdomi naujovė - stebuklingasis žibintas. (Šios rūšies 
teatras - tai puiki lenkų baroko iliustracija.) Trečiasis, deka- 
danso, laikotarpis prasidėjo antrojoje septynioliktojo šimt- 
mečio pusėje ir siekė pirmuosius aštuonioliktojo amžiaus de- 
šimtmečius. Pantomima su garso ir šviesos efektais (ypač su 
stebuklinguoju žibintu) buvo pamėgta labiau už kitus elemen- 
tus. Tekstai buvo nerangūs ir naivūs. Vyravo lotynų kalba; 

buvo išnykę visi polemikų ir diskusijų pėdsakai. Ketvirtasis, 
lėto atgimimo, laikotarpis - nuo aštuonioliktojo amžiaus vi- 
durio iki 1773 metų, kai popiežius paleido Jėzuitų ordiną - 
pasižymėjo grįžimu prie lenkų kalbos, laipsnišku eiliuoto 
teksto pakeitimu proziniu ir gerais užsienio veikalų vertimais. 

Jėzuitų teatras įdomus slavų kultūros tyrinėtojams dėl jo 
įtakos draminių formų migracijai iš vakarinės į rytinę Slaviją. 
Rytinėse lenkų-lietuvių Respublikos srityse veikė maždaug 
dvidešimt trys jėzuitų kolegijos, kurių geografija siekė net 
Mogiliovą, Polocką, Smolenską ir Vitebską. Jėzuitai, puikiai 
sugebėdami prisitaikyti prie vietos sąlygų, kartais statydavo 
spektaklius senąja gudų ir senąja ukrainiečių kalba; nebuvo 
niekinamos ypač krikščionims stačiatikiams artimos temos, 
pavyzdžiui, kankinių Boriso ir Glebo gyvenimai. 

Protestantų mokyklos liuteroniškuose šiaurės Lenkijos mies- 
tuose skyrė daug dėmesio pjesėms lotynų ir vokiečių kalbo- 
mis. Tačiau lenkiškų protestantų mokyklų teatras pirmiausia 
skolingas čekų rašytojui, vienai septynioliktojo šimtmečio 
pradžios Europos literatūros įžymybių, Janui Amosui Ko- 
menskiui (Comenius). Po to, kai jo tėvynė 1620 metais buvo 
nugalėta Habsburgų ir jos oficialia religija tapo Romos kata- 
likybė, Komenskis emigravo į Lenkiją, idant prisijungtų prie 
savo bendratikių, vadinamų Čekų brolija, puoselėjusių Jano 
Huso tradicijas. Lešne, Didžiojoje Lenkijoje, jis įsteigė pasau- 
linio garso lenkišką mokyklą, kad galėtų skleisti tai, ką jis 
vadino pansophia (universalųjį pažinimą - ta prasme jis buvo 
enciklopedistų pirmtakas). Komenskis laikė teatrą idealia 
komunikacijos priemone, daug efektyviau perteikiančia žinias 
nei vadovėliai, nes geriau pritaikyta mokinių poreikiams. 
Apie savo lenkišką patirtį Komenskis rašė: 

Man kalbėjo, jog tokius žaidimus derėtų palikti jėzuitams; aš esą buvau 
pašauktas rimtesniems dalykams. Atsakiau: tie žaidimai veda prie rimtų 
tikslų. Tiesa, jėzuitai - pasaulio vaikai, labai sumaniai tvarkantys savo 
reikalus; o mes esame šviesos vaikai, nepakankamai įgudę. Malonumą 
teikiančiais metodais jie pritraukia talentingus protus iš viso pasaulio ir 
savo pratimais parengia juos gyvenimo užduotims, tuo tarpu mūsų meto- 
dai apmiršta. Ir pridūriau: jei mes neturėtume tokių pratimų savo mokyk- 
lose Lenkijoje, viskas sustotų; tik jais mes ne tik sulaikome mūsų žmones, 
kad jie nesiųstų vaikų į jėzuitų mokyklas, bet kai kurių net laukiame iš 
jėzuitų ateinant pas mus. 

Komenskio įžvelgiamus mokyklų teatrų privalumus galima 
apibendrinti šitaip. Pirma - jokia disciplina neskatina stu- 
dentų įdėti tiek pastangų, kaip dalyvavimas teatro spektak- 
lyje. Kadangi vaidindami mokiniai patiria malonumą, žinias 
jie perima kur kas greičiau nei skaitydami knygas. Antra — 
aktorius studentus labai skatina pagyrimo viltis ir nesėkmės 
baimė. Trečia - mokytojai dirba stropiau, kadangi jie turi 
parodyti apčiuopiamus rezultatus scenoje. Ketvirta — tėvai, 
pamaloninti viešo jų sūnų pasisekimo, nešykšti pinigų moky- 
mui ir teatro spektakliams. Penkta — talentingos asmenybės 
turi galimybę parodyti savo gabumus, ir mokytojui suteikia- 
mos geresnės sąlygos negu klasėje nustatyti, kam turėtų būti 
skirta stipendija. Šešta - mokiniai gauna būtiną jų ateities 
karjerai išsilavinimą, t.y. jie išmoksta judėti, kalbėti, atlikti 
įvairius vaidmenis visuomenėje. 


Raštija kitomis kalbomis 


Būdama daugiatautė valstybė, lenkų-lietuvių Respublika 
skatino ne tik lenkiškos bei lotyniškos literatūros raidą. Re- 
formacija ir jos sukeltos polemikos padėjo vystytis ir kitoms 
vietinėms kalboms. Miestuose, kur gyveno vokiečių daugu- 
ma, ypač Baltijos jūros pakrantėje, vokiečių kalba taip sėk- 
mingai pradėjo konkuruoti su lotynų, jog netrukus ja buvo 
sukurta turtinga literatūra. Tačiau mums kur kas įdomiau pa- 
žymėti, kad Respublikos teritorija buvo trijų naujų literatū- 
rų - lietuvių, gudų ir ukrainiečių - gimimo vieta. Nors terito- 
rija, kurią galima būtų pavadinti etniškai lietuviška, buvo 
Lietuvos Didžiojoje Kunigaikštystėje, nedidelė vakarinė jos 
dalis priklausė Rytų Prūsijos kunigaikštystei, tuo metu pa- 
valdžiai Respublikai. Šios kunigaikštystės sostinė Karaliau- 
čius buvo svarbus protestantų leidybos centras, ir čia 1547 
metais pasirodė pirmoji knyga, prabilusi į lietuvius jų gimtąja 
kalba - Martyno Mažvydo Katekizmas. Nuo tos akimirkos 
spausdintų lietuviškų knygų skaičius vis didėjo, bet iki aš- 
tuonioliktojo amžiaus visi šie veikalai buvo religinio turinio 
(protestantiški ar katalikiški), išskyrus pirmąjį trikalbį lenkų, 

lotynų ir lietuvių kalbų žodyną, Konstantino Sirvydo išleistą 
Vilniuje 1629 metais. 

Nuo viduramžių, kai Lietuvos Didžiosios Kunigaikštystės 
sienos apglėbė tautas, kalbančias keliais rytinių slavų dialek- 
tais, šiuos dialektus drauge su kirilicos alfabetu pradėta var- 
toti oficialiuose dokumentuose. Valdančioji Lietuvos diduo- 
menė taip pat pamažu nustojo kalbėti savo gimtąja kalba ir 
ėmė vartoti slavų, t.y. lenkų bei rytinių slavų, kalbas. Jau še- 
šioliktajame amžiuje lietuvių kalba buvo laikoma grynai vals- 
tietiška, ir tokia padėtis išsilaikė iki devynioliktojo šimtmečio 
pabaigos. Oficiali Kunigaikštystės kalba - vadinamoji rusinų — 
šešioliktajame amžiuje taip pat jau rodė skilimo į šiaurinę — 
gudų ir pietinę - ukrainiečių atmainą ženklus. Be to, tuome- 
tinė lingvistinė situacija buvo labai nepastovi, ir rusinų kalba 
sugėrė daug lenkiškų žodžių. Kai kurie tekstai iš tiesų skamba 
it lenkiški, tik užrašyti kirilica su pridėtomis rytinių slavų 
linksnių galūnėmis. Be to, toli gražu neaišku, koks buvo ofi- 
cialiosios raštų ir žmonių šnekamosios kalbų santykis. Bet 
kuriuo atveju nė vienas, studijuojantis Didžiosios Kunigaikš- 
tystės gyvenimą bei institucijas ar reformacijos istoriją, negali 
palikti nuošalyje turtingos medžiagos, susidedančios iš įsakų, 
nuostatų, juridinių formulių, taip pat religinių polemikų. 
Pirmoji Biblija vietine kalba (Francišako Skorinos veikalas), 
išleista Respublikos teritorijoje, buvo, kaip jau minėjome, iš- 
versta ne į lenkų, o į senąją gudų kalbą. Monumentalus juri- 
dinis veikalas Lietuvos Statutas irgi buvo išleistas senąja gudų 
kalba Vilniuje 1529 metais. Vietiniai Didžiosios Kunigaikštys- 
tės protestantai taip pat nepamiršo savo tėvynainių, nepakan- 
kamai mokančių lenkų kalbą. Todėl pats aktyviausias Lietu- 
vos arijonų vadas Simonas Budnas rašydavo savo polemikas 
tiek lenkų, tiek senąja gudų kalba. Pridurkime, kad abi šios 
kalbos buvo lygiateisės, ir Kunigaikštystės didikai dažnai Var- 
šuvoje viešai kalbėdavo gudiškai. Vienas tokių pavyzdžių — 
tai Kunigaikštystės vicekanclerio Leono Sapiegos kalba 1588 
metais. Vietinių žemvaldžių panegirinės eilės vietiniams di- 
dikams dažnai būdavo kuriamos senąja gudų kalba (vienas 
pavyzdžių - Andriaus Rimšos eilės). 

Tačiau turbūt pats įdomiausias pasaulietinis veikalas senąja 
gudų kalba - tai didiko iš Naugarduko apylinkių memuarai 

(juos malonu skaityti ir šiandien). Teodoras Jewlaszewskis 
(1564-1604), kalvinas, siųsdavo savo vaikus į arijonų mokyk- 
las, pats palaikydamas glaudžius santykius su Vilniaus Ro- 
mos katalikų dvasininkais. Gyvenimo pabaigoje rašytuose 
memuaruose jis su nostalgija prisimena didelės tolerancijos, 
kuri vyravo tarp Žmonių, turinčių skirtingus religinius įsitiki- 
nimus ir savo namuose kalbančių skirtingomis kalbomis, 
laikus. Šie tolerancijos laikai sparčiai ėjo į pabaigą įsigalint 
kontrreformacijai. Jewlaszewskio kalba kupina polonizmų ir 
Didžiosios Kunigaikštystės istorijoje žymi pereinamąjį laiko- 
tarpį, kai tokie kaip jis, rusinų kilmės, žemvaldžiai buvo be- 
pradedą atsisakyti savo gimtosios kalbos ir šnekėti lenkiškai, 
panašiai kaip atsiversdavo iš protestantų ar stačiatikių tikė- 
jimo į Romos katalikybę. 

Pirmieji reikšmingesni senosios ukrainiečių literatūros at- 
stovai buvo vienaip ar kitaip įsivėlę į polemikas apie susijun- 
gimą su Roma. Uniją palaikanti pusė turėjo talentingiausią 
polemistą Adamą Ipatijų Potijų (lenkiškai - Pociejų), savo ar- 
gumentus dėsčiusį tiek lenkiškai, tiek rusiniškai (senosios uk- 
rainiečių kalbos atmaina). Jo kritikos taikinys buvo kunigaikš- 
tis Ostrogiškis ir jo sekėjai - pasipriešinimo unijai centras. Ši 
grupė, įsikūrusi Ostroge, Volynėje, išleido Bibliją senąja baž- 
nytine slavų kalba, vadinamąją Ostrogo Bibliją. 

Ugningas pamokslininkas, savo raštuose svaidęs griausmus 
bet kokių bandymų suartinti Rytų ir Vakarų Bažnyčias adresu, 
buvo Ivanas Višenskis (gimęs šešioliktojo šimtmečio viduryje 
Ukrainoje, miręs apie 1620 metus). Didžiąją gyvenimo dalį jis 
praleido Atoso kalno vienuolyne, bet laiškuose iš šio vienuo- 
lyno į Respubliką spalvingu ir pompastišku stiliumi kritikavo 
pasaulietinius ir bažnytinius lenkų bei rusinų didikus, kurių 
elgesys jam atrodė nuodėmingas. Keista, tačiau esama paste- 
bimo panašumo tarp jėzuito Piotro Skargos ir jo amžininko sta- 
čiatikių vienuolio iš Atoso kalno stiliaus ir nuostatų, o tai rodo, 
jog Višenskis, nepaisant jo paniekos Romos tikėjimui, gindamas 
savo reikalą nevengė tam tikros vakarietiškos retorikos. 

Mes nesirengiame čia pateikti gudų ir ukrainiečių litera- 
tūrų raidos apybraižos, tik norime parodyti, jog rusinų kalba 
visą laiką buvo rašoma literatūra ir ją gerai suprato net etniš- 
kai lenkiškų žemių gyventojai. 

Septynioliktasis amžius: 
kontrreformacija ir barokas 


Istorinės žinios 


Prasidėjus septynioliktajam amžiui, politinės ir ekonominės 
sistemos pusiausvyra, visą praėjusį šimtmetį buvusi gana 
tvirta, ėmė rodyti nestabilumo ženklų. Seimas priėmė daug 
įstatymų, akivaizdžiai siekiančių apriboti miestelėnų privile- 
gijas. Todėl miestams, nepaisant jų santykinio turtingumo, 
prasidėjo nuosmukio laikai. Dar kurį laiką jie išliko produk- 
tyvūs švietimo ir literatūros srityse, bet šimtmečio viduryje 
viską niokojantys karai nulėmė galutinį lenkų miesto gyve- 
nimo sunykimą. Šalis grįžo prie grynai kaimiško gyvenimo 
būdo kaip tik tuo metu, kai Vakarų Europoje buvo pastebimas 
miestiečių klasės ekonominės galios didėjimas. Plantacijų tipo 
ūkių sistema palengva įsigalėjo visur, valstiečiams atnešdama 
nelaimes ir priespaudą. Bajorijos „aukso laisvė“ vis dažniau 
būdavo suprantama kaip palaiminimas savivalei bei anarchi- 
jai. Beveik kiekvieną dešimtmetį kartodavosi bajorijos bruzdė- 
jimai, vadinami „konfederacijomis“, nukreipti prieš valdžią, 
apkaltintą vienokiu ar kitokiu jų laisvės ribojimu. Šios konfe- 
deracijos paprastai pasibaigdavo kompromisais, kurie silp- 
nino pagarbą įstatymui. Į centrinę valdžią buvo žiūrima su 
įtarumu ir net neapykanta; nors, palyginti su linkusiomis į ab- 
soliutizmą kitų Europos valstybių monarchijomis, ji buvo 
bejėgė. Paradoksalu, bet bajorija, tapusi ilgos kovos su didi- 
kais ir vyskupais nugalėtoja ir tikroji šalies valdytoja (per Sei- 
mą), pasirodė turinti nedaug politinės nuovokos, nes leidosi 


121 


Politinė ir 
ekonominė 
sistema 


KETVIRTAS SKYRIUS 


paverčiama paslaugiu įrankiu kelių magnatų rankose. Vis 
daugiau šlėktijos, arba vidutiniosios bajorijos, - sudariusios 
apie 10 procentų visų šalies gyventojų - atstovų pasijusdavo 
skurdžiai. Didžiulių turtų susikaupimas kelių asmenų ran- 
kose siejosi su daugumos, t.y. vidutinių žemvaldžių, nuskur- 
dimu. (Penkioliktojo amžiaus viduryje vidutiniajai bajorijai 
priklausė 44,9 procento visos žemės, septynioliktojo amžiaus 
viduryje — tik 16,9 procento, o aštuonioliktajame amžiuje - tik 
9,2 procento.) Dėl šios priežasties kiekvienas turtingas didikas 
ar magnatas būdavo apsuptas gausybės „klientų“, kurių bal- 
sus vietiniuose seimeliuose, renkančiuose atstovus į pagrin- 
dinį Seimą, galėjo lengvai nupirkti. Todėl parlamentas virto 
magnatų kontroliuojamų frakcijų, ginančių jų privačius inte- 
resus, kovos lauku. Kai kurie magnatai atsirėžė milžiniškas 
„latifundijas“, ypač Ukrainoje, kuriose jie atvirai priešinosi 
karaliui, ir kiekvienas vykdė nuosavą politiką spausdamas 
vietinius gyventojus. Vienbalsiškumo principas Seime, nuo- 
saikiai taikytas šešioliktajame šimtmetyje, nes prieš pagrin- 
dinį balsavimą dėl visko būdavo susitariama frakcijų susirin- 
kimuose, dabar pagimdė liberum veto: „laisvas protestas“, kurį 
galėjo paskelbti Seimo narys, išreikšdamas savo asmeninį 
nepritarimą, automatiškai nutraukdavo sesiją ir visus įstaty- 
mus, priimtus jos metu, paversdavo niekiniais ir beverčiais. 
Liberum veto pirmą kartą buvo panaudotas 1652 metais. 
Pasinaudodami dinastiniais nesutarimais Maskvoje, lenkai 
parėmė pretendentą į šį sostą (Lžedimitrijų) ir, 1652 metais už- 
ėmę Smolenską bei sumušę į pagalbą apsiaustam miestui sku- 
bančią maskvėnų kariuomenę, patraukė į Maskvą. Jų vyriau- 
siasis vadas etmonas Stanistawas Žėtkiewskis buvo neeilinis 
asmuo - diplomatas ir karys, taip pat rašytojas, palikęs įdomų 
Maskvos kampanijos aprašymą. Su rusų bojarinais jis išsi- 
derėjo susitarimą, pagal kurį caro sostas turėjo būti pasiūlytas 
Vladislovui, lenkų karaliaus Zigmanto Vazos (Zigmanto III) 
sūnui. Tačiau nors lenkų kariuomenei pavyko užimti Krem- 
lių, Žėlkiewskis nesulaukė nei Seimo paramos, nei karaliaus 
Zigmanto, kuris tikriausiai pats troško Rusijos sosto, garan- 
tijų. Šiaip ar taip, Lenkijos valdovas atsakė kategorišku „ne“ 
į rusų bojarinų sąlygą, kad lenkų princas priimtų rusų stačia- 
tikių tikėjimą. Tuo tarpu rusai vėl sukaupė jėgas priešintis 

įsibrovėliams ir sėkmingai pradėjo ilgą Kremliaus apgultį. 
Lenkų kariuomenė, kuri jį laikė užėmusi nuo pat įsiveržimo 
į miestą pradžios, 1612 metų spalio mėnesį bado akivaizdoje 
buvo priversta kapituliuoti. (ŽZėtkiewskis taip pat vadovavo 
lenkų kariuomenei kare su turkais. Jis žuvo beviltiškame mū- 
šyje prie Cecoros 1620-aisiais.) 

Lenkų magnatų vykdomą priespaudą Ukrainoje dar pa- 
aštrino religinis konfliktas, kadangi čia valstiečių dauguma, 
priešingai nei Gudijoje, liko stačiatikiai ir todėl jautriai rea- 
guodavo į žemesniosios stačiatikių dvasininkijos raginimus. 
Padėtis tapo labai įtempta dar ir dėl kazokų. Tai buvo ypatin- 
ga socialinė grupė, į kurią panašios nerastume jokioje kitoje 
Europos dalyje. Kazokai sudarė tam tikrą karinį ordiną ir gy- 
veno viensėdžiuose palei Dnepro upę, nepripažindami jokių 
ponų, išskyrus netvarią ištikimybę Lenkijos Karūnai. Šie laisvi 
žmonės rengdavo grobikiškus karo žygius, pasiekdami net 
turkams priklausiusias Juodosios jūros pakrantes, ir gynė pla- 
čias pietines Respublikos stepes, kurioms nuolat grėsė musul- 
monų (totorių) antpuoliai. 1648 metais socialinis nepasitenki- 
nimas, susiliejęs su tautiniais bruzdėjimais, virto ukrainiečių 
sukilimu prieš Lenkiją. Karinę patirtį sukilėliams suteikė ka- 
zokai. Sukilimas įgavo valstiečių maišto pobūdį ir persimetė 
į tolimesnes vakarines sritis, sukeldamas pasipriešinimo judė- 
jimą net etniniuose lenkų rajonuose. Ukrainoje šį sukilimą jo 
vadas ukrainiečių didikas Bohdanas Chmelnickis pavertė po- 
litinio išsilaisvinimo karu. Tačiau jame būta daugiau negu 
dviejų stovyklų. Karalius suprato ukrainiečių lūkesčius ir bu- 
vo pasirengęs atlyginti skriaudas, o Chmelnickis (bent jau iš 
pradžių) siekė karaliaus paramos kovoje su magnatais. Tačiau 
pastarieji tepripažino vienintelę politiką — prievartą, tad šis 
karas išgarsėjo nenusakomais abiejų pusių žiaurumais. Po 
pirmųjų pergalių Chmelnickis buvo įvarytas į kampą ir 1654 
metais priverstas sudaryti su Maskva Perejeslavlio sutartį, ku- 
ria pavedė šalį caro globai. Tai sudarė sąlygas Rusijai vėliau 
aneksuoti Ukrainą. Po Chmelnickio mirties lenkai ir ukrainie- 
čiai stengėsi surasti kompromisinį sprendimą ir 1658 metais 
sudarė Hadzičo sutartį, kuria Respublika buvo apibrėžiama 
kaip trijų valstybių - Lenkijos, Lietuvos ir Rusios (Ukrainos) — 
federacija. Pastaroji turėjo pripažinti Lenkijos monarcho 

valdžią, siųsti atstovus į lenkų Seimą ir derintis prie bendros 
užsienio politikos. Kita vertus, Ukraina gavo teisę į nepriklau- 
somą jurisdikciją ir daug privilegijų stačiatikių tikintiesiems. 
Kijevo metropolitui ir stačiatikių vyskupams buvo suteiktos 
vietos Senate. Tačiau Maskvos diplomatija stengėsi išardyti 
šią sutartį, sėkmingai remdama priešiškus jai vietinius vadu- 
kus. Ilgas karas tarp Lenkijos ir Rusijos, sukeltas ne tik šių 
prieštaravimų, 1667 metais pasibaigė Andrušovo paliaubomis, 
kurios padalijo Ukrainą į dvi dalis, skiriamas Dnepro upės. 
Respublika išlaikė provincijas vakariniame Dnepro krante, o 
maskvėnams atiteko Kijevas. 

Nuo tos akimirkos, kai lenkai 1587 metais išsirinko Vazų 
kilmės švedų karalių, dinastinės peripetijos tapo pirma nuo- 
latinių karų su Švedija priežastimi. Susidūrimai daugiausia 
vykdavo Livonijoje, Baltijos pusiasalyje, ir Baltijos jūroje. 1655 
metais švedų kariuomenė, vedama karaliaus Karolio Gustavo, 
išsilaipino šiaurinėje Lenkijoje ir iš pradžių sutiko nesmarkų 
pasipriešinimą. Taip atsitiko todėl, kad atsimetė daugelis 
lenkų didikų protestantų, kurie pergalingos kontrreformacijos 
įžeisti prisijungė prie protestanto švedų karaliaus stovyklos, 
nors jo gretose netrūko ir katalikų. Švedai okupavo didžiąją 
Lenkijos dalį, tačiau patyrė skaudžių pralaimėjimų po nesėk- 
mingos Čenstakavo vienuolyno, gyventojų laikomo nacionali- 
ne šventove, apsiausties. Šis įvykis įgavo simbolinę reikšmę 
ir net įžiebė fanatiškai nusiteikusių valstiečių, kuriems vado- 
vavo katalikų kunigai, partizaninį karą prieš kitataučius ere- 
tikus. Lenkų kariuomenė, tuo metu turėjusi laiko persigru- 
puoti, galų gale keliuose mūšiuose įveikė švedus ir išstūmė 
iš šalies. To karo padariniai buvo ypač pražūtingi. Miestai liko 
visiškai nusiaubti ir dėl jau anksčiau prasidėjusio finansinio 
nuosmukio nebepajėgė atsistatyti. Miestų nuosmukis ištisus 
du šimtmečius pasiliko pastoviu lenkų kultūros istoriją for- 
muojančiu veiksniu. 1655-1656 metai žymi miestietiškos lite- 
ratūros pabaigą. Negana to, susidariusi galimybė protestantus 
apkaltinti bendradarbiavimu su priešu arijonizmo šalinin- 
kams užtraukė nešlovę ir pražūtį. Po karo katalikai ir kalvinai, 
ieškodami atpirkimo ožio, kuriam galėtų suversti savo kaltes, 
apkaltino arijonus pagalba priešui, ir 1658 metais Seimas 
priėmė įstatymą, nurodantį arijonams priimti katalikybę arba 


124 


Septynioliktasis amžius: kontrreformacija ir barokas 


nešdintis iš Respublikos. Ir todėl beveik šimtametę istoriją 
turinti Mažoji Bažnyčia nustojo egzistuoti. Patys aktyviausi 
arijonai emigravo į Olandiją, kur išleido Bibliotheca Fratrum 
Polonorum — monumentalų šio judėjimo raštų rinkinį. Tiesiai 
iš Olandijos ar per Angliją arijonizmas galiausiai pasiekė Ame- 
riką, kur įgavo Unitorių Bažnyčios pavidalą. Po 1655-1656 
metų kalvinizmas ir liuteronizmas palengva buvo paversti ne- 
reikšmingų mažumų tikėjimais. 

Tuo metu švietimo lygis nuolat smuko. Jėzuitų mokyklos, 
besitaikydamos prie vyraujančio bajorijos skonio, nebemokė 
nieko, išskyrus spalvingos lenkiškos ir lotyniškos iškalbos 
meną. Tačiau reikėtų atskirti pirmąją ir antrąją šio amžiaus 
puses. Kai kurios jėzuitų kolegijos, pavyzdžiui, Vilniaus jė- 
zuitų akademija, klestėjo pirmaisiais septynioliktojo amžiaus 
dešimtmečiais, sukaupusios geriausius vadinamosios „jėzui- 
tiškos tradicijos“ bruožus. Ir nors apskritai šalis slinko obsku- 
rantizmo ir programinio antiintelektualizmo link, kai kurios 
protestantų mokyklos tebesilaikė Europos intelektualinių 
srovių priešakyje. Tarp jų atskiro paminėjimo nusipelno arijo- 
nų (sociniečių) Rakovo kolegija, tarptautinio garso institucija. 
Ten spausdintos sociniečių knygos - tai vienas įstabiausių 
lenkų indėlių į europietiškos minties istoriją. Tos knygos, dau- 
giausia parašytos lotyniškai, buvo godžiai skaitomos dauge- 
lyje šalių kaip patys drąsiausi, racionalumo nestokojantys 
bandymai pateikti naują krikščionių tikėjimo interpretaciją. 
Visos kitos krikščionių konfesijos kritikavo sociniečius už tai, 
kad jie buvo iš esmės „deistai“ (terminas, pradėtas vartoti 
kiek vėliau). Dėl šios priežasties jų knygos kėlė susidomėjimą, 
nors tik nedaugelis viešai drįsdavo prisipažinti jas skaitęs. 
Tokie septynioliktojo amžiaus filosofai kaip Spinoza ir Johnas 
Locke'as perėmė daug sociniečių idėjų, nors Locke'as, dar gy- 
vas tuo apkaltintas, išsigynė. Kaip rašo H.J. McLachlanas vei- 
kale Socinizmas septynioliktojo šimtmečio Anglijoje (Oxford, 1951): 
„Jis visada neigė savo skolą ,rakoviečiams“, net pareikšdamas 
[Antrajame krikščionybės protingumo pateisinime (Second Vindi- 
cation of the Reasonableness of Christianity)), kad nėra perskai- 
tęs nė puslapio Socino ar Crello.“ Toliau McLachlanas įrodi- 
nėja, kad Locke'as savo bibliotekoje turėjo daug „rakoviečių“ 
knygų su pilnomis paraštėmis jo paties ranka rašytų pastabų. 

Rakovo mokykla klestėjo 1602-1638 metais. Ji buvo uždaryta 
dėl studentiškos išdaigos, kurią Romos katalikai palaikė kry- 
žiaus išniekinimu. Seimo tribunolas paskelbė mokyklą likvi- 
duojantį nuosprendį, nepaisydamas stipraus daugelio depu- 
tatų, tiek kalvinų, tiek katalikų, pasipriešinimo. Kitas svarbus 
mokslo centras buvo protestantiška Lešno kolegija, remiama 
aristokratiškos Leszczynskių šeimos ir vadovaujama čekų pa- 
bėgėlio Jano Amoso Komenskio (Comenius). Lotyniškai pa- 
rašyti Komenskio veikalai buvo tapę svarbiu Cromwellio 
revoliuciją subrandinusio intelektualinio judėjimo veiksniu. 
Lankydamasis Londone Cromwellio valdymo metu Komens- 
kis pasijuto atsidūręs tarp garbintojų. Kaip tik tada jis buvo 
pakviestas užimti Harvardo kolegijos Naujajame Pasaulyje, 
Kembridže, Masačiusetse, prezidento pareigas. Jis vis dėlto at- 
metė šį pasiūlymą, nes po nesėkmingos kelionės jūra iš Dan- 
cigo į Londoną negalėjo nė pagalvoti apie plaukimą laivu. 1656 
metais Lešno mokykla ir turtinga Komenskio asmeninė biblio- 
teka katalikų kariuomenės, persekiojančios besitraukiančius 
švedus, buvo paversta pelenais. Pats Komenskis pasiekė Am- 
sterdamą, teturėdamas tik drabužius, kuriais buvo apsirengęs. 

Tad ir švietimui 1655-1656 metai buvo lemtingi. Nuo to lai- 
ko jėzuitams nebeliko jokios prasmės stengtis, kadangi jie jau 
turėjo švietimo monopolį. Krokuvos universitetas pamažu ne- 
teko savo pranašumo, be to, pats miestas nustojo būti Respub- 
likos sostine, kai Zigmantas Vaza 1596 metais perkėlė savo 
dvarą į Varšuvą. 

Bendras lenkų šlėktijos įvaizdis ne tik lenkų, bet ir užsienio 
šalių literatūroje visų pirma siejasi su septynioliktajame šimt- 
metyje įsigalėjusiu reiškiniu — „sarmatizmu“. Tuomet bajorijos 
mentalitetas atspindėjo kaimišką, parapijinį gyvenimą, kur 
kas ribotesnį negu ankstesniojo laikotarpio. Kelionės į užsienį 
studijų tikslais pasibaigė. Jos buvo laikomis nereikalingomis, 
kadangi „aukso laisve“ besidžiaugianti Lenkija galėjo pasigirti 
geriausia pasaulyje politine sistema ir todėl neturėjo ko pasi- 
mokyti iš kitų tautų. Dievinantys draugijas, triukšmingi, anar- 
chiški, stipriai išgeriantys ir mėgstantys bylinėtis provincialai, 
pasiskaitę Cicerono ar Senekos, vaizduodavosi esą Romos 
valstybės vyrai. Jie labai mėgo pompastiškai kalbėti bei reng- 
tis. To meto prabangos demonstravimas, žvilgančių audinių, 

brangakmenių, turtingai išpuoštų ginklų pomėgis didele 
dalimi paaiškinamas rytietiška įtaka. Dėl nuolatinių ryšių su 
Turkija, nepaisant atviro abiejų šalių priešiškumo, bajorų ap- 
ranga, ginkluotė, arklių pakinktai pasipildė daugeliu rytietiš- 
kų detalių, vadinamų turkiškais vardais. Praėjusio amžiaus 
bukolinis apsišvietusio dvarininko idealas, kurį aptikome Re- 
jaus ir Kochanowskio kūryboje, buvo pakeistas egocentrišku 
pasitenkinimu savimi be jokio intelektualinio smalsumo. Reli- 
ginis gyvenimas, netekęs to nerimo ir kančios, kurią išreiškė, 
pavyzdžiui, Sep-Szarzynskio poezija, tapo formalus. Kadangi 
kontrreformacijos laikų katalikybė daugiau apeliavo į tikinčiojo 
jausmus, liturgija įgavo barokinių, operinių bruožų. Šie po- 
linkiai ir rūpesčiai buvo tiksliai paliudyti to meto literatūros. 

Otomanų imperijos artumas, be daugelio rytietiškų pomė- 
gių, sukėlė ryškų Lenkijos, kaip valstybės, esančios pakraštyje 
krikščioniškojo pasaulio, kuriam nuolat graso islamas, suvoki- 
mą. Turkai buvo pavergę pietinius slavus, Valakiją, didesniąją 
Vengrijos dalį, ir Vatikanas kovą su musulmonų pavojumi pri- 
pažino pačiu svarbiausiu krikščionijai iškilusiu uždaviniu. Dėl 
ištikimybės Vatikanui ir sąjungos su Vengrija Lenkija jau nuo 
penkioliktojo amžiaus buvo įsitraukusi į tą kovą. Jos pietinės 
sienos kartais tiesiogiai, kartais netiesiogiai ribojosi su turkais; 
todėl šios sritys buvo nusiaubtos tolydžio pasikartojančių karų. 

Kultūriniu požiūriu orientalizmą, Vakarų Europoje tapusį 
madingu literatūros motyvu aštuonioliktojo šimtmečio pabai- 
goje ir devynioliktojo pradžioje, Lenkijoje galima pastebėti jau 
baroko literatūroje, rašytoje žmonių, tiesiogiai susipažinusių 
su Levanto pasauliu - diplomatų, kareivių ar karo belaisvių. 
Sąjungos su tradicine Turkijos priešininke — Persija taip pat 
šia prasme nebuvo bereikšmės. Dėl tų ar kitų priežasčių lenkų 
literatūroje persų poezijos šedevro Saadi Gulistano, arba Rožių 
sodo, vertimas atsirado kokia penkiolika metų anksčiau negu 
prancūzų ir kokia trisdešimčia - anksčiau negu vokiečių ver- 
timai. Samuelis Otwinowskis, lenkų pasiuntinys Stambule, 
apie 1620 metus perteikė jį proza, besikaitaliojančia su eilėmis. 
Tuo pačiu galima paaiškinti, kodėl tam tikri epiniai veikalai 
apie kryžiaus žygius, kaip lenkiškas Tasso Išlaisvintosios Jeru- 
zalės vertimas, skaitytojų buvo laikomi šiuolaikiniais ir vadi- 
nami „Žygių istorijomis“. 

Lenkų karai su Turkija teikė vilties pavergtiems pietiniams 
slavams, ir kroatų epas Osman, sukurtas Ivano Gunduličo, šlo- 
vino sėkmingą lenkų pasipriešinimą turkams 1621 metų Cho- 
timo mūšyje. Kovos, ginančios visą krikščioniją, suvokimas 
nuspalvino riteriškus to meto rašinius ypatingu Lenkijos, kaip 
antemurale Christianitatis (krikščionijos tvirtovės), misijos pa- 
jautimu. Reikia pažymėti, jog tai tapo vienu kur kas vėlesnės 
romantizmo istoriosofijos bruožų. Šis pasididžiavimo Len- 
kijos ypatingu pašaukimu jausmas kulminaciją pasiekė val- 
dant Jonui Sobieskiui, paskutiniam sėkmingai kariavusiam 
lenkų karaliui. Sobieskis nugalėjo turkus Ukrainoje, prie piet- 
rytinių Respublikos sienų; po to jis sudarė sąjungą su Austrija 
ir patraukė vaduoti apsiaustos Vienos, kur 1683 metais galu- 
tinai sutriuškino turkus. Šis mūšis sužlugdė paskutinius Oto- 
manų mėginimus įsitvirtinti Europoje. 

Neįmanoma nustatyti tikslios datos, nuo kada lenkų litera- 
tūroje įsivyravo baroko elementai. Daugeliu požiūrių šešiolik- 
tojo šimtmečio pabaiga ir pirmoji septynioliktojo pusė gali būti 
aptariamos kaip vienas laikotarpis. Baroko menininkas siekė 
patraukti skaitytojo dėmesį nustebindamas jį nesuderinamų 
detalių jungtimi, pateikdamas išraiškingą juokingų, bjaurių ir 
kilnių dalykų derinį; iš čia tas žavėjimasis nelauktomis meta- 
foromis ir sumanymais. Vakarų Europoje šie stiliaus bruožai 
susikoncentravo ispanų poeto Gėngoros ir italų poeto Marino 
kūryboje; abu jie Lenkijoje turėjo karštų gerbėjų. Bet visų pirma 
naujovišką požiūrį nulėmė giminingi viduramžiams religinio 
jausmo pokyčiai. Lenkijoje šios permainos buvo glaudžiai 
susijusios su kontrreformacijos pergale. Eilėraščiai apie Kristų, 
šventuosius, Švenčiausiąją Mergelę sugrąžino motyvus, kurie 
renesanso laikais buvo nutremti į prasčiokiškos literatūros 
provinciją. Tam tikra asketiška panieka pasauliui maišėsi su 
vulgariu juslingumu ir reiškėsi susižavėjimu makabriškais da- 
lykais. Galima tarti, kad septynioliktojo amžiaus literatūra 
lenkų skaitančiosios publikos buvo ne tik ilgai ignoruojama, bet 
ir niekinama dėl jos barbariško groteskiškumo. Tokį požiūrį, 
žinoma, įteigė klasikiniai švietimo amžiaus rašytojai, tačiau tai 
nebuvo vienintelė nepakankamo baroko meniškumo įvertinimo 
priežastis. Ši literatūra liko nuodugniai neištyrinėta iki devy- 
nioliktojo šimtmečio pabaigos ir dvidešimtojo pradžios. 

Baroko laikotarpis pasižymėjo visuotine rašymo manija. 
Nors švietimo lygio jėzuitų mokyklose ir negalime pavadinti 
aukščiausiu, daugybės jaunų bajoraičių mokymas rašyti pro- 
ginius eilėraščius nulėmė milžinišką šio žanro produkciją, 
kurios tik maža dalis pateko į spaudą. Dėl spaustuvių nuo- 
smukio ir paties požiūrio į rašymą (tik kaip į pageidautiną vi- 
suomeninio bendravimo puošmeną) rankraščiai keliaudavo iš 
rankų į rankas ir būdavo kopijuojami, tačiau įvairios nelaimės, 
lankiusios šalį anuo metu, dažnai tapdavo didžiosios šių raštų 
dalies dingimo, sunaikinimo ar vagysčių priežastimi. Kai ku- 
rie vertingi veikalai išliko tik dėl paplitusio papročio vesti už- 
rašų knygas, vadinamas silvae rerum, t.y. „daiktų miškai“, ku- 
riose būdavo užrašomos įvairios istorijos ir svarbesni įvykiai. 
Dienoraštiniai įrašai jose kaitaliodavosi su originaliais lenkų 
autorių ar paimtais iš kurio nors kito šaltinio, atitikusio rašy- 
tojo skonį, eilėraščiais. 

Palikuonis baroko atžvilgiu priešiškai nuteikė dar vienas da- 
lykas - dažnai pasitaikantis savotiškas dviejų kalbų - lotynų 
ir lenkų — mišinys, vadinamasis „makaroniškas“ stilius: kas- 
kart įterpti lotynišką sakinį po dviejų lenkiškų buvo laikoma 
mokytumo įrodymu, jau nekalbant apie keistą paprotį links- 
niuoti lenkiškus žodžius su lotyniškų, o lotyniškus - su lenkiš- 
kų galūnių pagalba. Kad lotynų kalba atgavo populiarumą, 
ypač nusipelnė jėzuitai. Tačiau anais laikais tai jau nebuvo 
klasikinių romėnų autorių kalba, o greičiau mažesniųjų Romos 
dekadanso rašytojų, vadinamoji „sidabrinė“, lotynų kalba. Jie 
buvo mėgdžiojami ir gausiai verčiami, nors negalima sakyti, 
jog tapo pamiršti geriausi romėnų autoriai. Kažkodėl Ovidijus 
traukė dėmesį labiau už kitus, ypač jo Metamorfozės. 

Jei aplenksime tą pirmosios septynioliktojo šimtmečio pu- 
sės literatūrą, kurioje dar galima užčiuopti beveik nejuntamą 
perėjimą iš humanizmo bei reformacijos, pastebėsime dvi pa- 
grindines lenkų baroko sroves. Rafinuoti poetai, daugiausia be- 
silaikantys prie karaliaus dvaro, kūrė įmantrią poeziją, tam tik- 
rą gongorizmo ir marinizmo atitikmenį; tuo tarpu daugybė 
produktyvių rašeivų, vidutiniųjų šlėktų, savo nusistatymu te- 
mos ir technikos atžvilgiu demonstruojančių gana siaurą, pa- 
rapijinį požiūrį, sukūrė tai, ką mes šiandien vadiname sarmatiš- 
kuoju baroku - stilių, retkarčiais grakštų, tačiau dažniausiai 

pašiaušiantį plaukus tarpusavyje nesusijusių ir prieštaringų 
elementų derme. Galbūt dvidešimtasis amžius mus pripratino 
prie gana toli siekiančios literatūrinių formų laisvės, ir šia to- 
lerancija galima paaiškinti ne visiškai nepalankų sarmatiškojo 
baroko vertinimą; šiaip ar taip, mes nepalaikome klasicistų 
pasipiktinimo. 

Lenkiškų laikraščių istorija prasideda 1661 metais, išėjus 
(pirmiausia Krokuvoje, paskui Varšuvoje) pirmajam dienos 
aktualijoms skirtam laikraščiui Merkuriusz Polski. Tai buvo la- 
bai gerai informuotas leidinys, pateikdavęs savo skaitytojams 
be galo daug reportažų iš įvairių šalių bei politines peripetijas 
Anglijoje, Prancūzijoje, Turkijoje, Švedijoje, Olandijoje ir ki- 
tuose kraštuose analizuojančių straipsnių. Nemažai dėmesio 
jis skyrė ekonomikos vystymuisi, ypač prekybos maršrutams 
ir kainoms. Keliuose numeriuose diplomatinių dokumentų 
tekstai, tarp jų valdovų laiškai vienas kitam, buvo pateikti iš- 
tisai. Politika, ypač Turkijos vidaus reikalai ir Ispanijos-Por- 
tugalijos karas, užėmė didžiąją laikraščio dalį, o kitos rūšies 
sensacijos — audros, potvyniai, žemės drebėjimai - pelnydavo 
nedaug dėmesio. Žinių atranka, nepaliekanti abejonių dėl 
leidėjų simpatijų, siekė parodyti stiprios karaliaus valdžios 
pranašumus ir netiesiogiai kritikavo anarchišką parlamen- 
tarizmą. 


Literatūra lotynų kalba 


Motiejus Kazimieras Sarbievijus, kilęs iš vidutinės Mozū- 
rijos bajorų šeimos, dar visai vaikas įstojo į Jėzuitų ordiną. 
Išsilavinimą jis įgijo Vilniaus jėzuitų akademijoje ir vėliau joje, 
taip pat Polocko jėzuitų akademijoje dėstė poetiką. Kelerius 
metus Sarbievijus praleido Romoje, kur jo lotyniška poezija 
nusipelnė aukšto popiežiaus Urbono VIII įvertinimo. Visi jo 
veikalai parašyti lotynų kalba, o didelės apimties traktatas De 
perfecta poesi (Apie tobulą poeziją) gali būti įdomus kiekvienam, 
kas nori susipažinti su to meto aristoteliška poetika. 

Sarbievijus nepaprastai ištobulino seną Lenkijos lotyniš- 
kosios poezijos tradiciją, ir iki pat šių dienų nė vienas lenkų 

poetas nepelnė tokios šlovės užsienyje, kokia teko Sarbievijui 
dar esant gyvam ir kelis dešimtmečius po jo mirties. Jo Lirico- 
rum libri (Lyrikos knygos), pirmą kartą išleistos 1625 metais, su- 
silaukė apie šešiasdešimt leidimų įvairiose Europos šalyse. 
Vadinami „krikščioniškojo Horacijaus kūriniais“, jo eilėraščiai 
buvo verčiami ir imituojami ypač olandų, anglų ir prancūzų 
autorių. Sarbievijaus poetiniai kūriniai — tai daugiausia odės, 
kur jo atvirai pripažįstamo mokytojo Horacijaus temos keistai 
susipina su bibliniais, ypač Giesmių Giesmės, motyvais. 
Dauguma tų odžių yra ne religinio, o politinio pobūdžio, nes 
šlovina tokius įvykius kaip karinės krikščionių, dažnai - len- 
kų, pergalės prieš turkus. Bet pagrindinis Sarbievijaus indėlis 
į poezijos pasaulį - tai religinė lyrika. Būtent šis kūrybos as- 
pektas paaiškina jo populiarumą Anglijoje. Jei, mūsų manymu, 
anglų metafiziniai poetai užima vieną aukščiausių vietų visų 
kalbų poezijos istorijoje, reikia atiduoti deramą duoklę jėzuitų 
misticizmui, iš kurio jie daug ką perėmė, o Casimirą, kaip Sar- 
bievijus buvo vadinamas užsienyje, turėtume laikyti vienu jų 
poezijos šaltinių. Norvegų profesorė Maren-Sofie Roestvig, 
tyrinėjusi šį klausimą, sako: „Subtilus Sarbievijaus poezijos 
lyriškumas ir tai, kad jis dažnai supina klasikinius ir krikščio- 
niškus motyvus, paskatino tokį kritiką kaip Hugo Grotius įver- 
tinti dieviškąjį Casimirą aukščiau už patį Horacijų, o jo popu- 
liarumą tarp anglų poetų liudija įspūdingas vertimų skaičius.“ 
Pirmoji angliškų vertimų knyga, pavadinta Odes of Casimire 
(Casimiro odės), pasirodė 1646 metais. Profesorė Roestvig savo 
įvade naujam leidimui (Augustan Reprint Society, No. 44, Los 
Angeles, William Andrews Clarke Memorial Library, Univer- 
sity of California, 1953) pateikia tokį rinkinių, į kuriuos buvo 
įtraukti jo atskiri eilėraščiai, sąrašą: Henry Vaughano Olor 
Iscanus (1651), sero Edwardo Sherburne'o Poems and Transla- 
tions (1651), The Miscellany Poems and Translations (išleido Ox- 
ford Hands, 1685), Isaaco Wattso Horae Lyricae (1706), Thomo 
Browno Works (1707-1708) ir Johno Hugheso The Ecstasy (1720). 
„Romantizmo laikais, - sako profesorė Roestvig, - Casimiro 
šlovė vėl atgimė. Būdamas dar visai jaunas, Coleridge'as ketino 
išversti visas Casimiro odes, tačiau teužbaigė vieną, „Ad Ly- 
ram“. Būtent Coleridge'as yra pasakęs, kad, išskyrus Lukreci- 
jų ir Stacijų, jis nežino nė vieno lotyniškai rašiusio poeto, 

antikinio ar šiuolaikinio, kurį galima būtų lyginti su Casimiru 
idėjų drąsa, vaizduotės turtingumu ar eiliavimo gražumu.“ 
Gana įspūdingą paralelę profesorė Roestvig išveda tarp kai 
kurių Henry Vaughano ir Casimiro motyvų. Pastarojo poe- 
zijoje ji randa tiesioginių hermetinių raštų pažinimo pėdsakų 
ir komentuoja: „Kadangi Henry Vaughanas buvo susipažinęs 
su Casimiro poezija, galima pagrįstai įtarti, kad paties Vaug- 
hano hermetinių elementų traktavimas patyrė nemažai šios 
įtakos. Palyginę Vaughano religinę lyriką ir Casimiro odes, 
lengvai surasime daug bendrų poetinių motyvų, ir čia mes vėl 
susiduriame su faktu, kad septynioliktojo šimtmečio viduryje 
Anglijoje išpopuliarėjusios temos jau buvo atsiradusios loty- 
niškose Casimiro odėse.“ Pasak profesorės Roestvig, „Casimiro 
originalumą sudaro klasikinio nuošalumo neoplatoniškoji ar- 
ba hermetiškoji interpretacija“ ir „trijų naujų temų įvedimas: 
vienatvės, žemiškojo rojaus ir gamtos kaip dieviškojo hierog- 
lifo“. Sulydydamas skirtingus planus, paimtus iš antikos ir ju- 
dėjiškos-krikščioniškos tradicijos, Sarbievijus, žinoma, atlieka 
tai, kas jau buvo žinoma jo pirmtakams Lenkijoje, tokiems kaip 
Kochanowskis, bet Sarbievijaus poezijoje esama barokinio 
neįprastumo, kuris nusipelnė jo amžininkų aplodismentų. 
Staigūs perėjimai nuo biblinių motyvų prie krikščioniškų 
religinių įvaizdžių, kad ir visiškai pateisinami Romos kata- 
likui, vis dėlto stebina savo nelauktumu. Keli eilėraščiai 
pailiustruos šią savybę: 


Koks yra tavo mylimasis? (Gg 5, 9) 


Koks gi Jis buvo? Jis buvo, gražiausiasis tavo? 
Šitaip kalbėjo kadais man svetimšalė minia. 
Dešine plunksną imu ranka, o kairiąja - lentelę: 
Tavo pasaulio puikaus, Kristau, grožybes piešiu. 
Rožes ir auksą piešiu, brangakmenius, sodus, giraites, 
Ežerus, pievas, žvaigždes skriejančia plunksna piešiu; 
Rodau lentelę, sakau: norėjot žinoti, koks buvo 
Mūsų Gražiausiasis? Štai, pasižiūrėkite, koks. 
(Vertė Ona Daukšienė) 
Arba odėje „Iš šventojo Saliamono Epitalamijo“ („Mano my- 
limasis panašus į stirną ir įjauną elnią“, Gg 2, 9) jis persekio- 
ja stirną, kuri pasirodo esanti Kristus, ir vėl jo siekinys įgauna 
jutiminį buvimo gamtoje pavidalą: 

Jau paliauk neramiai klaidžiojęs. Juk žinai, 

Kad pabėgt negali niekur: išduos tave 

Budrios ugnys dangaus, aukso ragais spindįs 
Šaltas mėnuo tave išduos. 


Pasigedę tavęs, rauda tušti krantai, 
Vėjas dūsauja vis, dvelkiant Favonams, ir 
Žvaigždės, sargės nakties, kelią nušviečia man 
Lig tavęs žiburiais gyvais. 
(Vertė Ona Daukšienė) 


Šiuolaikinis skaitytojas pastebės Sarbievijaus poezijoje pasi- 
kartojantį skrydžio motyvą. Įvairūs įvaizdžiai pasitelkiami jam 
išreikšti: rašydamas Vilniuje, jis sėda ant Pegaso ir vaizduoja 
upes, ežerus, miestus, kurie mažėja ir išnyksta, jam skriejant į 
vakarus aplankyti draugų - Briuselyje ar Antverpene gyve- 
nančių poetų; arba jis užsiaugina sparnus ir sklando virš že- 
mės, siaubiamos karų, gamtinių nelaimių ar drumsčiamos 
trumpalaikės tautų ir karalysčių šlovės. Šiaip ar taip, skrydis 
visada simbolizuoja skirtumą tarp žemiškų dalykų vytimo bei 
irimo ir besiplečiančios, augančios dvasinės galios. Tačiau Sar- 
bievijus puikiausia barokine maniera iškilų toną sugeba atsver- 
ti blaiviu santykiu su tikrove; pavyzdžiui, odėje „Albertui Turs- 
cijui“ jis ramina draugą, kuris priminė jam apie Ikaro likimą: 
Bet tu primeni, Turscijau, 
Kad, norėdamas sekt Ikaro pėdomis, 
Nenukrisčiau kaip jis kadais, 
Baltijos malonios vardą pakeisdamas. 
Veltui: Ikarą aš menu 
Ir ūmias kvailystes numalšinsiu protu. 
Stipriai laiko visad mane 
Lova, jeigu miegu, krėslas - kada rašau. 


(Vertė Eugenija Ulčinaitė) 


Sarbievijus — tai paskutinis lenkų poetas, rašęs vien tik loty- 
niškai, nors dar labai ilgą laiką Lenkijoje būta kūrėjų, puikiai 
sugebančių vartoti šią kalbą. Net romantikų karta devyniolik- 
tojo šimtmečio mokyklose gavo pakankamai gerą klasikinį iš- 
silavinimą, kad galėtų, esant reikalui, sudėti lotynišką eilėraštį. 

Tarp lotyniškos prozos kūrėjų pirmoji vieta neabejotinai 
priklauso Szymonui Starowolskiui. Baigęs studijas Krokuvos 
universitete, jis ilgus metus praleido užsienyje, dirbdamas 

repetitoriumi aristokratų šeimose. Vėliau tapo kunigu ir ga- 
liausiai —- senatvėje - kanauninku. Būdamas be galo produk- 
tyvus, Starowolskis paliko apie septynias dešimtis lotyniškų 
bei lenkiškų veikalų ir pelnė „poliistoriko“ vardą, kurį jam 
davė bendraamžiai. Jis tapo pirmuoju lenkų literatūros bib- 
liografu, išleidęs veikalą Scriptorum Polonicorum Hekatontas 
(1625), į kurį įtraukė šimtą autorių, pateikdamas jų biografijas 
ir veikalų sąrašą. Be to, parengė dar vieną panašų oratorių ir 
karių sąvadą. Tačiau dauguma jo lotyniškų veikalų, išleistų 
Lenkijoje ir užsienyje (Venecijoje, Florencijoje, Kelne ir Ams- 
terdame), aprašinėjo Lenkijos politines institucijas ir teikė in- 
formaciją apie jas užsienio skaitytojui. Lenkiškai jis rašė publi- 
cistinius veikalus, pateikdamas praktinių politinės strategijos 
idėjų. Pavyzdžiui, jis siūlė sustiprinti Ukrainą iš pietų pusės, 
siekiant apsaugoti ją nuo totorių antpuolių, ir laikyti ten 
pastovias įgulas, sudarytas ne iš bajorų, o iš miestelėnų bei 
valstiečių. Kai kurios jo mintys apie reformų būtinumą, at- 
rodo, buvo įkvėptos renesanso rašytojų. Gana lyriškas jo vei- 
kalas Nusiminusios motinos, Lenkijos Karūnos, jau mirštančios, 
rauda dėl jos išsigimusių sūnų (Lament utrapionej matki, Korony 
Polskiej, juž konającej, na syny wyrodne) - tai pilnas kartėlio 
visuomenės ydų, jo manymu, vedančių šalį į anarchiją, pa- 
smerkimas. Raudos tonas nelabai skiriasi nuo graudžių Piotro 
Skargos pranašysčių. 


Literatūra lenkų kalba 


Pirmosios septynioliktojo šimtmečio pusės 
lyrinė poezija 


Lyrinė poezija vystėsi pagal iš ankstesnių epochų besitie- 
siančią ryškią liniją, kuri septynioliktojo amžiaus viduryje vis 
dėlto išbluko. Iki to laiko daugelis poetų tęsė ir toliau puose- 
lėjo savo renesansinių pirmtakų kūrybinius principus. 

Ne šiandien žinomų autorių kūriniai, o anoniminės meilės 
dainos ir šokiai buvo kasdieninė vidutiniosios to meto pub- 
likos duona. Tos gausiai pagal populiarias melodijas kuria- 
mos eilės ir šiandien mums tebėra turbūt pati žaviausia visos 

lenkų senosios poezijos dalis. Jų atsiradimą nulėmė paly- 
ginti rafinuotas skonis, išlavintas renesanso literatūros, o da- 
bar suradęs naują pritaikymą populiaresnėje srityje. Kažkoks 
vaikiškas šių dainų ir šokių švelnumas, diminutyvų gausa 
sąlygoja jų vietą pusiaukelėje tarp tautosakos ir subtilesnių 
formų. Būtinybė taikytis prie melodijos privertė naudoti su- 
dėtingiausias metrines schemas, įdomiai kontrastuojančias su 
žodyno paprastumu. Ne iškiliųjų poetų kūriniams, o šiems 
linksmiems ir nuotaikingiems madrigalams, pasklidusiems 
po nelenkiškai kalbančias Respublikos provincijas, teko at- 
sakomybė už ten išsikovotą lenkų kalbos kaip civilizuotumo 
ir elegancijos kalbos padėtį. Iš Ukrainos ir Gudijos šios dai- 
nos keliavo į Maskvą, kur išliko populiarios iki aštuonio- 
liktojo amžiaus pradžios. Šio kuklaus žanro evoliucija, pra- 
sidėjusi Kochanowskio laikais, tęsėsi kokį šimtmetį. Autoriai 
dažniausiai buvo plebėjiškos kilmės - daug tokių lyrikos kū- 
rinių miestelėnai ir studentai sukūrė miestuose (ypač Lvove 
ir Krokuvoje). Tokių eilėraščių rinkiniai turėjo didžiulį pa- 
sisekimą tarp skaitytojų; jie nuolat pasirodydavo nuo 1614 
metų iki antrosios šio šimtmečio pusės. Tų leidinių suda- 
rinėtojai nekreipdavo dėmesio į autorių teises ir dažnai be 
jokio paaiškinimo ar paminėjimo įtraukdavo garsių litera- 
tūros kūrėjų eiles. Dėl visiško kūrinių naudojimo laisvumo, 
nepripažįstant jokios autorystės, ir, kaip neretai atsitikdavo, 
eilėraščių žymėjimo kitais, o ne jų tikrųjų autorių vardais 
dažnai būna labai sunku konkrečius kūrinius priskirti nu- 
rodytam asmeniui. Šios lyrikos subtilumas turėtų pakeisti 
tradicinę kupiną apgailestavimo nuomonę apie karų nu- 
siaubto ir švietimo nuosmukio paveikto kaimo literatūros 
likimą. 

Galima rasti daug esminių Elžbietos epochos meilės lyri- 
kos ir jos lenkiškojo atitikmens panašumų. Nors lenkų lyrikos 
specifika sunkiai aprašoma, galima išvardyti šiuos požymius: 
dažnas diminutyvų vartojimas, pasikartojanti pusiau įsimylė- 
jėliška, pusiau humoristinė nuotaika ir neabejotinos sąsajos 
su liaudies dainomis (kartais į tekstą įkomponuojamos net 
ukrainiečių liaudies dainos). Jei tik mintyse pavyksta atkurti 
melodijas, mus pakeri šioje lyrikoje juste juntamas žmogaus 
balsas; pavyzdžiui, kai mergina dainuoja: 

„Sudie, vieninteli mano mylimasai. 
Tu man patinki iš visų labiausiai; 
Visus džiaugsmus išsinešei su savim. 
Ir aš tau viską 
Sutikčiau leisti, 
Kad tik būčiau šalia, 
Mano mielasis, brangusis. 
Mano širdžiai tu taip rūpi, 
Ji iš liūdesio vos gyva. 
Neversk manęs nerimauti, 
Paskui gailėsies, 
Kad manęs netekai, 
Nepraturtėsi 
Iš mano sielvarto.“ 


O vaikinas atsako: 


„Nemanau, kad tu, 
Mieloji, kada nors nelaiminga 
Būtum sielvartavusi, 
Jei nenorėjai 
Mano glamonių prisiminti, 
Tai ir aš tavųjų 
Atminti nenoriu.“ 


„Bywaj, jedyny, mėj kochany. 
Tyš mi nad wszytkie insze upodobany; 
Wszytkie uciechy zabralteš z sobą 

I ja bym z tobą 

Tam przyzwolita, 

Bym z tobą byla, 

Mėj namilszy, drogi. 
Serce dla ciebie tak troskliwe, 
Od smutku wielkiego ledwie že jest žywe. 
Nie czyn mi tego, byš mię frasowal, 

Bedziesz žalowal, 

Žeš mię utracil, 

Abysš się zbogacil 

Przez mėj ptacz serdeczny.“ 
„Nie myšlę o tem, 
Abyšs ty kiedy, mila, z kiopotem 
Žalowač miala, 

Gdyžeš nie chciata 

Stužb pomnieč moich. 

Aja tež twoich 

Nie chcę mieč w pamięci.“ 

Kalėdinės dainelės (kolędy), dainuojamos Lenkijoje iki pat 
šių dienų, yra glaudžiai susijusios su meilės dainomis bei 
šokiais ir pasižymi panašiu emocingumu. Jos buvo kuriamos 
keletą šimtmečių ir todėl atspindi skirtingus stilius. Tačiau 
dažniausiai jose pastebimas baroko antspaudas. Kai kurios 
buvo sukurtos poetų, kurių vardus galime nustatyti, tačiau 
didžiosios daugumos autorystės atsekti neįmanoma. Visa 
likusi baroko literatūra domina daugiau žinovus, o barokines 
kalėdų daineles mėgsta visa tauta. Dabartiniais laikais kai 
kurios jų buvo panaudotos iškilaus teatro režisieriaus Leono 
Schillerio pastatytoje misterijoje su dainomis bei šokiais ir 
suteikė spektakliui daug žavesio. 

Tų laikų lyriniai poetai, kurių vardai žinomi, kūrė pagal 
esamą tradiciją, suteikdami jai daugiau intelektualumo ir iš- 
moktų mitologinių metaforų. Geriausi jų kūriniai paprastumu 
prilygsta savo anoniminiams varžovams. 

Jano Žabczyco atvejis tik patvirtina beceremoninį auto- 
rystės traktavimą. Jo veikalai buvo taip sėkmingai vagiami, 
jog tyrinėtojai ilgai abejojo, ar šis autorius iš viso gyveno. Bū- 
damas didikų Mniszekų šeimos dvariškis, jis gerai pažino 
intrigas, kurios turėjo Lžedimitrijų ir jo žmoną Maryną Mni- 
szek pasodinti į carų sostą, ir 1605 metais išleido epinę poemą 
Kruvinasis Maskvos Marsas (Mars moskiewski krwawy), kuri nu- 
sipelno paminėjimo tiktai kaip barokinė keistenybė. Joje Žab- 
czycas pavartoja paprastąjį akrostichą: vertikaliai skaitomos 
pirmosios kiekvienos strofos raidės sudaro Dimitrijaus Ivano- 
vičiaus vardą su visais jo titulais. Kartais Žabczycas atrodo 
gana viduramžiškai; pavyzdžiui, kitoje jo poemoje dorybės ir 
ydos yra sugrupuotos po keturias ir aprašytos ketureiliais. 
Geriausiai išsilaikęs jo eilėraščių tomas Angeliškos simfonijos 
(Symfonie anielskie, 1630) buvo paskelbtas Jano Karolio Dach- 
nowskio slapyvardžiu, kuris ilgai buvo laikomas tikruoju au- 
toriaus vardu. Tai kalėdinių dainelių rinkinys, kuriame esama 
daug lenkų dainoms būdingų žemiškų motyvų: tai piemenų, 
išgirdusių apie Gimimą, pokalbiai; jų susitarimas nunešti 
Kūdikiui dovanų - puodynėlę sviesto ir pintinėlę kriaušių; jų 
barnis su seniu Juozapu, kuris neleidžia piemenų į tvartelį, 
nes Motiną ir Kūdikį dabar lanko Trys Karaliai; jų pastangos 
palinksminti Kūdikį birbynių ir fleitų muzika, šokiais; jautis 

ir asilas, kurie atsiklaupia, pajutę kūdikį ėdžiose, ir t.t. Viena 
dainelė, vadinama „Piemenys atbėgo į Betliejų“, ypač aiškiai 
įrodė, kad ji kur kas tvaresnė nei ginčai dėl autorystės, ir 
išliko per kelis audringos ir tragiškos istorijos šimtmečius, 
tapdama neatskiriama Kalėdų švenčių dalimi. Tačiau kai 
kuriuose jo eilėraščiuose atsiranda graikų mitologijos motyvų 
ir personažų, o kai kurie parašyti „makaroniniu“ stiliumi — 
lenkų ir lotynų kalbų mišiniu: 


Tegu Deus laimina ir padaugina 
Domi, kluone, kamaroje, tvarte; 
Naujais Metais tegu mittat tibi gaudia 
Et prosperet pagal mūs norus omnia. 


Niechžeč Deus btogostawi a sporze 
Domi, w gumnie, szpižarni, na oborze, 
Na Nowy Rok mittat tibi gaudia 

Et prosperet wedlug myšli omnia. 


Kacperas Twardowskis poetinį kelią pradėjo lengvabū- 
diškų meilės eilėraščių tomeliu Kupidono pamokos (Lekcje Ku- 
pidynowe). Jame poetas šlovina daugybės merginų grožį ir 
skundžiasi meilei kliudančiais dalykais: deja, mergaitės, naš- 
lės, ištekėjusios moterys, giminaitės ir vienuolės - tai uždraus- 
ta sritis. Tačiau vėliau, po sunkios ligos (kurią palaikė Dievo 
bausme), jis perėjo prie religinės poezijos. Perfrazuodamas sa- 
vąsias Kupidono pamokas, poemoje Dieviškos meilės deglas su 
penkiomis ugninėmis strėlėmis (1628) jis Venerą pakeitė Šven- 
čiausiąja Mergele, o Kupidoną - Kūdikėliu Jėzumi. Šėtoniškų 
jėgų, įsikūnijusių merginų pavidalu, puolamas, tačiau angelo 
nuo jų išgelbėtas, jis išjoja į medžioklę raitas ant žirgo - savo 
kūno - ir lydimas dviejų šunų - Prigimties ir Blogų Įpročių; 
persekiodamas kryžių nešantį elnią, sutinka jo patelę - Mariją 
Magdalietę, kuri parodo jam kelią į išsigelbėjimą. Twardows- 
kis taip pat parašė elegiją apie nelaimes, užpuolusias šalį šimt- 
mečio pradžioje — totorių antpuolius, maro epidemiją - ir ka- 
lėdinių dainelių, kuriose esama daug gyvų vaizdų. Vienoje 
jam būdingų dainelių vaizduojama, kaip piemenys ateina prie 
tvartelio ir išvysta mažus angelėlius, obliuojančius sausą 
gluosnio medį Jėzaus lopšiui; kiti renka sausas šakas ar pu- 
čia ugnį, ar džiovina drėgnus vystyklus, ar šildo vandenį 

maudyklei, o mėnulis, besišypsantis iš dangaus, už savo pa- 
slaugas maldauja Motinos ir Kūdikio malonės. 

Lvovo miestelėnas, mūrininko sūnus Szymonas Zimorowi- 
cas ilgai buvo painiojamas su savo broliu, Barttomiejum Zi- 
morowicu, kuris nugyveno ilgą gyvenimą ir užsitarnavo daug 
titulų, tarp jų - Lvovo mero. O Szymonas, miręs dvidešimties 
metų, iš tiesų būtų likęs visiškai nežinomas, jei ne jo brolis. 
Įgijęs gerą išsilavinimą, Szymonas susipažino tiek su lotynų, 
tiek su lenkų poetais ir pradėjo savo literatūrinę veiklą vertė- 
jaudamas. Tačiau lenkų literatūroje jis lieka vieno kūrinio, pa- 
rašyto Krokuvoje, kur netrukus po to mirė, autoriumi. Šis vei- 
kalas buvo jo broliškos meilės išraiška: negalėdamas atvykti 
į brolio vestuves Lvove, vietoje savęs pasiuntė pluoštą meilės 
lyrikos, sukurtos taip anuo metu pamėgtu meilės dainų ir 
šokių stiliumi. Elegantiška kalba Rusia buvo vadinama Roxo- 
lania, tad savo rinkinį jis pavadino Roxolanki (Rusinės). Ilgą 
laiką jis liko neskelbtas, bet galiausiai Szymono brolis 1654 
metais jį išleido. Tačiau Barttomiejus taip pat buvo poetas, nors 
ir menkesnio talento, ir troško paskelbti ir savus kūrinius; tad, 
atsižvelgdamas į savo visuomeninę padėtį, jis tai darė mirusio 
Szymono vardu - šis faktas ilgai liko tyrinėtojų neatskleistas. 
Roxolanki — tai ne atskirų eilėraščių rinkinys; jis prasideda 
eiliuota Himenėjo, vestuvių dievo, kalba, po kurios jaunos 
mergaitės ir vaikinai paeiliui, tarsi dalyvaudami poetiniame 
konkurse, deklamuoja meilės eiles. Taip pat ten esama dviejų 
mergaičių ir vieno jaunuolių choro. To laikotarpio anoniminės 
meilės dainos ir šokiai yra jaudinantys, o didelis Zimorowico 
poetinis talentas pagal šį žanrą sukurtus eilėraščius daro dar 
labiau jaudinančius. Maždaug septyniose dešimtyse kartais 
linksmų, kartais liūdnų, kartais net šiek tiek makabriškų eilė- 
raščių matome didelę metrinių schemų įvairovę. Šiuos eilėraš- 
čius galima pavadinti pastoraliniais madrigalais, kuriuose 
aptinkamos visos su meile susijusios metaforos: ugnis, pele- 
nai, gėlės, vainikai, karveliai. Zimorowicas neblogai nusimanė 
apie mitologiją, ir mitologinių aliuzijų tankumas jo poezijoje 
kartais pranoksta šiuolaikinio, mažiau išprususio šioje srity- 
je skaitytojo kantrybę. Kartais tos aliuzijos leidžia poetui su- 
konstruoti daugiabalses, keistokas barokines metaforas; pa- 
vyzdžiui, vienas berniukų, Serapionas, dainuoja: 

Plaukiant pro Kiprą, kai įprastos duoklės 

Nesumokėjau tenykštei valdovei, 

Šaudamas į mane jos vaikiščias piktas 
Nutraukė templę. 


Jau galvojau, kad viskas pasibaigė 

Ir esu atleistas nuo visuotinio muito, 

Kad sveikas išsisukau, kad nieko slapta nepervežiau; 
Jau tuo gyriausi. 


Bet už manęs iš jūros išnėrė 

Nimfa graži, panaši į Mariną, 

Vietoje burių paskleidusi plaukus 
Iš kaštoninės kasos. 


Kupidonas, tik metęs žvilgsnį, 

Staigiu šuoliu prie jos prišoko 

Ir iš jos plaukų sruogos nusivijo templę, 
Idant mane nuliūdintų. 


Ir praskrisdamas taip mano laivą 

Sušaudė vaikiščias negailestingas, 

Kad gausios prekės su visu laivu 
Buvo palaikytos kontrabanda. 


Tai todėl taip ilgai esu Kipre, 

Vildamasis, kad susigrąžinsiu savo nuostolį; 

Ar man pavyks, neaišku, juk visi žinote, kokios 
Bausmės už muito vengimą. 


Ptynąc mimo Cypr, gdym zwyklej dani 

Wzbranial się oddač tamecznej pani, 

Strzelając ku mnie jej dziecko gniewliwe 
Zerwalo cieciwę. 


Južem rozumial, že za tym kwitem 

Bytem wolnym przed powszechnym mytem, 

Žem calo uszed!, žem nic nie przemycit; 
Južem się tem szczycil. 


Ališci za mną Zz morza wyptynie 

Nimfa šliczna, podobna Marynie, 

Na miejsce žaglėw rozpušciwszy wlosy 
Z kasztanowej kosy. 


Tę skoro zajžrzat Kupido okiem, 
Przyleciat ku niej skwapliwym skokiem 
I zjej warkocza cieciwę ukręcit, 

Aby mię zasmęcit. 

Jakož latając tak moję nawę 

Ustrzelato dziecko nietaskawe, 

Že mi z okrętem towary obfite 
Wzięto za przemyte. 


Przetož tak dtugo w Cyprze się bawię 

Mniemając, že stratę wzad wyprawie; 

Wskėramli, nie wiem; wszak jakie na mycie 
Prawo, wszyscy wiecie. 


Žinoma, labai daug metaforų kuriama apie ugnies įvaizdį. Ki- 
tas jaunuolis, Hipolitas, dainuoja: 


Rozina bešokant man apelsiną davė, 

Paskui ir vainikėlį duoti pažadėjo, 

Bet kai aš šokau su ja linksmą šokį 

Ugnim ji pavertė tą apelsiną. 

Tas obuolys žioruojančia anglimi man pavirto, 
Sudeginęs nelaimingą sielą, sudegino ir kūną. 
Ugnie mano, o Rozina! greitai tavim susižavėjau, 
Greitai tau mano širdį aukso vaisius uždegė. 
Dabar žinau, kas yra meilė! Ne Venera meilioji 
Ją pagimdė, o liūtė dykumų kruvinoji, 

Tigrė, negailestinga klystančiam žmogui, 
Kaukaze ją maitino pašėlusiu pienu. 


Rozyna mi w taneczku pomaranczę dala, 

A potym i wianeczek dač przyobiecala, 

Ale gdym jej pomagal wesolego tanca, 

W ogien się obrėcila ona pomarancza. 

Ono jabiko žarzystym weglem mi się stalo, 
Spaliwszy duszę nędzną, spalito i ciato. 

Ogniu mėj, o Rozyno! prędkom cię zachwycil, 
Prędko mi cię na sercu ztoty owoc wzniecil. 
Teraz wiem, co jest mitošč; nie Wenus laskawa 
Splodzita ją, lecz lwica na pustyni krwawa, 
Tygrys, niemilosierna nad biędnym czlowiekiem, 
Na Kaukazie szalonym karmila ją mlekiem. 


Kai kurios metaforos, suteikiančios rafinuotumo madrigalo 
žanrui, yra ypač drąsios; pavyzdžiui, mergina prisipažįsta už- 
siliepsnojusi nuo jaunuolio: 

Kaip žvakė, bučiuodama žvakę, 

Pavagia liepsną. 


Tačiau rinkinyje Roxolanki esama ne tik elegantiškų dalykų. 
Kai kurias pačias tiesmukiškiausias ir labiausiai jaudinančias 

dainas stilistiškai sunku atskirti nuo anoniminių dainų ir šo- 
kių. Zimorowicas nesvyruodamas, pasitaikius progai, panau- 
doja vietines Lvovo realijas, neniekina ir šnekamosios rusinų 
kalbos posakių. Tačiau eilėraščius deklamuojančios mergaitės 
ir jaunuoliai tik labai retai vadinami vietiniais vardais, kaip 
Serapionas, Ostapas, Filoretas, Aleksas ar Simonas. Priešingai, 
beveik visos mergaitės turi išgalvotus literatūrinius vardus, 
"greičiausiai pasirinktus dėl jų skambesio: Pomozija, Koronela, 
Antonila, Amorela, Janela, Pavencija. Visame veikale vyrauja 
linksma nuotaika, o foną paprastai sudaro sutvarkyta gamta, 
pavyzdžiui, gėlių, dažniausiai - rožių, darželis. Tačiau esama 
ir saldžios melancholijos, net liūdesio gaidelių. Pacituokime 
svajonių šalies aprašymą: 


Yra nepasiekiama ola, kur žmonių 
Snapuotas giesmininkas niekada nežadina, 
Kur saulės spinduliai nepasiekia, 
Tik pilkoka naktis sėja amžinas sutemas; 
Iš tykaus duburio trykšta upokšnis 
Užmaršties vandens, kurs pasaldina sapnus 
Mielu čiurlenimu, naktis juodasparnė 
Visur po ilgesingai tamsią salę skrajoja. 
Tinginystės guoly snaudžia miegas lepus, 
Šalia jo auga migdančios aguonos, 
Ant kurių juodų paukščių nebylūs pulkai 
Suka lizdus savo ir būstus. 


Jest niedostępna jaskinia, gdzie ludzi 
Špiewak czubaty nigdy nie przebudzi, 
Gdzie nie dochodzą promienie stoneczne, 
Tylko szarawa noc čmy sieje wieczne; 

Z lochu cichego potok wyskakuje 
Niepomnej wody, ktėra sny cukruje 
Szumem miluchnym, noc czarnoskrzydlata 
Wszędzie po gmachu tesknociemnym lata. 

Na tožu gnušnym sen drzymie leniwy, 
Wokoto niego mak rošcie senliwy, 

Na ktėrym ptakėw czarnych nieme roje 
Budują gniazda i mieszkania swoje. 


Biblinių aliuzijų dažnai griebiamasi siekiant meilę šlovinan- 
čioms dainoms suteikti pikantiškumo laikinybės pojūčiu ir 
mintimis apie mirtį. Paskutiniame eilėraštyje gyvenimas vaiz- 
duojamas kaip tuštybių tuštybė: 

Išmintis aukščiausia - Mądrošč jest nad mądrošciami, 
Regėti, kaip mus mirtis Widzieč šmiertelną za nami 
Vejas ir nuosprendžius Pogonią, ktėra wyroki 
Pasauliui mėto nedelsdama. Miece na šwiat bez odwloki. 

Kaip įsibėgėjęs žemyn stumia Jako z pędem na dėl wali 
Vėjas uolą, kurią nuverčia, Wiatr skalę, ktėrą obali, 
Taip mūsų nutrūksta Tak się nasze przerywają 
Metai, kai pasibaigia. [...] Lata, kiedy koniec mają. [...) 

Lygiai kaip jūrą Wlašnie, jako kiedy morze 
Laivas galingai skrodžia, Okręt wielkim gwaltem porze; 
Bet kai nuplaukia, jokio ženklo Skoro ujedzie, by znaku 
Nelieka, nei pėdsako. Nieznač jego namniej šlaku. 


Barttomiejus Zimorowicas buvo kur kas mažiau mūzų ap- 
dovanotas negu jo brolis. Kai kurie jo veikalai, artimai susiję 
su Lvovo, kuris 1672 metais, Zimorowicui esant meru, buvo 
ginamas nuo turkų, istorija, iliustruoja idilių stiliaus tvarumą. 
Savo Idilėse (Sielanki) jis bandė sekti Szymonowico pavyzdžiu, 
bet jam nepavyko pasiekti nei iškiliausio šio žanro atstovo 
aiškumo, nei glaustumo. 


Barokinių formų poetai 


Rafinuotas dvariškis ir diplomatas Janas Andrzejus Morsz- 
tynas buvo ne tik politinių intrigų meistras (karaliaus siųstas 
ambasadoriumi į keletą užsienio dvarų), bet viena sudėtingiau- 
sių asmenybių lenkų literatūroje. Artimai susijęs su valstybės 
reikalais, jis vadovavo vadinamajai „prancūziškai partijai“ ir 
iš tikrųjų buvo prancūzų agentas. Pralošęs politinę šachmatų 
partiją, jis emigravo į Prancūziją, kur ir mirė, pasivadinęs iš- 
galvotu grafo de Chateauvillaino vardu. Tačiau iš jo prancū- 
ziškų ryšių lenkų literatūra gavo apčiuopiamos naudos, būtent 
Corneille'o Le Cid vertimą. Pirmą kartą pastatytas 1662 metais 
Varšuvoje, karaliaus dvare, šis puikus darbas kalbos gyvumu 
nepralenktas iki pat mūsų dienų, nors Morsztynas yra grynai 
barokinis, o ne klasikinis poetas. Jo kalba energinga, jutimiška, 
kartais grubi, ir jo Le Cid turbūt labiau atitinka ispaniškąjį Guil- 
lėno de Castro originalą (tarnavusį pavyzdžiu Corneille'ui) 
negu labiau disciplinuotą prancūziškąjį variantą. 

Visą gyvenimą Morsztynas rašė trumpus eilėraščius, kurių 
neketino skelbti. Skirti palinksminti draugams, jie sukosi apie 

smagių viengungių ir abejotinos reputacijos moterų pasaulėlį. 
Sudėti į du rinkinius, Potraukis, arba Šuns dalia (Kanikuta albo 
psia gwiazda, 1647) ir Liutnia (Lutnia, 1661), pirmą kartą jie bu- 
vo išleisti devynioliktajame šimtmetyje ir užtikrino Morszty- 
nui dabartinę meistriškiausio egzotiškų priemonių taikytojo 
vietą lenkų poezijoje. Morsztynui darė įtaką italų poetas Ma- 
rini (ar Marino), kuris buvo tuo metu mėgstamas daugelyje 
šalių ir kurį jis taip pat vertė. Žaisdamas Anakreonto tipo lite- 
ratūrinėmis konvencijomis, jis, atrodo, žiūrėjo į savo eilėraš- 
čius apie meilės kančias kaip į paprasčiausius poetinės tech- 
nikos pratimus. Jis kuo puikiausiai suvokė kalbos reliatyvumą 
ir jos netapatumą tikrovei. Tai ypač galima pajusti jo apvers- 
tose metaforose; pavyzdžiui, eilėraštyje „Nepastovumas“: 
Akys - ugnis, kakta - tai veidrodis, 
Plaukai - auksas, dantys - perlai, kūnas - rūgpienis, 
Lūpos - koralai, skruostai - purpuras, 
Kol tu, panele, sutari su manimi. 
Bet jei susipyksim, skruostai taps raupsais, 
Lūpos - nasrais, kūnas - blyškiais baltalais, 
Dantys - kuino kaulu, plaukai - voratinkliu, 
Kakta - rinte, akys - žarijomis. 
Oczy są ogien, czoto jest zwierciadiem, 
Wios ztotem, perią ząb, pleč mlekiem zsiadtem, 
Usta koralem, purpurą jagody, 
Pėki mi, panno, dotrzymujesz zgody. 
Jak się zwadzimy, jagody są trądem, 
Usta czelušcią, pteč blejwasem bladym, 
Ząb szkapią košcią, wlosy pajęczyną, 
Czoto maglownią, 0 oczy perzyną. 
Iš tikrųjų Morsztyno kūryboje, išskyrus kelis desperatiškus 
ligos metu parašytus eilėraščius, nėra „nuoširdžių jausmų“, 
ir jo poezija ryškiai skiriasi nuo lyrinių dainų ir šokių, sura- 
dusių gyvą atbalsį tarp ne tokių intelektualių jo amžininkų. 
Šis eilėraštis gali būti dar vienas jo literatūrinės gimnas- 
tikos pavyzdys: 
Kai juokas iškreipia rožinius skruostus, 
Mano siela palaidojama tavo grožio gelmėse. 
O kai ašaros akis užmerkia, 
To vandens atgaivintas prisikelia mirusysis. 
Prisiekiu, nežinau, prisiekiu nenusidėdamas, 
Už ką tave girti: už verksmą ar už juoką? 

Kiedyč r6žane wierci šmiech jagody, 
Dusza ma pogrzeb w doltach twej urody. 

Kiedyč zaš Izami oczy się zawarly, 

Tą wodą wstaję wskrzeszony umarly. 

Przysiegam, nie wiem, przysiegam bez grzechu, 

Skąd cie pochwalič: czy z placzu, czy z šmiechu? 

Morsztyno poezija, suvokiama kaip sąmoningas žaidimas 
literatūrinėmis madomis, patraukė kai kuriuos dvidešimtojo 
šimtmečio avangardo poetus, kurie, priešindamiesi romantiš- 
kam autobiografiniam lyrizmui, savo kūryboje siekė išlaikyti 
ironišką „nuotolį“. Tačiau Morsztyno vardas lenkų literatū- 
roje žinomas ne tik kaip Liutnios autoriaus. Kiti šios šeimos 
nariai taip pat buvo neblogi poetai. Stanistawas Morsztynas, 
Jano Andrzejaus sūnėnas, pagal profesiją kariškis, išvertė Ra- 
cine'o Andromague (1698), o savo kūrybos eilėraščiuose dėdės 
manierą vartoti apverstas metaforas pastūmėjo dar toliau, kaip, 
pavyzdžiui, šiame pašaipūniškame erotiniame eilėraštyje: 

Damos, jeigu jums kada įsiteikdamas pasakysiu: 

„Tų gražiųjų akių žydri spinduliai 

Širdyje man kursto gaisrą ir liepsnas“ 

Ir kad toje ugnyje neišvengiamai sudegsiu, 

Ir kad jau vietoje širdies pelenus nešiojuosi: 

Netikėkite, damos, netikėkite manimi, prašau. 

Damy, powiemli wam kiedy pochlebnie: 

„W pieknych tych oczu niebieskie promienie 

W sercu mi niecą požar i ptomienie“, 

I že w tym ogniu stleję niepochybnie 

I juž popioty miasto serca noszę: 

Nie wierzcie, damy, nie wierzcie mi, proszę. 

Toliau eilėraštyje pereinama prie neiginių, vardijančių, kas 
grožis, širdis, veidas nėra, ir nuleidžiamas oras išpūstam, 
nuvalkiotam metaforiniam ašarų upės, kurioje galima nuskęs- 
ti, įvaizdžiui: upės išteka ne iš akių, o iš šaltinių ir įteka ne į 
nosines, 0 į jūras; žuvys taip pat gyvena ne „ašarose“, o upėse. 

Kito šios šeimos nario nuostata poezijos atžvilgiu visiškai 
skirtinga. Zbigniewas Morsztynas buvo arijonas, ir jo raši- 
niuose girdėti rimta, liūdnoka gaida. Jis kaip kareivis dalyva- 
vo karuose su kazokais ir švedais, bet vietoje pergalės giesmių 
vaizduoja nežmoniškumo ir kančių paveikslus. Tarp arijonų 
sukurtos religinės poezijos rinkinių jo kūryba nusipelno 
išskirtinės vietos. 

Šešioliktojo šimtmečio pabaigoje ir septynioliktajame šimt- 
metyje rašytojus įkvėpdavo italų renesanso novella, pateik- 
davusi jiems temų, dažnai eilėmis. Mažiau žinomas poetas 
Hieronimas Morsztynas (mirė 1625 metais) gausiai sėmėsi iš 
tokių šaltinių, ir vienai jo eiliuotų novelių iš pomirtinio, 1650 
metais išleisto rinkinio Vedybinio apetito žadintojai (Antypasty 
malžeriskie) teko keista lemtis. Ši fantastiška pasaka, pavadinta 
„Pramoginė istorija apie dorybingą karalaitę Banialiuką iš 
rytų šalies“ („Historia ucieszna o zacnej krėlewnie Banialuce 
ze wschodniej krainy“), tapo tokia populiari, kad žodis ba- 
nialuka prigijo lenkų kalboje ir šiandien vartojamas apibūdinti 
visišką nesąmone. 

Krokuvos vaistininko sūnus Naborowskis studijavo medi- 
ciną užsienyje ir, grįžęs į Lenkiją, tarnavo įvairiems protestan- 
tų didikams. Gydytojas ir diplomatas Danielis Naborowskis 
laisvomis valandėlėmis rašė reto virtuoziškumo eiles, de- 
monstruodamas neblogą Vakarų Europos literatūros pažini- 
mą ir susižavėjimą Kochanowskiu. Kai kurios jo nešvankios 
„fraškos“ net virto tautosaka. Bet visų pirma Naborowskis gy- 
vai išreiškė barokui būdingą visko, kas žmogiška, netvarumo 
pajautimą, kaip, pavyzdžiui, eilėraštyje „Gyvenimo trum- 
pumas“: 

Valanda nesuvokiamai valandą seka: 

Buvo protėvis, buvai tu pats, palikuonis gimsta. 

Reikalas trumpas: rytoj tuo, kas šiandien esi, nebūsi, 

O kadangi gyvenai, velionio vardą įgysi; 
Garsas, šešėlis, dūmas, vėjas, blyksnis, balsas, taškas — 
žmogaus gyvenimas tuo pasižymi. 
Saulė daugiau nebepateka, ta, kuri jau tekėjo, 
Ratu nesustabdomu laikas lakus išeina, 
Iš kurio ne vienas iškrito, kuris paseno. 

Kol tu mąstai, jau esi praėjęs, vargšeli; 

Tarp mirties ir gimimo vargu ar savo būtį galime 

Pavadinti akimirkos ketvirtadaliu; daugeliui tapo 

Lopšys karstu, daugeliui motina - kapu. 
Godzina za godziną niepojęcie chodzi: 
Byt przodek, byleš ty sam, potomek się rodzi. 
Krėtka rozprawa: jutro - coš dziš jest, nie będziesz, 
A žeš byl, nieboszczyka imienia nabędziesz; 
Džwięk, cien, dym, wiatr, btysk, gtos, punkt - žywot ludzki stynie. 
Slonce wiecej nie wschodzi to, ktėre raz minie, 

Kotem niechamowanym lotny czas uchodzi, 
Z ktėrego spadl niejeden, co na starošč godzi. 
Wtenczas, kiedy ty myšlisz, južeš byt, niebože; 
Między šmiercią, rodzeniem byt nasz ledwie može 
Nazwan byč czwartą częšcią mgnienia; wielom byta 
Kolebka grobem, wielom matka ich mogita. 


Naborowskio draugas Olbrychtas Karmanowskis, išvertęs 
Ovidijų, taip pat kelis lotyniškus anakreontinius eilėraščius, 
yra ne per daug pamokomų, bet gana populiariomis tapusių 
dainų autorius. Vėliau, sunkiai sirgdamas, jis parašė ciklą, 
pavadintą Atgailos dainos (Piešni pokutne), liudijantį gilų reli- 
ginį jausmą ir stiprią arijonizmo įtaką. Tai, kas buvo pasakyta 
apie Zbigniewą Morsztyną, tinka ir Karmanowskiui. Abu lai- 
kytini iškiliausiais lenkų arijonų poetais. Karmanowskis kelis 
eilėraščius paskyrė žymiai to meto asmenybei - bendratikiui 
artilerijos generolui Krzysztofui Arciszewskiui, kuris, apkal- 
tintas žmogžudyste, emigravo į užsienį, kur nugyveno neei- 
linį, nuotykių kupiną gyvenimą, pelnydamas olandų laivyno, 
nugalėjusio ispanus prie Brazilijos krantų, admirolo laipsnį. 


Moralistinė ir satyrinė poezija 


Daugiatomiai Wactawo Potockio raštai šiandien užimtų 
daug lentynų, tačiau, jam esant gyvam, jie plito tik rankraš- 
tinių kopijų pavidalu. Šis autorius buvo toks produktyvus, jog 
ne visi jo kūriniai paskelbti iki šiol. Sunku sutikti su devynio- 
liktojo šimtmečio tyrinėtojais, kurie, vos tik Potockį atradus, 
norėjo pavadinti jį didžiausiu lenkų baroko rašytoju. Tačiau 
teisinga tai, kad jo kūrinių pažinimas įgalina mus pažvelgti 
tiesiai į minėtos epochos širdį. 

Potockis gimė ir praleido beveik visą gyvenimą pietinės 
Lenkijos kalnuose, krašte, kuris tais laikais buvo kalvinizmo 
ir arijonizmo tvirtovė. Jis kilo iš bajoriškos uolių arijonų šei- 
mos, išsilavinimą gavo gimtojo krašto protestantiškose mo- 
kyklose ir vedė Katarzyną Morsztyn (arijonų poeto Zbigniewo 
Morsztyno giminaitę), tvirtų religinių įsitikinimų moterį. 
Švedų okupacijos metu Potockis, kaip beveik visi jo kaimynai, 
pirmiausia palaikė švedų pusę, o paskui kovojo prieš juos. Kai 
1658 metais buvo priimtas arijonų tikėjimą draudžiantis įsta- 
tymas, jis nutarė pereiti į Romos katalikybę. Tačiau jo žmona 

iki mirties liko ištikima arijonizmui, ir jų namai tapo slaptos 
veiklos židiniu; todėl Potockis dažnai būdavo kaltinamas savo 
antikatalikiškai nusistačiusios žmonos gynimu. Daug nelai- 
mių poetui teko patirti tais neramiais laikais: jis neteko dviejų 
sūnų, kurie žuvo tarnaudami kariuomenėje, ir dukters. 
Potockio poezijoje aiškiai atsispindi jo arijoniškas auklėji- 
mas, nors poetas ir išsižadėjo bet kokių ryšių su doktrina. Ki- 
tas jo veikalų bruožas - opozicija didikams, be paliovos savo 
rankose kaupiantiems vis didesnius turtus ir galią. Potockis 
idealizavo patriarchalinį gyvenimo būdą su jo riteriškomis 
dorybėmis ir daugeliu požiūrių gali būti laikomas sarmatiš- 
kojo baroko atstovu, tačiau socialinio teisingumo troškimas 
ir žmoniškas požiūris į valstiečius jį skyrė nuo jo amžininkų 
daugumos. Griežtai kalbant, jis buvo eiliuojantis publicistas, 
tęsiantis tokių poetų kaip Klonowicas, pirmiausia besisten- 
giančių perduoti tam tikras idėjas, liniją. Plagijavimas, dažnas 
tos epochos paprotys, ypač būdingas Potockiui, kuris didelį 
kiekį savo lotyniškos lektūros pavertė lenkiška poezija be ma- 
žiausios nuorodos į šaltinius. Šiandien jis skaitomas dėl turtin- 
gos šnekamosios kalbos ir daugiabriaunių visuomeninių bei 
politinių interesų. Kai kurie trumpesni jo eilėraščiai, ypač tie, 
kuriuose jaučiamas pasipiktinimas neteisybe, vis dar tebėra 
gera poezija. Norint sukurti kokius 300 tūkstančių eilučių, 
reikia turėti gerą techninį pasirengimą, todėl truputį glumina 
Potockio eilėraštis, kur jis prisipažįsta, kaip dažnai jam tekda- 
vę praleisti visą dieną, neįstengiant parašyti nė eilutės, kol ga- 
liausiai vakare ateidavęs įkvėpimas; tuomet jis negalėdavęs 
sustoti iki ryto. Jo trumpi proginiai eilėraščiai buvo surinkti 
į du tomus: Niekučių sodas (Ogrdd fraszek; visas pavadinimas: 
Sodas, bet nevalytas; kūgis, bet kas pėdas - kitokių javų; prekystalis 
įvairių dalykų ir t.t.) ir Moralia. Jie susideda iš įvairių įvykių ap- 
rašymo, anekdotų, satyrų, istorijėlių, pasiskolintų iš literatū- 
ros, bet pritaikytų taip, kad jos atitiktų vietines paskalas. Šian- 
dien mums įdomesnė kandi Potockio satyra, kuria jis paliudija 
savo moralinės pareigos suvokimą. Keliuose eilėraščiuose jis 
lygina save su sarginiu šunimi, kuris loja vienišas, „kol pa- 
saulis, pasigėręs nuo vyno, miega“. Jis užsipuola besaikę pra- 
bangą, galingųjų palaikomą piliečių priespaudą, netvarką, 
kylančią dėl įstatymų nepaisymo, ir jėzuitus - priverstinio 

atsivertimo šalininkus, tačiau ypač karštai imasi ginti vals- 
tiečių reikalus. Kartais, pavyzdžiui, eilėraščių cikluose, ku- 
riuos pats vadino „antkapiais“, jis kuria išradingus vaizdus, 
tarkime, valstiečio, kuris palaidotas it javas laukia pavasario, 
kad išdygtų, tuo tarpu jo arklys ir plūgas dirba žemę virš jo. 
Būdamas neišpasakytai plepus, Potockis kartkartėm suteikia 
skaitytojui progą ką nors laimingai atrasti toje eilučių jūroje. 

Iš jo poemų šiandien geriausiai žinomas Chotimo karas (Woj- 
na chocimska), epas, parašytas praėjus keliems dešimtmečiams 
po jame minimų įvykių, kai lenkų ir kazokų kariuomenė 1621 
metais sėkmingai atrėmė kur kas gausesnės turkų armijos 
puolimą. Įmantri poemos sąranga primena viduramžiškas 
riterių kronikas ir patvirtina tai, ką mes kalbėjome apie vidur- 
amžiško mentaliteto bruožus lenkų baroke. Įvykių aprašymai, 
besiremiantys mūšyje dalyvavusio kareivio dienoraščiu, susi- 
pina su moralizuojančiais ir satyriniais nukrypimais. Čia taip 
pat Potockis pasirodo pirmiausia kaip publicistas, kritikuojan- 
tis savo aplinką ir lyginantis ją su herojiška praeitimi. Po- 
tockio šešioliktojo šimtmečio atitikmuo, namudinis ir plepus 
Mikolajus Rejus atstovauja kylančiam senosios lenkų poezijos 
judėjimui, o Niekučių sodo autorius pranašauja tos savitos iš- 
prususių savamokslių žmonių veiklos, užpildančios tomų to- 
mus nežabotu daugiažodžiavimu, nuosmukį. 

Krzysztofas Opalinskis dažniau prisimenamas kaip politi- 
nis išdavikas negu kaip literatas: būdamas Poznanės provin- 
cijos wojewoda (gubernatorius), 1655 metais jis padėjo švedams 
užvaldyti visą Didžiąją Lenkiją. Devynioliktasis amžius buvo 
ypač jautrus tokiems bjauriems poelgiams, net kai jie padaryti 
tolimoje praeityje. Tačiau Opalinskio išdavystė iš tikrųjų kilo 
dėl jo asmeninio požiūrio į Lenkijos valstybę užgriuvusius 
sunkumus. Švedų karalių jis vertino kaip galingą valdovą, 
galbūt galintį išgydyti daug šalies negerovių. 

Bajorų kilmės Opalinskis kartu su savo broliu (taip pat fi- 
gūruojančiu lenkų literatūros istorijoje) mokėsi Luveno uni- 
versitete, Orleane, ir Paduvoje. Grįžęs į Lenkiją, jis buvo iš- 
rinktas deputatu į Seimą ir gavo daug apdovanojimų, tačiau 
nusivylimo akimirką pasitraukė į savo dvarą, kur įsteigė pa- 
vyzdinę mokyklą, paremtą įžymiojo Komenskio, tuo metu 
vadovavusio mokyklai kaimyniniame Lešne, pamokymais. 

1645 metais Opalinskis vyko į Paryžių kaip karaliaus Vladis- 
lovo IV pasiuntinys parvežti į Lenkiją princesės Marijos Lui- 
zos, kurios ranką karalius buvo gavęs. Vienintelis Opalinskio 
veikalas Satyros (Satyry), jo vienatvės metų kūrinys, pirmą 
kartą buvo išleistas 1650 metais ir pelnė didelį pasisekimą tarp 
autoriaus amžininkų, nors greitai pradėjo dominuoti kritikų 
balsai, apšaukę veikalą ne tik nebrandžiu, bet ir šmeižikišku. 
Satyros liudija autoriaus, užėmusio aiškią poziciją jį supančių 
konfliktų atžvilgiu, intelektualinę brandą. Priešingai nei ba- 
jorija, besižvalganti atgal į patriarchalines dorybes, Opalinskis 
akivaizdžiai siekė reformuoti lenkų institucijas Vakarų abso- 
liutinių monarchijų pavyzdžiu. Pats kilęs iš didikų, jis buvo 
linkęs paaukoti oligarchinę Lenkijos santvarką stiprios cent- 
rinės valdžios, įstengiančios vystyti miestus, surinkti gerą ka- 
riuomenę ir pagerinti valstiečių padėtį, labui. Kai kurios jo 
visuomeninės ir ekonominės pažiūros buvo labai pažangios, 
o tam tikri Satyrų fragmentai beveik prilygsta traktatams apie 
sveiką ekonomiką. Jo pilietinis susirūpinimas kilo iš nuogąs- 
tavimo dėl pavojų, slypinčių valstiečių priespaudoje, iš vals- 
tiečių maišto baimės, kuri, kaip Ukrainos sukilimas parodė, 
buvo visiškai pagrįsta. Tačiau Satyrų vertė negali būti aiškina- 
ma vien tik politinėmis ar visuomeninėmis autoriaus pažiū- 
romis. Senojoje lenkų literatūroje nėra kito tokio ugningo sti- 
liaus pavyzdžio. Modeliu autorius pasirinko Juvenalio satyras 
ir savo veikale prisipažįsta, jog daugelį eilėraščių jam dikta- 
vęs pasipiktinimas (indignatio fecit versum) vertė atmesti rimus, 
nors rimuoti jis sugeba. Jis rašo nerimuotomis trylikaskieme- 
nėmis eilėmis (septyni + šeši), siekdamas „nerimuotos tie- 
sos“ - taip jis perfrazuoja vokišką posakį ungereimte Wahrheit. 
Satyros apima platų tiek privačiame, tiek viešame gyvenime 
paplitusių blogybių spektrą; pavyzdžiui, satyra „Apie Len- 
kijos valstiečių sunkumus ir priespaudą“ prasideda šitaip: 


Suprantu, kad Dievas Lenkijos už nieką taip nebaudžia, 
Kaip už žiaurią savo žmonių priespaudą, 

Blogesnę už vergiją. Tartum valstietis nebūtų 

Ne tik tavo artimas, bet ir žmogus. 

Širdis iškart nusigąsta, oda pašiurpsta, prisiminus 

Tą nelaisvę, sunkesnę nei pagonių. 

Ak! Dėl Dievo, lenkai, ar pašėlote! 

Visą gerą, turtą, maistą, visą derlių 

Gaunate iš savo pavaldinių. Jų rankos maitina jus, 
Tad kodėl taip žiauriai su jais elgiatės? 
Kupranugaris, sako, neneša jam per sunkios naštos, 
Ir kai jį apkrauna, o jis pajunta, 

Kad svoris per didelis, iš karto gulasi 

Ir keltis nenori. O čia priešingai - nes virš gamtinių 
Ir dieviškų dėsnių valstietėlis vilkti turi tai, 

Ką jam ponas ant kupros užverčia, nors ir nudvėstų. 


Autorius išvardija valstiečiams uždėtas prievoles, kalba apie 
jiems tenkančias rykštes, aprašo raganų medžioklę kaimuose, 
kai valstiečių moterys, apkaltintos dėl jaučio mirties ar pono 
ligos, kankinamos įskundžia kaimynus. Jis net pasakoja apie 
priverstinį (!) girtavimą: 


Pasakysiu, nes nutylėti sunku. Kartą, kai važiavau 
Per vieną kaimą, liepiau alaus atnešti iš smuklės. 
Atnešė. Paklausiau: - Ar toks alus visada 

Jūsų būna? - Atsako: - Ir šimtąkart blogesnis, 

Bet gerti jį privalu, nes ponas smuklininkui 
Savaitei pateikia tam tikrą statinių skaičių, 

Už kurias smuklininkas turi jam sumokėti, 

Ar bus išgertos, ar ne. Smuklininkas primeta 
Mums nuostolį, gerai iš anksto apskaičiavęs, 

Kiek alaus tenka kiekvienam valstiečiui. 

Jei neateinam į smuklę, atneša į namus 

Jie tą alų. Gerk, kad ir blogas, o jei nenori, 

Išpilk nors ir kiaulėms, bet užmokėk smuklininkui. 
Tą patį daro su avižom, miltais, druska 

Ir silkėmis, kuriomis valstiečiai kas kartas užverčiami. 


Jis baigia primindamas valstiečių maištus viduramžiais ir ne- 
seniai energingų ukrainiečių sukilėlių bajorams padarytą gė- 
dą. Lyginant su tuo, ką jis kalba apie valstiečių gyvenimą, juo 
stipriau skamba bajorijos kaltinimai tinginyste, girtuoklia- 
vimu ir prabanga. Pavyzdžiui, satyroje „Apie visokeriopą len- 
kų nesaikingumą“ sakoma: 


Kokios kitos, sakykite, šalys po saule 

Su mūsų susilygintų nesaikingumu, išlaidumu? 

Niekada mums negana, gal kai jau per daug - 

Per daug tarnų, per daug patiekalų, per daug žirgų ir šunų, 
Per daug sidabro, per daug burnų ir pilvų veltėdiškų. 


151 


KETVIRTAS SKYRIUS 


O satyroje „Apie nežabotą girtavimą ir girtuoklius“ autorius 
rašo: 


Suprantu, kad girtuoklystė Lenkijoje susisuko 
Lizdą. Čia dauginasi ir veda savo 

Jauniklius; nes vos tik dantukai išdygsta 
Vaikeliui, jis jau taureles iškrato, 

Jau žvalgosi, ko čia išgėrus, kartais ir ąsotėliai 
Neišsisuka, kai mišioms patarnauja, 

Nes, truputį įpylęs kunigui, likutį išgeria 

Už altoriaus, šitaip pirmą kartą paragaudamas. 
Tad visa Lenkija gali vadintis girta. 

Geria visi - vyskupai ir senatoriai, 

O geria lig nukritimo; geria ir prelatai, 
Kareiviai, bajorai, miestuose, dvaruose ir kaimuose. 


Opalinskis vėl ir vėl grįžta prie savo įkyrios minties: nėra ge- 
rai parengtos kariuomenės. Satyroje „Apie neginamas sienas“ 
pateikia mums sukrečiantį palyginimą: 


„Lenkija bevaldyste laikosi“, - kažkas neblogai pareiškė; 
Bet kitas atsakė, kad nuo bevaldystės ir žus. 
Ponas Dievas žvelgia į mus kaip į juokdarius. Ir nebedaug trūksta, 
Kad tarp žmonių lenkas taptų Dievo žaisliuku. 
Jeigu mūsų visagalė Dievo ranka nebūtų 
Palaikiusi, jau seniai priešo rankų išvengę 
Nebūtume, ir pridursiu - galutinio žlugimo. 

Jis mus laiko, Jis mus dengia ir gina. 

Dievas taip su mumis įprato elgtis 

Kaip ponas su juokdariu. Kai juokdarį apipuola 
Berniūkščiai, vienas į užpakalį jam žnybia, kitas 
Įduria kur skaudžiau, juokdarys ginasi 

Ir rikteli kartą, kitą. Ponas kantriai klausosi. 
Tačiau kai vaikiai juokdarį per daug grumdo 

Ir pailsėti neduoda, o šis rėkia, burną 

Iki ausų atvėręs taip, kad įsipyksta ponui 

Tuo staugimu, tada jis sušunka 

Berniukams: vaikiai, tyliau, ar ilgai dar tai truks? 
O vaikai - į krūmus, žaidimus ir juokdarį palikę. 
Taip ir Ponas Dievas kartais laukia, kol priešai 

Į valias pasitenkina, iš visų pusių grumdydami 
Mūsų vargingą Lenkiją. Ir tiktai kada per daug 
Jai įsipyksta ir Jam pačiam, 

Sušunka: ramiau, turkai! Ramiau, totoriai! 

O turkai - į krūmus su kitais mahometonais. 

Naudodamasis „makaroniško“ stiliaus teikiamu laisvumu, 
Opalinskis primaišo į savo eiles lotyniškų posakių, net ištisų 
romėnų poetų citatų. Jo kalba tokia grubi ir tiesmukiška, jog 
kai kurie leidėjai net jautė reikalą iškupiūruoti šiurkštesnius 
posakius. Savo metu kritikuojamas už tai, kad rašė viso labo 
eiliuotą prozą, šiandien jis didele dalimi reabilituotas kaip 
socialiai angažuotas autorius, rašęs be galo glaustai ir aiškiai. 


Sarmatiškoji epinė poezija 


Eiliavimo manija skatino rašytojus naudotis kiekviena pro- 
ga sukurti poemą, o tai sąlygojo keistą temų asortimentą. Taip 
mes įgijome pirmą topografinį Varšuvos miesto traktatą, ke- 
lionės jūra į Liubeką (Vokietijoje) aprašymą ir ilgus moters atsi- 
minimus (Annos Stanistawskos Sandėris, arba Vienos našlaitės 
viso gyvenimo aprašymas, gailiomis raudomis jos pačios rašytas 1685 
metais). Tačiau populiariausias temas padiktuodavo istoriniai 
įvykiai, ypač nuolatinių karų epocha, pradedant lenkiška 
Maskvos okupacija, kazokų, turkų bei švedų karais ir baigiant 
Vienos apsiaustimi, kurią lenkų kariuomenė pralaužė 1683 
metais, pasiekdama lemiamą pergalę prieš Turkiją. Tarp šių 
ilgų, gana chaotiškos kompozicijos pasakojimų, perkrautų 
techniniais mūšių aprašymais, aptinkame kelis geriausius sar- 
matiškojo baroko pavyzdžius. Šiuose kūriniuose esama stip- 
raus panegirinio elemento, kadangi autoriai paprastai trokšda- 
vo būti šio pasaulio galingųjų ar jų šeimos narių apdovanoti. 

Samuelio Twardowskio niekaip negalima pavadinti iškiliu 
poetu, tačiau jo milžiniškas eiliuotas pasakojimas Pilietinis ka- 
ras su kazokais ir totoriais, Maskva, paskui su švedais ir su veng- 
rais, kuris tęsiasi dvylika metų iki pat dabar, valdant Jonui Kazimie- 
rui, surašytas į keturias knygas tapo labai populiarus, nors visas 
išleistas buvo tik po autoriaus mirties, 1681 metais. Plikbajoris 
Twardowskis įtaikaudamas gyveno įvairių didikų dvaruose, 
o su vienu savo globėjų, vykdžiusiu diplomatinę užduotį, 
kaip jo sekretorius vykdamas į Turkiją parašė kelionės dieno- 
raštį, žinoma, eilėmis. Savo malonumui jis kūrė poeziją pa- 
storaliniais barokiniais motyvais, o jo linksma bei lengva- 
būdiška meilės istorija Dafnė - lauro medeliu (Dafnis drzewem 
bobkowym, 1638) parašyta oktavomis Piotro Kochanowskio 

Tasso vertimo pavyzdžiu. Šiame veikale Twardowskis ap- 
dainuoja mylinčiųjų barnius ir gaudynes, taip pat Apolono 
meilę skaisčiajai mergelei Dafnei, kuri, vengdama jo aistros, 
virto lauro medeliu. Kitas jo eiliuotas pasakojimas, Gražioji 
Paskualina (Nadobna Paskwalina, 1655), kurio siužetas greičiau- 
siai pasiskolintas iš ispaniškų šaltinių, taip tirštai prisodrintas 
mitologinių įvaizdžių ir skrupulingų aprašymų, kad yra vos 
paskaitomas. jame esama neblogų vietų, tačiau skaitytojui 
nelengva sekti Paskualinos nuotykius, kuri, beviltiškai įsimy- 
lėjusi galantišką kavalierių, keliauja ieškoti Junonos, sutinka 
Apoloną, Dianą, Kupidoną, tampa vienuole ir įsteigia vienuo- 
lyną dideliam Kupidono, kuris dėl to pasikaria ant mirtos 
medžio, nusiminimui. Twardowskis apžavėjo amžininkus 
savo paviršutinišku išsimokslinimu, o jo dažnai nesuderi- 
namų vaizdų mišinys, atrodo, neįstengė jų atbaidyti. 

Tautos šventovė, Jasnoguros vienuolynas Čenstakave, tu- 
rėjęs (ir šiandien tebeturįs) stebuklingą Švenčiausiosios 
Mergelės paveikslą, buvo nesėkmingai švedų kariuomenės 
dalinio apsiaustas 1656 metais. Švedų pralaimėjimą katalikų 
dvasininkija pateikė kaip stebuklą, žymintį persilaužimo 
momentą kare su eretikais. Ilga anoniminė poema apie šiuos 
įvykius, savotiška kronika, parašyta didvyriško tvirtove pa- 
versto vienuolyno abato garbei, susilaukė didelio populiaru- 
mo. Poema pertekusi stebuklų: pavyzdžiui, Mergelė pasirodo 
ne tik abatui, bet ir švedų kariuomenės vadui Mileriui; ant- 
gamtinės jėgos atima griaunančią artilerijos sviedinių galią; 
be to, autorius Tasso maniera prikuria visai išgalvotų daly- 
kų. Tai daugiausia įsimylėjėlių istorijos, pateisinamos tuo, kad 
tarp apsiaustųjų buvo nemažai civilių gyventojų. Šiose pa- 
sakose nieko netrūksta, net anglės mergaitės Liobos, kuri, jos 
mylimajam žuvus, sunkiai suserga ir karščiuodama aplanko 
kitą pasaulį, kur susitinka mylimąjį ir sužino iš jo, kad greitai 
vienuolyno vargai pasibaigs. Lygiai taip pat jaunas švedų 
karininkas Hornas regi savo mylimąją, kuri išpranašauja jo 
mirtį puolimo metu. 

Devynioliktajame amžiuje ši poema pasitarnavo istorinių 
romanų rašytojams, ypač Henrykui Sienkiewicziui, savo tri- 
logijoje pasinaudojusiam ja kaip šaltiniu minimam Švedų karo 
epizodui atkurti. 

Turbūt pats tipiškiausias septynioliktojo amžiaus antrosios 
pusės visuomenės skonio ir pomėgių atstovas buvo Wespaz- 
janas Kochowskis, kurio veikaluose pilna egzotiškiausių su- 
manymų, kartais tik įdomių, o kartais nestokojančių žavesio 
moderniems poetams. Kaip buvo įprasta tais laikais, jis gavo 
paviršutinišką išsilavinimą ir dešimtį metų tarnavo kariuo- 
menėje, kovodamas su kazokais ir švedais. Vėliau įsikūrė ne- 
dideliame paveldėtame dvarelyje ir savo patirtimi, manda- 
gumu bei taktu išsikovojo kaimynų pagarbą bei simpatiją, o 
šie apipylė jį gausybe garbingų vietinių pareigų. Nors buvo 
labai užimtas, Kochowskis sugebėjo sukurti milžinišką litera- 
tūrinės produkcijos kiekį. Jis buvo labai religingas, tačiau tam 
tikra prasme tipiškas savo epochos kūdikis. Jo aistringam ka- 
talikiškam tikėjimui būdingas prietaringumas, ritualistinė 
nuostata ir neretai - fanatizmas: rašydamas apie savo sužei- 
dimą mūšio metu, aiškino tai atsitikus dėl kiek anksčiau išsa- 
kyto netikėjimo, kad iš krucifikso ištryško kraujas; arba dar - 
kai arijonai buvo išvaryti iš Lenkijos, jis parašė aštrų kritinį 
straipsnį apie „tuos Belzebubo vaikaičius“. Bet vienas jo pa- 
maldumo vaisių suteikia mums šiandien malonių atradimų. 
Tai poema, susidedanti iš kelių tūkstančių epigramų, kurių 
kiekviena sukurta remiantis skirtingu Švenčiausiosios Mer- 
gelės epitetu, aptinkamu religinėje literatūroje. Kūrinio pava- 
dinimas ilgas: Mergelės darželis, atmatuotas Švento Rašto, Bažny- 
čios daktarų, tikrųjų pamokslininkų matu ir Dievo Motinos vardų 
gėlėmis apsodintas vieno tokio artimiausio tos Motinos ir Mergelės 
vergo (1681). Barokinę išmonę ir žodžių žaismą čia įkvepia 
tokie lotyniški vardai kaip Fulgetra Divinitatis, Pluvia Salutis, 
Aurora Consurgens, Regina Mundi ir t.t. Tačiau garsiausias 
jo eilėraščių rinkinys Nedykas dykinėjimas (Nieprdžnujące prdž- 
nowanie, 1674) apima tiek rimto, dažnai religinio, pobūdžio 
istorinius ir lyrinius eilėraščius, tiek trumpas „fraškas“. Tur- 
būt Kochowskis laisviausiai jautėsi kurdamas trumpus lyri- 
nius eilėraščius, pavyzdžiui, apie jaunuolių „žaidimą žaliu“, 
kurio esmė ta, kad reikia sugebėti parodyti žalią lapą, kai to 
paprašo žaidimo draugai. Poetas užklumpa žaidimo draugę, 
merginą, anksti rytą, kai ši dar guli lovoje, ir, kadangi savo ža- 
liąjį lapą yra palikusi rūbuose, ji pralaimi. Kai kurie šie trum- 
pi eilėraščiai tęsia bukolinę Jano Kochanowskio tradiciją, o 

prisirišimas prie Raudų autoriaus padiktavo eilėraštį „Jano 
Kochanowskio apologija“, kur poetas gina savo pirmtaką nuo 
kaltinusiųjų jį širdyje buvus eretiką, o ne dorą Romos kata- 
liką. Kitos šio rinkinio dainos apie didvyriškus karius, kritu- 
sius kovoje su kazokų ir totorių pajėgomis, jaudina savo pa- 
prastumu. Kalbant apie eilėdarą, Kochowskis kartais taiko 
ottava rima [oktavą|, kuri pirmą kartą Lenkijoje atsirado su 
Torguato Tasso vertimu ir surado daug gerbėjų tarp šios ša- 
lies poetų. Trumpose epigramose, tradiciškai vadinamose 
„fraškomis“, buvo sekama šešioliktojo šimtmečio pavyzdžiais, 
dažnai pasiduodant barokiniam keistenybių pomėgiui. Tačiau 
Kochowskis savo pagrindiniu darbu laikė ne poeziją, o isto- 
riją. Ilgą laiką jis triūsė prie didžiulio keturtomio istorinio vei- 
kalo, rašomo lotyniškai proza, apimančio kelių septynioliktojo 
amžiaus lenkų karalių valdymą ir suskirstyto į tai, ką autorius 
vadino „klimakteriniais periodais“ pagal iš romėnų pasisko- 
lintą įsitikinimą, kad kas septyneri metai valstybėje vyksta es- 
miniai politiniai pasikeitimai. Dėl šiuose analuose vyraujančio 
subjektyvaus įvykių vertinimo Kochowskis buvo pavadintas 
dienoraštiniu istoriku. 

Įdomiausią poetinį veikalą jis parašė senatvėje; Lenkiškoji 
psalmodija (Psalmodia polska, 1695) - tai bandymas bibliniu 
stiliumi išreikšti savo asmeninio gyvenimo ir pastarojo laiko- 
tarpio šalies istorijos peripetijas, savotiška padėkos Dievui 
giesmė, kurioje visi įvykiai suvokiami kaip pelnytos Dievo 
bausmės ir dovanos. Dėl šių mėginimų Lenkijos praeityje ir 
dabartyje atpažinti regimus dieviškos globos ženklus vėliau 
Kochowskis buvo prisimenamas kaip lenkų romantinio me- 
sianizmo pirmtakas. Po Skargos, kurio proza dažnai skambėjo 
it Biblijos eilės, Kochowskis buvo pirmasis, kuris pasirinko 
biblinį stilių kaip poetinę formą. Taip, kaip Dovydo psalmėse 
apdainuojami hebrajų kariniai žygiai, Lenkiškoji psalmodija 
patvirtina šios formos paveikumą, kai giedama apie lenkų 
ginklo pergales prieš turkus. Karaliaus Jono Sobieskio iško- 
vota pergalė prie Vienos, kuria Kochowskis didžiai žavėjosi, 
įkvėpė jį pakelti balsą iki ypač aukštos gaidos: 

Tekanti saulė jų galybę regėjo, o jau pavakariais matė gėdingai sumuštus. 


Mėnulis gėdinosi savo dėmės ir, slėpdamas ją, atsisakė šviesti sprun- 
kantiems nakčia. 

Baimėje nepaguodė netikras pranašas; nei dažni apsiplovimai nenuplovė 
ištvirkėlių nuodėmių. 

Gulėjo lauke kaip riebūs jaučiai po skerdynių; o nugalėtojas liepė iš 
gailesčio jų šlykščius lavonus užmesti žemėm. 

Suimti belaisviai liko gyvi; o kalavijas po pergalės ataušo vėl į makštis 
sugrąžintas. 

Tu taip nusprendei, Pone Dieve mūsų, darantis stebuklus, kad kitų 
sveikatos atėjusieji savąją paklojo. 

Idant nekaltiesiems nuo burnų duoną atiminėjantys jos nevalgytų, o 
silpnas iš stipresniojo grobį paveržtų. 

Trijų dienų neužteko gerui surinkti. Ėmė ne tik kareiviai gausų turtą, bet 
ir maži vaikai su paprasta liaudimi. 

Tos ištaigingos, auksu austos Sidono ar Džarbeto palapinės ištuštėjo it 
būdelė sode, kurioje obuolius laikė. 

Jų žirgus stipresnis užsėdo, jų ietis į juos sulaužė, o kulkom į kupras 
bėgantiems šaudė. 

Prapuolė visi jų purpuruotieji, sakę: užimkim krikščionių žemę. 

Viziris nevyriškai žuvo virve pasmaugtas; o tam Viešpaties šventyklų 
griovėjui Jachelė į smilkinį vinį įkalė. 

Ir pasidarė jiems taip, kaip madianitams ir Jabinui prie Kišono upės. 
Išguldei juos, Viešpatie, tarsi besisukantis ratas; ir kaip stagarai prieš 
vėją, taip išdidieji pražuvo. 


Patrzalo na hardošč ich wschodzące slonce; a tož na odwieczerzu 
widzialo sromotnie rozgromionych. 

Wstydzil się miesiąc piątna swego, a žeby sromotę zakryt, nie chcial 
šwiecič w nocy uciekającym. 

Nie pomėg! w trwodze falszywy prorok; ani częste umywanie nie 
oczyšcito wszetecznych Zz grzechu. 

Leželi w polu, jako bycy tlušci po rzezi; a plugawe šcierwy kazal! 
zwyciezca ziemią nakryč, z politowania. 

Jefcy w zatrzymaniu žywi zostali; a miecz po zwycięstwie ochtodnąl w 
pochwy wtožony. 

Tyš tak kazat, Panie Bože nasz, cuda czyniący; aby ktėrzy po cudze 
zdrowie przyszli, swojem natožyli. 

Aby chleb od gęby niewinnym wydzierający, nie požyli go, a stabszy Z 
mocniejszego zagarną! hupy. 

Mato trzy dni bylo do zbierania korzyšci. Brali nietylko žolnierze 
odbiežane dostatki, ale i dzieci male z pospolitym gminem. 

One pyszne w Sydonie, czy w Dziarbecie ztotem tkane namioty, odbie- 
žane, staty jako buda w sadzie, w ktėrej jabtek pilnowano. 

Konie ich poosiada! mocniejszy, dzidy ich o nichže skruszyl, i kulami do 
grzbietu uciekających strzelai. 

Przepadli wszyscy purpuraci ich, ktėrzy mėwili: posiądžmy ziemię 
chrzešcijafską. 

Zginą! wezyr niemęsko, powrozem uduszony; a onemu košciotėw 
pafskich burzycielowi, niedtugo w skronie mtotem Jachel gw6ždž wbila. 
I stato się im tak jako Madianitom, i jako Jabinowi u rzeki Cisson. 
Potožyles ich, Panie, jako koto na odwrocie, i jako ždžbto przed wiatrem, 
tak pyszni zniknęli. 


Kochowskiui pačioje kito amžiaus pradžioje mirus, sarma- 
tiškasis barokas pakrypo link pabaigos. Vėlesnis laikotarpis, 
vadinamas „saksiškąja naktimi“, neturėjo net tų kelių bū- 
dingų bruožų, kuriuos aptikome savamokslių, karingų ir pa- 
maldžių sarmatizmo atstovų literatūroje. Kochowskis kuriam 
laikui liko paskutiniuoju rašytoju, krikščioniško riterio pa- 
veikslą garbinusiu kaip savo asmeninį idealą. (Nors krikščio- 
niško riterio idėja buvo atgaivinta Baro konfederacijos poetų 
1768-1772 metais.) 


Proza 


Septynioliktojo šimtmečio lenkų proza susideda iš užrašų, 
dienoraščių, memuarų ir daugybės politinių rašinių, kuriuos 
šiandien priskirtume žurnalistikai. Tačiau romanas, kurio 
daug žadančios užuomazgos šešioliktojo amžiaus vertimuose 
pranašavo tokią gerą ateitį, nustojo vystytis - greičiausiai dėl 
to, kad sunyko miestelėnų klasė. Patys įdomiausi prozos pa- 
vyzdžiai - tai memuarai, likę rankraščių pavidalu iki devy- 
nioliktojo šimtmečio, kada jie buvo išspausdinti pirmą kartą. 
Sunku įsivaizduoti grynesnį sarmatiškojo šlėktos pavyzdį nei 
Janas Chryzostomas Pasekas. Jis pasižymėjo daugeliu gim- 
tosios Mozūrijos, garsėjusios antiprotestantizmu, maištin- 
gumu, anarchija ir tamsumu, bravūra, girtuokliavimu, taip 
pat ir skurdu, bajorijos savybių. Pasekas įgijo šiokį tokį išsila- 
vinimą gimtojo krašto jėzuitų mokykloje: išmoko deklamuoti 
pompastiškas prakalbas lotyniškai arba lotynų ir lenkų kalbų 
mišiniu bei neapsakomai blogai eiliuoti. Tokio pasirengimo 
jam turėjo pakakti visam gyvenimui, kadangi nėra jokių pėd- 
sakų, kad jis būtų kada nors skaitęs knygas. Devyniolikos me- 
tų jaunuolis jis įsirašė į kariuomenę ir dalyvavo kare su šve- 
dais. Po to jo divizija, vadovaujama paties iškiliausio tų laikų 
generolo etmono Czarnieckio, buvo pasiųsta į Daniją padėti 
danams (lenkų sąjungininkams) kovoti su švedais. Pabuvęs 
Danijoje, Pasekas vėl atsidūrė kariuomenėje, šį kartą kare su 

Maskva, o vėliau - su Turkija, jau nekalbant apie dalyvavimą 
įvairiausiuose vidiniuose susirėmimuose. Mūšiai, dvikovos, 
girtų peštynės, gyrimasis ir pokštai šaunioje draugijoje už- 
pildė vienuolika jo gyvenimo metų. Tačiau net išėjęs iš ka- 
riuomenės ir vedęs (turtingą našlę), Pasekas negalėjo nustygti. 
Atvira neapykanta kaimynams, teismai, sunkiai paslepiami 
banditiški poelgiai galų gale atvedė iki to, kad jį tribunolas 
ištrėmė iš šalies - ši bausmė būdavo taikoma retai, tik didelių 
nusikaltimų atvejais. Tačiau apie 1700 metus valstybėje buvo 
tokia anarchija, kad nuosprendis liko neįvykdytas. 

Pasekas savo garsiuosius Memuarus parašė būdamas jau 
senyvo amžiaus; galbūt reikėtų sakyti ne parašė, o užrašė, nes 
tai daugiausia žodiniai pasakojimai (gawędy), kuriuos, prieš 
išdėstydamas popieriuje, jis turbūt jau buvo pakartojęs dau- 
gybę kartų. Šios istorijos sujungtos pasažais, kur Pasekas pri- 
taiko savo abejotiną jėzuitiškoje mokykloje įgytą stilistinį išsi- 
lavinimą. Tačiau atmetus šiuos pasažus, pasakojimas lieka 
stebėtinai sklandus, spalvingas ir gyvas, nestokojantis tikro 
komiškumo ir be primestinių šablonų. Priešingai, Pasekas var- 
toja kasdieninę kalbą su jos stilistika ir šauktukais. Mickevičius 
savo paskaitose Collėge de France teisingai pastebėjo, kad Pa- 
seko sakiniai turėtų būti atskirti specialiais gestus pažymin- 
čiais ženklais. Šių istorijų pasakotojas pasirodo palankesnėje 
šviesoje negu būta paties autoriaus, kiek mums žinoma apie 
jo poelgius. Jis kuria pagyrūnišką istoriją apie save patį - vi- 
sose gyvenimo situacijose sumanų ir išmintingą herojų. Pa- 
sekas vadovaujasi vidutinės bajorijos normomis, kurios mūsų 
požiūriu atrodo stebėtinai laisvos. Todėl šis autorius sukuria 
dvigubą humoristinį efektą: stengdamasis mums sukelti juo- 
ką, pats nenoromis tampa juokingas. Prietaringas, riboto proto 
žmogus, niekinantis svetimšalius, girtuoklis ir dvikovininkas, 
tai, kas bent jau mums atrodo keistai, laiko pačiais natūraliau- 
siais dalykais pasaulyje. Pavyzdžiui, jis su pasigardžiavimu 
pasakoja apie svetimšalių aktorių teatro vaidinimą Varšuvoje, 
kai bajorų publika taip supyko ant pjesėje vaizduojamo blogo 
valdovo, kad pasiuntė į sceną strėlių krušą ir galų gale nuko- 
vė vargšą karalių vaidinusį aktorių. Tačiau Pasekas neliaup- 
sina karo; jis net nevaizduoja savęs didvyriu. Priešingai, į mū- 
šį jis eina fatališkai nusiteikęs ir laiko savaime suprantamu 

dalyku, kad susirėmimo metu dera išsirinkti turtingai apsiren- 
gusį, ant gero arklio jojantį priešininką, kadangi jį užmušus ar 
paėmus į nelaisvę nugalėtojui atiteks trofėjai. Nesistengdamas 
nuslėpti savo godumo, jis aprašo, kaip tarnaudamas komisaru 
Danijoje įstūmė danus į neviltį, apsimesdamas nesuprantąs, 
ką šie jam sako (nors iš tikro galėjo su jais susikalbėti lotyniš- 
kai). Tai tęsėsi tol, kol šeimininkai įspėjo jo nesupratimo prie- 
žastį ir atnešė jam dovaną, t.y. kyšį; danų džiaugsmui, Pa- 
sekas gana staigiai atgavo klausą. Nepaisant to, kiekvienu 
morališkai įtartinu reikalu Pasekas visada šaukiasi Dievo Ap- 
vaizdos pagalbos. Neturėtume aplenkti turbūt vieno simpatiš- 
kesnių Paseko bruožų, būtent jo meilės gyvūnams ir žavių 
jiems skirtų veikalo fragmentų - pavyzdžiui, pasakojimo apie 
jo prisijaukintą ūdrą. 

Kadangi Paseko istorijų pynė panaši į romaną, Mickevičius 
pastebėjo, kad Pasekas lyg ir išpranašauja istorinio romano 
žanrą, kurio pradininkas - seras Walteris Scottas. Tikroviškais 
ir gyvais aprašymais, medžiagos turtingumu - karai, pilieti- 
niai karai, seimeliai, seimai, anekdotai, teismai, dvikovos, me- 
džioklės, kelionės ir t.t. - Memuarai nužymėjo gaires ateities 
lenkų istoriniam romanui. 

Ne tik Paseko laikų kariniai konfliktai įkvėpdavo memua- 
ristus. Turtingos medžiagos suteikė ankstesni diplomatiniai ir 
kariniai veiksmai, ypač lenkų kišimasis į Lžedimitrijaus reika- 
lus Maskvoje. Iš šios epochos dienoraštininkų pats rimčiausias 
autorius buvo etmonas Stanistawas Žėtkiewskis (1547-1620), 
į Maskvą įžengusios lenkų kariuomenės vadas. Jo Maskvos ka- 
ro pradžia ir eiga (Początek i progres wojny moskiewskej, 1612) - 
tai griežtos ir glaustos prozos pavyzdys, kareivio ir priversti- 
nio diplomato veikalas. Visa Lžedimitrijaus istorija taip pat 
aprašyta Stanistawo Niemojewskio, kuris po Dimitrijaus nu- 
žudymo buvo maskvėnų įkalintas kaip lenkų pasiuntinys pas 
naująjį carą ir vėliau internuotųjų stovykloje tolimoje šiaurėje 
bandė rasti paguodą skaitydamas Petrarcą originalo kalba ir 
versdamas Horacijų. Jo, kaip ir Paseko, memuarai galėtų su- 
daryti spalvingą romaną. 

Pasekas turėjo dar vieną pirmtaką - Samuelį Maskiewiczių 
(apie 1580-1640). Šis nelabai išsimokslinęs lietuvių kilmės 
kareivis karą laikė nuotykių ir praturtėjimo šaltiniu. Tačiau 

jo gyvenimas Maskvoje teužderėjo nepaprastų ir juokingų 
skandalų, dvikovų, peštynių prisiminimais. Savo įtartinais 
papročiais jis buvo ne mažiau tipiškas negu Pasekas (žvilg- 
telėkime į jo trumpą kažkokio vizito aprašymą: „Šaukimas ne- 
atėjo: o mes midaus pagėrę ir ponios seseriai koją sulaužę - 
bet ponas teisėjo padėjėjas tai padarė, ne aš - išvažiavome. 
16 januarijaus dieną pas p. Mochelskį į Belavičą visi, ir ponas 
šeimininkas, o iš ten - kiekvienas į savo pusę“). 

Karai su Turkija taip pat kai kuriems jų dalyviams suteikė 
progų atsidurti gana legendinėje padėtyje: pavyzdžiui, Ma- 
rekas Jakimowskis, patekęs į nelaisvę 1620 metų Cecoros kau- 
tynėse (etmonui Žėlkiewskiui kainavusiose gyvybę), buvo 
parduotas vergu į Egiptą. Plušėdamas galeroje, jis sukurstė 
sėkmingą maištą ir užimta galera pasiekė Italiją ne be grobio — 
parsivežė į Lenkiją vergę iš tos pačios galeros kaip žmoną. 
Anoniminio šių įvykių aprašymo pavadinimas - Trumpas pir- 
marūšės aleksandrietiškos galeros užėmimo aprašymas (Opis krėtki 
zdobycia galery przedniejszej aleksandryjskiej). 

Septynioliktasis amžius turtingas ne tik memuarų, bet ir 
susirašinėjimų, o laiškų rašytojas, pralenkęs memuaristus jei 
ne kalbos gyvumu, tai bent turtingumu - tai nepalyginamai 
didesnio intelektualumo rezultatas - buvo paskutinysis to 
šimtmečio valdovas, karalius Jonas Sobieskis. Jo Laiškai Mary- 
senkai (Mariette, prancūzų kilmės žmonai), rašyti kas kelios 
dienos, o dažnai kasdien tarp 1665 ir 1683 metų, sudaro di- 
džiulį tomą. Jis neapsiriboja kokiomis nors žmonai skirtomis 
temomis, bet rašo jai tarsi bendrininkei apie politines intrigas, 
karo peripetijas, dvaro paskalas, jau nekalbant apie meilę, 
kuri užima išskirtinę vietą. Žinoma, šie laiškai nebuvo skirti 
viešumai. Kartais stulbinančiai intymiomis detalėmis jie mums 
primena Samuelio Pepyso Dienoraštį, bet svarbiausia - jie 
pranašauja naują literatūrinę formą - laiškų romaną. Sobieskis 
buvo gerai susipažinęs su prancūzišku Honorė d'Urfė romanu 
L' Astrėe ir iš jo pasiskolino daugybę slapyvardžių; pavyz- 
džiui, sau - Celadono, Sylvanderio ir Fenikso, o savo žmo- 
nai - Astrėe, Dianos, Clelijos, Kasandros, Auroros bei Rėžos. 

Jėzuitas Piotras Skarga pamokslo žanre įtvirtino puošnaus 
stiliaus ir politinių aplinkybių paisymo tradiciją. Juo pasekė Fa- 
bianas Birkowskis (1566-1636), dominikonas, kuris, būdamas 

karo kapelionas, sakydavo ugningus, bet nuoširdžius pamoks- 
lus kareiviams, liaupsindamas vyriškas dorybes. Jo Pamokslai 
karo stovyklai (Kazania obozowe), išleisti 1623 metais, atskleidžia 
iki groteskiškumo keistų efektų pomėgį ir žymi atsitraukimą 
nuo iš esmės renesansinio Skargos stiliaus disciplinuotumo. 

Andrzejus Maksymilianas Fredras (1620-1679), Lvovo kaš- 
telionas, kaip ir daugelis jo amžininkų, buvo produktyvus po- 
litinis rašytojas. Tačiau jei kas nors jį šiandien ir prisimena, 
tai tik ne dėl jo pilietinės aistros kupinų lotyniškų traktatų; 
Fredras įėjo į literatūros istoriją lenkiškai parašytu veikalu 
Šnekamosios kalbos patarlės (Przystowia mėw potocznych, 1658). 
Jis ne tik užrašinėjo senąsias lenkų patarles, bet ir pats kūrė 
maksimas, kurios jam buvo savotiški glaustumo pratimai. Ge- 
ras stebėtojas, mėgstantis paradoksus skeptikas, jis tam tikra 
prasme buvo priešingybė vaizdiniais operuojantiems poe- 
tams, nes savo idėjas stengdavosi perteikti ne vaizdais. Kita 
vertus, šios patarlės negalėjo būti per daug nutolusios nuo jo 
amžininko prancūzo La Rochefoucauld maksimų. Sarmatijos 
didikas Fredras nuolat demonstruoja savo konservatyvias 
pažiūras, liaupsindamas „aukso laisvę“ ir anarchiją kaip pa- 
grindinius Respublikos ramsčius. Šalia įžvalgių pastebėjimų 
apie Žmogaus prigimtį jo kūryboje aptinkame uždaruolišką 
nepasitikėjimą viskuo, kas svetimšališka, ir būtent tas menta- 
liteto bruožas padidino jo patarlių populiarumą tarp anuo- 
metinių skaitytojų. 


Teatras 


Be jėzuitų ir protestantų mokyklų tradicijų ir be komedia 
rybaltowska, kuri išsilaikė tik iki antrosios šio šimtmečio pusės, 
teatras įgijo dar vieną formą: jis tapo nuolatine, nors ir neilgai 
egzistavusia, institucija prie karaliaus dvaro. Tai buvo asme- 
ninės valdovo užgaidos padarinys. Lankantis Italijoje būsimąjį 
karalių Vladislovą IV pakerėjo itališka muzika ir jos tuo metu 
avangardinė forma - opera. Atsisėdęs į Lenkijos sostą, jis Ita- 
lijoje įsteigė „talentų agentūras“, kurios turėjo vilioti gabius 
menininkus į Lenkiją, siūlydamos jiems dideles pinigų sumas. 
Taip buvo įkurta dvaro operos trupė. Ji klestėjo 1637-1646 me- 
tais. Jos nariai sudarė didžiulį kolektyvą, susidedantį ne tik 
iš kompozitorių, dainininkų ir komiškų commedia dell'arte 

vaidmenų atlikėjų, bet ir italų architektų bei dailininkų, užsi- 
imančių dekoracijų tapymu, scenos konstravimu ir pan. Net 
pats karalius aktyviai dalyvaudavo režisuojant spektaklius. 
Kiek mums žinoma apie šią trupę, ji naudojo be galo sudėtin- 
gą scenos mašineriją, kadangi italų opera garsėjo gausiais švie- 
sos ir spalvos efektais (pasirodydavo dievai, į sceną įžengdavo 
pabaisos ir t.t.). Pavyzdžiui, operoje, pavadintoje Afrika, jauna 
dainininkė Afrikos kostiumu pasirodydavo ant straublį judi- 
nančio dramblio. Pagal jos ariją šokdavo negrėmis nusigrima- 
vusių mergaičių kordebaletas. Scenos dekoracijų srityje baro- 
kinė opera demonstravo perspektyvos efektų pomėgį - daug 
vienas po kito atsidarančių kambarių. Būta dviejų scenų: di- 
džiosios, skirtos perspektyvos efektams ir tikrajai operai, ir ma- 
žosios, skirtos commedia dell'arte (dažnai - jei tikėsime popie- 
žiaus nuncijaus Varšuvoje pranešimu - labai nepadoriai). Italų 
įtaka, tokia stipri renesanso epochoje, tęsėsi visą septynioliktąjį 
šimtmetį, ir karaliaus Vladislovo įsteigta italų operos trupė - 
ne vienintelis jos pavyzdys. Daugelis jėzuitų barokinio teatro 
priemonių taip pat, atrodo, buvo atklydusios tiesiog iš italų ar 
karaliaus dvaro operos. Prancūzų tragiškasis teatras, nepaisant 
Andrzejaus Morsztyno pastangų, to meto Lenkijoje neprigijo. 
Bendrą teatrinės publikos skonį geriausiai atspindi 1663 
metų spektaklis, anoniminis veikalas, kurį galima būtų apibū- 
dinti kaip operos formos moralitė arba misteriją. Jis vadinasi 
Kruvinai kariaujančio Dievo ir pulkų Viešpaties susirėmimas už žmo- 
nių padermės nuodėmes, nemariam prisiminimui pateikiamas Di- 
džiojo Penktadienio scenomis ir skiriamas žiūrovui pamokyti (Utar- 
czka krwawie-wojującego Boga i Pana zastępdw za grzechy narodu 
ludzkiego na niešmiertelną pamigtkę wielkopiątkowymi scenami i 
na zbudowanie audytora reprezentowana). Kadangi viduramžiš- 
kos personifikacijos ir alegorijos tada klestėte tebeklestėjo, 
visiškai nestebina, kad Meilė „sėdės su baltiniais, peruku ir 
karūna“, „apsimovusi kojines“ (kaip nurodoma sceninėse 
instrukcijose) „krėsle, liepsnojančia širdimi, ją rankoje laiky- 
dama [...], o kitoje rankoje - kryžių“. Žiaurumas perveria mei- 
lę kalaviju: jis „turi būti su kalaviju, šarvais ir šalmu [...], ant 
rankų metaliniai lankai“. Prologą deklamuoja dvylika „turtin- 
gai apsirengusių“ asmenų. Iš pradžių vaidinime sekama 
Evangelija, vaizduojama Erodo istorija, vyriausieji kunigai ir 

Jėzaus suėmimas sode. Tad spektaklis prasideda kaip mis- 
terija, tačiau greitai mes patenkame į kitą tikrovę: atsiranda 
Nusidėjėlis, kuris sutinka Pasaulį, „turtingai apsirengusį, su 
skeptru rankoje, karūna ant galvos; mitrą, vainiką, karūną 
turės, su peruku, brangiomis grandinėlėmis, apsimovęs koji- 
nėmis, kuo puošnesnis privalo būti“. Nusidėjėlis pašlovina 
Pasaulį, pažadantį jam visokiausių turtų ir valdžią; tada For- 
tūna „įžengia baltai apsirengusi, moteriškai, su sparnais, 
rankose suka ratą, akys jos užrištos juodu raiščiu, ant galvos 
perukas, kojos apmautos kojinėmis“. Fortūna veda Nusidėjėlį 
pas Laimę... 

Kitoje scenoje matome puikiai apsirengusį Nusidėjėlį, sė- 
dintį krėsle ir geriantį vyną. Grojant orekestrui, Nusidėjėlis 
giriasi: „Aš Karalius, aš Viešpats, Valdovas; be abejo, man ly- 
gaus visame pasaulyje nesurasi, lobių turtingesnio.“ Ir tada, 
Nusidėjėliui vis giliau ir giliau grimztant į perdėtą pasitikė- 
jimą savimi, panaudojama kino technika, būtent stebuklinga- 
sis žibintas. Tad lygiagrečiai vyksta du veiksmai: pirmajame 
Nusidėjėlis atmeta savo angelo sargo perspėjimus, o tuo pačiu 
metu už jo publika mato vaizdus (rodomus per umbras, anot 
septynioliktojo amžiaus terminijos), t.y. Jėzaus kentėjimų pa- 
veikslus. Pagaliau scenoje pasirodo Mirtis, ir visi Nusidėjėlio 
tarnai išsilaksto. Teisingumas taip pat įžengia ir atiduoda 
Nusidėlėlį Mirčiai. Gailestingumas dar bando ginčytis su juo, 
tačiau Teisingumas atmeta Gailestingumo argumentus. Tuo- 
met įžingsniuoja Laikas: „Jis turi vienoje rankoje laikyti laik- 
rodį, o kitoje trimitą, o jam kalbant, užkulisiuose turi mušti 
valandas; turi būti su didžiuliu peruku, ilga, žila barzda, turi 
vilkėti baltiniais, turėti sparnus ir dainuoti bosu.“ Laikas tuo- 
met uždainuoja pusiau lenkiškai, pusiau lotyniškai: 


Vigilate guia nescitis diem necgue horam. 

Taip aiškinu, vargše, kuris dėl tos priežasties 
Pražūsi, kad nesirūpinai paskutiniąja valanda. 
Vigilate serio guia nescitis diem necgue horam. 


O kai Mirtis jau ruošiasi Nusidėjėliui nukirsti galvą, jis krei- 
piasi į publiką lotyniškai: 


Mors ultima ratio rerum, ultima linia dierum, 
Vigilate guia nescitis diem necgue horam. 

Kitoje scenoje Nusidėjėlis jau virtęs Prakeiktuoju: „Apsivil- 
kęs baltai jis sėdės ant kėdės prie Pragaro vartų, jo galva bus 
aprišta skepeta, rankoje jis turės degančią taurę, ir taurėje bus 
degtinė su druska. Todėl jis bus gerai matomas, ir liepsną turi 
laikyti prieš savo veidą. Iš pragaro veršis parako liepsnos; 
prie Prakeiktojo stovės keturi kaukėti velniai.“ Girdisi velnių 
giesmė, cantus daemonum: 


O nelaimingoji siela, 

Kur tu surasi ramybę? 

Tamsiame pragare, 

Ugnyje amžinojoje, 

Net man nemalonioje. 

Šlykštūs kampai, 

Viskas pasibjaurėtina, 

Čia pietums - tamsa ir smarvė. 

Būti pragare, 

Gyventi čia amžinai, amžinai, amžinai. 


Tada Prakeiktąjį pagriebia velniai ir tempia į Pragarą, iš kur 
jis rėkia: „Vargas, vargas, vargas per amžius, vargas amžinai, 
amžinai, amžinai.“ Sceninės nuorodos pataria: „Čia viskas 
turi nutilti; tada bus užtraukta uždanga, grojant muzikai.“ 

Paskutiniojoje spektaklio dalyje panaudojamas planctus 
(arba raudos) motyvas, būdingas viduramžiškoms misteri- 
joms. Palaimintoji Motina, norėdama sužinoti, kas nutiko Jė- 
zui, kalbasi su šv. Jonu. Kai šis pasako, jog Jėzus buvo nukry- 
žiuotas, ji apalpsta. Tada atveriama nauja veiksmo erdvė, šį 
kartą ne su stebuklingojo žibinto pagalba, bet atitraukiant 
antrąją uždangą, už kurios pasirodo uola, kryžius ir Jėzus ant 
jo. Angelai nuima kūną nuo kryžiaus ir atiduoda Švenčiau- 
siajai Motinai, kuri pasako jaudinantį monologą: 


Aš sakau tau sudie, Feniksai, mano vienatini Sūnau, 
Savo meile atleisk budeliams už jų nusikaltimus. 
Nepamiršk manęs taip pat, savo liūdnosios motinos, 
Dosniai atlygink už mano prarastą paguodą. 


Šios scenos pastatymo nuorodos skamba taip: „Čia angelai 
su žvakėmis eis po du, nešdami kūną ant neštuvų. Orkestras 
gros ir giedos „Terauda šiandien kiekviena gyva siela“, kol jie 
paguldys kūną į kapą. Tada viskas nuščius, tegu tyla būna 
visiška. Marija klūpos kape su angelais.“ 

Kadangi scenas skyrė muzika, o tekstas buvo dainuojamas, 
šį veikalą iš tikrųjų galima laikyti religinės operos libretu. 
Pjesės kompozicija puiki: pradėjus įžanga (Meilė ir Žiauru- 
mas), veiksmas vystomas iki scenų, parengiančių Jėzaus Kan- 
čią. Nusidėjėlio gyvenimą atskleidžiant lygiagrečiai su Jėzaus 
kančia, atrodo, norima pabrėžti, kad Nukryžiavimas - tai ne 
vienkartinis veiksmas, jis kartojasi visą laiką. Spektaklis bai- 
giasi Marijos rauda, kuri sutampa su paskutinėmis Jėzaus 
Kančios ir mirties ant kryžiaus akimirkomis. 

Pirmoji lenkiška prozinė komedija buvo parašyta Stanis- 
lawo Herakliuszo Lubomirskio (1642-1702). Tai buvo tam 
tikra prasme prieštaringa asmenybė - vienas pačių galingiau- 
sių savo meto didikų, labai plataus išsilavinimo vyras, dažnai 
amžininkų vadinamas „lenkų Saliamonu““. Jis išbandė ranką 
kurdamas pastoralinę bei religinę poeziją, eilėmis perteikė 
Ekleziastą, rašė prozą lotyniškai ir lenkiškai. Jo rašiniams 
būdingas skepsis ir nusivylimas pasauliu, kurie, kaip patiria- 
me iš jo biografijos, puikiai derėjo su neribotomis ir labai jau 
pasaulietinėmis asmeninėmis ambicijomis. Jis nusipelno 
puslapio teatro istorijoje todėl, kad savo dvare išlaikė privatų 
teatrą ir pasidarydavo sau pramogą rašydamas jam pjeses. 
Vienas Lubomirskio kūrinių, prozinė Komedija apie senį Lopezą, 
išlikusi rankraščio pavidalu, atrodo, bus susilaukusi ypatin- 
go populiarumo, nes išsilaikė keli skirtinga ranka perrašyti 
variantai. Pavadinimas nurodo ispanišką įtaką, nors sunku 
pasakyti, ar autorius žvalgėsi pavyzdžių Ispanijoje, ar jie atke- 
liavo per Italiją. Šios komedijos humoras kyla iš kontrasto tarp 
sukarikatūrintų nusenusių pedantų ir gana žemiškų troškimų 
kupinos Melisos, ištekėjusios už vyro pareigos nebeįstengian- 
čio vykdyti senio Lopezo. Scenoje pasirodžius tarnams, spek- 
taklis tampa farsinis ir gana nepadorus. Jis baigiasi Melisos 
vedybomis su jaunu piratu Spiridonu, buvusiu jos sužadėti- 
niu prieš bergždžią sąjungą su Lopezu. Lubomirskio bandy- 
mas komediją rašyti proza buvo drąsi naujovė, išgrindusi ke- 
lią naujos rūšies teatro vaidinimams, kurie išsirutuliojo jau 
kitame amžiuje. 

Pirmoji aštuonioliktojo amžiaus pusė: 
„Saksiškoji naktis“ 


Istorinės žinios 


Apie 1700 metus sustabarėjusios ekonominės ir politinės 
sistemos silpnumas tapo per daug ryškus. Klasinis susiskirs- 
tymas į ponus ir baudžiauninkus beveik sužlugusioje šalyje 
buvo griežtesnis nei bet kada. Karai taip žiauriai nuniokojo 
miestus, kad kai kurie jų neteko iki 90 procentų gyventojų. 
Visoje šalyje gyventojų skaičius sumažėjo 30 procentų - ne tik 
dėl karų bei epidemijų, bet ir dėl visiško valstiečių nuskurdi- 
mo. Vienintelio vertingo kapitalo - žemės susikaupimas kelių 
didikų rankose, kaip mes jau matėme, nulėmė pačios bajorijos 
nelygybę: saujelę galingų magnatų ir daugybę smulkių bajo- 
rų. Kol pirmieji tuzinais skaičiavo savo valdomus miestus, 
tūkstančiais - kaimus ir turėjo nuosavas kariuomenes, priva- 
čius teismus, net palaikė privačius diplomatinius santykius 
su užsienio šalimis, antrųjų pragyvenimo lygis buvo ne ką 
aukštesnis už valstiečių, nors jie ir išlaikė skambius titulus bei 
balsavimo teisę - tai leido jiems jaustis lygiems su turtingai- 
siais „broliais“. Neturtingiausieji bajorai tiesiogiai tarnaudavo 
„latifundijose“ įvairių lygių administracijos darbuotojais. Ši 
sistema skatino visuomenėje plisti pataikavimui, nuolan- 
kumui, intrigoms, veidmainiškam mandagumui ir ypatingai 
kultūros rūšiai, kurią galima pavadinti valgymo ir gėrimo 
kultu: per didiko vestuves, pavyzdžiui, svečiai surydavo štai 
kiek: 80 jaučių, 300 veršių, 50 avių, 150 kiaulių, 21 000 paukš- 
čių, 12 000 žuvų ir išgerdavo atitinkamą vyno ir degtinės sta- 
tinių kiekį. 

Nors tebeveikė gal penkiasdešimt viena jėzuitų kolegija, šis 
prie vyraujančių skonių vis labiau besitaikantis ordinas tapo 
pagrindiniu sarmatizmo ramsčiu. Atrodo, pradėjo smukti ir 
Krokuvos universitetas. Jėzuitų mokyklų mokymo programa 
apsiribojo lotynų kalbos dėstymu. (Jose netgi drausta kalbėti 
lenkiškai.) Tačiau nors šių mokyklų mokiniai įstengė skaityti 
bei rašyti lotyniškai, jie buvo įšalę į tradiciją, šovinistiškai nusi- 
teikę, izoliuoti nuo likusios Europos, nejautrūs jokioms naujoms 
idėjoms. Turtingieji didikai keliaudavo užsienin, netgi įgijo po- 
traukį viskam, kas prancūziška, tačiau dažniausiai imituodavo 
tik išorinius Vakarų civilizacijos bruožus. Abi blogybės - ir 
sarmatizmas, ir kvailas visko, kas užsienietiška, mėgdžiojimas- 
tapo švietimo epochos atstovų pačių aršiausių atakų taikiniu. 

Protestantų, kaip ir kitų konfesijų, padėtis tolydžio blogėjo. 
Tai buvo religinių persekiojimų laikai, kai už „šventvagystę“ 
neretai bausdavo mirtimi. O iš tiesų religija reiškė ne ką dau- 
giau negu velnių bei raganų baimę. Religinės literatūros dau- 
gėjo, tačiau pavadinimų pavyzdžiai rodo gana abejotiną jos 
gelmę: Nuoširdžiausių jausmų kariuomenė, naujai suburta dides- 
nei Dievo garbei arba Dangiškoji kavalerija ir pėstininkija, arba 
Siaubingas paskutiniojo trimito aidas, arba Auksinis dangaus rak- 
tas, arba Keturratis vežimas, sielai vežti į dangų padarytas. Vyrau- 
jantį sąmoningumą gali pailiustruoti didžiulis tokio tėvo Be- 
nedykto Chmielowskio knygos pasisekimas. Ji buvo išleista 
1745 metais ir vadinosi Naujieji Atėnai, arba Akademija, kupina 
visokiausių mokslų, įvairiais pavadinimais į klases suskirstyta, iš- 
mintingiems priminti, kvailiams pamokyti, politikams panaudoti, 
melancholikams palinksminti parašyta. Tai būta almanacho, 
teikiančio atsakymus į daugybę praktinio pobūdžio klausimų, 
pavyzdžiui, kaip neužmigti: „Kregždės akį įdėję į kieno nors 
patalus, jam atimsite miegą, tai geras būdas miegaliams.“ 
Besidomintiems svetimomis šalimis pateikiama vertinga in- 
formacija: „Italijoje yra miestas, kuriame po stiklu saugoma 
Švenčiausiosios MOTINOS suknelė, viryklėlė, ant kurios KRISTUI 
Viešpačiui, sau ir šv. Juozapui valgyti virė, ir molinis dube- 
nėlis, iš kurio maitino.“ 

Jėgų pusiausvyra šioje Europos dalyje visiškai pasikeitė. Res- 
publika, iki tol buvusi Maskvos varžovė, nepaisant milžiniškos 
teritorijos, neturėjo jokios rimtesnės reguliarios kariuomenės 

ir dėl vidinių nesantaikų jau buvo tapusi pėstininku kaimy- 
ninės Rusijos bei Prūsijos rankose. Vadinamojo Šiaurės karo 
metu tuometinis karalius Augustas II (iš Saksų dinastijos), 
išrinktas spaudžiant jėgoms iš užsienio, sudarė sąjungą su 
Petru Didžiuoju prieš Švedijos karalių Karolį XII, ir šalis virto 
karo veiksmų teatru. Augustas II, kaip ir panašiu būdu Lenki- 
jos karaliumi išrinktas jo sūnus, mažai tepaisė savo pavaldi- 
nių interesų. Dėl išvardytų priežasčių jų valdymo laikotarpis 
vadinamas „saksiškąja naktimi“. 

Žemiausias ekonomikos, švietimo ir literatūros nuosmukio 
taškas buvo pasiektas apie 1750 metus. Po šios datos Respub- 
likoje pradėjo pulsuoti naujos, gyvesnės jėgos, paruošusios 
dirvą vaisingai, nors neilgai lenkų švietimo epochai. 


Poezija 


„Saksiškoji naktis“ knibždėte knibždėjo eiliakalių, tačiau jų 
daugiažodiškumas, paveldėtas iš žlungančio sarmatiškojo 
baroko, daro jų pastangų vaisius nepakenčiamai nuobodžius. 
Nuoširdžiausiai skamba tų rašytojų kūriniai, kurie, perėmę 
pagrindinę praėjusio amžiaus religinę temą, rašydavo apie 
netvarią žmogiškąją šlovę visagalės mirties akivaizdoje. Jie 
išpuošdavo savo kūrinius šiurkščiais makabriškais vaizdais. 
Tai dėl tokio stiliaus jėzuitas tėvas J6zefas Baka (1707-1780) 
užėmė nišą nacionalinės literatūros panteone. Jo veikalas 
cituojamas kaip pačios blogiausios kada nors lenkų kalba 
parašytos poezijos pavyzdys; jis toks prastas, jog tegali suteik- 
ti malonumo keistenybių mėgėjams. Jo Pastabos apie neišven- 
giamą mirtį (Uwagi o šmierci niechybnej, 1766), linksmu, šokan- 
čiu ritmu sukapota prasčiausių rimų orgija, buvo pakartotinai 
humoristiniais tikslais išleistos devynioliktajame šimtmetyje. 
Šiame rinkinyje pateikiami rūstūs įspėjimai žmonėms, pritai- 
kyti visoms jų gyvenimo situacijoms. Jo pranašystės moterims 
(smulkiai vaizduojama, kaip kape irs jų kūnai), atrodo, bus 
teikusios jam sadistinio pasitenkinimo. 

Kai kurių pranašumų galima surasti produktyvios poetės 
Elžbietos Družbackos (apie 1695-1765) kūryboje. Ji nebuvo 


169 


Stanistaw 
Konarski 
(1700-1773) 


PENKTAS SKYRIUS 


peikiama net švietimo epochos literatų. Meistriškesnis eilia- 
vimas, ypač eilėraštyje, vaizduojančiame metų laikus, arba 
tame, kur ji šlovina sutvertą pasaulį ir priekaištauja ateistui, 
skyrė ją nuo kitų amžininkų. Kaip profesorius Wactawas Bo- 
rowas, jos šiuolaikinis gynėjas, yra teisingai pasakęs, Druž- 
backą gelbsti turtingas juslingumas, prasiveržiantis, vos tik 
ji prakalba apie meilę. Būdama gyva ji išleido Dvasinių, pa- 
negirinių, moralinių, pasaulietinių eilių rinkinį (Zbior rytmėw du- 
chowych, panegirycznych, moralnych, šwiatowych, 1752). 

Lenkų literatūra taip pat skolinga profesoriui Borowui už 
tai, kad jis prikėlė iš užmaršties religinių eilėraščių autorę 
Konstancją Benistawską. Deja, jos Dainos, dainuotos sau (Piešni 
sobie spiewane, 1776) buvo išleistos tuomet, kai besiskleidžian- 
čių švietėjiškų srovių fone jau atrodė senamadiškai. Beni- 
stawskos kūriniai, geresni už Družbackos, atrodo, stilistiškai 
bus kilę iš Kochanowskio Psalmyno, tuo tarpu jos religinių 
eilių intensyvumas išduoda ispanų mistikų, tokių kaip šv. 
Teresė Avilietė (jėzuitų gausiai versta ir spausdinta), įtaką. Iš 
tiesų jos eilėraščiuose kalbama apie meilės paradoksus: 


Panaikink, DIEVE, pragarą, nerūpi man ir dangus: 
Mylėsiu kaip myliu - vardan Tavęs. 


Znieš, BOŽE, Piekto, nic mi i po niebie: 
Będę kochalta, jak kocham, dla Ciebie. 


Apie Benistawską žinoma nedaug, tik tiek, kad ji buvo kil- 
minga moteris, gyveno tolimoje Respublikos provincijoje, Li- 
vonijoje, ir pradėjo kurti religinę poeziją, sulaukusi „senyvo 
amžiaus“, t.y. dvidešimt aštuonerių metų, po to, kai pagimdė 
daug vaikų. Šio tomelio pakanka, kad ji užimtų vietą šalia 
gerųjų baroko poetų, kurių vėlyva palikuonė yra. 


Permainų ženklai 


Visuotinio marazmo fone ryškiai išsiskiria saujelė energin- 
gų, šviesių, įvairiose srityse veikusių asmenybių. Viena jų — 
pijorų vienuolis Stanistawas Konarskis. Jis įgijo tais laikais vi- 
dutinį išsilavinimą, t.y. išmoko lotynų kalbos ir pompastiškos 

barokinės retorikos; tačiau vidinė intelekto jėga ir žinių 
troškimas vedė jį toli už siaurų jo amžininkų pažinimo rėmų. 
Būdamas jaunas kunigas, jis kelerius metus studijavo Romoje 
ir, grįžęs namo, pasinėrė į politiką. Įdomią Konarskio asme- 
nybę visiškai užvaldė veiklos troškimas, nors politika, kuriai 
jis atidavė visą savo energiją, daugiausia susidėjo iš smulkių 
intrigėlių ir grupuočių kovos. Šiaip ar taip, jis nuolat keliau- 
davo į Prancūziją ir atgal, derindamas visuomeninės veiklos 
planus su savišvieta, kol jam sukako keturiasdešimt metų. 
Politinių siekių žlugimas nukreipė jį į kitas sritis, būtent į 
pedagogiką ir kūrybą. Varšuvoje jis vadovavo savo paties 
įsteigtai mokyklai, kuri Pijorų ordinui pelnė švietimo srities 
pionieriaus šlovę. Ši mokykla, vadinama Collegium Nobilium, 
buvo įsteigta turtingų didikų vaikams mokyti (tai buvo vie- 
nintelė visuomenės grupė, palyginti labiau suinteresuota 
mokytis). Buvo taikomi nauji pedagoginiai metodai, pavyz- 
džiui, palaikomi širdingi mokytojų ir mokinių santykiai, puo- 
selėjama studentų solidarumo dvasia, mokymo programa ap- 
ėmė gamtos mokslus, matematiką, fiziką, geografiją ir lenkų 
kalbą. Mokyklos pasisekimas greitai privertė kitus ordinus 
daryti tą patį. Vis dėlto Konarskiui Collegium Nobilium buvo 
politinis instrumentas. Jis siekė sukurti nedidelį elitą, kuris 
sugebėtų šalyje vykdyti reformas. 

Konarskis buvo persiėmęs geriausiomis lenkų renesanso 
tradicijomis, intelektualinėmis savybėmis priminė šešioliktojo 
šimtmečio humanistus, tačiau buvo gimęs nepalankiais lai- 
kais. Iš svetimšalių rašytojų jis ypač mėgo Montesguieu, pa- 
tenkinusį jo aistringą domėjimąsi valstybės institucijomis ir 
įstatymais. Konarskio raštuose (tiek lotyniškuose, tiek lenkiš- 
kuose) aptinkame tolydžio pasikartojantį klausimą, tuo metu 
dominusį visus mąstančius piliečius: kaip pašalinti teisinį 
anarchijos pagrindą, liberum veto, ir kaip sustiprinti centrinę 
valdžią. Tai, trumpai kalbant, ir yra pagrindinė jo keturtomio 
veikalo Apie veiksmingą pasitarimų būdą (O skutecznym rad spo- 
sobie, 1760-1763) tema. Kaip ir dauguma pionierių, Konarskis, 
gyvas būdamas, tikrai negalėjo tikėtis asmeninio pripažinimo. 
Įsibėgėjant pažangiems judėjimams ir racionalistinėms pran- 
cūzų švietėjų idėjoms kartu su klasikiniu stiliumi skinantis 
kelią į Lenkiją, jis rodėsi vis labiau ir labiau senamadiškas. 

Senatvėje jis gavo medalį iš karaliaus Stanislovo Augusto ran- 
kų su įrašu sapere auso (tam, kuris drįso būti išmintingas). Ta- 
čiau Konarskio nevertino puikūs naujieji rašytojai, nors pripa- 
žindavo, kad Epaminondos tragedija (Tragedia Epaminondy, 
1756) žymi naujo, klasikinio lenkų teatro pradžią. 

Konarskio požiūris į valstybės institucijas atrodo kur kas 
drąsesnis negu Stanislovo Leščinskio, kuris, švedų remiamas, 
trumpam buvo tapęs Lenkijos karaliumi nuo 1704 iki 1710 ir 
vėl 1733 metais. Antrą kartą netekęs sosto, jis pasitraukė į 
Prancūziją, kur parašė prieš liberum veto nukreiptą politinį 
traktatą gudriu pavadinimu Laisvas balsas, laisvę laiduojantis 
(Glos wolny wolnošč ubezpieczający, 1749). Tai daugiau rinkimi- 
nės propagandos rašinys, kadangi autorius puoselėjo viltį vėl 
sugrįžti į sostą. Reformos siūlomos nedrąsiai, akivaizdžiai 
juntama baimė įžeisti prie „aukso laisvės“ pripratusią bajoriją. 

Visi tie, kurie priešinosi nepakeliamai padėčiai, švietimą, 
literatūrą ir teatrą laikė pagrindiniais permainų instrumentais. 
Atsitiko taip, jog žmogus, pradėjęs lenkų modernaus teatro 
istoriją, buvo švietėjas ir dramaturgas kartu. Galima dėl daug 
ko priekaištauti Jėzuitų ordinui Lenkijoje, tačiau tenka pripa- 
žinti bent jau jo neeilinį sugebėjimą atsinaujinti. Bohomolecas 
buvo jėzuitas, palikęs pėdsaką visame baigiamojo laikotarpio 
jėzuitų teatre. Aštriai reaguodamas į tradicinius ir populiarius 
viduramžiškos dvasios jėzuitų vaidinimus, jis atsigręžė į pro- 
za parašytas komedijas, pritaikydamas Moliėre'o ir jo mėg- 
džiotojų pjeses. Kadangi jis rašė mokyklų teatrams, meilės 
motyvų ir moteriškų vaidmenų atsisakydavo. Moralistinis 
Bohomoleco teatras, dažnai pateikdavęs gausybę realistinių 
detalių, žymi reikšmingą žingsnį naujo dramos suvokimo 
link, nors mokyklinės komedijos užima tik pirmąją jo ilgo 
literatūrinio kelio dalį. Jam buvo lemta tapti viena pagrin- 
dinių švietimo epochos teatrinio judėjimo figūrų. 

Andrzejus Zatuskis, kurio vardas tebeminimas dėl jo aist- 
ringo domėjimosi knygomis, taip pat buvo dvasininkas - 
Kijevo vyskupas. Jis savo lėšomis surinko apie 400 tūkstančių 
tomų ir 20 tūkstančių rankraščių biblioteką, kurią padovanojo 
Lenkijos vyriausybei. Šiai bibliotekai (vadinamai jo vardu) 
teko įdomus likimas. Po Lenkijos padalijimo caro valdžia su- 
rado kažkokį pretekstą išvežti šią vertingą medžiagą į Rusiją, 

ir visas rinkinys buvo išgabentas į Peterburgą. Pakeliui ka- 
reiviai ir karininkai, vykdę šią operaciją, prarado ar sugadino 
daugelį vertingų leidinių. Po Rusijos revoliucijos ši biblioteka, 
nors ir ne visa, sovietinės vyriausybės buvo sugrąžinta į Var- 
šuvą. O 1944 metais Zatuskio biblioteka, vienas pagrindinių 
literatūrinių studijų ir tyrimo centrų, buvo visiškai nacių 
sudeginta. 

Zaluskis taip pat užsiėmė senųjų lenkų autorių leidyba ir 
bibliografija. Bibliographia Zalusciana, jo iniciatyva parašyta 
bibliotekininko Janockio, tapo pirmuoju šios srities moksliniu 
bandymu. Zatuskis buvo šiek tiek ir poetas - rašė prancūziško 
stiliaus satyras ir vertė Boileau. 

Antroji aštuonioliktojo amžiaus pusė: 
švietimo epocha 


Istorinės žinios 


Jei renesansą vadiname lenkų literatūros „aukso amžiumi“, 
tai trumpą, bet intensyvią švietimo epochą daugeliu požiūrių 
galima laikyti jungiamąja to, atrodytų, prarasto paveldo ir 
naujųjų laikų literatūros grandimi. Kultūrinis atgimimas su- 
tapo su paskutiniojo Lenkijos karaliaus Stanislovo Augusto 
Poniatovskio valdymu, todėl dažnai kalbame apie „stanislo- 
viškąjį“ laikotarpį. Tačiau iš tikrųjų šalies padėtis buvo tokia, 
jog plačių pažiūrų ir drąsių idėjų kupini švietimo epochos 
vyrai nebegalėjo pakeisti įvykių raidos. Vis dėlto tiek litera- 
tūra, tiek švietimu, kuriuos jie laikė pagrindinėmis politinio 
ir visuomeninio poveikio priemonėmis, švietėjai įspaudė lem- 
tingą žymę visos tautos istorijoje. Prancūzų įtaka, kuri am- 
žiaus pradžioje tepalietė siaurą aristokratų ratą, dabar įgavo 
didesnę reikšmę, kadangi tokių rašytojų kaip Diderot, Voltai- 
re'as, d" Alembert'as bei Rousseau idėjos pradėjo skverbtis į 
lenkų protus. Racionalizmo srovė Lenkijoje, atstovaujama so- 
cinistų, buvo nutraukta išvarius iš šalies arijonus. Tačiau 
naujos racionalistinės srovės plūdo į Lenkiją iš užsienio, ir šį 
reiškinį galima palyginti su vaisinga Erazmo humanizmo 
įtaka šešioliktajame šimtmetyje. Švietėjų būrys nebuvo gau- 
sus. Jie kovojo nelygią kovą su atkakliai besipriešinančia, kur 
kas gausesne valdančiąja bajorų klase, kuri, būdama ištikima 
„sarmatizmui“, nenorėjo priimti jokių naujovių. Štai kodėl vi- 
si, kurie priklausė vadinamajai reformų stovyklai (tiek politi- 
ne, tiek kultūrine prasme), dažnai griebdavosi truputį konspi- 
racinės taktikos, priimtinos dar ir dėl to, kad beveik visi jie 

buvo susiję su masonų judėjimu. Įvertinant jėgų nelygybę, jų 
pasiekimai tikrai puikūs. Kliūtys, kurias jie sutikdavo savo ke- 
lyje, buvo ne tik vidinės. Tarptautinė šalies padėtis, išaugus 
karinei Rusijos ir Prūsijos galiai, buvo beveik beviltiška. Ru- 
sija Respublikos atžvilgiu siekė išlaikyti status guo, kadangi 
tuometinė Lenkijos sistema garantavo jos inertiškumą. Tad 
Rusija apsimetė palaikanti „aukso laisvę“ (to negalėjai pasa- 
kyti apie jos elgesį savo pačios namuose). Reformų stovyklos 
atstovai, sekdami prancūzų filosofais, ginančiais žmonių 
lygybę ir individo teisę vertinti institucijas remiantis proto 
kriterijais, aiškiai suvokė padarinius, kuriuos sukėlė absoliu- 
tistinio tarpsnio Lenkijos istorijoje nebuvimas. Todėl jiems 
rūpėjo ne didinti sarmatiškąją „aukso laisvę“, o stiprinti vyk- 
domąją valdžią, įsteigiant paveldimą konstitucinę monarchiją 
su parlamentu, veikiančiu daugumos valdžios pagrindu; va- 
dinasi, jie kovojo ir už liberum veto panaikinimą. 

„Proto era“ autoritetu skelbė patį žmogų, o ne dieviškąjį 
apreiškimą, kuris nuo septynioliktojo šimtmečio tapo priei- 
namas racionaliems tyrinėjimams ir buvo priimtinas tik tiek, 
kiek atitikdavo tariamai įgimtas sveiko proto nuostatas. Deiz- 
mas, tikėjimas Dievu nelyginant išmintingu laikrodininku, 
abejingai stebinčių savo sukonstruotą mechanizmą, paskati- 
no religinio skepticizmo plitimą ir vienodai užkrėtė tiek 
pasauliečius, tiek dvasininkus. Neperdedant galima pasaky- 
ti, kad švietėjiškos dvasios ramsčiai Lenkijoje buvo elegantiš- 
ki, skeptiški, dažnai laisvamaniai kunigai, spindėte spindėję 
prancūziškomis manieromis. Jų dėka žodyne atsirado nauja 
sąvoka: labuš (iš prancūziško I'abbė). Daugelis jų, įskaitant 
Bažnyčios didžiūnus, priklausė masonams. Masonų ložių 
vaidmuo buvo labai svarbus, kadangi jose susitikdavo įvai- 
rūs visuomenės sluoksniai. Būdavo priimami ne tik kilmin- 
gieji bei dvasininkai, bet ir turtingesni miestelėnai, tarp jų 
kai kurie žydai. Reformos stovyklos strategija buvo rengiama 
masonų susirinkimuose, ir verta pastebėti, jog pats karalius 
buvo ložės narys. 

Stanislovas Augustas Poniatovskis (1732-1798) neturėjo 
karališko kraujo. Jis buvo kilęs iš turtingos aristokratų šeimos, 
gavo puikų išsilavinimą Lenkijoje ir Paryžiuje, kalbėjo kelio- 
mis užsienio kalbomis ir neabejotinai priklausė Europos 

intelektualiniam elitui. Jaunystėje jis tapo Jekaterinos Didžio- 
sios meilužiu ir vėliau, 1764 metais, stipriai spaudžiant Rusi- 
jos diplomatijai buvo išrinktas Lenkijos karaliumi. Tai buvo 
labai prieštaringas asmuo, kai kurių istorikų kaltinamas ne- 
sibaigiančiais išsisukinėjimais ir svyravimais politikoje, silp- 
nadvasiškumu Rusijos atžvilgiu ir perdėtu polinkiu kolek- 
cionuoti meilužes. Vis dėlto karalius buvo viena pagrindinių 
reformų stovyklos, kurios planai akivaizdžiai kirtosi su Rusi- 
jos interesais, varomųjų spyruoklių; nors tuo pat metu, likda- 
mas ištikimas Jekaterinai ir aiškiai suvokdamas Lenkijos bei 
Rusijos jėgų nelygumą, neretai būdavo priverstas atsimesti 
nuo karštesnių reformatorių - tokia politika įstumdavo jį į 
neišsprendžiamus prieštaravimus. O dėl jo malonumų vaiky- 
mosi, tai aštuonioliktasis šimtmetis apskritai buvo visuotinio 
palaidumo laikotarpis ne tik Lenkijoje. Libertinizmo sostine 
turbūt galima laikyti Romą (jau nekalbant apie Veneciją). 
Dorovinis pakrikimas buvo toks didelis, kad jaunos roman- 
tikų kartos moterys devynioliktojo šimtmečio pradžioje su 
siaubu žvelgė į savo senelių lengvabūdiškumą. 

„Konfederacija“ vadintas bet koks prieš centrinę valdžią 
nukreiptas bajorijos judėjimas. Tarptautinė įtampa, padidėjusi 
prieš Rusijos-Turkijos karą (1768-1772), sukėlė atgarsį Lenki- 
joje, turėjusioje bendrą sieną su Turkija: Bare, Podolės mies- 
te netoli turkų sienos, bajorija prisiekė kovoti prieš Lenkijos 
karalių ir kai kuriose šalies vietose išsidėsčiusias rusų kariuo- 
menės dalis. Paskatos buvo patriotinės pačia tradiciškiausia 
prasme; Baro konfederacija neatspindėjo jokių progresyvių 
tendencijų. Rusų kariuomenė, nugalėjusi turkus, kartu numal- 
šino ir Baro konfederaciją. (Vienas jos vadovų, Kazimierzas 
Pulaskis, emigravo į Ameriką, kur tapo Amerikos Nepriklau- 
somybės karo didvyriu.) Konfederacija suteikė pretekstą pir- 
majam Lenkijos padalijimui (1772) - apie šį žingsnį prieš tai 
ilgai diskutuota kaimyninių valstybių diplomatiniuose sluoks- 
niuose. Rusija pasiėmė žemes į rytus nuo Dnepro ir Dvinos 
upių; Pomeranija atiteko Prūsijai; o pietrytinė Lenkija (vadi- 
nama Galicija, iš ukrainietiško Halič, Halyčyna) - Austrijai. Šis 
lenkus ištikęs smūgis padėjo jiems įsisąmoninti reformų bū- 
tinumą ir palengvino pastangas tų, kurie norėjo pakeisti tuo- 
metinę padėtį. 

1773 metais buvo įsteigta Nacionalinė edukacinė komisija, 
turėjusi tokius plačius įgaliojimus, kad ją galima laikyti pir- 
mąja švietimo ministerija Europoje. Ji iš pagrindų pakeitė jau- 
nimo mokymą reguliavusią sistemą ir sukūrė unifikuotą mo- 
kyklų tinklą. Šis uždavinys tapo išsprendžiamas pirmiausia 
dėl to, kad nustojo veikęs Jėzuitų ordinas, kurį tais pačiais 
metais paleido popiežius, įsiklausęs į daugybę nusiskundimų, 
iš įvairių Europos vietų plaukiančių ordino adresu. Didžiulius 
ordino dvarus, mokyklų pastatus ir bibliotekas perėmė Nacio- 
nalinė edukacinė komisija. Jos veikla apėmė visą švietimą nuo 
universitetų iki pradinių mokyklų. Vilniaus jėzuitų akademija 
buvo astronomo (ir dvasininko) Marcino Poczobutto pertvar- 
kyta į universitetą, o vienas radikaliausių reformų stovyklos 
vadovų (irgi dvasininkas) Hugo Kotiątajus įliejo šviežios 
gyvybės Krokuvos universitetui, pradėdamas taikyti naujus 
mokymo metodus ir programą, kurioje daugiau dėmesio 
skirta gamtos mokslams. 

Vadovėlių poreikis privertė Edukacinę komisiją sukurti 
Vadovėlių draugiją, kuri, rengdama konkursus, skatino juos 
rašyti. Tuo pat metu buvo kuriamas mokslinis lenkiškas Žžo- 
dynas. Šį darbą dirbo tokie iškilūs mokslininkai kaip jau mi- 
nėtas astronomas Poczobuttas, botanikas Jundzilas (Lietuvos 
Floros autorius), broliai Šniadeckiai: matematikas Janas ir 
chemikas Jędrzejus. 

Nacionalinės edukacinės komisijos veikla turėjo ilgalaikį, 
devynioliktąjį šimtmetį siekusį, poveikį. Galima net pasakyti, 
kad ji padėjo susiformuoti naujam rašytojo tipui: tai buvo jau 
nebe savamokslis mėgėjas, o gerą humanistinį išsilavinimą 
universitete ar aukštojoje mokykloje gavęs Žmogus. 

Pirmasis laikraštis Lenkijoje pasirodė 1661 metais, bet bend- 
ras lygio smukimas nepalankiai veikė spaudos vystymąsi vė- 
lesniais dešimtmečiais. Stanisloviškojoje epochoje padėtis 
visiškai pasikeitė. Galima suskaičiuoti apie devyniasdešimt 
(apie šešiasdešimt pačioje Varšuvoje) periodinių leidinių 
pavadinimų, nors daugelis jų buvo neilgaamžiai. Reikšmin- 
giausias viešosios nuomonės formuotojas buvo Monitor, lei- 
džiamas pagal londoniškio Spectator pavyzdį. Šis Francisze- 
ko Bohomoleco redaguojamas žurnalas pasirodė 1765 metais 
ir ėjo maždaug du dešimtmečius. Jį galima apibūdinti kaip 

moralistinį periodinį leidinį ir pirmąjį literatūrinį Žurnalą 
Lenkijoje. Nepasitenkindami spaudoje pateikiama medžiaga, 
daugelis turtingų provincijoje gyvenančių žmonių Varšuvoje 
išlaikydavo nuosavus korespondentus, privalėjusius laiškais 
pranešti savo globėjams paskutines naujienas bei paskalas. 
Tuo metu taip pat atsirado nauja institucija, padedanti sklisti 
žinioms ir įvykių vertinimams, būtent kavinė. Baigiantis sta- 
nisloviškajam laikotarpiui, Varšuvos gyventojai buvo ne tik 
gerai informuoti ir aistringai besidomintys politika, bet, pa- 
laikydami progresyvias idėjas, kartu su jakobinų gerbėjais 
sudarė galingą ir nepaprastai reikšmingą politinę jėgą. 

Lenkų literatūrinė kalba tuo metu patyrė tikrą revoliuciją. 
Švietimo epochos žmonės savo idealu laikė aiškų ir tikslų sti- 
lių, susiformavusį veikiant prancūzų klasicizmui bei antikinei 
poetikai. Boileau, kuris, priešindamasis barokui, sunormino 
prancūzų eilėdaros taisykles, taip pat ir Lenkijoje buvo pri- 
pažintas įstatymdaviu. Franciszekas Ksaweras Dmochowskis 
(1762-1808) perteikė Boileau L'art poetigue, visiškai jį „sulen- 
kindamas“ ir savo amžininkų raštus pateikdamas kritiškai 
diskusijai (1788). Buvo reikalaujama kalbos grynumo ir ko- 
vojama su „makaroninėmis“ inkrustacijomis. To meto perio- 
diką ir vienkartinius laikraštėlius užtvindė ugningos polemi- 
kos apie gero skonio taisykles. Barokinis „nesaikingumas“ 
literatūroje bei teatre buvo atmestas kaip barbariškas. Visų 
dėmesys nūnai krypo į lenkų renesansinius poetus - skaid- 
raus ir išbalansuoto stiliaus pavyzdžius. 

Būtų neteisinga nepaminėti kitų aštuonioliktojo amžiaus 
aspektų, kadangi tai nebuvo vien tik racionalizmo epocha. 
Sentimentalioji literatūra, kuriai, šiaip ar taip, priklauso ne- 
maža dalis Rousseau veikalų, turėjo didelį pasisekimą. Į len- 
kų kalbą buvo išversti Richardsono ir Fieldingo romanai. Ki- 
ta vertus, jautėsi polinkis į pietizmą ir misticizmą. Kai kurie 
lenkai vaidino reikšmingą vaidmenį „mistinėse“ prancūzų 10- 
žėse, besidauginusiose paskutiniaisiais priešrevoliuciniais 
dešimtmečiais. Europa buvo be galo kosmopolitiška dėl nau- 
jos universalios, prancūzų, kalbos, kuri pakeitė lotynų kalbą, 
ir idėjos iš vienos šalies į kitą keliaudavo labai sparčiai. To- 
dėl paslaptingi, keisti, antgamtiniai dalykai žavėjo visas Euro- 
pos sostines, kaip liudija nepaprasta tarptautinė Cagliostro 

karjera. Demoniškumas irgi lengvai pavergdavo vaizduotę, ir 
markizas de Sade'as nebuvo vienintelis šios srovės atstovas. 
Šiuo požiūriu lenkų rašytojo Jano Potockio, Rankraščio, rasto 
Saragosoje (Rekopis znaleziony w Saragossie) autoriaus, figūra 
darosi mažiau nesuprantama. 

Keletą šimtmečių lenkų žydai gyveno visiškai izoliuotą nuo 
juos supančių krikščionių gyvenimą, turėdami nuosavas tei- 
sines, baudžiamąsias, finansines, religines ir švietimo insti- 
tucijas. Žydų bendruomenių sąjunga, įkurta šešioliktajame 
amžiuje žydų pagalvės mokesčiui rinkti, turėjo didelę auto- 
nomiją; tačiau jau kitame šimtmetyje jų pusmetinės sesijos 
(Zjazd Žydėw koronnych) pasidarė labai panašios į lenkų Seimą 
su liberum veto, pavydu ir grupuočių kovomis. Kas tiko visai 
šaliai, kai kalbėjome apie sunkius kazokų sukilimo ir Švedų 
karo padarinius, dar labiau tinka žydams, kurie kaip mokes- 
čių rinkėjai, nekilnojamojo turto savininkai ir lenkų didikų 
įgaliotiniai buvo tūkstančiais žudomi Ukrainoje, o bendras 
miestų nuosmukis po Švedų karo palietė juos labai smarkiai. 
Tai paruošė palankią dirvą karštligiškam mesijo laukimui, ir 
iš tiesų Lenkijoje atsirado labai daug žydų, įtikėjusių mesiju, 
vadinamu Sabbatai Zevi, kuris apsireiškė Smirnoje. 1701 me- 
tais maždaug tūkstantis du šimtai žydų eretikų patraukė į 
atgailos žygį iš Lenkijos per Austriją bei Italiją į Palestiną. Sab- 
batai Zevi tikinčiuosius, kurių neglumino tai, kad jų mesijas 
mirė būdamas musulmonas, uoliai persekiojo rabinai; tačiau 
mesijo laukimo nuotaikos išsilaikė visą aštuonioliktąjį šimt- 
metį ir turėjo įtakos dviem galingiems lenkų žydų judėji- 
mams: chasidizmui ir frankizmui. Chasidizmą (nuo hebrajiš- 
ko žodžio chasid - „pamaldus“) įkūrė Izraelis ben Eliezeris, 
vadinamas Baal-Šemu (1700-1760), paprastas kaimo žydas iš 
Karpatų kalnų netoli pietinės Respublikos sienos. Vardas Baal- 
-šem hebrajiškai reiškia „vardo valdovas“ ir apibūdina mesia- 
nistinį pranašą. Pradžioje chasidizmas turėjo ryškų jo pradi- 
ninko antspaudą. Tai buvo po miškus klajojantis svajotojas, 
paveiktas ukrainiečių folkloro ir greičiausiai ekstatiškos (krikš- 
čionių stačiatikių) chlystų sektos. Priešindamasis rabinų tra- 
dicijai, Baal-Šemas sukūrė džiaugsmingą mistinę religiją, ku- 
rioje su Dievu bendraujama per dainą, šokį, vyną ir darbą, o 
ne per sinagogą ir šventųjų raštų studijas. Ši mistinė srovė, 

kurios dvasia neretai lyginama su šv. Pranciškaus Asyžiečio 
mokymu, netrukus išsigimė į naujos rūšies organizuotą kon- 
fesiją, sureikšmindama asmenį, vadinamą cadiku, arba šven- 
tuoju vyru, galintį bet kada iššaukti antžmogiškas galias, bend- 
ruomenės labui bendraujantį su Dievu ir iš tikrųjų esantį virš 
gėrio ir blogio. Cadikai kaupė didžiulius turtus, išlaikė dide- 
les svitas ir prabangius dvarus. Šio judėjimo atskalūnai būda- 
vo persekiojami net iki nužudant ar įkalinant iki gyvos galvos. 
Vis dėlto chasidizmas, ypač tik prasidėjęs, davė aukštos pra- 
bos religinių mąstytojų ir šiandien yra tapęs bendro kultūri- 
nio paveldo dalimi, ypač Martino Buberio raštai. Su šia srove 
įnirtingai kovojo rabinai, todėl aštuonioliktasis šimtmetis ku- 
pinas rabinizmo ir chasidizmo susirėmimų; nors šie abu 
konkurentai suvienijo jėgas prieš jų bendrą priešą - pirmuo- 
sius Haskala (švietimo epochos) pasireiškimus - pasaulėžiūrą, 
kuri siekė išvesti žydus iš jų uždarų bendruomenių. 

Kita žydų mesianistinių vilčių atžala buvo frankizmas — 
nuo jo pradininko Jakubo Franko (1726-1791) vardo. Franko 
tėvas paliko Lenkiją, bėgdamas nuo persekiojimų kaip Sab- 
batai Zevi išpažinėjas, o pats Jakubas Frankas daug keliavo 
po Rumuniją ir Graikiją, kur (Salonikuose) jam pavyko sutikti 
tuos Sabbatai tikinčiuosius, kurie, sekdami savo mesiju, pri- 
ėmė islamo tikėjimą, bet širdyje liko žydai. Supažindintas su 
slaptais šios sektos mokymais, Frankas pats pasiskelbė mesiju 
(Santo Sefior, ispaniška Salonikų žydų šneka). Jis žvelgė į Len- 
kiją kaip į Pažadėtąją Žemę ir grįžęs į ją buvo entuziastiškai 
sutiktas, daugiausia rabinams besipriešinančių varguolių, bet 
ir kai kurių įtakingų žydų. Naujuoju mesiju pasiskelbęs Fran- 
kas apreiškė žydų įstatymo pabaigą ir, tiesą sakant, visų įsta- 
tymų galą - „Aš atėjau panaikinti visų įstatymų bei religijų, 
idant suteikčiau gyvybės pasauliui.“ Kilimas į laisvės ir gero- 
vės karalystę baigėsi pasibjaurėtinu iškrypimu. Franko mo- 
kymuose aiškiai įžvelgiama manichėjiškoji tradicija, tokia 
stipri Balkanuose. Blogis turėjo būti nugalėtas blogiu, nuodė- 
mė - nusidėjimu. Frankistai, kaip ir chasidai, praktikuodavo 
ekstatiškus šokius bei dainas, palydimus plojimais, tačiau taip 
pat atlikdavo orgiastinius ritualus, kur vyrai ir moterys nu- 
sirengdavo, „idant tiesą išvystų visiškai nuogą“, ir lytiškai 
santykiaudavo su kuo pakliūna - vien tik vadovas likdavo 

nuošalyje. Frankas naujai interpretavo Kabalos mistinės tre- 
jybės idėją kaip šventojo Pirmapradžio (Attika kadiša), šven- 
tojo Karaliaus (Malka kadiša), t.y. mesijo (paties Franko), ir Pir- 
mapradės Motinos (Matronita elyona), kuri buvo ne kas kita, 
o Franko duktė Ewa, sąjungą. Frankistai tokiomis apeigomis 
kėlė siaubą, todėl 1756 metais rabinai juos pašalino iš žydų 
bendruomenės - jų žmonos ir dukterys buvo paskelbtos kek- 
šėmis, jų vaikai - benkartais, ir bet kokie santykiai su jais tu- 
rėjo užtraukti prakeiksmą. Po užsitęsusių derybų su Romos 
katalikų hierarchija nedidelė jų dalis atsivertė į katalikybę; jie 
gavo bajorų titulus. Tačiau dauguma išreiškė paklusnumą 
žydų vyresniesiems ir viešai išpažino savo klaidas, nors ne- 
mažai atsimetėlių finansiškai teberėmė frankizmą. Pats Fran- 
kas pakrikštytas Varšuvoje 1759 metais (krikštatėvis buvo 
pats karalius), o tiems, kurie juo sekė, primetė dvigubą reli- 
ginį gyvenimą. Jo mokymo požiūriu krikštas buvo laikomas 
didžiausiu pažeminimu, kurį reikia patirti pakeliui į naująjį 
pasaulį. Tikintiesiems būdavo patariama įgyti karinių įgū- 
džių, idant jie būtų pasiruošę galutinio perversmo kovoms. 
Greičiausiai dėl to keletas narsių lenkų karininkų į Napoleono 
kariuomenę buvo atėję iš frankistų gretų - pavyzdžiui, arti- 
lerijos generolas Aleksandras Matuszewskis. Katalikų dvasi- 
ninkija greitai perprato dvigubą Franko žaidimą ir įkalino jį 
Čenstakavo vienuolyne, kur mesijas praleido dvylika metų. 
Vėliau jis emigravo į Ofenbachą Vokietijoje ir ten, pasivadinęs 
„grafu Franku“, važinėdavo kunigaikštiška karieta apsuptas 
raitos, fantastiškomis uniformomis vilkinčios apsaugos. Pran- 
cūzijos revoliucija atrodė tarytum Franko pranašysčių įsikū- 
nijimas, ir daug buvusių jo sekėjų susidėjo su jakobinais (tarp 
jų aiškus Franko įpėdinis ir sūnėnas, Vienoje žinomas Franko 
Thomo Edlerio von Schėnfeldto vardu, ir jo brolis Emanue- 
lis), kaip paaiškėjo, tik tam, kad netektų galvų giljotinoje 
drauge su Dantonu 1794 metais. „Frankistai“ išliko aktyviąja 
lenkų visuomenės dalimi, ir keletas iškilių lenkų šeimų, 
garsėjusių masoniška veikla ir dalyvavimu 1830 bei 1863 metų 
sukilimuose, buvo kilusios iš Franko sekėjų. Iš pradžių jie 
stengėsi išlaikyti savo tapatybę, tuokdamiesi tarpusavyje, 
tačiau pamažu visiškai susimaišė su aukštesniaisiais visuo- 
menės sluoksniais. 

Keturmetis Seimas (1788-1792) tapo kovos lauku karštli- 
giškai manevravusiai užkulisiuose reformų stovyklai (tokia 
taktika iš konservatorių susilaukė kaltinimų nesąžiningumu). 
Progresyviojo bloko pastangos sustiprinti valstybę priimant 
naujus įstatymus, ypač tuos, pagal kuriuos buvo įkurta regu- 
liari 100 tūkstančių vyrų kariuomenė, buvo sėkmingos (tačiau 
dėl lėšų stokos šis skaičius niekada nebuvo pasiektas). Pasi- 
naudojus spauda, teatru ir Varšuvos gyventojų spaudimu, 
1791 metais reformų stovyklai pavyko skubos tvarka Seime 
prastumti naują, vadinamąją Gegužės 3-iosios, konstituciją, 
kuri užtikrino sosto paveldimumą, panaikino liberum veto ir 
pripažino kai kurias miestiečių bei valstiečių teises. Kovose, 
vykusiose po Lenkijos padalijimo, Gegužės 3-iosios konsti- 
tucija tapo nelyginant gaire, rodančia kelią naujo tipo de- 
mokratijai. Jekaterinos reakcija į tai buvo žaibiška. Maskvos 
sukurstyti, keli lenkų didikai 1792 metais įkūrė Targovicos 
konfederaciją ir kreipėsi į Jekateriną Didžiąją, prašydami ap- 
ginti juos nuo Seimo „tironijos“, užsimojusios prieš lenkų 
„aukso laisvę“. Rusų propaganda pateikė naująją konstituci- 
ją kaip grėsmingą jakobinų užkrato iš Prancūzijos plitimo 
ženklą. Kilo Lenkijos-Rusijos karas, lenkų kariuomenė buvo 
sutriuškinta, ir šalis antrą kartą padalyta (1793). Kadangi Ru- 
sija negalėjo okupuoti Lenkijos viena pati, nesutikdama Prū- 
sijos karaliaus pasipriešinimo, Lenkijos kaimynai nuo jos taip 
pat atsirėžė milžiniškas teritorijas. Prūsijos užimamų pro- 
vincijų siena ėjo netoli Varšuvos, o Rusijai atiteko beveik visa 
Ukraina ir didžioji dalis Gudijos į šiaurę nuo Pripetės pelkių. 
(Austrija nedalyvavo antrajame padalijime.) Gardino mieste 
į sesiją susirinko naujas Seimas. Rusų durtuvų šešėlyje jis 
ratifikavo padalijimo sutartį ir panaikino Gegužės 3-iosios 
konstitucijos įstatymus. 

Reformų stovyklos suformuota progresyvi viešoji nuomo- 
nė atsakė į antrąjį padalijimą visus pakviesdama prie ginklo. 
Prisiminkime, kad simpatijos porevoliucinei Prancūzijai jau 
buvo labai stiprios ir daug vilčių dėta į prancūzų perversmo 
padarinius - ši, nors kiek ir ankstyvoka, viltis nebuvo visai 
nepamatuota, kaip netrukus įrodė Napoleono armijų pergalės. 
Vadovauti sukilimui buvo pavesta Tadui Kosciuškai (Tadeusz 
Košciuszko). Neturtingos bajorų šeimos palikuonis Kosciuška 

išsilavinimą įgijo Varšuvos karo akademijoje, po to kelerius 
metus studijavo fortifikacijų ir laivų statybą Prancūzijoje. 
Grįžęs į Lenkiją, pastebėjo, jog dėl lenkų kariuomenės silpnu- 
mo jis nesuras kur pritaikyti artileristo sugebėjimų. Galiau- 
siai asmeninė nesėkmė (merginos, kurią jis įsimylėjo, tėvai 
aristokratai neleido už jo tekėti) paskatino jį ieškoti laimės 
Amerikoje. Tarnaudamas kariniu inžinieriumi Amerikos Ne- 
priklausomybės karo metu jis statė Saratogos bei Vest Pointo 
įtvirtinimus ir šiai kampanijai baigiantis gavo brigados ge- 
nerolo laipsnį. Prieš grįždamas į Lenkiją, jis pavedė bičiuliui 
Jeffersonui suteikti laisvę savo juodaodžiams vergams, ku- 
riuos buvo gavęs kartu su dvaru. Politinėmis pažiūromis jis 
buvo Jeffersono sekėjas ir simpatizavo Prancūzijos revoliu- 
cijai. Jis kovojo 1792 metų Lenkijos-Rusijos kare (vadovavo 
Dubienkos mūšiui) ir po pralaimėjimo buvo priverstas palikti 
Lenkiją, tačiau 1794-aisiais, išgirdęs apie naują kampaniją, 
perkirto sieną ir perėmė vadovavimą sukilimui. Čia jis bandė 
pritaikyti savo amerikietišką patirtį organizuodamas valstie- 
čių milicijos būrius, kuriuos, stokodamas šautuvų, apginklavo 
dalgiais. Šie valstiečiai, užpuolę Rusijos artileriją, palengvi- 
no pirmąją Kosciuškos pergalę prie Raclavicų netoli Kroku- 
vos. Be Krokuvos, sukilimų centrais tapo Varšuva ir Vilnius. 
Pastarasis regėjo jakobiniškų polinkių revoliucionierių Jokū- 
bą Jasinskį užimant rusų garnizoną. (Varšuvoje buvo įkurtas 
jakobinų klubas.) Demonstruojančios minios paskelbė ir įvyk- 
dė mirties nuosprendžius didikams, apkaltintiems susidėjus 
su rusais; tarp pakartųjų būta ir vieno vyskupo. 1794 metų 
gegužį Kosciuška išleido dekretą, panaikinantį asmeninę 
valstiečių baudžiavą ir gerokai sumažinantį skaičių dienų, 
kurias jie turėjo atidirbti pono laukuose už jų pačių naudo- 
jimuisi suteiktą gabalėlį žemės. Tačiau lenkų sukilėlių kariuo- 
menė negalėjo neribotą laiką priešintis jungtinėms Rusijos ir 
Prūsijos karinėms pajėgoms. Prūsų kariuomenė užėmė Kro- 
kuvą ir kokius du mėnesius nesėkmingai laikė apsiautusi 
Varšuvą, kurios prastuomenė aiškiai palaikė pačius radika- 
liausius jakobinų revoliucionierius. 

Prie Maciejovicų, kruviname lenkų ir rusų kariuomenių 
mūšyje, kuriame abi pusės prarado apie 40 procentų savo 
žmonių, lenkų pajėgos buvo sumuštos ir Kosciuška paimtas 

į nelaisvę. Rusijos generolas Suvorovas, užėmęs Varšuvos 
priemiestį Pragą, įsakė nužudyti apie dešimtį tūkstančių vy- 
rų, moterų ir vaikų, šitaip priversdamas Varšuvos gynėjus pa- 
siduoti. Lenkijos kaimynai nedelsdami vingriais argumentais 
pasiteisino prieš užsienio valstybes, apsimesdami, kad jie 
veikė norėdami užkirsti kelią dar vienam revoliucijos židiniui 
Europoje. Trečiasis ir paskutinysis Lenkijos padalijimas (šį 
kartą dalyvaujant ir Austrijai) įvyko 1795 metais, ir Respub- 
lika išnyko iš pasaulio žemėlapio. 

Nepraėjo nė dveji metai po paskutinio padalijimo, kai buvo 
sukurta nauja lenkų kariuomenė kaip prancūzų revoliucinės 
armijos, vadovaujamos Napoleono Bonaparto, dalis. Lenkų 
legionas Italijoje pritraukė nemažai savanorių ir dalyvavo dau- 
gelyje mūšių - tarp kitų ir užimant Burbonų valdomą Neapolio 
karalystę. Šios kariuomenės eilėse tarnavo būrys apsišvietusių 
karininkų, kurie jungėsi į ložes ir kūrė literatūros veikalus, 
tapusius jungiamąja švietimo ir romantizmo literatūros gran- 
dimi. Vieno tų Napoleono karininkų, Jėzefo Wybickio, sukurtai 
dainai vėliau buvo lemta tapti lenkų tautiniu himnu „Jeszcze 
Polska nie zginęta“ („Dar Lenkija nežuvo“). 


Teatras 


Atrodo, tikslingiausia bus pradėti nuo teatro, nes jis sukau- 
pė visas naujai atrastas energijas ir tapo pačiu efektyviausiu 
reformų stovyklos ginklu. Tiek pijorų, tiek jėzuitų mokyklų 
teatrai pateikė publikai prancūzų klasikinį repertuarą, tačiau 
Lenkijoje naująją dvasią išreiškė komedija, o ne tragedija. 
Realistinės Franciszeko Bohomoleco komedijos, modeliuoja- 
mos pagal Moliėre'ą, pliekė tiek „sarmatizmą“, tiek tuščią 
visko, kas prancūziška, mėgdžiojimą. Bohomolecas surado 
sąjungininką - karalių Stanisovą Augustą Poniatovskį, kuris, 
be kitų sugebėjimų, mokėjo anglų kalbą ir kuris įsakė pa- 
statyti Shakespeare'o statulą savo rūmų (Lazienki) kieme tarp 
kitų didžiųjų teatro žmonių statulų. Poniatovskio iniciatyva 
1765 metais buvo įsteigtas žurnalas Monitor, ir nuo tos akimir- 
kos scena bei spauda ėmė dirbti ranka rankon. Karalius, kaip 

ir jo pirmtakai, išlaikė italų operos trupę, o italų bei prancū- 
zų aktoriai rengdavo spektaklius plačiajai publikai. Tokiai 
praktikai pradžią davė saksiškieji karaliai Augustas II ir Au- 
gustas III, tačiau Stanislovas Augustas įsakė papildomai 
suburti nuolat veikiantį lenkų aktorių kolektyvą; tad lenkų 
profesionalaus teatro istorija prasideda 1765 metais pirmuo- 
ju šios trupės spektakliu už įėjimą susimokėjusiai publikai. 
Kelerius metus tas teatras priklausė pačiam karaliui, bet, 
sunkėjant finansinei padėčiai, apie jo statusą buvo diskutuo- 
jama Seime, ir Varšuvos teatras tapo nacionaline institucija. 

Bohomolecas, Monitor leidėjas ir nuolatinis bendradarbis, 
į jo puslapius įvedė nemažai komiškų, satyrinių personažų. 
Tie patys personažai veikė ir jo komedijose. Tiek žurnalas, 
tiek Bohomoleco pjesės atstumdavo tuos, kam jis taikė savo 
satyrą. Todėl vienoje komedijų, pavadintoje Monitor, jis įkū- 
nijo įdomų (beveik pirandelišką) sumanymą: mes matome 
mažo miestelio smuklę, kurioje susirinko įvairūs žiūrovams 
pažįstami Bohomoleco personažai, išgirdę, kad į miestelį 
atvyko Monitorius. Įsivaizduodami, jog tai konkretus asmuo, 
nusprendžia jam atkeršyti. Kai kurie veikėjai reikalauja jam 
nukirsti pirštus, kiti pasisako už legalesnius metodus. Galiau- 
siai įeina Žmogus ir sakosi esąs pamalonintas, kad jie palaikė 
jį Monitoriumi, tačiau jis tėra vienas jo bendradarbių. Šis žmo- 
gus, Bohomoleco alter ego, švelniai nuginkluoja savo prieši- 
ninkus. Pavyzdžiui, girtuoklystę įkūnijančiam personažui jis 
pasako, jog tuose satyriniuose straipsniuose buvo pliekiama 
girtuoklystė apskritai, ir jis tikisi, kad niekas juose negali 
atpažinti konkrečiai savęs. Į tai jam atsakoma: „Žinoma, aš 
geriu, bet nesu girtuoklis.“ Lygiai taip pat prietaringasis 
personažas neprisipažįsta esąs prietaringas ir t.t. Tad dėl savo 
priešininkų aklumo autorius išsigelbsti. 

Kai kurie straipsniai apie teatrą Monitoriuje buvo inspiruoti 
paties karaliaus, kuris nebuvo prancūzų dogmatiško trijų vie- 
novių principo laikymosi šalininkas. Tačiau Samuelį Johnsoną 
skaityti mėgstantis karalius buvo ganėtinai užsidaręs savo 
pomėgių rate, o lenkų drama judėjo link glaustos, aiškios pran- 
cūziško stiliaus papročių komedijos, dažniausiai parašytos 
eilėmis (nors pats Bohomolecas rašė proza). Kai kuriems įvai- 
rių dramaturgų sukurtiems komiškiems personažams buvo 

lemta ilgai gyvuoti lenkų scenoje, ir jie persikėlė į aštuonio- 
liktojo šimtmečio lenkų teatro įpėdinio Aleksandro Fredro 
(1793-1876) kūrinius. 

Be galo produktyvus, talentingas satyrikas Franciszekas 
Zablockis parašė apie šešiasdešimt komedijų, nukreipdamas 
savo meistriškos eiliuotos ir prozinės kritikos smaigalį į „sar- 
matizmo“ pasaulėžiūros atstovus. Jis skolindavosi siužetus iš 
įvairių užsieninių autorių - Beaumarchais, Diderot, Romagne- 
si, tačiau turėjo retą dovaną kurti grynai vietinius tipažus. Tai 
didelis jo garsiausių eiliuotų komedijų, tokių kaip Sarma- 
tizmas ar Besimerginantis dabita (Fircyk w zalotach), nuopelnas. 
Tačiau, be stebėtojo sugebėjmų, Zablockis poetas mokėjo tie- 
siog meistriškai trylikaskiemenėmis eilėmis perteikti realis- 
tines ir ypač humoristines situacijas. Tai nebuvo vienintelis 
dramaturgas, taikęs šį įprasčiausią lenkų klasicizmo metrą, ta- 
čiau paplitusių posakių vartojimo sąlygojamas jo poetinės 
kalbos gyvumas pelnė autoriui aštuonioliktojo šimtmečio 
publikos prielankumą ir daro jo kūrybą visiškai paskaitomą 
šiandien. Zabtockio komiškų personažų ir šnekamosios kal- 
bos poezijoje vartojimo atgarsių galima rasti Mickevičiaus 
poemoje Ponas Tadas. 

Pasirinkimas įtraukti Julianą Ursyną Niemcewiczių į sky- 
rių apie teatrą priklauso grynai nuo susitarimo, kadangi apie 
jį lygiai taip pat sėkmingai galima kalbėti kaip apie poetą, 
romanistą, vertėją ar kronikininką. Tačiau didžiausi jo pasie- 
kimai yra susiję su teatru. 

Niemcewiczius - tai viena spalvingiausių asmenybių len- 
kų literatūroje. Per savo ilgą gyvenimą jis regėjo keletą visiš- 
kai skirtingų istorinių laikotarpių. 

Gimęs vidutinių bajorų šeimoje, jis įgijo gerą išsilavinimą 
Varšuvos karo akademijoje, kur jo polinkis į literatūrą patrau- 
kė galingų kunigaikščių Czartoryskių dėmesį. Naudodama- 
sis privačiomis stipendijomis, jis daug keliavo po užsienio 
šalis - Italiją, Prancūziją ir Angliją. Niemcewicziaus atsimini- 
mai įgalina mus pajusti jo jaunystės laikais vyravusią atmo- 
sferą; autorius nelinkęs nutylėti nei savo meilės nuotykių, nei 
linksmų smulkmenų, pavyzdžiui, išgertuvių Sicilijoje su ke- 
liais jaunais anglais, pasibaigusių tuo, kad jie visi su drabu- 
žiais įšoko į Arethusos fontaną ir tebevarvantys nuėjo į operą. 

Išrinktas atstovu į Keturmetį Seimą, Niemcewiczius grei- 
tai tapo vienu energingiausių reformų stovyklos vadovų - ši 
padėtis jam netrukdė politiką painioti su meilės reikalais: re- 
formų stovyklą rėmė prūsų ambasadorius Lucchessini (vėliau 
atsiskleidė šio manevro klasta), ir jo geras draugas Niemce- 
wiczius atsilygino už tą abejotinos vertės prūsų diplomatinę 
paramą padarydamas jo žmonai vaiką. Pasitarnaudamas savo 
frakcijai jis pasistengė 1790 metais paskubomis parašyti ko- 
mediją, pavadintą Pasiuntinio sugrįžimas (Powrėt posta), kuriai 
suteikė politinio pamfleto bruožų. Pastatyta 1791 metais, ji ta- 
po vienu kanalų, kuriuo Varšuvos publikos, raginančios pri- 
imti naują konstituciją, spaudimas pasiekdavo Seimą. Nedaug 
teturime pavyzdžių, kai spektaklis taip staiga paveikia politi- 
nį gyvenimą. Komedija parašyta trylikaskiemeniais rimuotais 
dvieiliais; ji laikosi trijų vienovių principo ir remiasi meilės 
intriga. Veiksmas vyksta pasiturinčių bajorų šeimos kaimo 
dvare. Šeimininkus, poną ir ponią Čemberlenus, autorius 
vaizduoja širdingai. Jie atstovauja protingajai senosios bajo- 
rijos kartos daliai ir nėra priešiškai nusiteikę pasaulio permai- 
noms. Jų sūnus Valerijus, pažangus Seimo deputatas, įsimyli 
Teresę, kuri su savo tėvais vieši pas Čemberlenus. Į Teresės 
tėvus autorius ir nukreipia visą pyktį. Pono Gadulskio (Ple- 
pio), kuris yra sarmatiškojo lenko paveikslas, personoje pub- 
lika atpažino tuos Keturmečio Seimo deputatus, kurie obst- 
rukcine taktika priešinosi bet kokioms permainoms. (Vienas 
tokių deputatų, pamatęs spektaklį, pasakė Seime kalbą, 
smerkiančią ardomuosius teatro veiksmus, ir net siūlė panai- 
kinti teatrui suteiktas privilegijas — laimei, šiam raginimui 
nepritarta.) Žodžių srautas liejasi iš Gadulskio burnos; jis 
samprotauja apie viską - tarptautinę politiką, įstatymus, stra- 
tegiją, tačiau yra visiškas nemokša. Kita vertus, ponia Ga- 
dulska gyvena sentimentalios literatūros pasaulėlyje, ašaro- 
dama prie Rousseau Naujosios Eloizos ar lenkiško Edwardo 
Youngo Naktų vertimo. Į kas antrą sakinį ji prikaišioja pran- 
cūziškų žodžių, tyčiojasi iš savo nuobodaus vyro ir, pasinau- 
dodama jo kvailumu, terorizuoja jį alpulio priepuoliais. Ka- 
dangi liūdėti madinga, ji dirbtinai stengiasi susikurti prislėgtą 
nuotaiką, nuolat šaukdamasi savo pirmojo vyro. Ji žadina žiū- 
rovų žiaurumo instinktus, pirmiausia —- norą gerai išperti jai 

kailį. Savo podukrą Teresę ji pažadėjusi vienam dabitai, ponui 
Šarmantskiui (Žavuoliui), kuris rengiasi prancūziška maniera 
ir nesidomi visuomenės reikalais, nes yra labai užsiėmęs ma- 
dingomis karietomis, medžioklėmis ir moterimis. Jis neseniai 
sugrįžęs iš Prancūzijos, tačiau kai deputatas Valerijus pasako 
Prancūzijos revoliuciją šlovinantį monologą (visai teatro salei 
plojant), Šarmantskis atkerta, kad jis palikęs šią šalį kaip tik 
dėl prasidėjusių neramumų. Deputatui išreiškus susižavėjimą 
anglų parlamentine sistema, Šarmantskis atsako stebėjęs jų 
žirgus, o ne sistemą. Deja, savo paties nelaimei, jis atskleidžia 
už sentimentalaus fasado (tokio mielo poniai Gadulskai) be- 
sislepiančius tikruosius tikslus - kraičio troškimą. Todėl vie- 
nas kitą mylintys Teresė ir jaunasis deputatas gali susituokti, 
ir viskas pasibaigia gerai. 

Dailus, nestokojantis asmeninio žavesio ir literatūrinės šlo- 
vės Niemcewiczius pelnė kunigaikščio Adamo Czartoryskio, 
vieno nedaugelio reformų stovyklą rėmusių didikų, prielan- 
kumą. Czartoryskiai (Lenkijoje vadinami tiesiog „Šeima“) iš- 
laikė gyvybingą kultūrinį centrą savo dvare Pulavuose. Po 
Targovicos konfederacijos bei Rusijos intervencijos, kurią sekė 
antrasis šalies padalijimas ir Kosciuškos vadovaujamo suki- 
limo protrūkis, Niemcewiczius tapo pastarojo adjutantu ir 
dalijosi su juo visomis šios kampanijos peripetijomis. Po pas- 
kutiniojo mūšio kartu su savo vadu jis pateko į nelaisvę ir, 
deportuotas į Rusiją, praleido dvejus vienatvės metus Petro- 
pavlovsko tvirtovės kalėjime. Šis išbandymas parodė jį esant 
tvirto charakterio vyrą. Kalėjime jis palaikė formą žaisdamas 
kamuoliu, pasigamintu iš vienintelės prieinamos medžiagos - 
savo plaukų. Gavęs šiek tiek knygų įvairiomis kalbomis, jis 
ieškojo paguodos versdamas Pope'o Garbanos pagrobimą (The 
Rape of the Lock). 

1796 metais į sostą atėjus carui Pavelui I, Kosciuška ir Niem- 
cewiczius buvo paleisti ir gavo leidimą išvykti iš Rusijos. 
Niemcewiczius ir jo vadas nedelsdami išplaukė į Ameriką ir 
Filadelfijoje buvo sutikti entuziastiškai nusiteikusios minios. 
Tačiau Kosciuška netrukus pastebėjo esąs sekamas dėl savo 
tariamai proprancūziškų nuotaikų. (Valdančioji federalistų 
partija buvo labai priešiškai nusiteikusi Prancūzijos revoliu- 
cijos atžvilgiu.) Kosciuška slapčia sėdo į Europon plaukiantį 

laivą padedamas asmeninio draugo Thomo Jeffersono, kuris 
su slapta taikos misija pasiuntė jį pas prancūzų revoliucinę 
vyriausybę. Niemcewiczius pasiliko Amerikoje ir, vedęs našlę 
ponią Kean, įsikūrė Elizabetoje, Niudžersyje, kur netrukus 
gavo Amerikos pilietybę. Jo ilgos klajonės po visą Ameriką 
paskatino jį parašyti įdomų veikalą Kelionės po Ameriką. 
Varšuvoje Niemcewicziaus būta labai aktyvaus masonų ložės 
Le Bouclier du Nord (Šiaurės skydas) nario; kadangi daugelis 
iškilių Amerikos žmonių priklausė masonams ar rozenkroi- 
ceriams, jis galėjo patekti į daugelį visuomenės sluoksnių ir 
net buvo širdingai priimtas George'o Washingtono dvare. Jo 
apybraižos apie kasdieninį Maunt Vernono gyvenimą suteikia 
vertingų ir detalių žinių apie žemės ūkio metodus, juoda- 
odžių vergų buities sąlygas ir pan. 

Niemcewiczius praleido Amerikoje apie vienuolika metų, 
per kuriuos tik kartą buvo parvykęs į Lenkiją. Iš jo įžvalgių 
Amerikos gyvenimo stebėjimų vieni įdomiausių - kai kurių 
amerikiečių, su pavydu žvelgusių į Europos revoliucijas ir be- 
siskundusių savo šalies apatija, nusiminimo ir nevilties būse- 
nų vertinimai. Niemcewiczius dažniausiai atsiliepdavo šitaip: 


O beproti, pasakiau sau, pats nežinai, ko nori; turi didelį ir patogų 
namą, žemės, teikiančios tau keturiskart daugiau gėrybių, negu reikia; 
gyveni su išmintingais ir laisvais įstatymais, o ilgiesi perversmų ir kraujo. 
Esi fanatikas, drauguži, tavo smegenys serga, ramybė ir pasiturintis 
gyvenimas slegia tave, jauti įspūdžių ir sukrėtimų poreikį, kad ir savo 
namų bei šalies žlugimo sąskaita. Tačiau važiuok į Prancūziją, važiuok į 
Europą, pažiūrėk, kas ten darosi, ir grįši pagijęs nuo savo beprotybės. 


Vis dėlto pats Niemcewiczius 1807 metais, kai Napoleonas 
įkūrė Varšuvos Kunigaikštystę, visam laikui sugrįžo į Europą. 
Jis draugiškai išsiskyrė su Amerikoje pasilikusia žmona. Iki 
1830 metų jis buvo vienas pirmųjų asmenų lenkų literatū- 
riniame gyvenime. Niemcewicziaus plunksna parašyti pir- 
mieji lenkų skaitytoją pasiekę anglų baladžių vertimai. Jis 
pirmasis išvertė Gray'aus „Elegiją, parašytą kaimo bažnyčios 
šventoriuje“ ir tapo pirmuoju Byrono vertėju. 1816-aisiais jis 
išleido Istorines dainas (Špiewy historyczne). Tai baladės tipo 
eilėraščių, sukurtų pagal tam tikrą sumanymą, tomelis: Niem- 
cewiczius jais siekė pailiustruoti Lenkijos istoriją, pasirink- 
damas kiekvienos dainos tema didžiuosius praeities valdovus 

ir vadus. Šioms „dainoms“ buvo sukurta muzika, ir jos tapo 
nelyginant lenkų tautos abėcėle, išlikdamos nepaprastai 
populiarios labai ilgą laiką ir ugdydamos visuomenę tautinio 
romantizmo dvasia. Ši knyga turėjo įtakos ir rusų literatūrai, 
pradėjusi naują istorinio eilėraščio žanrą. Už šią paslaugą 
ypač reikia dėkoti Kondratijui Rylejevui, vėliau tapusiam 
dekabristų sukilimo herojumi, kuris mokėjo lenkiškai, išvertė 
keletą Niemcewicziaus dainų į rusų kalbą ir pats parašė pa- 
našių eilėraščių. 

Niemcewiczius taip pat yra kelių romanų autorius. Du 
ponai Sieciechai (Dwaj panowie Sieciechowie, 1815) parašytas 
dviejų kartų atstovų prisiminimų forma - vienas jų iš saksiš- 
kosios epochos, kitas - Niemcewicziaus amžininkas. Tai so- 
ciopolitinė pasaulėžiūros kitimo studija, atskleidžianti obsku- 
rantizmo ir naujos, pažangios dvasios prieštaravimus. Leibė 
ir Siura (Lejbe i Siora, 1821) - tai sentimentalus romanas, para- 
šytas dviejų žydų įsimylėjėlių laiškų forma; čia taip pat Niem- 
cewiczius pirmasis lenkų literatūroje nagrinėja jaunų žydų iš 
tradicinio geto kultūrinės emancipacijos problemas. Janą iš 
Tenčino (Jan z Tęczyna, 1825) galima laikyti pirmuoju lenkų 
istoriniu romanu, parašytu sero Walterio Scotto stiliumi. Jame 
vaizduojamas šešioliktojo šimtmečio Lenkijos ir Švedijos gy- 
venimas bei papročiai. Toks atsigręžimas į šlovingus Zigman- 
to Augusto valdymo laikus - labai būdinga lenkų nuostata po 
šalies padalijimo. Be to, tai romanas su potekste: skyriuose, 
kuriuose kalbama apie švedų karaliaus Eriko XIV pamišimą, 
skaitytojai rasdavo aliuzijų į beprotišką didžiojo kunigaikščio 
Konstantino, tikrojo Lenkijos valdovo rusams nugalėjus Na- 
poleoną, elgesį. 

Labai aktyviai veikdamas Mokslo bičiulių draugijoje (toks 
tada buvo Lenkijos mokslų akademijos pavadinimas), Niem- 
cewiczius, tuomet jau turėjęs septyniasdešimt metų, buvo 
laikomas literatūros patriarchu ir supamas visuotinės pagar- 
bos. Tačiau tai nebuvo paskutinysis jo karjeros etapas. Pralai- 
mėjus 1831 metų lenkų sukilimui, jam teko keliauti į tremtį, 
palikus visą savo biblioteką bei rankraščius. Jis įsikūrė Pary- 
žiuje, kur 1841 metais mirė, parašęs Mano laikų atsiminimus 
(Pamiętniki czasėw moich), kerintį visos epochos ir įvairiausių 
nuotykių Lenkijoje, Italijoje, Anglijoje, Rusijoje ir Amerikoje 


190 


Antroji aštuonioliktojo amžiaus pusė: švietimo epocha 


paveikslą. Be abejo, Niemcevicziaus negalima pavadinti di- 
džiu rašytoju. Tačiau tai buvo atviro proto Žmogus, turintis 
retą saiko jausmą, padėdavusį jam subalansuoti prieštaringus 
jo prigimties bruožus: giliai religingas, tačiau nusiteikęs anti- 
klerikališkai; visuomeniškas žmogus, garsėjęs potraukiu nesi- 
baigiančioms meilės intrigoms, ir tuo pat metu intensyviai 
dirbantis literatūros meistras; intelektualas, godžiai priimantis 
kiekvieną naujovę, tačiau rūpestingai vengiantis kraštutinu- 
mų; pažangus, tačiau skeptiškai žiūrintis į jėga primetamas 
dorybes, kaip atsitikdavo Prancūzijos revoliucijos metu. Tai 
pavyzdys rašytojo, kuriame derinosi švietimo epochos ir besi- 
formuojančio romantizmo pasaulėžiūra. Savo daugialypės 
veiklos viršūnę jis neabejotinai pasiekė Keturmečio Seimo 
laikais, kai buvo pastatytas jo Pasiuntinio sugrįžimas. 
Paminklas Wojciechui Bogustawskiui Varšuvoje įamžina ne 
tik rašytoją, bet ir lenkų profesionalaus teatro tėvą - aktorių 
bei režisierių. Jis priklausė tam pačiam visuomenės sluoksniui 
kaip Niemcewiczius ir Kosciuška, būtent vidutiniajai bajorijai. 
Jaunystėje jis buvo pasirinkęs karjerą besikuriančioje kariuo- 
menėje, tačiau dėl finansinių priežasčių persimetė į teatrą ir 
tapo profesionaliu aktoriumi. Vis dėlto teatras turi savo ma- 
gijos, ir Boguslawskis dirbo kaip užkerėtas. Jis turėjo demo- 
niškos energijos — vaidino, režisavo, organizavo, vertė, adap- 
tavo užsienines ir kūrė savas pjeses. Tai buvo pirmasis tikras 
Varšuvos nacionalinio teatro direktorius, ir kaip tik jis šiame 
teatre 1971 metais pastatė Niemcewicziaus komediją - šis 
faktas aiškiai rodo jo politines simpatijas. Vėliau, rusų inter- 
vencijos metu, jis pastatė nuosavą pjesę (angliško romano 
adaptaciją) Henrikas VI medžioja, kuri po nekalta egzotiška iš- 
ore slėpė revoliucines idėjas. Priklausydamas politiniam po- 
grindžiui, rengusiam 1794-ųjų sukilimą, tais pačiais metais 
Bogustawskis parašė ir pastatė originalų spektaklį vodevilio 
ar komiškos operos stiliumi, pavadintą Menamas stebuklas, ar- 
ba Krokuviečiai ir kalniečiai (Cud mniemany, czyli Krakowiacy i 
Gorale). Muziką sukūrė jo artimas bendradarbis Janas Stefanis. 
Tuo metu Kosciuškos vadovaujamo sukilimo banga ritosi į 
šiaurę nuo Krokuvos, ir pats spektaklis tapo revoliuciniu įvy- 
kiu. Norint paaiškinti, kodėl taip atsitiko, pakanka pasakyti, 
kad spektaklio scenoje pasirodo minios žmonių. Jo siužetas 

paprastas. Nuolatiniai vaidai sugadino kaimo netoli Krokuvos 
ir Tatrų kalnų gyventojų santykius. Abi grupės kovoja tarpu- 
savyje dėl smulkmenos: meilės nuotykio, įžeidusio kalniečių 
orumą. Jie susitaiko per „stebuklą“, kuris viso labo tėra vieno 
studento, pritaikiusio savo elektrotechnikos žinias, darbas. 
Publikai tiek Krokuvos valstiečiai, tiek kalniečiai atstovavo 
liaudies jėgoms ir neišnaudotiems tautos rezervams kaip tik 
tuo metu, kai Kosciuška kūrė dalgiais ginkluotą valstiečių 
miliciją. Feodalinis dvaras neminimas; visi veikėjai priklauso 
žemesniesiems luomams; vienintelis išsimokslinęs žmogus — 
tai vargšas studentas. Su juo įvedamas tam tikras antikleri- 
kalinis elementas, kadangi menamas stebuklas - tai iš tikrųjų 
mokslo pergalė. Spektaklio dainos, daugiau ar mažiau tiesio- 
giai nukreiptos į politiką arba skatinančios publiką projektuoti 
savo pačios tuometines politines simpatijas į scenoje regimus 
įvykius, sukeldavo didžiulę emocinę reakciją. Spektaklyje da- 
lyvavęs vokiečių rašytojas pasakoja savo įspūdžius: 

Keli pagrindiniai aktoriai, greičiausiai vykdydami režisūrinį suma- 
nymą, pagal melodiją dainavo savo variacijas, ir netrukus tos parodijos 
nustelbė originalų tekstą. Jas kiekvienas kartojo su didžiausiu malonumu. 
Iš teatro jos greitai pasklido po gatves, o po įvykių netoli Krokuvos, Rac- 
lavicų kautynių, visi varšuviečiai pavirto operos dainininkais. 

Spektaklyje dalyvavę rusų karininkai, nesuprasdami tikro- 
sios užuominų prasmės, plyšo juokais. Tačiau rusų diploma- 
tai parodė daugiau nuovokos, ir po trijų vaidinimų spektaklis 
buvo uždraustas. Mūsų amžiuje iškilus teatro režisierius Leo- 
nas Schilleris, meistriškai mokantis panaudoti masines scenas, 
išryškino revoliucinį šios pjesės turinį ir pavertė ją nuolatine 
lenkų teatro repertuaro dalimi. 

Net žlugus valstybei, Bogustawskiui pavyko išlaikyti savo 
trupę. Kelerius metus jis dirbo Lvove, kur tarp kitų spektaklių 
pastatė Hamletą, pats išvertęs jį iš vokiečių kalbos. 1799 me- 
tais jis sugrįžo į Varšuvą ir joje įsikūrė visam laikui, nors statė 
spektaklius daugelyje Lenkijos miestų. Jo pastangomis buvo 
priimtas specialus įstatymas: visi spektakliai Varšuvoje buvo 
apmokestinti, ir šitaip surinktos lėšos skiriamos Nacionali- 
niam teatrui išlaikyti. Jo iniciatyva taip pat įsteigta Teatro ko- 
misija, kuri sukūrė „Nacionalinio teatro nuostatus“, apibrė- 
žiančius teatro direktoriaus, aktorių, orkestro muzikantų ir t.t. 

teises bei pareigas. Šie įstatymai, kaip ir mokesčiai, paaiškina, 
kodėl visą devynioliktąjį šimtmetį caro policijos pastangos 
sutramdyti bei rusifikuoti Varšuvos teatrą pasirodė bergž- 
džios. 1825 metais vėl Bogustawskio dėka Varšuvoje pasta- 
tytas Nacionalinio teatro pastatas, ir į jo pamatus įmūrytas 
Bogustawskio raštų komplektas. Savo veikla Bogustawskiui 
pavyko pakeisti aktoriaus padėtį lenkų viešosios nuomonės 
akyse. Anksčiau, kai Varšuvoje mirdavo aktorius, tiktai ka- 
raliui leidus jo palaikus laidodavo kapinėse. Daugiausia dėl 
įspūdingo Bogustawskio pavyzdžio viešoji nuomonė pradėjo 
laikyti aktorių labai garbingos profesijos žmogumi. 


Literatai 


Amžininkų vadinamas „poetų kunigaikščiu“, Ignacas Kra- 
sickis buvo tipiškas švietimo epochos atstovas daugeliu po- 
žiūrių, ne tik dėl to, kad rašytojo profesiją derino su kunigys- 
te. Tikėdamas, jog religija natūraliai dera su labiausiai žmogui 
būdinga savybe - protu, jis atrasdavo pagyrimo žodžių vi- 
soms religijoms, o skaitant jo kūrybą, nelengva įsivaizduoti, 
kad autorius dėvėjo sutaną. Nors Krasickis puikiai vykdė dva- 
sininko pareigas, gavo vyskupystę ir užsitarnavo ne vieną pa- 
aukštinimą, jis mokėjo džiaugtis gyvenimu. Jo didelių pajamų 
vos pakako visiems potroškiams tenkinti. Iš šių malonumų 
pirmiausia reikėtų paminėti aistrą retoms knygoms, sodinin- 
kystei ir retoms augalų rūšims, gerų vynų pomėgį ir, ypač se- 
natvėje, potraukį egzotiškiems saldumynams bei uogienėms. 
Tai buvo aukso vidurio žmogus, besišypsantis, skeptiškas 
išminčius, mėgstantis nuosaikumą ir niekinantis kraštutinu- 
mus. Jo dvasią traukė horaciški renesanso idealai, kontemp- 
liatyvus atsiskyrėlio gyvenimas. Tai nekliudė pasireikšti ir 
dvariškio talentui: Krasickis buvo karaliaus Stanislovo Au- 
gusto favoritas, o po pirmojo šalies padalijimo, kai jo vado- 
vaujama Varmijos vyskupystė atiteko Prūsijai, tapo karaliaus 
Frydricho Didžiojo favoritu. Kaip dažnai pasitaikydavo ana- 
me šimtmetyje, jis buvo kosmopolitas, įspūdingų literatūrinių 
žinių sėmęsis iš lektūros kitomis kalbomis, nors, be abejonės, 


193 


Ignacy Krasicki 
(1735-1801) 


ŠEŠTAS SKYRIUS 


daug ką perėmė ir iš jo pasaulėžiūrą formavusio lenkų „aukso 
amžiaus“; šia prasme pagarba Erazmui Roterdamiečiui jo kū- 
ryboje atsispindi gana ryškiai. Kaip poetas jis pirmiausia pa- 
sižymėjo kalbos grynumu, to meto poezijoje kuriam laikui 
prislopinusiu chaotišką barokinį nesaikingumą. Jis tarytum 
sugrįžo prie aiškios ir paprastos Kochanowskio kalbos, o jo 
vietą lenkų literatūroje galima palyginti su Alexanderio Po- 
pe'o vieta anglų poezijoje. Šis darbštuolis kūrybą laikė ypa- 
tingu pašaukimu, moralisto pareiga vertinti visus Žmonių rei- 
kalus. Kadangi jis nebuvo vaidingo būdo (priešingai negu 
vienas jo mokytojų Voltaire'as), Krasickio moralizavimas retai 
atskiriamas nuo gryno žaidimo ir stokoja aštrumo. 

Jo herojinės poemos parodija Pelėada (Myszeidos, 1775) jau 
pačiu pavadinimu daro aliuziją į šlovingus žygdarbius (pa- 
našiai kaip, pavyzdžiui, Voltaire'o Henriade). Ji parašyta okta- 
vomis (ottava rima), anksčiau taikytomis lenkiškuose Tasso ir 
Ariosto vertimuose. Humoristinėmis eilėmis joje vaizduoja- 
mas kačių ir pelių karas, vykęs senais laikais, valdant legen- 
diniam karaliui Popielui, kuris už savo nedorus darbus buvo 
pelių sugraužtas. Vietinės lenkų realijos skatino kai kuriuos 
skaitytojus ieškoti politinių alegorijų, tačiau kūrinyje vyrauja 
žaisminga autoriaus nuotaika, ir surasti kokią nors politinę 
prasmę nėra lengva, nors dauguma detalių imama iš lenkų 
politinio gyvenimo. 

Krasickis parašė dar vieną herojinės poemos parodiją, pa- 
vadintą Monachomachija, arba Vienuolių karas (Monachomachia 
albo wojna mnichėw, 1778). Šio veikalo (taip pat sudėto ottava 
rima) tema primena Boileau Le Lutrin. Veiksmas vyksta ma- 
žame miestelyje, turinčiame „tris smukles, ketverių vartų lie- 
kanas, devynis vienuolynus ir šen bei ten kelis namelius“. 
Vienuoliai gyvena malonų, ne itin pamokomą gyvenimą, su- 
sidedantį iš miego ir lėbavimų. Deja, jiems nepritrūksta am- 
bicijų, kai imama kalbėti apie jų garbingąsias institucijas. Do- 
minikonų ir karmelitų disputas parodo, jog nė viena pusė 
nepasižymi teologijos mokslų išmanymu, bet kadangi jie — 
vyrai tvirti ir sumitę, įrodinėjimai greitai virsta peštynėmis 
(vaizduojamomis gana homeriškai), kurios vis dėlto pasibai- 
gia taikingai - atnešama milžiniška taurė, vitrum gloriosum, ir 
išvydę savo bendrą garbinimo objektą kovotojai susitaiko. 

Kunigo plunksnai ši poema nelabai pritiko, tad ji susilaukė 
nemažai kritikos, į kurią Krasickis atsakė parašydamas paly- 
dimąją poemą Anti-monachomachija (1780), kur iš pažiūros at- 
sisako savo insinuacijų, tačiau trykšte trykšta dar piktesne 
ironija. Ironiška poema su nukrypimais, parašyta ottava rima, 
į romantikų literatūrą atkeliavo iš Byrono poemos Don Juan, 
tačiau lenkų literatūroje ji išauga ir iš Krasickio kūrybos. 

Iš mažesnėmis poetinėmis formomis parašytų Krasickio 
veikalų svarbią vietą užima jo Satyros (Satyry, 1779). Čia au- 
torius parodo visą žmogiškųjų paikysčių, vaizduojamų per 
įvairių tipų Žmones - girtuoklius, dabitas, naujausių madų 
besivaikančias moteris ir kt., stebėtojo ir psichologo talentą. 
Daugybė kasdieninio gyvenimo detalių, atskleidžiamų dialo- 
gais, balansuoja ant grotesko ribos, o pasitelkus parodiją au- 
toriui puikiai pavyksta pavaizduoti įvairius visuomeninio 
elgesio modelius. Viena satyrų, „Sveikinimai“ („Powinszo- 
wania“), truputį kitokiomis poetinėmis priemonėmis kelia į 
padanges dažniausiai pasitaikančias žmonių ydas. Satyrose 
Krasickis išbandė nelengvą meną paprastais žodžiais pavaiz- 
duoti gyvus veikėjų charakterius. 

Tačiau iš visos poetinės Krasickio kūrybos didžiausią išlie- 
kamąją vertę pasirodė beturį rinkinio Pasakėčios ir parabolės 
(Bajki i przypowiešci, 1779) eilėraščiai. Juose ypač aiškiai pa- 
juntame lengvą švietimo epochos žmogaus plunksną. Šio lai- 
kotarpio rašytojas nebandė per jėgą išreikšti kokią nors nau- 
jai atrastą tiesą, bet, kadangi protas universalus, mėgino teikti 
pavidalus bendroms, visų žinomoms idėjoms. Poezija jam 
buvo glaustesnė ir grakštesnė proza, o temos originalumas 
apskritai neturėjo reikšmės. Todėl Krasickis sėmėsi pasakėčių 
siužetų iš didžiulio šio žanro literatūros lobyno, pradedant 
Ezopu ir baigiant jo paties amžininkais prancūzais. Jis taip pat 
skolinosi iš La Fontaine'o, ypač kurdamas antrąjį rinkinio 
tomą Naujos pasakėčios (Bajki nowe), kuris buvo išleistas po 
autoriaus mirties; tačiau viskas, prie ko jis prisiliesdavo, 
įgaudavo visai kitokį pavidalą. Jo begalinį glaustumą galima 
įvertinti lyginant originalaus autoriaus kūrinio ir ta pačia 
tema parašyto Krasickio eilėraščio žodžių skaičių. Ne tik po- 
etas, bet ir skaitytojas greičiausiai jaučia malonumą tada, kai 
visas pasakojimas, o kartais ištisa novelė suspaudžiama į 

kelias eilutes; ir geriausiai Krasickiui yra pavykusios tos pa- 
sakėčios, kurias sudaro vos vienas ketureilis, kur autoriaus 
plunksna vienu judesiu slysteli nuo pradžios iki paskutinio 
puanto. Pavadinimas Pasakėčios ir parabolės aiškintinas tuo, 
kad rinkinys susideda iš dviejų dalių: pirmojoje tariamai ra- 
šoma apie gyvūnus, antrojoje - apie žmones. Krasickio filoso- 
fija sausa ir nuosaiki. Pasaulį, kuriame pagal tam tikrą nekin- 
tamą tvarką stiprusis laimi, o silpnasis nusileidžia, jis priima 
be jokio nepasitenkinimo, tokį, koks jis yra. Aštuonioliktojo 
šimtmečio mąstymui buvo būdingas tam tikras cinizmas, tad 
kai kurios pasakėčios netgi atrodo žiaurios. Protas aukšti- 
namas kaip žmogiškas gyvulio jėgos atitikmuo: protingieji 
išlieka, kvailiai išnyksta. Švietimo epochos mąstytojai regėjo 
visišką pasaulio tvarkos ir proto veikimo principų panašumą, 
ir ši analogija sudarė jų optimizmo pagrindą. Pateiksime kelių 
Krasickio pasakėčių pažodinio vertimo pavyzdžių: 


Vežikas ir drugelis 


Įklimpo vežimas purve, jau nė pajudėt negalėjo; 
Pavargo vežikas, arkliai pavargo betriūsdami. 
Drugelis, kuris ant vežimo tupėjo, tada pagalvojęs, 
Kad apsunkino šį persikėlimą, 

Tarė sau: „Gailestis nėra blogas įprotis.“ 

Pakilo ir tarė vaikinui: „Važiuokit su Ponu Dievu.“ 


Ugrzązt woz, ani ruszyč juž się nie mėg! w btocie; 
Ustat furman, ustaty i konie w robocie. 

Motyl, ktėry na wozie siedziat wtenczas prawie, 
Sądząc, že byl ciežarem w takowej przeprawie, 
Pomyšlit sobie: „Litošč nie jest zhtym natogiem.“ 
Zleciat i rzekt do chtopca: „Jedžže z Panem Bogiem!“ 


Ėriukas ir vilkai 


Visada suras priežastį tas, kurs grobio geidžia: 

Du vilkai miške užtiko vieną ėriuką. 

Jau rengės jį sudraskyti; jis paklausė: „Pagal kokią teisę?“ 
- „Skanus, silpnas ir miške“... Ir suėdė nedelsdami. 
Zawsze znajdzie przyczynę, kto zdobyczy pragnie: 
Dwėch wilk6w jedno w lesie nadybali jagnię. 


Juž go mieli rozerwač; rzeklo: „Jakim prawem?“ 
- „Smacznysš, staby i w lesie“... Zjedli niezabawem. 

Paukščiai narvelyje 


„Ko verki? - jaunas dagilis senesniojo paklausė. — 

Dabar narve geriau gyveni negu laukuose.“ 

„Tu gimei jame, - atsakė senesnysis, - todėl tau atleidžiu; 
Aš buvau laisvas, o nūnai narve, dėl to ir verkiu.“ 


„Czego placzesz? - staremu mėwil czyžyk mtody. - 
Masz teraz lepsze w klatce, niž w polu, wygody.“ 

„Tyšs w niej zrodzon, - rzekt stary, - przeto ci wybaczę; 
Jam byt wolny, dziš w klatce, i dlatego ptaczę.“ 


Krasickis taip pat daug rašė proza. Grožinė literatūra Len- 
kijoje, kaip mes matėme, dar nebuvo pradėjusi vystytis, o tai, 
ką galima pavadinti pirmuoju lenkišku romanu, priklauso 
Krasickio plunksnai. Mikalojaus Došviadčinskio nuotykiai (Miko- 
laja Došwiadczynskiego przypadki, 1776) suderino daugelį gro- 
žinės literatūros atmainų. Jį galima pavadinti nuotykių roma- 
nu, panašiu į Robinson Crusoe, ir filosofine apysaka volteriška 
prasme, kur gyvenimo detalės tarnauja konkrečiam satyri- 
niam tikslui. Jame taip pat esama auklėjimo romano elemen- 
tų, kaip Rousseau Emile, ir net utopinio romano Swifto dvasia 
bruožų. Pirmojoje dalyje mažasis Mikalojus po tipiškos sar- 
matiškos vaikystės pavedamas prancūzo auklėtojo Damono 
globai, ir šis išmoko jį visokiausių išdaigų. Tada berniukas ke- 
liauja į Paryžių, kur gyvena palaidą gyvenimą, o įlindęs į sko- 
las ir tikėdamasis pabėgti nuo kreditorių, iš Amsterdamo iš- 
plaukia į Javą. Per audrą laivas sudūžta, ir Mikalojus, įsikibęs 
į lentą, išmetamas į nežinomą salą. Ši pirmoji veikalo dalis at- 
liepia tai, ko mes tikimės iš satyrinės papročių apysakos, tuo 
tarpu antrojoje dalyje pateikiama utopija, įkūnyta Nipu saloje. 
Jos gyventojai yra romūs ir laimingi; jie gyvena vienodo dy- 
džio ūkiuose. Jie neturi vyriausybės, kariuomenės, policijos, 
rašytų įstatymų ir yra valdomi savo vyresniųjų. Išmintingasis 
Ksaoo, pas kurį Mikalojus dirba už berną, moko jį kai kurių 
paprastų dorybių ir sunkiai įstengia patikėti pasakojimais apie 
vadinamųjų civilizuotų žmonių pagedimą. Nepaisant švelnaus 
būdo, Nipu gyventojai sugeba pakankamai ryžtingai imtis 
griežtų veiksmų prieš galimą perversmą. Jie užmuša akmeni- 
mis kelis jaunuolius, sukurstytus vieno jų, kuris buvo išvykęs 
iš salos ir grįžęs papasakojo apie pramoninių, prekiaujančių 

šalių spindesį. Šioje dalyje Krasickis, atrodo, supina Rousseau 
tipo svajones apie „kilnųjį laukinį“ su kaimiško, natūrinio, pa- 
triarchalinio senosios Lenkijos gyvenimo prisiminimais. Tre- 
čiojoje, paskutiniojoje, dalyje herojus, savo tolesniam sielvar- 
tui, pabėga iš salos, patenka į nagus ispanų piratams, kurie jį 
parduoda vergijon kažkur Lotynų Amerikoje, paskui jį išper- 
ka ir išlaisvina amerikietis kvakeris, ir savo gimtąją šalį Mika- 
lojus pasiekia tik po daugelio išbandymų, kurie suteikia au- 
toriui galimybę parašyti savotišką šelmių romaną. 

Tačiau Krasickis ne tą vienintelį kartą įrodė savo pomėgį 
maišyti įvairius romano žanrus. Istorijoje, padalytoje į dvi kny- 
gas (Historia na dwie księgi podzielona, 1799) jis apsimeta skel- 
biąs rankraštį, atsitiktinai atrastą Lenkijoje ir parašytą paties 
Grumdrypo (vieno nemirtingųjų, kurį Guliveris sutiko Lugna- 
go šalyje). Krasickis atvirai remiasi Swiftu ir tame rankraštyje 
pasakoja apie Grumdrypą, kuris ne tik buvo nemirtingas, bet 
turėjo stebuklingą eliksyrą, po kiekvieno žmogiško gyvenimo 
ciklo sugrąžindavusį jam jaunystę. Grumdrypas porina, kaip 
jis keliauja atgal laiku bei erdve ir aplanko Aleksandro Di- 
džiojo Graikiją, žlungančią Romą, Galiją, Kiniją, viduramžių 
Lenkiją, Bizantiją ir t.t. Jis pateikia „revizionistinį“ istorijos 
paveikslą, ginčydamasis su istorikais, šlovinančiais nugalin- 
čias tautas, tuo tarpu jis pats patyrė, jog istorikų barbariško- 
mis pavadintos tautos visiškai tokios nėra. Pavyzdžiui, jis 
gieda ditirambus romėnų nugalėtiems Galijos druidams. Šią 
Krasickio „mokslinę fantastiką“ smelkia humanistinė dvasia, 
pasireiškianti tuo, kad jis iškelia švietimą, filosofiją, mokslą, 
įstatymo valdžią puoselėjančius veikėjus virš galingų valdovų 
ir imperijų steigėjų asmenybių. 

Kitą Krasickio prozinį veikalą Ponas stalininkas (Pan Podsto- 
li, 1778) sunku pavadinti romanu, kadangi visas jo veiksmas 
susideda iš pokalbių, dažniausiai atkuriamų pasakotojo, kuris 
kadaise svečiavosi vieno didiko, turėjusio garbingą karaliaus 
stalininko titulą, dvare. Herojus vaizduojamas doru, išmintin- 
gu žmogumi, pavyzdingu sutuoktiniu; todėl šis „romanas“ - 
tai iš tikrųjų traktatas apie geriausią gyvenimo būdą ir apie 
švietėjiško ūkininkavimo principus. Daugeliu požiūrių šis 
veikalas verčia prisiminti lenkų renesanso rašytojų puoselėtus 
idealus. Taip pat, kadangi pamatinės „ekonominės pastangos“ 

jame laikomos svarbesnėmis už platesnius ideologinius ar 
politinius svarstymus, tokia nuostata lyg ir išpranašauja „or- 
ganiško darbo“ programą, vėliau iškeltą vadinamųjų pozity- 
vistų. Visada pasiryžęs mokytis ir būti naudingas, Krasickis, 
kaip ir derėjo švietimo epochos vyrui, sumaniai tvarkė savo 
literatūrinius reikalus; be grožinės kūrybos, rašė kritikos 
straipsnius, adaptavo užsieninius kūrinius, rinko žinias apie 
praeities rašytojus, rašė poetų biografijas. Jis taip pat mėgo 
teatrą ir net sukūrė porą komedijų. 

Dvasininkas (Smolensko vyskupas) ir poetas Adamas Na- 
ruszewiczius buvo vienas artimiausių karaliaus bičiulių ir 
nuolatinis lankytojas vadinamųjų dvaro „ketvirtadienio pie- 
tų“, kuriuose susirinkdavo visa lenkų intelektualų grietinėlė. 
Jis rašė eiliuotas satyras, dažnai imdamas pavyzdį iš Boileau. 
Nepaisant šiek tiek sunkoko stiliaus, tai kandūs, sarkastiški, 
kupini tikroviškų detalių Varšuvos gyvenimo paveikslai. Ta- 
čiau Naruszewiczius pelnė vietą lenkų literatūroje ne poezija, 
o savo istoriniais veikalais. Karaliaus paragintas jis ėmėsi 
milžiniško uždavinio parašyti Lenkijos istoriją remiantis nau- 
jais tyrimo metodais ir naudojantis visais prieinamais šalies 
ir užsienio archyvais. Šio darbo rezultatas buvo Lenkų tautos 
istorija nuo krikščionybės priėmimo (Historia narodu polskiego od 
przyjęcia chrzešcijanstwa) - antrasis tokio plataus masto ban- 
dymas po Jano Diugoszo penkioliktajame šimtmetyje para- 
šytos kronikos. Tarp 1780 ir 1785 metų jis išleido šešis tomus, 
ir, norint suvokti jo skrupulingumą bei darbštumą, reikia tu- 
rėti omenyje, kad šioje istorijoje nekalbama apie įvykius po 
1386-ųjų (t.y. Lenkijos ir Lietuvos unijos). Jo santykis su pra- 
eitimi aiškiai atskleidžia racionalistinį, moralistinį ir didakti- 
nį švietimo epochos žmogaus požiūrį. Pasakojimą šiek tiek 
nuspalvina reformų stovyklos ideologija (akcentavusi stiprios 
centrinės valdžios ir paveldimos monarchijos būtinumą); ši 
ypatybė aiškintina nuoširdžiais santykiais su karaliumi. 

Kartu su Krasickiu Stanistawas Trembeckis laikytinas vie- 
nu talentingiausių lenkų klasicizmo poetų. Ir pagarba, kurią 
jam jautė net nieko bendra su juo neturintys poetai, tiesiog 
pribloškia, ypač turint omenyje, kad visą jo kūrybinį palikimą 
galima sutalpinti į vieną ploną tomelį. Pats jis mažai tesirū- 
pino leidyba ir savo talentą laikė viso labo priemone atsidėkoti 

galingiems globėjams. Krasickis laikytinas „besišypsančio ra- 
cionalizmo“ įsikūnijimu, o Trembeckis atstovauja kitai aštuo- 
nioliktojo šimtmečio pusei: neapgalvotam malonumų ir be- 
protiškų pasilinksminimų vaikymuisi. Jis vadino save „vienu 
akiplėšiškiausių išdaigininkų, vienu uoliausių gėrovų, vienu 
karščiausių meilužių, vienu geriausių lošėjų“. Kadangi jo epo- 
choje buvo palankiai vertinamas kosmopolitizmas, jaunystėje 
Trembeckis visą savo turtą iššvaistė moterims ir kortoms Pa- 
ryžiuje, tačiau ten jis taip pat tenkino savo aistrą filosofiniams 
disputams, asmeniškai pažinojo Diderot, d" Alembert'4ą ir Hol- 
bachą. Kurį laiką Trembeckis praleido Belgijoje, versdamasis 
fechtavimo pamokomis. Gyvendamas užsienyje, jis nuolatos 
įsiveldavo į dvikovas. Visą likusį gyvenimą poetas buvo pa- 
smerktas duoneliauti didikų ar karaliaus dvaruose ir pasirink- 
damas globėjus nerodė didelių skrupulų. Kadangi jo sąmojis 
būdavo didžiai vertinamas, jį visada maloniai priimdavo per 
karaliaus „ketvirtadienio pietus“. Daugelį metų Trembeckis 
praleido Ukrainoje, nekokios šlovės lenkų didiko Szczęsno 
(Felikso) Potockio, vieno pagrindinių Targovicos konfedera- 
cijos organizatorių, dvare. 

Kiekvienoje poezijos eilutėje atsispindi Trembeckio filo- 
sofija: materialistinė, jusliška — nelyginant smagurio, kuriam 
pasaulis apčiuopiamas, spalvingas, pilnas judėjimo bei pavi- 
dalų ir kuris kalba perteikia savo pajautas, entuziazmas. Dau- 
guma jo eilėraščių - tai proginės odės, epigramos, eiliuoti laiš- 
kai, tačiau jo plunksnai priklauso ir keletas pasakėčių. Nors 
dažniausiai tai La Fontaine'o sekimai, jos labai kontrastuoja 
su klasicistiniu prancūzų rašytojo grakštumu, nes Trembeckis 
dažnai šnekamąja, kupina grubių, glaustų liaudiškų posakių 
kalba įlieja tekstan gaivių, pirmapradžių gamtos jėgų. Jo pasa- 
kėčios — tai vienas geriausių realistinio stiliaus poezijoje pa- 
vyzdžių; jos, ko gero, taip pat išryškina juslinės lenkų ir in- 
telektualinės prancūzų kalbos prigimties priešingumą; šį 
bruožą jau pastebėjome Morsztyno Corneille'o vertime. Len- 
kų literatūros specialistas prancūzas Paulis Cazinas rašė: 
„Trembeckio Pasakėčios - tai šedevrai, kurių pavydėtų Thėo- 
phile'is Gautier.“ Poeto potraukis viskam, kas gyva, vešlu, 
gausu, vaisinga, atsispindi jo aprašomojo pobūdžio poemė- 
lėse, visų pirma Sofjuvkoje (Sofjowka), kaip buvo vadinamas 

ukrainietiškas Versalis, t.y. didiko Potockio dvaras, supro- 
jektuotas ir pastatytas prancūzišku stiliumi vienos to meto 
aukštuomenės įžymybių Sofijos Potockos garbei (kuri, beje, 
pradėjo karjerą Konstantinopolyje kaip graikų kekšė). Poe- 
moje, parašytoje rimuotomis trylikaskiemenėmis strofomis, 
šlovinamas ukrainiečių žemės derlingumas, jos vešlūs au- 
galai, riebios avys ir galvijai; ir kartu joje garbinama perga- 
lingai pasaulį keičianti žmogaus valia, jo viešpatavimas gam- 
toje. Sofjuvka pirmiausia pasirodė periodinėje spaudoje 1806 
metais ir vėliau, 1822-aisiais, buvo išleista su jauno poeto ro- 
mantiko Adomo Mickevičiaus, kuris visą gyvenimą išliko 
Trembeckio gerbėjas, komentarais. Nors Trembeckis rašė 
proginę poeziją, o tai, sakytum, jam turėjo suteikti rokoko po- 
eto bruožų, savo kūrinių sąranga jis visų pirma lieka gyvojo 
klasicizmo atstovas. Puikus Voltaire'o vertėjas Trembeckis 
daugeliu požiūrių artimesnis šiam filosofui negu Krasickis, 
nes Trembeckis buvo atviras deistas, jeigu ne ateistas. Jau 
minėjome, kad jis nesirūpino savo eilėraščių likimu. Kai kurie 
jų buvo priskirti kitiems autoriams, nes kartais juos skelbda- 
mas pasirašinėdavo slapyvardžiais. Sykį jis net pralošė šach- 
matais savo išverstą Išlaisvintosios Jeruzalės fragmentą draugui, 
kuris jį paskelbė savo vardu. 

Artimas Trembeckio bičiulis Kajetanas Weęgierskis, kurio 
gyvenimas buvo neilgas, neturėjo nė ženklo tos truputį ciniš- 
kos epikūrietiškos išminties, kurios pėdsakų pastebime jo 
kolegos kūryboje. Audringo būdo jaunuolį, aistringą meilės 
reikaluose kaip ir kūryboje, rašyti skatino pyktis ir įniršis, nu- 
kreiptas prieš šio pasaulio galinguosius. Todėl šio kandžių 
pamfletų meistro bijota ir neapkęsta. Libertinas, deistas, anti- 
klerikalas, jis buvo išauklėtas beribio prancūzų filosofinės 
kultūros garbinimo dvasia. Tai puikus realistinis poetas; jo 
eilės glaustos, tartum sudėtos iš epigramų, o satyriniai Varšu- 
vos gyvenimo ir papročių paveikslai kupini gyvenimiškų de- 
talių. Pridurkime dar, kad jis pirmasis išvertė Alexanderio Po- 
pe'o Garbanos pagrobimą (The Rape of the Lock), užbėgdamas už 
akių Niemcewicziui. Įtakingus asmenis įžeidžiantys Węgiers- 
kio rašiniai galų gale autoriui ėmė grėsti kalėjimu, ir jam teko 
bėgti iš Lenkijos. 1783 metais jis atsidūrė Jungtinėse Amerikos 
Valstijose. Jo Amerikos aprašymai kupini susižavėjimo naująja 

respublika. Grįždamas į Lenkiją Węgierskis apsistojo Londone 
pakankamai ilgam, kad parašytų piktą satyrą apie Velso prin- 
cą, dėl to jam vėl teko sprukti. Jis mirė Avinjone 1787 metais 
nuo tuberkuliozės, palikdamas tokį savo lemties apibūdinimą: 


Esu tad pasmerktas mirti ir mirštu dėl savo paties kaltės, niekam 
nesukeldamas gailesčio, užmirštas net geriausių pažįstamų; mirštu 
niekuo nenusipelnęs savo tėvynei, žmonių padermei, savo tėvams, 
deramai nesutvarkęs savo palikimo reikalų; nuo vaikystės įpratęs tenkinti 
tik savo norus ir potroškius, pragyvenau trisdešimt metų be tvarkos, be 
planų, atsidavęs aistroms, kurios vis dėlto nebuvo stiprios. 


Adomo Mickevičiaus poemoje Ponas Tadas pavaizduotas 
„iškilniai niūrus, nors jaunas“*, o paveiksle nutapytas su ge- 
nerolo uniforma, Jokūbas Jasinskis (Jakub Jasinski) panašus į 
šiek tiek legendinį herojų. Tačiau jis įdomus taip pat švietimo 
epochos srovių, kurios nuo kritiško esamos tvarkos vertinimo 
vystėsi atvirai revoliucinių idėjų link, vidinės logikos požiū- 
riu. Lengvabūdiškų eilėraščių autorius Jasinskis tuo pat metu 
buvo dorybės jakobiniška prasme šalininkas ir užkietėjęs 
respublikonas. Pavyzdžiui, jo „Eilėraštyje lenkų dvaro gedulo 
mirus Liudvikui XVI metu“ („Wiersz w czasie obchodzonej 
zatoby przez dwor polski po Ludwiku XVI“) skaitome: „Jums 
atėmė laisvę, garbę, turtus, o jūs verkiate, kad karaliui už trijų 
šimtų mylių nukirsta galva!“ Ir užbaigia: „Sakome: težūna ka- 
raliai, ir pasaulis bus laisvas!“ Savo viltis jis dėjo į revoliucin- 
gąją Prancūziją, ir kitame eilėraštyje pranašauja, kad netrukus 
ši revoliucija paskleis laisvę „nuo Tago iki Nevos“, ir tada: 


Tada visiems laikams užsidarys karo vartai, 
Gentis genčiai atsiųs ramų amžių; 

Tada pasaulis grįš į pirmapradį būvį 

Ir žmonių giminė taps broliais. 


Eilėraštyje „Tautai“, parašytame Kosciuškos sukilimo išva- 
karėse 1794 metais, Jasinskis šaukia į kovą už respubliką: 


Nesirūpink, kad tau teko sunkios grandinės, 

Kai tauta pasakydavo: „Noriu būti laisva“ - visada išsilaisvindavo. 
Tegu tau mintyse Vakarų pavyzdžiai iškyla — 

Kas tironų jėga, o kas tautos galybė. 


* Vertė Vincas Mykolaitis-Putinas. 

Jasinskis buvo vienas pagrindinių 1794 metų sukilimo or- 
ganizatorių, vadovavo sumušant rusų garnizoną Lietuvoje, o 
vėliau gynė Varšuvą, kur ir krito kovos lauke. 


Sentimentalieji poetai 


Vadinamieji sentimentalieji švietimo epochos lyrikai — tai 
daugiausia bukolinės baroko poezijos paveldėtojai. Rokoko 
stiliaus madrigalą Lenkijoje teigiamai veikė bendra kalbos 
gryninimo ir paprastinimo tendencija. Tačiau jo prigimties 
šaknys lieka aiškiai pastebimos. Turbūt nėra nereikšminga tai, 
jog populiariausias iš tų lyrikų, Karpinskis, yra kilęs iš krašto, 
kuriame septynioliktajame šimtmetyje klestėjo miestelėniška 
poezija, būtent iš Karpatų priekalnių į pietus nuo Lvovo. Jis 
gavo labai senamadišką sarmatišką išsilavinimą jėzuitų mo- 
kyklose, kur pasirodė turįs gabumų lotyniškiems teologiniams 
disputams ir net buvo vyresniųjų gundomas stoti į ordiną. Vė- 
liau, kaip ir Niemcewiczius, jis tarnavo galingos Czartoryskių 
šeimos dvaruose. Atsiminimuose, parašytuose senatvėje savo 
nuošaliame dvarelyje, jis skundėsi niekada negaudavęs tin- 
kamo atlyginimo, nes, priešingai negu kiti dvariškiai, bjau- 
rėjosi įsiteikinėjimu ir visada laikėsi tiesos. Iš tikro jis rodė ne- 
mažą nepriklausomumą; pavyzdžiui, pasitraukęs iš tarnybos 
didikams, pats su savo valstiečiais dirbo žemę. 

Jo eilėraščiuose nuolat pasikartoja Justinos vardas, todėl 
gyvas būdamas Karpinskis buvo vadinamas „Justinos meilu- 
žiu“. Tačiau jo literatūrinė šlovė nesibaigė su mirtimi. Kai 
kuriems eilėraščiams buvo pritaikyta muzika, ir paprastų 
žmonių kartos, nė negirdėjusios apie šį autorių, dainuodavo 
jo dainas. Tai dažniausiai religinio pobūdžio eilėraščiai, kaip 
šis ryto pasveikinimas: 


Kai ankstyvoji aušra pakyla, Kiedy ranne wstają zorze, 
Tau žemė, Tau jūra, Tobie ziemia, Tobie morze, 
Tau gieda visi gaivalai, Tobie špiewa žywiot wszelki, 
Būk pagarbintas, Dieve didis! Bądž pochwalon, Bože wielki! 


Arba vakaro malda: 

Visus mūsų dienos reikalus Wszystkie nasze dzienne sprawy 
Priimk gailestingai, Dieve teisusis,  Przyjm litošnie, Bože prawy, 
O kai užmigsime, A gdy będziem zasypiali, 


Tegu net mūsų sapnai Tave šlovina. Niech Cię nawet sen nasz chwali. 


Viena Karpinskio kalėdinių dainelių visiškai prarado ryšį su 
autoriumi ir buvo priskirta prie daug senesnių šios rūšies 
kūrinių. Toje kalėdinėje dainelėje iš tiesų esama Karpinskio 
jėzuitiško išsilavinimo pėdsakų, joje pasitelkiami tokie popu- 
liarūs baroko laikais ir viduramžiais paradoksalūs sugreti- 
nimai: 

Dievas gimė - galybė dreba; Bėg się rodzi - moc truchleje; 
Viešpats dangaus - apnuogintasis; Pan niebiosėw - obnažony; 

Ugnis - stiprėja; spindesys - temsta; Ogien - krzepnie; blask - ciemnieje; 


Ribotasis - beribis; Ma granice - nieskonczony, 
Paniekintasis - gaubiamas šlovės; Wzgardzony - okryty chwalą, 
Mirtingasis - Karalius amžinasis... Šmiertelny - Krėl nad wiekami... 
O Žodis tapo Kūnu A Slowo Cialem się stato 

Ir gyveno tarp mūsų. I mieszkalo między nami. 


Iš jo pasaulietinių eilėraščių ypač vienas, „Laura ir Filo- 
nas“, pelnė smulkiosios bajorijos (klasės, kuri iš tikrųjų gy- 
veno kaip valstiečiai) pripažinimą. Jis buvo dainuojamas 
pritariant gitara ir tapo sentimentalios baladės pavyzdžiu. 
„Lauroje ir Filone“ suderintas rokoko meniškumas su kai 
kuriomis barokinėmis pastoralinės poezijos tradicijomis. Ei- 
lėraštis — tai dviejų kaimo įsimylėjėlių (tačiau turinčių grai- 
kiškus vardus - Laura ir Filonas) pokalbis. Tariamai paprasti 
veikėjai kalba taip, jog labai nelengva numanyti jų žemą vi- 
suomeninę padėtį. 

Palikęs nevienodos vertės literatūros kūrinių, antraeilis 
poetas Karpinskis vis dėlto buvo labai vertinamas romantikų 
kartos poetų pirmaisiais devynioliktojo amžiaus dešimtme- 
čiais. Tai skatina susimąstyti apie lenkų baroko bei roman- 
tizmo sąsajas: atrodo, sentimentalieji poetai bus nutiesę tarp 
jų tiltą. 

Daugelis Gudijos šeimų keitė savo tautinį tapatumą, todėl 
kai kurie vardai atsiranda tiek tarp lenkų, tiek tarp rusų (pvz., 
Dostojevskiai, Stravinskiai ir t.t.). Viena Kniažninų šeimos at- 
šaka davė garsų rusų dramaturgą Jakovą Kniažniną (1742- 
1793), o kita įsiamžino lenkų literatūroje sentimentalaus 

poeto, pasirašinėjusio „Kniažnin“, dėka. Lenkas gavo išsila- 
vinimą Polocko bei Vitebsko jėzuitų kolegijose ir tapo šio 
ordino novicijumi. Jo poetinis talentas atsiskleidė dar besimo- 
kant, kai jis rašė lotyniškus eilėraščius. 1773 metais, jam 
bedėstytojaujant Varšuvos jėzuitų kolegijoje, ordinas buvo 
paleistas, ir vieną rytą Kniažninas atsibudo pasaulietis. Iš pra- 
džių jis susirado darbo Zaluskio bibliotekoje (ji buvo tapusi 
visuomenine institucija); vėliau buvo Czartoryskių priimtas 
į tarnybą sekretoriumi ir tapo „Šeimos“ „klientu“ visam gyve- 
nimui, lydėdamas jos narius į užsienį, mokydamas jų vaikus 
ir metų metus gyvendamas jų kultūriniame centre Pulavuose. 
Kniažninas tiekė Pulavų teatrui pjeses bei rašė proginius ei- 
lėraščius, pažyminčius svarbius „Šeimos“ gyvenimo įvykius. 
Žinoma, jis artimai bendravo su kitais rašytojais, susijusiais 
su Czartoryskiais, kaip Niemcewiczius ir Karpiūskis. Šie am- 
žininkai vaizdavo jį mažaūgiu, blyškiu vyru, nerūpestingai 
apsirengusiu, be galo droviu, švelnios širdies, nuo linksmumo 
dažnai pereinančiu į liūdesį. Per patį prancūziškos drabužių 
mados pakilimą jis dėvėjo senamadiškus lenkiškus rūbus, 
nešiojo ūsus ir, nesiderindamas prie senosios sarmatų bajo- 
rijos papročių, ilgus, ant pečių garbanomis krintančius plau- 
kus. Kniažninas palieka kažkokį keistą įspūdį, greičiausiai 
kylantį iš jo eilėraščių, daugiausia madrigalų, ir tragiško 
likimo kontrasto: regėdamas šalies padalijimo padarinius - 
barbariškus rusų kariuomenės veiksmus: bibliotekos, paveiks- 
lų, net sodų Pulavuose sunaikinimą - jis pamažu prarado 
protą, ir paskutinieji vienuolika jo gyvenimo metų buvo už- 
temdyti visiško pamišimo. 

Pulavų teatrui, kuriame vaidindavo kunigaikščių šeimos 
nariai ir jų svečiai, Kniažninas rašė eiliuotas pjeses, tokias 
kaip Spartietė motina (Matka Spartanka), patriotines dorybes 
aukštinanti „trijų veiksmų opera“, ar libretas operai Čigonai 
(Cyganie), pirmoji lenkiška pjesė, kurioje į spalvinguosius či- 
gonus žvelgiama su simpatija. 

Jo pirmieji eilėraščiai, sudėti į rinkinį, pavadintą Carmina, 
buvo parašyti lotyniškai (tarp jų randame net į lotynų kalbą 
išverstas Kochanowskio Raudas). Kniažninas taip pat vertė iš 
lotynų kalbos į lenkų, ypač Horacijų; tuose vertimuose išra- 
dingai taikomi vidiniai rimai ir didelė metrų įvairovė primena 

septynioliktojo šimtmečio pradžios poetų meistriškumą. Ta- 
čiau daugiausia Kniažninas yra parašęs trumpų anakreontinės 
tradicijos eilėraščių. Juose „saldaus liūdesio“ gaida apdainuo- 
jamos meilės peripetijos, o subtilios šių kūrinių formos verčia 
mus prisiminti autoriaus biografiją: regis, dėl savo begalinio 
drovumo jis buvo pasmerktas gėrėtis moterimis tik iš tolo, su 
pagarbia baime. Grakštus, lyriškas Kniažninas iš savo geriau- 
sių eilių išveja Venerą, Kupidoną, nimfas ir pasiekia subtilaus 
paprastumo. Būtų beprasmiška bandyti išversti kokį nors jo 
eilėraštį, nes, neatkūrus jo metro, jis prarastų visą žavesį. To- 
bulumo troškimas versdavo jį dar ir dar kartą taisyti jau pa- 
skelbtus kūrinius. Gyvas būdamas jis sudarė rinkinius Meilės 
eilėraščiai (Erotyki, 2 tomai, 1779), Eilėraščiai (Wiersze, 1783) ir 
Poezija (Poezja, 1788), į kurį sudėjo įvairius kitus kūrinius. Bū- 
damas uolus vertėjas, jis lenkiškai perteikė ne tik Horacijaus 
ar Anakreonto (o gal greičiau jo sekėjų), bet ir šiaurės Homeru 
laikomo Osiano ir šveicarų poeto Gessnerio eilėraščių. Jis ašt- 
riai reagavo į politinius įvykius - Gegužės 3-iosios konsti- 
tuciją, galingų užsienio valstybių užpuolimą, Kosciuškos su- 
kilimą; tai paaiškina jo didėjantį nusiminimą ir galiausiai 
protinį susirgimą, išvydus šalyje vykstančius įvykius. 

Jeigu mes Karpinskio kūryboje pastebime nuoseklaus per- 
ėjimo nuo lenkų baroko prie romantizmo požymių, šitai dar 
labiau pasakytina apie Kniažniną, kurio anakreontiniai eilė- 
raščiai kartais skamba it šiuolaikinė „konceptualistų“ poezija, 
praturtinta nauja sentimentalia gaida. 


Reformatoriai 


„Mane visą gyvenimą tedomino du dalykai: visuomenės 
švietimo sistema ir mano tautos politinės sistemos reforma.“ 
Šį Hugo Kottatajaus prisipažinimą reikėtų papildyti, kadangi 
jį taip pat domino turto kaupimas ir visuomeninė padėtis. Ta- 
čiau neginčytina tai, kad jis visuomeniniams reikalams skyrė 
nepaprastai daug energijos, ir galima teigti jį buvus vienu pa- 
grindinių reformų stovyklos vadovų. Jis tiesiog stebino darbš- 
tumu ir interesų platumu. Gimęs senoje, bet nuskurdusioje 


206 


Antroji aštuonioliktojo amžiaus pusė: švietimo epocha 


bajorų šeimoje, jis skynėsi kelią aukštyn, derindamas asmeni- 
nes ambicijas su kova prieš status guo. Jis mokėsi vienoje Kro- 
kuvos universiteto prižiūrimų Mažosios Lenkijos mokyklų, 
kurios lygis buvo šiek tiek aukštesnis negu to meto jėzuitų 
kolegijų. Toliau studijavo Krokuvos universitete, kuris, deja, 
negalėjo pasigirti ypač aukštais reikalavimais. Vėliau užsivil- 
ko kunigo sutaną ir buvo pasiųstas toliau studijuoti į Vieną, 
o paskui - į Neapolį ir į Romą, kur gavo teisės ir teologijos 
daktaro laipsnį. Gerai išmanydamas astronomiją, chemiją ir 
matematiką, Kottątajus visą gyvenimą liko visuomenės politi- 
nės organizacijos aiškintoju ir „moralės mokslų“, kaip jis va- 
dino studijas, turinčias vesti į gamtos dėsnius atitinkančią vi- 
suomeninę santvarką, propaguotoju. Gyvendamas Italijoje ir 
puikiai mokėdamas šią kalbą, jis galėjo iš arti susipažinti su 
italų teisininkų ir filosofų pažiūromis, jų plataus akiračio isto- 
rinių permainų vertinimais. Kaip tik per italus jis susipažino 
su prancūzų fiziokratų, žemės ūkį laikiusių žmonių visuome- 
nių gerovės pagrindu, idėjomis. Grįžęs į Lenkiją, Kolttątajus 
darbavosi Nacionalinėje edukacinėje komisijoje - jam pavyko 
iš pagrindų reformuoti Krokuvos universitetą: nepaisant ar- 
šaus konservatyviųjų jėgų pasipriešinimo, jis įvedė naują mo- 
kymo programą, kurioje dominavo tikslieji mokslai. Negana 
to, remdamasis Krokuvos patirtimi, jis parengė visos šalies 
švietimo reformos planą: abu universitetai - Krokuvos ir Vil- 
niaus — turėjo kuruoti po tam tikrą skaičių aukštesniųjų mo- 
kyklų, kurios savo ruožtu turėjo kontroliuoti pradinių mokyklų 
tinklą. Tad galima pasakyti, kad rašytojai, ano šimtmečio 
pabaigoje gavę neblogus išsilavinimo pagrindus tiek Vilniaus, 
tiek Krokuvos regionuose, turėjo dėkoti Hugo Koliąatajui. 
Keturmečio Seimo laikais Kottątajus tapo „užkulisinėmis 
smegenimis“. Jis įkūrė vadinamąją „KoHątajaus kalvę“ (Kuž- 
nica Kottątajowska); tai buvo grupelė publicistų, kurie rinkda- 
vosi Koltątajaus namuose Varšuvoje aptarti politinės strate- 
gijos. Tarp jo artimiausių bendradarbių buvo Franciszekas 
Ksaweras Dmochowskis (garsusis Homero vertėjas ir pagal 
Boileau parašyto Poezijos meno autorius), Franciszekas Salezas 
Jezierskis, gana radikaliai nusiteikęs, prancūzų racionalizmui 
prijaučiantis kunigas, ir turbūt dar radikalesnis (vadinamas 
„Kalvės griausmų Vulkanu“) Janas Debowskis, vėliau tapęs 

lenkų legiono Italijoje karininku. Prie šios grupės retkarčiais 
prisijungdavo dramaturgas Franciszekas Zabtockis, jaunas 
matematikas Janas Šniadeckis ir Julianas Ursynas Niemce- 
wiczius. 

Pats Kottątajus Keturmečio Seimo laikais paskelbė du vei- 
kalus su konkrečiais pasiūlymais: įvesti visuotinius mo- 
kesčius, pakelti miestiečių statusą, įkuriant dvi Seimo pala- 
tas - vieną bajorams, kitą miestiečiams, surinkti ir išlaikyti 
pakankamai gausią kariuomenę. Rašydamas šiuos veikalus — 
būtent Kelis Anonimo laiškus Stanistawui Matachowskiui (Do 
Stanistawa Matachowskiego Anonima listėw kilka, 1789), kuriais 
kreipėsi į Seimo pirmininką, ir Lenkų tautos politinius įstatymus 
(Prawo polityczne narodu polskiego, 1790) - jis, be abejonės, buvo 
gerai susipažinęs su prancūzų racionalistų lygybės ir „tau- 
tos“, neapsiribojančios viena valdančiąja klase, idealais, tačiau 
priderino juos prie vietos socialinių poreikių. Nors priešinin- 
kai jį kaltino trokštant išvysti valstiečių kirvius prie bajorų 
kaklų, iš tikrųjų jis buvo gana nuosaikus ir į naują sistemą 
žiūrėjo kaip į vidutinių žemvaldžių ir miestiečių sąjungą prieš 
aristokratų oligarchijos viešpatavimą. Tačiau teisinga ir tai, 
kad 1794-ųjų sukilimo metu Varšuvoje veikusio Jakobinų 
klubo aktyvistai buvo atėję daugiausia iš Koltątajaus „Kal- 
vės“. Po Gegužės 3-iosios konstitucijos paskirtas Karūnos vi- 
cekancleriu, o per Kosciuškos sukilimą - iždo ministru, Kot- 
Hatajus, sukilimui žlugus, pabėgo į austrų okupuotą Galiciją. 
Tačiau Rusijai reikalaujant, jis buvo įkalintas kaip „ypač 
pavojingas žmogus“ ir praleido aštuonerius metus kalėjime 
(dalį šio laikotarpio - tvirtovėje), tuo tarpu prancūzų vyriau- 
sybės ir net paties Napoleono Bonaparto bandymai jį užstoti 
nedavė jokios naudos. Išlaisvintas Rusijos imperijos užsienio 
reikalų ministro kunigaikščio Adamo Czartoryskio (tada de- 
šiniosios caro Aleksandro rankos) dėka, jis iš karto pasinėrė 
į aktyvią veiklą: dalyvavo steigiant puikią mokyklą Kžemie- 
niece, Volynėje, o paskui parašė sociofilosofinį veikalą, siek- 
damas užkirsti kelią savo nemėgstamos vokiečių idealistinės 
filosofijos (ypač Kanto ir Fichtės) įtakai plisti. Šis veikalas, 
pavadintas Fizinė-moralinė tvarka, arba Žmogaus teisių bei parei- 
gų, išvestų iš amžinųjų, nekintamų ir neišvengiamų gamtos dėsnių, 
mokslas (Porządek fizyczno-moralny, czyli nauka o naležytošciach 


208 


Antroji aštuonioliktojo amžiaus pusė: švietimo epocha 


i powinnosciach cztowieka, wydobytych z praw wiecznych, nieod- 
miennych i koniecznych przyrodzenia), liko neužbaigtas, o jo pir- 
masis tomas pasirodė 1810 metais. Kai prancūzų ir lenkų 
Napoleono kariuomenė 1806-aisiais įžengė į Varšuvą, rusų 
okupuotoje dalyje gyvenęs Koltątajus caro įsakymu buvo de- 
portuotas į Maskvą. Ten jį apipylė garbingais apdovanojimais, 
vis dėlto nesušvelninusiais jo graužaties, kad negali laiku 
pasiekti Varšuvos, kurioje tikėjosi suvaidinti neeilinį politinį 
vaidmenį. Pagaliau sugrįžus į Varšuvos Kunigaikštystę, jam, 
kaip Žmogui, turinčiam daug priešų, teko pasitenkinti pub- 
licisto ir, kaip anksčiau, reformatoriaus pedagogo veikla. Gau- 
sybė išpuolių prieš jį, dar jam esant gyvam (o po to - daugelio 
istorikų), užgavo nepasotinamas KotHątajaus ambicijas, go- 
dumą ir sukėlė keistus jo politinio lojalumo poslinkius (įskai- 
tant ir laikiną bandymą įsiteikti Targovicos konfederacijai). 
Vis dėlto jis buvo politikas, visų pirma gana gerai įsisąmo- 
ninęs manevravimo neišvengiamumą, ir turėtų būti vertina- 
mas kaip neeilinio (net švietimo epochai) proto bei valios 
žmcgus, aukščiau visko keliantis minties ir veiksmo aiškumą 
bei tikslumą. 

Staszicas, kaip ir jo renesansinis pirmtakas Andrzejus Fry- 
czas Modrzewskis, su kuriuo jį sieja daugelis dalykų, buvo 
senos miestelėnų šeimos palikuonis, kilęs iš mažo miestelio 
(Pilos Didžiojoje Lenkijoje). Vykdydamas pamaldžios motinos 
valią, jis tapo kunigu. Tačiau tėvas jam perdavė dalį šeimos 
turto, idant sūnus galėtų studijuoti užsienyje, ir Staszicas 
atsidėjo mokslams Leipcigo ir Getingeno universitetuose bei 
Paryžiaus Collėge de France. Jis surengė geologines išvykas 
į Alpes bei Apeninus, ir geologija tapo pagrindine jo profesija. 
Asmeninė pažintis su garsiu prancūzų gamtininku Buffonu 
paskatino Staszicą išversti Buffono veikalą Gamtos epochos, 
kurio lenkiškas leidimas pasirodė 1786 metais. Skaudžiai žei- 
džiamas kliūčių, kurias plebėjiškos kilmės piliečiai Lenkijoje 
sutikdavo kiekviename žingsnyje, jis atsidėjo socialinei-po- 
litinei publicistikai. Įkvėptas prancūzų filosofų, ypač Jeano 
Jacgues'o Rousseau, raštų, jis kūrė radikalias reformų progra- 
mas. Staszicas aistringai kėlė viešumon ne tik nelygią mies- 
tiečių padėtį Lenkijoje ir neteisingą elgesį su jais, bet karštai 
piktinosi sunkia valstiečių padėtimi; šie puslapiai turbūt yra 

labiausiai jaudinantys iš visų kada nors parašytų šia tema. 
Todėl akivaizdu, jog tokie jo darbai kaip Pastabos apie Jano 
Zamoyskio gyvenimą (Uwagi nad žyciem Jana Zamoyskiego, 1785) 
ir Įspėjimai Lenkijai (Przestrogi dla Polski, 1790), kur autorius 
praktiniais sumetimais sušvelnino aštrią status guo kritiką, 
priskirtini pačių įtakingiausių reformų stovyklos rašinių ka- 
tegorijai. Staszicas laikėsi „tautos“ idėjos ta prasme, kokią 
maždaug tuo metu jai teikė Prancūzijos revoliucijos ideologai, 
nors, kaip ir KoHątajus, manė „tautą“ susidedant iš vidutinio- 
sios bajorijos ir miestiečių, besivienijančių kovai su didikų 
oligarchija. Valstiečiams Staszicas siūlė suteikti nuosavybės 
teisę į jų dirbamą žemę, taip pat asmeninę laisvę, tačiau jis 
nepasisakė už greitą jų ekonominį išlaisvinimą, nenorėdamas 
nuteikti prieš save vidutiniųjų žemvaldžių. Tad jo programa 
daugiau ar mažiau atitiko pamatinius Gegužės 3-iosios kons- 
titucijos principus. Daugelį metų Staszicas buvo susijęs su pa- 
žangių didikų Zamoyskių šeima, Zamoščėje dirbo repetito- 
riumi ir į valias naudojosi puikia šio seno dvaro biblioteka. 
Vėliau jis vadovavo geologiniams tyrinėjimams visoje Lenki- 
joje, įskaitant ir Tatrus. 1808 metais Varšuvoje buvo išrinktas 
Mokslo bičiulių draugijos (Lenkijos mokslų akademijos) pir- 
mininku, o kelis paskutiniuosius gyvenimo dešimtmečius 
užėmė aukštus postus ir švietimo srityje. Senatvėje amžininkų 
garbinamas ir, nepaisant plebėjiškos kilmės, įgijęs šiek tiek 
turto, Staszicas tarytum įkūnijo šalyje pradėjusius vykti visuo- 
meninius pokyčius, kurių troško jaunystėje. Jis pastatė Varšu- 
voje rūmus Mokslo bičiulių draugijos būstinei ir paminklą 
Kopernikui; abu tebestovi ir šiandien. Staszicas sveikino 1807 
metais Varšuvos Kunigaikštystėje įsigaliojusią Napoleono 
konstituciją, kuri suteikė valstiečiams asmeninę laisvę. Nuo- 
savame dvare (kurį buvo tuo metu įsigijęs) jis išdalijo žemę 
valstiečiams ir įkūrė pavyzdinę bendruomenę, susibūrusią 
apie kooperatyvą, su mokyklomis, banku ir ligonine. Savo 
filosofiją ar greičiau „meditacijas“ (jo paties žodžiais) apie 
„pagrindines permainų epochas arba civilizacijų atsiradimą 
ir žūtį jis sudėjo į didžiulį laisvosiomis eilėmis parašytą vei- 
kalą Žmonių giminė (Rod ludzki). Tai traktatas, atspindintis 
tipiško švietimo epochos žmogaus pažiūras, ieškantis paaiški- 
nimo, kodėl žmonių visuomenės iškrypo iš kelio, vedančio į 

laimę ir teisingumą. Materialistinė nuostata nagrinėjant so- 
cialinius pasikeitimus užtraukė šiai poemai itin bedieviško ir 
išsigimusio veikalo reputaciją. Dėl šios priežasties jo pirmasis 
leidimas (1819-1820) tapo tikra retenybe. Po Vienos kongreso, 
kai kunigaikštis Konstantinas, caro Aleksandro I brolis, rezi- 
davo Varšuvoje kaip lenkų kariuomenės vadas, vienas mėgs- 
tamiausių jo užsiėmimų buvo plėšyti ypač gražaus Staszico 
poemos leidimo lapus ir kūrenti jais židinį. Staszicas, priešin- 
gai nei Kotlątajus, neturėjo politiko temperamento; tai dau- 
giau mokslininko, filantropo, nuskriaustųjų gynėjo figūra, 
panaši į savo šešioliktojo šimtmečio pirmtakus. Kaip Bogus- 
lawskio vardas mums lieka susijęs su Varšuvos teatru, taip 
Staszico vardas neatsiejamas nuo vėliau susiformavusios Len- 
kijos mokslų akademijos. 


Neįtikėtinas Potockis 


Kaip jau minėjome, aštuonioliktasis šimtmetis nebuvo vien 
tik „proto era“, o taip pat domėjimosi mistiniais, pseudo- 
mistiniais ir net satanistiniais potyriais epocha. Turint ome- 
nyje Lenkijos padėtį - šalies, bundančios iš ilgo miego ir jau- 
čiančios visiško sunaikinimo grėsmę iš kaimyninių galybių 
pusės - joje šis bruožas negalėjo pakankamai pasireikšti. Verta 
paminėti tik vieną prancūziškai rašiusį aristokratą kosmo- 
politą, kuris keistais ieškojimais pralenkė visus savo amži- 
ninkus, net prancūzų „mistinių ložių“ narius. Daugelio repe- 
titorių auklėtas Ukrainoje ir Šveicarijoje, jis laisvai kalbėjo 
aštuoniomis kalbomis. Jaunas būdamas Potockis studijavo 
Vienoje, Karo inžinerijos akademijoje, ir gavo karininko 
laipsnį. Po to dalyvavo karo veiksmuose Viduržemio jūroje, 
kur persekiojo Maltos salą puldinėjusius Šiaurės Afrikos 
piratus. Varšuvoje jis vedė jauną aristokratę kunigaikštytę 
Lubomirską ir pasijuto įsivėlęs į dvaro intrigas. Vėliau pieti- 
nėje Italijoje aistringai ieškojo arabų įtakos šiame regione 
pėdsakų. Turkijoje taip susižavėjo rytietišku gyvenimo būdu, 
jog vėliau dažnai pasirodydavo vilkėdamas turkiškais drabu- 
žiais, ir kaip tik iš ten parsivežė liokajų Osmaną, su kuriuo 

nebesiskyrė. Graikijoje jis įdėmiai stebėjo augantį pogrindinį 
maištą prieš turkų viešpatavimą. Domėjimasis Levanto pasau- 
liu skatino jį keliauti po Egiptą, o išvyka į slaviškas Adrijos 
jūros pakrantes ir slavų kultūros salas Vokietijoje (pas sorbus 
lužitėnus) pažadino troškimą studijuoti slavų senovę ir bend- 
ras kalbų ištakas. Jis, žinoma, ilgiau užsibūdavo Paryžiuje, 
neaplenkdavo ir Olandijos, kuri tuo metu buvo tapusi karštli- 
giškos politinės veiklos arena. 1788 metais mes matome jį ky- 
lantį oro balionu virš Varšuvos drauge su prancūzu oro kelio- 
nių propaguotoju Blanchard'u, ištikimuoju Osmanu ir šunimi 
Lulu. Keturmečio Seimo laikais Potockis palaikė reformoms 
palankių deputatų pusę. Apskritai Varšuvoje jis buvo popu- 
liarus, nors neretai kaltinamas ekscentrišku elgesiu, geresniu 
prancūzų nei lenkų kalbos mokėjimu ir įtariamas bedieviškais 
jakobiniškais polinkiais; nors iš tikrųjų tuo metu, kai jakobinai 
ėmė valdžią, atsidūręs Prancūzijoje, Potockis visiškai nusivylė 
tais dorybės fanatikais. Jau nebe Prancūzija su socialiniais 
perversmais, o Ispanija ir Marokas užvaldė jo vaizduotę, kaip 
anksčiau buvo apžavėjęs Levantas, ir Potockis ilgesniam lai- 
kui apsistojo tose šalyse. 

1805 metais mes sutinkame jį įsitaisiusį moksliniu patarėju 
rusų ekspedicijoje į Kiniją. Šį paskyrimą galima paaiškinti 
Potockio draugyste su Rusijos užsienio reikalų ministru, len- 
kų kunigaikščiu Adamu Czartoryskiu. Tačiau iš tikrųjų eks- 
pedicija nukeliavo tik iki Ulan Batoro Mongolijoje, Kinija jos 
neįsileido. 

Potockio rašytiniame palikime esama didelės apimties vei- 
kalų apie slavų priešistorę, jį galima laikyti slavų archeolo- 
gijos pirmtaku. Prancūziškai parašyti Sarmatijos tyrinėjimai 
buvo išleisti Varšuvoje 1789-1792 metais; Skitijos, Sarmatijos 
ir slavų istorijos bei geografijos fragmentai - 1796-aisiais Vokie- 
tijoje; Rusijos tautų priešistorė - 1802-aisiais Peterburge. Jis taip 
pat parašė trumpų komedijų draugams palinksminti - jos ir 
šiandien tebestatomos Lenkijoje — ir keistą romaną taip pat 
prancūzų kalba, kurį ištiko nepaprastas likimas. Potockis pra- 
dėjo rašyti šį veikalą 1803-iaisiais, o jo užbaigimo metais, 
1815-aisiais, atėmė sau gyvybę - nusišovė sidabrine kulka 
užtaisytu pistoletu. Pirmoji šio veikalo dalis, pavadinta Rank- 
raštis, rastas Saragosoje (Manuscrit trouvė ė Saragosse), buvo 

slapyvardžiu paskelbta Sankt Peterburge 1804 metais. Malo- 
numas, kurį šis kūrinys suteikė literatūros žinovams, ir tai, 
kad jis rankraščiais klaidžiojo po visą Europą, pagreitino irgi 
anoniminį kitų atskirų dalių išleidimą Paryžiuje 1813-1814 
metais, gali būti - net be autoriaus žinios. Tarp romano ger- 
bėjų buvo Aleksandras Puškinas, ketinęs net parašyti siužeto 
įkvėptą eilėraštį, tačiau brūkštelėjęs tiktai pirmąją strofą. Visą 
romaną iš prancūziško rankraščio į lenkų kalbą išvertė rašy- 
tojas emigrantas Edmundas Chojeckis (taip pat rašęs prancū- 
ziškai Charles'o Edmond'o slapyvardžiu); kūrinys pasirodė 
1847-aisiais. Po to prancūziškas rankraštis dingo ir paliko vie- 
nintelė pilna lenkiška versija. Pirmuosius vertintojus romanas 
žavėjo daugiausia tais pačiais dalykais, kurie tebeveikia ir 
šiandieninį skaitytoją. Sunku įsivaizduoti vienoje knygoje su- 
spaustą tokį tariamai antgamtiškų nuotykių kiekį. Potockio 
potraukis islamo pasauliui atsiskleidžia (nuo arabų literatūros 
nusižiūrėtoje) veikalo sąrangoje, kurią galima pavadinti „dėžu- 
tės principo“: pirmojoje istorijoje atsiranda pasakotojas, pa- 
sakojantis antrąją istoriją, kurioje taip pat sutinkame savo 
istoriją turintį pasakotoją, ir t.t. Knyga prasideda seno rankraš- 
čio atradimu Ispanijoje, Saragosoje, kai 1809 metais ją užėmė 
prancūzų ir lenkų kariuomenė. Rankraštyje atpasakojamas 
veiksmas vyksta septynioliktojo šimtmečio pabaigoje - aštuo- 
nioliktojo pradžioje: jaunas pusiau ispanų, pusiau flamandų 
kilmės karininkas Alfonsas Van Vordenas, nekreipdamas dė- 
mesio į daugelį perspėjimų, keliauja į Madridą per šmėklų ku- 
pinus Siera Morena kalnus, ir ten jį šešiasdešimt šešioms die- 
noms sulaiko paslaptingos jėgos, kurias įkūnija pirmiausia dvi 
žavios tunisietės merginos, kartkarčiais aplankančios jį nak- 
timis. Romanas suskirstytas į skyrius, pavadintus pagal die- 
nas - pirmoji diena, antroji diena ir t.t. 

Europos literatūroje analogijų šiam veikalui galima rasti 
šelmių romanuose, ypač prancūzų rašytojo Lesage'o, tačiau 
Rankraštis, rastas Saragosoje - taip pat ir gotikinė siaubo apy- 
saka. Fantastiška humoro, įtampos ir greitai besikeičiančių 
dekoracijų samplaika - kai kurios istorijos nukelia mus į 
praeitį: Aleksandriją, Kristaus laikų Jeruzalę, kitos erdve per- 
kelia į Siciliją, Maltą, Meksiką - autorius perteikia savo, skep- 
tiko, aštuonioliktojo šimtmečio deisto, filosofiją, ieškančią 

saugesnio etinio pagrindo negu asmeniniai interesai ir vis 
dėlto kupiną susidomėjimo žmonių likimus supainiojančio- 
mis satanistinėmis jėgomis. Centrinės istorijos —- tai, be abe- 
jo, tos, kuriose vaizduojami beribio žinių troškulio apimti 
mokslininkų personažai: jose atsiskleidžia visa autoriaus 
mokslinė aistra ir visa jo autoironija. Romane tiek daug pa- 
sakojimų, kurių kiekvienas sudaro atskirą visumą, kad jis 
tapo daugelio mėgdžiotojų iš įvairių šalių, besinaudojančių 
jo leidimų anonimiškumu, grobiu. Lenkų literatūroje Potockį 
taip pat gaubia nuosava judraus, šiek tiek pašėlusio gyveni- 
mo, krypstančio į melancholišką brandaus amžiaus skepti- 
cizmą, legenda. 

Istorinės žinios 


Po trečiojo padalijimo Respublika išnyko iš Europos že- 
mėlapio, tačiau išliko jos gyventojų atmintyje. Vieną nuo kitos 
atitolinti tris buvusios Lenkijos dalis, taip glaudžiai siejamas 
bendros kalbos ir tradicijų, nebuvo lengvas uždavinys šalį 
okupavusioms valstybėms. Be to, Respublika liko gyva ne tik 
lenkų atmintyje: dar 1848-aisiais Karlas Marxas kvietė atkurti 
Lenkiją remiantis 1772 metų žemėlapiu, t.y. prieš pirmąjį pa- 
dalijimą. Lenkų valstybės žlugimas sutapo su Napoleono Bo- 
naparto žvaigždės patekėjimu, ir lenkų viltys nusitiesė į šį 
žmogų. Iš tikrųjų Napoleono legenda taip stipriai paveikė tau- 
tos sąmonę, jog su jo mitu siejami keli lenkų istorijos dešimt- 
mečiai. 

1797-aisiais Italijoje buvo sukurtas Napoleono kariuome- 
nės lenkų legionas. Ištikimi prancūzų valdovui, nepaisant jo 
abejingumo lenkų kareiviams (iš kelių tūkstančių, pasiųstų į 
Haitį numalšinti Toussaint'o L'Ouverture'o revoliucijos, grį- 
žo vos keli šimtai), lenkų napoleoniškosios kariuomenės va- 
dai pasijuto atlyginti už šią ištikimybę 1806 metais, kai ši 
armija įžengė į Varšuvą (po trečiojo padalijimo priklausiusią 
Prūsijai). Napoleono pergalė prieš Prūsiją sąlygojo (Tilžės 
sutartimi) mažos lenkų valstybėlės, vadinamos Varšuvos 
Kunigaikštyste, sukūrimą. 1807 metais Napoleonas jai sutei- 
kė konstituciją, surašytą pagal Prancūzijos konstituciją, įsiga- 
liojo Napoleono kodeksas. Ši konstitucija pripažino valstie- 
čius laisvais ir lygiateisiais piliečiais, tačiau nesuteikė jiems 
žemės nuosavybės. Tą faktą reikia paminėti, kadangi tai 

paaiškina skirtingą centrinės Lenkijos ir Lietuvos Didžiosios 
Kunigaikštystės bei Rusijos valstiečių padėtį. Įsigaliojus Na- 
poleono konstitucijai, valstietis centrinėje Lenkijoje vis dar 
privalėjo dirbti savo žemvaldžio laukuose, tačiau jis nebebuvo 
baudžiauninkas. 

Naujoji Varšuvos Kunigaikštystė netrukus Napoleono pu- 
sėje įsitraukė į sėkmingą karą su Austrija ir taip galėjo išplėsti 
savo sienas, atsiimdama dalį anksčiau austrų okupuotos te- 
ritorijos. Vėliau, 1812 metais, Varšuvos Kunigaikštystė davė 
Napoleonui karių žygiui į Rusiją. Jo daugiau nei pusės mi- 
lijono vyrų kariuomenėje buvo apie 100 000 lenkų. 

Napoleono pralaimėjimas ir atsitraukimas nubloškė jam 
ištikimas lenkų dalis atgal į vakarus, o jų vadas maršalas J6- 
zefas Poniatowskis žuvo mūšio lauke netoli Leipcigo. Kai 
monarchų Šventoji Sąjunga susirinko į Vienos kongresą per- 
braižyti Europos žemėlapio, viena sudėtingiausių problemų, 
turint omenyje nugalėtojų tarpusavio nesutarimus, buvo len- 
kų klausimas. Galų gale valstybės susitarė įkurti Lenkijos Ka- 
ralystę (vėliau istorijoje pradėtą vadinti Kongreso Karalyste), 
asmenine unija susietą su Rusija. Rusų caras turėjo būti ka- 
rūnuojamas Lenkijos karaliumi, tačiau privalėjo įsipareigoti 
gerbti vietinius įstatymus ir parlamentą. Tad patvaldys caras 
Lenkijoje turėjo tapti konstituciniu monarchu. Šio sprendimo 
paradoksas vėliau pasirodė besąs visų nesėkmių užuomazga. 
Rusija, Prūsija ir Austrija pasiliko sau didžiules buvusios Res- 
publikos teritorijas. Niekaip negalėdamas užbaigti nelengvo 
ginčo dėl Krokuvos, kongresas paskelbė ją laisvu miestu su 
tarptautine trijų kaimyninių valstybių priežiūra. Tokia padėtis 
tęsėsi nuo 1815 iki 1846 metų. 

Lenkijos Karalystė, kurios tikrasis valdovas buvo caras Alek- 
sandras I (karūnuotas Lenkijos karaliumi), turėjo stiprią ka- 
riuomenę, apmokomą daugiausia buvusių Napoleono kari- 
ninkų, kuriems kilniadvasiškai dovanota už dalyvavimą kare 
su Rusija. Ta kariuomenė buvo caro brolio, didžiojo kuni- 
gaikščio Konstantino, „žaisliukas“. Šis nesusitupėjęs, jeigu ne 
pusiau pamišęs, vyras gyveno Varšuvoje ir savo elgsena 
nelabai skyrėsi nuo alaviniais kareivėliais žaidžiančio ber- 
niuko. Nežmoniška tos kariuomenės disciplina sukeldavo 
daugelį beviltiškų poelgių, įskaitant tiek karininkų, tiek jų 

pavaldinių savižudybes. Didysis kunigaikštis Konstantinas 
(dažnai minimas lenkų literatūroje), regis, aistringai mylėjo 
Lenkiją. Šiaip ar taip, jam negalima suversti atsakomybės už 
nuolatinį įvairių rūšių slaptosios policijos „tarnybų“ gausini- 
mą -jas puoselėjo rusų civiliai komisarai, tokie kaip garsusis 
Novosilcovas. Nuolat didėjanti trintis silpnino ir taip netvir- 
tus administracijos ir parlamento ryšius, jau nekalbant apie 
viešąją nuomonę, ir atspindėjo laipsnišką Aleksandro I nusi- 
gręžimą nuo liberalios politikos Rusijoje. Vis dėlto netvari 
Vienos kongreso nustatyta tvarka suteikė lenkams nepriklau- 
somai nuo to, kokiame regione jie gyveno, neblogas sąlygas 
pusantro dešimtmečio kultūriškai ir ekonomiškai vystytis. 
Daug Karalystės ekonomikai nusipelnė finansų ministras 
Lubeckis; laisvai tebeveikė Nacionalinės edukacinės komisijos 
sukurtas mokyklų tinklas. 1816 metais Varšuvoje buvo įsteig- 
tas naujas universitetas. Vilniaus universitetas (buvęs Rusi- 
jos imperijos aneksuotoje teritorijoje) garsėjo kaip geriausia 
mokslo institucija visoje Rusijoje, o Kžemieniece, Volynėje, 
buvo įkurtas puikus licėjus. Žinoma, Krokuva išlaikė senosios 
sostinės tradicijas, o jos universitetui labai pravertė švietimo 
epochos vyrų įvykdytos reformos. Apskritai tiek Lenkijos Ka- 
ralystėje, tiek Rusijos okupuotose provincijose nebuvo mėgi- 
nama suvaržyti mokymo ar leidybos lenkų kalba. 

Apie 1820 metus po visą Lenkiją išplito jaunimo judėjimas, 
kurio atspindys literatūroje vėliau buvo pavadintas roman- 
tizmu ir kuris įgavo organizacijos, panašios į revoliucines bro- 
lijas Vokietijoje, pavidalą. Šis judėjimas užmezgė pogrindinius 
ryšius su jaunaisiais rusais, kurie po bandymo nuversti val- 
džią 1825 metų gruodį gavo dekabristų vardą. Kai naujasis ca- 
ras Nikolajus I visoje šalyje ėmė kurstyti nežabotą policinį 
terorą, įsižiebė revoliucinė kibirkštis. 1830 metų lapkritį gru- 
pė jaunų lenkų armijos karininkų sukėlė maištą ir per vieną 
dramatišką lapkričio naktį sugebėjo patraukti į savo pusę 
Varšuvą. 1830 metų sukilimas iš tikrųjų tapo karu tarp Lenki- 
jos ir Rusijos. Parlamentas priėmė įstatymą, kuriuo iš rusų ca- 
ro buvo atimtas Lenkijos sostas. Karo veiksmai tęsėsi visus 
1831 metus, ir Lenkija galiausiai liko nugalėta. Po to sekusios 
vadinamosios Didžiosios Emigracijos metu keletas tūkstančių 
karininkų, kareivių ir daugybė pačių aktyviausių intelektualų 

paliko šalį; pirmiausia pasitraukė į Vokietiją, vėliau - į Pran- 
cūziją. Paryžius kokiems dviem dešimtmečiams tapo lenkų 
kultūrinio ir politinio gyvenimo centru. Monarchų Šventosios 
Sąjungos nustatytą tvarką lenkų rašytojai bei politiniai vei- 
kėjai laikė šėtonišku sąmokslu prieš Europos tautas. Todėl 
daugelis jų siejo savo viltis su Europos revoliucionierių gru- 
pėmis - italų karbonarais ar prancūzų socialistais-utopistais. 
Emigracija buvo susiskaldžiusi. Konservatoriai, konstitucinės 
monarchijos Lenkijoje šalininkai, priklausantys aristokrati- 
niam elitui, spietėsi apie vadinamąjį Hotel Lambert (privatūs 
rūmai Paryžiuje). Demokratai, kurių pagrindinė organizacija 
buvo Demokratinė draugija, siejo viltis su Europos tautų 
revoliucija prieš tironus. Dar kairesnės buvo Lenkų liaudies 
bendruomenės (Gromady Ludu Polskiego), susidedančios dau- 
giausia iš eilinių kareivių, gyvenančių pačioje Anglijoje ar 
Džersio saloje. Jie palaikė tokią revoliuciją Lenkijoje, kurios 
metu krikščioniško komunizmo dvasia valstiečiams būtų 
išdalyta dvarų žemė. 1830 metų revoliucijos pralaimėjimo 
priežastys tapo nuolatine emigrantų diskusijų tema. Pasak 
radikaliųjų demokratų, lenkai galėjo laimėti suteikdami eko- 
nominę laisvę valstiečiams, apginkluodami juos ir perteikda- 
mi jų revoliucinį užsidegimą rusų valstiečių masėms. Visi šio 
laikotarpio lenkų rašiniai kupini mistinių aliuzijų į Napoleono 
mitą, kaip vienintelę jėgą, galinčią nuversti reakcingą, Europą 
prislėgusią santvarką. 

Po 1830-1831 metų sukilimo Lenkijos Karalystei teliko 
menkos autonomijos liekanos. 1831-aisiais buvo uždarytas 
Varšuvos universitetas. Vilniaus universitetą, apkaltintą sklei- 
dus pavojingas idėjas, netrukus ištiko panašus likimas. Carinė 
vyriausybė pradėjo persekiojimo kampaniją ir prieš Graikų 
Katalikų Bažnyčią buvusioje Lietuvos Didžiosios Kunigaikš- 
tystės teritorijoje, t.y. prieš Gudijos valstiečių Bažnyčią. Pats 
ne stačiatikių tikybos rytinių slavų egzistavimas buvo laiko- 
mas caro sosto ir Stačiatikių Bažnyčios vienybės idėjos, gyvy- 
binio rusų monarchijos principo, įžeidimu. 

Ketvirtasis devynioliktojo amžiaus dešimtmetis, net ir nete- 
kus į Vakarus pabėgusių pačių energingiausių vadovų, regėjo 
kelis nenusisekusius sąmokslus, kurie, artinantis penktajam 
dešimtmečiui, įgaudavo vis daugiau jėgos. Romos katalikų 

kunigui iš Liublino apylinkių, tėvui Piotrui Sciegiennui, pa- 
vyko numegzti platų komunistinės revoliucijos programą 
išpažįstančių valstiečių pogrindžio tinklą. Jo propagandinė 
brošiūra buvo pateikiama kaip popiežiaus laiškas valstie- 
čiams, raginantis išvaikyti ponus ir broliautis su Rusijos vals- 
tiečiais — to paties likimo broliais. Šio pogrindžio dalyviai bu- 
vo išvaryti į Sibiro katorgos lagerius. Ten kai kuriems jų teko 
kalėti kartu su Dostojevskiu, ir šis juos pamini Užrašuose iš 
mirusiųjų namų. Neramumai Lenkijoje padidėjo atėjus lemtin- 
giesiems 1848 metams, „tautų pavasariui“. Jaunas aristokratų 
kilmės filosofas, puikus hėgeliškos kairuoliškos dvasios rašy- 
tojas Edwardas Dembowskis, kuris buvo vienas trumpalaikės 
laisvojo Krokuvos miesto revoliucijos 1846 metais vadovų, 
žuvo per minios susirėmimą su austrų kariuomene. Jis nesėk- 
mingai bandė sužlugdyti antirevoliucinį austrų valdžios pla- 
ną, būtent sustabdyti valstiečių maištą pietinėje Lenkijoje. 
Valstiečiai puldinėjo dvarus ir žudė jų savininkus (neretai 
perkirsdavo juos per pusę). Jų vadas Jakubas Szela (dažnai 
minimas personažas dvidešimtojo amžiaus literatūroje) veikė 
kurstomas austrų valdžios, kuriai valstiečių maištas buvo 
priemonė įvaryti pleištą į patriotiniais jausmais besiremiantį 
lenkų solidarumą - po šio maišto bajorija mirtinai išsigando 
„tamsiųjų masių“. 

1848 metais sukilimas įsiliepsnojo Prūsijos okupuotoje 
Lenkijos dalyje, ir kurį laiką tarp prūsų kariuomenės ir lenkų 
savanorių dalinių vyko mūšiai. Habsburgų imperijos vyriau- 
sybė, spaudžiama Vienos (ir Lvovo) revoliucijų, suteikė Gali- 
cijos valstiečiams nuosavybės teisę į jų dirbamą žemę ir atlei- 
do juos nuo lažo. Revoliucija Vengrijoje pritraukė daug lenkų, 
tarp jų artilerijos generolą Jozefą Bemą, vieną pagrindinių 
vengrų revoliucinės kariuomenės vadų, iki pat šių dienų 
vengrams likusį pusiau legendiniu herojumi, „tėtušiu Bemu“. 
Italijoje didžiausias lenkų romantinis poetas Adomas Micke- 
vičius iš menininkų bei intelektualų sukūrė nedidelį legioną, 
kovojusį už italus prieš austrus Lombardijoje, vėliau su Gari- 
baldi gynusį respublikoniškąją Romą. 1849 metais Mickevi- 
čius Paryžiuje įsteigė tarptautinį socialistų laikraštį La Tribune 
des Peuples. Galutinis Europos revoliucinių judėjimų žlugimas 
sukėlė visuotinį lenkų nusiminimą, tačiau netrukus įsižiebė 

naujos viltys - kilo Krymo karas, kuriame Turkija prieš Rusiją 
buvo sudariusi sąjungą su Prancūzija bei Anglija. Konstan- 
tinopolyje iš lenkų kilmės rusų belaisvių buvo sukurtas lenkų 
legionas. Ten Adomas Mickevičius taip pat aktyviai veikė ir su 
savo bičiuliu Armandu Lėvy sugebėjo bent trumpam įgyven- 
dinti žydų legiono, pirmojo žydų karinio junginio naujaisiais 
laikais, idėją. Rusijos pralaimėjimas Krymo kare ir „caro-žan- 
daro“ Nikolajaus I mirtis išlaisvino radikalių reformų reika- 
laujančios liberalios rusų inteligentijos judėjimą. 1861 metais 
paskelbtas baudžiavos panaikinimas (šis caro ediktas nega- 
liojo centrinei Lenkijai, kur valstiečių padėtis buvo skirtinga 
jau nuo 1807-ųjų Napoleono konstitucijos). Atkaklus lenkų 
tautinės autonomijos siekimas reiškėsi vis didėjančiu Varšu- 
vos, kur buvo pradėjęs veikti pogrindinis revoliucinis komi- 
tetas, gyventojų neramumu. Organizuojant šį komitetą, dau- 
giausia nusipelnė poetas Apollonas Korzeniowskis, būsimo 
anglų romanisto Josepho Conrado tėvas. Susirėmimai tarp 
varšuviečių minių ir rusų kariuomenės vis dažnėjo. Neišmin- 
tingas grafo Aleksandro Wielopolskio, Lenkijos civilinio val- 
dytojo, įtakingiausios konservatorių figūros, sprendimas 1863 
metų sausio mėnesį įžiebė naują lenkų sukilimą. Wielopolskis 
patarė rusų karinei vadovybei pašaukti į kariuomenę kokiai 
dvidešimčiai metų visus politiškai aktyvius lenkų jaunuolius. 
Laikinoji liaudies vyriausybė, išaugusi iš pogrindinio revo- 
liucinio komiteto, paskelbė ekonominį valstiečių išlaisvinimą. 
Rusų kariuomenei visus 1863 metus teko kovoti su partizanų 
būriais, kuriuose kovėsi ne tik lenkai, bet ir kai kurie rusai, 
vokiečiai, prancūzai ir Garibaldi sekėjai italai. Darbininkų su- 
sirinkimas Londone, Karlo Marxo surengtas solidarumui su 
lenkais išreikšti, pasibaigė Pirmojo Socialistų Internacionalo 
sukūrimu. Tačiau 1863 metų sukilimas buvo pasmerktas pra- 
laimėti iš anksto dėl ginklų trūkumo ir beveik visiško valstie- 
čių abejingumo tėvynainių raginimams. Partizanų būriuose ko- 
vojo tiktai kilmingieji, smulkioji bajorija, amatininkai ir vienas 
kitas besikuriančių pramonės įmonių darbininkas. Tik Lie- 
tuvoje sukilimą parėmė pakankamai daug valstiečių. „Paci- 
fikacija“ Lenkijai reiškė kartuves, trėmimus į Sibirą ir žlugdantį 
žemės nuosavybės apmokestinimą. Savo politikoje carinė 
vyriausybė vadovavosi kai kurių rusų panslavistų pasiūlytais 

principais, pagal kuriuos aukštesnieji „lotynizuotos“ lenkų vi- 
suomenės sluoksniai buvo laikomi Slavijos išdavikais, prie- 
šingai negu gerieji (t.y. grynai slaviški) lenkų valstiečiai. Pas- 
tariesiems buvo sakoma, jog sukilimas - tai didikų sąmokslas, 
nukreiptas prieš gerąjį valstiečius išlaisvinusį carą. Tačiau iš 
tikrųjų kaip tik Laikinosios liaudies vyriausybės manifestas 
privertė carinę valdžią suteikti lenkų valstiečiams ekonomi- 
nę nepriklausomybę truputėlį geresnėmis sąlygomis negu 
Rusijoje. 1863 metai užbaigė ištisą romantizmo politikoje ir 
literatūroje epochą. Nuolatinį žvalgymąsi į priekį, laukiant 
mitinio Europos tautų sukilimo, pakeitė raginimas rimtai su- 
sitelkti ties mažesniais bei konkretesniais ekonominiais ir kul- 
tūriniais uždaviniais. 

Herojiški sukilimai, dalyvavimas visos Europos revoliuci- 
niuose judėjimuose, okupacinės valdžios vykdomos atsako- 
mosios ekzekucijos ir trėmimai į Sibirą neišvengiamai paveikė 
lenkų sąmonę. Šie kritiški įvykiai vyko tuo metu, kai dėl Pran- 
cūzijos revoliucijos ir vokiečių filosofijos įtakos kristalizavosi 
šiuolaikinis nacionalizmas. Senojoje Respublikoje riba tarp 
„lenkiškumo“ ir „nelenkiškumo“ nebuvo ryški. Skargos Pa- 
moksluose, pavyzdžiui, būta užuominų apie lenkų mesianis- 
tinį pašaukimą, tačiau galima įžvelgti, jog šią idėją daugiau 
formavo prisirišimas prie valstybės institucijų negu „tautos“ 
kaip dvasinio vieneto garbinimas. Tačiau Lenkijai praradus 
nepriklausomybę, „lenkiškumo“ idėja pamažu iškilo kaip ne- 
apčiuopiama tikrovė, reikalaujanti ištikimybės ir egzistuojanti 
net neįsikūnijusi valstybėje. Be galo sunku bešališkai apibū- 
dinti lenkų sąmonę kalbamuoju laikotarpiu. Jeigu šios šalies 
istoriją galima pavadinti „nenormalia“, tai panašūs apibūdi- 
nimai dar labiau tinka jos mąstymui ir literatūrai. Senoviškas 
polinkis idealizuoti „aukso laisvę“, skyrusią Lenkiją nuo jos 
kaimynių — autokratinių monarchijų, patyrė mutaciją: pradėjo 
reikštis didžiulis savęs gailėjimosi talentas, ir Lenkija pradėta 
vaizduoti kaip nekalta auka, kenčianti už žmonijos nuodėmes. 
Šita naujoji versija pasipildė Napoleono mitu ir utopiniu so- 
cializmu. Neapykanta pagrindinei valstybei okupantei - 
Rusijai gundė lenkus suvokti abiejų šalių konfliktą kaip švie- 
sos (demokratijos) ir tamsos (tironijos) jėgų kovą. Rusijos jie 
nelaikė „europietiška“; ji buvo „azijietiška“, visiems laikams 

pažymėta totorių jungo antspaudu. Teisybės dėlei reikėtų 
pridurti, jog tokiu požiūriu garsėjo ne tik lenkai; revoliucio- 
nierių vadas Karlas Marxas laikė slavus apsigimusiais vergais, 
išskyrus dvi laisvę mylinčias tautas: lenkus ir serbus. 

Surasti tinkamą požiūrį į to laikotarpio lenkų literatūrą — 
tai užduotis, kuri niekada iki galo nebuvo įvykdyta. Besiker- 
tančių srovių, beprotiškai drąsių idėjų, savęs gailėjimosi bei 
tautinės arogancijos brūzgynai ir nepralenkiamas poetinės 
technikos tobulumas verčia nuolat atnaujinti tyrinėjimus. 
Kadangi pats romantizmo terminas nėra patikimas ir kiekvie- 
noje šalyje žymi skirtingus reiškinius, tai dvigubai pavojin- 
giau jį plačiausiai vartojama reikšme taikyti lenkų literatūrai. 
Kova su klasikinėmis gero skonio taisyklėmis Lenkijoje (kaip 
ir Prancūzijoje) prasidėjo apie 1820 metus ir nuo pat pradžių 
turėjo politinę potekstę. Priešingai nei ta romantizmo atmaina, 
kuri daugelyje šalių buvo tapatinama su individo pasitrau- 
kimu į vidinį pasaulį, lenkų romantizmas tapo visuomeniš- 
kai labai aktyvus ir aiškiai pratęsė daugelį švietimo epochos 
idėjų. Tarp kita ko, užkietėjęs reakcionierius, visos to meto 
progresyviosios inteligentijos laikomas blogio demonu, kuni- 
gaikštis Metternichas pateikė turbūt geriausią naujo judėjimo 
apibūdinimą 1820 metais parašytame slaptame memorandu- 
me carui Aleksandrui I: 


Žmogaus proto vystymasis per pastaruosius tris šimtmečius buvo 
labai spartus. Kadangi jis progresavo kur kas greičiau nei išmintis (vie- 
nintelė atsvara aistroms ir klaidoms), neteisingų sistemų ir lemtingų 
klaidų, į kurias įsivėlė patys šviesiausi antrosios aštuonioliktojo amžiaus 
pusės valdovai, subrandinta revoliucija galiausiai prasiveržė išsivysčiusio 
mokslo šalyje (Prancūzijoje), tačiau malonumų nualintoje, apgyventoje 
žmonių, kuriuos, regint, kaip lengvai jie viską suvokia ir kaip sunkiai 
pasveria savo sprendimus, tegalima pavadinti lengvabūdžiais. 


Kur, pasak kunigaikščio Metternicho, slypi naujųjų laikų 
blogis? 


Šį blogį galima apibūdinti vienu žodžiu - išpuikimas; tai žmogaus pro- 
to, siekiančio patobulinti daugelį dalykų, spartaus vystymosi rezultatas. 
Štai kas šiandieną žmones veda iš kelio, ir tai jau tapo kone visuotine 
nuostata. 

Religija, dorovė, teisėtvarka, ekonomika, politika, valdymas - viskas 
tapo bendra ir prieinama kiekvienam. Atrodo, tartum pažinimas ateitų 

per įkvėpimą; patirtis išpuikusiam žmogui netenka vertės; tikėjimas jam 
yra niekas; jis jį pakeičia veidmainiškais asmeniniais įsitikinimais, o kad 
šiuos įsitikinimus įgytų, apsieina be jokių tyrinėjimų ar studijų; šios prie- 
monės atrodo per menkos protui, kuris tiki esąs pajėgus aprėpti visus 
klausimus ir visus faktus. Įstatymai jam taip pat neturi vertės, nes jis 
neprisidėjo juos kuriant, o pripažinti netašytų ir tamsių kartų nužymėtas 
ribas tokiam iškiliam asmeniui būtų per žema. Valdžia esti jis pats; kodėl 
jis turėtų paklusti tam, ką laikė naudinga nemačiusieji šviesos, neraga- 
vusieji pažinimo? Tai, kas, jo nuomone, buvo reikalinga silpnumo epo- 
choje, negali tikti proto ir galios erai, siekiančiai visuotinio tobulumo, kurį 
vokiečių novatoriai išreiškia absurdiška žmonijos išlaisvinimo idėja! Moralės 
jis tiesiogiai neužsipuola, nes be jos negalėtų nė akimirkos jaustis saugus; 
tačiau jos esmę interpretuoja savaip ir leidžia kitam asmeniui tai daryti 
su sąlyga, kad šis nežudo jo ir neplėšia. 

Taip aiškindamiesi išpuikusio žmogaus bruožus, manome, kad atse- 
kėme visos šiuolaikinės visuomenės, susidedančios iš panašių elementų, 
bruožus, jeigu visuomenės sąvoka tinka apibrėžti santvarkai, kuri iš prin- 
cipo linkusi individualizuoti visus šią visuomenę sudarančius elementus. 

Išpuikimas daro kiekvieną žmogų nuosavų įsitikinimų valdovu ir ver- 
tintoju įstatymų, pagal kuriuos jam patinka gyventi pačiam ar leisti kam 
nors kitam valdyti jį ir jo kaimynus; trumpai kalbant, tai jį padaro vienin- 
teliu savo paties tikėjimo, darbų ir principų, pagal kuriuos juos tvarko, 
teisėju. 


Metternicho memorandumas galėjo būti pateiktas tarnybi- 
niam policijos naudojimui kaip mažas vadovėlis apie maišto 
psichologiją. Tačiau kunigaikštis, būdamas pakankamai nuo- 
vokus, kad pastebėtų daugiabriaunį filosofinį, literatūrinį ir 
politinį romantizmo pobūdį, duoda ir detalesnių patarimų: 


Vienintelis tikrasis šios rūšies idealistų tikslas - tai religinė ir politinė 
sumaištis; panagrinėjus aiškėja, jog tai tėra mėginimas kiekvienam indi- 
vidui sukurti egzistenciją, visiškai nepriklausomą nuo bet kokios valdžios 
ar kitos negu jo paties valios - absurdiška, žmogaus prigimčiai prieš- 
taraujanti idėja, nesuderinama su žmonių visuomenės reikmėmis. [...] Ši 
moralinė gangrena palietė daugiausia viduriniąsias visuomenės klases, ir 
kaip tik tarp jų sutinkame tikruosius šio judėjimo vadus. 


Jei turėsime omenyje, jog ta Metternicho šlovinama val- 
džia - tai patriotiniams lenkų maištininkų jausmams priešiška 
užsienio valstybės valdžia, mūsų nupieštas paveikslas tobulai 
atspindės lenkų romantizmo prigimtį. 

Nuolatinis aktyvumas planuojant politines permainas pa- 
aiškina lenkų romantikų susidomėjimą filosofijos istorija. Jų 

temos būdavo rutuliojamos kartais priešinantis, kartais sutin- 
kant su hėgeliškąja mintimi. Šiaip ar taip, lenkų romantizmas 
buvo kiaurai persisunkęs istorizmu. Reikėtų dar pastebėti štai 
ką: nors Shelley vadino poetą žmonijos įstatymdaviu, galima 
įtarti, jog tik keli žmonės Anglijoje rimtai žiūrėjo į šį apibū- 
dinimą. Nacionalinių nelaimių iškankinta Lenkijos skaitan- 
čioji publika panašų tvirtinimą suprato tiesiogiai ir pritaikė 
savo poetams. Poetas buvo paskelbtas charizmatiniu vadu, 
bendrų tautos siekių įkūnytoju; todėl ne tik jo kūriniai, bet ir 
biografija tapdavo legendos dalimi. Galima spėti, jog; čia vei- 
kė perkeltas į literatūrą napoleoniškasis „Apvaizdos siųsto 
žmogaus“ mitas. Iš užsienio rašytojų niekas geriau už lordą 
Byroną, poetą ir veiksmo žmogų, nepatenkino tų gilių emo- 
cinių poreikių. Byrono šlovė jo gimtojoje šalyje buvo nedidelė, 
palyginti su tuo beveik dievinimu, supusiu jį slavų kraštuose. 
Trys lenkų poetai romantikai - Adomas Mickevičius, Juliu- 
szas Slowackis ir Zygmuntas Krasinskis buvo paskelbti tautos 
dainiais, ir jų labai išdidintos figūros užgožė kelias literatų 
kartas — triada gana sąlyginė, kadangi tai nebuvo vienodo 
talento rašytojai. 


Klasicizmas ir preromantizmas 


Du pirmuosius to amžiaus dešimtmečius Varšuva diktavo 
literatūrines madas. Čia, kaip ir Prancūzijoje, klasikiniais gero 
skonio principais tebesivadovauta ne tik literatūros, bet ir te- 
atro bei dailės srityse. Buvo aiškiai skiriami kilnieji ir pras- 
tieji žanrai. Poezija ir eiliuota drama (sukurta pagal griežtas 
taisykles) priklausė pirmųjų kategorijai; o pamažu užkariau- 
jantys rinką sentimentalūs romanai ir „biurgeriškos dramos“ — 
antrųjų. Biurgeriška drama atsirado Vokietijoje, ir ši etiketė 
buvo klijuojama patiems skirtingiausiems veikalams, prade- 
dant tokiais „siaubingais nesveikos vaizduotės kūriniais“ kaip 
Schillerio Plėšikai ir baigiant daugiažode ir seklia Kotzebue 
kūryba. Varšuvos literatai kurį laiką sėkmingai stabdė įtartinų 
naujovių, žeidusių jų racionalumą ir klasikinį skonį, antplūdį. 
Klasicistai susijungė į Iksų draugiją (Towarzystwo Iksėw) ir 

organizuodavo sambūrius, kuriuose diskutuodavo apie nau- 
jausius literatūros kūrinius ir Varšuvoje pastatytas pjeses. 
Siekdami grupinio spaudimo, jie visi savo kritikos straipsnius 
pasirašinėdavo X raide. Turbūt svarbiausias Iksų narys buvo 
Kajetanas Kožmianas (1771-1836), turtingas žemvaldys, sena- 
torius, poetas, vertėjas ir, kaip visi kiti jo kolegos, aktyvus 
Mokslo bičiulių draugijos narys. Puikų vėlyvojo klasicistinio, 
arba, kaip kartais menkinamai vadinama, „pseudoklasicisti- 
nio“, lenkų eilėraščio meistrą Kožmianą ir šiandien malonu 
skaityti, tačiau jo likimas - tai tipiškas sunkumų, su kuriais 
susiduria mirštančios srovės rašytojas, pavyzdys. Beveik dvi- 
dešimt penkerius metus jis plušo prie nepriekaištingais dvi- 
eiliais sudėtos aprašomojo pobūdžio poemos Lenkijos žemdir- 
bystė (Ziemianstwo polskie), kurią galima būtų palyginti su 
Delille'o Vergilijaus Georgikų sekimu; tačiau tuo metu, kai ją 
pabaigė, tokios rūšies veikalai jau buvo laikomi išėjusiomis 
iš mados nuobodybėmis. Be to, Kožmianas savo konservaty- 
viomis, legitimistinėmis pažiūromis ir be galo aršiais roman- 
tizmo pasmerkimais (beveik Metternicho dvasios) prisidarė 
daug priešų tarp jaunosios kartos ir buvo Mickevičiaus išjuok- 
tas kaip „tūkstančio eilučių žirniams sėti“ autorius. 

Kitas Iksų draugijos šviesulys —- tai Ludwikas Osinskis 
(1775-1838), grakščių odžių autorius, literatūros kritikas, kurį 
laiką Varšuvos teatro direktorius ir Varšuvos universiteto lite- 
ratūros profesorius. Būdamas tolerantiškesnis ir platesnių pa- 
žiūrų nei Kožmianas, jis pripažino tam tikrą vokiečių Sturm 
und Drang laikotarpio kūrybos literatūrinę vertę, palankiai 
atsiliepė apie brolius Schlegelius ir net saikingai gyrė Shakes- 
peare'ą. Boileau perteikėjas, Iliados ir Miltono vertėjas Franci- 
szekas Ksaweras Dmochowskis (1762-1808), kurį jau minėjo- 
me skyriuje apie švietimo epochą, mirė Varšuvoje Napoleono 
laikais, o jo sūnus Franciszekas Salezas Dmochowskis (1801- 
1871) tapo vienu karščiausių klasicistinio status guo gynėjų. 
Stanistawas Kostka Potockis (1752-1821) įkūnija kitą šio 
laikotarpio aspektą. Varšuvos literatai, nors jaunimo kaltina- 
mi perdėta pagarba nusistovėjusiai tvarkai, iš tikrųjų buvo 
ištikimi volteriškos dvasios paveldėtojai. Panašiai kaip jų 
švietimo epochos pirmtakai, jie nukreipė savo pyktį į prieta- 
rus, išankstinius nusistatymus ir žmogiškąją kvailybę. Jie 

skyrėsi nuo švietėjų tuo, kad skelbė didesnius politinius sie- 
kius. Potockis, Lenkijos Kongreso Karalystės švietimo minist- 
ras, užkietėjęs masonas, Mokslo bičiulių draugijos rėmėjas ir 
vienas Iksų, parašė savotišką satyrinį romaną, kurį turėjo 
skelbti slapyvardžiu - taip aštriai ten užsipuolama dvasinin- 
kija. Romanas vadinosi Kelionė į Tamsiamiestį (Podrož do Ciem- 
nogrodu, 1820), ir iki pat mūsų dienų lenkiškas žodis ciemno- 
grod vartojamas įvardyti ultrakonservatyvių pažiūrų žmonių 
buveinę. 

Varšuvos literatai buvo ypač susiję su teatru. Jie svajojo 
rašyti eiliuotas tragedijas (žanras, kurį vertino ir Voltaire'as), 
didžiausiu autoritetu laikydami tokius prancūzų neoklasi- 
cistinės tragedijos taisyklių autorius kaip Jeanas Francois La 
Harpe'as (1739-1803). Norint suprasti, ko rašytojai siekė šiuo 
žanru, galima pasitelkti žymiausio prancūzų napoleoniš- 
kosios epochos dailininko Louis Davido pavyzdį. Tai kostiu- 
mų ir pozų tapytojas, kurio darbuose prancūzai atrodydavo 
kaip senovės romėnai arba, jei būdavo vaizduojamas tam tik- 
ras šiuolaikinis įvykis (kaip, pavyzdžiui, didelėje jo drobėje 
„Marato mirtis“), charakteriai panėšėdavo į antikinės trage- 
dijos personažus. Lenkų klasicistai manė, kad sujungus turinį, 
paimtą iš savo šalies istorijos, su griežta prancūzų įkvėpta 
forma išeis naujas nacionalinės tragedijos žanras. Dėl šios 
priežasties jie nepelnytais aplodismentais apdovanojo Alojzą 
Felinskį (1771-1820). Poetas, vertėjas, Kosciuškos sukilimo 
veteranas, vėliau Kžemienieco licėjaus literatūros profesorius 
Felinskis parašė eiliuotą tragediją Barbora Radvilaitė (Barbara 
Radziwiltowna), kuri buvo pastatyta 1817 metais ir net išversta 
į prancūzų bei vokiečių kalbas. Autoriaus ritminis išradingu- 
mas visiškai išsiteko trylikaskiemenių rimuotų dvieilių rė- 
muose. Jis naudojo įvairius derinius, paremtus tiek sintaksės 
ir eilutės paralelizmu, tiek pauzėmis (pavyzdžiui, cezūros 
perkirstas sakinys) ir t.t. Siužetu Felinskis pasirinko šešiolik- 
tojo šimtmečio istorinį įvykį. (Jau minėjome, jog lenkai „aukso 
amžiuje“ ieškodavo savotiškos kompensacijos). Šis plačiai 
nuskambėjęs ir todėl dažnai atkuriamas literatūroje atsitiki- 
mas nelabai skyrėsi nuo dvidešimtojo šimtmečio Edvardo VIII 
ir ponios Simpson istorijos: lenkų princas, karaliaus Zigman- 
to I ir italų kunigaikštytės Bonos Sforzos sūnus, paslapčia 

susituokė su karališko kraujo neturinčia lietuvių didiko dukra 
Barbora Radvilaite. Po tėvo mirties, kai princas rengėsi sėsti 
į Zigmanto Augusto sostą, iš Senato pusės pasigirdo smarkus 
prieštaravimas - reikalauta arba išsiskirti su žmona, arba at- 
sisakyti sosto. Antiradviliškai frakcijai vadovavo karalienė 
motina Bona. Labai sunkiai jaunasis karalius įveikė nesuskai- 
čiuojamas intrigas, kol galų gale gavo Seimo sutikimą karū- 
nuoti savo žmoną, tik staiga po neilgos ligos Barbora mirė. 
Pasak paplitusios legendos, kadangi Bona buvusi klastinga 
moteris, kaip ir visi renesanso italai mokėjusi sumaniai pasi- 
naudoti nuodais ir durklu, ji veikiausiai ir nužudžiusi Bar- 
borą. Jaudinanti istorija apie karaliaus meilę ir nusiminimą, 
o jis, kaip buvo pasakojama, liūdėdamas kreipėsi net į burti- 
ninką, pažadėjusį parodyti jam mylimosios šmėklą, galingai 
veikė publikos vaizduotę. Felinskis studijavo istorinius doku- 
mentus, bet, norėdamas išlaikyti trijų vienovių principą, pa- 
naudojo tik kai kurias jų ištraukas, šiek tiek nusižengdamas 
faktams ir datoms. Jis sukūrė aistros ir pilietinės pareigos 
konflikto tragediją. Vaidinimo pradžioje karalius vis labiau 
ir labiau varomas į kampą, kol suvokia, jog teliko trys išeitys: 
pilietinis karas (jo priešai rengiasi pulti karališkąją Krokuvos 
pilį), atsistatydinimas (jo supratimu, tai būtų bailus poelgis) 
arba skyrybos. Jis nusprendžia labai keistai ir labai lenkiškai: 
kad atlaikytų Senato didikų spaudimą ir išvengtų pilietinio 
karo, jis kreipiasi į Seimą ir pasižada paklusti jo sprendimui. 
Tačiau kai Barbora nunuodyta miršta, jo pergalė Seime ne- 
tenka prasmės. Per visus penkis veiksmus nei karaliaus, nei 
Barboros jausmai neiškeliami į pirmąjį planą, o pats ryškiau- 
sias personažas - tai klastingoji Bona. Skirtingos didikų as- 
menybės - vienas remia karalių, kitas, apimtas anarchistinių 
ambicijų, vadovauja maištininkams - verčia mus prisiminti 
Kochanowskio Graikų pasiuntinių išvarymą. 

Felinskio pjesė susilaukė pasisekimo kaip tik tuo metu, kai 
populiarumo viršūnę buvo pasiekusios Niemcewicziaus Isto- 
rinės dainos (paskelbtos 1816 metais). Tautos praeitis buvo ta- 
pusi lygiateise tiek poezijos, tiek dramaturgijos tema. Rusijoje 
taip pat - Kondratijus Rylejevas, šiuo požiūriu skolingas Niem- 
cewicziui, kurį jis vertė, 1821-1823 metais bandė sukurti savo- 
tišką lyrinę Rusijos istoriją nuo dešimtojo iki devynioliktojo 

amžiaus kaip ciklą giesmių (dumy), kurias giedotų tokie 
personažai kaip Olegas, Sviatoslavas, Dmitrijus Donskojus, 
Ivanas Susaninas. Siužetų jis sėmėsi iš Karamzino Rusijos isto- 
rijos, bet jos herojus vaizdavo beveik panašius į savo laikų 
maištininkus (pavyzdžiui, Dmitrijaus Donskojaus kariuomenė 
keturioliktajame šimtmetyje ruošiasi kovoti už „laisvę, teisybę 
ir įstatymą“). 

Naujosios romantinės mados skynėsi kelią iš lėto; iš pra- 
džių jos buvo pastebimos prastuosiuose žanruose, tačiau kai 
kurie pripažinti prancūzų rašytojai taip pat prisidėjo minant 
uždraustus takus. Le Tourneuras pirmasis išvertė visus Sha- 
kespeare'o raštus į prancūzų kalbą (nors padarė tai proza) ir 
savo pratarmėje pavartojo žodį „romantiškas“: 


Kas panorės susipažinti su juo [Shakespeare'u], tenukreipia žvilgsnį 
įjūros platybes arba teįsižiūri į nerealų, romantišką gamtovaizdį. 


Tad kokia čia žodžio „romantiškas“ reikšmė? Salvadorės Ro- 
sos paveikslai, Alpių gamtovaizdžiai, neapgenėti angliški so- 
dai ir Shakespeare'as - „visa, kas sujaudintoje sieloje pažadi- 
na švelnius jausmus ir liūdnas mintis“. Po to Jeanas Francois 
Ducis perrašė Le Tourneuro vertimą eilėmis, atmiešdamas 
Shakespeare'ą sentimentalia melancholija, saldumu ir pašalin- 
damas visą „šiurkštumą“ ir „nesąmones“ (pavyzdžiui, Otele 
nebėra Jago, nes publika nepakeltų tokios siaubingos niek- 
šybės; personažų vardai pakeisti, siekiant sukurti šiaurietiš- 
ką atmosferą: Dezdemona ir Brabancijus tapo Hedelmona ir 
Odalbertu). Lenkijoje Shakespeare'as buvo vaidinamas pa- 
gal Ducis arba vokiečių vertėją Schroderį (kurio adaptuota- 
me Hamlete pagrindinis herojus nemiršta). Tačiau lenkų 
literatūrinė publika netrukus atrado tikrąjį Shakespeare'ą per 
puikų vokišką Augusto Wilhelmo Schlegelio vertimą. Be to, 
Vienoje skaitytos Schlegelio Paskaitos apie dramos meną ir li- 
teratūrą, išleistos 1809-1811 metais, pasitarnavo Varšuvos no- 
vatoriams ir tapo pagrindiniu ginklu kovojant su pseudokla- 
sicistiniu požiūriu į dramą. Teoriniai romantizmo principai 
buvo sukurti Vokietijoje, o visoje Vakarų Europoje juos pa- 
skleidė madam de Staėl, kurios knygos Apie Vokietiją (De 
UAllemagne) pirmasis leidimas pasirodė 1810-aisiais, tačiau 
visas tiražas Napoleono įsakymu sunaikintas, kadangi madam 

de Staėl buvo užkietėjusi imperatoriaus priešininkė. 1813 me- 
tais, pasirodžius antrajam leidimui, Apie Vokietiją susilaukė 
ovacijų Lenkijoje. 

Prie grupės rašytojų, kūrusių ant klasicizmo ir romantizmo 
ribos, turėtume priskirti Julianą Ursyną Niemcewiczių (žr. 
p.186—191), kuris, mokėdamas anglų kalbą, galėjo tiesiogiai 
susipažinti ne tik su Pope'o ar Samuelio Johnsono, bet ir su 
Gray'aus bei Byrono veikalais, taip pat su anglų bei škotų ba- 
ladėmis. Kita tokia pereinamoji figūra -— tai Kazimierzas Bro- 
dzinskis (1791-1835), poetas ir Varšuvos universiteto profeso- 
rius. 1818 metais jis išleido didelį traktatą Apie klasiškumą ir 
romantiškumą (O klasycznosci i romantycznošci), kurį lydėjo esė 
„Apie lenkų poezijos dvasią“. Gerai susipažinęs su vokiečių 
filosofija, Brodzinskis perėmė Johanno Gottfriedo Herderio 
idėją apie savitą nacionalinį charakterį, atsispindintį kiek- 
vienos tautos literatūroje. Būdamas nuosaikus savo sprendi- 
mais, jis bandė įvertinti abiejų srovių pranašumus ir derinti 
jas taip, kad liktų ištikimas tam, ką vadino „lenkų poezijos dva- 
sia“. Jis priėjo prie išvados, kad geriausiai lenkų nacionalinį 
charakterį atspindi idilė, ir bandė taikyti šį principą poetinėje 
praktikoje, ypač idilėje „Wiestaw“ (1820), kurioje vaizduoja 
šiek tiek per daug laimingus lenkų valstiečius. Brodzinskio 
nuosaikumas ne tik neįstengė patenkinti jaunimo, bet ir sukėlė 
klasicistų pyktį. Būtent prieš jį iškilus Vilniaus universiteto 
profesorius Janas Šniadeckis, matematikas, astronomas, racio- 
nalistas, parašė esė „Apie klasikinius ir romantinius raštus“ 
(1819), kurioje romantizmą pavadino „išdavystės ir užkrato 
mokykla“, pavojinga švietimui ir kalbos grynumui. Šniadec- 
kis buvo vienas šviesiausių tų laikų protų, ir į jo žodžius ne- 
galėjai žiūrėti pro pirštus. Tačiau jam teko pralaimėti. Ne tik 
užsieninis importas, kaip Osiano eilėraščiai (laikomi auten- 
tiškomis šiauriečių dainomis) ar sentimentalūs romanai, pra- 
našavo emocinio klimato pasikeitimus. Lenkų autoriai jau 
buvo pradėję imituoti romano formą: labiausiai nusisekęs 
veikalas buvo kunigaikštytės Marijos Wirtemberskos, kilusios 
iš Czartoryskių, Malvina, arba Širdies nuojauta (Malwina czyli 
domyšlnošč serca, 1816). Turbūt svarbiausias, specifinis pasikei- 
timus nulėmęs reiškinys buvo Napoleono legenda, išlaisvi- 
nusi naujas jausmų ir vaizduotės jėgas. Šiuo požiūriu lenkų 


229 


SEPTINTAS SKYRIUS 


romantizmas artimai šliejosi prie tos prancūziškojo roman- 
tizmo atšakos, kuriai atstovavo Stendhalis. Poezija ir proza, 
rašoma Napoleono kariuomenėje tarnavusių karininkų, dėl jų 
energijos ir plačių pažiūrų buvo gerokai nutolusi nuo romios 
Varšuvos literatų kūrybos; tai lengvai pastebima, pavyzdžiui, 
Cypriano Godebskio „Eilėraštyje lenkų legionams“ („Wiersz 
do Legiėw polskich“, 1805). Tai matoma to paties autoriaus 
romane Grenadierius filosofas (Grenadier filozof, 1805), kuriame 
pasakojama apie prancūzų ir lenkų kareivius, iš Italijos kartu 
žygiuojančius per Prancūziją ir bendrai išgyvenančius nusi- 
vylimą idealais, kurių nepavyko įgyvendinti Prancūzijos re- 
voliucijai. Be to, tvirtėjo įsitikinimas, jog poezija - tai ne tik 
išsilavinusių klasių primestas gero skonio dalykas. Germanų 
teoretikams šlovinant Šiaurės genijų, priešingą prancūzų kla- 
sicistiniam genijui, lenkų rašytojai pradėjo suvokti slavų tau- 
tosakos vertę. Šiuo atžvilgiu reikia prisiminti Zoriano Dotęgos 
Chodakowskio (Adamo Czarnockio slapyvardis, 1784-1825) 
nuopelnus. Šis savamokslis etnografas ir archeologas sudarė 
kelis lenkų, gudų ir ukrainiečių liaudies dainų rinkinius. 


Adomas Mickevičius (1798-1855) 


Adomas Mickevičius (Adam Mickiewicz) gimė Kūčių va- 
karą Naugarduke (o gal Zaosėje, netoliese esančiame kaime), 
Lietuvos Didžiojoje Kunigaikštystėje. Jo tėvas buvo miestelio 
teisininkas, tipiškas smulkiosios bajorijos atstovas. Tai pačiai 
klasei priklausanti poeto motina prieš vedybas tarnavo kam- 
barine gretimame dvare. Šiame kažkada etniškai lietuviškame 
rajone dabar gyveno gudiškai kalbantys valstiečiai, ir tautosa- 
ka, taip stipriai veikusi Mickevičių, buvo daugiausia gudiška. 
Būsimojo poeto vaikystę ir ankstyvąją jaunystę gaubė šilta 
vietinių Romos ir Graikų katalikų tradicijų atmosfera. Jis 
lankė Dominikonų ordino išlaikomą mokyklą Naugarduke, 
kurios mokymo programa buvo pakeista pagal Nacionalinės 
edukacinės komisijos nustatytus principus, o ji pati pavesta 
Vilniaus universiteto priežiūrai. Mickevičiaus būta viduti- 
nio mokinio, tačiau jis aktyviai dalyvaudavo mokykliniuose 

žaidimuose, teatro vaidinimuose ir inscenizuotuose teismo 
procesuose, rengiamuose senųjų Lenkijos tribunolų pavyz- 
džiu. Draugystės ir bendro gyvenimo kolektyve talentą, taip 
išryškėjusį tolesniame jo gyvenime, galima pastebėti jau mo- 
kymosi aukštesniojoje mokykloje laikais. Poetui buvo ketu- 
riolika metų, kai Napoleono kariuomenė žygiuodama į Rusiją 
įžengė į Naugarduką ir Napoleono brolis Jeronimas, Neapo- 
lio karalius, apsistojo jo šeimos namuose. Šio įvykio atgar- 
siams drauge su gimtųjų vietų gamtovaizdžiais ir žmonių 
tipais brandžiame poeto amžiuje buvo lemta tapti eiliuoto epo 
Ponas Tadas (Pan Tadeusz) medžiaga. 1815 metais gavęs sti- 
pendiją jis įstojo į Vilniaus universitetą, kur pirmiausia studi- 
javo tiksliuosius mokslus, paskui perėjo prie literatūros. 1819 
metais baigęs universitetą ir privalėdamas atidirbti už stipen- 
diją, jis tapo aukštesniosios mokyklos mokytoju kaimyni- 
niame Kauno mieste. Universitetiniai metai buvo vieni laimin- 
giausių jo gyvenime; labai daug žinių poetas pasisėmė ypač 
iš savo klasikinės filologijos profesoriaus Groddecko, iškilaus 
vokiečių mokslininko, ir literatūros profesoriaus Borowskio. 
Iš aukštesniosios mokyklos bei universiteto jis išsinešė tokį 
nuodugnų lotynų autorių pažinimą, kad vėliau galėjo sėkmin- 
gai dėstyti lotynų literatūrą Collėge de Lausanne Šveicarijoje. 
Be to, jo studentiškas gyvenimas pasižymėjo stipria draugyste 
ir dalyvavimu slaptose bei pusiau slaptose draugijose, jis pats 
visada būdavo tarp uoliausių organizatorių. Viena tokių drau- 
gijų, Filomatų, kaip jie save vadino, atvirai neskelbė jokių po- 
litinių tikslų. Jie dažnai rinkdavosi skaityti ir aptarti vienas 
kito eilėraščių bei kitokių rašinių įvairiausiomis temomis. Ta- 
čiau iš tiesų dėl artimų ryšių su masonais, ypač veikiami vie- 
no uolaus ložės nario, buvusio Kosciuškos būrių kareivio, var- 
du Kontrimas (tada dirbusio universiteto bibliotekininku), 
filomatai stengėsi paveikti savo kolegas pažangos ir patrioti- 
nių idėjų dvasia. Šiuo tikslu jie naudojosi pavyzdiniu konspi- 
racijos modeliu, veikdami kaip nedidelė nematoma ložė ir kur- 
dami bei skverbdamiesi į didesnes studentiškas organizacijas, 
tokias kaip Filaretų draugija. Daug laiko taip pat būdavo ski- 
riama linksmoms grupinėms iškyloms į aplinkines miškingas 
kalvas, dainoms, humoristinėms ceremonijoms ir t.t. Apskri- 
tai, kaip liudija jų veikalai bei korespondencija, Mickevičiaus 


231 


SEPTINTAS SKYRIUS 


ir jo draugų būta linksmų jaunuolių, kupinų humoro jausmo 
ir tikrai nusipelniusių „sterniečių“ pravardės, kadangi Lau- 
rence'as Sterne'as buvo vienas mėgstamiausių jų autorių. 

Pirmieji Mickevičiaus eilėraščiai — tai Voltaire'o mėgdžio- 
jimai, skirti draugams palinksminti. Panašiai kaip ir jo mo- 
delis, poetas gardžiavosi abstrakčiomis temomis, kaip, pavyz- 
džiui, La Pucelle d Orlėans adaptacijoje. Klasikinės lenkų 
poezijos mokytoju jis laikė pirmiausia Stanistawą Trembeckį. 
Tais ankstyvaisiais bandymais Mickevičius įgijo griežtos kla- 
sikinės disciplinos. Pirmasis jo paskelbtas eilėraštis „Miestie- 
tiška žiema“ („Zima miejska“, 1818) ir dabar tebelaikomas 
puikiu gyvo klasikinio eilėraščio pavyzdžiu. Jo tonas pusiau 
humoristinis, sintaksė nusižiūrėta nuo lotyniškosios, nusėta 
inversijomis; ir jau šiame pirmajame kūrinėlyje pastebimas 
vyriškas stiliaus konkretumas, laikytinas pagrindiniu Micke- 
vičiaus nuopelnu. 

Mickevičius ir jo draugai stiliumi bei dvasia buvo tiesio- 
giniai aštuonioliktojo šimtmečio įpėdiniai. Jie studijavo ne tik 
Voltaire'ą, Diderot bei Rousseau, bet ir tokius filosofus kaip 
Condillacas bei Helvėtius. Neišspausdintas, bet rankraščiais 
klajojęs tarp skaitytojų 1820 metų Mickevičiaus eilėraštis „Odė 
jaunystei“ („Oda do mtodošci“), kuriuo žavėjosi visa jaunoji 
karta, — tai tokia masoniška daina, kviečianti žmogų „įstumti 
planetą“ į naujus kelius, susijungti su altruistinės meilės jė- 
gomis, šturmuoti „rūmus ateities“ ir pasiruošti sutikti žmonių 
laisvę. Eilėraštis pasižymi daugybe aliuzijų į klasikinę mitolo- 
giją. Įdomu paminėti, jog tais pačiais metais Mickevičius 
parašė „Himną Apreiškimo Šv. M. Marijai dieną“, ir tas su- 
tapimas, atrodo, patvirtinta romantizmą buvus politine-misti- 
ne srove. Kitas Mickevičiaus eilėraštis „Bulvė“ („Kartofla“, 
parašytas 1819 metais) nusipelno mūsų dėmesio kaip humo- 
ristinis Amerikos atradimo paveikslas. Tai klasikiniais dviei- 
liais parašyta istorija, pasakojanti, kaip Kolumbą viduryje 
vandenyno sustabdo graikų dievai, kurie, išvaryti iš Europos, 
dabar pavydžiai saugo savo valdas Amerikos žemyne. Tačiau 
Kolumbo žygio likimas yra nulemtas krikščioniškajame dan- 
guje. Ten kai kurie šventieji smarkiai priešinasi šiai ekspedi- 
cijai, nes jau regi indėnų žudynes. Tarp įtikinėjančiųjų suteik- 
ti leidimą atrasti Ameriką yra šv. Dominykas, pavaizduotas 

labai nepalankiai, kaip albigensų žudikas. Šv. Dominykas pa- 
siekia pergalę, kai prieš šventųjų draugiją palaiko iškėlęs bul- 
vę ir meta ją ant svarstyklių: palaima, kurią šis augalas teikia 
alkanajai gyventojų daliai, nusveria indėnų ašaras. Šv. Rapo- 
las dar išpranašauja Amerikos ateitį: 


Tada virš Naujojo Pasaulio laisvės žvaigždė nušvis, 
Dorybė ir mokslas po jos šviesa susiglaus. 
Vienuolių pančiai, tironų sugrius siaubai, 

Auksinis Kapitolijus dangun įrems laisvus stogus, 
Prieš jį liaudis nustebusių žemiečių klaupsis, 

O Liaudis-Karalius skeptru lygiai visus valdys, 

Po savo kojom pamynus tironus senuosius, 

Ir iš laisvos kibirkšties Europoje įžiebs naujas ugnis. 


Mickevičiaus mokytojavimo metai Kaune buvo gana niū- 
rūs, kadangi jis tik retkarčiais galėjo aplankyti savo draugus 
Vilniuje; be to, poetą prislėgė nelaiminga meilė. Mickevičiaus 
jausmams Marylai Wereszczak dėl jo šlovės buvo lemta tapti 
savotišku romantiškos meilės archetipu lenkų literatūroje. 
Maryla buvo kilusi iš pasiturinčios dvarininkų šeimos. Nepai- 
sant jausmų, ji atsisakė tekėti už beturčio mokytojo, suteikusi 
pirmenybę grafui. Atrodo, vėliau ji to gailėjosi. Kaune Micke- 
vičius vieną po kito atrado Schillerį, Goethę, Byroną ir pradėjo 
rašyti balades. Pirmosios jo eilėraščių knygos Baladės ir roman- 
sai (Ballady i romanse) pasirodymas 1822 metais galutinai atvė- 
rė Lenkijoje romantizmo erą. Šio tomelio pratarmė - tai naujos 
srovės manifestas, tačiau patys eilėraščiai ją skelbė dar aiškiau: 


Romantika Romantycznosč 
Methinks, I see... Where? Methinks, I see... Where? 
In my mind 's eyes. - In my mind's eyes. 

Shakespeare Shakespeare 
Aš, regis, matau... O kame? Zdaje mi się, že widzę... Gdzie? 
Sielos savo akyse. Przed oczyma duszy mojej. 
Miela mergaite! Stuchaj, dzieweczko! 
- Ji neatsako - Ona nie stucha - 
Saulė jau tamsą išsklaidė! To dzien bialy! to miasteczko! 
Bet nė gyvos dar dvasios ant tako. Przy tobie nie ma žywego ducha. 
Ko tu čia ieškai? Ko čia klajoji? Co tam wkolto siebie chwytasz? 
Ką vadini čia? Kam tu čia moji? Kogo wotasz, z kim się witasz? 
- Ji neatsako. — Ona nie stucha. - 

Ir lyg uola ji sustingo - 

Nieko nemato aplinkui. 

Įremia drumstą ir klaikų 

Žvilgsnį į saulėtą tolį. 

Stveria kažką ir kažką tarsi laiko - 
Verkia ir juokias, keistuolė. 


„Jasiau! Ar tu čia? Mano berneli! 
Tu ir kape saugai žodį. 
Cit! Menkas triukšmas mus gali 
Pamotei piktai išduoti. 


Bet... Teišgirsta! Mielo neliko - 
Šaltas kapelis išdygo... 

Tu jau numiręs? Visko netekęs? 
Kam toji baimė? Kam abejonės? 
Tavo šis veidas, tavo šios akys! 
Tavo ir baltas marškonis! 


Visas išbalęs lyg sniegas, 
Rankos - tarytum ledinės! 
Nebesušildo jų niekas. 
Glauskis prie mano krūtinės! 


Ak, kaip kape tau šalta! Kaip juoda! 
O kiek jau laiko be saulės! 

Vesk ten mane - nusibodo 

Šitas pasaulis. 


Žmonės prarado jau širdį - 
Verkiančią pirštais jie bado; 
Aš prabylu - jie negirdi, 

Aš štai regiu - jie nemato. 


Dieną ateitum... Gal aš sapnuoju? 


Ne, ne... Štai glostau Jasiaus rankelę... 


Ko tu dairaisi į kelią? 
Dar juk gaidys negiedojo! 


Dieve, pragydo! Jau? Argi? 
Dažo saulėtekis langą. 

Ir išsiskirti vėl tenka! 

O varge varge!..“ 


Šitaip mergaitė mylimą šaukia. 
Vejasi, klumpa, vaitoja. 
Renkasi žmonės ir auksaplaukę 
Gatvėje glaudžiai apstoja. 


To jak martwa opoka 

Nie zwrėci w stronę oka, 

To strzela wkoto oczyma, 

To się izami zaleje; 

Coš niby chwyta, coš niby trzyma; 
Rozplacze się i zašmieje. 


„Tyžeš to w nocy? - To ty, Jasieūku! 
Ach! i po šmierci kocha! 

Tutaj, tutaj, pomalenku, 

Czasem ustyszy macocha! 


„Niech sobie styszy, juž nie ma ciebie! 
Juž po twoim pogrzebie! 

Ty juž umarteš? Ach! ja się boję! 
Czego się boję mego Jasienka? 

Ach, to on! lica twoje, oczki twoje! 
Twoja biata sukienka! 


„I sam ty biaty jak chusta, 
Zimny, jakie zimne dlonie! 
Tutaj polož, tu na lonie, 
Przycišnij mnie, do ust usta! 


„Ach, jak tam zimno musi byč w grobie! 
Umarteš! tak, dwa lata! 

Wež mię, ja umrzę przy tobie, 
Nie lubię šwiata. 


„Žle mnie w ztych ludzi thumie, 
Ptaczę, a oni szydzą; 

Moėwvie, nikt nie rozumie; 
Widzę, oni nie widzą! 


„Šrėd dnia przyjdž kiedy... To može we šnie? 


Nie, nie... ttzymam Ciebie w ręku 
Gdzie znikasz, gdzie, mėj Jasienku! 
Jeszcze wczešnie, jeszcze wczešnie! 


„Moj Bože! kur się odzywa, 
Zorza btyska w okienku. 

Gdzie zniktes! Ach! st6j, Jasieūku! 
Ja nieszczęšliwa.“ 


Tak się dziewczyna z kochankiem piešci, 


Biežy za nim, krzyczy, pada; 
Na ten upadek, na gtos bolešci 
Skupia się ludzi gromada. 

„Melskitės dievui! Jasiaus tai siela! — 


Šnabždasi žmonės suklusę. — 
Jasius aplankė savo Karusę, 
Savo vienintelę mielą!“ 


Aš stebuklu tuo linkęs tikėti. 
Maldą skubu sukalbėti. 


„Miela mergaite! - girdim barzdoto 
Senio pamokslą. - Man regis — 

Ir akiniai čia nieko nerodo. 

Nieko nemato ir akys. 


Dvasios - gryniausia pasaka, žmonės! 


Prietarai, aišku, laukiniai. 
Jūs patikėjot vargšės ligonės 
Kliedesiu“, - aiškina miniai. 


„Ji, - atsakiau aš seniui, - tai jaučia. 
Žmonės ja tiki. Man regis — 
Jausmas pasako žymiai daugiau čia 
Nei akiniai arba akys. 

Tu juk negyvą tiesą tegynei. 

Ji ir neleidžia patirti 

Tau šio stebuklo, pažįstamo miniai. 
Žvelk širdimi tik į širdį!“ 


(Vertė Eduardas Mieželaitis) 


„Mowcie pacierze! - krzyczy prostota — 
Tu jego dusza byč musi. 

Jasio byč musi przy swej Karusi, 

On ją kochal za žywota!“ 


I ja to styszę, ija tak wierzę, 
Placzę i mėowię pacierze. 


„Stuchaj, dzieweczko!“ - krzyknie šrėd zgielku 
Starzec i na lud zawola: 

„Ufajcie memu oku i szkietku, 

Nic tu nie widzę dokola. 


„Duchy karczemnej tworem gawiedzi, 
W gltupstwa wywarzone kužni. 
Dziewczyna duby smalone bredzi, 

A gmin rozumowi blužni.“ 


„Dziewczyna czuje - odpowiadam skromnie - 
A gawiedž wierzy glęboko; 

Czucie i wiara silniej mėwi do mnie 

Niž mędrca szkielko i oko. 


„Martwe znasz prawdy, nieznane dla ludu, 
Widzisz šwiat w proszku, w každej gwiazd iskierce; 
Nie znasz prawd žywych, nie obaczysz cudu! 

Miej serce i patrzaj w serce!“ 


(1821) 


Regisi, tas „Romantikos“ senis bus ne kas kitas, o raciona- 
lusis profesorius Janas Šniadeckis. Jei Mickevičiaus įvykdyta 
revoliucija akimirksniu netapo romantizmo dvasios pergale 
prieš racionalizmą, tai neabejotinai buvo kalbos pergalė. 
Klasikinė poezija panėšėjo į mokslinčių pratimus mokslin- 
čiams. Ir staiga tarnaitės, liokajai ir vos pramokę skaityti žmo- 
nės pradėjo poezijoje rasti kažką artima savo širdžiai ir supran- 
tama be jokių ypatingų studijų. Tuo galima paaiškinti Baladžių 
ir romansų populiarumą žemesniuosiuose visuomenės sluoks- 
niuose. Mickevičius imdavo fantastinius tautosakos motyvus 
ir kurdavo iš jų eilėraščius, kartais, nors retokai, imituodamas 
liaudies dainų ritmiką. Stebuklingų ir juokingų dalykų mišinys 
tuose eilėraščiuose primena Ovidijų. Baladėse taip pat galima 
jausti poeto vaikystės žemę - nimfų apgyventą spygliuočių 


miškų ir švarių ežerų Lietuvą. 

Antrajame Mickevičiaus eilėraščių tome, išleistame 1823 
metais, randame du didesnės apimties eiliuotus kūrinius: 
poemą Gražina su paantrašte Lietuvių sakmė ir antrąją bei 
ketvirtąją Vėlinių dalį. Gražina - tai lietuvės moters vardas, 
reiškiantis „gražioji“. Poemoje derinamas geležinis eilučių 
ritmas, griežta sintaksė ir siužetas, kupinas romantikų pamėg- 
tų motyvų, tokių kaip naktis, šarvų spindesys, debesuotas 
dangus, mėnulis, pilies vartai ir t.t. Kaip ir daugelyje anks- 
tyvųjų kūrinių, Mickevičius nukelia veiksmą į savo gimtąjį 
kraštą. Gražinos veiksmo vieta - Naugarduko pilis, laikas — 
keturioliktojo šimtmečio pabaiga, t.y. viduramžiai. Lietuvos 
kunigaikštis Liutauras sudaro sutartį su teutonų riteriais, įsi- 
pareigodamas kovoti kartu su jais prieš didįjį Lietuvos kuni- 
gaikštį, kuriam jaučia pagiežą. Jo žmona Gražina sužino apie 
vyro poelgį ir šiam užmigus užsideda jo šarvus. Palaikyta ku- 
nigaikščiu ji nuveda jo karius prieš teutonų riterius. Gražina 
miršta nuo žaizdos, gautos mūšio lauke, tačiau teutonų rite- 
riai sumušami. Jos vyras, gailėdamasis dėl savo poelgio, nu- 
sižudo šokdamas į Gražinos palaikus ryjantį laidotuvių laužą. 
Didvyriškos moters paveikslas žavėjo publiką (pavyzdžiui, 
aštuonioliktojo amžiaus prancūzų rašytojo Floriano roman- 
suose); sutinkame ją ir Mickevičiaus Baladėse bei kituose anks- 
tyvuosiuose jo talento bandymuose. Tai erotinių savybių ne- 
turinti herojė - žmona, vadė. 

Ruošdamasis rašyti Gražiną, Mickevičius studijavo senąsias 
kronikas, bet iš tikrųjų istoriniams įvykiams suteikė gana sve- 
timą viduramžiams prasmę; tad Gražiną galima laikyti poema, 
smerkiančia kolaboravimą su priešu. O dėl kunigaikščio savi- 
žudybės, teks pripažinti, jog tai grynai romantinis sumany- 
mas. Pridurkime, jog dirbdamas prie Gražinos Mickevičius 
pradėjo versti Byrono poemą Giaour. 

Kita poema iš 1823 metų tomelio - tai Vėlinių (Dziady) pra- 
džia. Užbaigta gerokai vėliau, o greičiau — niekada, kadangi 
ir pats autorius žiūrėjo į ją kaip į tam tikrą „besirutuliojantį 
veikalą“, ši poema tapo pagrindiniu Mickevičiaus teatriniu 
pasiekimu. Be to, tai tipiškiausias lenkų romantizmo teatro 
veikalas. Jo sąrangos - tarytum pagal sapno logiką sujungtų 
fragmentų - prasmė užsieniečiui sunkiai suvokiama. Todėl 
reikia paaiškinti, kad Kaune ir Vilniuje Mickevičius parašė tik 

pirmosios dalies apmatus ir visą antrąją bei ketvirtąją dalį, 
kurios buvo paskelbtos 1823 metų tomelyje. Vėliau Drezdene 
jis parašė trečiąją dalį, kuri eina po pirmosios ir ketvirtosios. 
Tad visą eiliuotą dramą galima iš esmės suskirstyti į vadina- 
mąsias Vilniaus Vėlines ir Drezdeno Vėlines. Tik neeilinio įžval- 
gumo žmogus galėjo bandyti atgaivinti dramą pasitelkdamas 
tautosakoje išlikusius sakralinius praeities vaidinimus. Micke- 
vičiaus laikais Lietuvos Didžiosios Kunigaikštystės valstiečiai 
per Vėlines tebesirinkdavo atkampiose koplyčiose atlikti pa- 
goniškų apeigų: iškviesti mirusiuosius ir aukoti jiems maistą. 
Paprastai apeigoms vadovaudavo kaimo vyresnysis ar net 
vietinis kunigas, pro pirštus žiūrėjęs į jų papročius, ateinan- 
čius iš amžių glūdumos. Nuo šitų liaudies apeigų, vadinamų 
Todėl antrojoje dalyje matome valstiečius nakčia kartojančius 
užkeikimus ir susitikinėjančius su dvasiomis. Pirmiausia pasi- 
rodo „lengvosios“ dvasios - du labai jau rokoko stiliaus che- 
rubinai, negalintys įžengti į dangų, nes buvo per daug laimin- 
gi žemėje. Jie paprašo garstyčios grūdų ir, prieš palikdami 
koplyčioje susirinkusius žmones, šitaip juos perspėja: 


Nes atminkit - taip viešpats paskyrė, Bo stuchajcie i zwažcie u siebie, 


Ir todėl pagal valią dangaus, Že wedlug Božego rozkazu: 
Kas šios Žemės vargų nepatyrė, Kto nie doznal goryczy ni razu, 
Tas saldybių dangaus neragaus.* Ten nie dozna stodyczy w niebie. 


Paskui pasirodo „sunkioji“ dvasia - valstiečio vaizduotei pri- 
taikyta Tantalo versija —- blogojo dvarponio vėlė. Ji apsupta 
plėšriųjų paukščių, kurie nusigriebia kiekvieną jai aukojamo 
maisto kąsnį. Kadangi dvarininkas skriaudė baudžiauninkus, 
niekas iš gyvųjų negali jam padėti, o tie plėšrieji paukščiai — 
tai kažkada kankintų valstiečių vėlės: 


Nežinosiu džiaugsmų valandos. Tak muszę dręczyč się wiek wiekiem, 


Tu teisingai baudi, visagali! Sprawiedliwe zrządzenia Bože! 
Kas nebuvo žmogum niekados, Bo kto nie byl ni razu cztowiekiem, 
Tam žmogus ir padėti negali. Temu czltowiek nic nie pomože. 


Trečioji dvasia priklauso tarpinei kategorijai „tų, kurie ne- 
gyveno nei žmogui, nei pasauliui“: jauna piemenaitė, taip pat 


* Vėlines vertė Justinas Marcinkevičius. 

rokoko pastoralių stiliaus, iš per didelio išdidumo atstum- 
davusi vaikinų meilę, dabar nenori jokio per apeigas aukoja- 
mo maisto. Ji teprašo jaunų valstiečių sugriebti ją už rankų ir 
nusitraukti į žemę, bet ji - vaiduoklis, jos neįmanoma pasiekti: 


Atsiminkit todėl ir klausykit, Bo stuchajcie i zwažcie u siebie, 
Nes tokia jau aukščiausio valia: Že wedtug Božego rozkazu: 

Kas nepalietė žemės nė sykį, Kto nie dotkną! ziemi ni razu, 
Tam į dangų įeit nevalia. Ten nigdy nie može byč w niebie. 


Tad šių scenų teikiami pamokymai kyla šiek tiek iš liaudies 
išminties, šiek tiek — iš švietimo epochos filosofijos, o dvasių 
skirstymas į kategorijas greičiausiai primena Pope'o Garbanos 
pagrobimą. Paskutinė (nekviesta) pasirodo romantiško jaunuo- 
lio (nusižudžiusio Verterio?) vėlė. Ji visiškai nieko nekalba, 
tik žiūri į merginą minioje. Šis personažas susieja apeigas 
koplyčioje su kitu dramos veiksmu, kuriam šios apeigos yra 
nelyginant uvertiūra. Ir iš tikrųjų — antrosios dalies sąranga 
operinė, su valstiečių chorais, dvasių arijomis, duetais bei re- 
čitatyvais. Jos pagrindinis ritmas - keturskiemenis chorėjas, 
cezūros padalytas į dvi lygias dalis. Tai pirmasis lenkų lite- 
ratūros kūrinys, persmelktas tokios nenusakomos nuotaikos. 

Kitoje (ketvirtojoje) dalyje kuriamai ypatingai atmosferai 
tenka dar svarbesnis vaidmuo. Vakaras. Parapijos kunigas sė- 
di vienas su savo vaikais (tai Graikų katalikų kunigas, našlys). 
Jį aplanko keistas nepažįstamas jaunuolis, kurio nerišli kalba 
verčia kunigą laikyti jį arba pamišėliu, arba vaiduokliu. Po ku- 
rio laiko kunigas atpažįsta savo buvusį mokinį Gustavą. Ket- 
virtąją dalį ir sudaro Gustavo monologas, sklindantis tarytum 
iš kapo, istorija apie nelaimingą meilę, pasakojama būtybės, 
kuri gali priklausyti tiek mirusiesiems, tiek gyviesiems. Gus- 
tavo istorija — tai jo paties sielos teismas; jis pasakoja, kaip at- 
rado „šlykščiąsias knygas“ - sentimentaliąją literatūrą, skati- 
nusią ieškoti idealios meilės; kaip jis išvydo ją; kaip buvo 
atstumtas, nes mylimoji pasirinko pasaulio turtus. Visą mo- 
nologą skirsto į dalis laikrodžio, mušančio pirmiausia meilės, 
paskui nevilties ir galiausiai įspėjimo valandą, dūžiai. Nu- 
skambėjus antrajam dūžiui, Gustavas nusiduria, bet nekrinta. 
Suskambus trečiajam, jis išnyksta. Ketvirtoji dalis, iš šio at- 
pasakojimo atrodanti beprasmiška, vis dėlto yra kupina stip- 
rių poetinių ir draminių efektų. Jos galia - tai, ką galėtume 

pavadinti „objektyviuoju lyrizmu“ - tai toks būdingas Micke- 
vičiui sugebėjimas konkrečiais vaizdais įkūnyti aistros protrū- 
kius. Mes čia susiduriame su realistiniu širdies dienoraščiu 
ir tuo pat metu - su skelbiamu individualizmo, kaip revoliu- 
cinės jėgos, nukreiptos prieš socialinę santvarką, darančią 
meilę priklausomą nuo klasinio susiskirstymo, manifestu. Ka- 
dangi Gustavo monologas remiasi laisvu asociacijų srautu, 
pateisinamu tariamu pamišimu, kūrinyje naudojama ekspre- 
sionistinė technika, teikianti plačių galimybių šiuolaikiniams 
režisieriams. 

Prieš pereinant prie paskutiniosios Vėlinių dalies (parašytos 
Drezdene), praverstų šiek tiek biografinių žinių. 1823 metais 
caro valdžia prispaudė jaunimo judėjimą Lietuvoje. Tai su- 
tapo su Aleksandro I atsimetimu nuo liberalios politikos, be 
to, tai buvo akcija, nukreipta prieš Vilniaus mokyklų sistemos 
superintendantą kunigaikštį Adamą Czartoryskį, o šią akciją 
vykdė jo priešai, vadovaujami senatoriaus Novosilcovo. Buvo 
ne tik suimti keli aukštesniųjų mokyklų mokiniai (nuo dvyli- 
kos iki šešiolikos metų amžiaus), visam gyvenimui išsiųsti į 
Rusiją tarnauti eiliniais kareiviais, bet susekti ir filomatai (dalį 
svarbių žinių policijai pranešė šnipas iš Frankfurto prie Mai- 
no, sugebėjęs surinkti informaciją apie Vilniaus studentų or- 
ganizacijas, kadangi jos palaikė ryšius su panašiomis grupė- 
mis Vokietijoje). 1823 metų spalio mėnesį Mickevičius, kaip 
ir jo draugai, buvo suimtas ir apie pusmetį laikomas kalėjimu 
paverstame Bazilijonų vienuolyne. Teismo paskelbti nuo- 
sprendžiai buvo gana švelnūs. Mickevičiui uždraudė gyventi 
Lietuvoje arba kurioje nors kitoje vadinamųjų „vakarinių gu- 
bernijų“. Jis privalėjo pasiduoti valdžios dispozicijon Rusijoje, 
kur jam turėjo būti suteikta mokytojo vieta. 1824 metų lapkri- 
čio mėnesį jis atvyko į Sankt Peterburgą; ir prasidėjo tai, kas, 
kaip vėliau paaiškėjo, lenkų poetui tapo triumfine tremtimi. 
Kadangi filomatai palaikė ryšius su panašiomis organiza- 
cijomis Rusijoje, jauni rusų inteligentai jį sutiko kaip „saviš- 
kį“. Be to, masoniški ryšiai taip pat davė naudos. Galimas da- 
lykas, Mickevičius įstojo į masonų ložę Rusijoje; šiaip ar taip, 
kaip tik ten jis susipažino su rusų masonų mėgstamo aštuo- 
nioliktojo šimtmečio autoriaus Louis Claude'o Saint-Martino 
raštais, kurių įtaka jaučiama daugelyje poeto kūrinių. 

Prieš atvykdamas į Rusiją, Mickevičius jau garsėjo litera- 
tūriniuose sluoksniuose, ir jeigu pridursime, jog tai buvo 
nemanieringas, gero intelektualinio išsilavinimo žmogus, ap- 
dovanotas sugebėjimu improvizuoti (prancūzų kalba, kadangi 
rusiškai jis kalbėjo silpnai), o tai anais laikais ypač vertinta, 
neteks stebėtis, kad rusai, pas kuriuos poetas lankydavosi, 
laikė jį be galo patraukliu. Geriausi Mickevičiaus draugai 
Sankt Peterburge buvo Kondratijus Rylejevas ir Aleksandras 
Bestuževas, ir galimas dalykas, kad jeigu poetas būtų likęs 
Sankt Peterburge, jį būtų ištikęs šių dviejų dekabristų vadų 
likimas. Tačiau jis gavo vietą Odesos licėjuje ir 1824-1825 
metų žiemą persikėlė į Rusijos pietus, visą šalį skersai perva- 
žiavęs pašto rogėmis. Odesa buvo margas uostas, javų preky- 
bos centras su įvairiataute kolonija, itališka opera, pokyliais 
ir visuomenės susirinkimais. Mokytojo darbas buvo simbo- 
linis, ir Mickevičius gyveno, jo paties žodžiais tariant, „tary- 
tum paša“, apsuptas moterų, vieną kurių, būtent Karoliną 
Sobanską, aptinkame jo poezijoje. Karolina (mergautinė pa- 
vardė - Rzewuska), lenkų rašytojo Henryko Rzewuskio sesuo, 
buvo ir generolo Witto, vyriausio pietinės Rusijos kariuo- 
menės vado (garsiosios Sofijos Potockos sūnaus iš jos pirmo- 
sios santuokos), meilužė. Ji buvo susijusi su Rusijos slapto- 
siomis tarnybomis, ir, atrodo, šios agentės raportas apie gerą 
jos meilužio Mickevičiaus elgesį turėjo teigiamą įtaką po 
kelerių metų suteikiant poetui pasą išvykti į užsienį. Ekskur- 
sija į Krymą generolo Witto ir ponios Sobanskos draugijoje 
paskatino Mickevičių parašyti garsiuosius Krymo sonetus 
(Sonety krymskie), išleistus Maskvoje 1826 metais ir greitai 
išverstus į rusų kalbą. Šis kūrinys Rusijoje buvo uoliai ver- 
čiamas visą devynioliktąjį ir dvidešimtąjį šimtmetį. Litera- 
tūrinę soneto formą atgaivino vokiečių romantikai, tačiau 
Mickevičius mokėsi ir iš Petrarcos. Odesoje jis parašė dvide- 
šimt dviejų meilės sonetų ciklą: Krymo sonetai — tai lyg ir jų 
tęsinys. Meilės sonetai ir Krymo sonetai drauge sudaro vidinės 
patirties, išreiškiamos tuo, ką galima pavadinti „objektyviais 
atitikmenimis“, dienoraštį. Mickevičius, daugeliu požiūrių 
būdamas klasicizmo ir romantizmo ribos poetas, čia perauga 
tuos skirstymus, išlaikydamas ramų bei aiškų stilių ir visiškai 
valdydamas medžiagą. Meilės sonetuose poetas grįžta prie 

savo idealios meilės Marylai, pereina prie juslinių Odesos 
meilės nuotykių (nieko bendra neturinčių su efemerišku ro- 
mantikų požiūriu į meilę) ir baigia karčiai atsisakydamas 
trumpalaikių ryšių su moterimis. Krymo sonetus galima laikyti 
labai simboliška poeto jausmų išraiška juos atitinkančiais 
gamtovaizdžiais. Jis pasitelkia du pagrindinius simbolius: jū- 
ros - gyvenimo erdvės, nuotolių, kelionių į nežinomą tikslą, 
aistrų audrų; ir kalno - virš kasdienybės šurmulio iškilusios 
vietos, didingumo ir pakilios nuotaikos. Mickevičius teisingai 
vadintas „permainų poetu“; bandymas pasiekti tai, kas yra 
priekyje, už dabarties akimirkos, naują vidinės raidos stadiją, 
jau pastebimas visame sonetų cikle. Drąsios metaforos sklei- 
džiasi drauge su vyriška eilučių jėga. Vaizduodamas jojimą 
šuoliais, jis sako: 


Vaiduokliški miškai, krantai ir akmenojus 
Sukepusiam vyzdy lyg krištole ryškėja.* 
„Baidarai“ 


Jak w rozbitym žwierciedle, tak w mym spiektym oku 
Snują się mary lasėw i dolin, i gtazėw. 
„Bajdary“ 


Arba kalbėdamas apie jūrą taria: 


Jos gausmas šviesomis kaip tigro akys mėtos [...]. 
„AĄlušta dieną“ 


W jego szumach gra šwiatlo jak w oczach tygrysa. 
„Aluszta w dzien“ 


Žvelgdamas nuo kalno į jūrą, jis mato, kaip „ties gelmėm 
banga vos vos sujunda. Ten ilsisi laivai ir gulbės plauko lėtos“ 


(„Alušta dieną“), „kaip banginių tuntai tuoj krantus apspinta“ 
(„Ajudahas“), t.y. bangų mūšą: 


Ana glębinie fala lekko się kotysa 
I kąpią się w niej floty i stada labędzi. 
„Atuszta w dzien“ 


Jak wojsko wielorybėw zalegając brzegi. 
„Ajudah“ 


* Krymo sonetus vertė Vincas Mykolaitis-Putinas. 


241 


SEPTINTAS SKYRIUS 


Visas Krymo pusiasalis jam tampa laivu, ir poetas kreipiasi 
eilėmis į aukščiausią jo viršukalnę: 


Tu Krymo laivo stiebe, didis Čatyrdahe! 
„Čatyrdahas“ 


Maszcie krymskiego statku, wielki Czatyrdahu! 
„Czatyrdah“ 


Aliuzijomis į islamiškąją poeziją Krymo sonetuose Micke- 
vičius išreiškia vietinį rytietišką koloritą, o daugelio turkiškų 
žodžių, nerandamų lenkiškuose žodynuose, vartojimas sukėlė 
Varšuvos klasicistų įtūžį. Tad Mickevičius atidavė duoklę 
rytietiškų motyvų literatūroje madai, kaip tai darė Goethe ir 
Byronas, jau neminint Delacroix tapybos. Rytai labai jaučiami 
jo sonetuose apie Krymo musulmoniškos praeities griuvėsius, 
kur kapas tampa reikšmingu žmogiškųjų aistrų netvarumo 
simboliu, o nakties vaizdas: 


Žiedų harmonija - vėsos kvapai naktiniai [...) 
„Alušta naktį“ 


Powietrze tchnące wonią, tą muzyką kwiatow [...] 
„Atuszta w nocy“ 


primena arabų poezijos motyvus, kupinus juslinės kontemp- 
liacijos. 

Krymo sonetai, kaip ir vėliau Romoje bei Lozanoje parašyti 
eilėraščiai, pelnytai minimi tarp didžiausių lenkų lyrikos 
pasiekimų. 

Perkeltas valdžios įsakymu į Maskvą, Mickevičius ten nu- 
vyko 1826 metų pradžioje, tuo metu, kai tarp inteligentų po 
nenusisekusio dekabristų maišto vyravo ypač prislėgta nuo- 
taika. Jis sukinėjosi literatūriniuose salonuose, kur susirado 
naujų draugų - Baratynskį, Pogodiną, Liubomudryje („išmin- 
ties mylėtojų“) grupę: Venevitinovą, Chomiakovą, Ivaną Kire- 
jevskį; taip pat Sergejų Sobolevskį, artimą Puškino bičiulį, ir 
pagaliau patį Puškiną, kai šis atvyko į Maskvą tų pačių metų 
pabaigoje. Tas susitikimas vertas atskiro skyriaus tiek lenkų, 
tiek rusų literatūros istorijoje, kadangi abu poetai vėliau mini 
vienas kitą savo veikaluose. Tarp Mickevičiaus draugų reikė- 
tų paminėti ir jauną poetę Karoliną Jaenisch. Ji pirmoji vertė 
jo eilėraščius (taip pat ir Puškino) į vokiečių kalbą ir vėliau 

užėmė garbingą vietą rusų poezijoje Pavlovos pavarde, ište- 
kėjusi uš romanisto Pavlovo. 

1828 metais Sankt Peterburge Mickevičius išleido poemą 
Konradas Valenrodas (Konrad Wallenrod). Ji visiškai skiriasi nuo 
sonetų ir atrodo „baironiškiausia“ iš visų jo kūrinių. Tai ei- 
liuota sakmė, kurios tema, kaip ir Gražinos, greičiausiai paim- 
ta iš senųjų Lietuvos kronikų. Amerikietis, skaitydamas šią 
sakmę, neišvengiamai prisimins romantiškas apysakas apie 
baltųjų gyvenvietėse išauklėtus indėnus, kurie, atsiliepdami 
į prigimties šauksmą, grįžta pas savo gentainius keršyti balta- 
jam Žmogui. Konradas, herojus, gimęs pagoniškoje Lietuvoje, 
buvo teutonų riterių per vieną jų žygių į Lietuvą paimtas ne- 
laisvėn ir išauklėtas krikščioniu. Savo narsumu jis užkopė į 
pačią ordino hierarchijos viršūnę ir buvo išrinktas didžiuoju 
magistru bei vyriausiuoju vadu. Tačiau kartą senam lietuvių 
dainiui leidžiama palinksminti riterius. Giedodamas kitiems 
nesuprantama kalba, jis pažadina herojaus širdyje protėvių 
šauksmą. Kad atkeršytų už gimtajai šaliai ordino padarytas 
skriaudas, Konradas vadovauja karo žygiui taip, jog teutonų 
kariuomenė patiria triuškinantį pralaimėjimą. Be to, poema 
turėjo epigrafą iš Machiavelli, patariantį būti vienu metu lape 
ir liūtu. Nors politinė prasmė kiekvienam lenkų skaitytojui 
buvo akivaizdi, jos, atrodo, neįžvelgė poemą praleidusi Peter- 
burgo cenzūra. Vis dėlto Novosilcovas, perskaitęs ją Varšu- 
voje, atsiuntė aliarmuojantį raportą su veikalo analize, kurios 
galėtų pavydėti bet kuris literatūros kritikas. Tačiau kadangi 
politinės policijos vadovas Beckendorffas neapkentė Novo- 
silcovo, 1829 metais pasirodė antrasis Konrado Valenrodo 
leidimas - tiesa, su tam tikromis įžanginėmis pastabomis, ku- 
riose Mickevičius atidavė pagarbos duoklę „tautų tėvui“ carui 
Nikolajui I. Iš visų Mickevičiaus kūrinių labiausiai politiškai 
angažuotas Konradas Valenrodas stipriai paveikė jaunąją kartą, 
nors daug kas iš krikščioniškosios etikos pozicijų prikaišiojo 
jam išdavystės šlovinimą. 

Antrasis Mickevičiaus eilėraščių leidimas, išėjęs Sankt Peter- 
burge 1829 metais, turėjo pratarmę, pavadintą „Apie Varšuvos 
kritikus ir apžvalgininkus“, kurioje pergalingai besiveržiančios 
romantizmo srovės ideologas su nežabota ironija triuškino sa- 
vo oponentus iš Varšuvos „gero skonio“ periodinių leidinių. 

Mickevičiaus pastangos gauti kelioninį pasą, tiesą sakant, 
gydymosi tikslais, su keleto draugų pagalba galų gale pasi- 
baigė sėkmingai. 1829 metų pavasarį jis išplaukė iš Kronštato, 
kaip tik suspėjęs išvengti gresiančio paso atėmimo. Iš Rusijos 
jis išsivežė kitokios rūšies poemą, liudijančią žavėjimąsi arabų 
poetais, kurių vertimus buvo skaitęs. Faris (parašytas Peterbur- 
ge 1828 ir išleistas 1829 metais) sukurtas pagal „kasidos“ (ly- 
rinės panegirinio eilėraščio formos) pavyzdį. Jame šlovinamas 
vienišas beduinų raitelis, drąsiai šuoliuojantis per dykumą. 
Esama anekdoto, kad ši idėja Mickevičiui gimusi važiuojant 
trikinke Peterburgo gatvėmis. Beprotiškas lėkimas pirmyn, 
žinoma, turi simbolinę prasmę ir reiškia mistinės sąjungos su 
dievybe siekį. Štai dvi paskutinės eilutės: 

Kaip bitė, leisdama geluonį, ir širdį kartu palaidoja, 

Taip aš paskui mintį sielą danguje paskandinau! 

Jak pszczola topiąc žądlo i serce z nim grzebie, 

Tak ja za myšlą duszę utopitem w niebie! 


Keliaudamas per Vokietiją su draugu Edwardu Odyniecu 
(menkesnės reikšmės poetu), Mickevičius Veimare užsuko 
pareikšti pagarbos Goethei ir buvo jo širdingai priimtas; po 
to, persikėlęs per Alpes, nuvyko į Romą. Čia jis atrado įvai- 
riatautę draugiją, ne itin besiskiriančią nuo maskviškės; sutiko 
ten net kai kurių draugų rusų - kunigaikštienę Volkonskąją 
ir Sobolevskį, taip pat lenkų (tarp kurių buvo jauna, skaisti 
mergaitė Henrietta Ewa Ankwicz, atrodo, tapusi jo platoniška 
mylimąja) ir kelis amerikiečius, pavyzdžiui, Jamesą Fenimo- 
re'ą Cooperį, su kuriuo mėgdavo jodinėti po Romos apylin- 
kes. Jo viešnagės Romoje laikotarpis buvo paženklintas stiprių 
religinių jausmų ir net pamaldumo antplūdžio, tad vadina- 
moji „Romos lyrika“ savo gelme šiek tiek primena anglų me- 
tafizinius poetus. Kaip ir eilėraščiai, parašyti tik išvykus iš 
Romos, ji siekia pačią Mickevičiaus vidinių prieštaravimų 
šerdį: švietimo epochos palikuonis ryžtingai stoja prieš Proto 
puikybę, teigdamas Tikėjimo nuolankumą. Mickevičiaus ne- 
abejotinai būta intuityvaus charakterio, tad neatsitiktinai jis 
pirmasis pristatė Emersoną Paryžiaus publikai. Tačiau tikė- 
jimas širdies tiesa nesušvelnino konflikto tarp jo paties pui- 
kybės ir ortodoksinės religijos reikalaujamo nuolankumo, tad 

jo religinėje lyrikoje esama nuolatinės įtampos tarp šių dvie- 
jų polių. 

Žinios apie Varšuvos sukilimo pradžią pasiekė Mickevičių 
Romoje, tačiau jis ilgai svyravo, kol nusprendė jungtis prie 
savo tėvynainių; kelionės išlaidas iš dalies apmokėjo bičiulis 
rusas Sobolevskis. Dėl ne visai aiškių priežasčių, užuot grįžęs 
tiesiai į Lenkiją, jis nuvyko pirma į Paryžių - greičiausiai kaip 
italų karbonarų pasiuntinys pas prancūzų radikalus. Smarkiai 
nusivylęs prancūzų politikieriais, per Vokietiją jis patraukė į 
prūsų okupuotą Lenkijos dalį prie rusų kariuomenės saugo- 
mos sienos. Tada buvo 1831 metų rugpjūčio vidurys; lenkai 
aiškiai pralaimėjo karą, ir poetas negalėjo ar nenorėjo vykti į 
Varšuvą. Romanas su mokslų ragavusia moterimi (Konstancja 
Lubienska, vėliau užvertusia jį laiškais, kuriuose maldavo ją 
vesti), priėmimai, medžioklės tuo metu, kai Lenkijos kariuo- 
menė patirdavo vieną pralaimėjimą po kito, atrodo, liko am- 
žinu Mickevičiaus sąžinės priekaištų šaltiniu. Ta pati grau- 
žatis veikiausiai išlaisvino milžinišką įkvėpimo jėgą jam at- 
sidūrus Drezdene, tuomet pilname lenkų pabėgėlių. Iš tikrųjų 
laikotarpis tarp 1832 ir 1834 metų Mickevičiui buvo nejti- 
kėtinai produktyvus. Kaip tik Drezdene jis parašė Vėlinių tę- 
sinį (trečiąją dalį). Šitaip užbaigtą dramą (nors poetas ketino 
parašyti dar keletą dalių) galima laikyti atgaivinta moralitė, 
lygiai kaip ir prometėjiškąja poema. Tai antgamtinių jėgų 
apsupto ir dėl savo išsigelbėjimo kovojančio žmogaus istorija. 
Kartu dėl ryškaus autobiografinio elemento ir laisvos frag- 
mentiškos kompozicijos tai tipiškas romantizmo veikalas. 
Ankstesnėse dalyse regėjome Gustavą nelaimingai įsimylėjusį; 
čia mes sutinkame jį caro kalėjime kaip Mickevičiaus alter ego 
jo pusmetinio įkalinimo Vilniuje metu. Užklumpa naktis, ir 
herojus iš asmeninių problemų prislėgto žmogaus virsta 
didvyriu, pasišventusiu tautai ir žmonijai. Kad tai paryškintų, 
jis net pasikeičia vardą ir tampa Konradu - šitaip Mickevičius 
anksčiau buvo pavadinęs savo lietuvį herojų. Politiniai klau- 
simai nagrinėjami serijoje realistiškai traktuojamų scenų; to- 
dėl be galo sunku pritaikyti kokias nors formules tokiam skir- 
tingų technikų deriniui. Kalinį Konradą kankina klausimas: 
kodėl žmonės kenčia ir kodėl Dievas tai leidžia? Jei Dievas 
yra abejingas, o jis, Konradas, — ne, vadinasi, jis morališkai 


245 


SEPTINTAS SKYRIUS 


pranašesnis už Dievą. Jo įžūlus Dievui skirtas monologas - 
tai puikios eilės, lenkų literatūroje vadinamos „Didžiąja impro- 
vizacija“. Piktųjų dvasių skatinamas, jis ryžtasi įžeisti Dievą, 
sakydamas: „esi ne tėvas mums, 0...“ Nuo pasakymo „caras“ 
jį įsikišdamos išgelbsti gerosios dvasios. Jis dar kartą pasikei- 
čia: iš išdidaus maištininko į nuolankų kovotoją už bendrą rei- 
kalą, tačiau nemaištaujantį prieš Apvaizdą - tai pranašauja 
vėlesnę Mickevičiaus krikščionio socialisto veiklą. Kaip ir de- 
ra moralitė, scenoje vaizduojama žemė, dangus ir pragaras. 
Gėriui atstovauja kalinio angelas sargas, nakties dvasių chorai 
dešinėje pusėje, angelai, nuolankus Romos katalikų kunigas 
(tėvas Petras), nekalta mergelė (Ieva), lenkų bei rusų revoliu- 
cinis jaunimas; tuo tarpu blogį įkūnija nakties dvasios kairėje 
pusėje, caro pareigūnai, senatorius Novosilcovas asmeniškai 
ir lenkų „padorioji visuomenė“ - kolaborantai bei prisitaikė- 
liai. Tai tam tikra prasme ir nakties poema. Sapnuose pakyla 
uždanga, slepianti gilesnę, antgamtišką tikrovę, ir žmogus 
pradeda bendrauti su paslaptingomis jėgomis. Pagrindiniai 
veikėjai - Konradas, tėvas Petras, Ieva - savo stipriausius po- 
tyrius išgyvena regėjimuose. Tėvo Petro regėjiman Mickevi- 
čius įterpia mesianistinę pranašystę, kurioje reiškiama didžio 
žmogaus, atvesiančio Lenkiją ir žmoniją į šviesesnį rytojų, atė- 
jimo viltis. Jam įvardyti net pasitelkiamas kabalistinis šifras — 
skaičius keturiasdešimt keturi, atitinkantis hebrajiškas raides 
DM. (Ar tai reiškia Adomą, patį Mickevičių? Mes nežinome, o 
autorius prisipažino tai žinojęs tik rašydamas.) Vienaip ar ki- 
taip, tai akivaizdus aštuonioliktojo šimtmečio iliuminizmo ir 
kabalizmo nauju romantišku pavidalu atspindys. Parašyta be 
galo greitai - trečioji Vėlinių dalis kartais skamba taip, tarsi kas 
ją būtų diktavęs mediumui - ir išleista Paryžiuje tais pačiais 
metais (1832), iki pat 1901-ųjų ji liko puikia dramine poema, 
kadangi tik šiuolaikiniai režisieriai išdrįso ją statyti scenoje. 
1843 metais šešioliktoje paskaitoje Collėge de France, kuriai 
buvo lemta tapti savotiška dvidešimtojo šimtmečio lenkų te- 
atro režisierių biblija, Mickevičius kalbėjo apie ateities slavų 
teatrą, kurio esmė bus natūralių ir antgamtinių dalykų sąvei- 
ka; tad slaviškoji drama pagal šią nuostatą turėjo tapti grai- 
kų religinės tragedijos ir viduramžių religinio teatro įpėdine. 
Jis tikėjosi architektūros, tapybos ir muzikos sužydėjimo, dėl 

kurio tokių dramų pastatymai taptų įmanomi. Savo laikais jis 
matė tik vieną pastatą, kuris atrodė tinkamas tokiam reikalui: 
olimpinį stadioną Paryžiuje. Pirmasis Vėlines įtraukė į lenkų 
teatro repertuarą reformatorius Stanistawas Wyspianskis 
(1869-1907). Po to jos tapo savotišku tautiniu sakraliniu 
vaidinimu, kartkarčiais cenzūros uždraudžiamu dėl emocinio 
poveikio publikai. Sudėtingiausia ir turtingiausia iš visų 
romantizmo kūrinių, sapnus derinanti su grubia realistine 
satyra, ši drama buvo laikoma aukščiausiu teatro režisierių 
meistriškumo išbandymu. 

Vėlinių leidimą lydėjo aprašomojo pobūdžio poema Nukry- 
pimas (Ustęp), parašyta prieš trečiąją dalį ir apibendrinanti 
Mickevičiaus rusiškąją patirtį. Logiškai ji šiek tiek susijusi su 
drama - kaip šalies, į kurią po įkalinimo Vilniuje patenka 
Gustavas-Konradas (Mickevičius), paveikslas - ir atkuria 
tremtinio klajones, kurias atspindi skyrių pavadinimai: „Ke- 
lias į Rusiją“, „Sostinės priemiesčiai“, „Peterburgas“, „Petro 
Didžiojo paminklas“, „Kariuomenės peržiūra“, „Diena prieš 
Peterburgo apsėmimą 1824“. Čia vėl, kaip dažnai atsitinka 
Mickevičiaus kūryboje, nuo ultraromantinės dramos pereina- 
ma prie kandžių, aštrių klasikinių eilių, kurių jam galėtų pa- 
vydėti aštuonioliktojo šimtmečio satyrikai. Visoje poemoje 
tapomas carinės Rusijos kaip milžiniško kalėjimo paveikslas, 
tačiau ji persmelkta užuojautos prispaustai rusų tautai ir 
apmąstymų apie šios šalies, sukaustytos despotiškos sistemos, 
ateitį. Poemoje vyrauja žiemos vaizdai. Net šios sniego už- 
klotos šalies gyventojai vaizduojami tartum slepiančios sielas 
lėliukės, laukiančios pavasario: 

Bet kai vieną sykį nušvis laisvės saulė, 

Kažin, koks vabzdys išplasnos į pasaulį? 

Gal savo sparnus čia drugelis išties, 

O gal koks bjaurus sutvėrimas nakties? 

Ale gdy stonce wolnošci zašwieci, 

Jakiž z powtoki tej owad wyleci? 

Czy motyl jasny wzniesie się nad ziemię, 

Czy čma wypadnie, brudne nocy plemię? 

Sankt Peterburgo miestas Mickevičiui - despotizmo simbolis. 
Caro įsakymu pastatytas pačioje netinkamiausioje vietoje, 
jis stūkso ant tūkstančių statybose žuvusių valstiečių kaulų. 

Lėtas, organiškas Vakarų Europos miestų augimas gretinamas 
su šiuo nežabotos vieno žmogaus valios paminklu. Skyriuje, 
pavadintame „Petro Didžiojo paminklas“, Mickevičius vaiz- 
duoja du poetus statulos papėdėje - save patį ir Puškiną. Ruso 
lūposna jis įdeda ilgą monologą, turiniu artimą lenko (jo pa- 
ties) apmąstymams. Rusų poetas lygina raitą carą su staiga 
suledėjusiu vandens kriokliu, varvekliais, pakibusiais virš be- 
dugnės: 

Bet greitai jie laisvės saulutėj įkais, 

Greit vėjas vakaris sušildys tą ledą, 

Į kąjis pavers tironijos kaskadą? 


Lecz skoro stonce swobody zabtyšnie 
I wiatr zachodni ogrzeje te panstwa, 
I c6ž się stanie z kaskadą tyranstwa? 


Skyriuje, pavadintame „Kariuomenės peržiūra“, matome siau- 
bingą kariuomenės paradą Sankt Peterburge, kuris tęsiasi 
valandų valandas, palikdamas sušalusių kareivių kūnus di- 
džiulėse tuščiose sostinės aikštėse. Paskutinysis skyrius apie 
potvynį turi paantraštę „Oleszkiewicz“. Tai lenkų poeto drau- 
go, masono ir mistiko, supažindinusio jį su Saint-Martino 
veikalais ir Kabala, vardas; šioje poemoje Oleszkiewiczius 
pranašauja carinės imperijos, tos įsikūnijusio blogio karalys- 
tės, žūtį. Didžiulis potvynis, išlaisvinantis pirmaprades jėgas, 
užbaigia per visą poemą išskleistą žiemos simbolį. Rusijai pa- 
vasaris taps katastrofa, didelių kentėjimų laikotarpiu. Nukry- 
pimą galima laikyti apibendrintu devynioliktojo šimtmečio 
lenkų požiūriu į Rusiją, ir Josephas Conradas, be abejo, skaitęs 
šią poemą, atrodo, eilutė į eilutę atkartoja jos turinį kai ku- 
riuose savo veikaluose, ypač Vakarų akimis (Under Western 
Eyes). Puškiną Nukrypimas paskatino parašyti Mickevičiui 
atsakymą; taip gimė jo šedevras Varinis raitelis, kurio veiks- 
mas vyksta kaip tik didžiojo Sankt Peterburgo potvynio metu 
ir koncentruojasi apie Petro Didžiojo statulą. Puškinas paban- 
dė perteikti savo meilę šiam miestui bei dvilypius jausmus - 
susižavėjimą ir baimę — Petrui, kaip pavyzdiniam valdovui. 
Dviejų poetų dialogą greičiausiai skatino ir pačioje Vėlinių 
pabaigoje įdėtas eilėraštis „Draugams rusams“. Jame Micke- 
vičius apgaili dekabristų likimą - Rylejevas nuteistas myriop, 

Bestuževas išvarytas į katorgą — ir smerkia tuos, kurie užsi- 
traukė nešlovę, priimdami „garbingus“ caro apdovanojimus 
bei aukštas pareigas ar parsidavusiomis plunksnomis apdai- 
nuodami jo triumfą: 


O kas mane prakeiks arba mėgins nuteisti, 
Tasai bus tartum šuo, kurs taip ilgai, deja, 
Grandinę valkiojo, kad net pamilo ją 

Ir kanda ranką tam, kurs nori jį paleisti. 


Kto Zz was podniesie skargę, dla mnie jego skarga 
Będzie jak psa szczekanie, ktėry tak się wdrožy 
Do cierpliwie i dhugo noszonej obrožy, 

Že w koncu gotėw kąsač - rękę, co ją targa. 


Tačiau Mickevičius dažnai pabrėždavo visišką savo santykių 
su rusų literatais nuoširdumą — „raičiausi kaip žaltys tirono 
naguose“, bet savo draugams rusams „ir paprastas buvau, ir 
atviras dvasia“. 

Vėlinės tuo pavidalu, kuriuo mes jas regime šiandien, išėjo 
Paryžiuje 1832-aisiais, ir tų pačių metų pabaigoje šiame mies- 
te sutinkame patį Mickevičių, giliai pasinėrusį į Didžiosios 
Emigracijos politinius vaidus bei intrigas. Emigrantai buvo 
suskilę į dvi frakcijas: demokratų ir konservatyviųjų monar- 
chistų. Tiems, kurie laikėsi kairiosios politinio spektro pusės, 
atstovavo pirmiausia iškilus istorikas, Vilniaus universiteto 
eksprofesorius Joachimas Lelewelis, kurį dar studijuodamas 
Mickevičius kartą pagerbė eilėraščiu, ir Maurycas Mochnac- 
kis, iškiliausias romantizmo literatūros kritikas, knygos Apie 
devynioliktojo šimtmečio lenkų literatūrą (O literaturze polskiej 
wieku dziewietnastego, 1830) autorius. Mochnackis buvo pirma- 
sis iš emigrantų, aiškinęs lenkų revoliucijos pralaimėjimą pa- 
siturinčiųjų klasių nenoru pašaukti visą tautą prie ginklo. De- 
šinieji konservatoriai būrėsi apie Hotel Lambert, kunigaikščio 
Adamo Czartoryskio, vienu metu buvusio Aleksandro I už- 
sienio reikalų ministru, vėliau Vilniaus gubernijos mokyklų 
superintendantu, rezidenciją. Mickevičius buvo artimesnis 
demokratams, tačiau nepalaikė nė vienos pusės. Jis teigė: 
„Lenkas iš prigimties yra demokratas bei respublikonas.“ Be 
daugelio straipsnių, 1832 metais jis parašė Lenkų tautos ir lenkų 
piligrimystės knygas (Ksiegi narodu polskiego i pielgrzymstwa 

polskiego) ir nedelsdamas pasiuntė rankraštį leidėjui. Tvirtas 
įsitikinimas, jog tiesa prieinama ne šio pasaulio protingie- 
siems, o atviraširdžiams, kukliems, intuicijos nestokojantiems 
žmonėms, paskatino jį kreiptis į lenkų emigrantus kiek įma- 
noma paprastesniu stiliumi. Veikalo forma kopijuoja evan- 
gelijų paraboles ir jų lenkiškas Skargos imitacijas. Taip pat ga- 
li būti, kad jį paveikė ritmiškai moduliuotos Saint-Martino 
sentencijos. Turinio prasme Knygose rutuliojama mesianistinė 
Vėlinių idėja. Lenkijai lemta išpirkti tautas savo kančiomis, ir 
lenkų piligrimų pašaukimas - skelbti materialistinėms Vakarų 
tautoms naują, dvasiškai atgimusį pasaulį. Kaimiška, patriar- 
chalinė Lenkija priešinama su Vakarais, užkrėstais šėtoniška 
pinigų galia, panašiai kaip rusų slavofilai Vakarams priešprie- 
šino savo šalį. Mickevičius kalba pranašo balsu. Būdamas len- 
kas, jis jaučiasi įpareigotas įspėti prancūzus ir anglus apie des- 
potizmą, kuris pavergs visą Europą, jeigu jam tolerantiškai 
nuolaidžiaujama kurioje nors vienoje Europos dalyje: 

O jūs, abiejų tautų pirkliai ir prekijai, godūs aukso ir popierių, tei- 
kiančių auksą; siuntinėjote pinigus Laisvei nuslopinti, bet štai ateis die- 
nos, kai laižysite savo auksą bei rysite savo popierius, ir niekas jums 
neatsiųs duonos ir vandens. 


Ir kitoje vietoje: 


O lenkas sako prancūzams ir anglams: Jeigu jūs, Laisvės vaikai, neisite 
paskui mane, tada DIEVAS atmes jūsų giminę, o Laisvės gynėjus prikels 
iš akmens, tai yra iš maskvėnų ir azijiečių. 


Knygas priešiškai sutiko tiek katalikų dvasininkija, tiek lenkų 
demokratai, kuriems jos pasirodė per daug mistinės. Vis dėlto 
jos susilaukė deramo atgarsio, kai buvo išverstos į kitas kal- 
bas. Mickevičiaus draugas prancūzų rašytojas Lamennais, 
katalikų kunigas, kurio socialistinės-religinės idėjos užtrau- 
kė jam Vatikano nemalonę, aiškiai įsiskolino Knygoms savo 
veikale Paroles d'un croyant. 

Kaip minėjome, 1832-1834-ieji buvo Mickevičiaus kūrybi- 
nio pakilimo metai. Nors blaškė kasdieninis žurnalistinis dar- 
bas (redagavo laikraštį Pielgrzym Polski), per tą laikotarpį jis 
parašė grynai poetinį veikalą. Ponas Tadas (Pan Tadeusz) ne- 
daug kuo siejosi su ideologiniais to meto konfliktais. Iš tikrųjų 
kūrybos proceso metu ši poema jam tapo tarytum sala, į kurią 

galėjo pabėgti, „užsidaryti nuo Europos triukšmo“. Pagal pra- 
dinį sumanymą tai turėjo būti rami idilė, savo žanru šiek tiek 
primenanti Goethės Herman und Dorothea. Pamažu ji išaugo į 
įspūdingą dvylikos knygų veikalą, parašytą lenkiškuoju alek- 
sandrinu (trylikaskiemeniais dvieiliais), kurio Mickevičiaus 
aštuonioliktojo šimtmečio mokytojai niekaip nebūtų galėję 
tikėtis. Ponas Tadas - tai kažkas neįprasta literatūros pasaulyje, 
ir klausimas, kokiam žanrui jį priskirti, lieka amžinu litera- 
tūros mokslininkų ginčų ojektu. Ar tai „eiliuotas romanas“? 
Epas? Sakmė? Jame Mickevičius grįžta į savo vaikystės ir pa- 
auglystės žemę - 1811-1812 metų Lietuvą. Kadangi jo vaiz- 
duojamas pasaulis buvo išnykęs visiems laikams, jis galėjo 
žvelgti į jį iš idealaus atstumo, sukuriančio ypatingą kūrinio 
eilutes smelkiančią nuotaiką. Vaizduoti kaimišką mikrokosmą 
buvo iš tiesų be galo patrauklus užsiėmimas išeiviui Paryžiu- 
je, ieškančiam paguodos „praėjusių dienų prisiminimuose“. 
Amerikiečių literatūrologas profesorius R. Noyesas greičiau- 
siai buvo arti tiesos, kalbėdamas apie „vaikišką šviežumą“, 
kurį Mickevičius suteikė savo gamtovaizdžiams ir žmonėms — 
tokį vaikišką šviežumą ir nuostabą kai kuriose savo eilutėse 
anglų kalba perteikė britų metafizinis poetas Thomas Traher- 
ne'as. Daug vėliau (gyvenimo pabaigoje, būnant Turkijoje) 
Mickevičiaus rašyto laiško fragmentas taip pat atskleidžia jo 
sugebėjimą regėti pačių paprasčiausių dalykų grožį: 

Girdėjau, jog Smirnoje esanti „Homero ola“, tačiau man tai neįdomu! 
Mano dėmesį patraukė visai kas kita. Ten buvo mėšlo ir aliekų krūva, 
visos atmatos kartu: mėšlas, šiukšlės, pamazgos, suskaldyti kiaušai, seno 
batpadžio gabalas, šiek tiek plunksnų - tai man patiko! Ilgai ten stovėjau, 
nes viskas atrodė tartum priešais smuklę Lenkijoje. 


Išverstas proza, Ponas Tadas neretai skamba it Walterio 
Scotto romanas. Tiksliai atkurtų ir perteiktų eilėmis kasdie- 
ninio gyvenimo detalių gausa mums sukelia nuostabą, nes 
atrodo sunkiai tikėtina, kad iš jų įmanoma sukurti poeziją. Net 
teismai pavaizduoti labai tikroviškai, sprendžiant iš to, ką 
mes žinome apie ano laikotarpio teisminius ginčus. Vis dėlto 
Ponas Tadas pasakoja ne „mąstančio herojaus“, konfliktuo- 
jančio su savo aplinka, istoriją, todėl jis labai nutolęs nuo de- 
vynioliktojo šimtmečio romanų. Visi jo veikėjai - tai papras- 
ti, vidutiniai Žmonės, suaugę su visuomene ir nejaučiantys 

jokio susvetimėjimo. Tokia tobula veikėjų ir pasaulio, kuriame 
jiems skirta gyventi, harmonija — tai esminis senovinių epų 
bruožas, tad šia prasme Poną Tadą galima pavadinti „pasku- 
tiniuoju epu“ pasaulio literatūroje. Kaip ir Iliada ar Išlaisvintoji 
Jeruzalė, prasidedančios kreipiniais į Dievybę, Ponas Tadas pra- 
sideda kreipiniu į Lietuvą, kurios ryškiai suasmeninta gam- 
ta - jos rytmečiai, saulėlydžiai, audros ir giedra - visus smul- 
kius žmonių reikalus maloningai apgaubia dosnia palaima. 
Kita vertus, Ponas Tadas turi daug herojinio epo parodijos ele- 
mentų; poeto aštuonioliktojo šimtmečio išsilavinimas virsta 
polinkiu į literatūrinę parodiją - kada homeriškai atpasa- 
kojamas dvarininkų ir rusų kareivių susirėmimas, o puikus 
stalo indų komplektas aprašomas panašiai, kaip Homeras 
vaizdavo Achilo skydą. Kartu kai kurios poemos knygos - tai 
tikrų tikriausios idilės, kuriose Mickevičius, be kita ko, tęsia 
Rejaus pradėtą bukolinės poezijos tradiciją. Tačiau galima 
pateisinti šiuolaikinį skaitytoją ir tada, kai jis pasineria į Poną 
Tadą kaip į stebuklinę sakmę su tolimos praeities atmosfera 
bei supaprastintais psichologiniais portretais. Tie, kurie gerai 
pažįsta lenkų švietimo epochos literatūrą, šiame kūrinyje 
pastebi nemažai aštuonioliktojo šimtmečio komedijos bruo- 
žų; kai kurie veikėjai elgiasi taip, tarsi jie būtų atėję tiesiai iš 
Zabtockio ar Niemcewicziaus pjesių. Čia romantinis poetas 
Mickevičius grįžta prie savo klasikinių ištakų, bet jau su 
nepalyginamai didesniu meistriškumu. Tik vieną veikėją 
galėtume pavadinti šiek tiek „baironišku“ — tėvą Robaką, vie- 
nuolį su tragiška praeitimi. Savo ruožtu „sentimentalistai“, 
kaip Grovas ir Telimena, švelniai pašiepiami. Laurence'as 
Sterne'as, taip labai Mickevičiaus ir jo draugų vertintas stu- 
dentavimo laikais, net paskolina keletą idėjų, o kai kurių Pono 
Tado personažų „hobiai“ nė kiek ne mažiau keisti negu dėdės 
Tobio romane Tristram Shandy. Kaip ir Sterne'o kūryboje, tuos 
pomėgius vaizduojančios eilutės tampa leitmotyvais ir karto- 
jamos su tais pačiais rimais kiekvieną kartą, kai veiksmo are- 
noje pasirodo atitinkamas personažas. 

Ponas Tadas - tai ir plati savo paskutiniąsias dienas gyve- 
nančios bajorų visuomenės apžvalga. Vienas Mickevičiaus 
amžininkų Stanistawas Worcellis, pačių radikaliausių lenkų 
emigrantų (Gromady Ludu Polskiego) vadas, pavadino poemą 

„antkapiniu akmeniu, genijaus rankos padėtu ant mūsų se- 
nosios Lenkijos“. Ryškūs Žmonių tipažai, pavaizduoti tokie, 
kokie jie yra, be jokio susierzinimo ar moralizavimo, taip 
užvaldo dėmesį, jog pamirštame savo stebėjimo lauko ribo- 
tumą. Dvaro, bajorų kaimo, apgriuvusios didiko pilies visiš- 
kai pakanka, tuo tarpu valstiečiai nukeliami kažkur toli į 
antrąjį planą, o prekeiviams atstovauja tik žydas smuklinin- 
kas, išmintingasis Jankelis, garsėjantis meistrišku grojimu 
cimbolais. Politinių elementų netrūksta, nes veiksmas vyksta 
Napoleono žygio į Maskvą išvakarėse ir juo pasibaigia. Tačiau 
ši politika ne iš sudėtingųjų. Poemos pabaigoje jaunosios kar- 
tos bajorai apsivelka lenkų napoleoniškosios kariuomenės 
uniformas ir pagal tų laikų dvasią paskelbia valstiečius lais- 
vais piliečiais. 

Tik pasirodęs, Ponas Tadas nebuvo labai liaupsinamas tų 
paprastų žmonių, kuriems Mickevičius skyrė savo kūrinį. 
Lenkų išeiviams jo tonas atrodė nepakankamai aukštas, ir 
nereikia stebėtis, kad jie lygino jį su to paties autoriaus pa- 
rašytu evangeliją primenančiu traktatu Lenkų tautos knygos. 
Saujelė rašytojų laikė Poną Tadą šedevru, nors pats Mickevi- 
čius — ne. Paskutinį kartą pataisinėjęs poemą, jis pasakė: „Ma- 
nau, kad jau niekada nebenaudosiu plunksnos niekučiams.“ 
Tačiau pamažu Ponas Tadas išsikovojo pripažinimą kaip di- 
džiausias lenkų literatūros pasiekimas, kadangi jame poezija 
paversta tai, kas, atrodė, pačia savo prigimtimi priešinosi to- 
kiems bandymams. Jame visas Mickevičiaus literatūrinis pa- 
sirengimas pasiekia laisvo ir lengvo glaustumo viršūnę, kai 
kiekvienas žodis atsiduria tinkamiausioje vietoje, tarytum jam 
paruoštoje per ilgus lenkų kalbos istorijos amžius. 

Po Pono Tado Mickevičius nieko eilėmis nebeparašė, išsky- 
rus keletą reto tobulumo lyrinių eilėraščių. Jo tylėjimas buvo 
aiškinamas įvairiai. Mokytojas, pranašas, publicistas, organi- 
zatorius, jis pasirinko veiksmo kupiną gyvenimą tartum pa- 
tvirtindamas tai, ką yra kartą pasakęs, perfrazuodamas vokie- 
čių mistikus: sunkiau garbingai pragyventi bent vieną dieną, 
negu parašyti knygą. Jį užvaldė poreikis keisti istoriją tiesio- 
giai, o poezija neatrodė pakankamai galinga priemonė; ji pra- 
laimėjo kovą su tikrove. Kai kurie tyrinėtojai, aiškindami poe- 
to tylėjimą, spėja, jog išsisėmė jo talentas. Galbūt gyvendamas 

Prancūzijoje, kur greitai keitėsi literatūrinės mados ir sparčiai 
vystėsi romanas - o lenkų literatūros raidai labai svarbu tai, 
kad, priešingai negu Puškinas, Mickevičius nebandė kurti 
grožinės prozos - jis suprato, jog toliau rašyti įprastu stiliumi 
nebeįmanoma. Kartą jis net yra pasakęs, jog išvydo pažadėtąją 
ateities poezijos žemę, tačiau pats į ją niekada neįžengs. 
Gyvenime poetas apsiprato su tremtinio dalia. Jo knygos 
slapta pasiekdavo Lenkiją, tačiau cenzūra draudė net pami- 
nėti jo vardą. Jis vedė jauną merginą Celiną Szymanowską, 
kurią dar paauglę pažinojo Maskvoje, užaugino keletą vaikų 
iš tos toli gražu ne itin laimingos santuokos, sėkmingai dėstė 
lotynų literatūrą Collėge de Lausanne ir vadovavo Paryžiaus 
Collėge de France slavų literatūrų katedrai 1840-1844 metais. 
Jo slavų literatūrų kursas, perskaitytas čia, užima keletą di- 
delių tomų, ir nors šiuolaikinio literatūros mokslo požiūriu 
tenykštės idėjos atrodo pasenusios, jo apmąstymai kupini drą- 
sių įžvalgų. Tose paskaitose jis atidavė duoklę savo draugams 
rusų rašytojams, ypač Puškinui. Jis pasakojo Paryžiaus pub- 
likai apie nežinomą amerikiečių autorių Ralphą Waldo Emer- 
soną ir išvertė keletą jo esė. Neretai mus sukrečia šių dviejų 
vyrų pažiūrų panašumas. Tačiau iš tiesų Mickevičius visą gy- 
venimą ilgėjosi „Apvaizdos vyro“, galinčio prilygti Napoleo- 
nui. Galbūt kartais jis prisiskirdavo tokį pranašo vaidmenį sau 
pačiam; profesoriaudamas Paryžiuje, jis kuriam laikui buvo 
tapęs aistringu tokio Andrzejaus Towianskio, religinės sektos 
įkūrėjo, šalininku. Towianskio mokymuose nesunku įžvelgti 
aštuonioliktojo šimtmečio mistinių ložių paveldą; o kadangi 
Mickevičių Saint-Martino dėka nuo seno smelkė panaši dva- 
sia, jam nebuvo sunku patrauklioje Towianskio asmenybėje 
atpažinti savo dvasinį mokytoją. Naujatikio entuziazmą jis 
atsinešė ir į auditoriją, universitetinę katedrą paversdamas 
naujo politinio-religinio tikėjimo sakykla ir įvarydamas pran- 
cūzų vyriausybę į neviltį, kol pagaliau dėl šios priežasties bu- 
vo pašalintas iš pareigų. Anksčiau minėtoji poezija, parašyta 
po Pono Tado, apsiriboja rafinuotais, mažyčiais eilėraštukais, 
be galo trumpais ir glaustais, tiesiog „mintimis“, perkeltomis 
iš vokiečių mistikų Jakobo Boehmės ir Angelo Silesijaus bei 
Saint-Martino veikalų. Gyvendamas Lozanoje, jis parašė kelis 
eilėraščius, vadinamąją „Lozanos lyriką“, - neišverčiamus 

metafizinės meditacijos šedevrus. Lenkų literatūroje tai gry- 
nosios poezijos, kuri liečiasi su tyla, pavyzdys. 

1848 metais Mickevičius perėjo prie tiesioginio politinio 
veiksmo. Jis nuvyko į Italiją ir ten suorganizavo lenkų legioną 
kovai už šiaurinės Italijos išlaisvinimą iš Austrijos okupacijos. 
Jis planavo prie šio branduolio pritraukti slavų kilmės karei- 
vius iš austrų armijos ir, žadindamas slaviškąjį nacionalizmą, 
paruošti dirvą Habsburgų imperijos žlugimui - ši idėja įsikū- 
nijo baigiantis Pirmajam pasauliniam karui. Pats Mickevičius 
paskelbė legiono „principų“ rinkinį (Sktad zasad), savotišką 
politinį manifestą, apibrėžiantį tvarką, kuria bus grindžiamos 
būsimos nepriklausomos slavų valstybės. Jis skelbia krikš- 
čioniškai, pažangiai suprantamą lygybę, laisvę ir brolybę, 
pavyzdžiui: 

8. Kiekvienas tautos atstovas yra pilietis, visi piliečiai lygūs prieš įsta- 
tymą ir valdžią. [...] 10. Mūsų vyresniajam broliui izraelitui - pagarba, 
broliškumas ir pagalba jo kelyje į amžinąją ir laikinąją gerovę. Visame 
kame lygios teisės. [...] 13. Kiekvienai šeimai - žemės sklypas, globojamas 
bendruomenės. Kiekvienai bendruomenei - bendra žemė, globojama 
tautos. 


Buvo taip pat skelbiamos lygios moterų teisės ir broliška ran- 
ka iš Lenkijos tiesiama broliams čekams bei rusams. Tuose 
principuose pastebime kai kurių utopinio socializmo bruožų, 
ir nors Mickevičius bei jo legionas buvo džiūgaujančių minių 
sutinkamas Romoje, Florencijoje bei kituose Italijos miestuose, 
poetas pasmerkė save įnirtingiems lenkų dešiniosios emig- 
racijos antpuoliams, ypač po to, kai per audienciją pas popie- 
žių Pijų IX pasielgė netaktiškai pagriebęs Šv. Tėvą už ranko- 
vės ir sušukęs: „Tebūnie jums žinoma, jog Šventoji Dvasia 
šiandien glūdi po Paryžiaus darbininkų marškiniais!“ Greitai 
pasirodė, jog 1848 metų Europos revoliucija pralaimėjo; vis 
dėlto kitais, 1849, metais Mickevičius Paryžiuje pradėjo leisti 
tarptautinį socialistų laikraštį La Tribune des Peuples (Tautų 
tribūna), tarp kurio bendradarbių buvo prancūzų Fourier ir 
Proudhono sekėjų, rusų Bakunino šalininkų, italų Mazzini se- 
kėjų, vienas vokietis, Ewerbeckas (asmeninis Marxo ir En- 
gelso draugas), ir keletas lenkų kairiųjų demokratų. Ta įstaiga 
veikė neilgai, netrukus ją sunaikino cenzūra. Kelerius metus 
po to Mickevičius tenkinosi kukliomis Arsenalo bibliotekos 

tarnautojo pareigomis. Tačiau Krymo karas vėl jį įtraukė į 
organizacinės veiklos sūkurį. Konstantinopolyje buvo sufor- 
muoti lenkų ir kazokų legionai, ir Mickevičius 1855-aisiais 
išvyko į Artimuosius Rytus paremti kovos prieš Rusiją. Su 
draugu Armandu Lėvy, kuris, poeto paveiktas, grįžo į savo 
protėvių žydų tikėjimą, Mickevičius ėmėsi organizuoti žydų 
legioną ir kreipėsi į Turkijos vyriausybę, prašydamas leidimo 
įtraukti ne tik Rusijos žydus (karo belaisvius), bet ir Palestinos 
žydus. Stipri Mickevičiaus pagarba žydams, kurią jautė visą 
gyvenimą, ir jo mesianistinė filosofija, besiremianti žydų ir 
lenkų istorijos analogijomis, paskatino kai kuriuos žydų ty- 
rinėtojus spėlioti apie iš dalies žydišką Mickevičiaus kilmę. 
Jo motinos pavardė sutapo su dažna frankistų šeimų pavarde 
(žr. p. 180-181), tačiau nėra jokių tokią prielaidą patvirtinan- 
čių dokumentų. Poeto susidomėjimas Biblija ir Kabala, atrodo, 
visų pirma kilo iš jo polinkio į aštuonioliktojo šimtmečio iliu- 
minizmą, savo ruožtu stipriai paveiktą žydų religinių raštų. 

Lankydamasis karinėje stovykloje prie Konstantinopolio, 
Mickevičius užsikrėtė cholera ir staiga mirė ant ištikimojo 
draugo Armando Lėvy rankų. Jo palaikai buvo nugabenti į 
Prancūziją, o po kelių dešimtmečių, 1890 metais, perkelti į 
Lenkiją ir palaidoti Krokuvoje, karališkojoje Vavelio pilies 
katedros kriptoje. 

Mickevičius lenkams yra tas pats, kas vokiečiams Goethe, 
o rusams Puškinas. Tik jo biografijoje esama dar ir piligrimo, 
vado bei kovotojo bruožų. Tad jeigu Byronas, miręs Graiki- 
joje, uždegė ankstyvųjų romantikų (taip pat ir paties Micke- 
vičiaus) vaizduotę, Mickevičius, visą gyvenimą tarnavęs len- 
kams, tapo įsikūnijusiu „tautos dainiumi“ ir būsimųjų kartų 
dvasiniu vadovu. Kai kurie jo veiklos etapai šiandien mums 
atrodo keistoki, tačiau epochos, paženklintos pačių drąsiau- 
sių europietiškos dvasios polėkių, kontekste jie tokie nebu- 
vo. Vis dėlto galime žavėtis jo blaiviu požiūriu, aptinkamu 
bent jau poezijoje. Savo išsiauklėjimu jis, be abejonės, buvo 
švietėjų dvasiai artimas žmogus. Poetinė disciplina, kurią jis 
įgijo modeliuodamas ankstyvuosius eilėraščius pagal klasikų 
pavyzdžius, nukelia jį į priešingą tokiems romantikams kaip 
Shelley, Musset ar Alfredas de Vigny polių. Lenkams Kocha- 
nowskio Čarnolaso dvaras, kaip ir Parnasas Graikijoje, yra 


256 


Roniantizmas 


poezijos metafora; Mickevičiaus dėka Lietuva taip pat tapo 
savotiška mūzų buveine. Gana keista, jog didžiausias Lenkijos 
poetas niekada neįkėlė kojos į Varšuvą ar Krokuvą. Jis buvo 
pomirtinis senosios Respublikos kūdikis. 


Juliusz Slowacki (1809-1849) 


Juliuszas Stowackis gimė Kžemieniece, Volynėje, kur jo 
tėvas, Euzebiuszas Stowackis, ėjo literatūros profesoriaus 
pareigas garsiajame šio miesto licėjuje. Vėliau jo šeima per- 
sikėlė į Vilnių, nes tėvas gavo universiteto profesoriaus vietą. 
Po jo mirties poeto motina ištekėjo už kito Vilniaus univer- 
siteto profesoriaus, medicinos daktaro Bėcu, ir vienintelis vai- 
kas iš pirmosios santuokos augo kartu su dviem įseserėm. Jį 
supo moteriška atmosfera; motina buvo be galo jausminga, 
egzaltuota dama, ryte rijusi prancūzų romanus ir pati turėjusi 
šiokį tokį literatūrinį talentą. Jaunasis Slowackis buvo gležnas, 
nekokios sveikatos berniukas, tačiau arogantiškas ir kupinas 
beribių ambicijų. Jam, intravertui, gerai susipažinusiam su len- 
kų, prancūzų bei anglų literatūra, buvo lemta visą gyvenimą 
likti vienišiumi, tipišku liūdnu romantiku. Dar labai jaunas 
jis gavo Vilniaus universiteto teisininko diplomą. Jo biografi- 
joje esama ir nelaimingos meilės - Ludwikai Sniadeckai, iški- 
laus chemijos profesoriaus Jędrzejaus Sniadeckio dukrai. Ta 
valinga ir šiek tiek vyriško tipo mergina buvo įsimylėjusi rusų 
karininką Rimskį-Korsakovą; o šiam žuvus mūšyje Kaukaze, 
ištekėjo už lenkų romanisto Czajkowskio, spalvingos asme- 
nybės, kuris vėliau įsikūrė Konstantinopolyje, priėmė maho- 
metonų tikėjimą ir savo žmonos padedamas tapo diplomati- 
nių intrigų virtuozu. Tas pats Czajkowskis (Sadyk Paša) 1855 
metais organizavo lenkų legioną Turkijoje, kurį jau minėjome 
skyriuje apie Mickevičių. Pirmoji Stowackio meilė smelkia vi- 
są jo nežemišką poetinę kūrybą, šiek tiek panašią į Shelley'o. 
Be tos atsako nesuradusios meilės, Slowackį visą gyvenimą 
buvo užvaldžiusi kita aistra — iš pradžių prilygti, o paskui 
išstumti Mickevičių iš „tautos poeto“ pozicijų. 1829-1830 
metais jis dirbo tarnautoju Finansų ministerijoje Varšuvoje, o 

jo pirmieji eilėraščiai pasirodė numalšinus sukilimą prieš 
Rusiją. Jis buvo nuvykęs į Londoną kaip diplomatinis revo- 
liucinės vyriausybės kurjeris ir, Lenkijai pralaimėjus, prisi- 
jungė prie Didžiosios Emigracijos Paryžiuje. Čia 1832 metais 
išleido du poezijos tomelius, o 1833-iaisiais — trečiąjį. Jo kū- 
ryba susilaukė kritiškos Mickevičiaus pastabos — pasak jo, 
jaunojo Stowackio eilės gražios, tačiau tuščios tartum „šven- 
tykla be Dievo“. Vis dėlto bent jau vienas ankstyvųjų eilėraš- 
čių atskleidžia Stowackio talento dydį: „Minties valanda“ 
(„Godzina myšli“) - tai gryniausias melancholiškos, medita- 
cinės ankstyvojo lenkų romantizmo srovės pavyzdys. Jis fik- 
suoja jaunuolišką nusivylimą ir nesugebėjimą stoti akis į akį 
su gyvenimu. Prislopintoje vakarėjančio Vilniaus ir jo apylin- 
kių šviesoje iškyla Ludwikos ir Stowackio jaunystės bičiulio 
Ludwiko Spitznagelio, atėmusio sau gyvybę, nors jo laukė 
puiki karjera, siluetai. Eilėraštyje dar laikomasi tam tikro kla- 
sikinės formos griežtumo, bet jau pastebimos būsimos Sto- 
wackio kūrybinės raidos gairės. Jo poezijai buvo lemta skleis- 
tis tolydžio didėjančio spalvų bei garsų turtingumo link, link 
to, ką galima pavadinti lenkų baroko atgimimu. Nors dažnai 
ir sunku pasakyti kodėl, bendras vizualinis jo kūrinių įspūdis 
primena spalvingą lenkų septynioliktąjį šimtmetį. Slowackio 
gyvenimas buvo monotoniškas, paskirtas tiktai kūrybai; tad 
mirdamas keturiasdešimties metų amžiaus jis paliko milži- 
nišką poezijos palikimą. Paskutiniuoju kūrybos laikotarpiu jis 
peržengė romantizmo ribas ir tapo poetu simbolistu, o jo nuo- 
sava mistinė doktrina teigė, kad poezija žodžių bei vaizdų 
muzika turinti pagauti tai, kas neišreiškiama. 

Eiliuotos Stowackio pjesės priklauso lenkų romantinių 
dramų aukso fondui ir liudija ne tik nepaprastą jo talento dy- 
dį, bet ir silpnąsias puses. Priešingai negu Mickevičius, regis, 
jis nedaug sėmėsi iš savo gyvenimiškos patirties ir kur kas 
daugiau - iš literatūros bei haliucinacinių svajonių. Jis buvo 
meistras to, ką profesorius Backvisas pavadino „rafinuotais ir 
pavojingais literatūriniais kokteiliais“ - Shakespeare'o, Calde- 
rono, Lope de Vegos ir senosios lenkų poezijos mišiniu. Tai 
buvo gana apgalvotas bandymas kompensuoti tai, ko lenkų 
dramai trūko praeityje, o ieškodamas pavyzdžių, Stowackis 
nevengė ir tautosakos. Tuo požiūriu reikšmingos jo nuorodos 

į vaikystės teatrinę patirtį Volynėje: jis kalba apie Kžemienieco 
vertep (ukrainiečių kalėdinį lėlių vaidinimą), „kuriam aš esu 
dėkingas už visą savo šekspyrišką užsidegimą“. Paryžiuje jis 
buvo uolus teatro ir operos lankytojas kaip tik tuo metu, kai 
romantikai bandė drąsias režisūros meno naujoves. Veiksmas 
buvo rodomas, pavyzdžiui, taip išradingai sukurtos Alpių 
panoramos fone, jog susidarydavo tikrovės iliuzija; dvasios 
ir burtininkės skrajodavo virš scenos, kilnojamos užkulisinės 
mašinerijos. Apskritai teatro režisieriai rodė potraukį fantas- 
tiškiems ir keistiems dalykams. Paskatintas, kaip galime spėti, 
savo, teatro lankytojo, įspūdžių, Stowackis parašė dramą Kor- 
dian (1834), kuria, be kita ko, bandė pasirungti su Mickevi- 
čiaus Vėlinėmis. Sumanyta kaip pirmoji trilogijos (taip ir ne- 
pabaigtos) dalis, ji susideda iš fragmentiškų scenų - herojaus 
raidos etapų. Nerimo apimtas jaunuolis Kordianas neįstengia 
surasti gyvenimo tikslo ir bando nusižudyti, juo labiau kad 
paguodos neteikia ir jo nelaiminga meilė. Vėliau jį sutinkame 
nugrimzdusį į apmąstymus ant Doverio uolų ir Londono Sent 
Džeimso parke; mes matome jį Italijoje, veltui ieškantį užsi- 
miršimo kurtizanės glėbyje ir susitinkantį su popiežiumi 
(kurio požiūrį į lenkų reikalą užsipuola), ir Monblano viršu- 
kalnėje, kur jis atranda savo vidinį pašaukimą tarnauti tautai 
(ir taip įrodyti sugebėjimą veikti?). Po to mes perkeliami į sle- 
giančią didžiojo kunigaikščio Konstantino valdomos Varšu- 
vos aplinką. Pogrindinės organizacijos narys Kordianas daly- 
vauja rengiant pasikėsinimą prieš carą Nikolajų I, kuris turi 
atvykti į Varšuvą karūnuotis Lenkijos karaliumi. Neįsteng- 
damas į savo pusę patraukti kitų pogrindininkų, Kordianas 
nusprendžia įvykdyti žmogžudystę pats vienas. Kadangi jis 
yra lenkų kariuomenės karininkas, paskirtas eiti sargybą prie 
caro miegamojo durų, jam tereikia tik išnaudoti progą; tačiau 
tai padaryti sutrukdo moraliniai skrupulai, ir jis nualpsta, ko- 
vodamas su Baime ir Vaizduote. Pirmiausia Kordianas užda- 
romas į beprotnamį, paskui pasmerkiamas myriop. Tačiau di- 
džiajam kunigaikščiui Konstantinui asmeniškai paprašius ir 
Kordianui išlaikius drąsos išbandymą (raitam peršokus per 
iškeltus durtuvus), nuosprendžio vykdymas atidedamas. Ca- 
ras Nikolajus vis dėlto išleidžia įsakymą įvykdyti mirties baus- 
mę. Pabaigoje lieka neaišku, ar karininkas, nešantis bausmę 

atšaukiantį įsakymą, suspės atvykti laiku, kad sustabdytų eg- 
zekuciją, ar ne. 

Kaip Mickevičiaus Vėlinės ir Krasinskio Nedieviškoji kome- 
dija, Kordianas atstovauja tai romantinės dramos rūšiai, kuri 
būdingiausia lenkams ir vaizduoja istorijos kūrimosi procesą. 
Visų trijų dramų dėmesio centre yra veiksmo ir poezijos prie- 
šingumo problema ir herojaus dvasinis persimainymas. Prieš- 
taraudamas Mickevičiaus išganytojo-individo šlovinimui, 
politiškai artimas radikaliesiems demokratams Slowackis 
Kordiano charakteriu išreiškė savo skeptišką požiūrį į „Ap- 
vaizdos žmogų“. Kordianą - neurotiką, Hamletą (kaip roman- 
tikai pastarąjį suvokė) - sunku pavadinti vadu, nors nežino- 
me, kaip šis personažas būtų evoliucionavęs kitose draminės 
trilogijos dalyse, kurios pagal Stowackio sumanymą turėjo 
aprėpti visą 1830-1831 metų lenkų sukilimo istoriją. Kordiane 
Slowackis perdeda Varšuvos minių demonstruojamą sugebė- 
jimą emociškai išgyventi revoliucinį pakilimą, o politinis pras- 
tuomenės nebrandumas ir visuotinė išmintingų vadų stoka 
susilaukia aštrios satyros dozės. Politine prasme pjesė pertei- 
kia radikaliųjų demokratų požiūrį į tai, kam tenka kaltė dėl 
pralaimėjimo: kadangi sukilimo vadai nuo pat pradžios buvo 
įsitikinę nusistovėjusios tvarkos pergale ir, negana to, puose- 
lėjo kompromiso su Rusija viltis, tai paskatino juos išduoti 
mases. Dažnai vaidinamas lenkų scenose mūsų laikais, Kor- 
dianas, nors parašytas puikiomis eilėmis, o jo fragmentiška są- 
ranga ir pagrindinė tema tiksliai atspindi lenkų romantiškos 
vaizduotės esmę, vis dėlto negali lygintis su tautine misterija 
ir moralitė Vėlinės. 

Kitas Stowackio sceninis veikalas Balladyna (parašytas 1834 
ir išleistas 1839 metais) pasižymi tuo, kad jame panaudojama 
įvairiausia technika, kurios jis išmoko iš Paryžiaus teatrų, o 
visų pirma iš Shakespeare'o. (Les balladines Paryžiaus spauda 
vadino baisokas Meyerbeerio operos Robert Ie Diable šokėjas.) 
Stowackis vaizduoja išgalvotą šalį, primenančią priešistorinę 
Lenkiją, tačiau tyčia sumaišo epochas, įpindamas visokiausių 
anachronizmų. Pratarmėje jis paaiškina, kad jo pjesė parašy- 
ta „Ariosto stiliumi“, įteisinančiu laisvą, kiek pašaipų visų 
temų traktavimą. Tai dramatizuota pasaka ar baladė su laisvai 
išgalvotais folkloro elementais. Esama ten fėjų karalienės, 

įsimylėjusios girtuoklį valstietį, kuris, jos paverstas gluosniu, 
lieja degtinės ašaras, ir herojės valstietės, dėl bajoro meilės nu- 
žudančios savo varžovę seserį. Tapusi pilies šeimininke, ji įvyk- 
do keletą kitų žmogžudysčių, padedama piktojo fon Kostryno 
(jau senųjų slavų pasaulyje vokietis buvo piktadario sinoni- 
mas!). Ten esama net valstiečio, jo nuviltos mylimosios (vėl 
tos pačios fėjų karalienės) paversto... būgnų karaliumi. (Čia 
nėra mėgdžiojama Lewiso Carrollio, gimusio 1832 metais, 
Alisa Stebuklų šalyje, kuri tada dar nė nebuvo parašyta.) 
Apskritai Balladyna - tai vienas Stowackio „kokteilių“, kuria- 
me sumaišyti lenkų baladžių, Vasarvidžio nakties sapno, Makbe- 
to, Karaliaus Lyro ir kitų veikalų personažai bei situacijos. 
Visiškai kitokia eiliuota komedija Fantazy, užbaigta apie 
1841 metus. Nežemiškasis poetas sugebėjo valdyti ir nepa- 
prastai kandžią plunksną, o ši pjesė laikoma pačiu realistiš- 
kiausiu jo kūriniu, kupinu negailestingos tuometinio Lenkijos 
gyvenimo satyros. Veiksmas vyksta viename Ukrainos dvare. 
Melodramiškas bei romantiškas grafas Fantazas grįžta iš ke- 
lionės po Italiją. Jis vyksta į svečius pas kaimynus, grafą ir 
grafienę Respektus, kurie turi dvi dukteris gražiai skamban- 
čiais vardais: Dianą ir Stelą. Pompastišku baironišku stiliumi 
kalbantis Fantazas yra apsimetinėtojas ir visiškas nenaudė- 
lis. Jis žino, jog Diana jo nekenčia, dievina jos būdą, dorovinį 
skaistumą, tačiau nori patenkinti savo žemas aistras ir ją nu- 
sipirkti. Kadangi jis turtingas, o kaimynai nusigyvenę, niekšas 
tikisi sėkmės. Respektai yra be galo garbingi savo luomo na- 
riai, labai išdidžiai kalbantys, tačiau taip pat gryniausi ne- 
naudėliai. Jie nusprendžia parduoti kaimynui dukterį, tačiau 
prieš įvykstant vedyboms kitas svečias, senas rusų majoras, 
viską apverčia aukštyn kojomis. Sužinome, jog Respektų šei- 
ma buvusi išvežta į Sibirą ir ten sutikusi šį majorą. Tas susi- 
tikimas pasirodė esąs jiems lemtingas, o majoras tapo geriau- 
siu šeimos draugu. Taip pat Sibire Diana buvo susižadėjusi 
su ištremtu lenkų revoliucionieriumi Janu ir dar jį tebemy- 
li. Dabar Janas lydi majorą, persirengęs paprastu kareiviu. 
Slowackis supriešina begalinį lenkų didikų dirbtinumą bei 
pretenzingumą su paprastomis ir giliai žmoniškomis rusų 
majoro manieromis. Norėdamas padėti Janui ir sukliudyti 
Dianos bei Fantazo santuoką, jis manevruoja labai išradingai. 

Neįmanoma trumpai nusakyti visų šio be galo painaus siužeto 
detalių; šiaip ar taip, tarp majoro ir Fantazo įvyksta dvikova, 
kurios baigtį turi nulemti kortos - lošime užstatoma pati aukš- 
čiausia vertybė: pralaimėjęs turi nusižudyti. Fantazas prasilo- 
šia ir išgyvena savo lemties valandą, bet nelauktai nusižudo 
būtent majoras, kuris jaučiasi pavargęs nuo gyvenimo ir nori 
sutvarkyti Jano vedybas. Tėvai palaimina šią santuoką, nes 
pasirodo kitas deus ex machina: miršta turtingas giminaitis ir 
palieka jiems turtą. Tad Stowackio satyros taikiniu tampa ne 
tik visi „teisingai mąstantys“ lenkų visuomenės nariai, bet ir 
sukčiai, kaip grafas Fantazas su savo baironišku apsiaustu, o 
majoro, buvusio dekabristo, „seno, kvailo liberalo“, kaip pats 
save vadina, personažas yra labiausiai jaudinantis iš visų, šio 
poeto kada nors sukurtų. Jis kalba keistu dialektu, kuriame 
primaišyta rusiškų, ukrainietiškų ir lenkiškų žodžių, o jo ei- 
liuoti monologai — tai tikrai šmaikštūs pokštai. 

Tarp Slowackio pjesių istorine tematika yra labai šekspy- 
riška tragedija Maria Stuart, jaunuoliškas kūrinys, turintis sa- 
vo gerbėjų. Tačiau dažniau statoma kita jo tragedija, Mazepa, 
užbaigta 1839 metais. Spalvinga Mazepos asmenybė tais laikais 
buvo Europos literatūrinio paveldo dalis, savotiškas europie- 
tiškas Buffalo Billio variantas. Jo nuotykius aštuonioliktajame 
šimtmetyje aprašė Voltaire'as, vėliau jis pasirodydavo Byrono, 
Victoro Hugo ir kitų poezijoje; populiarūs piešiniai vaizdavo 
jį nuogą, velkamą žirgo. Tai atitinka istoriją, papasakotą lenkų 
memuaristų, tokių kaip Janas Chryzostomas Pasekas (kurio 
pilnas memuarų leidimas pasirodė 1836-aisiais). Ukrainiečių 
didikas Mazepa, išsimokslinęs jėzuitų kolegijoje ir karaliaus 
Jono Kazimiero pasiųstas Olandijon studijuoti artilerijos, grįžęs 
tapo dvariškiu Varšuvoje; vėliau prisijungė prie ukrainiečių 
ir savo šalyje nusipelnė aukščiausių - etmono pareigų, šiame 
poste tapęs Bohdano Chmelnickio įpėdiniu. Nors jis buvo Petro 
Didžiojo vasalas, atsimetė nuo savo valdovo ir susidėjo su 
švedais - tik tam, kad išvystų savo politines viltis žlungant 
Poltavos mūšyje. Jaunystėje Mazepa garsėjo meilės nuotykiais, 
o kartą jį nubaudė įsiutęs vyras, kuris išrengė svetimautoją 
nuogą, pririšo prie jo paties žirgo ir paleido gyvulį šuoliais. Ta- 
čiau Slowackio pjesėje Mazepa nėra nei pašėlęs kazokas (kaip 
jį vaizdavosi Vakarų poetai), nei piktadarys (kaip Puškino 

Poltavoje). Tai jaunas, kilniadvasis dvariškis, karaliaus Jono 
Kazimiero patikėtinis. Norėdamas pridengti karalių, siekiantį 
seno vaivados, kurio pilyje vyksta veiksmas, gražiosios žmo- 
nos Amelijos palankumo, jis prisiima visą kaltę sau ir jau turi 
mirti nuo pavydaus senio rankos; tačiau tuo metu, demaskavus 
tikrąjį meilės trikampį, pasirodo, jog Amelija yra vaivados 
sūnaus iš jo pirmosios santuokos (Zbignievo) meilužė. Ato- 
mazgoje anie trys miršta. Tad Stowackio tragedijoje roman- 
tiškai traktuojami septynioliktojo šimtmečio papročiai. 

Lilla Weneda, parašyta tais pačiais metais kaip ir Mazepa, 
domina tik kaip bandymas pasitelkus vaizduotę užpildyti de- 
talėmis jokiose kronikose neaprašytą epochą - priešistorinę 
Lenkiją. Remdamasis teorija, kad Lenkijos valstybė prasidėjo 
užkariavimu, Stowackis išgalvojo žūtbūtinį karą tarp tyrašir- 
džių, taikių vietinių gyventojų (venedų) ir nedorų užkariau- 
tojų (lechitų). Pirmieji įkūnija „angeliškąją“ Lenkijos dvasią, 
antrieji - visas didikų ydas (įskaitant riksmų bei raugintų 
agurkų pomėgį). Tai dar vienas „literatūrinis“ kokteilis, kurio 
elementai daugiausia nusižiūrėti nuo Shakespeare'o. Trage- 
dijos vertė abejotina dėl jos gana savitikslių baisenybių. 

Visą gyvenimą Stowackis emociškai priklausė nuo motinos, 
ir laiškai, kuriais nuolat keisdavosi su ja, ne tik pateikia ver- 
tingą poeto kūrybos komentarą, bet savaime laikytini vienu 
didžiausių lenkų romantinės prozos pasiekimų. Salomea, arba 
Sally, kaip jis vadino motiną, buvo tikroji poeto meilė. Jo ry- 
šiai su kitomis moterimis buvo greičiau literatūrinė išmonė. 
Jam gyvenant užsienyje, motina siuntinėjo iš Lenkijos kuklias 
pinigų sumas, kurias jis gana sumaniai investuodavo į akcijas. 
Todėl visą savo laiką jis galėjo skirti literatūrai. 

Jo gyvenimas Šveicarijoje nuo 1833 iki 1836 metų (Ženevo- 
je, po to Vevyje netoli Lozanos), atrodo, buvo ypač vaisingas. 
Jis nukeliavo ten pirmiausia dėl to, kad nesulaukė Paryžiaus 
emigrantų pripažinimo, ir dėl nesantaikos su Mickevičiumi: 
Slowackis buvo sukrėstas, Vėlinėse atradęs savo patėvį, dr. Bė- 
cu, nutapytą pačiomis juodžiausiomis spalvomis - kaip tipiš- 
ką pataikūną ir kolaborantą. Kaip tik Šveicarijoje jis parašė 
dramas Kordian, Balladyna ir nežemišką meilės idilę, pavadintą 
Šveicarijoje (W Szwajcarii), kurioje Alpių kaimelio aplinka 
susilieja su paties poeto „vidiniu gamtovaizdžiu“. 

1836 metais poetą sutinkame Romoje. Iš čia su keliais drau- 
gais jis leidosi į kelionę po Graikiją, Egiptą ir Palestiną. Kelio- 
nės, ypač į Levanto šalis, malšino romantišką nuolat besikei- 
čiančios aplinkos ir šviežių įspūdžių troškulį. Viename laiške 
motinai Slowackis rašė: „Kelionė teikia mums daugybę vaiz- 
dų, viena bėda, kad viskas atrodo ne taip gražiai, kaip tapy- 
davo mūsų vaizduotė; ir tada mūsų atmintis išsaugo du vaiz- 
dus - vieną tokį, koks turėtų būti, kokį perteikia mūsų akys, 
kitą kur kas gražesnį, mūsų vaizduotės prieš tai sukurtą. Ka- 
da nors ateityje iš vaizduotės ir mieguistų prisiminimų bus 
sukurtas trečiasis, pats gražiausias. Nesuprantu, kaip Byronas 
galėjo rašyti iš karto.“ Ir kitame laiške: „Jei pasaulyje nebūtų 
poezijos, tai pati mintis, kad žmogus, kuris vaikščiodamas po 
žemę surinko tiek šviesių ir nuostabių vaizdų, turi juos nusi- 
nešti į kapą, ją pagimdytų.“ Poemoje Kelionė į Šventąją Žemę 
(Podrož do Ziemi Šwietej), atkuriančioje šios ekspedicijos įspū- 
džius, Stowackis demonstruoja retą virtuoziškumą. Jis pasi- 
daro pramogą išrasdamas pačius netikėčiausius rimus; jo eilės 
žaižaruoja sąmoju bei lyrizmu, spalvingus vietovių aprašymus 
keičia satyrinės ir humoristinės pastabos; ir visa tai pertei- 
kiama nerūpestingu stiliumi taip, kad skaitytojui kyla visiško 
lengvumo ir laisvo kalbos srauto įspūdis. Bet, žinoma, Sto- 
wackis nemetė savo ambicijų tapti tautos dainiumi ir pranokti 
Mickevičių. Jo kelionė po Graikiją vėliau aidu atsiliepė eilėraš- 
tyje „Agamemnono kapas“ („Grėb Agamemnona“), kuriame 
apmąstomas Graikijos ir Lenkijos likimas. Kai kurios eilutės, 
jau tapusios priežodžiais, rodo tipišką Slowackio agresyvu- 
mą savo šalies atžvilgiu. Jis laikė savo patriotine pareiga barti 
Lenkiją už tai, kad ji yra „tautų povas ir papūga“, ir ieškojo 
„angeliškosios tėvynės dvasios“, įkalintos „vaidingojo šlėktos 
kiauše“. Iš viešnagės viename Libano vienuolyne Stowackis 
parsivežė pirmąjį poemos proza Ankhelli (išleistos 1838 metais) 
variantą. Jei Kordianą didele dalimi galima laikyti Vėlinių ati- 
tikmeniu, Ankelli stovi greta Mickevičiaus Lenkų tautos ir len- 
kų piligrimystės knygų. Poemos scenovaizdis - Sibiro miškai 
ir tyrai, daugelio carinės valdžios į šiuos kraštus deportuotų 
lenkų namai. Tačiau tai nėra tikrasis Sibiras, tai tremties vieta 
apskritai su jos simboliniais sniegynais, simboliniu šalčiu ir 
nuostabiu šiaurės pašvaistės spindesiu. Tremtiniai, pagal 

autoriaus sumanymą atitinkantys lenkų emigrantus, visiškai 
nėra tyri ir patrauklūs, nors ir kenčia dėl idėjos. Jie pasidaliję 
į tris politines partijas - aristokratų-monarchistų, demokratų 
ir religinę sektą, kovojančias viena prieš kitą su pašėlusia 
neapykanta. Mickevičius buvo linkęs emigrantus laikyti 
apaštalais, o Slowackis neteikia jiems jokios reikšmės ir savo 
poemoje pasmerkia mirti bergždžia mirtimi tremtyje. Herojus 
Anbhelis, taip pat tremtinys, pasirenkamas šamano (iš vietinės 
Sibiro genties) ir pašvenčiamas į savo kančios ir mirties pa- 
slaptį; taip jis tampa savotišku pasyviu išganytoju. Paskuti- 
nėje scenoje simbolinis riteris ant žirgo, nutviekstas ugninės 
šiaurės pašvaistės, skelbia pasaulinės revoliucijos valandą, ir 
kaip tik tada Anbhelis miršta. Tad poema siūlo idėją jokio 
greito atlygio susilaukti negalinčios aukos, bet vis dėlto ne 
beprasmės, kadangi pagal kažkokią paslaptingą logiką ji 
dvasiškai reikalinga būsimam atsinaujinimui. Kalba sąmo- 
ningai archajiška, tonas biblinis. Stowackiui pavyksta perteik- 
ti savo idėją sukrečiančiais ir, kaip paprastai, nežemiškais 
vaizdais. Tačiau jo pastangos susilaukti emigrantų pripažini- 
mo liko bevaisės. Labai nedaugelį jų veikė jo menas. Vieninte- 
lė Stowackio paguoda buvo draugystė su kitu poetu, Zygmun- 
tu Krasinskiu, kuris jį gerai suprato. Knygos, kurias Stowackis 
leisdavo savo paties lėšomis, arba likdavo nepastebėtos, arba 
susilaukdavo nedidelių, piktų pastabų emigracijos spaudoje. 
Galų gale vienas skandalas jei ir nepelnė jam aplodismentų, 
tai bent išgarsino; jis buvo susijęs su poemos Beniowski pa- 
sirodymu 1841 metais (išspausdintos tik pirmosios penkios 
šios poemos giesmės; kitos pasirodė po autoriaus mirties). 
Parašyta oktavomis - poetine forma, turinčia gilias tradicijas 
lenkų literatūroje, kurios siekė Krasickio parodijinius heroji- 
nius epus ir Piotro Kochanowskio Išlaisvintosios Jeruzalės ver- 
timą, Beniowski - tai digresijų poema, aiškiai besivaržanti su 
Byrono Don Žuanu. Siužetas atkartoja autentiško asmens, veng- 
rų ir lenkų didiko, permainingo likimo vingius; šis asmuo 
dalyvavo karo veiksmuose su Rusija vadinamosios Baro kon- 
federacijos (1768-1772) metu Ukrainoje ir po to buvo ištremtas 
į Kamčiatką. Iš ten jis su keliais draugais pačių pasidaryta val- 
timi pabėgo į Japoniją, pasiekė Prancūziją ir gyvenimą baigė 
vadovaudamas Madagaskaro gentims, kariaujančioms su 

prancūzais. Bet pagrindinio veikėjo likimas tebuvo pretekstas 
įgyvendinti kitus tikslus; poetas apsiribojo jauno Beniowskio 
nuotykiais Ukrainoje. Poemoje Stowackis aptaria visas aktua- 
lias temas, suveda sąskaitas su savo priešais ir nelyginant 
kvapą užimantis akrobatas nuo lyrikos pereina prie sarkazmo, 
nuo sarkazmo - prie vaizdų fejerverkų. Stowackis jautė senti- 
mentų Ukrainai, kuri teikia foną daugeliui jo pjesių, tačiau 
niekur nėra tokia gyva kaip poemoje Beniowski. Kalbant apie 
spalvas, ji yra mėlyna, auksinė, cinoberinė; šiaip ar taip, tokie 
atspalviai dominuoja. Giriamas, niekinamas, kviečiamas net 
į dvikovą, Slowackis po šio kūrinio buvo pripažintas reikš- 
minga literatūrinio gyvenimo figūra. 

Tačiau naujas gyvenimo posūkis nukreipė poetą kita vaga, 
kurjam vėl teko patirti amžininkų patyčias. 1839 metais visam 
laikui įsikūręs Paryžiuje, Kordiano ir Anhelio autorius vis labiau 
ir labiau krypo į mistiką. 1842-aisiais jis sutiko Andrzejų To- 
wianskį, įtikinusį jį turint ypatingą poeto pašaukimą ir įkal- 
bėjusį stoti į sektą, kurioje antras po Towianskio žmogus buvo 
Mickevičius. Slowackiui teko nusižeminti religinių principų 
vardan. Tačiau gana greitai jis pastebėjo, kad sekta pavydžiai 
priešinasi bet kokioms savo narių savarankiškumo apraiš- 
koms, ir kitais, 1843, metais ją paliko. Mistiniu Stowackio laiko- 
tarpiu, ypač 1842-aisiais, gimė veikalai, kurie nei jam gyvam 
esant, nei kelis dešimtmečius po jo mirties niekam nedarė 
jokios įtakos, kadangi visiškai nesiderino su vyraujančiomis 
literatūrinėmis madomis. Jo paskutiniojo laikotarpio kūryba 
pranašauja, o kartais ir peržengia prancūzų simbolizmą, bet 
dažniausiai ji dar sunkiau įkandama vidutiniam skaitytojui 
negu poėtes maudits („prakeiktųjų poetų“) veikalai. Ir kol pas- 
kutiniojo devynioliktojo amžiaus dešimtmečio karta su savo 
sielos būsenų, gamtovaizdžių, spalvų ir garsų sąsajomis ne- 
įžengė į literatūros sceną, vėlyvasis Stowackis iš tikrųjų nebuvo 
atrastas. Trumpais mistiniais to laikotarpio eilėraščiais jis įko- 
pia į meno aukštumas, vien tik jie būtų užtikrinę Stowackiui 
vietą tarp geriausių lenkų poetų. Paskutiniuosius gyvenimo 
metus jis praleido ręsdamas milžinišką savo mistinės sistemos 
statinį. Kaip ir dera lenkų mistikui, istoriniams įvykiams jis su- 
teikė kosmines dimensijas, regėdamas istorijoje antžmogiškas 
ir antgamtiškas jėgas, lemiančias žmonijos likimą. Stowackio 

mistinė „sistema“ nėra lengviau suvokiama negu Williamo 
Blake'o, ją galima taip pat labai įvairiai interpretuoti. 

Neeilinė prozinė poema Atsiradimas iš dvasios (Genesis z du- 
cha), parašyta 1844 metais Pornike, Atlanto vandenyno pa- 
krantėje, atskleidžia filosofinį poeto credo. Joje jis derina gam- 
tos mokslų žinias, ypač Lamarcko išvystytą evoliucijos teoriją, 
su spiritualizmu bei radikaliomis demokratinėmis simpati- 
jomis. Mąstydamas apie okeaną, gyvybės lopšį, gyvybės for- 
mų evoliucijoje jis įžvelgia milijonus metų besitęsiantį gim- 
dančios Dvasios triūsą: 


Ant Vandenyno uolų pastatei mane, Dieve, idant prisiminčiau praam- 
žę savo dvasios istoriją, o aš staiga pasijaučiau buvęs kadaise Nemirtin- 
gasis, Dievo Sūnus, regimybės kūrėjas, vienas tų, kurie Tau meilę savo 
valia dovanoja ant aukso saulių ir žvaigždžių girliandų. 

Senasis Vandenyne, apsakyk man, kaip tavo gelmėse vyko pirmosios 
organizmo gimimo misterijos? augo pirmosios nervų gėlės, kuriose pra- 
žydo Dvasia? 

O! Viešpatie, šiandien šypsausi, regėdamas iškastus griaučius, kurie 

dabartinėj kalboj nebeturi vardo (kadangi jie visiems laikams ištrinti iš 
esamų formų); šypsausi, regėdamas pirmąjį driežą su paukščio snapu ir 
vienu sparnu prie kojų, skrendantį į Kolumbo kelionę, idant ištirtų pa- 
saulį, idant surastų vietą toms sunkiasvorėms pabaisoms, sekančioms iš 
paskos ištisų pievų žolės, ištisų girių šakelių bei lapų nuėsti. 
„Viskas Dvasios ir Dvasiai yra sukurta, niekas kūniškam tiks- 
lui neegzistuoja.“ Savo pačios pastangomis Dvasia („savo tva- 
rumo antspaudą padėjo ant Tavo parašytos knygos“) juda 
nuo žemiausių prie vis aukštesnių formų, ir pasiekus žmogų 
jos darbas nesibaigia. „Amžinoji revoliucionierė“ Dvasia for- 
muoja Istoriją su revoliucijų, kurios yra gimdymo spazmai, 
pagalba, kol pakitusi žmonija priartėja prie Kristaus. Mesia- 
nistinių gaidelių netrūksta: Dvasia įsikūnija į atskirus išrink- 
tuosius ar į ištisas tautas, pavyzdžiui, kančių išskaistintą Len- 
kiją. Bendriausiais bruožais Stowackio kosminės evoliucijos 
vizija keistai panaši į kokiu šimtmečiu vėlesnę prancūzų ant- 
ropologo jėzuito Teilhard'o de Chardino pasiūlytą tezę. 

Milžiniškos apimties poemos Karalienė Dvasia (Krol-Duch) 
poetas taip ir nebaigė. Tik pirmoji dalis buvo išleista 1847 

metais, visas likęs rankraštis turėjo rimtų spragų. Vakarų po- 
ezijoje nesama kito tokio bandymo: nors poema pirmiausia su- 
sijusi su Lenkijos istorija, ji vaizduoja Dvasios keliones: kaip 
ji per ištisus Europos civilizacijos šimtmečius prikeldavo vadų, 
karalių bei šventųjų kūnus. Poema prasideda pasakojimu apie 
tokį Herą, Platono paminėtą narsų kareivį, kuris po mirties 
prisikelia kaip pirmasis legendinis lenkų kunigaikštis Popielas. 
Slowackis vaizduoja Popielą negailestingu valdovu, turinčiu 
apibrėžtą tikslą: padaryti savo tautą atsparią bet kokioms atei- 
ties kančioms, primetantjai tyčinio žiaurumo sistemą. Dekora- 
cijos daugiausia viduramžiškos, tačiau tai ne „autentiški“ vidur- 
amžiai. Panašiai kaip Blake'o Albionas, tai yra vizija be jokių 
pretenzijų į „realybę“. Karalienė Dvasia, parašyta tradicinėmis 
oktavomis, toli pranoksta visa, ką vėliau išdrįso daryti poetai 
simbolistai. Ji sujungia kosminius ir istorinius dalykus, ir grei- 
čiausiai tik lenkas, neapsakomai besižavintis istorijos filosofi- 
ja, galėjo ją parašyti. Sau pačiam Stowackis prisiskyrė ypatingą 
misiją. Jis norėjo atgaivinti Lenkiją ir jos istoriją savo vaiz- 
duotėje tarsi Dievas-kūrėjas ir įbūtinti ją per Stowo, t.y. Žodį. 

Calderėnas (kurį poetas vertė) turėjo įtakos paskutiniosioms 
Slowackio dramoms, kur sulydant gamtinius ir antgamtinius 
dalykus sukuriamas puikus barokinis chaosas. Kunige Mareke 
(Ksiądz Marek) ir Sidabriniame Salomėjos sapne (Sen srebrny Sa- 
lomei), parašytuose 1843 metais, jis dar kartą grįžta prie ukrai- 
nietiškos tematikos, pasirinkdamas aštuonioliktojo šimtmečio 
politinių įvykių siužetus (Baro konfederacija, sukilusių vals- 
tiečių vykdytos lenkų didikų žudynės). Tačiau veikėjai ir jų 
nuotykiai pranoksta gyvenimą; jų monumentalumas nieko 
bendra neturi su žemiška tikrove. Nebaigta istorinė drama 
Samuel Zborowski taip pat sudaro atsvarą tradiciniam tokių 
pjesių kaip, pavyzdžiui, Borisas Godunovas realizmui. Veiks- 
mas vyksta kosminiu mastu už laiko bei erdvės ribų. Zbo- 
rowskis, šešioliktojo šimtmečio didikas, stoja prieš Kristaus 
teismą ir prašosi teisiamas antrą kartą. Pirmasis teismas 
žemėje jį pasmerkė myriop už atvirai anarchistišką veiklą, ir 
jam buvo nukirsta galva. Stowackio dramoje Zborowskis įkū- 
nija dvasios, kovojančios su visomis ją pažaboti siekiančiomis 
galiomis, jėgą, tuo tarpu kancleris Zamoyskis (nuteisęs jį mir- 
ti) atstovauja žlugdančiai nusistovėjusios socialinės tvarkos 

galybei. Giesmės, perteikiančios vieną inkarnaciją po kitos pa- 
tiriančių dvasių išgyvenimus (pradedant senovės Egiptu), sa- 
vo smelkiančiu grožiu ir tobulumu prilygsta to paties laiko- 
tarpio Stowackio mistiniams lyriniams eilėraščiams. 

1848 metais, išgirdęs apie revoliuciją Prūsijos okupuotoje 
Lenkijos dalyje, Stowackis nuvyko ten. Revoliucinis bruzdėji- 
mas pasirodė priešlaikinis, tačiau poetas praleido keletą savai- 
čių Drezdene, kur po aštuonerių išsiskyrimo metų susitiko su 
savo motina. 1849 metais Paryžiuje karštligiško poetinio triūso 
paaštrinta tuberkuliozė nusinešė jo gyvybę. Jis buvo palaidotas 
Monmoransi kapinėse, kur po šešerių metų atgulė jo varžovas 
Adomas Mickevičius. 1927 metais Stowackio palaikai perkelti 
į Lenkiją ir palaidoti karališkojoje Vavelio pilies kriptoje. 

Slowackio poezijai itin būdingas grynų spalvų - sidabrinės, 
auksinės, raudonos, mėlynos - ir mirguliuojančios, perlamut- 
rinės šviesos pomėgis. Dėl šios priežasties jį lygindavo su to- 
kiais tapytojais kaip Turneris. Arba jį vadindavo „išcentriniu“ 
poetu, priešindami su Mickevičiumi, kurio kūriniai būdavo 
laikomi „įcentriniais“. Pastarasis net pačiuose romantiškiau- 
siuose eilėraščiuose siekia aiškumo ir konkretumo, o Stowackis 
kiekvieną objektą tarytum ištirpdo skystame vaizdų ir garsų 
mišinyje. Be galo gausi Slowackio kūryba nėra lygiavertė. Jis 
gali būti didingas minties gilumu ir užimančiu kvapą virtuo- 
ziškumu arba erzinti beveik automatišku rašymu. Pomirtinė 
poeto šlovė augo, bet jis vis dar nebuvo laikomas lygiu 
Mickevičiui. Tik simbolistų karta pripažino Stowackį savo 
mokytoju, pirmuoju poetu, prancūzų simbolizmo, o kai kuriais 
minties aspektais Friedricho Nietzschės pirmtaku. Dabar mes 
laikomės blaivesnio požiūrio, esame turbūt mažiau linkę eilių 
„muziką“ laikyti viena stipriausių Stowackio talento pusių, 
arba tiksliau - svarbiausiu bet kurio poeto kūrybos bruožu. 


Zygmunt Krasinski (1812-1859) 


Priešingai negu Mickevičius, kilęs iš nusigyvenusių bajorų, 
ar inteligentų palikuonis Stowackis, Zygmuntas Krasinskis 
paveldėjo senos didikų šeimos grafo titulą ir turtą. Jo tėvas 

buvo kariškis, tarnavo Napoleono armijoje generolu, o po 
Vienos kongreso įstojo į Lenkijos Karalystės kariuomenę, iš- 
saugojęs tą patį karinį laipsnį. Generolas, tvirtų įsitikinimų re- 
akcionierius, visiškai atsidavęs carui, radikalų buvo laikomas 
pikta lemiančia asmenybe. Vienoje satyriškiausių Mickevi- 
čiaus Vėlinių scenų (Varšuvos salone) kaip tik parodijuojami 
susibūrimai senojo Krasinskio namuose. Stowackis buvo pri- 
sirišęs prie motinos, o Zygmuntas Krasinskis visą gyvenimą 
drebėjo prieš tėvo autoritetą. Tas intelektualas buvo stebėtinai 
aklai paklusnus tėvo įsakymams, tiek, kad jau visai subrendęs 
vyras vedė jam tėvo išrinktą moterį, tuo pat metu prisiekinė- 
damas amžiną meilę kitai. Būdamas jaunas Varšuvos studen- 
tas, Krasinskis laikėsi tėvo politinių pažiūrų, nepaisant prie- 
šiško kolegų nusistatymo. Studentų demonstracijos metu jis 
pasirodė esąs vienintelis streiklaužys ir už tokį solidarumo 
pažeidimą gavo iš savo draugo studento antausį. Tačiau 
netrukus jis išvyko studijuoti į Ženevos universitetą, kur įsi- 
gijo keletą draugų užsieniečių. Ypač bičiulystė su jaunu anglų 
žurnalistu Henry Reeve'u pasirodė intelektualiai vaisinga 
abiems jaunuoliams. Kilus 1830 metų sukilimui, generolas 
Krasinskis pasirinko rusų pusę ir kategoriškai uždraudė sūnui 
grįžti į Lenkiją, visą judėjimą pavadinęs aristokratų kraujo 
ištroškusios minios kvailyste. Ir kai pasibaigė karo veiksmai, 
jis nusivežė sūnų, pastarojo gėdai bei nusiminimui, į Sankt 
Peterburgą ir pristatė carui. Tačiau netrukus Krasinskis vėl 
išvyko į užsienį ir didelę tolesnio gyvenimo dalį praleido 
Prancūzijoje bei Italijoje. Kadangi jis nebuvo susikompromi- 
tavęs, galėjo laisvai keliauti iš vienos šalies į kitą, o užsienyje 
praleido daugiau laiko nei Lenkijoje tik todėl, kad lenkų lite- 
ratūrinio gyvenimo centras buvo Didžiojoje Emigracijoje. No- 
rėdamas apsaugoti nuo konfiskavimo savo milžiniškus dva- 
rus Lenkijoje, jis leido knygas anonimiškai ir buvo vadinamas 
„anonimiškuoju Lenkijos poetu“. Krasinskis buvo šviesaus 
proto vyras, puikiai išsilavinęs, skaitė keliomis kalbomis, ly- 
giai lengvai galėjo rašyti prancūziškai kaip ir lenkiškai. Jis pa- 
sižymėjo tiesiog išskirtiniu politiniu įžvalgumu ir Europos 
politikos labirintų išmanymu. Tai liudija ne tik jo kūryba, bet 
ir laiškai. Iš tikrųjų, vien jo korespondencijos apimtis ir ko- 
kybė buvo tokia, kad kitam rašytojui jos būtų pakakę įeiti į 

literatūros istoriją. Jis sirgo —- toje epochoje tai nebuvo reta — 
tikra epistoliarine manija, kurią skatino jo meilės ryšiai su 
labai inteligentiškomis moterimis, ypač su išsiskyrusia aristo- 
krate Delfina Potocka. Išgarsėjusi romanu su Frėdėricu Chopi- 
nu, Delfina daugelį metų buvo Krasinskio meilužė, patikėtinė, 
pirmoji jo kūrinių skaitytoja ir jo laiškų adresatė, o rašydavo 
poetas neretai kasdien, aptardamas visas einamąsias in- 
telektualines ir politines problemas. Poeto vedybų datą (1843) 
iš anksto nustatė jo tėvas, jis išrinko ir nuotaką - turtingą aris- 
tokratę merginą Elizą Branicką, visiškai svetimą jaunikiui; po 
vedybų Krasinskis toliau rašė meilės laiškus Delfinai. 

Dar paauglystėje Krasinskis kūrė istorinius romanus Walte- 
rio Scotto stiliumi, kuriuose šlovino viduramžių feodalų rite- 
rius. Dvi jo ankstyvosios dramos taip pat parašytos proza, o 
vieną jų galima laikyti ne tik lenkų, bet ir pasaulio literatūros 
šedevru. Parašyta Vienoje ir Venecijoje 1833 metais, Nedieviš- 
koji komedija (Nie-Boska komedia) - tai dvidešimt vienerių metų 
jaunuolio kūrinys. Net įvertinus šviesų Krasinskio protą, 
sunku suprasti, kaip jaunas aristokratas galėjo sukurti vienin- 
telį to meto Europoje veikalą, beveik marksistiniais terminais 
analizuojantį klasių kovą. (Tuo metu Karlui Marxui buvo pen- 
kiolika metų.) Greičiausiai ši drama išaugo iš kažkokių pas- 
laptingų baimės užkampių jaunuolio pasąmonėje. Jį sukrėtė 
1830 metų prancūzų revoliucija ir Liono darbininkų riaušės. 
Įspūdį paliko ir tėvo požiūris į lenkų sukilimą. To meto įvy- 
kiai kartu su 1789-ųjų Prancūzijos revoliucijos apmąstymais 
jaunuolio sąmonėje susiliejo į revoliucijos idėją apskritai. Jam 
buvo visiškai aišku, kad revoliucija Europoje turi įvykti ir kad 
ji išnaikins tokius Žmones kaip jis. Dramos tematika univer- 
sali, įdomi ne tik lenkams, o veiksmas vyksta neapibrėžtoje 
šalyje. Personažai turi simbolines reikšmes, ir Mickevičius, 
nagrinėdamas Nedieviškąją komediją paskaitose Collėge de 
France, vadino ją vienu didžiausių slaviškojo teatro pasieki- 
mų. Kaip ir Mickevičius Vėlinėse, Krasinskis pirmiausia vaiz- 
duoja savo herojaus grafo Henriko asmeninį gyvenimą, pas- 
kui rodo jį kaip politiškai angažuotą Žmogų, vadovaujantį 
reakcinėms jėgoms, besiginančioms Švenčiausiosios Trejybės 
pilies apkasuose nuo revoliucingų ateistų, vadovaujamų pro- 
fesionalaus revoliucionieriaus Pankraco. Tačiau Mickevičiaus 

drama apie asmenybės metamorfozę yra iš esmės optimisti- 
nė - kadangi jo herojus per savo nuopuolius apgraibomis eina 
į tikresnį individo vietos bendruomenėje supratimą; tuo tarpu 
Krasinskio dramoje grafas Henrikas bergždžiai mėgina tapti 
kitokiu žmogumi, o nesėkmingos vedybos, Mergelės (Poezi- 
jos) vaikymasis ir politinė veikla tik atskleidžia jo vidinį nepil- 
navertiškumą. Keista romantinė drama: grafas Henrikas ne- 
patenkintas ramiu turtingųjų luomo gyvenimu, tyčiojasi iš 
savo žmonos ir išveda ją iš proto, vaikydamasis Poeziją. Vė- 
liau pastebi, kad jo sūnus baigia apakti (nuo pat Homero tai 
pranašo požymis), o gražioji mergelė Poezija atsivilioja jį ant 
bedugnės krašto prie vandenyno, kur atskleidžia savo kūną - 
yrantį lavoną. Tad demoniškosios poezijos pusės demaskavi- 
mo būdas mums primena Thomo Manno romaną Daktaras 
Faustas, kuriame Esmeralda užkrečia Adrianą Lėverkiūną 
mirtina liga ir taip išlaisvina jo muzikinį genijų. Tai keista 
romantinė drama dar ir tuo, kad griauna optimistinį tikėjimą 
masių sukilimu. Grafas Henrikas niekina tuos, kuriems vado- 
vauja, jis žino juos esant sugedusius ir turinčius žūti drauge 
su juo pačiu; tačiau puolantys plebėjai — tai taip pat akla mi- 
nia, kurios neapykantos ir keršto aistrą šaltai išnaudoja Pank- 
racas. Pasikeitimas kandžiomis pastabomis Pankraco ir grafo 
Henriko susitikimo metu (Pankracas jaučia iracionalų potrau- 
kį grafui Henrikui) - tai pati stipriausia dramos vieta. Pankra- 
co filosofija - grynas dialektinis materializmas. Čia Krasinskis 
pranoko devynioliktojo šimtmečio revoliucijos kaip sponta- 
niško judėjimo supratimą ir priartėjo prie dvidešimtojo am- 
žiaus, pažvelgdamas į revoliuciją kaip į profesionalų organi- 
zuojamą ir iš viršaus vadovaujamą reiškinį. Pankracas - tai 
geležinės valios, aiškaus proto fanatikas, kuris remiasi naujo- 
viška disciplina, tiesmukiškai siekdamas savo tikslo - išlais- 
vinti engiamuosius. Tačiau šis absoliutus aiškumas suteikia 
Pankraco charakteriui melancholišką atspalvį. Kai aristokratų 
tvirtovė paimama ir grafas Henrikas nusižudo (dar kartą pa- 
neigdamas savo krikščionybės gynėjo vaidmenį), Pankracas 
išvysta regėjimą; jam pasirodo kryžius danguje, ir herojus su- 
šunka: „Galilaee vicisti!“ („Galilėjieti, tu nugalėjai!“) Tai jo 
paskutinieji žodžiai. Ar Krasinskis sugalvojo šitokią pabaigą 
todėl, kad nerado kitokios išeities, nesvarbu; iš tiesų jam 

įtakos turėjo Hegelis; šiaip ar taip, drama su tokia atomazga 
veikia kur kas stipriau nei tada, jei Krasinskis būtų ją užbai- 
gęs pranašiškais trimitais, skelbiančiais pomirtinę aristokrati- 
jos reabilitaciją. Jeigu tradicinė krikščioniška (ir aristokratinė) 
santvarka yra tezė, o ateistinis materializmas - antitezė, tai 
sintezės tegalime laukti ateityje, po to, kai reakcinga santvar- 
ka bus nuversta. Panašių idėjų aptinkame vėliau, dvidešim- 
tojo amžiaus rusų poezijoje, pavyzdžiui, Aleksandro Bloko 
Dvylikoje, kur Kristus pasirodo Raudonosios armijos kareivių 
priekyje. Tai nereiškia, kad Krasinskis jautė kiek nors simpa- 
tijos radikaliems prastuomenės judėjimams, su kuriais jis ko- 
vojo visą gyvenimą. Jo drama, atrodo, bus kilusi iš neurotinių 
baimių, ir grafo Henriko aklojo sūnaus Orcijo personažas šiuo 
požiūriu gali pasirodyti esąs ypač iškalbingas. Orcijas gyvena 
Švenčiausiosios Trejybės pilies požeminėse menėse ir tikriau- 
siai įkūnija grafo Henriko kaltę. Nedieviškoji komedija — iš tik- 
rųjų novatoriškas veikalas savo neįprasta tematika ir vizuali- 
niais elementais. Aukštesniųjų ir žemesniųjų klasių konfliktas 
vaizduojamas kaip kova tarp jėgų, užėmusių virš milžiniško 
slėnio iškilusią pilį, ir jos papėdėje susibūrusių masių. Bandy- 
mas įtraukti į veiksmą didžiules minias patvirtina tai, ką Mic- 
kevičius kalbėjo apie tokių slaviškos vaizduotės kūrinių pa- 
statymo sunkumus tuo metu teatro turimomis priemonėmis. 
Kaip ir Mickevičiaus Vėlinės, Krasinskio drama teatro spek- 
taklio pavidalu pasiekė publiką tik dvidešimtajame šimtme- 
tyje. Susidaro įspūdis, jog, iš jos išeitų puikus kino scenarijus. 

Kita Krasinskio drama, Iridion, buvo sumanyta anksčiau ne- 
gu Nedieviškoji komedija, bet parašyta šiek tiek vėliau. Čia taip 
pat autorius vaizduoja visuomenės nuosmukį. Dramos herojus 
Iridionas yra graikas, gyvenantis Romoje jos žlugimo laikais, 
valdant Heliogabalui. Pagrindinė herojaus aistra - tai neapy- 
kanta Romai, pavergusiai jo gimtąją šalį. Norėdamas atkeršy- 
ti, jis rengia revoliuciją, tikėdamasis pagalbos iš barbarų (kurių 
tuo metu Romoje buvo labai daug), gladiatorių bei proletarų 
ir vildamasis krikščionių paramos. Jo patarėjas, demoniškasis 
Masinisa, įkūnija principą, jog tikslas pateisina priemones. Ta- 
čiau lemiamą akimirką krikščionys paklūsta savo vyskupui, 
patariančiam siekti pergalės ne ginklu, o romumu bei sava- 
noriškai prisiimta kankinyste. Dėl šios priežasties Iridionas 

pralaimi ir turi amžiams užmigti letargo miegu, laukdamas 
naujos kovos su blogio imperija. Tada jis prisikels, o greičiau — 
įsikūnys į lenkų tautą. Kovoje, kilsiančioje prieš carizmą, bus 
naudojami kiti metodai negu Masinisos. Krasinskio požiūris į 
demokratinius judėjimus, kuriuos jis kaltino masinisiniais 
polinkiais, čia atsiskleidžia labai ryškiai. Iridionas (ir vėliau 
Krasinskio poezija) prisidėjo prie lenkų patologinio mėgavimo- 
si savo kankinyste, kurią jie kone pradėjo tapatinti su pirmųjų 
krikščionių kentėjimais. Kaip ir Nedieviškoji komedija, Iridionas 
parašytas proza, tik puošnesnis bei ritmiškesnis, toks tipiškai 
romantiškas, jog šiandien kartais net erzina. Nors tai didelio 
talento sukurtas veikalas, ypač patraukiantis Romos nuosmu- 
kio analize, jo vertė menkesnė negu Nedieviškosios komedijos. 

Sulaukęs brandaus amžiaus, Krasinskis persimetė į poeziją, 
tačiau širdyje gailėjosi neturįs „to angeliško saiko jausmo, ku- 
ris būdingas tikram poetui“. Jo eilėraščiai — tai eiliuoti istorijos 
filosofijos traktatai, atspindintys autoriaus žavėjimąsi Hege- 
liu, Schellingu ir tais lenkų filosofais, kurie, nors buvo kilę iš 
Hegelio, daug kur jam prieštaravo: Augustu Cieszkowskiu 
(dešiniųjų hėgelininkų atstovu, dariusiu šiek tiek įtakos kai- 
riesiems vokiečių hėgelininkams) ir Bronistawu Trentowskiu. 
Priešaušryje (Przedšwit), išleistame 1843 metais, šlovinamas 
žmonijos susiskirstymas į tautas, neišvengiamai būtinas ir iš 
anksto Dievo numatytas, prilyginant šį susiskirstymą milži- 
niško choro dalims. Pagal tokį požiūrį Lenkijos padalijimas 
tapo nusikaltimu žmonijai. Tačiau Lenkija bus prikelta, nes 
kaltė dėl jos žlugimo krenta ne ant jos pačios - jos kančios 
buvo nulemtos iš anksto kaip išganančioji auka. Panašios 
idėjos rutuliojamos Ateities psalmėse (Psalmy przyszlošci, 1845; 
papildytas leidimas, 1848). Asmeninis Krasinskio draugas de- 
mokratas Stowackis eiliuota kritika užsipuolė Psalmes. Jo, kaip 
demokrato, pyktis pasiekė aukščiausią tašką perkaičius Kra- 
sinskio raginimą siekti visuomenės klasių santarvės ir įspė- 
jimus, nukreiptus prieš demokratų šūkius, esą kursčiusius 
kruvinus masių sukilimus, tokius kaip 1846 metų valstiečių 
maištas. „Anoniminis Lenkijos poetas“ buvo populiarus ro- 
mantizmo saulėlydžio laikotarpiu, kuris gana staigiai užsibai- 
gė 1863-iųjų sukilimu; tačiau šiandien negalime jo laikyti 
lygiu Stowackiui, o juo labiau Mickevičiui. 

Ukrainietiška mokykla 


„Ukrainietiškos mokyklos“ pavadinimas taikomas apibū- 
dinti trims Ukrainoje gimusiems poetams, radusiems joje 
peno savo romantiškai vaizduotei. Antonis Malczewskis 
(1793-1826), kilęs iš pasiturinčios šeimos, buvo puikus Kže- 
mienieco licėjaus Volynėje studentas, tarnavo Varšuvos Kuni- 
gaikštystės lenkų napoleoniškojoje kariuomenėje, po to kele- 
rius metus praleido keliaudamas po Vakarų Europą. Būdamas 
aistringas sportininkas, 1818 metais jis įkopė į Monblano 
V Aiguille du Midi viršukalnę, tačiau gyvendamas užsienyje 
nevengė ir literatūros aukštumų. Atrodo, 1816-aisiais jis su- 
tiko jau išgarsėjusį lordą Byroną, kurio poeziją didžiai vertino. 
Grįžęs į Lenkiją 1820 metais, įsipainiojo į paslaptingą jausmų 
istoriją su moterimi, kurią hipnoze mėgino išgydyti nuo nervų 
ligos. Atrodo, šis nelaimingas ryšys pagreitino poeto mirtį (jis 
mirė trisdešimt trejų metų). Poema Marija (Maria), išleista 
1826-aisiais, - tai visas jo kūrybinis palikimas, bet ji užima la- 
bai svarbią vietą lenkų literatūroje. Ji parašyta dar klasikinė- 
mis eilėmis, šiek tiek kontrastuojančiomis su turiniu, kurį 
smelkia nostalgiška ir niūri nuotaika. Turtinga, sudėtinga ir 
be galo originali Malczewskio eilėdara labai pasitarnavo ro- 
mantizmo pergalei, ir šiuo požiūriu jam prilygsta tik Micke- 
vičius. Pačią poemą (turinčią paantraštę Ukrainietiška sakmė) 
galima laikyti tragedija. Jos logiškai struktūruotas veiksmas 
suspaustas į dvidešimt keturias valandas. Siužetas remiasi 
tikru aštuonioliktojo šimtmečio įvykiu: Ukrainoje gyvenantis 
lenkų aristokratas grafas Potockis, įsiutintas sūnaus vedybų 
su kilminga, bet ne aristokratų šeimos mergina Gertruda Ko- 
morowska, nuskandina ją tvenkinyje. Malczewskis nukėlė 
veiksmą į dar ankstesnius laikus —- septynioliktąjį šimtmetį, 
kai Ukrainą be perstojo niokojo totorių antpuoliai. Poemoje 
jaunas vyras išeina kovoti su totoriais; tačiau nelauktai su- 
grįžta namo ir savo žmoną Mariją atranda mirusią. Melancho- 
liška plačių Ukrainos stepių atmosfera, tradicinės vertybės, iš- 
likusios mažame dvarelyje, kur Marija gyvena su savo tėvu, 
lenkų karių, kiekvieną akimirką pasiruošusių vytis totorius, 
narsumas sudaro tik foną artėjančiam tragiškam įvykiui: 
dvarelį užplūsta linksmi, kaukėti Užgavėnių persirengėliai, 

dainuojantys apie venecijietiškus karnavalus; tai herojės žu- 
dikai, ir - kokia ironija - jie kaip tik persirengę budeliais. La- 
bai įvairus ritmas, rūpestingai parinkti rimai ir pesimistinis 
požiūris į visus žmonių reikalus paverčia Mariją lenkų skaity- 
tojui nepamirštamu išgyvenimu. Ypatingas jos tonas pirmiau- 
sia primena Josepho Conrado prozą. Ir greičiausiai Conradas, 
gerai nuo pat vaikystės pažinojęs romantinę lenkų literatūrą, 
tam tikra prasme yra skolingas Marijai. 

Jozefas Bogdanas Zaleskis (1802-1886) - menkesnis poetas, 
bet jis išlieka lenkų literatūroje dėl savo ankstyvųjų, grynai 
lyriškų kūrinių. Jo idiliški, į dainas panašūs eilėraščiai apie 
vaikystę Ukrainoje, kuriuos jis vadino dumki ir szumki, vaiz- 
duoja Ukrainos valstiečių, tarp kurių užaugo, gyvenimą, bet 
jie nesusiję su jokiomis skausmingomis realijomis. Jo žmonės — 
tai kažkokie stebuklingi sutvėrimai, merginos neatskiriamos 
nuo mažų giraitėse bei upeliuose gyvenančių dievybių. Kupini 
žavesio Zaleskio eilėraščiai traukė skaitytojus šiek tiek monoto- 
nišku melodingumu. Tokiam dainingumui, kuris gerokai sky- 
rėsi nuo rafinuotos Stowackio instrumentacijos, buvo lemta 
kamuoti lenkų poeziją visą vėlyvąjį romantizmo laikotarpį. 
Tačiau Zaleskis, daugelio amžininkų, įskaitant Mickevičių, va- 
dintas lakštingala, grakščiau už kitus naudojo šitokią ritmiką. 

Nors Sewerynas Goszczynskis (1801-1876) šlove džiaugėsi 
dar gyvas būdamas, galima įtarti, jog taip buvo daugiau dėl 
politinių nei grynai literatūrinių priežasčių. Jo vaikystė ne- 
turtingoje lenkų šeimoje Ukrainoje, kur jis užaugo, niekuo 
nebuvo panaši į Bogdano Zaleskio; ir jau labai anksti paaiš- 
kėjo, kad Goszczynskis - apsigimęs maištininkas. Jis priklausė 
revoliucinei, pogrindinei organizacijai, paskui tapo vienu 
„belvederininkų“, kurie pradėjo 1830 metų lapkričio sukilimą 
užpuolę Belvederio rūmus Varšuvoje, didžiojo kunigaikščio 
Konstantino rezidenciją. Po to jis veikė kaip radikalus rašy- 
tojas Habsburgų valdomoje Galicijoje ir galiausiai įsiliejo į Di- 
džiąją Emigraciją Paryžiuje, prisijungdamas prie radikaliųjų 
demokratų. Jo pagrindinis literatūrinis veikalas - poema, pa- 
vadinta Kaniovo pilis (Zamek kaniowski, 1828), šlovina Ukrainos 
valstiečių sukilimą ir jų kerštą ponams bei engėjams (veiks- 
mas vyksta Humano žudynių metu, aštuonioliktajame amžiu- 
je). Chaotiška sąranga ir žiaurumų gausa, blogiausios roman- 

tinės tradicijos, šiandien daro šį kūrinį sunkiai paskaitomą. 
Goszczynskis taip pat aktyviai reiškėsi kaip literatūros kriti- 
kas ir padarė abejotiną paslaugą, priversdamas ilgam nutilti 
reikšmingiausią devynioliktojo šimtmečio lenkų komedijų 
autorių Aleksandrą Fredrą, kurį kaltino visišku abejingumu 
tautos reikalams. 


Aleksander Fredro (1793-1876) 


Maištų, kankinysčių ir vaizduotės skrydžių epochoje lenkų 
literatūra regėjo gimstant gryniausią lenkišką humorą įkūni- 
jančius veikalus — Mickevičiaus Poną Tadą ir Aleksandro Fred- 
ro komedijas. Fredras gimė pasiturinčioje šeimoje, gyvenusio- 
je į pietus nuo Lvovo, Karpatų kalnų papėdėje. Ta pavardė 
jau paliko ženklą septynioliktojo amžiaus literatūroje Maksy- 
miliano Fredro dėka. Paauglystėje ir jaunystėje Fredras nero- 
dė jokių literatūrinių polinkių. Jis gyveno sveiko vėjavaikio 
gyvenimą. Sulaukęs šešiolikos metų, įstojo į Varšuvos Kuni- 
gaikštystės napoleoniškąją armiją ir ištikimai tarnavo Napo- 
leonui iki pat jo imperijos žlugimo. Jis kariavo Rusijoje ir kurį 
laiką ten buvo karo belaisvis; Prancūzijoje tarnavo generali- 
teto pasiuntiniu ir jodinėdavo lauko keliais paskui patį Napo- 
leoną. Didelės fizinės ištvermės ir drąsos kareivis, keletą kartų 
apdovanotas, jis susiejo savąjį likimą su Napoleonu ne iš susi- 
žavėjimo vado asmenybe, bet iš paprasčiausio pareigos jaus- 
mo. Raitas ant žirgo jis išjodinėjo beveik visą Europą, o Napo- 
leonui pralaimėjus, sugrįžo į gimtąją provinciją Galicijoje, kur 
ėmėsi tvarkyti šeimos reikalus ir kaip veteranas, kurio akty- 
vusis gyvenimas pasibaigė, pradėjo rašyti tiesiog savo paties 
pramogai. Fredras buvo kupinas kandžios ir besišypsančios 
išminties, įgytos ne iš knygų, o iš paties gyvenimo. Jo forma- 
lus išsilavinimas buvo beveik nulinis, ir savo atsiminimuose 
jis pasakoja, kaip kartą paprašė draugo paaiškinti, kas yra ce- 
zūra. O vis dėlto eiliuotoms komedijoms buvo lemta tapti jo 
specialybe. Fredras nebuvo romantikas. Jo pjesės (nors kar- 
tais lyginamos su Goldoni pjesėmis) tiesiogiai išaugo iš aštuo- 
nioliktojo šimtmečio lenkų komedijos. Tad Fredro kūryboje 

eiliuotos lenkų komedijos žanras, kurio ištakos slypi komedia 
rybaltowska, pasiekė viršūnę. Labai galimas dalykas, kad jam 
buvo pažįstami kai kurie lenkų baroko teatro veikalai. Jo ne- 
gali laikyti vien tik didaktiškos švietėjiškos srovės įpėdiniu. 
Fredro nedomino jokie teiginiai; jį tiesiog buvo užvaldęs juo- 
ko demonas. Priešingai negu aštuonioliktojo šimtmečio kome- 
dijų autoriai, ieškoję tipiškų charakterių, Fredras vaizdavo 
tam tikro būdo personažus juos individualizuodamas, suteik- 
damas tikro pilnakraujiškumo ir palikdamas aktoriui daugy- 
bę galimybių charakterizuoti vaidmenį gestais, būdingomis 
smulkmenomis, neįprastais judesiais. Rašydamas Lvovo teat- 
rui, jis galėjo vietoje patikrinti publikos reakciją į kokį nors 
posakį ar scenelę. Jo eilėms būdingas klasikinis aiškumas bei 
grakštumas, tačiau nors jis ir perėmė aštuonioliktojo šimtme- 
čio komedijos eilėdarą, panaudojo ją visiškai kitaip. Savo met- 
rus jis tobulai sulydė su kasdienine kalba - tai paaiškina, ko- 
dėl daugelis jo posakių tapo neatskiriama lenkų kalbos dalimi 
ir juos kartoja net žmonės, nieko nenutuokiantys apie jų kilmę. 

Tam tikra prasme galima tarti, jog Fredras buvo paskuti- 
nysis senosios Respublikos rašytojas. Pjesių personažus jis 
rinkdavosi iš lenkų bajorijos, kurią gerai pažinojo, o veiksmą 
nukeldavo į epochą prieš padalijimą. Istorinių savo šimtmečio 
įvykių sraute jis, matyt, stengėsi mesti inkarą į praeitį. 

Fredras paliko apie trisdeširat komedijų, iš kurių kokias 
dvi dešimtis sukūrė iki 1835 metų, kai, užsipultas Seweryno 
Goszczynskio ir išvadintas viso labo juokdariu, įsižeidė ir de- 
šimčiai metų nutilo. Jo pačios populiariausios komedijos - tai 
Damos ir husarai (Damy i Huzary, 1826), labai režisierių mėgs- 
tamas farsas, Merginų įžadai (Šuby panienskie, 1827), Kerštas 
(Zemsta, 1833) ir Ponas Jovialskis (Pan Jowialski, 1832), viena 
nedaugelio Fredro prozinių pjesių. 

Komiška Merginų įžadų, arba Širdies magnetizmo situacija su- 
sidaro dėl dviejų jaunų merginų, Klaros ir Anelės, duotų įža- 
dų niekada netekėti. Jų svyravimai, inspiruoti jaunuolio Gus- 
tavo išmonių ir „magnetizmo“, po daugelio nesusipratimų 
pasibaigia įžadų sulaužymu. Apskritai tai švelnus pasišai- 
pymas iš idealizuoto romantiško požiūrio į meilę. 

Kerštas — tai tikra puota ne tik teatro žiūrovui, bet ir skaity- 
tojui. Surimuotos keturpėdžio chorėjo eilutės suteikia pjesei 

greitą tempą. Fredras retai išgalvodavo siužetus ir veikėjus; 
dažniau meniškai perdirbdavo tai, ką būdavo girdėjęs iš kitų 
ar patyręs pats. Pavyzdžiui, keleri metai prieš pradėdamas 
rašyti Kerštą jis gavo seną pilį kaip žmonos kraičio dalį. Ty- 
rinėdamas šeimos archyvus, sužinojo jos istoriją. Atrodo, jau 
septynioliktajame šimtmetyje ši pilis sugriuvo; negana to, ji 
stovėjo ant dviejų dvarų žemių ribos. Abu žemvaldžiai at- 
kakliai reiškė savo teises į šią pilį, be paliovos vaidydamiesi, 
krėsdami vienas kitam piktas išdaigas ir leisdami pinigus 
teismams bei teisėjams. Fredras nesirūpino istoriniu tikslumu, 
nesiekė atkurti septynioliktojo šimtmečio atmosferos, tad 
perkėlė veiksmą į aštuonioliktąjį amžių — sąmonėje vis dar 
gyvą epochą. Veikėjus jis pasitelkė iš savo paties aplinkos, bet 
jų elgsena nelabai skyrėsi nuo tų laikų, kai vyko minėti vai- 
dai, bajorijos papročių. Daugelis tokių veikėjų dar tebegy- 
veno. Visa kita buvo teatrinio meno dalykas. Scenos keičia 
viena kitą taip greitai, kad, kaip pastebėjo vienas kritikas, vei- 
kėjai, atrodo, iššoka nežinia iš kur tartum lėlių teatre. 

Keršte esama dviejų pagrindinių herojų. Taurininkas (Czeš- 
nik) Raptusievičius - kiekvienas bajoras privalėjo turėti kokį 
nors titulą - neramus, temperamentingas, triukšmingas, spon- 
taniškas, nuolat besigriebiantis kardo tartum universalaus 
vaisto. Kaip sužinome, praeityje jis buvo net per daug linkęs 
imtis šios priemonės seimeliuose (vietos atstovų susirinki- 
muose) ir ne vieną yra sužeidęs dvikovose. Jo priešingybė — 
notaras (Rejent) Milčekas, švelniakalbis, klastingas, visada su- 
sivaldantis žemesnysis juristas, gerai išmanantis visas savo 
amato gudrybes, truputį fariziejiškas, kadangi pamaldumas 
niekada netrukdo jo ne itin kilniems darbams. Jis turi posakį, 
kurį kartoja be perstojo: „Tegu būna dangaus valia, mes pri- 
valom jai visada paklusti.“ Jis tikriausiai tiki vykdąs „dangaus 
valią“, kai rezga planus apvesdinti savo sūnų Vaclavą su 
turtinga našle Podstolina (nuo žodžio podstoli, t.y. stalininko 
padėjėjas, taip pat garbingas titulas), kurios išvaizda sukelia 
juoką. Trečią kartą tapusi našle, ji dabar žvalgosi ketvirto 
gyvenimo draugo ir nedviprasmiškai pareiškia, jog „neturėti 
vyro labai skauda“. Podstolina yra senojo dvikovininko Rap- 
tusievičiaus merginimosi objektas. Papkino personažas pa- 
našus į mūsų seną pažįstamą miles ęloriosus (Albertą) iš 

komedia rybaltowska, nors Papkinas jį gerokai pranoksta. Kiti 
charakteriai tapomi realistiškai, bet šis neturintis nė skatiko 
palaižūnas yra tikras klounas, savotiškas žaislas su nedideliu 
prisukamu mechanizmu viduje, verčiančiu jį kalbėti, kalbėti, 
kalbėti apie save, savo fantastiškus karinius žygdarbius, 
ryšius su moterimis, svarbias pažintis ir t.t. vien tam, kad pa- 
slėptų savo vargingą padėtį, bailumą ir neišsiduotų neturįs 
jokių žemiškų turtų, išskyrus anglišką gitarą ir drugelių ko- 
lekciją. Čia esama ir standartinės jaunų įsimylėjėlių poros, 
Vaclavo ir Klaros, Raptusievičiaus dukterėčios. Tačiau tai nėra 
tipiški romantiški įsimylėjėliai, kadangi Klara - gana blaiviai 
mąstanti mergina. Veiksmas sutelpa į kelias valandas ir kar- 
tais vyksta Raptusievičiaus namuose, kartais Milčeko. Pro 
abiejų namų langus publika mato sodą su statoma siena abiejų 
dvarų valdoms atskirti. Raptusievičius liepia savo žmonėms 
išvyti sienos mūrininkus, pasamdytus notaro. Savo ruožtu no- 
taras uoliai kurpia tariamus mūrininkų parodymus, kuriuose 
jie skundžiasi, esą Raptusievičiaus tarnai juos primušę, ir ke- 
tina panaudoti šį dokumentą teisme. Tuo tarpu Vaclavas įsi- 
brauna į Raptusievičiaus namus, norėdamas pamatyti Klarą, 
tačiau pakliūna į mirtinus spąstus: nelauktai sutinka Podsto- 
liną, vieną savo senų „aistrų“; dabar jis visiškai nelinkęs 
bendrauti su ta meilinga moterimi. Kai notaras priverčia 
Vaclavą pasižadėti vesti Podstoliną, įsiutęs Raptusievičius 
sugalvoja keršto planą. Norėdamas notarui iškrėsti piktą 
pokštą (ir iš panosės jam ir jo sūnui nukniaukti Podstolinos 
kraitį), jis liepia savo tarnams pagrobti Vaclavą ir prievarta jį 
apvesdina su Klara; jaunuoliai, žinoma, su džiaugsmu pa- 
klūsta šiai nežmoniškai prievartai. Viskas baigiasi gerai. Abi 
pusės susitaiko, ir toliau painėjanti kraičio problema išspren- 
džiama jaunosios poros naudai. Vaidinime dominuoja juok- 
darys Papkinas, kurio kalbos užpildo visas spragas ir kurio 
asmenybė turbūt yra pati sudėtingiausia, išduodanti Fredro 
domėjimąsi šiek tiek patologiškomis būtybėmis, kaip jo pjesės 
Ponas Jovialskis herojus. 

Proza parašytame Pone Jovialskyje panaudojamas senas 
persirengimo motyvas, primenantis septynioliktojo šimtmečio 
komedia rybaltowska, ypač Piotro Barykos Karalių iš valstiečio. 
Poetas Liudmiras ir tapytojas Viktoras bastosi po kaimus, 

atiduodami duoklę romantiniam domėjimuisi folkloru. Užmi- 
gusį po medžiu Liudmirą suranda kaimyninio dvaro gyven- 
tojai ir palaiko kaimo prastuoliu. Jie nutaria pasidaryti iš jo 
pramogą, aprengę jaunuolį egzotiškos šalies valdovu ir mai- 
vydamiesi prieš jį. Visas panašias išdaigas kursto dvaro sa- 
vininkas Jovialskis, nukaršęs trenktas senis, iš savo palydos 
reikalaujantis visą laiką pokštauti. Jis parodo nemažai išra- 
dingumo, vengdamas bet kokios rimties ir viską versdamas 
juokais. Jovialskis kalba patarlėmis ir trumpomis eiliuotomis 
pasakėčiomis. Jo humoras pasižymi nepadoriomis potekstė- 
mis, cinizmu ir tam tikru polinkiu į makabriškus dalykus. O 
jo dvare gyvena ir daugiau pamišusių žmonių. Jovialskio sū- 
nus (per visą vaidinimą tituluojamas ponu Kamerheriu) yra 
tiesiog silpnaprotis. Tėvas - savotiškas juoko prievartautojas, 
o sūnus visiškai abejingas pasauliui, išskyrus vieną dalyką - 
paukščius ir narvelius, kuriuos nenuilstamai meistrauja. Jo 
žmona, ponia Kamerherienė, kalba tiktai apie savo pirmąjį 
vyrą, generolą majorą Tuzą, paskendusį Vysloje per potvynį. 
Nukvakusio paukščių mylėtojo dukterėčia Helena - roman- 
tiška mergina, kurios galva pilna prakilnių romanų ir kuri 
moka kalbėti tik sielos kalba — čia Fredras nukreipia juoko 
strėles į madingą romantišką „metafizinę“ kalbėseną. Ji turi 
garbintoją, sveiką, raudonskruostį dvarininką, tačiau - deja — 
jis nesupranta sielos. Rytietišku sultonu aprengtas Liudmiras, 
nenorėdamas sugadinti pramogos, apsimeta naiviu prastuo- 
liu, tačiau nepraleidžia progos pasimerginti Helenai, ir labai 
sėkmingai, kadangi, būdamas poetas, moka su ja kalbėti. Jam 
pakanka blaivaus proto suvokti, kad potraukis poetiškoms 
kalboms - tai laikina jaunų merginų liga; be to, Helena jam 
prie širdies ir dar ketina paveldėti nemažą turtą. Pats jis yra 
skurdžius. Po daugybės siužeto vingių ir posūkių Liudmiras 
pasirodo esąs ponios Kamerherienės sūnus iš jos pirmosios 
santuokos su generolu Tuzu —- buvo manoma, kad kūdikis 
drauge su tėvu pradingo potvynio bangose. Taigi viskas bai- 
giasi laimingai - Helenos ir Liudmiro sužadėtuvėmis. Nepai- 
sant paiko siužeto, Ponas Jovialskis - tai paslaptinga pjesė, 
ypač jei atsižvelgsime į jos parašymo datą, 1832 metus, ne- 
trukus po pražūtingų 1831-ųjų įvykių. Kai kurie tyrinėtojai 
laiko ją pjese apie aristokratų klasės saulėlydį. Kiti Jovialskio 

personažą mano esant dar sudėtingesnį; greičiausiai tai iš- 
mintingas senis, dėvintis klouno kaukę; iš tikrųjų, pagrindinį 
pjesės veikėją aktorius gali interpretuoti įvairiai. Pasak vieno 
literatūros kritiko (Jerzy Stempowski), šiam herojui paskyru- 
sio ilgą filosofinę esė, Jovialskio elgesys rodo „stiprius susiau- 
rėjusio emocinio ir protinio gyvenimo“ požymius. Jis skiriasi 
nuo bepročio tuo, kad kitiems primeta savo santykį su pasau- 
liu, kuriame nėra vietos liūdesiui. „Jo neigiamas požiūris į 
rimtus žemiškus reikalus neleidžia jam įsitraukti į kuriuos 
nors iš jų, net į tuos, kurie, atrodo, turėtų senį labiausiai do- 
minti. Greičiausiai iš aplinkos jis nieko gero nesitiki. Pasaulio 
reiškinius jis nutarė atsirinkti ir, atmesdamas visa kita, sutelkė 
dėmesį į tai, kas suteikia progos pasijuokti ir pažaisti.“ Jovial- 
skis nuolatos režisuoja spektaklį. Jis tartum Prosperas su sa- 
vo stebuklinga lazdele, tik tiek, kad Prosperas nesijuokia, kaip 
nesijuokia dievai. „Juokas kaip sistematinis gestas, - sako 
Stempowskis, - tarp kita ko, išreiškia besijuokiančiojo bejė- 
giškumą protu nesuvokiamo ir prasmės neturinčio reiškinių 
pasaulio akivaizdoje. Taip suprantamas juokas tam tikra pras- 
me artimas tam, ką O.W. Holmesas vadina the terrible smile 
[siaubinga šypsena], - tai grimasa, atskleidžianti besijuo- 
kiančio žmogaus negalią ir sumišimą.“ Kritikas linkęs manyti, 
kad „pono Jovialskio juokas išreiškia bajorų luomo negalios 
pasaulyje, kur viskas klostosi nesėkmingai ir nesuprantamai, 
suvokimą“. 

Fredras neginčytinai laikomas didžiausiu lenkų komedijų 
autoriumi, o jo pjesės sudaro neatsiejamą lenkų teatrų reper- 
tuaro dalį nuo pat devynioliktojo šimtmečio. 


Romantinio laikotarpio proza 


Mažesnės reikšmės poetų, rašiusių padalytoje Lenkijoje, iš- 
eivijoje ir net tremtyje, Sibiro stepėse bei kasyklose, buvo tiek 
daug, kad vien jų sąrašas užimtų daugelį puslapių. Proza, ku- 
ri vystėsi daugiausia pačioje Lenkijoje, sutikdavo rimtų kliū- 
čių. Cenzūra buvo griežta. Dar daugiau žalos darė mokymo 
lygio smukimas, sąlygojamas okupacinės valdžios vykdomos 

politikos. Varšuvos bei Vilniaus universitetai ir Kžemienieco 
licėjus buvo priversti užsidaryti netrukus po 1831-ųjų. Pras- 
tuomenės jaunimui darėsi vis sunkiau pakliūti į aukštąsias 
mokyklas, o nuo 1847 metų - visiškai nebeįmanoma. Prūsija 
ir Austrija varė nuoseklią mokyklų germanizacijos politiką. 
Akivaizdu, jog tokiomis sąlygomis knygoms teko prisiimti 
utilitarines užduotis - prisipildyti uždraustos publicistikos ar 
tapti tautos istorijos vadovėliais. Tokie rašytojams keliami rei- 
kalavimai neleido jiems pakankamai bešališkai analizuoti tuo- 
metinį gyvenimą. Lenkų visuomenei tekusios nelaimės ska- 
tino rašytojus ieškoti kolektyvinės tapatybės praeityje, taip 
sakant, trauktis į tradicijos įsčias. Tai paaiškina „gavendos“ 
(gawęda), kurios pirmtakai buvo septynioliktojo šimtmečio 
memuaristai, atgimimą. „Gavendą“ galima grubiai apibūdinti 
kaip laisvą, daugiažodį grožinės literatūros žanrą (šiek tiek 
panašų į tai, ką rusai vadina skaz), kuriame pasakotojas labai 
stilizuota ir individualizuota kalba porina istorijas. Tiek kalba, 
tiek mentalitetu toks pasakotojas primena vidutinį, senama- 
dišką dvarininką. 

Pats tipiškiausias šio žanro adeptas - Henrykas Rzewuskis, 
Karolinos Sobanskos (jau minėtos Mickevičiaus biografijoje) 
brolis. Toji spalvinga asmenybė šlovino pačius sarmatiš- 
kiausius ir obskurantiškiausius senosios Lenkijos aspektus, 
rodydama tiktai begalinę panieką visoms švietimo epochoje 
prasidedančioms srovėms. Šis kaprizingas ir prieštaringas 
publicistas ilgai bendradarbiavo Rusijoje spausdinamame 
lenkų leidinyje Tygodnik Petersburski. Jis pasisakė už visišką 
Lenkijos įsiliejimą į Rusiją - bent jau politinį - ir kaip ištikimas 
caro tarnas tyčiojosi iš visų svajonių apie nepriklausomybę. 
Pirmoji jo knyga Pono Severino Soplicos atsiminimai (Pamiatki 
imč pana Seweryna Soplicy) išleista 1839 metais Paryžiuje; nors 
ji vadinama romanu, iš tiesų priklauso „gavendos“ žanrui. 
Epizodiškos istorijėlės, paimtos iš aštuonioliktojo šimtmečio 
gyvenimo, dėstomos humoristinėse apybraižose, kurias sieja 
pasakotojo asmenybė ir išraiškinga kalba. Tas veikalas traukė 
skaitytoją savo raiškiu stiliumi ir buvo labai vertinamas Mic- 
kevičiaus, susipažinusio su jo rankraščiu gerokai dar prieš iš- 
spausdinant. Kitas Rzewuskio grožinis veikalas, Lapkritis (Lis- 
topad, 1845-1846), taip pat vaizduoja aštuonioliktąjį šimtmetį, 

pateikdamas plačią politinio ir visuomeninio gyvenimo pa- 
noramą. Akivaizdžią autoriaus simpatiją senamadiškiems 
sarmatams ir antipatiją iš Prancūzijos plūstančioms idėjoms 
šiek tiek sušvelnina jo pastangos tarp šių priešybių išlaikyti 
meninę pusiausvyrą. Turbūt Lapkritis daugiau primena isto- 
rinį romaną negu „gavendą“, nors „plepiu“ stiliumi, baroki- 
niu humoru ir šnekamosios kalbos figūrų gausa siejasi su 
ankstesniu šio autoriaus veikalu. Sarmatiškos, bajoriškos 
bufonados gyslelę, persmelkiančią visus Rzewuskio rašinius, 
turėjo ir kiti rašytojai, apie kuriuos taip pat negalima pasakyti, 
jog jie būtų prisidėję kuriant sudrausmintą, taupią grožinės 
literatūros kalbą. 

Kitas „gavendos“ atstovas Ignacas Chodžko - istorijų apie 
smulkiosios bajorijos gyvenimą Lietuvoje pasakotojas. To gy- 
venimo ant Vilijos ir Nemuno krantų skonį ypač ryškiai jun- 
tame jo Lietuviškuose vaizdeliuose (Obrazy litewskie). „Gavenda“ 
išliko populiari iki antrosios devynioliktojo šimtmečio pusės. 

Produktyvus istorinis romanistas Zygmuntas Kaczkowskis 
savo istorijų rinkinyje Paskutinis iš Niečujų (Ostatni z Nieczu- 
jow, 1853-1855) įveda panašų į Rzewuskio Soplicą pasakotoją 
ir kaip Rzewuskis kalba apie aštuonioliktąjį šimtmetį. Tačiau 
„gavenda“ neapsiribojo proza, bet persikėlė ir į poeziją. 

Wladystawas Syrokomla (literatūrinis Ludwiko Kondrato- 
wicziaus slapyvardis), didesniąją savo gyvenimo dalį pralei- 
dęs Vilniuje, tam tikra prasme buvo tragiška asmenybė. Jis tu- 
rėjo neeilinį talentą, tačiau visą gyvenimą jam teko kovoti su 
išsilavinimo stoka ir skurdu. Jis buvo vertėjas iš lotynų kalbos 
(vertė Sarbievijaus odes) bei poetas, labai giliai užjautęs sun- 
kią Gudijos valstiečių dalią ir parašęs keletą liaudiškų eilėraš- 
čių vietiniu dialektu (t.y. gudiškai). Jo eiliuotose „gavendose“ 
su sentimentų ir humoro priemaiša vaizduojamos smulkiosios 
bajorijos gyvenimo tolimose provincijose scenos. 

Istorinio romano žanrui geriausiai atstovauja J6zefas Igna- 
cas Kraszewskis. Šis produktyviausias lenkų romanistas pali- 
ko maždaug septynis šimtus tomų raštų - reikia pripažinti, tai 
vienas gausiausių literatūrinių palikimų pasaulyje. Lenkijoje 
jo knygos plačiai tebeskaitomos. Rašytojas gimė Varšuvoje ir 
studijavo Vilniaus universitete, kol šis užsidarė. Studentiškais 
laikais jam teko net pasėdėti kalėjime. Nors buvo varšuvietis, 

jis taip susižavėjo Lietuva, jog pradėjo rinkti medžiagą apie 
jos mitologiją bei istoriją. Kai kurie jo moksliniai tyrinėjimai 
ir grožiniai lietuviškos tematikos kūriniai padėjo atgimti 
lietuvių tautiniams jausmams, panašiai kaip ir kitų lenkiškai 
rašiusių autorių veikalai, pavyzdžiui, Teodoro Narbutto Lietu- 
vos istorija (1835-1841). Tačiau tai tebuvo pirmasis daugialy- 
pės Kraszewskio veiklos etapas. Dvarininkaudamas Volynėje, 
jis gerai susipažino su valstiečių dalia. Kurį laiką bendradar- 
biavo savaitraštyje Tygodnik Petersburski, paskui gal vienuolika 
metų leido nuosavą literatūrinį žurnalą, pavadintą Athenaeum 
(šešiasdešimt tomų), kurį spausdino Vilniuje. Po to Kraszews- 
kis buvo paskirtas mokyklų superintendantu ir tuo pat metu 
vadovavo lenkų teatrui Žitomire, Ukrainoje. Vėliau redagavo 
laikraštį Varšuvoje, tačiau valdžia jį atleido ir įtraukė įjuoduo- 
sius sąrašus. Tada rašytojas emigravo į Drezdeną ir ilgokai 
gyveno ten, kol jo veikla nepatraukė Bismarcko dėmesio. Pa- 
skelbtas pavojingu individu, 1883 metais jis buvo nuteistas 
trejus su puse metų kalėti, tačiau atbuvo tik metus, visą laiką 
toliau rašydamas romanus. Jau visai netekęs sveikatos ir pa- 
senęs, jis įsikūrė Italijoje, San Reme, - vien tam, kad prarastų 
visą turtą čia vykusio žemės drebėjimo metu. Mirė Ženevoje. 

Kraszewskis buvo angažuotas rašytojas visa šio žodžio pras- 
me. Publicistika, istorinėmis studijomis, apybraižomis ir gro- 
žine kūryba jis siekė vieno tikslo: jo paties žodžiais tariant, 
norėjo „aprūpinti skaitytoją duona kasdiene“. Jis neapsiribojo 
istorinėmis temomis. Pavyzdžiui, jo „valstietiški romanai“ - Ula- 
na (1843), Ostapas Bondarčiukas (Ostap Bondarczuk, 1847), Pirkia 
už kaimo (Chata za wsią, 1854) - remiasi Volynėje įgyta patirtimi. 
Tai be galo populiarūs veikalai, turintys stiprų antifeodalinį 
užtaisą ir, galima sakyti, išgrindę kelią valstiečių išlaisvinimui, 
nors Kraszewskio jokiu būdu negalima priskirti prie radikalų. 
Jis neapeidavo tuometinių inteligentiją dominusių problemų, 
tačiau pagrindinis jo nuopelnas - istoriniai romanai. Lenkų 
literatūroje Kraszewskis pradėjo naują grožinį žanrą, besire- 
miantį dokumentais ir kitais šaltiniais, kada visų pirma sie- 
kiama atskleisti vaizduojamą epochą, o siužetas ir charakteriai 
paprasčiausiai panaudojami kaip jaukas skaitytojui. Tokie 
romanai kaip Nerono Roma (Rzym za Nerona, 1866) skrupulingai 
atkuria antikinę istoriją. Jis turėjo grandiozinį sumanymą 

parašyti romanų, kurie apimtų visą Lenkijos istoriją nuo pat 
seniausių laikų, ciklą. Sena pasaka (Stara bašn, 1876) apie prieš- 
istorines ir ikikrikščioniškas bendruomenes toliausiai nusidrie- 
kia į praeitį. Daugybė šio ciklo tomų nukelia skaitytoją į aš- 
tuonioliktąjį šimtmetį, Saksų dinastijos laikus. Anksčiau už kitus 
jo „saksiškuosius romanus“ parašyti Grafienė Kozel (Hrabina 
Cosel, 1874) ir Brūhl (1875) laikomi geriausiais. Nors istorinis 
romanas - rizikingas žanras, kadangi istorinių šaltinių inter- 
pretavimas turi tendenciją susilieti su paties autoriaus lai- 
kotarpiui būdingomis nuostatomis, galima sakyti, Kraszews- 
kiui didele dalimi pavyko išlikti pirmiausia istoriku, atidžiai 
naudojančiu surinktą medžiagą. Jo romanai, siekę būti „duona 
kasdiene“, nedaug ką bendra turėjo su išpūstu jo amžininkų 
romantizmu ir daug pasitarnavo — tą tebedaro ir šiandien — 
populiarinant literatūrą. Turbūt čia tiktų prisiminti istorinę 
tapybą, ypač Jano Matejko (1838-1893) darbus, kurių pasi- 
sekimą galima lyginti su Kraszewskio romanų populiarumu. 
Juodviejų veikalai, pasižymintys panašiu lenkų istorijos temų 
traktavimu - tai tikri meniniai ir ideologiniai atitikmenys. 
Realistinis romanas, daugiausia veikiamas Balzaco, sunkiai 
skynėsi kelią. Geriausias jo autorius - Jozefas Korzeniowskis. 
Gimęs Galicijoje, baigęs Kžemienieco licėjų ir kurį laiką jame 
dėstęs retoriką bei poeziją, jis tapo lotynų literatūros profeso- 
riumi Kijeve, aukštesniosios mokyklos direktoriumi Charko- 
ve, o galiausiai - Švietimo komisijos pirmininku Varšuvoje. 
Korzeniowskis taip pat sėkmingai rašė pjeses, ir kai kurias jų 
vaidino Lvovo teatras jam esant gyvam. Garsiausia jo pjesė 
Karpatų kalniečiai (Karpaccy gorale, 1843) - tai drama apie jauną 
Ukrainos valstietį, kuris, vengdamas pakliūti į austrų kariuo- 
menę, tampa vienu tų Karpatų plėšikų, kurie, kaip ir Tatrų plė- 
šikai, buvo tapę liaudies dainų ir legendų herojais antrojoje 
aštuonioliktojo ir pirmojoje devynioliktojo amžiaus pusėje. Ro- 
manais Spekuliantas (Spekulant, 1846), Bajorų kaimas (Kollokacja, 
1847) ir Giminaičiai (Krewni, 1857) Korzeniovskis pasirodė kaip 
akylas besikeičiančios visuomenės stebėtojas, daug dėmesio 
skiriantis ekonominiams kasdieninio savo personažų gyve- 
nimo aspektams. Jis stebi tradicinio „bajorų kaimo“ smukimą 
ir šios klasės pastangas išsikovoti naują padėtį buržuazijos gre- 
tose. Korzeniowskio realizmas skelbė „visuomeninio romano“ 

atsiradimą; lenkų autoriams buvo lemta praktikuoti šį žanrą 
paskutiniaisiais devynioliktojo amžiaus dešimtmečiais. 

Teodoro Tomaszo Ježo (literatūrinis Zygmunto Milkowskio 
slapyvardis) pavyzdys gali paaiškinti, kodėl padalytoje Lenki- 
joje taip trūko „normalios“ literatūros. Jo likimas jokiu būdu 
nebuvo unikalus. Studijuodamas Kijevo universitete, jis pasi- 
darė radikaliuoju demokratu, priklausė pogrindinei organi- 
zacijai. 1848 metais nuvyko į Vengriją ir per visą kampaniją 
tarnavo kareiviu revoliucinėje kariuomenėje; po to kiek laiko 
praleido Turkijoje, dirbo fizinį darbą Londone ir rašė publi- 
cistiką, vėliau gyveno Balkanų šalyse kaip išeivijos Demok- 
ratinės draugijos pasiuntinys. Per Krymo karą jis ten buvo 
slaptas Turkijos ir jos Vakarų sąjungininkų agentas. Paskui 
kelerius metus gyveno Konstantinopolyje, grįžo į Londoną ir 
galiausiai įsikūrė Rumunijoje. Tačiau 1863-iųjų sukilimo metu 
jis vėl tapo vienu jo organizatorių. Neilgai pabuvęs austrų 
kalėjime, likusį gyvenimą jis praleido įsitraukęs į išeivijos po- 
litinius reikalus Belgrade, Briuselyje ir Ženevoje. Rašyti roma- 
nus ėmėsi gana vėlai ir daugiausia išgarsėjo kaip rašytojas, į 
lenkų literatūrą įvedęs naują tematiką: pietinius slavus ir jų 
kovos su turkų priespauda istoriją. 

Proza padalytoje Lenkijoje, nors ir kuklios apimties, kartais 
tebuvo išraiškos priemonė rafinuotiems eseistams. Tai ypač 
tinka laikotarpiui iki 1830 metų, kai besiskleidžiančio roman- 
tinio judėjimo ideologija rado puikiausią išraišką Mauryco 
Mochnackio veikale Apie devynioliktojo šimtmečio lenkų literatū- 
rą (O literaturze polskiej w wieku dziewietnastym, 1830). Moch- 
nackis buvo laikomas drąsiausiu devynioliktojo amžiaus lite- 
ratūros kritiku. Šis įžvalgus politinis žurnalistas, rašęs 1831 
metų lenkų-rusų karo metu, intelektualinis radikaliųjų de- 
mokratų vadas, gyvendamas Prancūzijoje, sugebėjo sukurti 
savo tvariausią, dar dabar aktualų veikalą - dvitomę politinę 
ir visuomeninę studiją Lenkų tautos sukilimas 1830-1831 metais 
(Powstanie Narodu Polskiego w r. 1830-31, 1834). Jo gyvybę la- 
bai anksti nusinešė tuberkuliozė. 

Po 1830-1831 metų pralaimėjimo Varšuva liko kultūrine 
dykuma maždaug iki 1840-ųjų, kai pradėjo įsibėgėti naujas 
jaunų intelektualų judėjimas. Tas jaunimas būrėsi apie pro- 
gresyvų, užsimaskavusį revoliucinį laikraštį Przegląd naukowy 

(Mokslinė apžvalga). Šiam ratui daugiausia įtakos darė Hegelio 
filosofija, ypač paveikusi jauną, daug žadantį filosofą Edwar- 
dą Dembowskį, aristokratą, turintį kašteliono titulą. Ateinan- 
čių kartų nelaimei, „hėgeliškos kairės“ ideologiją išvystęs 
Dembowskis pritaikė savo idėjas praktikoje. Jis žuvo susidū- 
rime su austrų kariuomene netoli Krokuvos, teturėdamas dvi- 
dešimt ketverius metus. Tie jauni Varšuvos vyrai ir moterys, 
kuriuos siejo bendras aistringas domėjimasis naujomis idėjo- 
mis, platoniška meilė ir draugystė, buvo vadinami „entu- 
ziastais“ — lenkiškai entuzjašci (vyrai) ir entuzjastki (moterys). 

Narcyza Žmichowska - emancipuota moteris, minėtų drau- 
gijų siela —- visą gyvenimą buvo privati turtingų šeimų vaikų 
mokytoja. Nusivylusi asmeninės laimės ieškojimais, kelerius 
metus kalėjusi dėl politinių pažiūrų, ji laikėsi tik egzaltuota 
draugyste su kitomis į panašią padėtį pakliuvusiomis mote- 
rimis. Jos romanas Pagonė (Poganka, 1846), parašytas lyrine ro- 
mantine proza, - tai pusiau fantastiškas neigiamos herojės 
portretas; juo autorė atsikeršijo vienai aukštuomenės damai, 
su kuria kadaise palaikė santykius. 

Kitas devynioliktojo amžiaus penktojo dešimtmečio atgi- 
mimo ženklas - tai Varšuvos kavinėse ir salonuose rinkdavęsi 
jauni poetai ir tapytojai. Vadino juos cyganeria (bohema). Kai 
kurie jų, kaip Cyprianas Norwidas ir Teofilis Lenartowiczius, 
tapo iškiliais rašytojais. 


Istorikai ir filosofai 


Lenkų istorikų ir filosofų biografijos atskleidžia jų nuolati- 
nes klajones po visą Europos žemyną. Sulenkėjusios vokiečių 
šeimos (Loelhoeffel de Loewensprung) palikuonis Joachimas 
Lelewelis, pati reikšmingiausia figūra lenkų istoriografijoje po 
Jano Dlugoszo, gimė Varšuvoje. Tai buvo mokslininkas iki kau- 
lų smegenų. Jis baigė studijas Vilniaus universitete ir nuo 1815 
iki 1818 metų dirbo čia profesoriaus padėjėju; paskui buvo 
paskirtas Europos istorijos profesoriumi ir ėjo šias pareigas 
nuo 1822 iki 1824-ųjų. Studentai mylėjo Lelewelį už demok- 
ratines pažiūras, o Adomas Mickevičius išaukštino jo dorybes 

viename savo ankstyvųjų eilėraščių. Netekęs katedros po filo- 
matų proceso, Lelewelis persikėlė į Varšuvą, kur uoliai įsitrau- 
kė į politinę veiklą. Tačiau politika nebuvo viena stipriųjų jo 
pusių; profesorius pasirodė esąs nekoks vadovas, kai per 1831 
metų karą su Rusija kurį laiką buvo revoliucinės vyriausybės 
narys. Pralaimėjus karą, jis pėsčias patraukė per Vokietiją į Pran- 
cūziją, kur mokslininko garsas bei radikalios pažiūros užtikri- 
no jam demokratinio išeivijos sparno dvasinio vadovo vietą. 
Išvarytas iš Prancūzijos Rusijos ambasados reikalavimu (carinė 
policija baiminosi jo, kaip pavojingo revoliucinių idėjų platin- 
tojo), jis vėl patraukė pėsčias, perėjo Prancūziją ir 1833 metais 
visam likusiam gyvenimui įsikūrė Briuselyje. Ten gyveno 
vienas, išsilaikydamas vien tik iš knygų, kurias buvo pradėjęs 
rašyti prancūziškai. Lelewelis paliko milžinišką, dvidešimties 
tomų, lenkų ir Europos istorijos veikalą. Jo Istorika (Historyka, 
1815) - tai pirmoji lenkiška knyga, skirta istorinių studijų me- 
todologijos klausimams. Viduramžių numizmatika, parašyta pran- 
cūziškai ir išleista 1835 metais, buvo iliustruota paties autoriaus, 
kaip ir Viduramžių geografija (1852-1857), taip pat parašyta 
prancūzų kalba. Monumentalus lenkiškas keturtomis veikalas 
Viduramžių Lenkija (Polska wiekėw šrednich, 1846-1851) liudija 
autoriaus pastangas likti objektyviu, tačiau atskleidžia ir roman- 
tinės dvasios įtaką. Kaip Michelet Prancūzijoje bei Ranke Vo- 
kietijoje, Lelewelis ieškojo savitų, unikalių tautinių institucijų 
bruožų. Lenkijoje tokių originalių bruožų būta primityvių slavų 
bendruomenių organizacijoje; tačiau šias vietines originalumo 
apraiškas, jo nuomone, nustelbė arenoje pasirodžiusi aristokra- 
tija bei Romos Katalikų Bažnyčia. Tad Lenkijos istorijoje jis 
įžvelgė slaviško-respublikoniško-demokratinio-pagoniško ir 
monarchistinio-krikščioniško-feodalinio elementų kovą. Bajori- 
jos parlamentarizme jis regėjo pirmojo elemento liekanas ir ša- 
lies nesėkmes buvo linkęs aiškinti ne valstybės nusilpimu dėl 
Seime galiojusio vienbalsiškumo principo, o piknaudžiavimu 
iš esmės sveika sistema. Šie teiginiai nebuvo vien publicisto nuo- 
monė; skrupulingomis šaltinių studijomis, numizmatikos nau- 
dojimu ir išskirtiniu dėmesiu materialiniams visuomeninių 
permainų aspektams Lelewelis sukėlė tikrą istorijos mokslo re- 
voliuciją. Jo raštuose istorija galutinai nustojo būti valdovų gy- 
venimų atpasakojimu ir tapo besikeičiančių laikotarpių istorija. 

Julianas Klaczko pasirinko visiškai priešingą kryptį. Gimęs 
Vilniaus žydų šeimoje, brendimo metais jis rašė hebrajiškai 
ir buvo susijęs su žydų Haskala (švietimo) judėjimu, tačiau ne- 
trukus perėjo į lenkų kalbą. Baigęs universitetines studijas 
Vokietijoje (kur spausdino savo darbus vokiškai), jis nuvyko 
į Paryžių ir čia išgarsėjo aštria publicistika (parašyta puikia 
prancūzų kalba), kuri gana stipriai veikė viešąją nuomonę. 
Daugelį metų jis bendradarbiavo pačiame įtakingiausiame 
Paryžiaus laikraštyje La revue des deux mondes. Tačiau Klaczko 
nepamiršo lenkų kalbos ir visą laiką rėmė konservatyviąją 
išeiviją, t.y. monarchistus, kurie būrėsi apie kunigaikštį Ada- 
mą Czartoryskį, rezidavusį Hotel Lambert. Iš jo studijų apie 
poeziją, meną, politiką turbūt reikšmingiausios yra šios, para- 
šytos prancūzų kalba: Causeries florentines - apie Dantę; Rome 
et la Renaissance - apie Michelangelą; Les deux chanceliers - apie 
Bismarcko ir Gorčiakovo užsienio politiką. 

Taip karštai lenkų romantinės poezijos skelbtas mesianizmas 
turėjo panašų atgarsį gausiuose filosofinės prozos veikaluose. 
Augustas Cieszkowskis, turtingas Poznanės apylinkių dvarinin- 
kas ir filosofas, baigęs studijas Berlyne, įsivėlė į rimtą polemiką 
su hėgeliškąja mintimi. Jis daug ką perėmė iš vokiečių filosofo, 
tačiau pagrindiniams savo sistemos principams bandė suteikti 
kitą kryptį. Prolegomena zur Historiosophie, išleistame Berlyne 
1838 metais, jis kritikavo Hegelį už tai, kad šis neskyrė deramo 
dėmesio valios ir laisvo žmogaus veiksmo idėjai. Prolegomena 
padarė šiokią tokią įtaką vokiečiams, taip pat rusų hėgelinin- 
kams. Vėliau jis savo valios filosofiją išvystė kelių tomų veikale, 
pavadintame Tėve mūsų (Ojcze nasz), kurio pirmoji dalis išėjo 
1848-aisiais Poznanėje. Tai savotiški kiekvieno Viešpaties mal- 
dos sakinio apmąstymai. Cieszkowskis, asmeninis Zygmunto 
Krasinskio draugas, pranašavo žmonijos istorijos laikotarpį, kai 
bendromis pastangomis visame pasaulyje įsigalės laisvė; šį 
laikotarpį ženklins slavų ir, žinoma, lenkų iškilimas, nes jie yra 
specialiai pašaukti šiam galutiniam uždaviniui įvykdyti. 

Kiek panašias idėjas reiškė Bronistawas Trentowskis. Šis 
iš Mozūrijos smulkiųjų bajorų šeimos kilęs mokytojas aktyviai 
kovėsi 1831-ųjų lenkų sukilime, po to emigravo į Vokietiją. 
Freiburge prie Breisgau dėstė filosofiją ir skelbė mokslines stu- 
dijas vokiečių kalba. Vėliau, sugrįžęs į Lenkiją, įsikūrė Prūsijos 

okupuotoje Poznanėje ir čia galėjo leisti knygas lenkiškai. Nors 
ir remdamasis Hegeliu, jis sukūrė savo istoriosofinę sistemą 
ir kaip Cieszkowskis akcentavo veiksmą: „Visas mano moky- 
mas ir visa politika - tai mokymas apie veiksmą.“ Pasak Tren- 
towskio, paskutinė istorijos fazė bus paženklinta slavų perga- 
lės. Lenkams buvo skirta užduotis savo sielose išsaugoti Dievą, 
nes Vakarų pasaulis Jį atmetė. Geriausiai jo požiūrį išreiškia 
traktatas apie pedagogiką Ugdymas, arba Tautinės pedagogikos 
sistema (Chowanna, czyli system pedagogiki narodowej, 1842), ku- 
riame pateikiamas esminės švietimo reformos, turinčios pa- 
ruošti lenkus ateities misijai, planas: lenkų psichologiją būtina 
pakeisti, kadangi nūnai ją yra užvaldžiusi galinga rytietiška 
vaizduotė, veikianti grynai intelektualinių savybių, kuriomis 
pasižymi vakarietiškas protas, sąskaita. 

J6zefas Maria Hoene-Wronskis iki pat šių dienų nesiliauja Jozef Maria 
traukęs atsidavusius jo kūrinių aiškintojus tiek Lenkijoje, tiek Hoene-Wronski 
užsienyje. Šis artilerijos karininkas 1794-aisiais tarnavo Kos- 15 
ciuškos kariuomenėje, po to rusų armijoje. Trumpai pastudi- 
javęs Vokietijoje, jis įstojo į lenkų napoleoniškąjį legioną Mar- 
selyje ir nuo tų metų (1800) iki mirties gyveno Prancūzijoje, 
kur ir leido savo knygas (jas rašė tik prancūziškai). Būdamas 
matematikas, fizikas, teisės ir ekonomikos teoretikas, Wronskis 
siekė iš vieno pagrindinio principo matematiškai išvesti visas 
žmogiškojo pažinimo ir elgesio taisykles. Šis principas neišreiš- 
kiamas, nes tai visos būties ir viso pažinimo šaltinis, todėl ne- 
pasiekiamas žmogaus protui. Wronskis vadino tai Absoliutu. 
Jis tikėjo, kad visas religines bei metafizines tiesas įmanoma 
pagrįsti teisingo mąstymo išvadomis, todėl jos gali tapti vi- 
suotinai priimtinos kaip ir matematinės lygtys. Kai tik žmonija 
pripažins jo doktriną, „kuri įkūnija absoliutinę filosofiją, už- 
baigia religiją, pertvarko mokslus, paaiškina istoriją, atsklei- 
džia tautų tikslus“, ji iš chaoso ir konflikto būsenos pereis į 
tobulo sąmoningumo būseną. Savo sistemą priešindamas su 
hėgeliškąja, kūrimo dėsnį (la loi de la creation) jis laikė judesiu, 
išeinančiu iš paties Absoliuto ir per priešybių kovą nyrančiu į 
vis didesnę būties įvairovę; permainų varikliu vietoje hėgeliš- 
kosios triados siūlė laikyti dualumą. Wronskis skyrė keturis 
istorijos laikotarpius, apibūdinamus juos atitinkančių civiliza- 
cijų siekiamais tikslais: materialinį (Rytai), moralinį (Graikija, 

Roma), religinį (viduramžiai) ir intelektualinį (šiuolaikinė Eu- 
ropa). Galutinė stadija prasidės gėriui susijungus su tiesa, reli- 
gijai su mokslu. Tai padarys slavai, kurie perims iš lotynų ir 
germanų tautų dvasinio vadovavimo estafetę. Savo absoliu- 
tistinę sistemą Wronskis vadino „mesianistine“, kadangi ji nu- 
brėžė slavų misijos šiame pasaulyje įvykdymo kelius. Filosofiją 
jis suskirstė į dvi atskiras disciplinas: vieną - skirtą pažinimui, 
kitą - politikos, teisės bei ekonomikos nuorodų formulavimui 
pagal iš Absoliuto sklindančius teisingumo ir pažangos dės- 
nius. Tai, kad Wronskis laikėsi antrosios disciplinos, nukelia 
jį į lenkų romantinio aktyvizmo srovę. Nors kai kurių žmonių 
laikomas matematikos genijumi, jis neišsikovojo platesnio nei 
prancūzų, nei lenkų amžininkų pripažinimo. Begalinis jo 
sistemos sudėtingumas skatino jo aiškintojus ir sekėjus vartoti 
ne mažiau painų stilių negu jų mokytojo. Jis paliko daugiato- 
mius raštus, kuriuos sudaro koks šimtas pavadinimų. Pačios 
svarbiausios jo knygos: Philosophie des mathėmatigues (1811); Pro- 
drome du messianisme, rėvėlations des destinčes de V humanitė (1831); 
Mėtapolitigue messianigue (1839); Messianisme ou rėforme absolue 
du savoir humain (1847); Philosophie absolue de Uhistoire (1852). 


Vienos šeimos istorija 


Apollonas Korzeniowskis (1820-1869) buvo vienas trijų 
sūnų garsioje Ukrainos kareivių ir nuotykių ieškotojų šeimoje. 
Jo tėvas tarnavo Napoleono kariuomenėje, o vėliau dalyvavo 
1830-1831 metų sukilime. Vyresnysis Apollono brolis buvo iš- 
tremtas į Sibirą už dalyvavimą sąmoksle, o jaunesnysis krito 
kovos lauke 1863-iaisiais. Paauglystėje Apolloną dažnai šalin- 
davo iš aukštesniųjų mokyklų už „laisvamanybę“. Amžininkai 
jį vaizdavo bjauriu, bet sąmojingu žmogumi, turinčiu aštrų, 
aplinkinius terorizuojantį liežuvį. Jo eiliuotose pjesėse atsi- 
spindi tas pats polinkis į kandžią satyrą. Visą gyvenimą jį ka- 
mavo stiprus idealo ir aplinkui verdančio trivialaus gyvenimo 
neatitikimo pojūtis. Šis užkietėjęs „padoriosios visuomenės“ 
priešas derino šiek tiek miglotą radikalizmą ir polinkį į religiją, 
o tai skatino jį dalyvauti politinėse kovose. 1855 metais jis 

regėjo Ukrainos valstiečių maištą, kilusį Krymo karo metu su- 
silpnėjus carizmui. Jo simpatijos perėjo į valstiečių, kurie te- 
sugebėjo pasyviai pasipriešinti kariuomenei ir buvo sutriuš- 
kinti artilerijos, pusę. Kurį laiką jis studijavo Rytų kalbas Sankt 
Peterburge, po to valdė ūkį Ukrainoje; tačiau iš tikrųjų Korze- 
niowskį tedomino literatūra ir politika, kurias laikė neatsie- 
jamomis. 1861 metais jis persikėlė į Varšuvą, kur pasinėrė į 
pogrindinę veiklą ir tapo vienu slaptojo Miesto komiteto stei- 
gėjų; tai buvo 1863 metų sukilimui vadovavusios laikinosios 
vyriausybės branduolys. Tuo pat metu Korzeniowskis vedė 
merginą, kurią galų gale laimėjo po daugelį metų trukusio jos 
šeimos pasipriešinimo, kadangi buvo neturtingas, poetas ir dar 
nepastovaus būdo. 

Ewelina Bobrowska buvo apdovanota daugeliu puikių pro- 
to ir būdo savybių. Nors Bobrowskių šeima didžiavosi savo 
blaiviu, realistiniu požiūriu į gyvenimą, tik vienas jos atsto- 
vas, Ewelinos brolis Tadeuszas Bobrowskis, pateisino lūkes- 
čius. Visą gyvenimą jis laikėsi atokiau nuo politikos, buvo 
puikus šeimos dvarų valdytojas, apsišvietęs, nuosaikiai pa- 
žangus ir linkęs į verslą žmogus. Jis paliko vienus pačių įdo- 
miausių lenkų devynioliktojo šimtmečio memuarų. Kitas 
Ewelinos brolis buvo tikra priešingybė. Šis karštas, romantiš- 
kas, radikalus entuziastas per 1863 metų sukilimą pasirodė 
turįs genealių partizaninio karo taktiko sugebėjimų; buvo 
vienas vadinamųjų „raudonųjų“ vadovų ir žuvo dvikovoje, 
kurią jam kaip spąstus suorganizavo konservatyvieji priešai. 
Ištekėjusi už Apollono Korzeniowskio, Ewelina stojo į tą patį 
kelią, o jos ištikimybė mylimam vyrui buvo nepajudinama. 
1857 metais jiems gimė vienturtis sūnus, kurį pakrikštijo 
dviem krikščioniškais vardais: Jozefu ir Konradu (jo tėvas 
labai vertino Mickevičiaus kūrybą). Tam berniukui buvo 
lemta tapti angliškai rašančiu romanistu, pasirašinėjusiu 
Josepho Conrado slapyvardžiu. 

Apollonas Korzeniowskis 1861 metais Varšuvoje buvo su- 
imtas, devynetą mėnesių kalintas Varšuvos tvirtovėje, po to 
ištremtas į Vologdą šiaurinėje Rusijoje. Ewelina su vaiku jį ly- 
dėjo. Nuo pat Varšuvos jie važiavo karieta, supami policijos 
eskorto. Tokiomis aplinkybėmis meningitu susirgusio kūdikio 
gyvybės išgelbėjimas atrodė kaip stebuklas. Vologdoje, kur 

klimatas buvo toks atšiaurus, kad Korzeniowskis viename 
laiškų skundėsi ten esant tik du metų laikus - „baltąją žiemą 
ir žaliąją žiemą“, jis parašė politinį traktatą Lenkija ir Rusija, 
kurį slapta išsiuntė į užsienį ir išspausdino išeivijos periodi- 
koje Leipcige 1864 metais. Traktate Rusija visiškai sunieki- 
nama, vaizduojama siaubingu, vergija mintančiu organizmu 
bei absoliučia tironija, kur caro asmuo jungia visas funkcijas: 
vyriausiojo vado, įstatymdavio ir šventiko. Valstybinė religija 
stabmeldiška, skleidžianti fatalizmą ir fanatizmą. Vakarų Eu- 
ropa, vengdama konfrontacijos su Rusija, rengia savo pačios 
žlugimą: „Vienos kongrese Europos vyriausybės, nustojusios 
bijoti Napoleono, to Apvaizdos Žmogaus, ėmė drebėti iš bai- 
mės prieš Imperiją - nesulaikomą naikinimo mašiną. [...] 
Europa nuvarginta dvidešimtį metų trukusio karo; jos vyriau- 
sybės linkusios pakęsti baisiausią tarpusavio prievartą ir 
nusikaltimus, kad tik nesukeltų pavojaus taikai. Jų šūkis: „Kad 
tik taika!“ Tačiau slapta, įkyri mintis kartoja: kad tik atstūmus 
nuo savęs Maskvą.“ Pasak Korzeniowskio, atsakomybės našta 
už Rusijos sustiprėjimą tenka Anglijai: jėgų pusiausvyros 
vardan ji nenori pastebėti sukilimų Lenkijoje ir Ukrainoje, nes 
jos įsikišimas sustiprintų Prancūziją. 

Vologdos klimatas galų gale palaužė Ewelinos sveikatą, ir 
Korzeniowskis po daugelio pastangų gavo leidimą persikelti 
į Černigovą. Tačiau ten Ewelina netrukus mirė nuo tuberku- 
liozės. Šalia niūraus, nusiminusio tėvo praleista vaikystė tur- 
būt daug ką paaiškina vėliau parašytuose anglų romanisto 
veikaluose. Dėl silpnos sveikatos gavęs leidimą išvykti iš Ru- 
sijos imperijos, Apollonas Korzeniowskis pasiėmė sūnų ir 
iškeliavo į Austrijos okupuotą Lenkijos dalį. Jis mirė Kroku- 
voje 1869 metais. Didžiulės minios, susirinkusios į jo laidotu- 
ves, išreiškė pagarbą šiam narsiam kovotojui. Po tėvo mirties 
paauglys Jozefas Konradas buvo pavestas blaiviojo Tadeuszo 
Bobrowskio globai. Ir daugelį metų, net kai Josephas Conra- 
das vagojo jūras, Bobrowskis nešykštėjo tėviškų patarimų, 
keisdamasis nuoširdžiais laiškais su savo globotiniu. 

Korzeniowskio eilėraščiai jam esant gyvam buvo platinami 
nepasirašyti ir kartais priskiriami „anoniminiam Lenkijos po- 
etui“ Zygmuntui Krasinskiui. Jie labai būdingi vėlyvajam ro- 
mantizmui savo forma ir kalbėjimu apie kankinystę kaip lemtį 


294 


Romantizmas 


tų Žmonių, kurie nepasirinko egoistinio pinigų ir malonumų 
vaikymosi kelio. Tačiau dėl dviejų eiliuotų pjesių Korzeniows- 
kis lieka literatūros istorijoje. Pirmoji, Komedija, paskelbta 1856 
metais Vilniuje, buvo smarkiai užsipulta kritikų. Jie koneveikė 
autorių už tai, kad šis labai jau grubiai išjuokė „padoriąją vi- 
bojedovo Vargo dėl proto. Nors vienas kritikas pripažino: „Jo 
sąmojis kanda iki kaulų smegenų; jo ironija žudo; jo juokas 
tartum šuns urzgimas, po kurio tuojau giliai susminga dan- 
tys.“ Pjesė liko nepastatyta iki 1952 metų, o tada jau pavadin- 
ta „pačiu pažangiausiu, aršiausiu ir kandžiausiu literatūros 
veikalu nuo šeštojo praėjusio amžiaus dešimtmečio“. Antroji 
pjesė Mielam pinigėliui (Dla milego grosza) pasirodė 1859-aisiais 
Sankt Peterburge su daugybe daugtaškių (žyminčių cenzūros 
išbraukymus). Ji buvo vaidinama dar Korzeniowskio laikais 
Žitomiro ir Kijevo lenkų teatruose. Abiejų pjesių veiksmas 
vyksta Ukrainos kviečių sostinėse - Kijeve bei Odesoje, ir abie- 
jose kalbama apie tą patį dalyką - korupcinę pinigų galią. Net 
jų siužetai panašūs. Jaunuolio meilė merginai nepasibaigia 
vedybomis, kadangi jis yra „proletaras“, intelektualas bei re- 
voliucionierius, o gražią ir protingą merginą laiko įkalinusi 
visuomenės vertybių sistema, kuri verčia ją parsiduoti tam, 
kas turi pinigų. Tad vedybos pavirsta legalizuota prostitucija, 
o tokių pabaisų, kokios vaizduojamos šiame veikale, nedažnai 
atrandame net Balzaco romanuose. Abiejose pjesėse sutinka- 
me tą patį personažą Henriką - pirmojoje neišsipildo paties 
Henriko vedybiniai planai, antrojoje - jo draugo. Henrikas - 
tai kupinas kartėlio, nusivylęs žmogus, pasmerktas gyventi 
neapkenčiamoje aplinkoje, verčiančioje jį slėpti savo jausmus; 
jo bičiulis Juzefas, iš tremties sugrįžęs revoliucionierius, ban- 
do laimėti jaunos merginos ranką, tačiau visa tai baigiasi tik 
neišnarpliojamais nesusipratimais, nes ji Juzefą palaiko tur- 
tingu. Henrikui tenka patarėjo vaidmuo; jis bando išgydyti 
bičiulį nuo iliuzijų apie padoriosios visuomenės merginas. 
Trečioji pjesė, trumpa tragedija Pirmas veiksmas (Akt pierwszy), 
kiek prastesnė už dvi ankstesniąsias; Korzeniowskis ją parašė 
gyvenimo pabaigoje. Joje sekama likimo vingiais, kuriuose at- 
siskleidžia paveldėtas polinkis išdavystėn; politinė išdavystė 
ir šeimyninė neištikimybė čia tam tikra prasme sulyginamos. 

Apollonas Korzeniowskis užima garbingą vietą lenkų lite- 
ratūroje, o jo dvilypės ironiško realisto bei nepalaužiamo 
riterio laikysenos negali ignoruoti nė vienas, studijuojantis 
Josepho Conrado raštus. 


Cyprian Norwid (1821-1883) 


Nesuvoksime ypatingo Cypriano Norwido, kuris liko be- 
veik nežinomas poetas visą devynioliktąjį šimtmetį, tačiau 
kurio įtaka maždaug nuo 1900-ųjų sulig kiekvienu dešimt- 
mečiu vis stiprėjo, likimo, neįsigilinę į lenkų poezijos situaciją 
tuo metu, kai jis pasirodė literatūrinėje scenoje. Norwidas 
pasiekė brandos amžių, kai lenkų poezijoje dominavo didieji 
išeivijos poetai, ir nepakeliamas jų talento svoris triuškino vi- 
sus naujokus. Nors susipažinti su Mickevičiaus ir Stowackio 
kūryba buvo gana nelengva ar net (Kongreso Karalystėje) drau- 
džiama, užsienio leidinių egzemplioriai tolydžio susirasdavo 
kelių į lenkų rankas. Šiuos du autorius mėgdžioję ir taip su- 
formavę antrąją romantizmo bangą poetai siekė atmiešti anks- 
tesnius „didžiųjų romantikų“ pasiekimus. Jie krypo, kaip jau 
esu kartą minėjęs, į paviršutinišką melodingumą. Silabinė len- 
kų poezija - tai apskritai labai lankstus instrumentas, kadangi 
jos metrinėse schemose pėdos gali būti sudarinėjamos iš kir- 
čiuotų ir nekirčiuotų skiemenų; taip silabinė eilėdara tampa 
silabotonine. Mickevičius ir Stowackis, kai kuriuos eilėraščius 
rašę chorėjine, daktiline ar jambine pėda, šių metrų griežtai 
nesilaikė; todėl jų eilės niekada neatrodo monotoniškos. Ta- 
čiau jų sekėjai įdiegė griežtai mušamo ritmo pomėgį, ir pub- 
likos mėgstamiausi devynioliktojo šimtmečio vidurio bei ant- 
rosios pusės poetai kaip tik atstovavo šiai krypčiai. Pavyzdžiui, 
vienas labiausiai skaitomų poetų Wincentas Polis naudojo 
formas, kurios artimos vaikiškiems eilėraštukams. Polis (iš tik- 
rųjų — Pohlis), sulenkėjęs austrų pareigūno Galicijoje sūnus, 
parašė savotišką eiliuotą patriotinį „traktatą“ (reikia pastebėti, 
kad šis kūrinys nestokoja žavesio) apie įvairių Lenkijos provin- 
cijų geografiją ir papročius, pavadintą Giesmė apie mūsų žemę 
(Piešn o ziemi naszej, 1835). Geografija buvo Polio aistra; kaip 

mokytojas ir specialistas, jis surengė kelias mokslines keliones 
po visą Lenkiją (įskaitant Tatrų kalnus) ir paliko vertingų, vaiz- 
dingų proza parašytų šių ekspedicijų ataskaitų. Didesniąją gy- 
venimo dalį jis praleido Galicijoje - Lvove bei Krokuvoje. Po 
1831 metų sukilimo, kuriame dalyvavo, Polis įsiliejo į Didžiąją 
Emigraciją, tačiau užsienyje išbuvo palyginti neilgai ir greitai 
sugrįžo į Galiciją. Karo ir emigracijos patirtį jis išreiškė Janušo 
dainose (Piešni Janusza, 1831-1833). Poemoje Mohort (1852) ati- 
duodama duoklė eiliuotos „gavendos“ žanrui; ten jis, kaip de- 
ra, sugrįžta į senosios Respublikos laikus. Mohortas - tai drą- 
saus ir kuklaus bajoro kario, ginančio nuo totorių antpuolių 
pietines šalies sienas, pavardė. 

Kur kas talentingesnis už Polį poetas buvo Teofilis Lenarto- 
wiczius (1822-1893). Jis gimė Varšuvoje, mūrininko šeimoje. 
Jaunystėje sukinėjosi sostinės cyganeria (bohemos) sluoks- 
niuose, bet iš tiesų jai nepriklausė. Buvo bepradedąs valstybės 
tarnautojo karjerą, tačiau išsigandęs, kad bus suimtas dėl po- 
litinių pažiūrų, 1848 metais pabėgo iš rusų okupuotos Len- 
kijos dalies. Po to jis šiek tiek pagyveno Krokuvoje, Briuselyje, 
vėliau - Paryžiuje, o nuo 1856 metų - Italijoje. Įsikūrė Floren- 
cijoje, kur, be poezijos, užsiėmė skulptūra. Kurį laiką dėstė 
slavų literatūros istoriją Bolonijoje. Mirė Florencijoje, tačiau 
jo palaikai buvo pargabenti į gimtąją šalį ir iškilmingai pa- 
laidoti Krokuvoje. Lenartowicziaus vaikystės metai, praleisti 
Mozūrijoje, netoli Varšuvos, paliko jam neišdildomą įspūdį; 
savo geriausiose eilėse jis grįžta į Mozūrijos lygumų gamto- 
vaizdį, tarytum regimą valstiečio vaiko akimis. Keletą naivių, 
idiliškų, tariamai „liaudiškų“ eilėraščių, kuriuos randame dvie- 
juose tomeliuose, Lyrukė (Lirenka, 1855) ir Naujoji lyrukė (Nowa 
lirenka, 1859), galima laikyti vienais grakščiausių lenkų lyrikos 
pavyzdžių. Poemose Susižavėjimas (Zachwycenie) ir Palaimintoji 
(Blogostawiona), išleistose 1855 metais, įdomiai traktuojamos 
religinės temos: sielai po mirties atsiveriantis dangus turi vi- 
sus išorinius Lenkijos gamtovaizdžio ir lenkiško kaimo bruo- 
žus. Tarp gausių Lenartowicziaus raštų esama keleto įdomių 
eilėraščių apie jo laikų Italiją; jie sudėti į tomelį, pavadintą Ita- 
liškasis albumas (Album wtoskie, 1870). Lenartowiczius taip pat 
bandė ranką istorinės poezijos žanre; eilėraščiai, kuriais jis grįž- 
ta į herojišką praeitį, sudėti į knygą Senieji šarvai (Ze starych 

zbroic, 1870). Tačiau pirmiausia šis poetas skaitytojų atmintyje 
išliko kaip „Mozūrijos lyrininkas“ (lirnik mazowiecki). 

Jo amžininkas Kornelis Ujejskis (1823-1897) kur kas labiau 
atitiko romantinio dainiaus įvaizdį. Jis gimė Podolėje, studi- 
javo Lvove, po to 1847 metais išvyko į Paryžių tęsti studijų Sor- 
bonoje ir Collėge de France. Čia jis sutiko Mickevičių, Stowackį 
ir Chopiną. 1848-aisiais sugrįžo į Galiciją, kur gyveno iš dvaro 
teikiamų pajamų ir netgi tapo Valstybės Tarybos Vienoje de- 
putatu. Jo poezija - tai bendrųjų tautos nelaimių atgarsis. Tad 
eilėraštyje „Maratonas“ (1845), vaizduojančiame graikų ir per- 
sų mūšį, iš tikrųjų kalbama apie lenkų kovą su juos okupavu- 
siomis valstybėmis. Cikle Jeremijo raudos (Skargi Jeremiego, 1847), 
pasitelkdamas Bibliją bei mesianistinę Krasinskio poeziją, jis 
siekė perteikti brolžudystės tragediją, t.y. austrų valdžios su- 
kurstytą 1846 metų lenkų valstiečių maištą prieš jų ponus len- 
kus. Vienam šio ciklo eilėraščiui, „Choralui“, pritaikyta muzi- 
ka, ir kurį laiką buvo svarstoma, ar nepadarius jo nacionaliniu 
himnu. Tačiau Ujejskį Biblija traukė ne tik todėl, kad lenkiška- 
sis mesianizmas įkvėpimo sėmėsi iš Senojo Testamento; poetas 
taip pat perfrazavo Giesmių Giesmę ir paskelbė visą Biblinių 
melodijų (Melodie biblijne, 1852) ciklą. Chopino vertimuose (Thuma- 
czenia Szopena, parašytuose šeštojo dešimtmečio pabaigoje) jis 
bandė perteikti šio lenkų kompozitoriaus muziką eilėmis. Nors 
gyvas būdamas sulaukė šlovės, Ujejskis laikytinas menkesniu 
poetu ir ne tiek „dainiumi“, kiek raudotoju; tik keletas jo eilė- 
raščių skaidrumu gali lygintis su Lenartowicziaus kūriniais. 

Norwidas labai vertino „didžiuosius romantikus“; asmeniš- 
kai pažinojo Mickevičių ir draugavo su Stowackiu bei Krasins- 
kiu. Artimais bičiuliais taip pat laikė Lenartowiczių ir Zaleskį. 
Vis dėlto tiek jo filosofija, tiek literatūrinė technika peržengė 
romantizmo srovės ribas. Karjeros pradžioje visi jį sveikino 
kaip daug žadantį poetą; tačiau subrendusiam Norwidui kri- 
tikai vis dažniau priekaištaudavo, apgailestaudami dėl ne- 
įžvelgiamai painaus stiliaus bei erzinančios sintaksės, kol pa- 
galiau niekas nebenorėjo jo leisti. Jeigu matuosime viešosios 
nuomonės masteliu, teks pripažinti, kad Norwido poetinis 
gyvenimas pasibaigė nesėkmingai. Tik vėliau, pakitus pasau- 
lėjautai, jo kūryba buvo iš naujo įvertinta, ir Norwidui atiteko 
moderniosios lenkų poezijos pirmtako vardas. 

Poeto biografija taip pat padėjo jam nutolti nuo amžininkų 
skonio. Jis gimė nuskurdusių bajorų šeimoje netoli Varšuvos, 
dar vaikystėje liko našlaitis ir užaugo pas gimines. Jo šiek tiek 
padrikas išsilavinimas susidėjo iš kelerių metų aukštesniojoje 
Varšuvos mokykloje ir kurį laiką lankytų tapybos bei skulptū- 
ros kursų. Vėliau jis pats įgijo didelės erudicijos, ypač istorijos 
bei archeologijos srityse. Jaunasis Norwidas, kurio pirmieji ei- 
lėraščiai išgarsino jį Varšuvos bohemos sluoksniuose, pagal 
tų dienų madą žavėjosi tautosaka. Su draugu jis pėsčias patrau- 
kė per Lenkiją, pakeliui užrašinėdamas liaudies dainų tekstus 
ir piešdamas Žmonių tipus, pastatus, gamtovaizdžius. Sulau- 
kęs dvidešimt vienerių, jis gavo privačią stipendiją ir išvyko į 
Vokietiją bei Italiją studijuoti skulptūros. Sugrįžti jam nebuvo 
lemta. Rusijos ambasada Berlyne dėl vieno incidento (jis pa- 
skolino savo dokumentus politiškai įtariamam asmeniui ir 
pakliuvo į kalėjimą) atėmė jo pasą, ir Norwidas norom neno- 
rom pasijuto besąs Didžiosios Emigracijos narys. Kelerius me- 
tus jis praleido Italijoje, gyvendamas Florencijoje bei Romoje 
ir keliaudamas po šalį - kartą apkeliavo visą Viduržemio jūros 
pakrantę - ir visa tai, įskaitant gyvą domėjimąsi meno istorija, 
paveikė jo poetinę kūrybą. Tam tikra prasme Norwidas - tai 
Viduržemio jūros kultūros ir jos daugiasluoksnės praeities — 
egiptietiškos, žydiškos, graikiškos, romėniškos - poetas. Romoje 
jis dažnai lankydavosi Cafė Greco, rašytojų susibūrimo vietoje, 
kur ateidavo ir Gogolis. 1848 metais Norwidas regėjo aktyvią 
Mickevičiaus veiklą Italijoje, nors žvelgė į ją gana kritiškai. 
Nelaimingai, neatlieptai meilei vienai to meto aukštuomenės 
liūčių, gražiajai poniai Marijai Kalergis, rusų-lenkų kilmės 
damai, ištekėjusiai už graiko laivų savininko, buvo lemta su- 
drumsti daugelį jo gyvenimo metų. Jaunystėje Norwidas buvo 
nelyginant rafinuotas dendis, drovus, santūrus intravertas, sa- 
vo giliuosius jausmus slepiantis už ironijos šydo. Negana to, 
visai neturėjo pinigų. Išeivijoje jam teko pelnytis duoną pieši- 
mu ir skulptoriaus amatu, tačiau poetas buvo per daug išdidus, 
kad prisipažintų skurstąs. Iš Italijos jis nuvyko į Prancūziją, kur 
dažnai dirbdavo paprastu juodadarbiu. Trokšdamas pabėgti 
nuo skurdo ir nelaimingos meilės prisiminimų, 1852 metų 
pabaigoje Norwidas išvyko į Ameriką - vargo ketvirtos klasės 
denyje tarp daugybės kitų imigrantų. Kelionė fregata truko 

šešiasdešimt tris dienas. Niujorke jis susirado darbą - gavo va- 
dinamosios Krištolo rūmų parodos (1853-1854) katalogo iliust- 
ratoriaus vietą. Vis dėlto gyvenimas Naujajame Pasaulyje darėsi 
nepakeliamas dėl visiškos vienatvės Niujorke ir dėl to, kad 
Amerikoje jam trūko istorijos —- tokios, kuri prabyla į žmogų 
įvairiais jo rankų darbo pėdsakais — net jeigu tai tik griuvėsiai. 
1854 metais jis grįžo į Europą: pirmiausia nuvyko į Londoną, 
paskui į Paryžių, kur gyveno iki mirties. Ameriką poetas vertino 
nevienodai, tiek pat teigiamai, kiek ir neigiamai, o du jo eilėraš- 
čiai apie Johną Browną rodo intensyvų dvasinį dalyvavimą 
abolicionistiniame judėjime. Vienatvė persekiojo Norwidą ne 
tik Amerikoje. Jis jautėsi vis labiau izoliuotas dėl turimos eks- 
centriko reputacijos, o literatūros kritikai jį nurašė kaip žmogų, 
kuris iššvaistė savo talentą rašydamas nesuvokiamus dalykus. 
Be šeimos, senstantis ir neprigirdintis, jis vis mažiau bendravo 
su lenkų išeivija. Gyvam jam pavyko išleisti tik vieną didoką 
tomą Poezija, kurį išspausdino Leipzige 1863-iaisiais garsiojoje 
lenkų literatūros Brockhauso kolekcijoje. Neturėdamas pra- 
gyvenimo lėšų, paskutiniaisiais metais jis rado prieglobstį Šv. 
Kazimiero prieglaudoje Paryžiuje - senelių namuose, išlai- 
komuose lenkų vienuolių. Kai jis mirė, nebuvo pinigų atskiram 
kapui, tad poetą palaidojo bendrame nuskurdėlių kape. Tik 
dalis rankraščių bei piešinių, kurių buvo prikimštos skrynios, 
pasiekė palikuonis, kadangi Šv. Kazimiero prieglaudos vienuo- 
lės jį cenzūravo ir kai kas buvo sunaikinta (nors tenka abejoti, 
ar galėjo rasti ką nors įžeidžiančio, nes Norwidas visą gyveni- 
mą buvo praktikuojantis Romos katalikas). Praėjus kokiai 
dvidešimčiai metų po poeto mirties, vienas pirmųjų lenkų „mo- 
dernistų“ ir pirmasis Arthuro Rimbaud vertėjas Zenonas Miria- 
mas Przesmyckis pradėjo rinkti Norwido rankraščius ir skelbti 
juos savo žurnale Chimera. 

Likimas Norwidą įstūmė į vienišiaus konfrontaciją su jo 
amžininkais lenkais ir naująja Vakarų industrine civilizacija, 
Didžiojo Miesto leviatanu, kurio pilve jis praleido daugelį me- 
tų. Savo požiūrį į kolegas, vyresniuosius lenkų poetus, jis iš- 
reiškė tokiais žodžiais: 

Todėl iš jūsų... - o laurai! - nepaėmiau 

Nė vieno lapelio, nė lapelio dantelio, 

Gal tik išskyrus šaltą šešėlį ant kaktos 

(Kas jums nepriklauso - tik nušvitusiai saulei...); 

Nieko iš jūsų nepaėmiau, o milžinai, 

Išskyrus kelius, apžėlusius metėlėm, samanom ir kiečiais, 
Išskyrus žemę, prakeiksmo išdegintą, ir nuobodulį... 
Vienišas atėjau ir vienas toliau klajoju. 


Dlatego od was... - o! laury - nie wziąlem 
Listka jednego, ni ząbeczka w lišciu, 

Prėcz može cieniu chlodnego nad czotem 

(Co nie naležy wam, lecz - stoūca przyjšciu...); 
Nie wziąlem od was nic, o! wielkoludy, 

Prėcz drėg zarostych w piotun, mech i szalej, 
Pr6cz ziemi klątwą spalonej, i nudy... 
Samotny wszedlem i sam blądzę dalej. 


Nors poetas buvo gerai susipažinęs su Vakarų Europos 
literatūra, jis liko visiškai nepriklausomas nuo madingų to 
meto literatūrinių srovių. Nors kai kurie jo eilėraščiai primena 
Thėophile'į Gautier ir bepradedančius reikštis prancūzų sim- 
bolistus, iš tikrųjų Norwidas šalinosi estetizmo. Kaip žmogus 
ir poetas, jis troško būti Don Kichotas, tiesos riteris (jo eilėraš- 
tis apie Don Kichotą yra vienas geriausių). Poeto ginklas - tai 
subtili ironija, taip paslėpta tarp simbolių ir parabolių, kad 
jo pirmieji skaitytojai vos galėjo ją pastebėti. Idant suardytų 
silabinėje schemoje reguliariai pasikartojančių pėdų monoto- 
niją, jis tyčia vertė savo eiles skambėti šiurkščiai; dažnai tie- 
siog atsisakydavo silabinės schemos verlibro labui. Iš 1867 
metų lapkričio mėnesio laiško (Bronistawui Zaleskiui) patiria- 
me, kad jis visiškai suprato, ką daro: 


Tai, ką Karolis kalba apie skiemenų skaičių - tai šlykščiausia barbarybė 
ir visiškas nepažinimas net paties Horacijaus. 

Kai išeis Vade-mecum, tada pamatys ir sužinos, kokia yra tikroji lenkų 
kalbos lyrika, nes jos dar visiškai nepažįsta ir neturi apie ją nė menkiausio 
supratimo. 

Prozos iš viso nėra ir niekada jos pasaulyje nebuvo - tai visiška kvai- 
lystė! Kas yra periodas?? 

Prozos niekada nebuvo, o skaičius, kurio rašytojas nemoka paslėpti 
po ilgai ir apvaliai skambančiais žodžiais, - tai viso labo tik ritmo prigimties 
iškraipymas. 

Tobula lyrika turi būti kaip gipso liejinys: reikia išsaugoti ir peiliu ne- 
nulyginti tų rėžių, kur forma su forma prasilenkia, palikdamos plyšius. Barbaras 
juos peiliu nugramdo nuo gipso ir gadina visumą. Tačiau prisiekiu jums, 
jog tai, ką lenkai vadina lyrika, tėra kapotinis ir mazurka. 

Norwido vaizduotė taip pat stūmė jį į priešingą krantą nuo 
vyraujančios mados. Skulptoriaus bei dailininko išsilavinimas 
vertė poetą vengti to, kas spalvinga ir vaizdinga. Jis naudoja 
prislopintas spalvas, šviesotamsą, perveriamą šviesos spin- 
dulių (poetas ypač vertino Rembrandtą), tačiau tai nėra menas 
menui. Kiekviena eilute stengiamasi priartinti skaitytoją prie 
filosofinio eilėraščio tikslo. Norwidas — tai neabejotinai pats 
„intelektualiausias“ poetas, kada nors rašęs lenkiškai. 

Norwido susidūrimas su pramonine civilizacija šiek tiek 
primena jo amžininkus amerikiečius, iš kaimo kilusius rašy- 
tojus. Kai Emersonas, formuluodamas transcendentalistų 
programą, kalbėjo: „Geriau likti vienam negu būti blogoje 
kompanijoje“; arba: „Kas šiandien iš tikrųjų būtina - tai ne- 
meluoti“; arba: „Dabar ne linksmybių ir grakštumo metas. Jo 
[transcendentalisto] jėga ir dvasia neveikdama silpnėja“, — 
Norwidas būtų galėjęs priimti šias maksimas kaip savo paties. 
Tačiau dar ryškesnių analogijų galima rasti Hermano Mel- 
ville'o kūryboje. Abu rašytojai labai panašiai naudojosi iro- 
nija. Baltojo industrinio žmogaus sukurtame pasaulyje, kurį 
pavadino krikščionišku, Melville'is tematė prievartą, beširdiš- 
kumą, godumą bei skurdą. Jis buvo Izmaelis, klajojantis po 
žemę ir ieškantis pirmapradės nekaltybės, ir, atrodo, tą nekal- 
tybę regėjo už devynioliktojo šimtmečio materialistinės civi- 
lizacijos ribų. Norwidas, ateivis iš priešindustrinės civilizaci- 
jos, įmestas į Vakarų Europos džiungles, buvo svetimas visam 
tam pirkimo-pardavimo šurmuliui. Šiurpių Londono ir Pa- 
ryžiaus gatvių vaizdai, iškylantys kai kuriuose Norwido eilė- 
raščiuose, panašūs į prozinius amerikiečių autoriaus aprašy- 
mus. Nors Norwidas greičiausiai neskaitė Melville'o, viename 
savo apsakymų, pavadintame „Civilizacija“, panaudojo laivo 
simbolį labai panašiai, kaip tai darė Melville'is Apgavike (Con- 
fidence Man). Tačiau Norwido išvados buvo kitokios negu 
Melville'o. Jeigu ieškotume priežasties, mums tektų daryti 
prielaidas lyginant lenkų kolektyvistinę tradiciją su ameri- 
kiečio individo izoliuotumu, Romos katalikybę su protestan- 
tizmu. Kad ir kokia būtų ta priežastis, Norwidas negalėjo pa- 
prasčiausiai atmesti civilizacijos, net jeigu ji veidmainiška ir 
fariziejiška, vardan nekalto, gamtinio ikikrikščioniško žmo- 
gaus. Melville'į ypač domino Žmogaus ir Gamtos problema 

(daugelio amerikiečių rašytojų manija), o Norwidas sutelkė 
dėmesį į Žmogų ir Istoriją. Jį vadino „griuvėsių poetu“, kadangi 
jis grįžo prie Europos istorijos ištakų Viduržemio pasaulyje ir 
stengėsi įsiklausyti į praeities aidus. Norwidui istorija buvo 
tąsa, procesas, vykstantis tam tikra kryptimi, nuolatinis slapto 
Dievo plano įgyvendinimas per žmonijos veiklą. Bet kuri ci- 
vilizacija — tai tik laikotarpis tarp praeities ir ateities; dabarties 
negalima paprasčiausiai atmesti, nes joje užsimezga ateitis. 
Materialistinė devynioliktojo šimtmečio civilizacija garbino 
finansinę ir politinę galią, pasmerkdama kančioms tuos 
individus arba grupes, kurie liko ištikimi istorinei sąmonei. 
Istorijos tikslas, pasak Norwido, - „padaryti kankinystę že- 
mėje nebūtiną“, tad šio tikslo pasiekimas tapo vieninteliu 
progreso kriterijumi. Kaip jis pats sakė: 

Žmogus ateina į šią planetą tam, kad paliudytų tiesą. Todėl reikia ži- 
noti ir atminti, kad kiekviena civilizacija turi būti laikoma priemone, o 
ne tikslu, — tad parduoti civilizacijai sielą ir tuo pat metu melstis baž- 
nyčioje tinka tik Tartiufui. 

Kadangi Norwidas buvo įsitikinęs, kad Kristus išvedė žmo- 
gų iš likimo viešpatijos į laisvę, jo dėmesys tiek eilėse, tiek 
prozoje nuolatos krypo į ankstyvąją krikščionybę. Pavyzdžiui, 
poema (uidam - tai antrojo šimtmečio Romos vizija. Istorinių 
apmąstymų nevalia atskirti nuo Norwido poezijos. Tai pati 
jos šerdis. Kai kurios jo pažiūros įspūdingos: jis pabrėžia „pe- 
riferijų“ vaidmenį (Samariją, palyginti su Judėja, Galiją - su 
Romos imperija, Ameriką - su Europa) ir laipsnišką judėjimą 
nuo centrų į periferijas; arba jo „kliuvinių“ teorija: Amerikai — 
negrai, Anglijai - Airija, senajai lenkų Respublikai - Ukraina, 
Rusijai, Prūsijai ir Austrijai - Lenkija, Prancūzijai - nuolatinės 
revoliucijos; arba jo „nutylėtų dalykų“ principas: kiekviena 
epocha ką nors nutyli, ir tai, kas neiškyla į paviršių, nes nepri- 
imtina epochos sąmonei, tampa kitos epochos varomąja jėga. 

Norwidas nebuvo politikas ir laikėsi atokiau nuo visų Di- 
džiosios Emigracijos politinių grupuočių. Jis tikėjo, jog meni- 
ninkas dalyvauja istorijoje savo menu. Jo meno supratimas 
glaudžiai siejosi su pagarba žmogaus darbui. Išrutuliojęs savo 
darbo ir meno filosofiją nepriklausomai nuo Ruskino ir Mor- 
riso Anglijoje, jis tam tikrais atžvilgiais su jais sutiko. Norwi- 
das nebuvo socialistas, nors kai kurie prancūzų socialistų 


303 


SEPTINTAS SKYRIUS 


raštai, derindamiesi su jo paties, kaip menininko, gyvenimo 
patirtimi, prisidėjo formuojant pagarbų poeto požiūrį į žmo- 
gaus triūsą. Jo meno teorija išdėstyta poemoje Promethidion 
(išleista Paryžiuje 1851 metais), parašytoje kelių personažų po- 
kalbio forma su proziniais komentarais. Pavadinimas reiškia 
„Prometėjo vaikas“. Norwidui Prometėjas buvo labiau ama- 
tų Žmonijai teikėjas nei maištininkas; todėl darbas, ar valstie- 
čio, ar jūrininko, ar menininko, - ir pati poema - yra Prome- 
tėjo vaikas. Krikščionis Norwidas darbą laikė pirmapradės 
nuodėmės rezultatu. Prieš Nuopuolį žmogus gyveno darnoje 
su Dievu ir visata. Per nuodėmę jis stojo į istorijos kelią ir no- 
rėdamas ją atpirkti dabar privalo triūsti nesuskaičiuojamus 
tūkstantmečius. Bet darbas atperka tik tada, kai jis priimamas 
su meile, o ne primetamas bado baimės kaip rykštė ar baus- 
mė. Su meile dirbamas darbas - tai aukščiausias žmogiškos 
laisvės pasireiškimas. Tačiau naujaisiais laikais fizinis darbas 
tapo rykšte, ir tik menininkas dirba su meile ir džiaugsmu. 
Tai reiškia, jog egzistuoja neperžengiama praraja tarp „liau- 
dies“ ir kūrybinių, išsilavinusių sluoksnių darbo. Tik susijun- 
gus šioms dviem žmogiškų pastangų atšakoms, triūsiantys 
žmonės galės pajusti menininkui pažįstamą džiaugsmą. Jeigu 
aukščiausios meno formos galėtų susijungti su paprasčiausiais 
kasdienybės dalykais, išnyktų bedugnė, skirianti tuos, kurie 
gyvena viena dvasia, nuo tų, kurie gyvena vien iš savo rankų. 
Menininkas turėtų būti „tautos vaizduotės organizatorius“. 
Norwidas rėmėsi gimtosios šalies stebėjimais kalbėdamas: 


Tautos, pamiršusios poreikį atitrūkti nuo žemės, nesukūrusios savo me- 
no ir todėl iš jo nenupynusios amatų bei rankdarbių grandinės, arba 
neteko realios būties, arba darbas jose su dvasios darbu niekaip nesisieja, 
likdamas neišvengiama lemtimi ir bausme tam tikram žmonių luomui, ku- 
ris per rankų darbą net savo vidinį pasaulį suformuoja, tačiau mąstymo 
būdu turi vis tolti nuo tos kitos, dirbančios tik dvasiškai, aukštesniosios 
tautos dalies. Nes vienoks esti atėjusių per rankų darbą minčių pobūdis, 
kitoks - atėjusių per patį mąstymą... tad baigiasi tuo, kad mintis, laipsniš- 
kai praradusi sąsajas su darbais, sunkią valandą [t.y. politiškai sunkią - 
Cz. M.] vėl nušviečia liaudišką išmintį - valstiečio protą arba liaudiškus mo- 
tyvus, arba patarles, arba legendas bei dainas - ir veikia net technologines 
liaudies tradicijas... Dažnai būna per vėlu!... Ir stuburkaulis su smege- 
nimis, jungiantis tautos darbų visumą, subyra į praeities prisiminimus ir 
ateities ilgesį. 

Menas turi išaugti iš liaudies vaizduotės ir „mokytos“ meni- 
ninko vaizduotės dialogo. Čia galima vėl pacituoti Norwidą: 
„Tad didžiausias muzikas - tai paprasta liaudis, /Bet muzikas — 
jos liepsningas liežuvis.“ Vadinasi, kompozitorius gimtąją 
muziką paverčia menu, kuris nėra vien nacionalinis - iš tikrųjų 
jis universalus. Idealus tokio kompozitoriaus pavyzdys Norwi- 
dui buvo Frėdėrickas Chopinas (jo asmeninis draugas). Todėl 
Norwido maištas prieš mazurkas poezijoje yra ne kas kita, kaip 
maištas prieš lėkštą liaudies tradicijos supratimą. Jo neigiamą 
požiūrį į „meną menui“ galima išreikšti viena Promethidion 
eilute: „Menas yra tarsi vėliava virš Žmogaus darbų bokšto.“ 

Dėl novatoriško požiūrio į lenkų poeziją Norwido vaidmuo 
kartais lyginamas su Mallarmė prancūzų poezijoje. Tačiau 
klystume, ieškodami panašumų su prancūzų simbolistais. 
Viena vertus, Norwido kūryba išaugo iš romantinio domė- 
jimosi istorija. Kita vertus, jis įveikė savo, individo, izoliuo- 
tumą, suvokęs sudėtingus meno kūrinio ir bendruomenės 
ryšius; jis neapsiribojo, kaip Mallarmė, „genties kalbos gryni- 
nimu“, bet visada stengėsi perteikti mintį. Kyla pagunda tarti, 
kad nuo pat Kochanowskio laikų lenkų literatūroje paste- 
bimas visuomeninis angažuotumas pasiekė viršūnę Norwido 
kūryboje, o jo įtaka dvidešimtajame amžiuje veikė nelyginant 
atsvara įsigalėjusiems prancūzų simbolistams. 

Norwidas nėra nepriekaištingas poetas. Beveik visiškai 
neturėdamas skaitytojų, o dėl to ir kontrolės, jis leidosi į tokį 
kalbos kankinimą, kad kai kurios eilutės atrodo beviltiškai 
nesuprantamos. Tačiau jo eilėraščiai jokiu būdu nėra eilėmis 
perteikta filosofija. Filosofija organiškai suaugusi su vaizdais, 
nors intelektualinio turinio svoris toks didelis, kad graso suar- 
dyti meninę sąrangą. Keli Norwido eilėraščiai iškelia jį lygia 
greta su Mickevičiumi ir yra tapę lenkų klasikinio paveldo da- 
limi. Viename pačių garsiausių, „Gedulingame rapsode Bemo 
atminimui“ („Bema pamięci rapsod žalobny“, 1851), pagerbia- 
mas lenkų herojus, 1830-1831 metų sukilėlis ir 1848-1849 metų 
vengrų revoliucinės kariuomenės vadas. Norwido kūrinyje 
Bemo laidotuvės įgauna senųjų slavų ikikrikščioniškų apeigų 
bruožų, ir ta primityvios genties vyrų bei moterų eisena pa- 
virsta visos žmonijos žygiu per tironijos kliūtis į ateitį. Eilė- 
raščio metrinė schema labai sudėtinga, tai vienas „lenkiško 

hegzametro“ pavyzdžių. Tačiau daugiausia naudos šiuolai- 
kinei lenkų poezijai, pasirodo, davė Norwido trumpų eilė- 
raščių rinkinys Vade-mecum, likęs neišleistas jam gyvam esant, 
o parašytas greičiausiai prieš 1866 metus. Nors Norwidą taip 
sunku versti, jog originalo idėja vos pasiekia kitakalbį skai- 
tytoją, pateikiame du jo eilėraščių vertimus: 


Marionetės 


Kaip nenuobodžiauti, kai virš gaublio 
Spindi milijonas tylių žvaigždžių, 
Kiekviena švyti vis kitaip, 

O visa stovi - ir lekia... 


Ir žemė stovi - ir amžių bedugnė, 
Ir visi gyvi šią akimirką, 

Iš kurių nė vieno kaulelio neliks, 
Nors bus žmonės kaip buvę... 


Kaip nenuobodžiauti tokioje mažoje scenoje, 
Taip nemeistriškai padarytoje, 

Kur visi visų Idealus vaidino, 

O už spektaklį gyvenimu mokėta - 


Iš tiesų nežinau, kaip ištverti akimirką, 
Nuobodulys mane smelkia tikriausias; 
Kuo, ponia, sakykit, man užsiėmus, 
Gal prozą rašyti, gal eiles? 


O gal nieko nerašyti... tik saulutės atokaitoj 
Atsisėdus romaną skaityti įdomų: 

Ką Tvanas parašė ant smiltelių, 

Žinoma, žmonių pramogai (!) - 


Arba dar geriau - žinau šaunesnį vaistą 
Nuo to prakeikto nuobodulio: 

Pamiršti ŽMONĖS, o lankyti VEIKĖJUS, 

— Kaklaraištį gražiai užsirišus...! 


Marjonetki 


Jak się nie nudzič? gdy oto nad globem 
Miljon gwiazd cichych się šwieci, 

A každa innym jašnieje sposobem, 

A wszystko stoi - i leci... 

I ziemia stoi - i wiekėw otchlanie, 

I wszyscy žywi w tej chwili, 

Z ktėrych i jednej kostki nie zostanie, 
Choč będą ludzie, jak byli... 

Jak się nie nudzič na scenie tak matej, 
Tak niemistrzowsko zrobionej, 

Gdzie wszystkie wszystkich Idealy graty, 
A teatr žyciem placony - 


Doprawdy nie wiem, jak tu chwilę dobič, 
Nudy mię biorą najszczersze; 

Coby tu na to, proszę Pani, zrobič, 

Czy pisač prozę, czy wiersze - ? 


Czy nic nie pisač... tylko w stonca blasku 
Siąšč czytač romans ciekawy: 

Co pisat Potop na ziarneczkach piasku, 
Pewno dla ludzkiej zabawy (!) - 

Lub jeszcze lepiej - znam dzielniejszy sposėb, 
Przeciw tej nudzie przeklętej: 

Zapomnieč LUDZI, a bywač u OSOB, 

- Krawat mieč šlicznie zapięty...! 


Nervai 


Vakar buvau ten, kur iš bado mirštama, 
Apžiūrėjau būstų it karstų vidų, 

Koją nikstelėjau laiptinėje 
Nesuskaičiuojamame aukšte! 

Turėjo tai būti stebuklas - stebuklingai 
Įsitvėriau sutrešusios sijos... 

(Joje styrojo vinis 

It kryžiaus skersiny!) - likau sveikas! 
Tik išsinešiau pusę širdies - ne daugiau; 
Linksmumo?.. - gal tik pėdsaką! 

Praėjau minią kaip gyvulių turgų; 
Pasidygėjau pasauliu... 


Turiu šiandien eiti pas Ponią Baronienę, 
Kuri labai gražiai priima, 
Sėdėdama ant atlasinės sofutės — 
Ką jai pasakysiu? 
..„Veidrodis suskils, 
Kandeliabrai išsivieps realizmui, 
Ir nutapytos papūgos 
Ant lubų - kaip skolos - 
Iš snapo į snapą sučirkš: „Socializmas!“ 
Todėl atsisėsiu su skrybėle 
Rankoje - paskui ją padėsiu 
Ir sugrįšiu tylinčiu fariziejumi 
- Po pasilinksminimo. 

Nerwy 


Bylem wczora w miejscu, gdzie mrą z giodu - 
Trumienne izb oglądalem wngtrze: 
Noga powinela mi się u schodu, 
Na nieobrachowanym pietrze! 
Musial to byč cud - cud to byt, 
Že chwycilem się belki sprėchnialej... 
(A gwoždž w niej tkwil, 
Jak w ramionach krzyža!..) - uszedtem caly! - 
Lecz uniostem pėl serca - nie wiecej — 
Wesološci?.. - zaledwo šlad! 
Pominąlem tum, jak targ bydlęcy; 
Obmierzt mi šwiat... 
Muszę dziš pėjšč do Pani Baronowej, 
Ktėra przyjmuje bardzo pięeknie, 
Siedząc na kanapce atlasowej — 
C6ž powiem jej... 

.„Zwierciadto pęknie, 
Kandelabry się skrzywią na realizm 
I wymalowane papugi 
Na plafonie - jak dtugi — 
Z dzioba w dzi6b zawoltają: „Socjalizm 

Dlatego usiądę z kapeluszem 

W ręku --a potem go postawię 
I wrėcę milczącym faryzeuszem 
- Po zabawie. 


Sureikšmindamas savo Vade-mecum (kaip patyrėme iš jo 
anksčiau cituoto laiško Zaleskiui) Norwidas neklydo. Šiame 
rinkinyje atsiskleidžia geriausios poeto savybės. Šiuolaikinis 
skaitytojas jo santūrioje ironijoje gali įžvelgti tokios poezijos 
atšvaitus, kurią vėliau rašė Jules'is Laforgue'as ar T.S. Eliotas. 

Norwido poemoje Ouidam, kurią jau minėjome kalbėdami 
apie jo filosofiją, analizuojama trijų pagrindinių visuomenės 
grupių - žydų, graikų bei romėnų - sąveika antrojo šimtmečio 
Romoje, valdant imperatoriui Adrianui. Ją galima priskirti 
prie tų eiliuotų dramų, kuriose Norwidas atkuria senovės 
Egipto gyvenimą (Kleopatra) ar sugrįžta į ikikrikščionišką epo- 
chą, kai Lenkijoje kūrėsi liaudies mitai (Krakus, Wanda, Zwo- 
lon). Nebaigtoje pjesėje dvigubu pavadinimu Užkulisiuose: Tir- 
tėjas (Za kulisami: Tyrtej) jis sėkmingai panaudoja „vaidinimą 

vaidinime“: kaukių baliuje „padorioji visuomenė“ liežuvauja 
salone, o tuo pačiu metu kitame kambaryje vaidinama trage- 
dija apie graikų herojų. Tragedija nesusilaukia dėmesio; šio 
salono lankytojai nejautrūs heroizmui. Norwido pjesė turėjo 
atskleisti devynioliktojo šimtmečio nuosmukį; heroizmas, ne 
paradinis, akivaizdus, o tyli, paslėpta dorybė, iš tikrųjų do- 
mino dramaturgą. Tas pat pasakytina apie komedijas su stip- 
riu satyriniu polinkiu: Didžios damos žiedas (Pieršcien wielkiej 
damy), Tyra meilė prie jūros maudyklių (Mitošč czysta u kąpieli 
morskich). Pirmojoje pagrindinis personažas Mak-Iksas yra ne- 
turtingas jaunuolis, gyvenantis mansardoje, kurią gavo iš sa- 
vo giminaitės grafienės. Jis primena patį Norwidą: tai išdidus, 
įskaudintas, tyraširdis jaunuolis, leidžiantis dienas tarp kny- 
gų. Vos pakenčiamas savo kilmingos geradarės Mak-Iksas iš- 
lieka vienintele Žžmoniškesne būtybe jį supančioje tuštybės ir 
lengvabūdiškumo mugėje. 

Norwido pjesės kartais vaidinamos Lenkijoje, tačiau nėra 
lengvai pastatomos, kadangi jose gausu užuominų ir sąmo- 
ningai vengiama ryškių efektų. Jas labiau tiktų vadinti dra- 
minėmis poemomis. 

Norwidas taip pat paliko keletą prozinių meno studijų ir 
vieną kitą apsakymą. Pastarieji visiškai nepanašūs į realistines 
devynioliktojo šimtmečio noveles ir iš tikrųjų labiau primena 
šiuolaikines paraboles. Pavyzdžiui, „Lordo Singlvorto paslap- 
tyje“ („Tajemnica Lorda Singleworth“) turtingas anglas keliauja 
aplink Europą - ir čia nebūtų nieko nepaprasto, jeigu ne tai, 
kad kiekviename mieste jis pakyla oro balionu. Pabaigoje su- 
žinome, kad jį persekioja nešvaros manija, vis pakurstoma to, 
ką jis išvysta įvairiose sostinėse. Pagrindinė „Stigmos“ tema — 
tai mūsų vidinės nepriklausomybės stoka, atsirandanti dėl 
susitarimų, t.y. civilizacijos ar aplinkybių mums įspaustos 
„Stigmos“, tad mūsų vaidinami vaidmenys dažnai būna mums 
primesti. „Civilizacijoje“ („Cywilizacja“) nusitrina riba, skirian- 
ti tikrovę nuo sapno, ir kelionė laivu per Atlantą pamažu įgau- 
na civilizuotos, bet pusiau išprotėjusios žmonijos ekspedicijos 
į nežinią, pasibaigiančios laivo sudužimu, bruožų. Turbūt pats 
geriausias Norwido prozos fragmentas yra „Ad leones!“, pa- 
rašytas gyvenimo pabaigoje, 1881 metais. Tai istorija apie kilnų, 
sveiką, labai talentingą Romos skulptorių. Kiekvieną vakarą 

jis praleidžia Cafė Greco, o jo nerūpestinga elegancija, barzda 
ir graži skalikų veislės kalaitė traukia susižavėjimo kupinus 
žvilgsnius. Jis kuria didžiulę skulptūrinę grupę, vaizduojančią 
pas liūtus įmestus krikščionis, iš čia pavadinimas: „Ad leo- 
nes!“ Kūrinys atsitiktinai sužavi Amerikos bankininką, kuris 
nori jį tuojau pat nupirkti su viena sąlyga: turi būti pakeistos 
kai kurios detalės ir kūrinys pavadintas „Kapitalizacija“. 
Skulptorius noriai sutinka ir keliais kalto smūgiais centrinę 
liūto figūrą paverčia seifu. Ši istorija - tai viena kandžiausių 
Norwido satyrų, padiktuota jo reakcijos į šiuolaikinio meno 
parodas Paryžiuje. 

Išlikusi Norwido korespondencija, rūpestingai surinkta 
Zenono Miriamo Przesmyckio mūsų šimtmečio pradžioje, ne 
tik nušviečia jo meninę kūrybą, bet, sudėta į krūvą, sudaro sa- 
votišką filosofinį dienoraštį. Jo įvykių vertinimo tikslumą ir 
ypač jo skeptišką požiūrį į lenkų mentalitetą, kurį laikė esant 
išugdytą politinės priespaudos, patvirtino tolesnė istorijos 
raida, ir dabar jo mintys skamba jaudinamai šiuolaikiškai. 

Aktyvus Norwido istorizmas, nenoras užsiimti grynai tai- 
komąja poezija ir tuo pat metu „meno menui“ atsisakymas nu- 
lėmė jo literatūrinės kūrybos specifiką — kūrybos, kuri apmąsto 
istoriją bei meną ir tikriausiai todėl yra grynai lenkiška. Jo 
apmąstymai apie darbą įkvėpė vieną originaliausių dvide- 
šimtojo amžiaus lenkų filosofų Stanistawą Brzozowskį. Paste- 
bėkime taip pat, kad Norwidas žymi perėjimą nuo rašytojo ar 
menininko kaip grynai dvasinės būtybės supratimo prie po- 
žiūrio į jį kaip į kvalifikuotą meistrą, kurio darbą visuomenė 
turėtų atlyginti. Tad Norwidas lenkų literatūroje paliko pėd- 
saką ir kaip poetas, ir kaip filosofas; tačiau, kaip vienas mūsų 
amžininkų, Mieczystawas Jastrunas, teisingai pastebi Norwido 
Poezijos rinktinės (Wiersze wybrane, Varšuva, 1949) įvade: 


Sakoma, jog Norwidas pirmiausia yra filosofas. Netiesa. Norwidas pir- 
miausia yra menininkas, tačiau toks menininkas, kuriam įdomiausia me- 
džiaga yra mintis, apmąstymai ir žmonijos kultūrinė patirtis. 


Arba, norint tai išreikšti dar kitaip, galima pasitelkti iškilaus 
literatūros kritiko Kazimierzo Wykos žodžius: „Natūralus po- 
etinis pasaulis Norwidui yra objektyvusis kultūros pasaulis.“ 

Pozityvizmas 


Istorinės žinios 


1863 metų sukilimas Lenkijoje įtempė Rusijos santykius su 
Anglija bei Prancūzija. Tačiau šių valstybių intervencija ap- 
siribojo diplomatinėmis notomis, palaikiusiomis tuščias lenkų 
viltis ir įsiutinusiomis carinę vyriausybę. Šį įvykį entuziastin- 
gai sutiko revoliucionieriai tiek Vakarų Europoje, tiek Rusi- 
joje. Prie lenkų partizanų būrių prisijungė italų (Garibaldi) sa- 
vanoriai, prancūzai, vengrai, vokiečiai, serbai ir čekai, taip pat 
lenkų pusėje kovojo keli šimtai rusų kareivių bei karininkų. 
Jaunas rusų intelektualas Andrejus Potebnia atvyko į Lenkiją 
iš Londono ir viename mūšių atidavė gyvybę. Marxas ir Engel- 
sas sveikino sukilimą, skelbdami jį naujos revoliucijų epochos 
pradžia. Londono darbininkų sušauktame susirinkime solida- 
rumui su lenkais išreikšti buvo įkurtas Pirmasis Socialistų In- 
ternacionalas. Tačiau neigiami sukilimo padariniai pirmiausia 
pajusti Rusijoje. Diplomatinis Vakarų valstybių įsikišimas 
supykdė rusų inteligentiją ir nulėmė liberalų įtakos sumažė- 
jimą. Šovinizmas pasirodė esąs pakankamai stiprus, kad įveik- 
tų kiekvieną, kuris drįso palaikyti lenkus; tokiems žmonėms 
kaip Gercenas buvo klijuojamos „išdavikų“ ir „Vakarų agentų“ 
etiketės. Lenkų sukilimas iš tikrųjų nulėmė Gerceno įtakos, ku- 
ri slapta skverbėsi į Rusiją su jo Londone leidžiamu laikraščiu 
Kolokol, pabaigą. Dešinieji rusų panslavistai pasijuto atsidūrę 
keblioje padėtyje. Kreipdamiesi į čekus ir pietinius slavus, jie 
visada teigė, jog Rusija yra visų slavų globėja, bet maištas Len- 
kijoje akivaizdžiai tai neigė. Tad savo raštuose panslavistams 
teko užsiimti savotiška intelektualine ekvilibristika, idant 

įtikintų tiek pačius save, tiek savo brolius slavus už Rusijos 
ribų. Pasak jų, Lenkija tapo slavų šeimos išdavike, kadangi ji 
„Susivakarietino“ ir „lotynizavosi“. Jurijus Samarinas rašė: 
„Lenkija - tai aštrus pleištas, kurį romanai įvarė į pačią slavų 
pasaulio širdį, siekdami suskaldyti jį į gabalus.“ Jis paruošė 
detalią programą, kaip elgtis su Lenkija. Joje išskyrė tris „lenkų 
klausimo“ elementus: lenkų liaudį kaip tautinę idėją, lenkų 
valstybę kaip politinę idėją ir „polonizmą“ kaip kultūrinę idėją. 
Lenkų stiprybę jis suvokė kaip šių elementų susiliejimą ir pa- 
tarė Rusijai juos atskirti. Gal ir neverta neigti lenkų teisės į 
tautinį gyvenimą, bet negalima toleruoti atskiros lenkų vals- 
tybės, o svetimą slaviškai dvasiai, lotynų kultūros suformuotą 
„polonizmą“ derėtų sunaikinti. Panslavistai - Samarinas, Ak- 
sakovas, Pogodinas - vėliau atskyrė du „polonizmo“ kompo- 
nentus: „liaudį“ ir „aukštuomenę“. Tikrieji slavai Lenkijoje 
jiems buvo valstiečiai, o „aukštuomenę“, susidedančią iš ba- 
jorų, dvasininkų, vakarietiškai nusiteikusios inteligentijos ir 
viduriniosios miestiečių klasės, reikėjo sunaikinti bet kokiomis 
priemonėmis kaip patį tikriausią priešą. Didelę panslavistų 
programos dalį galiausiai priėmė carinė vyriausybė. Į valstie- 
čius buvo žiūrima palankiai, jiems dalijama žemė (sekant lenkų 
sukilėlių vyriausybės paskelbta programa), o kitoms klasėms 
taikomos pačios žiauriausios priemonės - masinės deporta- 
cijos, nepakeliami mokesčiai dvarams, įtariamų palankumu su- 
kilimui ar dalyvavus jame asmenų turto konfiskavimai. Visos 
Lenkijos Karalystės turėtos autonomijos liekanos buvo panai- 
kintos; jai net suteiktas naujas pavadinimas, skirtas oficialiai 
vartoti: „Pavyslio kraštas“ (Privislinskij kraj). Į visas mokyklas 
buvo priverstinai įvesta rusų kalba, o vaikai, kalbantys tarpu- 
savyje lenkiškai, baudžiami. Dideli mokesčiai ir prisitaikymo 
prie samdomo darbo sistemos sunkumai (neišvengiami, nes 
valstiečiai buvo atleisti nuo lažo) sužlugdė daugybę bajorų 
ūkių. Dėl to prasidėjo didžiulė migracija iš kaimų į miestus. 
Bajorų palikuonys visuomenėje užimdavo naujas vietas, tap- 
dami miesto inteligentijos dalimi ar paprastais darbininkais. Į 
lenkų proletariato gretas įsiliejo labai daug smulkiųjų bajorų, 
ir tie žmonės dažnai tapdavo darbininkų judėjimo vadais. Lai- 
kotarpį po sukilimo galima palyginti su atstatymo epocha po 
Amerikos pilietinio karo. Lenkija palengva virto kapitalistine 

šalimi. Jos geležinkelių sistema antrojoje devynioliktojo šimt- 
mečio pusėje tapo tankiausia visoje Rusijos imperijoje. Tačiau 
kartu labai pablogėjo kelių ir laivybai tinkamų upių būklė. 
1870-1880 metais staigiai išaugo pramonės produkcija. Didžiu- 
lės kaimyninės Rusijos rinkos galimybės traukė užsienio, dau- 
giausia vokiečių ir prancūzų, kapitalo investicijas. Medvilnės 
audinių pramonė beregint išaugino industrinį Lodzės miestą. 
Žirardove klestėjo prancūzams priklausantys linų tekstilės 
fabrikai. Šiaurrytiniame Silezijos kampe (tada priklausiusiame 
Rusijos imperijai) buvo kasama anglis, vystėsi metalurgija. 
Tačiau šis staigus augimas reiškė nežmonišką vietinių darbi- 
ninkų išnaudojimą: darbo diena tęsėsi 11-13 valandų, kai kada 
net iki 15 valandų; nepilnamečiams - 8 valandas. 


Pozityvistai 


Nesėkmingas sukilimas nulėmė ne tik aristokratijos kaip 
klasės suirimą, bet ir daugeliu kitų atžvilgių nutraukė ryšius 
su praeitimi. Daugybė mirčių mūšiuose ar kartuvėse sukrėtė 
taip stipriai, jog visas kompleksas nuostatų, vadinamas „po- 
litiniu romantizmu“, buvo negailestingai pervertintas. „Pozi- 
nuo prancūzų filosofo Auguste'o Comte'o įvesto termino „po- 
zityvioji filosofija“. Comte'o veikalai — tai turbūt devynio- 
liktojo šimtmečio mokslo kulto viršūnė. Tačiau lenkų pozity- 
vistai savo mąstymu mažiau įsiskolino Comte'ui negu anglų 
utilitaristams, visų pirma Herbertui Spenceriui ir Johnui 
Stuartui Milliui. Jie taip pat godžiai skaitė Charlesą Darwiną 
ir žavėjosi evoliucijos teorija. Pozityvistai tikėjo, kad jeigu 
vystosi gamta, tai panašūs dėsniai turėtų veikti visuomenėje; 
ir ši galinga analogijų tarp žmonių visuomenių ir biologinių 
organizmų ieškojimo tendencija paaiškina jų polinkį labiau 
pasikliauti organišku vystymusi negu revoliuciniais poky- 
čiais. Comte'o optimistinė filosofija iš tiesų buvo teorija apie 
neribotą buržuazijos progresą, paremta tikėjimu magiška 
industrinės revoliucijos teikiama palaima. Comte'as suskirstė 
visą žmonijos istoriją į tris nuoseklius laikotarpius: teologinį, 

metafizinį ir mokslinį. Pasak jo, laiminga žmonija jau įžengė 
į mokslinį laikotarpį. Comte'as pasiskelbė mokslinės Bažny- 
čios, kuri pakeis visas ankstesnes religijas bei tikėjimus, įkū- 
rėju. Lenkų pozityvistai galėjo laikyti savo mokytojais anglų 
utilitaristus, tačiau jų esminis optimizmas buvo grynai kontiš- 
kas. Tragiško likimo šalyje jie neigiamai žiūrėjo į tautos pra- 
eitį, kurioje nesėkmes vijo nesėkmės. Negalėdami skelbti jokių 
politinių siekių, jie turėjo sudėti visas viltis į mokslą ir ekono- 
minį progresą. Dėl griežtos cenzūros jiems teko reikšti savo 
idėjas literatūros kritikoje, pasitelkiant ištisą aliuzijų sistemą, 
naudojantis literatūros kūriniais kaip pretekstu svarstyti pla- 
tesnius klausimus. Pozityvizmo banga prasidėjo 1868-1873 
metais, o tai, ką galima būtų pavadinti „ideologine pozityviz- 
mo faze“, tęsėsi iki 1881-ųjų. Kelia susižavėjimą viena su kita 
polemizuojančių periodikos publikacijų kiekybė bei kokybė 
ir mokslinių bei literatūrinių veikalų vertimų skaičius. Radi- 
kaliausiojo pozityvistų sparno organai - Przegląd tygodniowy 
(Savaitės apžvalga) ir Prawda (Tiesa) - skelbė nuomonę, kad 
visos revoliucinės svajonės turi būti atmestos, nes vienos ar 
kitos tautos vertė matuojama ne jos nepriklausomumu, 0 in- 
dėliu į ekonomiką ir kultūrą. Tad pagrindinė piliečio pareiga 
yra plėtoti pramonę, prekybą ir puoselėti švietimą. Pozityvis- 
tai iškėlė „organiško darbo“ ir „pagrindų kūrimo“ šūkius. Lai- 
kydami visuomenę organizmu, panašiu į gyvulio organizmą, 
jie akcentavo harmoningą visų jo sudedamųjų dalių sąveiką. 
Tad, nepaisant intencijų, siekiantys praturtėti individai ga- 
liausiai stiprina organizmą. Pasak pozityvistų, pasenusi Len- 
kijos feodalinė mąstysena, paveldėta iš lenkų bajorijos, kliudė 
jai tapti šiuolaikine kapitalistine šalimi. Jų publicistiką smelkė 
stipri moralistinė srovė; jie užsipuolė obskurantizmą, klerika- 
lizmą, klasinius skirtumus ir gynė lygias pažemintųjų teises — 
ne tik valstiečių, bet ir žydų bei moterų. Šios naujos srovės 
sekėjai didele dalimi paveldėjo aštuonioliktojo šimtmečio len- 
kų racionalizmo idėjas; kaip ir jų pirmtakai, jie sudarė raštin- 
gumo plėtimo bei mokslo populiarinimo programą, tikėdami, 
kad žinojimas automatiškai pakels moralinį masių lygį. Tai 
buvo iš tiesų didžiulis uždavinys, jeigu prisiminsime, jog dėl 
pradinių mokyklų trūkumo neraštingumas Lenkijoje siekė 90 
procentų (vargu ar bent kiek galėjo paguosti tai, kad Rusijoje 


314 


Pozityvizmas 


būta 94 procentų). Į lenkų praeitį pozityvistai žvelgė kritiškai, 
aiškindami senosios Respublikos žlugimą tokia miela lenkų 
didikams anarchija. Ši nuostata ryškiai prieštaravo romanti- 
niam požiūriui, laikiusiam Lenkiją nekalta klastingų kaimy- 
nių auka. Romantinė literatūra buvo pervertinama griežtai, 
nors pozityvistai tebelaikė dideliais poetais Mickevičių, Sto- 
wackį, Krasinskį. Savo pyktį daugiausia jie nukreipė į antrąją 
romantizmo bangą, ypač į mesianistinių idėjų kvaitulį. Poezija 
apskritai buvo skaudama vieta, nes ji dažnai nekreipė dėme- 
sio į logiką. Pozityvistams pirmieji romantikai buvo dideli po- 
etai, nepaisant to, kad kartais nesuvokiami, o jų sekėjai, at- 
rodo, norėjo nesuvokiamumą paversti principu. Tad literatūra 
turėjo tapti tam tikra pažinimo, žemesnio už mokslinį, atmai- 
na, ir pozityvistai atvirai kėlė literatūrai utilitarinius tikslus. 
Menas privalėjo vaizdžiai, gyvai iliustruoti mokslinio proto 
atrastas tiesas. Poeziją buvo galima toleruoti tik jeigu ji aiški, 
suprantama, logiškai pateisinama ir turi švietėjišką vertę. Kai 
kurie pozityvistai net buvo linkę laikyti poeziją naudinga 
korektyva: jai nešlovinant iškilių dalykų, utilitarizmas grėsė 
išsigimti į siaurą egoizmą. Vis dėlto jie rinkosi romaną - litera- 
tūros žanrą, geriausiai atitinkantį rašytojo-piliečio poreikius 
ir galintį tiksliausiai perteikti pramonės ir technologijos di- 
dybę. Tačiau istorinius žanrus atmetė. Viena iškiliausių to me- 
to rašytojų Eliza Orzeszkowa paaiškino kodėl: „Netobulai pa- 
rašytas istorinis romanas ne tik nenaudingas, bet žalingas, 
kadangi leidžia neparuoštiems protams klaidingai įsivaizduo- 
ti dalykus, kurių šimtąkart geriau nežinoti, negu žinoti klai- 
dingai.“ Romanas turėjo vaizduoti ne kilmingųjų ir aristo- 
kratų, o naujosios viduriniosios klasės ir paprastų Žmonių 
gyvenimą. Jame reikia rašyti, vėl cituojant Orzeszkową, apie 
„Miestietį, bankininką, fabriko savininką, komersantą, pilkus 
surdutus, frakus, cilindrus, mašinas, skalpelius, lokomotyvus“. 
Ugdydamas geresnį skaitytojo visuomenės dėsnių supratimą, 
romanas tarnautų Mokslui. Personažų likimai neturėtų pri- 
klausyti, kaip romantizmo literatūroje, nuo aklo atsitiktinumo 
ar antžmogiškų jėgų įsikišimo, nes bet koks bejėgiškumo 
likimo akivaizdoje pajautimas gali sugriauti skaitytojo pasiti- 
kėjimą savimi. Romanas privalo būti realistinis ir turėti „idė- 
ją“ (skaityk: „tendenciją“), tačiau meniškai sulydytą su forma. 

Šiandien nesunku pastebėti vidinius tokių išankstinių sąlygų 
prieštaravimus, tačiau pozityvistams „tiesa“ sutapo su harmo- 
ningo žmonijos žengimo į progresą atskleidimu; todėl teoriš- 
kai negalėjo būti prieštaravimo tarp tendencijos ir realistinio 
meno. Akivaizdu, jog literatūra, nostalgiškai besižvalgiusi at- 
gal į feodalinę Lenkiją, neatitiko pozityvistų skonio. Alek- 
sandro Fredro pjesės ir Jozefo Korzeniowskio romanai buvo 
vertinami už jų blaivų požiūrį į tikrovę. Į rusų literatūrą, ka- 
dangi carinė vyriausybė ją primetė kaip jaunimo rusifikavimo 
priemonę, tuo metu žiūrėta priešiškai. Žvalgymusi į Vakarus 
pozityvistai nesiskyrė nuo lenkų visuomenės daugumos. Iš 
Vakarų rašytojų jie ypač vertino Dickensą, Marką Twainą ir 
Alphonse'ą Daudet. Nors apie Ėmile'o Zola romanus nemažai 
diskutuota, jų brutalumas laikytas nepriimtinu. 

Pozityvistai, liberalios ideologijos, paremtos tikėjimu, kad 
laisvas verslas pramonėje, prekyboje ir žemės ūkyje yra nenu- 
trūkstamo, harmoningo proceso garantija, šalininkai, visaip 
stengėsi raminti save, stebėdami kovos dėl pinigų augančioje 
kapitalistinėje visuomenėje įnirtingumą. Tačiau pamažu jie 
darėsi vis skeptiškesni ir pesimistiškesni, ypač po 1881 metų. 
Devintajame dešimtmetyje socialiniai konfliktai taip paaštrė- 
jo, jog naujos pogrindinės socialistinės partijos pradėjo kurti 
savo revoliucines programas. Kaip tik tada įsikūrė pirmoji 
marksistinė organizacija „Proletariatas“. Iš socialistinio judė- 
jimo 1892 metais užgimė Lenkijos socialistų partija (PPS), o 
1893-iaisiais — jos varžovė Lenkijos Karalystės socialdemok- 
ratų partija (SDKP), kuri vėliau (1900) pavirto į Lenkijos Ka- 
ralystės ir Lietuvos socialdemokratų partiją (SDKPiL). Šių 
dviejų partijų priešiškumas kilo iš nesutarimo tautinės nepri- 
klausomybės klausimu. Jei PPS bandė derinti kovą už socia- 
lizmą su kova už tautinį išsilaisvinimą, SDKP, ištikima prin- 
cipui, kad „proletarai neturi tėvynės“, pasisakė už revoliuciją 
visoje Rusijos imperijoje, tikėdami, kad revoliucijos pergalė 
automatiškai išspręs visus tautinius konfliktus. Dvidešim- 
tajame amžiuje PPS buvo lemta pavirsti parlamentine socia- 
listų partija, o iš SDKPiL ir kairiojo PPS sparno gimė Lenkijos 
komunistų partija. Pozityvistai iš principo buvo nusistatę 
prieš revoliucijas, ir paradoksaliai kai kurie jų dėl opozicijos 
socialistams suartėjo su dešiniosiomis politinėmis partijomis, 

ypač su tautiniais demokratais (ND), kurių programa teigė 
tam tikrą modus vivendi [laikiną sambūvį - vert.| su carine 
Rusija, kurią jie laikė laisvo verslo sistemos globėja. Tai para- 
dakosalu todėl, kad pozityvistų jokiu būdu nepavadinsi „bur- 
žuazijos interesų“ skelbėjais. Pažangieji moralistai, šie vargšų 
užtarėjai, savo keblia padėtimi greičiau atskleidė moralistinei 
pozicijai būdingą gerbtiną silpnumą. 

Pats iškiliausias kovotojas pozityvistų gretose buvo žmo- 
gus, produktyvumu priartėjęs prie Jozefo Ignaco Kraszews- 
kio. Aleksandras Švietochowskis, visų pirma publicistas, taip 
pat rašė romanus ir dramas. Kaip beveik visi pozityvizmo at- 
stovai, jis buvo Vyriausiosios mokyklos (Szkota Glėwna) absol- 
ventas. Šiuo pavadinimu veikė 1862 metais vėl atsidaręs Var- 
šuvos universitetas, kol 1869-aisiais carinė valdžia jį uždarė 
ir pavertė rusakalbiu universitetu. Šis šviesus žmogus, aštrus, 
net įnirtingas polemistas su konservatoriais, priešininkų kal- 
tinamas išdidumu ir puikybe, leido laikraštį Prawda, pasiraši- 
nėdamas savo straipsnius „Tiesos atstovas“. Šwietochowskis 
visas viltis dėjo į švietimą: „Visos didžiosios problemos, sly- 
pinčios žmonijos įsčiose, gali būti išspręstos vien per mokyk- 
lą, be to, mokyklą, turinčią prievartos teisę.“ Jis nebuvo entu- 
ziastingai nusiteikęs kapitalizmo atžvilgiu: „Kapitalizmui 
šiandien nešviečia nė vienas vilties spindulėlis sugrįžti į turėtą 
savivalę. Tai žvėris, kuris dar gali trypti žmones, bet kuriam 
laikas uždeda vis naujus apynasrius.“ Tačiau, nepaisant visko, 
jis priimtinesnis už socializmą, kuris nuvestų į visuotinę ver- 
govę: „Kiekvienas būtų priverstas paklusti primestoms veiks- 
mo ir mąstymo normoms, atmesti nuosavus planus, palikti 
savo kelius. Vieninteliu individo savitumo matu taptų suge- 
bėjimas geriau ar blogiau vykdyti visuomenės valią, o vienin- 
tele išlikusia laisve - teisė į fizinį darbą ir jo vaisių vartojimą.“ 
Polemizuodamas su konservatyviąja Rusijos spauda, kalti- 
nusia lenkus revoliuciniais polinkiais, jis rašė: 


Jeigu vis dėlto mes prisidėjome puoselėjant rusiškąjį nihilizmą, kyla 
klausimas, kas mums tą socialistinį kūdikį pametė. Pastaruoju metu - apie 
tai sužinojome tik iš Peterburgo laikraščių - būrelis mūsų jaunimo, iš- 
auklėto rusų institucijų, įsivėlė į revoliucinės evangelijos propagandą ir 
savo karjerą baigė artimesnėse ar tolimesnėse Sibiro gubernijose. Tuo tar- 
pu lenkiškų institucijų, pavyzdžiui, Vyriausiosios mokyklos, auklėtiniai 
[...] nepateikė socializmui nė vieno kovotojo. 

Norint atskleisti Šwietochowskio politines pažiūras, labiausiai 
tiktų vėl pacituoti jo žodžius, parašytus 1883 metais: 

Dvi šmėklos stingdo Europos kraują, paralyžiuoja jos darbą ir atima 
užtikrinto rytojaus viltį. Viena —- milžiniška politinių sąjungų sistema, 
neaiškiais tikslais sukurta Bismarcko, kita - tokia pat milžiniška ir tokia 
pat paslaptinga socialistinių sąjungų sistema, sumanyta Marxo, - štai dvi 
minos po pasaulio pamatais, grasinančios susprogti ir keliančios baimę. 


Nors pačių radikaliausių pozityvistų laikomas vadu, Šwieto- 
chowskis liko vienišas žmogus, iš kritiško nuotolio žvelgiantis 
į politinius reikalus. Gyvenimo pabaigoje, kovodamas prieš 
socializmą, jis bendradarbiavo su Tautinių demokratų partija, 
tačiau jos nacionalizmas bei rasizmas buvo jam svetimi, ir 
tautiniai demokratai niekada jo nelaikė vienu „savųjų“. Kaip 
rašytojas, jis negali būti labai aukštai vertinamas. Net savo 
laikais jis atrodė esąs per didelis galvočius; jo dramos, pa- 
vyzdžiui, - tai viso labo tik šaltos bengališkos dialogų ugnys. 
Vienas svarbiausių jo veikalų - dvitomė Lenkijos valstiečių 
istorija (Historia chtopėw polskich, 1925-1928). 

Pozityvistams būdingas mokslo šlovinimas nebuvo vien tik 
tušti žodžiai. Iškiliausias jų stovyklos literatūros kritikas Piot- 
ras Chmielowskis, Vyriausiosios mokyklos auklėtinis, ir šian- 
dien mums lieka įspūdingas milžiniškos erudicijos, darbš- 
tumo ir intelektualinio padorumo pavyzdys. Profesionalus 
literatūros istorikas, daugelio tomų šioje srityje autorius, jis 
leido literatūros kritikai skirtus laikraščius ir buvo labai ver- 
tinamas skirtingos politinės orientacijos žmonių. Jis atsisakė 
Varšuvos universiteto katedros, kadangi reikalauta dėstyti 
rusiškai. Vėliau, tapęs Lvovo universiteto profesoriumi austrų 
okupuotoje Lenkijos dalyje, toliau grūmėsi su sunkumais; 
būdamas laisvamanis, universitetiniuose sluoksniuose prisi- 
darė daug priešų. Propaguodamas „mokslinį literatūros ty- 
rinėjimą“, Chmielowskis sekė Hippolite'o Taine'o, pagrin- 
dinės figūros to meto Europos literatūros kritikoje, pėdomis. 
Racionalistas, arba, jei kam labiau patinka, racionalusis mo- 
ralistas, Chmielowskis tikėjo, kad literatūros tikslas - išlais- 
vinti Žmogaus mąstymą ir paruošti individą akistatai su pa- 
sauliu. Ji taip pat privalanti padėti išsiugdyti stiprų charakterį 


"ir parengti asmenybę naudingam darbui - atsidavus tarnauti 


visuomenės gerovei. Kaip ir Swietochowskis, nuo devintojo 

dešimtmečio pradžios smerkęs revoliucinį socializmą, Chmie- 
lowskis paskutiniajame to amžiaus dešimtmetyje paskelbė 
karą „dekadentizmui“ - pradėjusiai įsigalėti lenkų literatūroje 
srovei. Visas tas skundų bei neapykantos visuomenei šūksnių 
raizginys, puolusių angelų paradas, šokiravo Chmielowskį 
kaip ir kitus pozityvistus. Kito literatūros kritiko Stanistawo 
Brzozowskio, priklausiusio ateinančiai antipozityvistų kartai, 
žodžiais tariant: „Kai jaunimas šaukdavo: „Mes nebegalime 
gyventi!', Chmielowskis atsakydavo: „Tai pakeiskite savo mąs- 
tymo būdą.“ Tačiau niekas jam neišreiškė didesnės pagarbos 
už Brzozowskį: 


Literatūra neteikė jam estetinių malonumų: buvo tiesiog pareiga. Ir 
tą pareigą jis vykdė su uoliu atkaklumu. Kartais atrodo, kad jis buvo 
tarytum statybininkas, kuriam tenka tirti ir nustatyti blokų, iš kurių bus 
pastatytas lenkų kultūros pastatas, atsparumą. Vieną po kito jis ėmė juos 
ir bandė savo kirtikliu, dirbo be atokvėpio, nesižvalgydamas ir nepaste- 
bėdamas, kad tai, kieno stiprumą jis bando, yra ne lygi plyta, o bareljefas, 
ne kolona, turinti paremti skliautą, o skulptūra. 


Arba dar: „Tam, ką literatūroje mėgo, jis atsidavęs tarnavo 
nuoširdžiu ir atkakliu triūsu, o ne žodžiais ir poza.“ 

Būtų neteisinga nepaminėti Wlodzimierzo Spasowicziaus, 
vertingo pozityvistų sąjungininko ir žmogaus, kurio veikla 
tam tikru mastu atsvėrė abipusį lenkų bei rusų priešiškumą. 
Gavęs teisininko išsilavinimą, jis visam laikui apsigyveno Ru- 
sijoje, kur pelnė talentingo oratoriaus ir vieno geriausių advo- 
katų vardą (jo karikatūrą Dostojevskis pavaizdavo Broliuose 
Karamazovuose). Spasowiczius taip pat daug rašė - tiek lenkiš- 
kai, tiek rusiškai — gana sėkmingai užsipuldamas mesianis- 
tinės pasaulėžiūros liekanas. Šis blaivus literatūros kritikas ir 
politikas liberalas apgailestavo dėl katastrofiškų 1863 metų 
sukilimo padarinių pačioje Rusijoje, kur labai susilpnėjo pa- 
žangiųjų jėgų stovykla. Rusijoje kaltinamas už tai, kad buvo 
jai svetimas ir širdyje demokratas, o lenkus erzindamas bend- 
radarbiavimo su Rusija programa, jis vis dėlto sugebėjo laiky- 
tis savo linijos. Literatūros kritikos straipsniuose jis karšė tuos 
autorius, kurių mąstymas pasižymėjo bet kokiu schematišku- 
mu; pavyzdžiui, jis ėmėsi Wincento Polio poezijos ir savo ana- 
lizėje supeikė visą jo mąstymo sistemą, kėlusią nostalgiją se- 
nosios bajorijos dorybėms ir ydoms. Sunkiai suklasifikuojamas 

Spasowiczius kai kuriais atžvilgiais buvo artimesnis Kro- 
kuvos mokyklos istorikams, o jo politinis liberalizmas siejo jį 
su Varšuvos pozityvistais. 


Krokuvos mokykla 


Krokuvos miestas universiteto ir gana liberalios austrų val- 
džios dėka buvo tikras lenkų tradicijos puoselėtojas. Po 1866 
metų, kai Austrija suteikė autonomiją savo lenkiškosioms pro- 
vincijoms, Krokuvos kaip idėjų židinio reikšmė išaugo. Rusijos 
kontroliuojamoje Lenkijos dalyje antiromantinę reviziją vykdė 
pozityvistai, smarkiai persiėmę gamtamoksline disciplina, o 
Krokuvoje reakcija prieš romantizmą kilo iš mokslininkų hu- 
manitarų, ypač istorikų. Būdami užkietėję konservatoriai, 
skelbiantys ištikimybę Habsburgų dinastijai, jie vienas kitą se- 
kusius maištus, užtraukusius šaliai virtines nelaimių, laikė ti- 
piško revoliucingų fanatikų neatsakingumo pavyzdžiu. Šie 
išsilavinę, puikūs rašytojai skrupulingai tyrinėjo Lenkijos isto- 
riją ir savo teiginius grindė kruopščia moksline analize. Jie 
atsekė tolimoje praeityje glūdinčias senosios Respublikos žlu- 
gimo priežastis. Pasak jų, visas blogis kilo iš silpnos Lenkijos 
karaliaus valdžios ir bajorų parlamentinės sistemos pagimdy- 
tos politinės anarchijos. Prie šių blogybių kai kurie istorikai 
pridurdavo religinę toleranciją. Spaudoje sukėlę triukšmą ko- 
lektyviai rašyta skiltimi Stančiko aplankas (Teka Stariczyka), - 
aliuzija į šešioliktojo amžiaus juokdarį, - jie buvo vadinami 
„Stančikais“ arba klounais, šventų tautinių jausmų niekinto- 
jais. Jie nedviprasmiškai pasmerkė 1863 metų sukilimą ir ab- 
soliučiai priešinosi bet kokiam vadovų ieškojimui tarp lenkų 
emigrantų Paryžiuje ir bet kokiam vilčių dėl galimos Vakarų 
valstybių paramos puoselėjimui. Kaip politikai, jie skelbė 
Konservatorių partijos, kurią rėmė turtingi žemvaldžiai ir kuri 
siuntė savo atstovus į parlamentą Vienoje, pažiūras. Kroku- 
vos mokyklos vadovai buvo Jozefas Szujskis (1835-1883), Jo- 
gailos universiteto profesorius nuo 1869 metų ir Krokuvos 
mokslų akademijos generalinis sekretorius, daugelio vertingų 
studijų autorius, ir Michatas Bobrzynskis (1849-1935), teisės 

profesorius ir kurį laiką Galicijos valdytojas. Bobrzynskio 
Lenkijos istorija (1879) turbūt net šiandieną lieka geriausia 
knyga šia tema, nepaisant jos aiškiai juntamo šališkumo. 


Natūralizmas 


Natūralizmo terminas literatūrai pirmiausia pritaikytas Pran- 
cūzijoje; tai buvo biologijos mokslų sureikšminimo padarinys. 
Natūralistinė technika rėmėsi detaliu išoriniu žmogiškųjų bū- 
tybių stebėjimu, kadangi manyta, kad žmogaus elgseną nulem- 
ia elementarieji instinktai ir todėl ji nesiskiria nuo kitų gyvu- 
lių. Devintajame dešimtmetyje lenkų rašytojai pradėjo kurti 
romano teoriją ir nukreipė dėmesį į prancūzų romanistą Ėmi- 
le'į Zola, kuris savo esė Le roman expėrimental (1880) išdėstė 
„mokslinio romano“ principus ir pavadino šį žanrą objektyviu 
„gyvenimo veidrodžiu“. Zola Lenkijoje puolė konservatyvioji 
(„senoji“) spauda, kurios argumentai, kvestionuojantys jo ne- 
kritišką gamtos mokslų šlovinimą, buvo ganėtinai pamatuo- 
ti. Pozityvistai („jaunoji“ spauda) domėjosi Zola teorijomis, 
tačiau, kaip jau minėjome, niekada nepritarė jo kraštutinėms 
nuostatoms. Bolestawas Prusas, iškiliausias to laikotarpio 
romanistas, laikė Zola romanus būdingais aniems laikams: 


„„ankstesnė poezija ir estetika atitiko tik pasiturinčiai gyvenančių 
žmonių skonį; [...] šiandieną į poezijos ir pasaulio sceną ateina gana 
prastai gyvenančių žmonių sluoksnis, kurių daliai dar daug ko trūksta, 
bent jau estetinių reikalavimų požiūriu. 


Tai, kas dažnai buvo vadinama „nepadoria“ prancūzų litera- 
tūra, susilaukė tokio gana palankaus, gal net šiek tiek atlai- 
daus Pruso vertinimo: 


Temas, kaip paprastai, jai teikia gyvenimas, o kalbą - liaudies klasės, 
kurios garbiosios publikos paslaugoms visada turi paruoštą bjaurių po- 
sakių, vartojamų savo patogumui, atsargą. 

Tokia maniera parašytos knygos kiekvienoje epochoje laikomos nau- 
jiena - iš karto pridurkime - jaunimui ir gerai išauklėtiems žmonėms. Vis 
dėlto ne todėl, kad aukštuomenės ar miestiečių salonuose trūktų panašių 
temų ar nepasitaikytų su tokiais dalykais susijusių veiksmų, o todėl, kad 
brandesnės visuomenės klasės pastebėjo, jog gyvenimo patogumui ir 

malonumui reikalingas ne tik muilas, šukos bei dantų šepetukas, bet ir 
kai kurių klausimų nutylėjimas. 


Lenkų prozos teoretikus labiau žavėjo Gustave'o Flaubert'o 
negu Zola meistriškumas. Antonis Sygietynskis, pavyzdžiui, 
į Flaubert'ą siūlė lygiuotis romanistams, kurie linkę kurti savo 
personažus remdamiesi atidžiais žmonių charakterių bei aist- 
rų stebėjimais, neiškeliant jų naudingos ar žalingos įtakos 
visuomenei; kurie siekia, kitais žodžiais kalbant, sukurti gry- 
nai objektyvią studiją, gyvenimo „veidrodį“. 

Nors natūralistinių polinkių pastebime kai kurių lenkų ra- 
šytojų kūryboje pačioje devynioliktojo šimtmečio pabaigoje, 
romanui kaip bešališkai ir beaistrei studijai nepavyko išsiko- 
voti iškilesnės vietos. Buvo jaučiama, jog natūralizmas gerai 
tiko „klestinčiai ir laimingai Prancūzijai“, tačiau ne tautai, 
kurios pačiai egzistencijai grėsė pavojus. Negana to, dar du 
faktoriai silpnino natūralistinio požiūrio įtaką: pirmasis - tai 
„dekadentizmo“ ir naujo subjektyvaus meno plitimas; antra- 
sis - revoliucinio socialistinio judėjimo siekiai. Tad Zola at- 
mainos natūralizmas teturėjo kelis atstovus lenkų literatūroje. 


Bolestaw Prus (1845-1912) 


Neabejotinai pats reikšmingiausias to laikotarpio romanis- 
tas buvo Bolestawas Prusas (literatūrinis Aleksandro Glowac- 
kio slapyvardis). Jis gimė 1845 metais Liublino rajone, smul- 
kaus dvaro tarnautojo šeimoje. Kaip ir daugelis Lenkijoje, jo 
tėvas gyveno vien tik iš algos, nors buvo bajorų kilmės. Pruso 
vardas, žymintis giminės herbą, vėliau tapo jo sūnaus slapy- 
vardžiu. Anksti tapusio našlaičiu ir užauginto giminaičių 
Pruso vaikystė nebuvo laiminga. Jis mokėsi mokykloje, kai įsi- 
liepsnojo 1863 metų sukilimas, ir kartu su savo draugais įstojo 
į partizanų būrį. Apie šį jo gyvenimo laikotarpį žinoma ne- 
daug, kadangi rašytojas nemėgo apie tai pasakoti, greičiausiai 
dėl aštraus jo pareigos jausmo ir asmeninių įsitikinimų konf- 
likto. Sužeistas mūšyje, jis praleido keletą mėnesių ligoninėje, 
o vėliau kalėjime, iš kurio jį galų gale paleido dėl nepilna- 
metystės (giminaičiai greičiausiai bus sufalsifikavę jo gimimo 


322 


Pozityvizmas 


liudijimą). Dėl šios patirties Prusas anksti subrendo, tačiau taip 
ir liko intravertas, mėgstąs slapstytis po kaukėmis. Aukštes- 
niojoje mokykloje, į kurią sugrįžo po įkalinimo, jį laikė są- 
mojingu ir net juokdariu. Jis daugiausia domėjosi mokslu ir 
pusiau rimtai ketino studijuoti viename didžiųjų Rusijos uni- 
versitetų, tačiau paklausęs draugų patarimo užsirašė į Varšu- 
vos vyriausiosios mokyklos matematikos ir fizikos mokslų 
skyrių. Mokslą čia supo garbinimo atmosfera; tačiau tuo metu 
besirutuliojančiai pozityvizmo ideologijai Prusas liko gana 
abejingas. Jo mokymasis Vyriausiojoje mokykloje greitai 
nutrūko pristigus lėšų. Iš dalies dėl finansinių priežasčių, iš 
dalies dėl to, kad rimtai pažiūrėjo į kvietimą inteligentijai tie- 
siogiai pažinti masių gyvenimą, jis kurį laiką dirbo metalur- 
gijos fabrike Varšuvoje. Tačiau visą laisvalaikį skyrė savišvie- 
tai. Herberto Spencerio skaitymai padarė Prusui esminę įtaką; 
vėliau jis pavadino šį filosofą „devynioliktojo šimtmečio Aris- 
toteliu“. O pasiekęs brandos amžių, prisipažino: „Aš užaugau 
veikiamas evoliucinio Spencerio mokymo ir klausiau jo nuo- 
rodų, o ne idealistinės ar Comte'o filosofijos.“ Norint mokytis, 
jam reikėjo laiko ir pinigų, o darbas fabrike neteikė nei vieno, 
nei kito. Savo knygelėse jis rašė: „Norint studijuoti, reikia turėti 
kapitalą kaip galima didesnį ir naudoti jį kaip galima taupiau, 
idant kuo daugiau laiko ir jėgų liktų mokymuisi.“ Jis bandė 
mokyti privačiai, bet galiausiai surado tai, ko ieškojo, - pradėjo 
bendradarbiauti humoristiniuose laikraščiuose, rašyti eiles ir 
prozą. Publika jį pamėgo, nors pats autorius laikė šį užsiėmimą 
pralaimėjimu. Jis rašė: „Geras humoras - tai tarsi dagys, kuris 
mėgsta augti ant griuvėsių. Jis žeidžia subtilią burną, bet teikia 
džiaugsmo asilams.“ Prusas įgijo dviprasmišką literatūros 
juokdario padėtį; ir vėliau, kai pradėjo rašyti romanus, skaity- 
tojams tai pasirodė kažkaip neįprasta. Matematinis protas, 
tikslumo ir nuodugnumo pomėgis skatino Prusą gana rimtai 
traktuoti savo humoristinę veiklą. Medžiagai rinkti jis turėjo 
septynias knygeles: pirmąją - faktams; antrąją - faktų santy- 
kiams; trečiąją - bendroms pastaboms; ketvirtąją - sąmojams; 
penktąją - moksliniams faktams ir pažiūroms; šeštąją - stebė- 
jimams ir jų metodams; septintąją - istoriniams užrašams. Ši 
medžiaga pamažu skatino jį stebėti visuomenę apskritai. Jis 
peržengė siauras, humoro žurnalų nužymėtas ribas ir pradėjo 

skelbti neilgus rašinius įvairiomis temomis. Šios Savaitinės kro- 
nikos (Kroniki tygodniowe), kaip pats Prusas vadino savo straips- 
nius, buvo spausdinamos įvairiuose Varšuvos laikraščiuose 
maždaug keturiasdešimt metų, išgarsindamos jų autorių ir ap- 
čiuopiamai paveikdamos progresyviąją lenkų inteligentiją. Šis 
žanras gimė Prancūzijoje; vadinamosios chronigues daugiau- 
sia aprašinėjo Paryžiaus papročius, teatrines paskalas, skan- 
dalus, artistų gyvenimą ir pan., pateikdamos visa tai su esprit, 
sąmoju ir aštriu humoru. Lenkų kronika, be to, perėmė dar kai 
kuriuos „gavendos“ (žr. septintą skyrių, p. 283) bruožus, pri- 
taikytus naujoms aplinkybėms. Kadangi cenzūra neleido at- 
virai diskutuoti tam tikrais klausimais, kokiai nors smulkiai 
kasdieninio gyvenimo detalei tekdavo pabūti pretekstu iš 
užuominų bei aliuzijų audžiamam diskursui. Humoras Prusui 
tebuvo įrankis. Jo tikslas buvo kovoti ir šviesti. Jis lygino pub- 
liką su žuvimi, kurią galima pagauti tik juokelių jauku. Kitur 
jis prasitarė kiekvieną savaitę verdąs sriubą, kuri turėtų būti 
maistinga, tačiau kaip ir kiekvienas geras virėjas pridedąs prie- 
skonių, šiuo atveju - humoro. 

Pruso būta nuosaikaus žmogaus, jo negalima priskirti prie 
kovojančių Šwietochowskio tipo pozityvistų. Iš tikrųjų jis prie- 
kaištavo jiems dėl prisirišimo prie teorijų bei žodžių ir nepa- 
kankamo tikrovės pažinimo. Kronikų pasisekimo priežastis — 
autentiškas Pruso humoras; publika jautė, kad už viso to, ką 
jis rašė, slėpėsi geraširdis, užjaučiantis žmogus, atlaidus net 
tiems, iš kurių šaipėsi, visada pasiruošęs užstoti vargšą, orga- 
niškai negalintis neapkęsti. Skaitytojus pavergė Prusui būdin- 
gas juoko ir sentimentų lydinys - šiek tiek melancholiška, skep- 
tiška šypsena ir tikėjimas įgimtu Žmogaus gerumu. Atspirties 
taškas jam dažniausiai būdavo nedidelis atsitikimas, pavyz- 
džiui, istorija apie Varšuvos apylinkėse žoles renkantį bota- 
niką, apsuptą piktų, užmokesčio reikalaujančių valstiečių — 
pasak jų vaidingo samprotavimo, jei žolės turi jam vertę, tai jis 
privalo jiems mokėti. Siekdamas pagyvinti temą, Prusas nau- 
dodavosi daugeliu priemonių: aprašydavo Žmonių tipus, regė- 
tas sceneles, nugirstus pokalbius, įdėdavo savo paties eilėraš- 
tukų. Savaitinės kronikos lieka vertingas žinių apie kasdieninį 
Varšuvos, Pruso mylimo miesto, gyvenimą šaltinis. Kaip giliai 
Kronikos įsišaknijo pažangiosios inteligentijos protuose, rodo tai, 

jog lygiai taip pat buvo pavadinta rubrika, 1918-1939 metais 
rašoma pažangos šauklio ir daugeliu atžvilgių visuomeninės 
Pruso filosofijos paveldėtojo, poeto Antonio Stonimskio. 
Prusas artėjo prie grožinės literatūros palengva, tolydžio 
nusivildamas žurnalistikos paveikumu. Mokydamasis šio 
amato, jis iš lenkų autorių pirmiausia įsiskolino Jėzefui Ignacui 
Kraszewskiui, iš užsienio rašytojų - Charlesui Dickensui bei 
Markui Twainui. Prusas pradėjo nuo apsakymų, paprastai nu- 
keldavo veiksmą į Varšuvos daugiabučius namus, tarp jų nu- 
skurdusių gyventojų (kurių langai visada žvelgdavo į niūrų 
vidinį kiemą). Jo personažai paprastai gyvena ties bado riba: 
siuvėja iš „Balinės suknelės“ („Sukienka balowa“); bedarbis mū- 
rininkas iš „Palėpės gyventojo“ („Lokator poddasza“); akla mer- 
gaitė iš „Rylos“ („Katarynka“), kurios skurdas neleidžia jai 
padaryti operacijos; neturtingas tarnautojas iš „Liemenės“ („Ka- 
mizelka“). Pastarasis apsakymas - tai Pruso užuojautos savo 
personažams pavyzdys. Jame pasakojama istorija apie liemenę, 
po savininko mirties parduotą sendaikčių supirkėjui. Kol šis 
nelaimėlis sirgo tuberkulioze, tegyveno viena mintimi: neliū- 
dinti žmonos. Jis įtikinėjo ją, jog liemenė tapo jam per ankšta, 
oji, tikėdamasi apgauti vyrą, savo ruožtu vis siaurindavo dra- 
bužį per siūles. Į turtinguosius Prusas žvelgia be jokio rūsčio. 
Namo savininkas, kuriam vargšė siuvėja skolinga pinigų, ne- 
lauktai pasirodo visai žmoniškas; palėpės savininkas, žydų ra- 
binas, stengiasi padėti bedarbiui mūrininkui; pagyvenusį sen- 
bernį, muzikos mėgėją, iš pradžių erzina rylos garsai kieme, 
bet kai jis pastebi, kokį džiaugsmą jie teikia aklai mergaitei, ne 
tik sumoka kiemsargiui, kad šis sukviestų čia visus kaimyni- 
nius rylininkus, bet ir duoda pinigų aklos mergaitės operacijai. 
Apsakyme „Michatko“ Prusas vaizduoja beraštį jauną valstietį, 
ką tik atvykusį į Varšuvą, šiek tiek panašų į Steinbecko herojus. 
Michalka be galo stiprus, sunkiai dirbantis ir toks naivus, kad 
pagal miesto papročius laikytinas tiesiog idiotu. Išgelbėjęs 
žmogų iš po griūvančios sienos statybos aikštelėje, jis dingsta 
minioje, nė nenutuokdamas apie jokį didvyriškumą. 
Daugumą apsakymų Prusas parašė ankstyvuoju kūrybos 
laikotarpiu. Apie 1885 metus jis perėjo prie romano. Būdamas 
realistas, savo programą formulavo prieštaraudamas tiek 
„idealizmui“ (skaityk: „romantizmui“), tiek natūralizmui, nors 

Flaubert'as ir Zola, abu tuomet vadinti natūralistais, darė jam 
tam tikrą įtaką. „Literatūros tikslas, - jis rašė 1885 metais, - pa- 
laikyti ir skatinti dvasinį individo bei visuomenės vystymąsi. 
Taip tikslieji mokslai palaiko mąstymą, visuomenės mokslai — 
mąstymą ir valią, grožinė literatūra - mąstymą, jausmus ir va- 
lią, pastarąją bent jau netiesiogiai.“ Gana įdomią paralelę jis 
išvedė tarp literatūros ir mokslo: „Tokie personažai kaip Ham- 
letas, Makbetas, Falstafas, Don Kichotas - tai tiek pat vertingi 
atradimai psichologijai, kaip ir planetų judėjimo dėsniai — 
astronomijai. Shakespeare'as ne mažiau vertingas už Keplerį.“ 

Pirmasis iš trijų geriausių Pruso romanų Forpostas (Placow- 
ka) pasirodė 1886 metais. Tai lenkiško kaimo studija. Per pa- 
grindinį herojų, valstietį, vardu Slimakas (tai reiškia „sraigė“), 
vaizduojamas vieno kaimo gyvenimas. Beveik visi kaimiečiai 
beraščiai. Čia nėra mokyklos, religija susideda daugiausia iš 
magijos: kai vienas jų atsitiktinai nusiperka paveikslą, vaiz- 
duojantį Ledą su gulbinu, valstiečiai meldžiasi jam, kaip anks- 
čiau meldėsi dviem didikų, vietinės bažnyčios fundatorių, 
portretams. Tačiau šio gana neišvaizdaus, nuskurdusio ir sun- 
kiai dirbančio kaimo neaplenkia visoje šalyje vykstančios per- 
mainos. Netoliese pradedamas statyti geležinkelis, o dvaro 
savininkai parduoda savo turtą naujakuriams vokiečiams, ku- 
rie pasidalija žemę į nedidelius ūkius. Čia Prusas perteikia tam 
tikrą mintį, kadangi jį itin papiktino Bismarcko politika. Vo- 
kiečių vyriausybė dalijo naujakuriams paskolas ir skatino keltis 
už sienos į Rusijos okupuotą Lenkiją. Vokiečiai buvo ekono- 
miškai stipresni ir geriau organizuoti už lenkų valstiečius, o 
lenkų žemvaldžiai, atrodo, netekdavo patriotiškos dvasios, kai 
tik pasirodydavo pinigai. Romane žemvaldžiai kalba daugiau 
prancūziškai nei lenkiškai ir nusprendžia keltis į miestą arba 
užsienin, užuot pasilikę nuobodžiame kaime. Siužetas sukasi 
apie nelaimių virtinę, kurios užgriūna Slimaką, šiam atsisakius 
parduoti savo žemės sklypą vokiečių naujakuriams, norintiems 
jame pastatyti vėjo malūną. Be galo užsispyręs Slimakas veikia 
ne dėl naudos - už siūlomus pinigus jis galėtų nusipirkti geres- 
nį ūkį kur nors kitur. Taip elgtis jį skatina grynas inertiškumas 
ir jo tėvo bei senelio įdiegtas principas: jei valstietis praranda 
paveldėtą žemės sklypą, jį ištinka dar didesnės nelaimės - jis 
tampa padieniu darbininku. Pačiam Slimakui trūksta stiprios 

valios, kokią turi jo žmona (ir čia Prusas pasirodo besąs geras 
lenkų kaimo stebėtojas). Jis abejoja. Tačiau jo žmona, nors ir 
gulėdama mirties patale, priverčia jį prisiekti, kad niekada ne- 
parduos žemės. Romanas toli gražu nepanašus į himną taria- 
mam valstiečio gyvybingumui, o greičiau perteikia jo konserva- 
tyvumą. Tai vienintelis gynybos būdas prieš agresyvų pasaulį, 
svetimą tiek jam, tiek jo šaliai. 

Šį niūrų paveikslą pagyvina Pruso humoro blyksniai ir 
šiluma. Vietinį kunigą, nors labiausiai besidomintį pietumis, 
išgertuvėmis ir medžioklėmis kaimyniniuose dvaruose, Pruso 
plunksna vaizduoja nevisiškai praradusį bet kokius išorinius 
gero krikščionio bruožus. Dvi žemiausios kaimo požiūriu bū- 
tybės pasirodo besančios giliai etiškos ir nesavanaudiškos. 
Pusprotis Slimako juodadarbis, atradęs pamestą kūdikį, par- 
sineša į savo skurdų būstą ir juo rūpinasi. Keliaujantis žydas 
kromininkas, visiškas skurdžius, vienintelis ateina Slimakui 
į pagalbą po to, kai miršta jo žmona ir sudeginamas ūkis. 
Mintyse jis savęs neskiria nuo Slimako, kurio nelaimę jaučia 
kaip savo paties. Tad Forpostas skiriasi nuo natūralistų roma- 
nų, kuriuose gyvenimas suvedamas į aklą kovą už būvį, tuo, 
kad jame deramą vietą užima moralinės paskatos. Visa tai, ne- 
paisant silpnųjų pusių, yra didelis realistinio, paslėptai ten- 
dencingo romano pasiekimas. 

Būdamas Spencerio sekėjas, Prusas žvelgė į žmogų kaip į 
gamtos dalį, tačiau nelaikė Darwino „geriausiai prisitaikiusių 
išlikimo“ teorijos socialinės raidos supratimo raktu. Nors ko- 
va reikalinga beverčiams individams pašalinti, savitarpio pa- 
galba, taip pat pastebima gamtoje, yra netgi dar svarbesnė. 
Prusui visuomenė buvo organizmas, kurio sveikata priklausė 
nuo pusiausvyros ir darnios jo dalių sąveikos. Pasak jo, ne- 
įmanoma išlaikyti sveiko socialinio organizmo be idealų, ku- 
rių žmonės galėtų siekti, pavyzdžiui, troškimo būti mokslinin- 
ku, inžinieriumi ar pirkliu. Pruso nuomone, lenkų visuomenė 
serga. Jos elgesio būdas, besiremiantis senamadišku garbės 
kodeksu, tuščiažodžiavimu, netikru dvasingumu, buvo pri- 
mestas kilmingųjų, pamiršusių, kad jie galėjo išgyventi tik 
fiziniu darbu užsiimančių žmonių masių dėka. Amžiais bur- 
žuazija buvo silpna; valstiečius (tokius, kokius sutinkame 
Forposte) sunku laikyti pažangos varikliu. 

Kaip tik tokia pesimistine vizija remiasi milžiniška Pruso 
romano Lėlė (Lalka) sociologinė panorama. Pavadinimo reikš- 
mė grynai atsitiktinė ir siejasi su tariamai pavogtos lėlės epi- 
zodu, nors publika jame įžvelgė pagrindinio moters perso- 
nažo vertinimą. Autorius iš pradžių ketino pavadinti romaną 
Trys kartos. Publikuojamą dalimis nuo 1887 metų, o atskira 
knyga išleistą 1890-aisiais, Lėlę dėl jos realistinių detalių gau- 
sos ir paprastos bei taupios kalbos daugelis žmonių pripažino 
geriausiu lenkų romanu. Tėra keli pavyzdžiai pasaulio litera- 
tūroje, kai romano herojus publikos akyse įgyja visus gyvo bei 
realaus asmens bruožus, kaip tai atsitiko pagrindiniam Lėlės 
herojui Stanislovui Vokulskiui. Tarp dviejų pasaulinių karų 
Pruso garbintojai išreiškė savo jausmus prie vieno daugiabu- 
čio Varšuvos namo (kurį buvo galima atpažinti iš detalaus 
aprašymo romane) pritvirtinę lentelę su užrašu: „Čia gyveno 
Stanislovas Vokulskis, Bolestawo Pruso Lėlės herojus.“ 

Lėlės sąranga remiasi dviem lygiagrečiais pasakojimais: 
vienas perteikia devynioliktojo amžiaus aštuntojo dešimt- 
mečio įvykius, kada ir vyksta romano veiksmas; kitas - vieno 
personažų rašytu dienoraščiu digresiškai nukelia skaitytoją į 
„Tautų pavasarį“, 1848-1849 metus. Mus pasitinka įspūdinga 
personažų virtinė. Jie kilę iš skirtingų socialinių klasių, atsto- 
vauja skirtingoms pasaulėžiūroms bei nuostatoms, bet visada 
siejasi su dviem centrinėm figūrom, priklausančiom skirtin- 
goms kartoms. Stanislovas Vokulskis pradeda karjerą prastai 
apmokamu kelneriu vienoje Varšuvos vyninių. Jis yra kilęs 
(kaip ir Prusas) iš nuskurdusios bajorų šeimos. Šis atletiš- 
kai sudėtas jaunuolis gyvena kaip asketas, svajodamas apie 
mokslinius atradimus. Ištremtas į Sibirą už dalyvavimą 1863 
metų sukilime, jis praleidžia ten kelerius metus ir grįžęs į 
Varšuvą įsidarbina pardavėju vokiečiui Minceliui priklau- 
sančioje parduotuvėje. Smulkmeniškas senos parduotuvės 
(priklausiusios Mincelio tėvui) aprašymas - tai viena žaviau- 
sių romano vietų. Vedęs, nors ir ne per daug noriai, parduo- 
tuvės savininko našlę, Vokulskis įgyja pinigų. Jis panaudoja 
šį kapitalą įsteigdamas bendrovę su rusų pirkliu, kurį sutiko 
priverstinai gyvendamas Rusijoje. Per rusų-turkų karą jie 
drauge nuvyksta į Bulgariją, ir Vokulskis susikrauna turtus, 
pardavinėdamas kariuomenės reikmenis rusams. Nors jis ir 

jo partneris įsivelia į kai kurias ne visai švarias finansines ope- 
racijas (pavyzdžiui, tiekdami ginklus), vis dėlto Vokulskis 
vaizduojamas kaip „teigiamo kapitalisto“ tipas — darbštus, 
blaivus, apskaičiuojantis, naudingas visuomenės narys. Ta- 
čiau jo šarve esama plyšio. Širdyje jis tebėra romantikas, 
žmogus, svajojantis apie kažkokį nenusakomą „tikrąjį gyve- 
nimą“. Kaip tik šis vidinės vienybės trūkumas nulemia jo pra- 
laimėjimą - jis neįžvelgia aristokratės moters, kurią įsimyli, 
bevertiškumo. Vokulskis - pavyzdys, kaip sunku atmesti tai, 
ką Prusas laikė riteriškosios Lenkijos praeities žyme. Tai pa- 
mažu išnykstančiai Lenkijai atstovauja senasis Ignacas Žeckis, 
Vokulskio draugas ir jo parduotuvės Varšuvoje valdytojas. Ši- 
luma, su kuria Prusas jį vaizduoja, patvirtina, jog romanistas 
vengė klišių ar per daug vienareikšmiškų skirstymų. Žeckis 
yra kilęs iš Varšuvos „liaudies“, t.y. amatininkų, žemesniųjų 
tarnautojų, smulkiosios buržuazijos. Jis gyvena prabėgusios 
jaunystės, herojiško tiek jo, tiek visos Europos laiko, atsimi- 
nimais. Kaip tik iš jo (Žeckio) dienoraščio sužinome apie kai 
kuriuos Vokulskio nuotykius, regimus garbintojo akimis. Ten 
taip pat randame jaunojo Žeckio istoriją. Šis grynasis roman- 
tikas su savo draugu Kacu 1848 metais nuvyko į Vengriją, 
idant įsijungtų į revoliucinę kariuomenę. Jam nugrimzdus į 
pačios gražiausios patirties, kurią kada nors išgyveno, prisi- 
minimus, mūšių aprašymus keičia lyrikos proveržiai. Žeckiui 
visas Europos laisvės reikalas buvo susijęs su Napoleono Bo- 
naparto vardu, o Vengrijos revoliucija įžiebė naują viltį, kad 
bus nuversta reakcinga sistema, triumfavusi po Napoleono 
žlugimo. Vilties Žeckis niekada neprarado; vėliau jis tikėjo 
imperatoriumi Napoleonu III. Rašydamas savo dienoraštį, jis 
tebetiki paskutiniąja Bonaparto atžala, Napoleono III sūnu- 
mi princu Loulou. Tačiau romano pabaigoje, išgirdus, jog 
princas Loulou žuvo Afrikoje kovodamas anglų gretose su 
maištingomis čiabuvių gentimis, jį apima senatviškas nusimi- 
nimas. Nors asketiškas, punktualus, sausos, pedantiškos išo- 
rės, Žeckis gyvena nuolatos susijaudinęs, nugrimzdęs į daly- 
kus, kuriuos dienoraštyje žymi raide P, t.y. politika. Šis uolus 
kasdieninės spaudos skaitytojas visame kame regi ženklus, 
jog „tai“ jau prasidėjo. Jokio kito personažo šiame veikale Pru- 
sas taip nelepino kaip Žeckio, išeikvojęs jam visas sentimentų 

ir humoro atsargas. Drovusis tikėtojas didžiais dalykais, dro- 
vusis moterų garbintojas, niekada neišdrįstantis išpažinti savo 
jausmų, Žeckis - tai juokinga ir iš tiesų jaudinanti figūra. Be 
šių dviejų vaizduojamų kartų, romanas leidžia užmesti akį ir 
į pačią jauniausiąją, kuriai atstovauja daug žadantis moksli- 
ninkas Ochockis, keletas studentų ir jaunasis Vokulskio krau- 
tuvės pardavėjas. Čia Pruso nuostata atrodo nevienaprasmė, 
išreiškiama daugiau klausimais nei atsakymais. Pusalkaniai 
studentai gyvena daugiabučio namo palėpėje, nuolatos vaidy- 
damiesi su savininku, nes nemoka nuomos. Tai linksmi, linkę 
į makabriškas išdaigas maištautojai prieš nustatytą tvarką ir 
greičiausiai socialistai. Vienas jaunų pardavėjų taip pat persi- 
ėmęs socialistų idėjomis; kiti net per daug užsiėmę nuoseklios 
karjeros darymu; net jų biznieriškas padorumas, palyginti su 
Vokulskiu ar Žeckiu, atrodo šiek tiek abejotinas. 

Romano siužetas sukasi apie nelaimingą Vokulskio meilę 
Izabelei Lenckai. Galbūt gelmių psichologija galėtų išaiškinti, 
kodėl ilgai tramdyti Vokulskio polinkiai ir geismai paskatino 
herojų nukreipti visus jausmus į asmenį, kuriam jis viso labo 
tėra grubus plebėjas, didelėmis, raudonomis rankomis pana- 
šus į mėsininką. Izabelė gyvena idealiame, „gyvenimo purvo“ 
nepaliestame pasaulyje, įsitikinusi, kad visi nepriklausantieji 
aristokratijos sluoksniui yra tik pusiau Žmonės. Ji, mergina, 
svajonėse atsiduoda garsiems aktoriams, dainininkams ar 
Apolono statulai. Tačiau kartais jos sapnai kelia nerimą: tiršti 
dūmai ir suodžiai, gigantiškos purvinų darbininkų, kalančių 
karštą geležį, figūros; vienas jų stengiasi ją pagriebti, jis turi 
Vokulskio veidą. Idant laimėtų tokią moterį, Vokulskis turi 
pakeisti kuklų gyvenimo būdą. Jis pradeda lankyti teatrus ir 
aristokratijos salonus, leisti pinigus karietoms bei gėlėms. 
Siekdamas padėti Izabelės tėvui, visiškai nusigyvenusiam žmo- 
gui, vos beišlaikančiam turtingumo regimybę, jis įsteigia pre- 
kybos su Rusija kompaniją ir įtraukia aristokratus į komerciją. 
Izabelės aplinka šiek tiek labiau sukarikatūrinama, negu ga- 
lime laukti iš nuosaikaus, pusiausvyrą mėgstančio autoriaus. 
Senatoriško prakilnumo, oraus ir mandagaus elgesio fasadas 
slepia negarbingus vedybinius sandėrius, kvailumą ir visišką 
nesugebėjimą ekonomiškai išgyventi —- pagrindinę nuodėmę 
buržuazinėje sistemoje. Herojaus žlugimas - Vokulskis, kaip 

autorius leidžia mums suprasti, romano pabaigoje nusižudo — 
išryškina pagrindinę Lėlės temą - lenkų visuomenės inertiš- 
kumą. Vienintelis energingas ir pilnavertis jos atstovas žūna, 
tiesa, dėl asmeninių priežasčių, tačiau turbūt ir dėl to, kad ly- 
giai taip pat yra užsikrėtęs virusu kaip ir aristokratijos sluoks- 
niai: jis suabsoliutina meilę ir garbę, todėl kritišką gyvenimo 
akimirką palūžta. Vokulskis ir Žeckis - tai daugeliu požiūrių 
paties Pruso, žmogaus, stovinčio dviejų pasaulėžiūrų sandū- 
roje, alter ego projekcijos. Nenusisekusį mokslininką Vokulskį 
sukūrė Pruso vaizduotė. Lankydamasis Paryžiuje, Vokulskis 
atskleidžia „rytų europiečio kompleksus“. Jis pavydi Vaka- 
rams technikos, progreso, pramonės ir karštligiško darbo. 
Paryžiuje jis sutinka seną mokslininką Geistą, atradusį nuos- 
tabų dalyką - už orą lengvesnį metalą; patekęs į rankas tiems, 
kurie jį panaudotų Žmonijos gerovei, šis atradimas galėtų at- 
nešti visuotinę taiką ir laimę. Vokulskį iki pat romano pabai- 
gos plėšo į dvi dalis meilė Izabelei ir mintis įsikurti Paryžiuje 
ir, panaudojant visą savo turtą, įgyvendinti Geisto atradimą. 

Turtingas epizodinių figūrų ir kasdieninio Varšuvos gyve- 
nimo detalių, šis romanas yra geriausias devynioliktojo am- 
žiaus realizmo pavyzdys. Jis įkūnija esminę šio žanro tenden- 
ciją: vesti herojų iki visiško svajonių ir jį supančios socialinės 
tikrovės neatitikimo suvokimo. 

Po Lėlės Prusas parašė ilgą romaną apie moterų emanci- 
paciją Emancipantės (Emancypantki, 1894). Apskritai šį kūrinį 
galima pavadinti menine nesėkme tikriausiai todėl, kad Pru- 
sas (beveik kaip Žeckis Lėlėje) ne ką nutuokė apie moteris; 
šiaip ar taip, jam nepavyko sukurti įtikinančio moters portreto 
(Izabelės portretas Lėlėje - satyrinis). 

Drąsi kito romano Faraonas (Faraon), parašyto 1894-1895 ir 
išleisto 1896 metais, idėja dera su jo puikia kompozicija. Jį ga- 
lima pavadinti romanu apie valstybės valdžios mechanizmą. 
Tokio pobūdžio kūrinys turbūt neturi analogo devynioliktojo 
šimtmečio pasaulio literatūroje. Senovės Egiptas gundė euro- 
piečių vaizduotę nuo pat tada, kai prancūzas Champollionas 
po Napoleono žygio į Egiptą iššifravo egiptietiškus hierog- 
lifus. Vis dėlto daugiausia rašytojus traukė išorinė pusė, vaiz- 
dinga egzotika. Prusas, pasirinkęs „faraono Ramzio XIII“ (ku- 
rio niekada nebuvo) viešpatavimą vienuoliktajame šimtmetyje 

prieš Kristų, ieškojo realybės, pakankamai nutolusios nuo 
slegiančių aktualijų ir cenzūros. Analizuodamas senovės 
Egipto visuomenės procesus, jis norėjo išreikšti kovos dėl val- 
džios, vykstančios bet kurioje šalyje, archetipą. Jis nuodugniai 
ištyrė turimą medžiagą, o jeigu padarė vieną kitą istorinę 
klaidą, dėl to kaltas jo laikų egiptologijos lygis; be to, klaidos 
čia nėra svarbios, turint omenyje autoriaus tikslus. Kaip žur- 
nalistas, jis domėjosi Arabi Pašos revoliucija (1881-1883 me- 
tais). Arabi Pašos sukilimas prasidėjo šūkiu „Egiptas egiptie- 
čiams“, tačiau buvo anglų numalšintas, o jo vadas ištremtas 
į Ceiloną. Gali būti, kad Pruso apmąstymai apie tuos įvykius 
Egipte, tuometinėje britų kolonijoje, padėjo jam nutiesti tiltą 
tarp senovės pasaulio ir šiuolaikinės politikos; senovė jam 
dažnai pasitarnauja kaip naujųjų laikų metafora. 

Romano įvadas, traktatas apie Egipto civilizaciją, stebėtinai 
sutampa su Arnoldo Toynbee istoriniu teiginiu —- jog civili- 
zacija susiformuoja kaip atsakas kokiam nors iššūkiui. Nilo 
slėnio gyventojai privalėjo išmokti reguliuoti potvynius arba 
išnykti. Šiam uždaviniui įvykdyti prireikė didelių matema- 
tinių ir astronominių sugebėjimų - ir juos išvystė žynių kas- 
ta, aukščiausioji, kadangi Egipte būta teokratinės sistemos. 
Tačiau Prusą domino Egipto žlugimo laikotarpis. Vienuolik- 
tajame šimtmetyje prieš Kristų gyventojų skaičius šalyje su- 
mažėja nuo aštuonių iki šešių milijonų. Dykumos smėlynai 
nepermaldaujamai ryja dirbamą žemę. Egiptas turi galingų 
priešų, kurių stipriausi — asirai. Dėl finansinių sunkumų Egip- 
to kariuomenė nėra gausi, ją daugiausia sudaro svetimšaliai — 
graikai ir azijiečiai. Tačiau pagrindinė sunkios Egipto padėties 
priežastis - pažeista klasinė pusiausvyra. Ir čia atrandame 
tokią artimą Prusui visuomenės kaip organizmo, kurio dalys 
funkcionaliai turi būti pritaikytos visumos tikslams, idėją. 
Jaunasis faraonas Ramzis XIII, kurio politinis brendimas yra 
romano dėmesio centre, pamažu suvokia, jog viena klasė, žy- 
niai, įgijo absoliučią valdžią kitų visuomenės sluoksnių są- 
skaita. Organizuoti ir kaip religinė hierarchija, ir kaip politinė 
partija (su vidiniu branduoliu, prieinamu tik pašvęstiesiems), 
valdantys milžiniškus turtus ir laikantys mokslinių žinių mo- 
nopolį žyniai taip supančiojo valdovus, kad šie negali nieko 
pakeisti, tuo tarpu valstiečiai, maitinantys visą visuomenę, 

skendi skurde ir turi nešti nepakeliamą nežmoniškų mokesčių 
naštą. Tačiau religinė partija nėra visiškai nepriklausoma. Ji 
susijusi tarptautiniais ryšiais ir, atrodo, priklauso nuo aukš- 
tesnį pašvęstumo laipsnį pasiekusių Chaldėjos kunigų. Kita 
tarptautinė jėga, finikiečiai, gyvena pačiame Egipte. Būdami 
finansininkai, jie didele dalimi kontroliuoja valstybės gyveni- 
mą. Jaunasis Ramzis nusistato trijų punktų programą: bekom- 
promisinė kova su žynių partija, kurią jis teisina būtinumu 
pažaboti jos galybę; karo žygis prieš Asiriją, kurį jis laiko ne- 
išvengiamu, bet kuriam priešinasi žyniai; radikalios priemo- 
nės siekiant palengvinti valstiečių dalią. Vykdydamas šią 
politiką, jis sudaro sąjungą su finikiečiais ir patraukia į savo 
pusę kariuomenę bei liaudį. Tačiau jaunasis faraonas pralaimi 
ne tik dėl asmeninių trūkumų, bet ir todėl, kad jo priešai — 
tai neeilinės asmenybės. Religinė partija už monolitinio fasado 
slepia aršią kovą dėl valdžios, tačiau aukštieji žyniai yra be 
galo protingi ir drausmingi žmonės, religinės partijos intere- 
sus tapatinantys su valstybiniais ir tų interesų labui pasiryžę 
naudoti bet kokias priemones; pavyzdžiui, siekdami sukom- 
promituoti Ramzį, jie įsako nužudyti tūkstantį karo belaisvių 
libiečių, kuriems faraonas buvo pažadėjęs dovanoti gyvybę. 
Jie išlaiko daugybę slaptų agentų, ypač tarp gausios ir korum- 
puotos biurokratijos, kurios nesustabdomas dauginimasis — 
tai dar viena Egipto žlugimo priežasčių. Biurokratinius ir 
vadovaujančius kariuomenės postus daugiausia užima aristo- 
kratija, kurios nuoširdžios paramos Ramziui užsitikrinti taip 
ir nepavyksta. Palyginti su vyriausiuoju žyniu Herhoru, Ram- 
zis tėra jaunas kvailys. Tai nepastovi, prieštaringa, plėšoma 
aistrų asmenybė, kilniaširdė, tačiau apakinta didybės vizijų. 
Jis svajoja įgyti Ramzio Didžiojo vardą nukariaudamas Asiriją 
ir karo belaisvių darbu pakeldamas žemdirbystę. Tai tipiškas 
karinis-feodalinis mentalitetas (galima įtarti, jog iš tikrųjų jis 
yra lenkų bajoras). Jo impulsyvumas nesiderina su šaltu ir 
linkusiu viską pasverti vyresniųjų žynių protu. Negana to, jis 
nuolat įsivelia į istorijas su moterimis, kurias jauku naudoja 
tie, kas stengiasi jį patraukti į savo pusę. 

Pirmajame tome vaizduojamas lėtas Ramzio, tada dar sosto 
įpėdinio, moralinės sąmonės budimas, jo meilės nuotykiai, 
puotos ir karo žygiai; antrasis tomas pasakoja apie jo kovą su 

žyniais ir baigiasi jaunojo faraono nužudymu. Tiesioginė Ram- 
zio žuvimo priežastis - nepakankamas jo dėmesys mokslui. 
Ji ispėja apie būsimą saulės užtemimą, žyniams žinomą iš 
astronominių skaičiavimų, tačiau faraonas nekreipia dėmesio. 
Kai liaudis tą lemtingą dieną sukyla, žyniams pavyksta įtikinti 
minią, jog užtemimas - tai dievų bausmė už bandymą pakeis- 
ti nustatytą daiktų tvarką. Po Ramzio mirties vyriausiasis 
žynys Herhoras karūnuojamas faraonu. Jis ne tik įgyvendina 
kai kurias Ramzio suplanuotas reformas (t.y. valstiečiams 
paskiria poilsiui kiekvieną septintą savaitės dieną), bet ir su- 
daro naudingą sutartį su Asirija bei paima valstybės reikalams 
nemažą sumą iš šventyklos iždo. 

Faraoną gana šaltai sutiko tiek kritika, tiek skaitytojai. Buvo 
manoma, jog autorius visa tai taiko Romos katalikų dvasi- 
ninkijai. Tačiau Pruso sumanymas peržengė vienos šalies ri- 
bas; jis sumaišė elementus, paimtus iš senovės ir šiuolaikinio 
Egipto, iš Lenkijos ir tuometinės Europos, idant perteiktų tam 
tikrą požiūrį į civilizacijos sveikatą ir ligas. Romanas mums 
padeda suvokti, kad bendrosios istorijos tendencijos yra stip- 
resnės už individų įgeidžius ir tie, kurie joms priešinasi, pa- 
smerkti pralaimėti. Jaunasis Ramzis prasilenkė su pačiomis 
svarbiausiomis, jo šalies likimą formuojančiomis jėgomis. Jis 
rėmėsi karine aristokratijos tradicija; todėl šiek tiek naiviai 
suprato valdžios mechanizmą. Tikriausiai jo būta Vokulskio 
pusbrolio, širdyje romantiko. Tačiau kartu skaitant darosi aiš- 
ku, jog nuo tokio pašėlusio individo - ir galbūt tik nuo pašė- 
lusio individo — prasideda visos permainos. Savo veiksmais 
Ramzis sukūrė šalyje revoliucinę situaciją ir sustiprino opo- 
ziciją anksčiau planuotai sutarčiai su Asirija, kuri būtų labai 
pažeidusi Egipto interesus. Faraonu karūnuotas vyriausiasis 
žynys Herhoras turėjo atsižvelgti į šį naują, Ramzio išlaisvintą 
judėjimą. Iš Faraono mes taip pat galime padaryti išvadą, jog 
priklausymas nuo tarptautinių centrų liudija rimtą socialinio 
organizmo ligą, kaip parodė Egipto žynių priklausomybė nuo 
šventosios Chaldėjos kolegijos ir vėžiškas finikiečių kapitalo 
augimas, sužadinęs užkulisinius Finikijos interesus, pakenku- 
sius Egiptui. Norint buvo galima surasti analogijų Lenkijoje, 
Vakarų Europoje ir Pruso laikų Egipte. Rašant šį romaną, 
geriausiais autoriaus meniniais sąjungininkais pasirodė jo 

humoras ir švelni širdis. Priešininkai nėra tik juodi ar balti. 
Kiekvienas jų sudėtingas ir daugiaveidis. Tai greičiau suasme- 
nintos visuomenės jėgos, nei geros, nei blogos pačios savaime, 
o tik santykinai, sąveikaudamos vienos su kitomis. Šia pras- 
me Faraoną galima susieti su septynioliktojo ir aštuonioliktojo 
šimtmečio auklėjamuoju romanu, tokiu kaip Fėnelono Telema- 
cho nuotykiai, kuriame kalbama apie sosto įpėdinio ugdymą. 
Kitos savybės daro jį grynai realistiniu devynioliktojo šimt- 
mečio romanu, 0 dėmesiu socialinei aplinkai jis priartėja prie 
prancūzų romanų, tokių, kokius rašė Balzacas, Flaubert'as ar 
net Zola. Jo unikalumą nulemia tai, kad niekas niekada nebu- 
vo bandęs rašyti romano apie pačią Valstybę. Faraonas galbūt 
yra silpnesnis už Lėlę, kadangi stokoja tiesiogiai pastebėtų de- 
talių, tačiau tai Pruso intelekto vertas veikalas ir vienas ge- 
riausių lenkų romanų. 

Tuo metu, kai kūrė Faraoną, ir netgi kur kas vėliau Prusas 
pesimistiškai žvelgė į Lenkijos visuomenę. Vietoje darniai vei- 
kiančio organizmo jis regėjo aštriai konfliktuojančius priešta- 
ringus interesus. Viename straipsnių jis rašė: „Mūsų visuomenė 
šiandien panaši ne į organizmą, ne į tinklą, kurio kiekvienas 
mazgelis siejasi su tūkstančiais kitų, o į smėlio krūvelę, byran- 
čią tarp pirštų.“ Jis atmetė bet kokias permainų, kurias sukel- 
tų karas ar revoliucija, viltis. Pasak jo, 1900 metų Būrų karas 
mažoms tautoms buvo įspėjimas. Ateitis, jo nuomone, pri- 
klausė didžiosioms valstybėms, galbūt susijungsiančioms į 
didesnes bendrijas ir jų labui atsisakysiančioms dalies suve- 
reniteto. Jis vylėsi, jog didžiosios valstybės pamažu virs sand- 
raugomis, kurios suteiks autonomiją jų valdomoms mažes- 
nėms tautoms. Neatmesdamas geresnio abipusio lenkų bei 
rusų supratimo, jis ypač jautriai reagavo į keliantį galvą vokie- 
čių nacionalizmą ir skeptiškai žiūrėjo į sambūvį su vokiečiais. 
Kelios jo straipsnių citatos rodo, kad jau šimtmečio pabaigoje 
įžvalgesni Žmonės įstengė pastebėti kai kuriuos pavojus, kurie 
dar nebuvo virtę tikrove: 


Gyvename [...] epochoje, kada mokslas nustoja būti visuotine tiesa ir 
tampa melų rinkiniu ir agresyvios politikos įrankiu. Šitokio mokslo su- 
kūrimo garbė tenka vokiečiams. Nepraėjo nė metai nuo to, kai „filosofas“ 
Hartmannas, prisiėmęs politinio agento vaidmenį, patarė savo tau- 
tiečiams išnaikinti lenkus. [...] Šiandien, žiūrėk, ant kadaise šlovingo 

vokiečių mokslo kelmo išaugs „naujoji chemija“, kad nuodytų nepatin- 
kančias tautas, „naujoji medicina“, kad sukeltų jose epidemijas... 


Kartais Pruso pasisakymuose randame net panslavizmo 
pėdsakų: 

O jei dar karas sukurs tinkamą foną slavų klausimui, kurio iš tikrųjų 
šiandien nėra? O jei tas klausimas pasisuks taip, kad visi slavai užsinorės 
būti laisvi, kiekvieni ant savo šiukšlių krūvos, idant pagal išgales dirbtų 
kokios nors naujos civilizacijos labui, užuot maitinęsi romėniškais-ger- 
maniškais trupiniais? 

Pagrindinė Pruso pesimizmo priežastis buvo jo konfliktas 
su jaunąja karta. Apie 1900 metus literatūroje ir mene visiškai 
įsisiūbavo modernistinis judėjimas, atmetęs pozityvizmo prin- 
cipus, o tuo tarpu politikoje viršų ėmė revoliucingi socialistai, 
smerkę politinį realizmą ir atsargų senosios kartos įžvalgumą. 
Lenkijoje netgi labiau nei Rusijoje 1905 metus ženklino strei- 
kai, gatvių barikados ir mirties nuosprendžiai, socialistų vyk- 
domi fabrikų direktoriams ar meistrams, carinės policijos ka- 
rininkams ir pan. Tuo metu Prusas parašė romaną Vaikai 
(Dzieci). Iš pavadinimo nesunku atspėti turinį. Šis humoro sto- 
kojantis publicistinio pobūdžio romanas, kuriuo norėta įspėti 
visuomenę, - tai vienas silpniausių Pruso kūrinių. Kitus vėly- 
vojo laikotarpio veikalus taip pat galima pavadinti daugiau 
publicistiniais apmąstymais negu literatūra. 

Bolestawo Pruso, reto padorumo ir aukštų intelektualinių 
standartų rašytojo, laikysena niekada nekėlė abejonių, o pa- 
staraisiais laikais tyrinėtojai daug nuveikė žadindami susido- 
mėjimą jo publicistine veikla. 


Eliza Orzeszkowa (1841-1910) 


Jeigu literatūrą suprasime taip, kaip ją supranta dauguma 
dvidešimtojo amžiaus kritikų bei rašytojų, t.y. kaip kartėlio 
kupino, susvetimėjusio ir nusiminusio individo balsą, Orzesz- 
kową teks iš anksto atmesti kaip visiškai neįdomią personą, 
tikrą maištingo genijaus priešingybę. Tačiau galbūt esama 
šiek tiek tiesos Beethoveno senatvėje pasakytuose žodžiuose: 
„Kuo labiau senstu, tuo aiškiau suprantu, kad gerumas yra 

vertingesnis už genealumą.“ Orzeszkowa buvo provincialė. 
Visą gyvenimą ji praleido kaime ar mažuose miesteliuose. Ši 
savamokslė moteris pragyvenimui užsidirbdavo kaip profe- 
sionali rašytoja tais laikais, kai moteriai iš viso buvo sunku 
patekti į dirbančiųjų pasaulį. Jos rašinius smelkia meilė žmo- 
giškoms būtybėms; jų technika senamadiška ir galbūt neside- 
rinanti su neeiliniu rašytojos protu, kuris atsiskleidžia jos 
laiškuose iškiliausiems Lenkijos bei Europos intelektualams. 

Eliza Pawtowska gimė iš kartos į kartą paveldimame šei- 
mos dvare Milkovščiznoje netoli Gardino, buvusioje Lietu- 
vos Didžiojoje Kunigaikštystėje. Pradinį išsilavinimą gavo iš 
guvernančių, po to penkerius metus praleido mergaičių pen- 
sione Varšuvoje. Eliza teturėjo vos šešiolika metų, kai ją ati- 
davė į žmonas Piotrui Orzeszko, tuometiniu supratimu, pagy- 
venusiam žmogui (daugiau nei trisdešimties metų), tačiau 
turtingam ir turinčiam gero šokėjo reputaciją. Jie persikėlė 
gyventi į Orzeszko dvarą Polesėje, Pripetės pelkių krašte. Te- 
nai Eliza prieš 1863 metų sukilimą ir per jį įsitraukė į pogrin- 
dinę politinę veiklą. Ji buvo su tais, kurie sukilimą laikė ko- 
va ne tik už tautinę nepriklausomybę, bet ir už demokratiją 
bei valstiečių išlaisvinimą. Tokia nuostata tapo konflikto su 
konservatyviai nusiteikusiu vyru, nepritarusiu jos idėjoms, 
priežastimi. Paradoksalu, bet beveik per stebuklą ji išvengė 
kalėjimo, o Piotrą Orzeszko areštavo už pagalbą partizanams 
ir ištrėmė į Sibirą. Ji neišvyko drauge, nes iš tiesų tarp jų jau 
buvo atsiradusi praraja. Vėliau, vyrui sugrįžus, Eliza pradėjo 
ilgai trukusį skyrybų procesą. Orzeszko dvaras, kaip dauge- 
lis kitų, buvo konfiskuotas, o Eliza neįstengė išlaikyti savo 
paveldėto ūkio dėl carinės vyriausybės uždėtų didelių 
mokesčių — bendros atpildo už lenkų nepaklusnumą politi- 
kos. Ji pasijuto vieniša moterimi, priversta pati skintis kelią 
šiame pasaulyje. Tad moterų padėčiai buvo lemta tapti vienu 
pagrindinių jos kūrybos motyvų. Didesniąją gyvenimo dalį 
ji praleido provinciniame Gardino mieste, kur iš esmės buvo 
įkalinta. Rašytojai paskirta policijos priežiūra už jos pozity- 
vistinį „organišką darbą“ - ji įkūrė kelias mokyklas ir lenkišką 
leidyklą Vilniuje. Tačiau Gardine, skaitydama prancūziškai, 
lenkiškai bei rusiškai, ji įgijo nepaprastai platų akiratį; stebina 
vien pats knygų, kurias ji įsigudrino perskaityti, sąrašas. Jeigu 

ji ir priskiriama prie pozityvistų, tai ne todėl, kad būtų jiems 
tiesiogiai įsiskolinusi. Greičiau ji vystėsi lygiagrečiai, kartais 
prieidama panašias, kartais skirtingas išvadas. Rašytoja kūrė 
tiek grožinę, tiek publicistinę literatūrą. Vienas straipsnių, 
kuriame ji užsipuolė Josephą Conradą, turbūt ne visai nu- 
sipelno to, kad Conradas pavadino savo kritikę „ta ragana“, 
kadangi tuo metu ji labai sielojosi šaliai netekus inteligentijos 
žiedo per 1863 metų sukilimą ir daugeliui talentingų žmonių 
emigravus į kitus kraštus. Ji prikaišiojo Conradui gimtosios 
kalbos išdavimą. Vis dėlto Orzeszkowa iš visų savo amži- 
ninkų buvo atviriausia naujoms intelektualinėms srovėms ir 
iki pat mirties 1910 metais supratingai reagavo į daugelį nau- 
jovių, kurias pozityvistai laikė tikra beprotybe. Ilgalaikė drau- 
gystė su vienu Gardino gydytoju jos gyvenimo saulėlydyje 
baigėsi vedybomis. 

Gausią Orzeszkowos literatūrinę kūrybą galima pavadinti 
„populistine“, nors lenkų kritika šio termino nevartojo. Prusas 
buvo miesto (Varšuvos) rašytojas, o Orzeszkowa sėmėsi me- 
džiagos iš pažįstamų gimtosios provincijos „mažųjų žmo- 
nių“ — miestelio žydų šeimų, smulkiosios bajorijos, ūkininkų 
ir valstiečių — gyvenimo. Jos apsakymai bei romanai daugiau 
grindinis rašytojos motyvas — Žmogaus savirealizacija, nepai- 
sant socialinės padėties jam daromų kliūčių, kurios moterį 
padaro vyro žaislu, žydą - geto prietarų kaliniu, valstietį - kai- 
mo prietarų įkaitu, žemvaldį - nusistovėjusių papročių belais- 
viu. Personažai, kuriuos ji vaizduoja su simpatija, emociškai 
įsipareigoję siekti visuotinės gerovės; įsijausdami į kitų būtį 
jie peržengia asmeninio gyvenimo ribas. Savo knygomis 
Orzeszkowa darė poveikį ne tik Lenkijoje. Išversti į kitas kal- 
bas, ypač į rusų, vokiečių ir čekų, jos romanai palaikė moterų 
emancipacijos ir lygių žydų teisių reikalą. Kaip vieną būdin- 
gesnių jos apsakymų galėtume paminėti „Stiprųjį Samsoną“ 
(„Silny Samson“, 1877), pasižymintį stebėtinai tikslia psicho- 
logine įžvalga: neturtingas siuvėjas žydas suvaidina Samsono 
vaidmenį mėgėjiškame teatre, ir tai jį pakeičia visam likusiam 
gyvenimui. Romane Meir Ezofowicz (1878) vaizduojamas žy- 
diškas miestelis, beveik nepasikeitęs nuo tų laikų, kai Julianas 
Ursynas Niemcewiczius rašė savo Leibę ir Siurą. Tai poetiška 

sakmė apie šeimą, kurios kelios kartos kovojo už pažangias 
permainas žydų bendruomenėje. Paskutinysis šios šeimos 
palikuonis, jaunuolis Meiras Ezofovičius, maištauja prieš 
aplinkos tamsumą, bet jam priešinasi rabinas Todrosas, fa- 
natiškos ir nepakančios Sefardų šeimos palikuonis. Pabaigoje 
Ezofovičius prakeikiamas ir išvaromas iš miestelio. Žodis 
„Sakmė“ čia tinka todėl, kad šio poetiško pasakojimo bran- 
duolys - šeimos legenda: kiekviena Ezofovičių šeimos karta 
(nuo pat šešioliktojo šimtmečio) duodavusi pasauliui po teisų 
vyrą, kurio širdis kupina meilės žmonijai. Meiras besąlygiškai 
ir naiviai pasitiki mokslo teikiama palaima. Tai tikras savo še- 
šioliktojo šimtmečio protėvio, kurį Lenkijos karalius paskyrė 
Lietuvos Didžiosios Kunigaikštystės žydų vyriausiuoju, įpė- 
dinis. Jis taip pat atiduoda pagarbos duoklę savo vėlesniam 
aštuonioliktojo šimtmečio protėviui, politiškai susijusiam su 
reformų stovykla. Šis labai melodramiškas, senamadiškos sin- 
taksės romanas, atrodo, tęsia sentimentaliosios mokyklos tra- 
diciją. Tas pat pasakytina apie kitą romaną žydiška tematika 
Eli Makover (1875). 

Geriausi romanai iš valstiečių gyvenimo - Dziurdziowie - tai 
valstiečių šeimos pavardė - (1885) ir Nepraustaburnis (Cham, 
1888). Pirmajame pasakojama apie jauną merginą, kuri išteka 
už kalvio iš gretimo kaimo ir kurią kaimynai ima įtarti raga- 
navimu; viskas baigiasi tuo, kad įtūžę kaimiečiai heroję nu- 
žudo. Antrajame romane autorė imasi senos temos - pasakoja 
apie moterį, kurią pražudo gerumas. Jo herojus, paprastas, 
geraširdis valstietis, paima į žmonas paleistuvę, norėdamas 
ją atvesti į doros kelią, ir net priima ją sugrįžusią namo po 
„pabėgimo“, pastojusią nuo kažko kito. Tačiau ji neįstengia 
pasikeisti ir, greičiausiai nepakeldama sąžinės priekaištų, 
nusižudo. 

Vis dėlto Orzeszkowa žydų ir valstiečių gyvenimą pažinojo 
ne taip gerai kaip smulkiųjų dvarininkų. Kaip tik todėl roma- 
nas Prie Nemuno (Nad Niemnem, 1888) yra pats geriausias jos 
prozos kūrinys. Nemuno apylinkės labai panašios į Mickevi- 
čiaus Pono Tado puslapiuose pavaizduotus gamtovaizdžius. 
Orzeszkowa sugebėjo proza perteikti nepakartojamą gimtojo 
krašto atsmosferą. Ji vaizduoja palaimingą slėnį, esantį toli nuo 
civilizacijos centrų ir amžiais gyvenusį savitą, nepriklausomą 

gyvenimą. Ji taip pat sukuria mitą (skambantį gana keistai, 
amerikietiškai) apie pirmuosius slėnio naujakurius šešiolik- 
tajame amžiuje: visuomenės atstumtų Žmonių pora, žemakil- 
mis vyras ir greičiausiai aristokratų šeimos mergina, atklydo 
į šį nelytėtais miškais apaugusį kraštą, išsivalė žemę aplink 
trobelę ir įkūrė naują bendruomenę. Visi dabartinio, t.y. 
Orzeszkowos laikų, kaimo gyventojai turi tą pačią pavardę — 
Bohatirovičiai. Idant atskirtų vienas kitą, jie vartoja pravar- 
des. Nors Bohatirovičiai turi didikų titulus, karaliaus sutei- 
ktus visai jų giminei, jie dirba žemę kaip paprasti valstiečiai 
ir gyvena sveiką gyvenimą, visiškai kitokį negu jų protėviai 
prieš keletą šimtmečių. Jaunoji romano herojė Justina gyvena 
dvarelyje, išlaikoma kaip neturtinga giminaitė. Ji susipažįsta 
su jaunuoliu iš minėto kaimo, Janu Bohatirovičiumi, ir jos 
širdį ima plėšti per pusę būtinybė rinktis. Ji priklauso aukštes- 
niajai klasei. Ištekėdama už Bohatirovičiaus ji prarastų privile- 
gijas ir turėtų pati dirbti ūkyje. Kita vertus, norėdama išlaikyti 
aukštesniosios klasės atstovės padėtį, turėtų atsisakyti Jano, 
kurį myli. Šioje dilemoje, nors ir pateikiamoje pozityvistiš- 
kai, esama papildomo elemento, kurio pozityvistai paprastai 
vengdavo, būtent „beprotiško“ sukilimo prisiminimų. Miške 
už Nemuno yra 1863 metais nužudytų sukilėlių kapas. Ten 
ilsisi ne tik Jano Bohatirovičiaus tėvas, bet ir dvarininko, ku- 
rio namuose Justina gyvena, brolis. Kapas įgauna simbolinę 
reikšmę. Jis primena visuotinio pakilimo akimirką, bendrą 
kovą už griaunantį socialines užtvaras tautinį bei demokratinį 
reikalą. Aukštesniųjų klasių žmonės romane traktuojami ga- 
na šiurkščiai. Jie tūno sustingę baimingos savisaugos kiaute 
arba abejingi savo šalies likimui svajoja išvykti kur nors į už- 
sienį. Justina jaučia, jog ištekėdama už Jano atgautų savo 
orumą; dabar ji — nei žuvis, nei paukštis; turi kambarį ir iš- 
laikymą, bet nieko naudingo neveikia. Ištekėdama už Jano, 
ji drauge įsilietų į bendruomenę, kuri yra tikroji tradicijos 
saugotoja. Vartojant šiek tiek nuvalkiotus terminus, galima 
tarti, jog tai romanas apie Justinos susvetimėjimą ir integra- 
ciją, kuri pagaliau įvyksta, jai nusprendus tekėti. Šaknų ne- 
turėjimą Orzeszkowa laikė labai dideliu blogiu. Žmogus tu- 
rėjo būti įsišaknijęs ne tik savo mažoje bendruomenėje, bet ir 
istorinėje praeityje. Bohatirovičių kaimas šventai saugo į pačią 

žemę įsigėrusią atmintį: Justina ir Janas padeda daryti naują 
kryžių pirmųjų naujakurių kapui ir klausosi istorijų apie kai 
kurių šeimos narių dalyvavimą Napoleono karuose ir dvie- 
juose vėlesniuose sukilimuose. Romaną galima suprasti ir 
kaip traktatą apie drąsą. Sena, pagiežinga senmergė Marta, 
taip pat dvare gyvenanti neturtinga giminaitė, - tai pavyzdys 
to, kas atsitinka moteriai, kurią pančioja pagarba savo socia- 
linei padėčiai. Marta mylėjo žmogų iš kaimo, tačiau jai nepa- 
kako drąsos atmesti prietarus ir ištekėti už jo. 

Romanas Prie Nemuno šviesesnis už Pruso Forpostą, ir ne- 
nuostabu - jame vaizduojami ne beraščiai valstiečiai, o vidu- 
tiniai ūkininkai, gausi ir gana energinga klasė, ypač buvusioje 
Lietuvos Didžiojoje Kunigaikštystėje. Taip pat Orzeszkowa 
geriau jautė dosnią, spindinčią gamtą; jos romane vaizduo- 
jamus lauko darbus gaubia poetinė aureolė. Be to, čia nerasi 
dirbtinio vaizdingumo, kuris taip dažnai darko liaudiškos 
tematikos romanus. Jos pasaulis švelnus ir žmoniškas, kelian- 
tis mums, industrinės civilizacijos atstovams, nemažą pavydą. 

Nedogmatiški religiniai apmąstymai buvo nesvetimi Pru- 
sui, tačiau dar stipriau jie smelkia Orzeszkowos kūrybą. Kaip 
tik dėl to senatvėje ji nebuvo abejinga metafizinei krizei - pa- 
grindinei vadinamųjų „modernistų“ problemai, kurie vis dėl- 
to erzino ją savo „nemoralumu“ ir „idealų“ atsisakymu. Todėl 
viename vėlyvųjų veikalų — dialoge, pavadintame Ad Astra 
(1904), rašytoja formuluoja agnostinę nuostatą ir kartu, ve- 
dama jausmo, maištauja prieš ją: 


O jeigu, kaip tvirtini, atokiausioje neaprėpiamų visatos bedugnių 
gelmėje, nuo mūsų uždengtas nepraskverbiamu žvaigždžių ir saulių 
audeklu, esti tiktai koks nors nežinomas x, svetimas ir niūrus absoliučioje 
savo vienatvėje, žiaurus savo kartą visiems laikams duotų įsakymų ne- 
keičiamumu, nieko iš savo kūrinių nereikalaujantis ir nesujungtas su jais 
jokiu sąveikos ar abipusės meilės siūlu, tik iš jų gimimo ir mirties, kančių 
ir malonumų, ieškojimų ir paklydimų, iš visų dvasių ir iš visų būčių ku- 
riantis nuostabiausią teatrą, kurio vienintelis autorius ir žiūrovas yra jis 
pats - tai koks gi atgimimas galimas, kokie milžinai? Koks blogis ir koks 
gėris? Tu teisus. Tai suprantama. Jei nėra aukštesnės valios, nėra nei prie- 
šinimosi jai, nei tarnystės; jei nėra užduoties ir tikslo, nėra ir kaltės ar 
nuopelnų, augimo ir mažėjimo, tobulėjimo ir nuopuolio, jokio atgimimo... 
nieko! [...] Taip, tačiau ką aš dabar darysiu su skausmu, ne tik savuoju, 
bet ir tuo, kuris aplinkui mane it jūra? Kam jis? 


341 


AŠTUNTAS SKYRIUS 


Utilitarinis požiūris į visuomenę ar literatūrą tebuvo po- 
zityvistų kūrybos paviršius, slepiantis kur kas esmingesnius 
etinius ir net metafizinius dalykus. Orzeszkowa jų mėgstamas 
temas praturtino šiltu prisirišimu prie tautinės tradicijos, ke- 
letą kartų savo kūryboje su neslepiama simpatija grįždama 
prie „beprotiško“ 1863 metų sukilimo, todėl ji lieka šiek tiek 
atokiau nuo pagrindinės pozityvistų minties srovės. 


Henryk Sienkiewicz (1846-1916) 


Buvęs turbūt menkesnis rašytojas už savo amžininkus po- 
zityvistus ir dažnai susilaukdavęs jų kritikos, Sienkiewiczius 
pelnė tarptautinį pripažinimą ir Nobelio premiją. Objektyviai 
įvertinti jo kūrybą nėra lengva, nes joje retas pasakotojo ta- 
lentas derinasi su pakankamai rimtais, neleidžiančiais jam 
pripažinti tikrai didelio rašytojo titulo trūkumais. Jis gimė 
Volia Okžejskoje, Podliasės srityje, lankė mokyklą Varšuvoje, 
kurį laiką studijavo Vyriausiojoje mokykloje, rinkdamasis 
daugiausia istoriją ir literatūrą. Jaunystėje aistringai domėjosi 
heraldika, iš dalies dėl snobiško pasididžiavimo aristokratiš- 
ka savo šeimos kilme, nors iš tėvo pusės buvo totorių kilmės 
vidutinių dvarininkų, aštuonioliktajame amžiuje priėmusių 
krikščionybę ir gavusių bajorų titulus, palikuonis. Šiaip ar 
taip, neturint paveldėto turto, Sienkiewicziui teko gana anksti 
pradėti manytis lėšų pragyvenimui. Iš pradžių bandė verstis 
privačiomis pamokomis, vėliau tapo žurnalistu. Ir gana geru. 
Jo stebėtojo talentas, nuotykių pomėgis, dėmesys detalei (čia 
turbūt padėjo medžiotojo aistra, praturtinusi botanikos ir zo- 
ologijos žinias) puikiai derinosi su nerūpestinga, visuomeniš- 
ka prigimtimi ir stilisto gabumais. Jis bendradarbiavo pažan- 
gioje pozityvistų spaudoje, rašė kaip konservatorių priešas. 
Vėliau pakeitė stovyklą, ir pozityvistai jį ėmė laikyti savotišku 
persimetėliu. Ankstyvieji literatūriniai Sienkiewicziaus kūri- 
niai artimi žurnalistikai: juokingos satyrinės scenelės, rodan- 
čios socialinį bajorijos parazitiškumą. Jam buvo trisdešimt 
metų, kai vienas laikraštis (Gazeta polska) pasiuntė jį į Fila- 
delfiją nušviesti 1876 metų Šimtmečio parodos. Ši kelionė 

turėjo pasitarnauti dar kai kam: Varšuvos rašytojų ir meninin- 
kų grupė nusprendė išvykti į Ameriką ir, ten įkūrusi falans- 
terį, pabandyti gyventi bendruomenėje. Jie iš anksto išsirinko 
Kaliforniją, ir Sienkiewicziui buvo pavesta parinkti tinkamą 
vietą. Šį projektą finansavo grafas Chlapowskis, įžymios akto- 
rės Helenos Modrzejewskos vyras. Sienkiewiczius apkeliavo 
Jungtines Amerikos Valstijas viską akylai stebėdamas ir kaup- 
damas medžiagą. Turtingų medžioklės plotų Kalifornijoje, 
sekvojų miškų ir Siera kalnų atradimas sukėlė jam didžiulį 
entuziazmą. Iš Lenkijos atvykus kitiems grupės nariams, jie 
įkūrė savo koloniją Anaheime (būsimoje Disneilendo vietoje). 
Toje mažoje bendruomenėje Modrzejewska tarnavo virėja, o 
kiti nariai uoliai dirbo žemę ir sodino apelsinmedžius. Tačiau 
netrukus jiems tai nusibodo, be to, iškilo finansinių sunkumų. 
Modrzejewska išmoko anglų kalbą ir pasirodė pagrindiniame 
Camille vaidmenyje San Franciske. Taip prasidėjo jos sėk- 
minga karjera Amerikos teatre, kurio analuose ji išliko Hele- 
nos Modjeskos pavarde. Sienkiewiczius užsiėmė medžiokle 
bei rašymu ir siuntinėjo plačiai jį išgarsinusius straipsnius į 
lenkų laikraščius. Tie „Laiškai iš Amerikos“ yra tebeskaitomi 
ir šiandien, nes publiką traukia juose atsispindintis objekty- 
vus to meto Amerikos gyvenimo paveikslas. Straipsniuose ap- 
rašinėjamas Niujorkas, Didžiosios Lygumos per karo su Sė- 
dinčiu Jaučiu kampaniją, medžioklės iškyla į Vajomingą, bet 
daugiausia - Kalifornija. 

Pirmąjį (jei praleisime keletą apsakymų ir ankstyvą, gana 
silpną romaną) didesnį grožinį kūrinį Škicai anglimi (Szkice 
weglem) Sienkiewiczius parašė Los Andžele, tačiau jis nieko 
bendra neturi su Amerika. Priešingai, tai trumpas romanas, 
vaizduojantis Dievo pamirštą Lenkijos kaimą, kurį apibūdina 
jau pats pavadinimas - Avino Galva Asilynės valsčiuje. He- 
rojus - tai stambi vietinė žuvis, kaimo raštininkas, vienintelis 
raštingas žmogus tarp aplinkinių valstiečių. Jis juos ap- 
gaudinėja, išnaudoja, o jo nevaldomos vietinio donžuano 
aistros užtraukia nelaimę vienai valstiečio šeimai. Kaip dera 
realistinei socialinio turinio istorijai, ji perteikia konkrečią 
mintį: dvaro savininkams tenka atsakomybė už tai, kad laikosi 
atokiau nuo kaimo ir palieka valstiečius tokių smulkių tironų 
valdžioje. 

Per tuos dvejus Kalifornijoje praleistus metus Sienkie- 
wiczius sutiko keletą lenkų, vėliau tapusių jo personažų 
prototipais. Vienas jų - kapitonas Korwin-Piotrowskis, tuome- 
tinis Jungtinių Amerikos Valstijų kinų emigrantų inspektorius 
San Franciske. Tas milžiniškos povyzos galiūnas, pagyrūnas, 
melagis, girtuoklis buvo linksmas vyras ir puikus pasakotojas, 
istorijų besisemiantis iš savo turtingos lenkiškos patirties, 
ypač 1931 metų lenkų-rusų karo, taip pat iš klajonių po Ame- 
rikos prerijas, kovų su indėnais ir pan. Gerą kalbos jausmą 
turintis Sienkiewiczius dievino jo šiurkščią, juokingą kalbė- 
seną. Greičiausiai poną Zaglobą (tikrą lenkišką Falstafą) iš 
istorinės trilogijos apie septynioliktąjį šimtmetį Sienkiewiczius 
Lygumų ir Kalifornijos miškų gamtovaizdis paliko Sienkie- 
wicziui labai gilų įspūdį, ir galima įtarti, jog Ukrainos stepių 
ar nelytėtų penkioliktojo šimmečio Lenkijos girių aprašymai 
(Kryžiuočiuose) rėmėsi ir jo amerikietiškais prisiminimais. 

Vadinamieji Sienkiewicziaus „amerikietiški apsakymai“, 
parašyti po to, kai jis grįžo į Lenkiją, nors įkvėpti kaliforniškos 
patirties, palieka skaitytojui nevienodą įspūdį. Jis yra geras 
atpasakotojas; tačiau fabulos elementai dažnai būna tokie sen- 
timentalūs, jog ribojasi su paprasčiausiu kiču. Populiariausias 
iš šių apsakymų, „Švyturio sargas“, akivaizdžiai parodo, kaip 
autorius, siekdamas išgauti melodraminius efektus, „pataiso“ 
tikrovę. Herojus, senas lenkas, kovęsis daugelyje karų bei 
revoliucijų, kasęs auksą Australijoje, ieškojęs deimantų Af- 
rikoje, ūkininkavęs Kalifornijoje, prekiavęs su laukinėmis 
Brazilijos gentimis ir t.t., visą laiką persekiojamas paslap- 
tingos lemties, kol galiausiai suranda ramybę, tapęs švyturio 
sargu Aspinvole, Panamos Kanalo zonoje. Vieną dieną iš 
Niujorko jis gauna knygų siuntinį, tarp jų ir Mickevičiaus Po- 
ną Tadą. Skaitant jį taip apžavi šis netiesioginis sugrįžimas į 
gimtąjį kraštą, jog pamiršta uždegti švyturio ugnį ir dėl to 
praranda darbą. Tyrinėtojai atsekė šio Sienkiewicziaus apsa- 
kymo herojaus prototipą. Tai buvo žmogus, patyręs gyveni- 
me panašių neeilinių nuotykių, bet ne todėl, kad jį būtų perse- 
kiojusi paslaptinga lemtis. Jis paprasčiausiai buvo įsikalęs į 
galvą, kad visuose penkiuose kontinentuose jį seka carinės 
policijos agentai. Apsvaigimą, kurį patyrė skaitydamas iš 

Niujorko atsiųstą knygą, sukėlė ne patriotiniai jausmai, o be 
galo gyvas ir uždegantis istorinio romano veiksmas. Galbūt 
labiau atitinkanti faktus istorija pasirodytų dar patetiškesnė, 
tačiau reikia pripažinti, jog dėl cenzūros Sienkiewiczius ne- 
būtų galėjęs paminėti savo herojaus persekiojimo manijos 
priežasties. 

1878 metais Sienkiewiczius nuvyko į Paryžių, kur praleido 
keletą mėnesių; po to kurį laiką gyveno Galicijoje ir Varšuvoje 
pasirodė tik po ketverių metų. Per tą laiką pozityvistai jį jau 
buvo visai nurašę į nuostolius. Sienkiewiczius prieštaravo 
jiems, teigdamas visišką menininko laisvę pasirinkti temą ir 
vystyti ją kaip tinkamam. Taisyklės ir principai jam kėlė nuo- 
bodulį; politine prasme jis artėjo prie lenkų torių ir netrukus 
įsteigė nuosavą laikraštį Sžowo (Žodis), pasižymintį „šviesaus 
konservatyvizmo“ dvasia. 

Sienkiewiczius laikėsi nuomonės, kad literatūra turėtų guos- 
ti širdį ir teikti skaitytojui tai, ko jis iš tikrųjų trokšta, o ne 
tai, ką aukštesnieji protai paskelbia tariamai sveiku mitalu. 
Tad kodėl neatsigręžus į istoriją, kurią taip mėgsta lenkų pub- 
lika? Devintajame dešimtmetyje jis laikraščiuose dalimis skel- 
bė istorinę trilogiją, kuri netrukus po to pasirodė atskiromis 
knygomis. Tomų pavadinimai skamba taip: Ugnimi ir kalaviju 
(Ogniem i mieczem, 1884), Tvanas (Potop, 1886) ir Ponas Volodi- 
jovskis (Pan Wotodyjowski, 1887-1888). Publikos reakcija buvo 
be galo greita, ir Sienkiewiczių pradėjo nuolat spausti skaity- 
tojai, laiškuose maldavę nedaryti žalos tam ar kitam mylimam 
personažui. Trilogija Lenkijoje pasiekė visus, kas tik mokėjo 
skaityti, o kiekvienam paaugliui tapo „privaloma“. Išversta į 
kitas kalbas, ji labai išpopuliarėjo, ypač slavų kraštuose. Sien- 
kiewiczius buvo sunkiai plušantis rašytojas su nuolat virš gal- 
vos pakibusiu paskutiniu terminu, turintis siųsti spaudai vis 
naujas ir naujas dalis, nepaisant asmeninių nelaimių. Jo žmo- 
na (kurią vedė grįžęs į Lenkiją) galavosi nuo tuberkuliozės, 
tad reikėjo pinigų, kad galėtų ją gydyti įvairiose Vakarų Euro- 
pos sanatorijose. Vis dėlto kurdamas šiuos tris romanus jis su- 
gebėjo gana nuodugniai išstudijuoti istoriją, ir nors faktų 
interpretaciją galima ginčyti, duomenų skurdumu jo neapkal- 
tinsi. Veiksmo laiku jis pasirinko septynioliktojo šimtmečio 
vidurį, aiškiai norėdamas nukelti skaitytoją „atgal į įsčias“, į 

šlovingąją Respubliką, nors tuo metu ji buvo įsivėlusi į pra- 
žūtingus karus. Be to, karas - dėkingas fonas nuotykiniams 
siužetams. Sienkiewiczius taip pat pamėgino rekonstruoti 
septynioliktojo šimtmečio kalbą. Pavyzdžiu jam buvo senieji 
memuaristai, visų pirma Janas Chryzostomas Pasekas; mūsų 
autoriui pavyko sukurti tokį ryškų stilių, jog perskaitę trilo- 
giją moksleiviai kalbėdavosi tarpusavyje savita septyniolik- 
tojo šimtmečio lenkų kalba. 

Visose trilogijos dalyse pasakojami tos pačios herojų gru- 
pelės nuotykiai lenkų-kazokų kare (pirmasis tomas), lenkų- 
švedų kare (antrasis tomas) ir lenkų-turkų kare (trečiasis 
tomas). Tačiau kiekvienoje naujoje dalyje randame ir iki tol 
neregėtų personažų; taip pat pastebime, kad kai kurie pagrin- 
dinį vaidmenį ankstesniame tome vaidinę veikėjai pasitraukė 
į antrą planą ar kad buvusios antraeilės figūros išeina į avan- 
sceną. Trilogija primena Alexandre'o Dumas Tris muškietinin- 
kus, ir Sienkiewiczius noriai pripažindavo savo skolą šiam 
prancūzų rašytojui. Tačiau Sienkiewicziaus garbei reikia 
pasakyti, kad istorinės vizijos platumu jis smarkiai pranoko 
savo pavyzdį. Apskritai trilogija — tai romanų apie karinius 
nuotykius ciklas su derama meilės ir stebuklingų pabėgimų 
doze. Jų tempas spartus. Pagrindiniai herojai - tai didvyriški 
vyrai ir moterys, su kuriais tapatinasi skaitytojas. Beveik 
nuolatos jaučiama įtampa, nors dramatiškas scenas neretai 
keičia humoristinės. Iš komiškųjų personažų ryškiausias po- 
nas Zagloba, senas, vienaakis, storapilvis bajoras, it kamanė 
be perstojo dūzgiantis savo juokus, pilnas išmonės pagyrūnas 
ir bailys, nors nestokojantis klastos ir įvarytas į kampą galin- 
tis atlikti net žygdarbį. Yra ir liesas, septynių pėdų aukščio, į 
Don Kichotą panašus lietuvis riteris Lionginas Podbipienta, 
prisiekęs išsaugoti skaistybę, kol vienu kirčiu nenukirs trijų 
totorių galvų. Negudrūs skaitytojai taip smarkiai tapatinda- 
vosi su trilogijos herojais, jog net nelaikė jų autoriaus vaiz- 
duotės kūriniais. (Kartais kas nors užsakydavo mišias už per- 
sonažo, kuriam Sienkiewičius pagaliau leisdavo žūti mūšio 
lauke, vėlę!) Plačios Ukrainos stepės iš Ugnimi ir kalaviju pri- 
mena Didžiąsias Amerikos Lygumas tais laikais, kai visa teisė 
priklausė ginklui. Dar „Laiškuose iš Amerikos“ Sienkiewi- 
czius yra palyginęs prerijų ir senosios Respublikos pakraščių 

gyvenimą, o trilogijoje esama šiokio tokio panašumo į kaubo- 
jų ir indėnų istorijas. 

Tačiau pozityvistų būta rimtų žmonių. Jie ieškojo trilogijoje 
tikslaus istorinių įvykių atspindžio; o tai, ką rado, tik patvir- 
tino jų nepasitikėjimą istorine tematika. Reikia pažymėti, kad 
Sienkiewiczius pertvarkė septynioliktąjį šimtmetį pagal savo 
paties ir skaitytojų skonį. Kazokų karai buvo klasiniai karai, — 
Sienkiewiczius juos tokiais ir pavaizdavo, - nukreipti prieš len- 
kų didikus, kurių interesai kirtosi su valstybės interesais. To- 
dėl karaliaus negalima kaltinti už tai, kad jis nerėmė didikų. 
Pasak kai kurių istorikų, lenkų kariuomenės vadas kunigaikš- 
tis Jeremis Wišniowieckis buvo atstumiantis, žiaurus tipas, 
vykdęs kvailą politiką. Sienkiewicziaus kūrinyje jis pavaiz- 
duotas dievobaimingu riteriu, Kristaus ir Vakarų civilizacijos 
gynėju. Ukrainiečių maištininkų vadas Bohdanas Chmelnickis 
iš tikrųjų buvo kur kas didesnė asmenybė, negu jį matome 
menkinančiame Sienkiewicziaus portrete. Nors autorius aki- 
vaizdžiai žavisi laukiniu ir drąsiu kazoku (Bohunu), apskri- 
tai jo personažai — tai arba „geri vaikinai“ (lenkai), arba „blo- 
gieji“ (ukrainiečiai) - visa tai puiku, tačiau tik dėl literatūrinės 
sėkmės. Tvane intelektualiausios visuomenės grupės, visų 
pirma protestantai, arba visai nepakliūna į romano puslapius, 
arba jiems suteikiamas išdavikų, švedų kolaborantų vaidmuo. 
Sienkiewicziaus idealas - tai pamaldus, sveikas Romos katali- 
kų tikybos kareivis, neslegiamas idėjų naštos, užtai pasižy- 
mintis neeiliniais fechtavimo, girtuokliavimo ir mylėjimosi 
gabumais. Visa tai pastebėjo kandų kritikos straipsnį apie 
Sienkiewiczių parašęs Bolestawas Prusas, kartu pažymėjęs, 
kad pagrindinis herojų užsiėmimas - karas romane vaizduo- 
jamas tartum pasakoje. Nukapojamos galvos ir rankos, su- 
kraunamos krūvos lavonų, bet kraujas - visai ne kraujas, grei- 
čiau mėlynių sultys; o narsusis riteris Podbipienta, kurį Prusas 
vadina vaikščiojančia giljotina, vis laiko pamaldžiai įsmeigęs 
akis į dangų. Labai panašu, jog visi šie priekaištai trilogijai 
tėra „šaudymas iš patrankos į žvirblius“, kadangi Sienkiewi- 
czius įvykdė tai, ką buvo nusibrėžęs: pateikė skaitytojams 
spalvingą skaitalą ir „paguodė jų širdis“. Kita vertus, pagarba 
ar panieka Sienkiewicziui ilgai Lenkijoje buvo politinės orien- 
tacijos rodiklis. Apskritai jo kūriniai stiprino konservatyviąją 

pasaulėžiūrą. Jo poveikio visuomenei nėra net su kuo paly- 
ginti; užtenka prisiminti tokį pavyzdį: pogrindžio kariai per 
Antrąjį pasaulinį karą savo slapyvardžiais pasirinkdavo Sien- 
kiewicziaus herojų vardus. 

Šlovę Vakaruose Sienkiewicziui daugiausia užtikrino ro- 
manas apie senovės Romą - (uo vadis? (1896). Pavyzdžiui, 
prancūzų leidybos istorijoje jis figūruoja tarp didžiausių visų 
laikų bestselerių. Romane supriešinama smunkanti, bet ryš- 
kiai pavaizduota pagoniška imperija Nerono valdymo laikais 
ir kilni, nors šiek tiek blyški pirmųjų krikščionių bendruo- 
menė katakombų ir kankinysčių epochoje. Imperatoriaus Ne- 
rono beprotybei ar lepiam elegantiškojo Petronijaus reliaty- 
vizmui lemta žlugti, „o Šv. Petro bazilika iki šiol viešpatauja 
pasauly“. Be abejo, Sienkiewiczius, panašiai kaip ir savo trilo- 
gijoje, daug nuveikė, gaivindamas istorines klišes, bet jo Roma 
atrodo kažkaip jau per daug supaprastinta. Dvidešimtojo am- 
žiaus kritikas Stanistawas Brzozowskis rašė, jog, norint įsi- 
tikinti šio Nobelio premiją Sienkiewicziui pelniusio romano 
paviršutiniškumu, pakaktų palyginti jį su Cypriano Norwido 
poema (Ouidam. 

Romane Kryžiuočiai (Krzyžacy, 1900) vėl grįžtama į Lenkijos 
praeitį. Jis nukelia skaitytoją netgi į dar senesnius laikus negu 
trilogija - į penkioliktojo šimtmečio pradžią, kai pačiai tiek 
Lenkijos, tiek Lietuvos Didžiosios Kunigaikštystės egzisten- 
cijai grasino Teutonų ordinas. Bolestawas Prusas nebuvo vie- 
nintelis rimtai susirūpinęs vokiškuoju nacionalizmu ir prieš 
slavus nukreiptais šūkiais. Dešimtmečiai iki Pirmojo pasauli- 
nio karo liudijo nesiliaujantį imperialistinių vokiečių svajonių 
augimą, ir Sienkiewiczius kai kuriuose trumpesniuose kū- 
riniuose tiesiogiai rašė šia tema. Kryžiuočiuose jis panaudojo - 
ir sutvirtino - amžiais lenkų vaizduotėje glūdėjusį archetipą. 
Vaizduodamas teutonų karių-vienuolių, atsiplėšusių gabalą 
žemės Rytų Prūsijoje, puikybę, rasinius prietarus ir žiaurumą, 
autorius neprasilenkė su istoriniais duomenimis. Pasakojimas 
pasiekia kulminaciją didžiausio kada nors lenkų ir lietuvių 
kovoto Griunvaldo (Tanenbergo) mūšio 1410 metais scenose. 
Čia Sienkiewiczius taip pat nenutolo nuo istorinių doku- 
mentų, tad faktų interpretacija šiame romane yra priimtinesnė 
negu trilogijoje. Nelytėti miškai, kuriuose gyvena, medžioja 


348 


Pozityvizmas 


ir kariauja jo herojai, tikriausiai bus išaugę iš sudėtinio Lie- 
tuvos girių ir Amerikos Vakarų pakrantės sekvojų miškų pa- 
daryto įspūdžio. 

Vis dėlto Sienkiewiczius neapsiribojo istorinėmis temomis. 
Romane Be dogmos (Bez dogmatu, 1891), parašytame rafinuoto 
aristokratų kilmės Žmogaus dienoraščio forma, bandoma pa- 
vaizduoti fin de siėcle nusiminimą, kylantį iš netikėjimo niekuo 
ir beprasmybės jausmo. Kūrinio herojus Plošovskis, meno ir 
literatūros žinovas, pats negalįs kurti ir stokojąs valios gyventi, 
yra įsitikinęs, kad jo intelektualinio grakštumo ir estetinio 
pasitenkinimo pasaulis jau pasmerktas pražūčiai. Iš tikrųjų 
Sienkiewiczius sekė prancūzų rašytojo Paulio Bourget, kuris 
dar gyvas tėvynėje buvo skelbiamas Balzacui ir Flaubert'ui 
lygiu romanistu, pėdomis. Bourget gynė tradicines buržuazines 
vertybes nuo jaunosios kartos agnosticizmo - jo supratimu, 
dorovinio pakrikimo šaltinio; tokias pažiūras ypač propagavo 
savo romane Apaštalas (Le Disciple, 1889). Bourget įžvelgė gi- 
miningą Sienkiewicziaus sielą, ir prancūziškas Be dogmos 
vertimas išėjo su jo įvadu. Be abejonės, Sienkiewiczius savo 
personažo nelaikė teigiamu herojumi, vis dėlto keletas de- 
vynioliktojo amžiaus paskutinio dešimtmečio lenkų „dekaden- 
tų“ buvo kurį laiką linkę su juo tapatintis. Apskritai Be dogmos 
turėjo gana trumpalaikę vertę, panašiai kaip ir kitas romanas 
iš šiuolaikinio gyvenimo, Polanieckių šeima (Rodzina Potanieckich, 
1895), kuriame Sienkiewičius bandė šlovinti miesčioniško gy- 
venimo būdo džiaugsmus: Polanieckis, aristokratų kilmės bur- 
žua, darantis pinigus nelabai švariomis spekuliacijomis, savo 
finansinius sugebėjimus derina su įsitikinimu, jog tarnauja Die- 
vui ir Tėvynei. Kitaip nei pažangusis pozityvistų kapitalistas, 
jis priešinasi bet kokiems nusistovėjusios tvarkos pakeitimams. 
Pažangiosios inteligentijos palaikytas dideliu įžeidimu, šis 
romanas ženklino draugiškų Sienkiewicziaus santykių su 
Tautinių demokratų partijos ideologija ir jos kapitalistinės 
gerovės carinės Rusijos „globoje“ programa atnaujinimą. 

Aukštą Sienkiewicziaus vietą lenkų literatūroje didele da- 
limi nulėmė jo puikus kalbos jausmas. Nemažai jo sakinių ci- 
tuojama žodynuose kaip taisyklingos kalbos pavyzdžiai. Tur- 
būt tiksliausiai Sienkiewicziaus trūkumus viename savo laiškų 
apibūdino Orzeszkowa: 

Kalbant apie mane, mūsų su Sienkiewiczium prigimtys visiškai prie- 
šingos. Jei aš ir atėjau į pasaulį su kūrybiniais gabumais, tai su labai 
vidutiniškais, o tą kibirkštėlę įpūtė nemenki intelektualiniai gabumai ir 
dideli emociniai, net gal vienai širdžiai per dideli. Visiškai priešingai ne- 
gu jam. Tad visada galvojau, kad sudėjus dvi mūsų individualybes į vieną 
išeitų puikus rašytojas! 


Kiti prozininkai 


Adolfas Dygasinskis buvo pozityvistas ir mokslo garbin- 
tojas. Pagal profesiją mokytojas, jis, atrodo, labiau už bet kurį 
kitą savo amžininką vertino natūralizmą ir kaip literatūrinę 
techniką, ir kaip filosofiją. Apsakymuose bei romanuose 
Dygasinskis rėmėsi neblogu lenkiškos provincijos dvarų ir 
kaimų pažinimu. Jo kūrybos puslapiuose netrūksta mėgsta- 
miausio bajorijos užsiėmimo - medžioklių, su visomis taisyk- 
lėmis bei apeigomis. Šis natūralistas, linkęs tarp žmonių ir gy- 
vūnų tiesti tiltus, neretai laukų ir miškų būtybes apdovanoja 
kone žmogiška psichika ir perkelia pasakojimo perspektyvą 
nuo žmogaus į gyvulį. Dėl šios priežasties kritikai lygindavo 
jį su Kiplingu. Paskutinį veikalą Gyvenimo puota (Gody žycia, 
1902), savotišką poemą proza, šlovinančią nesutramdomą gam- 
tos veržlumą, jis parašė įmantria, labai stilizuota bei ritmiška 
kalba, už kurią nusipelnė jaunesnės „modernistų“ kartos ap- 
lodismentų. 

Vienos austrų šeimų, kurios persikėlė į Galiciją ir greitai su- 
lenkėjo, palikuonis Janas Lamas garsėjo Lvove kaip žurnalistas 
ir sąmojingas provincijos kronikininkas. Rytinėje, Austrijos 
valdomoje Galicijos dalyje Lamas buvo tuo, kuo Prusas Var- 
šuvoje. Meistriškai įvaldęs feljetono žanrą, jis rašė ir romanus, 
kuriuose satyros strėles nukreipdavo į smulkius valdininkus 
austrus, čekus bei lenkus: Panelė Emilija, arba Capovicų aukštuo- 
menė (Panna Emilia, czyli wielki šwiat Capowic, 1869) ir Tuščios 
galvos (Gtowy do poztoty, 1873). Šis neeilinis, labai talentingas 
ir drąsus (1863 metais jis perėjo sieną, idant prisijungtų prie 
sukilėlių) žmogus, tragiška asmenybė, stengdamasis prisitaiky- 
ti prie tvankios provincijos aplinkos, apleido savo talentą, kurį 
netrukus sunaikino alkoholizmas ir nuolatinė gili depresija. 


350 


Pozityvizmas 


Besikartojančios trėmimų bangos daugelį lenkų nubloškė į Adam Szymanski 
Sibirą. Tarp jų buvo gamtos mokslų srityje išsilavinusių žmo- (1852-1916) 
nių, todėl lenkų indėlis į Sibiro tyrinėjimus buvo didžiulis. 
Pavyzdžiui, jaunas zoologijos profesorius Benedyktas Dy- 
bowskis (ištremtas septintajame dešimtmetyje) tyrinėjo po- 
vandeninę Baikalo ežero fauną (3300 pėdų gylyje) ir atrado 
daug iki tol nežinomų rūšių, už kurias Rusijos geografų drau- 
gija jį apdovanojo aukso medaliu. Taip pat jis atliko vertingų 
Kamčiatkos genčių lingvistinių ir etnografinių tyrimų. Geo- 
logas Aleksandras Czekanowskis, ištremtas po 1863 metų su- 
kilimo, aprašė iki tol nepasiekiamas sritis. Šis ekspedicijų į 
Užpoliarę organizatorius taip pat pelnė Rusijos geografų drau- 
gijos aukso medalį už Angaros upės pakrančių paleobota- 
nikos tyrinėjimus. Be to, jis sudarė pirmąjį tungusų kalbos žo- 
dyną. Janas Czerskis (tiesiai iš Vilniaus gimnazijos įstojęs į 
1863 metų sukilėlių gretas) buvo savamokslis tyrinėtojas. Jis 
nuodugniai ištyrė geologinę Baikalo struktūrą, pirmasis įsi- 
skverbė į Janos, Indygirkos ir Kolymos upių baseinus ir atra- 
do kalnų grandinę, kuri šiandien vadinama jo vardu. Jis buvo 
tris kartus apdovanotas Rusijos geografų draugijos aukso 
medaliu. Bronistawas Grąbczewskis, 1863 metų tremtinio sū- 
nus, įstojo į rusų kariuomenę ir užsitarnavo generolo laipsnį. 

Jis vadovavo mokslinėms ekspedicijoms, tyrusioms Turk- 
mėniją, Pamyrą, Hindukušą ir šiaurinį Tibetą. 

Adamo Szymanskio Škicai (Szkice, 1887), vos tik juos paskel- 
bus, kaip galima buvo tikėtis, sukėlė didžiulį susidomėjimą, 
nes rėmėsi autentiška Sibiro tremties patirtimi. Škicai — tai 
apsakymų rinkinys apie tai, kaip tipiškiems lenkų tremti- 
niams pavyko susigyventi su atšiauriu klimatu, primityviu 
šiaurinio Sibiro gyventojų mentalitetu ir savo pačių nostalgija. 

Sibiro temą kur kas nuodugniau išrutuliojo kitas rašytojas, Wactaw 
priklausęs jaunesnei kartai. Kilmingos, 1863 metų sukilimo Sieroszewski 
sužlugdytos šeimos palikuonis Wactawas Sieroszewskis tapo A 
paprastu Varšuvos darbininku. Septyniolikos metų įsijungė į 
socialistų judėjimą. Suimtas už politinę veiklą, dvejus metus 
praleido kalėjime, po to 1880-aisiais buvo ištremtas į šalčiau- 
sią Sibiro sritį - Jakutiją. Šis sumanus ir energingas Žmogus 
du kartus mėgino pabėgti iš Sibiro, ir abu - nesėkmingai. Ta- 
čiau šio regiono aprašymas rusų kalba, Jakutai (Jakuty, 1896), 

pelnė jam Rusijos geografų draugijos aukso medalį ir laisvę. 
Pamažu jis pradėjo literatūriškai apdoroti savo nuotykius; jo 
romanus ir apsakymus, turinčius ryškų autentiškumo ant- 
spaudą, publika noriai skaitydavo, ypač jaunimas - kartu su 
apysakomis apie indėnus. Sieroszewskio kūrybinis palikimas 
gausus. Romanai Girių pakraščiuose (Na kresach lasėw, 1894), 
Rištau (Risztau, 1899), Pabėgimas (Ucieczka, 1904) parašyti pa- 
čiais jo kūrybinio pakilimo metais. Socialistų stovyklos kovo- 
tojas 1905 metų revoliucijoje, 1914-1915-aisiais Pilsudskio le- 
giono kareivis, Sieroszewskis vėliau (1918-1939) tapo labai 
svarbia figūra nepriklausomos Lenkijos literatūriniame gyve- 
nime, visų buvo laikomas garbintinu „veteranu“. Turbūt tva- 
riausia Sieroszewskio kūrybos dalis - faktais paremti repor- 
tažai. Juose gausu vertingų pastabų apie politinių kalinių 
dalią. Rašytojas taip pat aistringai domėjosi vietinių gyventojų 
papročiais ir tradicijomis, buvo geras gamtos stebėtojas. Savo 
atsiminimuose Už poliarinio rato (Za kotem polarnym, 1926) jis 
pasakoja apie pabėgimą iš Verchojansko Jakutijoje: sukoręs 
apie 1200 kilometrų negyvenamais tyrais, pasiekė Ledinuotąjį 
vandenyną. Sugavę jį už bausmę perkėlė į Kolymską. 
Kilmingos vokiečių naujakurių šeimos Lietuvoje palikuonis 


Weyssenhoff |6zefas Weyssenhoffas didesniąją gyvenimo dalį skyrė džen- 


(1860-1932) 


telmenui pritinkantiems dalykams, būtent aukštuomenės gy- 
venimui, medžioklei ir užsienio kelionėms į visas tais laikais 
madingas Vakarų Europos vietas. Ankstyvuosiuose eilėraščiuo- 
se jis atidavė duoklę žydrai jūrai ir baltoms Graikijos šven- 
tovėms. Vėliau išleido romaną Zygmunto Podfilipskio gyvenimas 
ir idėjos (Žywot i mysli Zygmunta Podfilipskiego, 1898), laikytą 
labai vykusia lenkų „aukštuomenės“ satyra, demaskuojančia 
maniją garbinti viską, kas ateina iš Vakarų Europos, ir niekin- 
ti viską, kas lenkiška. Podfilipskis yra silpnaprotis, tačiau la- 
bai taktiškas ir mokantis gausybę skeptiškų, elegantiškų posa- 
kių apie visus Žmogiškus reikalus. Jo žinios apie tai, kokius 
kaklaraiščius dera ryšėti ar kaip elgtis įvairiomis aplinkybė- 
mis, begalinės. Jis nėra visiškai abejingas žmonijai, nes norėtų 
perteikti palikuonims savo filosofiją, kad bergždžia ko nors 
rimtai siekti. Nesame visiškai tikri, ar kurdamas Podfilipskio 
personažą Weyssenhoffas iki galo suvokė, ką darąs. Šiaip ar 
taip, greičiausiai dėl paties autoriaus neaiškios mąstysenos, 

tai geriausias Weyssenhoffo romanas. Kiti gana dažnai atrodo 
rašyti paties Podfilipskio. Lenkiško dvaro buvusioje Lietuvos 
Didžiojoje Kunigaikštystėje aplinka juose vaizduojama be 
deramo atsiumo. Weyssenhoffui geriausiai sekasi rašyti apie 
savo tikrąją aistrą - medžioklę gimtojo krašto giriose. Jo vėly- 
voji proza darėsi vis labiau ideologizuota, skelbianti turtingų 
žemvaldžių konservatyvių politinių įsitikinimų dogmas. 


Poezija 


technika, nei pozityvistinė panieka romantiškai pasaulėjautai 
nesąlygojo poezijos pagyvėjimo, ir antrojoje devynioliktojo 
šimtmečio pusėje ji patyrė pastebimą nuosmukį. Populiarumo 
susilaukė nedideli, tikroviški gyvenimo vaizdeliai ar eiliuotos 
istorijėlės. Poezija pakluso racionalumo reikalavimams, o jos 
sakiniai dažnai niekuo nesiskirdavo nuo rimuotos prozos. Ei- 
lių skambumo siekta pačiu banaliausiu būdu: taikant nuolat 
pasikartojančias chorėjines, jambines ar amfibrachines eilia- 
vimo schemas. Net labai talentingus poetus varžė tokia nedė- 
kinga aplinka, ir jie dažnai skųsdavosi esą pasmerkti gyventi 
„nepoetiškais laikais“. 

Adamas Asnykas, laikomas geriausiu to laikotarpio poetu, 
buvo kilęs iš smulkaus bajoro, sukilėlių kareivio, praleidusio 
porą priverstinės tremties metų Sibire, po to tapusio klestinčiu 
verslininku Lenkijoje, šeimos. Jaunasis Adamas studijavo 
Varšuvos medicinos akademijoje. Po trumpo įkalinimo už po- 
litinę veiklą 1860 metais jis pabėgo į užsienį. Negalėdamas 
grįžti į Rusijos okupuotą Lenkijos dalį dėl savo politinės veik- 
los 1863 metais, jis įgijo filosofijos daktaro laipsnį Heidelbergo 
universitete ir likusį gyvenimą praleido Austrijai priklausiu- 
sioje Lenkijos dalyje - iš pradžių Lvove, paskui Krokuvoje. 
Tai nesutrukdė jam apkeliauti visą Europą ir net aplankyti 
Šiaurės Afriką, Indiją bei Ceiloną. Asnykas neabejotinai buvo 
romantikų, visų pirma Stowackio, mokinys; tačiau tenkinosi 
kuklesnėmis, mažesnėmis formomis, kartais atrodančiomis 
gana proziškai, nes iš tikrųjų jos ne itin skyrėsi nuo rimuotų 


353 


Adam Asnyk 
(1838-1897) 


Maria 
Konopnicka 
(1842-1910) 


AŠTUNTAS SKYRIUS 


filosofinių ar net mokslinių diskursų. Turbūt geriausi jo eilė- 
raščiai yra tie, kuriuos įkvėpė Tatrų kalnai. Tatrai pradėti akty- 
viau tyrinėti aštuntajame devynioliktojo amžiaus dešimtmety- 
je, kai buvo įveiktos kelios iki tol nepasiekiamos viršukalnės. 
Šimtmečio pabaigoje kalnai traukė rašytojus kaip nauja tema. 
Pats Asnykas, aistringas alpinistas, buvo vienas pirmųjų Tatrų 
draugijos narių. Šis žurnalistas, leidėjas, įvairių draugijų na- 
rys turėjo daug užsiėmimų, o jo poetinis populiarumas nuolat 
didėjo. Keliems trumpiems jo eilėraščiams apie meilę ir gamtą 
buvo pritaikyta muzika. 

Trisdešimties sonetų cikle Virš gelmių (Nad gtębiami), pa- 
rašytame 1880-1894 metais, kalnų gamtovaizdis sulydomas su 
dėstoma autoriaus filosofine sistema. Pastarąją smarkiai pa- 
veikė devynioliktojo šimtmečio mokslinis evoliucionizmas, 
idealistinė vokiečių filosofija ir galbūt kai kurios filosofinės 
Slowackio idėjos: nors judėjimas pagal nekintamus dėsnius 
būdingas visai iš atomų sudarytai visatai, už materijos esama 
dvasinės jėgos, kuri kreipia visus reiškinius tobulybės link ir 
taip aklam elementų šokiui suteikia prasmę. Asnyko filosofija 
tuose sonetuose labai primena Bolestawo Pruso idėjas. Pozi- 
tyvistai vertino pažangius Asnyko įsitikinimus ir dažnai ci- 
tuodavo vieną jo eilėraštį, kuriame sakoma, kad „gyvenime 
reikia eiti pirmyn, siekti naujo gyvenimo, o ne atkakliai puošti 
galvą nuvytusiais laurais“. Neabejotinai didžiausio kartos 
meistro Asnyko kūryboje esama panašumų į prancūzų parna- 
sininkus, kurie taip pat atidavė duoklę mokslinei tos epochos 
pasaulėžiūrai. Vis dėlto jo įtaka susilpnėjo, paskutiniame šio 
amžiaus dešimtmetyje iškilus „modernistams“, ir jo šlovė nie- 
kada nebeatgavo ankstesnio spindesio. 

Vienu metu apskelbta poete, verta užimti Parnase po „di- 
džiųjų romantikų“ ištuštėjusią vietą, Konopnicka turbūt mums 
įdomesnė kaip emancipuota moteris negu kaip poetė, nors kai 
kurie jos eilėraščiai pelnytai įtraukiami į kiekvieną antologiją. 
Ji gimė mažame miestelyje (Suvalkuose) teisininko J6zefo Wa- 
sitlowskio šeimoje, užaugo bajoriškoje aplinkoje. Būdama jau- 
na vienuolių laikomo pensiono Varšuvoje auklėtine, sutiko ki- 
tą būsimą rašytoją Elizą Pawtowską (vėliau Orzeszkową), ir 
jų draugystė ilgai nenutrūko. Jos keisdavosi laiškais, Orzesz- 
kowa palaikydavo bičiulę sunkiomis akimirkomis. Anksti iš- 

tekėjusi už daug vyresnio žemvaldžio, Konopnicka apsigy- 
veno dvare, pagimdė jam šešetą vaikų, o po to ėmė maištauti, 
paniekinusi visas dvaro normas persikėlė į Varšuvą ir pradėjo 
savarankišką karjerą. Būdama savamokslė, ji ryte rijo Mon- 
taigne'o, Johno Stuarto Millio, Buckle'o, Ribot ir kitų, taip pat 
lenkų pozityvistų kūrinius. Ji subrendo poezijai kaip tik tuo 
metu, kai pozityvistinis optimizmas nuslūgo ir vis ryškiau bu- 
vo jaučiami aštrūs klasiniai konfliktai. Konopnicka labai radi- 
kaliai kėlė į viešumą sunkią žemesniųjų klasių padėtį ir buvo 
gana arši antiklerikalė. Todėl jos literatūriniame kelyje netrū- 
ko kliūčių. Konservatoriai kaltino ją kursčius valstiečių maištą 
prieš ponus; dvasininkija vadino bedieve; ir net kai kurie 
liberalai kreivai žiūrėjo į jos nevaldomas emocijas. Ji susilaukė 
ypatingo carinės cenzūros dėmesio, o tai nelengvino padėties. 

Daugelis Konopnickos eilėraščių - tai noveliukės apie sun- 
kią prispaustųjų padėtį; ji taip pat bandė plunksną kurdama 
prozinius apsakymus šia tema, ir gana sėkmingai. Tačiau jos 
lyriką gadina monotoniškas silabotoninis ritmas; ji dažnai 
cituojama, norint pademonstruoti nepageidaujamą taisyklin- 
gai kirčiuotų pėdų metro lenkų poezijoje efektą. Tačiau kai 
kurie eilėraščiai, kurių raudotojiška gaida yra atėjusi iš liau- 
dies dainų, nusipelno vietos šalia autentiškos anoniminės 
liaudies poezijos. Apskritai Konopnicką galima pavadinti 
„populistine“ poete, ypač dėmesinga tai Lenkijai, kuri skiriasi 
nuo išsilavinusių aukštesniųjų klasių Lenkijos. Jos jaudinantys 
apsakymai apie valstiečių, darbininkų ir žydų gyvenimą iki 
šiol įeina į privalomą mokyklinių skaitinių programą. Se- 
natvėje ji kokias dvi dešimtis metų rašė epinę poemą Ponas 
Balceris Brazilijoje (Pan Balcer w Brazylji, 1910). Savo forma (pa- 
rašyta oktavomis) ši poema seka tokių lenkų poetų kaip Kra- 
sickis ar Slowackis išpuoselėta tradicija. Tema jos laikais buvo 
labai aktuali, nes minios lenkų valstiečių kėlėsi į abi Ameri- 
kas, ojų dalia Brazilijoje, kur teko kirsti nelytėtus, neįžengia- 
mus miškus, greičiausiai buvo pati sunkiausia. Konopnicka 
keletą kartų keliavo po Vakarų Europą ir gerai pažinojo žiau- 
rias valstiečių migracijos sąlygas. Jos poemos herojus ponas 
Balceris - tai kuklus kaimo kalvis. Oktavos metras, tarnavęs 
Tasso riteriškiems žygiams vaizduoti, pagal Konopnickos su- 
manymą turėjo perteikti netgi dar žiauresnius naujųjų laikų 

mūšius. Išskyrus kelias ryškesnes vietas, visas veikalas dau- 
giau liudija didelį Konopnickos jautrumą socialinėms proble- 
moms negu literatūrinį talentą. Jos poetiniai pasiekimai kai 
kuriais atžvilgiais giminingi Orzeszkowos prozai. Kadangi 
Konopnickos poezija ir apsakymai lengvai suprantami net 
neišsilavinusiam skaitytojui, jos kūriniai po mirties buvo nuo- 
lat pakartotinai leidžiami milijoniniais tiražais. 

Priešingai negu Asnykas ir Konopnicka, Felicjanas Falens- 
kis buvo laikomas antraeile figūra. Santykinis pripažinimas 
jį pasiekė tik senatvėje. Daugelis jį pažinojo tik kaip Marijos 
Trębickos, susirašinėjusios su Cyprianu Norwidu, vyrą; Nor- 
widui (kadaise Falenskio moksladraugiui Varšuvoje) Trebicka 
visų pirma buvo draugė ir jo meilės Marijai Kalergis reikalų 
patikėtinė. Tačiau paties Falenskio taip pat būta įdomaus poe- 
to. Jis kūrė eiliuotas pjeses, atspindinčias platų intelektualinį 
akiratį. Šis eruditas, meistriškas Edgaro Allano Poe, Hanso 
Christiano Anderseno ir E.T.A. Hoffmanno vertėjas galėdavo 
metų metais versti į lenkų kalbą įvairių kitataučių poetų kū- 
rybą ar eiliuoti kai kurias Senojo Testamento knygas. Jo gy- 
venime anksti pasireiškė svetimumas visuomenei, kilęs iš la- 
bai aktyvaus jo tėvo bendradarbiavimo su carine valdžia. 
Falenskiui nusisekė keletas eilėraščių apie Tatrų kalnus, kur 
vaizdų sistema atrodo jaudinančiai šiuolaikinė, ir trumpos 
epigramos, pavadintos graikišku vardu: Meandrai (Meandry, 
1892). Graikija jį žavėjo ir kaip dramaturgą - savo Altėjoje 
(Althea) jis ėmėsi Meleagro ir Atalantės temos (kaip Swin- 
burne'as Anglijoje). Ironiškas ir kupinas kartėlio Falenskis 
nepritapo prie to meto literatūrinės aplinkos, o kartą išliejo 
nepasitenkinimą publika viešai sudeginęs visus neparduotus 
pirmojo poezijos rinkinio Žiedai ir spygliai (Kwiaty i kolce) to- 
melius, beje, išleistus savo paties lėšomis. 

Wiktoras Gomulickis gimė mažame miestelyje (Ostrolen- 
koje) pasiturinčio matininko šeimoje, lankė gimnaziją Varšu- 
voje, po to studijavo teisę Vyriausiojoje mokykloje. Kaip tik 
Varšuvoje jis pradėjo sėkmingą literatūrinę karjerą. Rašė poe- 
ziją, romanus, apsakymus ir kritikos straipsnius, vertė Puški- 
ną, Nekrasovą, Victorą Hugo, Musset (paminėjome tik keletą). 
Nors dailiu formos glaustumu Gomulickis artėjo prie pran- 
cūzų parnasininkų, pirmiausia jis liko kasdieninio Varšuvos, 

ypač vienos jos dalies - numylėto senamiesčio, gyvenimo 
„vaizdų“ poetas. Neperžengdamas priimtų stilistinių konven- 
cijų, rašydamas tokia pat skaidria ir suprantama kaip prozos 
kalba, jis sugebėjo beveik fotografiškai pagauti daugybę smul- 
kių Varšuvos gatvėse nusižiūrėtų detalių: štai jis vaizduoja se- 
ną žilaplaukę moterį, einančią su vandens ar pieno ąsočiais, 
arba kavinę, kurioje pagyvenusi prancūzė dama amžinai tūno 
skaitydama laikraščius, arba paukščius, čiulbančius savo nar- 
veliuose pastogėje, ar senus batsiuvius, ar išėjusius į pensiją 
valdininkus. Gomulickio eilėraščiuose esama švelnumo, su- 
mišusio su liūdesiu bei šypsena, o pro banalybes neretai gali 
pamatyti aukštus ir didingus dalykus. Viename gražiausių jo 
eilėraščių „El mole rahmim“ vaizduojamos žydų vestuvės, 
švenčiamos pilkame ir purviname kieme. Stebinčiam apeigą 
poetui ši bjauri aplinka, suskambus religinei giesmei, virsta 
nuostabiu slėniu su Libano kalnais tolumoje. Jis išvysta var- 
gingus ceremonijos dalyvius pavirtus to slėnio gyventojais iš 
Pranašų laikų: „O žvaigždės spindėjo it aukso menora.“ 

Paminėjome čia tiktai keletą poetų, toli gražu neapimdami 
ilgo sąrašo tų, kurie buvo vertinami, leidžiami ir analizuojami 
literatūros kritikų. Tačiau tie kiti vardai šiandien priklauso 
specialistų telankomai sričiai. 

„Jaunoji Lenkija“ 


Istorinės žinios 


Kuo labiau artėjame prie mūsų laikų, tuo sunkiau darosi 
aprašyti prieštaringas sroves, formavusias Europos gyvenimą 
epochoje, kuri daugeliu atžvilgių dar nepasibaigė. Devynio- 
liktojo šimtmečio pabaigos Europa džiaugėsi taika ir gerove, 
tačiau už audringai besivystančio kapitalizmo slėpėsi destruk- 
tyvios jėgos, ir jautresnieji protai tai suvokė. Mums reikia iš- 
siaiškinti naujo požiūrio į tikrovę bei meną, vienu metu pasi- 
reiškusio įvairiose Europos šalyse, nepaisant jų akivaizdžių 
ekonominio ir socialinio vystymosi skirtumų, atsiradimo pas- 
laptį. Ar bandysime aiškinti tai abipusiu „užkratu“, ar „natū- 
ralia raida“ veikiant vietinėms sąlygoms, ar tiesiog priskirsi- 
me neapibrėžiamam Zeitgeist, tikrovė yra tokia, kad panašios 
tendencijos Prancūzijoje, Vokietijoje, Lenkijoje bei Rusijoje pa- 
sireiškė maždaug tuo pačiu metu. Padalytą Lenkiją veikė trys 
skirtingi ritmai, sklindantys iš trijų skirtingų sostinių: Vienos, 
Sankt Peterburgo ir Berlyno. Tačiau literatūroje jai pavyko su- 
lydyti kosmopolitines įtakas su nuosava tradicija ir šitaip su- 
kurti jai būdingą originalią stilistiką. Sąvoka „kosmopolitiz- 
mas“ čia tinka, nes Europos kultūra tais laikais, kai būdavo 
keliaujama be pasų, atrodė monolitinė, o prancūzų, rusų ar 
lenkų jaunimas mąstė apie tuos pačius lotynų bei graikų klasi- 
kus, skaitė tuos pačius vokiečių filosofus ir prancūzų poetus. 

Moderniąją lenkų literatūrą pradėjo kurti rašytojų karta, su- 
brendusi apie 1890 metus. Pavadinimas „Jaunoji Lenkija“ (Mlo- 
da Polska) kai kuriems šios kartos šaukliams buvo pritaikytas 
tik 1899 metais. Prieš tai juos vadino įvairiai - „dekadentais“, 

„Modernistais“. Lenkų mokslininkai, atrodo, sutinka, jog pa- 
vadinimas „Jaunoji Lenkija“, nukaltas „Jaunosios Skandina- 
vijos“ ar „Jaunosios Vokietijos“ pavyzdžiu, geriau atitinka 
naująjį reiškinį negu kuris nors kitas žodis su priesaga -izmas, 
vien jau dėl pastarųjų neapibrėžtumo. 

Lenkų literatūra, kaip ir daugelis kitų, šiandien tebetęsia 
apie 1890 metus prasidėjusius ieškojimus. Galima sakyti, kad 
maždaug 1885 metai (ši data paprastai laikoma devynioliktojo 
šimtmečio scientizmo krizės Prancūzijoje pradžia) žymi su- 
grįžimą prie romantinio maišto po kelių naivaus pasitikėjimo 
nesibaigiančiu buržuazijos progresu dešimtmečių. Iš pradžių 
naujam judėjimui atstovavo tik nedidelės bohemos grupelės. 
Šie maištautojai prieš „padoriąją visuomenę“ neturėjo jokios 
programos, išskyrus neigimą. Jie kovojo su pripažinta litera- 
tūra ir menu, skelbė parnasinės poezijos ir natūralistinės pro- 
zos pabaigą, politikoje sudarinėjo sąjungas su anarchistais ir 
vakarietišką civilizaciją laikė pasiekusia smukimo stadiją. 
Paryžiaus laikraštis Le Dėcadent 1886 metais aiškino: 

Gimęs iš be galo prisodrintos šopenhauerizmo civilizacijos, dekaden- 
tizmas nėra literatūrinė mokykla. Jo paskirtis — ne kurti. Jo užduotis - 
naikinti ir griauti visa, kas sena. [...] Būtų beprasmiška slėpti tą deka- 
dansą, iki kurio nusiritome. Religija, papročiai, teisingumas - viskas 
krypsta žemyn. 

Kadangi visa, kas nutikdavo Prancūzijoje, būdavo tuojau pat 
pamėgdžiojama Lenkijoje, vietinius maištautojus prieš utili- 
tarinius pozityvizmo idealus taip pat iš pradžių vadinta „de- 
kadentais“. Bet, žinoma, šis žodis per daug neaiškus, kad 
įstengtų užfiksuoti neprognozuojamus pasaulėjautos poky- 
čius. Žodis „simbolizmas“ nė kiek ne konkretesnis. Tų, kurie 
garbino Charles'į Baudelaire'ą, Rimbaud, Verlaine'ą, Mallar- 
mė, Jules'į Laforgue'ą, poezija nuo 1886 metų Pranzūzijoje pra- 
dėta vadinti „simbolistine“. Kaip tik 1886 metais Jeanas Mo- 
rėasas ir Gustave'as Kahnas ėmė leisti laikraštį, pavadintą Le 
Symboliste. Simbolistų vardas Prancūzijoje buvo taikomas ne 
meistrams, o antraeiliams poetams, ir jei tikėsime prancūzų 
literatūros istorikais, ši srovė 1900 metais išseko. Platesne 
prasme „simbolistais“ galima pavadinti daugybę devynio- 
liktajame ir dvidešimtajame amžiuje rašiusių poetų, o naujasis 
simbolių (correspondances) reikšmės poezijoje supratimas eina 

iš Baudelaire'o, kuris šį terminą pasiskolino iš Emanuelio 
Swedenborgo. Nors Lenkijoje būta rašytojų, laikytinų „simbo- 
listais“ šia platesne prasme, jie neskelbė „simbolistinių“ mani- 
festų; todėl, manau, būtų labai neteisinga jų vardu pavadinti 
šį skyrių. Tačiau tai, ką Arthuras Symonsas rašo savo knygo- 
je apie prancūzų simbolistus, visiškai tinka jų amžininkams 
lenkams: 


Tad čia, šiame maište prieš išoriškumą, prieš retoriką, prieš materialis- 
tinę tradiciją, šioje pastangoje išlaisvinti aukščiausią būtybę, viso, kas eg- 
zistuoja ir ką gali suvokti sąmonė, sielą, šiame uoliame laukime kiekvieno 
simbolio, už kurio gali pasirodyti daiktų siela, literatūra, sulinkusi po tiek 
nešulių, gal pagaliau išsilaisvins ir atgaus savo tikrąją kalbą. Išsilais- 
vindama ji prisiima dar sunkesnę naštą, nes prabildama į mus taip inty- 
miai, taip iškilmingai, kaip tik religija iki šiol kalbėjo, ji pati tampa savo- 
tiška religija su visomis sakralinio ritualo priedermėmis ir atsakomybe. 


Jeigu dekadentizmas ir simbolizmas būtų vienintelės etiketės, 
taikomos šiam chaotiškam judėjimui, viskas atrodytų papras- 
čiau, tačiau dėl pirmumo varžėsi ir kiti -izmai, kaip natūraliz- 
mas ir impresionizmas. Palyginti neilgaamžis kaip metodas, 
Ėmile'o Zola pritaikytas romanui, natūralizmas kaip pesimis- 
tinis požiūris į žmogų, laikomą biologinių ar socialinių aplin- 
kybių (savotiško biologinės kovos už būvį atitikmens) veikimo 
rezultatu, užderėjo žiaurumo ir gailesčio kupina literatūra, ir 
tik šimtmečių sandūroje pastebime jo poveikį Lenkijoje. Kaip 
literatūrinė technika, jis dažnai žengė greta impresionizmo — 
ir netenka stebėtis, kadangi rašytojo natūralisto manija rinkti 
detalius pastebėjimus gundė jį pasikliauti savo akimis ir taip 
prisijaukinti prabėgančius įspūdžius bei pajautas, o proto tvar- 
komą realybę pakeisti subjektyviais jutiminiais duomenimis. 
„Jaunosios Lenkijos“ judėjimą galima kildinti iš kelių vie- 
nišų, energingų individualybių, pirmiausia besidomėjusių 
poezija ir filosofija, novatoriškos veiklos. Jau 1887 metais Ze- 
nonas Przesmyckis (literatūrinis slapyvardis - Miriam) Varšu- 
voje leido literatūrinį žurnalą Žycie (Gyvenimas), pasižymėjusį 
nuosaikiu tonu, bet publikavusį nemažai tokių „laukinių“ poe- 
tų kaip Edgaras Allanas Poe, Baudelaire'as, Verlaine'as ir 
Swinburne'as, vertimų. Arthuro Rimbaud Girtas laivas, išvers- 
tas Przesmyckio ir paskelbtas 1892 metais, tapo literatūriniu 
įvykiu ir padėjo pagrindą dar vienam po Baudelaire'o šios 

kartos poetiniam mitui - Rimbaud. Kuklus mokslininkas Ed- 
wardas Porębowiczius nuo 1880 metų specializavosi romanų 
kalbose ir paskelbė puikių Provanso poezijos vertimų. Jo 
vėlesni keltų, germanų ir skandinavų liaudies dainų vertimai 
pateikė daug medžiagos keliems geriems poetams, tarp jų Bo- 
lestawui Lešmianui. Antonis Lange, pats būdamas puikus 
poetas, paskutiniojo amžiaus dešimtmečio pradžioje drauge 
su Zofija Trzeszczkowska išvertė ir išleido Baudelaire'o Pik- 
tybės gėles. Būta ir literatūros kritikų, populiarinusių naujas, 
iš simbolių tinklų išaustas dramas, ypač belgo Maurice'o Mae- 
terlincko (kurį kritikas Ignacas Matuszewskis vadino „fin de 
siėcle Shakespeare'u“). Henrikas Ibsenas taip pat susilaukė 
daug sekėjų. Tarp 1897 ir 1900 metų Krokuvoje nedidelis žur- 
nalas, pavadintas, kaip ir jo varšuviškis pirmtakas, Žycie, trau- 
kė tiek „Jaunosios Lenkijos“ (kaip tik šiame žurnale pirmą 
kartą nuskambėjo vardas „Jaunoji Lenkija“) teoretikus, tiek 
praktikus. Vėliau, tarp 1901 ir 1908 metų, jau minėto Zenono 
Przesmyckio leidžiamas puikus žurnalas Chimera tapo pagrin- 
diniu įsivyravusių naujovių propaguotoju. 

Tačiau klystume šį naują judėjimą laikydami vien tik li- 
teratūrine mada. Tai buvo tikra mokslinės pasaulėžiūros kri- 
zė, išgyvenama tų, kurie ją išpažino ir kurie ieškojo išeities 
filosofų, teikusių šiek tiek vilties individui, kūryboje. Arthurą 
Schopenhauerį ir Friedrichą Nietzschę publika mėgo todėl, 
kad, pirma, jie patarė individui išsiveržti iš pragariško nepakei- 
čiamo determinizmo rato; antra, skelbė individą savarankiška 
būtybe, visatoje kuriančia vertybes be metafizinės sankcijos. 
Lenkų skaitytojai pirmiausia išgirdo apie Nietzschę iš tada gar- 
saus danų kritiko Georgo Brandeso, kurio veikalai buvo ver- 
čiami į lenkų kalbą paskutiniojo dešimtmečio pradžioje, taip 
pat iš entuziastiškų atsiliepimų Ola Hanssono knygoje Jaunoji 
Skandinavija, kurios lenkiškas vertimas išėjo 1893 metais, ir ga- 
liausiai iš lenko Stanistawo Przybyszewskio, skleidusio žinias 
apie Nietzschę jau 1892 metais. Pirmoji knyga apie Nietzschės 
filosofiją (Marijos C. Przewoskos) pasirodė 1894 metais, o nuo 
1900-ųjų pradėta leisti jo veikalų vertimus. Į šį filosofų sąra- 
šą reikėtų dar įtraukti Maxą Stirnerį (1806-1856), šlovinusį 
„Aš“, išlaisvintą nuo bet kokių įsipareigojimų visuomenei, 
ir Eduardą von Hartmanną (1842-1906), kuris, derindamas 

Schopenhauerio ir Schellingo mokymus, sukūrė savo sistemą, 
pabrėžiančią pasąmonės (Das Unbewuste) svarbą. Dešimtmetį 
prieš Pirmąjį pasaulinį karą buvo verčiamas ir komentuojamas 
Henri Bergsonas ir Serenas Kierkegaard'as. Jei dar prisimin- 
sime socialistinį judėjimą, atnešusį kartais paviršutinišką, 
kartais gilesnį Feuerbacho, Marxo ir Engelso veikalų pažini- 
mą, turėsime pilną vaizdą tos daugiabriaunės intelektualinės 
agresijos, kuri užgriuvo jaunuosius Lenkijos protus. Kur kas 
sunkiau atsekti rusų minties įsiveržimo kelius. Jos įtaka ap- 
siribojo Rusijos okupuota Lenkijos dalimi, kadangi žmonės iš 
austrų ar vokiečių zonos nesuprato rusiškai, ir jeigu jie skaitė, 
pavyzdžiui, Dostojevskį, tai tik išverstą į vokiečių kalbą. Be 
to, jei ir būta kokios nors intelektualinės giminystės su rusų 
amžininkais, nedaugelis lenkų tai viešai pripažindavo dėl 
nerašyto elgesio kodekso. Tačiau išimčių būta: svarbiausias to 
meto literatūros kritikas Stanistawas Brzozowskis domėjosi 
rusų literatūra ir sekė visus joje vykstančius reiškinius iki pat 
savo mirties 1911 metais; Marianas Zdziechowskis, pesimis- 
tinės Schopenhauerio filosofijos šalininkas, laikė pesimizmą 
būtinu atnaujintos krikščionių religijos bruožu ir jautė gimi- 
nystę su rusų filosofu Vladimiru Solovjovu, kurį didžiai ver- 
tino. Reikėtų paminėti dar vieną su Zdziechowskiu susijusį 
to meto judėjimą - vadinamąjį „modernizmą“ pačioje Romos 
Katalikų Bažnyčioje. Religinis modernizmas, akcentuojantis 
subjektyviąją patirtį, kurio pagrindinis atstovas Prancūzijoje 
buvo Loisy, Lenkijoje turėjo gynėją Zdziechowskį, net po to, 
kai Roma jį 1907 metais ekskomunikavo. 

Be šių užsieninių literatūrinių ir filosofinių įtakų, naująjį ju- 
dėjimą Lenkijoje formavo vietinė situacija bei tradicijos. Nors 
pozityvistų karta kaip tik tada leido savo brandžiausius kūri- 
nius, vis dėlto paskutiniajame devynioliktojo ir pirmajame 
dvidešimtojo amžiaus dešimtmetyje pozityvizmas jauniesiems 
atrodė kaip pralaimėjimo atspindys. Jie prikaišiojo pozityvis- 
tams susikompromitavus baikščiu utilitarizmu ir tikėjimu har- 
moninga pažanga, kuriam prieštaravo aštrūs socialiniai konf- 
liktai. Bolestawas Prusas, pakankamai blaiviai mąstantis, kad 
suvoktų, jog lenkų visuomenė panaši į smėlio krūvą, tebesilai- 
kė įsikibęs kažkokios laipsniško gerėjimo vilties, tačiau jaunieji 
ją atmetė. Švytuoklė ėmė judėti atgal, romantiškų svajonių 

apie nepriklausomybę bei revoliuciją link. Atėjo 1905 metai, 
kartu su rusų-japonų karu sukrėtę Rusijos imperiją ir tapę 
svarbiausiais metais „Jaunosios Lenkijos“ istorijoje: carizmas 
pasirodė esąs ne toks jau galingas; cenzūra Varšuvoje atsilei- 
do; tautinė nepriklausomybė nustojo būti viso labo beprotiš- 
ka idėja. 

Žinoma, „didžiuosius romantikus“ jaunimas vertino iš nau- 
jo ir šiek tiek pakeitė jų svarbumo tvarką - vėlyvasis, mistiš- 
kasis Stowackis „Jaunajai Lenkijai“ tapo didžiausiu poetu. 
Turbūt ne tik kaip anekdotą reikia pažymėti, kad Feliksas 
Dzieržynskis (1877-1926), Lenkijos Karalystės ir Lietuvos so- 
cialdemokratų partijos (SDKPiL) kovotojas, kurį Leninas vėliau 
padarė savo dešiniąja ranka ir kuris sukūrė patį galingiausią 
policinį aparatą naujųjų laikų istorijoje - Čeka, atmintinai 
strofą po strofos cituodavo Stowackio Karalienę Dvasią. Taip 
pat ne vien anekdotinis yra faktas, kad kitas socialistas (iš 
Lenkijos socialistų partijos), nepriklausomos Lenkijos valsty- 
bės įkūrėjas 1918 metais Jėzefas Pilsudskis turėjo lygiai tokį 
pat pomėgį. Naujajame judėjime netrūko net mesianizmo gai- 
vintojų. Toks atsigręžimas į romantizmą buvo suprantamas, 
turint omenyje didžiulius jo poezijos bei minties lobius ir ypač 
lyginant su pilkoka pozityvistų kūryba. Tai paaiškina, kodėl 
kai kurie lenkų mokslininkai labiau buvo linkę kalbėti apie 
neoromantizmą negu apie „Jaunąją Lenkiją“. Tačiau pirmasis 
terminas neaprėpia visų šio naujo kovos tarp klasicistų ir ro- 
mantikų varianto aspektų. 

Ieškant glaustesnės formuluotės, galima teigti, jog „Jaunajai 
Lenkijai“ didžiausią susirūpinimą kėlė religinė krizė. Jai pri- 
klausė Žmonės, persunkti mokslinės, evoliucionistinės pasau- 
lėžiūros, kurie, net maištaudami prieš ją, neatmesdavo pag- 
rindinių jos dogmų. Tačiau mokslas jiems negalėjo suteikti 
jokio vertybinio pagrindo. Nors religiniai įsitikinimai buvo 
pažeisti, jie negalėjo liautis ieškoję gyvenimo ir mirties pras- 
mės. Visata tapo save varančiu mechanizmu be jokios vietelės 
gailesčiui ir užuojautai. Reikėjo kažką kaltinti, tad jie kaltino 
Dievą su kone manichėjiška aistra, o jų kandumas kartais 
panėšėjo į atsinaujinusį baironiškąjį maištą. Kai kuriuose 
tekstuose randame netgi savotiško satanizmo, tapatinimosi su 
puolusiu angelu. Eilėraščiuose ir teminiuose paveiksluose 

gausu Paskutiniojo Teismo ir Dievo rūstybės vaizdų. Arturas 
Gėrskis, vienas „Jaunosios Lenkijos“ šauklių, rašė: 


Sielas apsiautė baisi tamsa, kurioje net abejonė užgeso. Nieko nėra 
tikra, išskyrus siaubą ir skausmą, sugriuvo visos pertvaros tarp tikrovės 
ir nesuvokiamybės... Tėra tiktai blaškomų virš bedugnių ir besidaužančių 
viena į kitą sielų dulkės. 


Šie rašytojai, kaip ir jų kolegos prancūzai, vaizdavo europie- 
tiškos visuomenės nuosmukį. Jie kvietė maištauti prieš banalų 
ir beprasmį gyvenimą būtybės, kurią pavadino „filisteriu“ 
arba „buržua“ (vėliau, kaip žinome, tokio personažo vardas 
pasikeitė, ir jis pradėtas vadinti „valdininku“ arba „biurokra- 
tu“). Ką tik cituotas Arturas Gorskis padėtį pavaizdavo taip: 


Nusiviliant visuomeniniu gyvenimu ir jo tipiniu produktu, t.y. šiuolai- 
kiniu filisteriu, trūkinėjo individo ir tos pačios visuomenės saitai, stiprėjo 
nepasitenkinimas bei protestas prieš organizuotos žmonių masės bana- 
lumą ir bedvasiškumą. [...] Netekę pagarbos filisteriui ir simpatijų visuo- 
meniniams judėjimams, jautresni ir gilesni protai pradėjo šalintis gyve- 
nimo ir ieškoti kitų, patvaresnių vertybių. 


Kokių vertybių? Vienas pagrindinių „Jaunosios Lenkijos“ mi- 
tų buvo menininko, surandančio ryšį su neišreiškiama tik- 
rovės esme ir tam tikra prasme atperkančio visus tuos, kurie 
nedrįsta kabinti giliau nuobodžios kasdienybės paviršiaus, 
mitas. Visi kuriantieji vertybes vertybių netekusiame pasau- 
lyje „Jaunajai Lenkijai“ tapo garbinimo objektu, ir neatsitik- 
tinai jie muziką laikė aukščiausiu menu, geriausiai išreiškian- 
čiu tai, kas neišreiškiama. Jei kalbėsime apie jaunųjų požiūrį 
į gyvenimą (kurį jie priešpriešino menui), pastebėsime jiems 
būdingą, ypač 1890-1900 metais, desperatišką hedonizmą ir 
svajas apie nirvaną; daugybė eilėraščių dedikuota poniai Mir- 
čiai (primenu, kad „mirtis“ lenkiškai — sšmierč - moteriškos gi- 
minės), kuri išlaisvina mirtinguosius iš egzistencinės kančios. 

Pozityvistai naujus kūrinius sutikdavo su pasipiktinimu ir 
kandžia ironija; pavyzdžiui, vienas jų apie jaunuosius rašy- 
tojus sakė: 

Įsivyrauja akių dūmimas! Sumeluotas skausmas, suvaidintas arba 
labai jau pigus pesimizmas, dirbtinė panieka ir dar dirbtinesni dvasios 


bei instinktų baisumai... Sveiki kaip žuvys jaunuoliai neišsimiega ir 
svaiginasi juoda kava, kad odos spalva taptų padori, t.y. „modernistinė“, 

ojie rašytų himnus absentui, kurio pačių gerklės praryti negali... Menkysta, 
vaidinanti antžmogį, idant paslėptų savo menkumą; filisteris, vaidinantis 
Neroną ar markizą de Sade'ą; nemokša, niekinantis mene žinojimą; išsi- 
šokėlis su kelių kartų aristokrato poza; nebylys, savo afaziją pateikiantis 
kaip ypatingo meistriškumo ženklą. Beždžionė su liūto kauke. 

(L. Krzywicki, „Apie meną ir nemeną. Pabiros profano pastabos“) 


O kitas pritarė: 


Kai Prometėjas rėkia: „Kenčiu!“ - mus krečia užuojautos drebulys, 
tačiau kai taip rėkia gimnazistas, su kuriuo atsisakė šokti pensiono 
auklėtinė, mūsų širdys nepakeičia įprasto ritmo. 

(A. Šwietochowski, „Jauna senatvė“) 


Tokie užsipuolimai visiškai pateisinami, užmetus akį į viduti- 
nio talento jaunųjų poetų kūrybą. Vienas jų įsigudrino parašyti: 
Juodos kavos vandenynu 
Plaukiu į Palaimos salą - 
Klounas, nuobodulio ir svajonių kupinas, 
Laikau juokingo laivo vairą. 
(L. Szczepanski, „Plaukiojimas“) 


O kitas: 


Mano siela, erškėčiais karūnuota 
Ant balto tavo kūno kryžiaus, 
Mano troškimų vinimis prikalta, 
Nuleidusi galvą pamažu miršta. 
(St. Korab-Brzozowski) 


Pozityvistai buvo pasirengę pripažinti savo kartos trūkumus, 
nors jautė, kad juos galima pateisinti; kai kurie kaltindavo jau- 
nuosius atminties stoka. Orzeszkowa viename savo laiškų rašė: 


Sukilimo [1863 metų] kovose pralietas geriausio kraujo srautas. Su- 
kilimas čia [Lietuvoje] buvo aršesnis ir atkaklesnis negu Karalystėje. Patys 
drąsiausieji, karščiausiai mylintieji žuvo mūšiuose, tremtyje ar emig- 
racijoje. [...] Krito nuo kulkų šiaurinėse stepėse, pakibo kartuvėse kilniųjų 
jaunų demokratų pulkas - mano ankstyvosios jaunystės dvasios brolių! - 
žinau, koks gausus, koks vešlus, kaip Šventąja Dvasia užsidegęs. 


Į pozityvistų ir modernistų ginčą įsijungė ir kitos stovyk- 
los. Literatūros kritikai marksistai, pradėję reikštis paskuti- 
niame dešimtmetyje, piktinosi menininko - savotiško antžmo- 
gio - vaizdu, laikydami jį liaudies masių, pasak jų, netrukus 
paimsiančių valdžią žūstančioje visuomenėje, o jau po to 

primesiančių menininkui visuomenines pareigas, baimės pa- 
dariniu. Nugalėjo šioje kovoje „Jaunoji Lenkija“, o jos pergalės 
padarinių literatūrai nenumatė nė viena kovojanti pusė. Pa- 
saulėjautos ir stiliaus pakitimai neskatino kurti meno, kuris 
būtų išdidžiai užsidaręs dramblio kaulo bokšte. Priešingai, jie 
paskatino pervertinti tautinį paveldą ir atnaujino pasišven- 
timo bendruomenei dvasią, tačiau jau ne ta, paprasta, utilita- 
rine pozityvistine, prasme. 

Kalbos požiūriu tai buvo chaoso laikotarpis. Neapibrėžtų 
nuotaikų subjektyvizmas skatino tiek poezijos, tiek prozos 
laisvumą, o tai visiškai suprantama, turint omenyje, kad len- 
kų kalba niekada nebuvo taip griežtai sunorminta kaip, pa- 
vyzdžiui, prancūzų; tiesą sakant, jai visada grėsė baroko pot- 
vyniai. Nereikalingos puošmenos bei ritmiškumas normalios 
sintaksės sąskaita suformavo „Jaunosios Lenkijos“ stilių, 
kuris po keleto dešimtmečių tapo blogo skonio sinonimu. Vis 
dėlto, nors dauguma tų rašytojų ir turėjo šią dėmę, menki- 
nusią jų rangą, kai kurie sugebėjo tapti dideliais kūrėjais, 
tikriausiai dėl tos pačios eksperimentavimo laisvės. 


Pradininkai 


Przybyszewskio vaidmenį, kurį lėmė jo intelektualinė drąsa 
ir asmeninis patrauklumas, sunku pervertinti. Jo amžininkų at- 
siminimai ir dienoraščiai atskleidžia visuotinį susižavėjimą šiuo 
bohemos ceremonijų meistru. Tas nepakeičiamas sugėrovas ir 
pašnekovas, pianistas, „satanistinių“ doktrinų propaguotojas 
gimė Didžiojoje Lenkijoje (tuomet priklausiusioje Vokietijai), 
mokyklos mokytojo šeimoje. Baigęs vokišką gimnaziją, jis iš- 
vyko į Berlyną studijuoti iš pradžių architektūros, vėliau psi- 
chiatrijos. Berlyne jis taip pat kurį laiką leido lenkišką socialistų 
laikraštį. Tačiau socializmu domėjosi neilgai. Jo pirmieji, vokiš- 
kai parašyti veikalai - Zur Psychologie des Individuums, Chopin 
und Nietzsche, Totenmesse, Homo Sapiens - išgarsino jį Berlyno 
bohemos sluoksniuose, kurie laikė jį genijumi. „Jaunoji Vokie- 
tija“ buvo artimai susijusi su „Jaunąja Skandinavija“, kurios 
pirmoje gretoje stovėjo Augustas Strindbergas (1849-1912), o 

Przybyszewskis dėl savo asmeninių ryšių aktyviai dalyvavo 
abiejuose judėjimuose. (1893 metais jis vedė norvegę merginą 
Dagny Juel.) Przybyszewskis grįžo į Lenkiją 1898 metais, įsi- 
kūrė Krokuvoje ir ėmėsi leisti jau minėtą nedidelį žurnaliuką 
Žycie, dėl finansinių sunkumų nuolatos balansuojantį ant 
išnykimo ribos. Przybyszewskio dinamiškumas iš karto suvie- 
nijo skirtingas tendencijas, tuomet dar bevardes, o visas ju- 
dėjimas, kol dar nebuvo gavęs „Jaunosios Lenkijos“ etiketės, 
išgarsėjo kaip Przybyszewskio „Moderna“. Šiandien moksli- 
ninkai „Modernos“ terminą taiko ankstyvajam „Jaunosios 
Lenkijos“ periodui, kulminaciją pasiekusiam 1900 metais. 
1899-ųjų sausio 1 dienos Žycie numeryje Przybyszewskis pa- 
skelbė savo manifestą, pavadintą „Confiteor“, kuris atvirai 
prieštaravo pozityvistinių nuostatų kodeksui. Šiek tiek abejo- 
tinas manifesto preciziškumas jokiu būdu nesumažina jo 
reikšmės. Be kita ko, jame sakoma: 


Menas neturi jokio tikslo, jis pats sau tikslas, jis absoliutas, nes atspin- 
di Absoliutą - sielą. 

O kadangi jis absoliutas, jo negalima įsprausti į jokius rėmus, jis negali 
tarnauti jokiai idėjai, jis viešpats, pirminis šaltinis, iš kurio kilo visa gyvybė. 

Menas pranoksta gyvenimą, įsiskverbia į visatos esmę, paprastam 
žmogui perskaito slaptąsias runas, apima visatą nuo vienos amžinybės 
iki kitos, nepažįsta nei sienų, nei dėsnių, žino tik vieną amžiną sielos 
būties tęstinumą ir galybę, sieja žmogaus ir universaliosios gamtos sielas, 
individo sielą laikydamas gamtos sielos apraiška. 

Kryptingas menas, pamokantis menas, menas-pramoga, menas-patrio- 
tizmas, menas, turintis kokį nors dorovinį ar visuomeninį tikslą, nustoja 
būti menu ir tampa biblia pauperum žmonėms, kurie nesugeba mąstyti 
arba stokoja išsilavinimo, kad galėtų perskaityti reikiamus vadovėlius, — 
tokiems žmonėms reikalingi keliaujantys mokytojai, o ne menas. 

Veikti visuomenę ją mokant ar moralizuojant, žadinti jos patriotizmą 
ar socialinius instinktus su meno pagalba - vadinasi, pastarąjį žeminti, 
stumti nuo absoliuto aukštumų į skurdžius gyvenimo atsitiktinumus, o 
menininkas, kuris taip daro, nevertas menininko vardo. 

Demokratinis menas, menas liaudžiai stovi dar žemiau. Menas liau- 
džiai — tai atstumiantis ir lėkštas menininko vartojamų priemonių suba- 
nalinimas, tai plebėjiškas garsinimas to, kas dėl pačios daiktų prigimties 
neperteikiama. 

Žmonėms duonos reikia, ne meno, o kai jie turės duonos, patys susiras 
kelią.[...] 

Taip suprantamas menas tampa aukščiausia religija, kurios šventikas — 
menininkas. Jis asmeniškas tik savo vidine galia, kuria perteikia sielos 

būsenas, o be to - jis kosminė, metafizinė jėga, kuria reiškiasi absoliutas 
ir amžinybė. [...] 

Jis ir šventas, ir tyras, kai atskleidžia didžiausius nusikaltimus, atidengia 
šlykščiausias bjaurastis ir kai žvilgsnį į dangų įsmeigęs stebi Dievo šviesą. 

Šiuos didybės kupinus žodžius ne tik Przybyszewskio prie- 
šai, bet ir daugelis sekėjų palaikė kvietimu į laisvą, bohemišką 
gyvenimą. Jo paties per daug neslėgė moraliniai skrupulai, 
net profesinių pareigų atžvilgiu. Kiekvienas draugas, aplan- 
kydavęs jį Krokuvoje, prieš pradedant „rimtą“ pokalbį gau- 
davo užduotį: jam tekdavo įveikti vieną ar du knygos, kurią 
kaip tik tuo metu Przybyszewskis versdavo, puslapius ir bu- 
telį konjako. Ši detalė iliustruoja tam tikrą elgseną, kuri kartu 
su jo polinkiu į audringus ginčus, sarkastišku juoku ir skel- 
biama filosofija pelnė jam „satanisto“ vardą. Tačiau Przyby- 
szewskis buvo išmintingas ir kur kas rimtesnis, negu galima 
spręsti iš jo netvarkingo gyvenimo bei rašymo būdo. Visus, 
kurie atsidurdavo jo orbitoje, jis versdavo daryti pačias radi- 
kaliausias ir bekompromisiškiausias išvadas, ir daugelis am- 
žininkų reiškė jam dėkingumą už šią išlaisvinančią įtaką. Nors 
be galo garbino Nietzschę, jis pasirinko nuosavą kelią. 

Ką tik cituotame manifeste jis apeliavo į tai, ką vadino 
„nuoga siela“. Jei žmogus tėra viena evoliucijos grandžių, 
kaip amebos, žuvys ar paukščiai, tai visa, ką jis galvoja ir ko 
trokšta, yra nulemta aklų instinkto jėgų. Przybyszewskį ka- 
mavo Žmogaus laisvės iliuziškumo suvokimas. Net meilę jis 
laikė išdaiga, kurią individui krečia rūšies poreikis išlikti, ir 
dažnai grįždavo prie minčių apie androginiją, kai viename 
kūne susijungia abi lytys. Norint atskleisti tikrąją žmogišką- 
ją būtį, pasak jo, reikėjo leistis giliau negu siekia sąmonė, iki 
tų elementų, kurie sieja žmogų su jo gyvuliškais protėviais. 
Przybyszewskis pašaipiai kalbėjo apie „vargšę, vargšę sąmo- 
nę“. Jo paties žodžiais: 

Ką mes žinome apie galybę, amžinai gimdančią nelaimes, apie demoną, 
kuris it viduramžiškas tamsybių kunigaikštis gyvena praamžėje mūsų 
esybių naktyje, kurio rankoje tesame bevaliai, somnambuliški įrankiai? 


Arba vėl: 


Laisvos valios apskritai nėra, todėl nėra ir atsakomybės, mūsų valios 
aktai yra ne mūsų, o kūniško žmogaus mumyse, kurio visiškai nevaldo- 
me. Taip pat nėra nei gėrio, nei blogio, kadangi šias savybes priskiriame, 

griežtai kalbant, žmogų valdančiai prigimčiai, o ją girti ar smerkti - tai 
beprasmybė, negyvos praeities liekana, blogiausios rūšies atavizmas. 


„Nuoga siela“ - tai lyg ir sąmonės podirvis, tam tikra prasme 
nepriklausomas nuo išorinių įvykių ir saugantis psichologinę 
atmintį. „Nuoga siela“ reiškiasi ne per sąmonę, kuri yra atsi- 
tiktinė, priklausoma nuo aplinkos ir epochos, o, kaip tvirtino 
Ola Hanssonas: 
psichiniais procesais, vykstančiais ant jutimo ir mąstymo ribos, trunkan- 
čiais sekundės dalį ir neturinčiais pavadinimų žmonių kalboje. 
„Nuoga siela“ praneša apie save vadinamųjų „nenormaliųjų“ 
psichinių būsenų metu - isterijos, haliucinacijų, apsėstumo. 
Przybyszewskis garbino tas istorijos epochas, kai „nuoga sie- 
la“ atleisdavo visus stabdžius, kaip viduramžiais su jų velniais, 
kolektyvinėmis psichozėmis bei raganų šabais. Jis nusipelnė 
„satanisto“ vardo tuo, kad Šėtonas jam buvo pirmykščių, 
paslėptų Žmogaus jėgų simbolis. Ieškodamas tikrosios žmo- 
gaus esmės, suvokė ją kaip demoną, kuris yra ne kas kita, o 
lytinis potraukis. Jo žodžiais tariant: „Pradžioje buvo geis- 
mas.“ Šiandien tai skamba labai banaliai, kadangi Freudas 
pripratino mus prie libido sąvokos, bet dvylika metų už Przy- 
byszewskį vyresnį Freudą baigiantis šimtmečiui vargu ar kas 
nors žinojo, išskyrus siaurą Vienos specialistų ratą. Galima sa- 
kyti, Przybyszewskis ore gaudė tuos pačius fluidus, kurie 
kristalizavosi psichoanalizės pradininko darbe. 
Przybyszewskio mąstysenoje galima aiškiai pastebėti abi- 
pusę materialistinio devynioliktojo šimtmečio požiūrio ir me- 
no garbinimo priklausomybę. Kadangi žmogus yra valdomas 
jėgų, kurių jis negali kontroliuoti, tai vertybių nėra. Tik menas 
gali sukurti vertybę ir ją sukurdamas tampa vieninteliu priei- 
namu absoliutu. Apie tai, kaip „nuoga siela“ reiškiasi per me- 
ną, Przybyszewskis kalba gana neaiškiai. Šiaip ar taip, jis lita- 
nijomis kreipiasi į meną kaip į dievybę (moterišką, kadangi 
„menas“ lenkiškai - sztuka - yra moteriškos giminės): 


O kad vardas tavasis šventas būtų ir niekada be reikalo jo netarčiau 

- išklausyk manęs, Ponia! 
O kad sunkiausią skausmo naštą nesiskųsdamas ant pečių užsiversčiau 
ir baisų kentėjimų kryžių neščiau kruvinam prakaite į mirties ir pasmer- 
kimo kalną - atpirk mane, Ponia! 

Eleison, eleison! 

Jis laikėsi tokių ekstremistinių nuostatų, jog net Nietzsche jam 
atrodė per daug „literatūriškas“. Przybyszewskis dažnai tap- 
davo nesusipratimų auka, kadangi sekėjai jo ištarmes palai- 
kydavo kvietimu į neribotą spiritualizmą ir individualizmą. 
Pats jis norėjo būti „psichinių reiškinių natūralistu“ ir visada 
liko ištikimas savo psichiatrinėms studijoms Berlyne. Toks 
prisipažinimas galėjo būti parašytas ir Freudo plunksnos: 

Naivūs mano kūrybos kritikai kildino „nuogos sielos“ sąvoką iš nuos- 
tabių Novalio kliedesių ir ieškojo jos ištakų Maeterlincko ar D'Annun- 
zio kūryboje... Ak, ne. Mano „nuoga siela“ kilo iš „tikslaus gamtinio pa- 
žinimo“, to, kuris nelaiko [...] reiškinių, tariamai peržengiančių visuotinai 
pripažintų gamtos dėsnių ribas, labai nepatogiais ir nepageidautinais, o 
jais džiaugiasi [-..], nes regi juose teorijas paneigiančius faktus, kurie gali 
pastumti mūsų žinias visu šimtmečiu į priekį. Ir kaip tik ten, kur dau- 
guma neigė Sielos dalyvavimą, regėjau galingiausias jos apraiškas. Tai d 
rebours - nepaisant nūnai šventais laikomų dėsnių, normų, abejonių 
nepripažįstančių tiesų, su jaunatvišku įžūlumu paskelbiau apie „nuogą 
sielą“, esančią už kiekvieno mūsų normalios sieliukės apraiškų, mūsų 
skurdžioje, ak, kaip neapsakomai skurdžioje sąmonėje. 

Produktyvus rašytojas, iš pradžių kūręs vokiečių, paskui 
lenkų kalba, Przybyszewskis gyvas garsėjo ne tik Lenkijoje - 
jį taip pat labai vertino Rusijoje. Šiandien labiau esame linkę 
laikyti jį savotišku „Modernos“ „šamanu“ negu meniškai ver- 
tingų eilėraščių proza, romanų bei pjesių autoriumi. Jo psicho- 
loginės dramos Laimei (Dla szczęšcia, 1900), Aukso vilna (Ztote 
runo, 1901), Sniegas (Snieg, 1903) ir kitos nukenčia nuo jo filo- 
sofijos; herojai blaškosi lemties (libido) gniaužtuose, tačiau 
pasiduoda, nesukeldami mums gailesčio, kadangi tragedija 
galima tik tada, kai susiduria Valia ir Lemtis. Šiandien jų ne 
itin pagrįstos žmogžudystės ar savižudybės dažnai primena 
užmaskuotas parodijas, ir iš tikrųjų — tokią techniką parodi- 
juodavo teatro eksperimentuotojai (kaip Stanistawas Ignacas 
Witkiewiczius) trečiajame mūsų amžiaus dešimtmetyje. Przy- 
byszewskio romanams trūksta stiliaus vientisumo, ir vėl - jie 
įdomesni kaip autoriaus filosofinių pažiūrų iliustracijos negu 
kaip literatūros kūriniai. Turbūt iš visų jo raštų labiausiai vy- 
kę yra keli puslapiai, skirti viduramžių demonologijai. Jo au- 
tobiografija Mano amžininkai (Moi wspėtczešni, t. 1, 1926, t. 2, 
1930), parašyta gyvenimo pabaigoje, pateikia be galo vertingų 
žinių, jei ir ne visada apie to laikotarpio literatūros žmones 

(kadangi jis buvo linkęs gana savotiškai iškreipti faktus), tai 
bent apie tipiškiausias jo nuostatas. 

Galima klausti, kodėl Zenonas Przesmyckis nelaikomas 
„Modernos“ vadu vietoje Przybyszewskio. Miriamo slapyvar- 
džiu pasirašinėjusio poeto nuopelnai didžiuliai. Jis vertė auto- 
rius, kurių vardai tapo naujojo judėjimo šūkiais - Maeterlincką, 
Rimbaud ir kitus. Šis pasiturintis žmogus paklojo nemažą 
kapitalą, leisdamas prabangiai apipavidalintą žurnalą; Chimera 
publikavo ne tik literatūrą, bet ir piešinius bei tapybos darbų 
reprodukcijas. Tačiau Miriamui trūko Przybyszewskio užmo- 
jo. Ramaus, mąslaus būdo Miriamą dažnai kaltindavo bandy- 
mu uždaryti meną dramblio kaulo bokšte ir perdėtu estetizmu, 
o iš tikrųjų jis domėjosi metafiziniu literatūros turiniu ir bergž- 
džiai stengėsi nusiplėšti jam klijuojamas etiketes. Jo poezija 
buvo daugiau parnasiška, ir tai, žinoma, tik stiprino bendrą 
nuomonę apie jo budistinį beaistriškumą. Tačiau Miriamo var- 
das amžinai bus siejamas su Cypriano Norwido atradimu. Vi- 
siškai pamiršti arba niekada neskelbti Norwido kūriniai pasi- 
rodė Chimeroje, o pirmajai užmiršto poeto kūrybos rinktinei 
Miriamas parašė smulkius paaiškinimus, įdėjęs į juos daug 
tikrai „benediktiniško triūso“. Miriamas nebuvo vienos srities 
fanatikas. Jis jautė labai skirtingus literatūros žanrus. Kalbant 
apie Norwido atradimą, tenka pripažinti, jog labai nedaug jo 
poezijos aspektų atitiko „Jaunosios Lenkijos“ pasaulėjautą. 
Norwido įtaka ėmė didėti tik po Pirmojo pasaulinio karo. 


Poezija 


Poezija nelengvai laisvinosi iš pozityvistinio blaivumo jai 
primestų apribojimų. Šios pastangos truko visą paskutinįjį 
dešimtmetį ir apie 1900 metus virto eilėraščių banga, atko- 
vojusia poezijai labiausiai vertinamo literatūros žanro padėtį. 
Tuometinių poetų sąrašas mums leidžia įžvelgti besikeičiančią 
socialinę struktūrą. Devynioliktajame šimtmetyje literatai, su 
nedidelėmis išimtimis, buvo kilę iš bajorų luomui priklau- 
siusių inteligentų. Dabar ir iš prispaustųjų - valstiečių bei Žy- 
dų - pradėjo rastis gerai išsilavinusių ir talentingų asmenybių; 

nuolat didėjo ir moterų rašytojų skaičius. Bandant nuspręsti, 
kam derėtų priskirti ypatingus nuopelnus, vaizdas darosi 
neaiškus. Kriterijai kinta, o būtinybė iš naujo įvertinti „Jaunąją 
Lenkiją“ tebėra aktuali. Vienas dalykas neabejotinas: analogijų 
su tuo, kas vyko Prancūzijoje ar net Rusijoje, ieškojimas tiktai 
klaidintų, nepaisant begalinio anos epochos kosmopolitišku- 
mo. Buvo asimiliuoti tik tie iš užsienio importuoti elementai, 
kurie atitiko specifinius, lenkų literatūros tradicijos suformuo- 
tus poreikius; kaip jau minėjome, modernistinę pasaulėjautą 
užpildė lenkų romantizmo dvasia. 

Pirmtakų vaidmuo, kaip visi žinome, yra truputį keblus. 
Antonis Lange aktyviai reiškėsi kaip poetas ir vertėjas gerokai 
prieš Przybyszewskiui paskelbiant savo manifestą, tačiau jis 
kažkaip liko nuošalyje. Lange gimė Varšuvoje, 1886-1890 me- 
tais studijavo lingvistiką, filosofiją bei literatūrą Paryžiuje, tuo 
pat metu rašydamas Varšuvos spaudai kasdienines žinias ir 
bendradarbiaudamas (išgalvota pavarde) užsienyje leidžia- 
mame lenkiškame socialistų laikraštyje Pobudka (Signalas). Grį- 
žęs į Lenkiją, jis tapo viena pagrindinių figūrų Varšuvos lite- 
ratūriniuose sluoksniuose. 

Poezijoje Lange nenutolo nuo logiškos diskurso sąrangos, 
nors teoriškai aukštino grynąjį meną. Tas rimavimo virtuozas, 
kurio eilės dažnai atrodo šaltokos ir išgalvotos, buvo gimi- 
ningas prancūzų parnasininkams. Jis pasižymėjo begaliniu 
intelektualiniu smalsumu. Vienas pirmųjų pradėjęs populia- 
rinti indų filosofiją bei literatūrą, jis paskelbė daugybę straips- 
nių šia tema, taip pat vertimų iš sanskrito (Nalas ir Damajanti, 
Bhagavatgita). Lange taip pat sekė naujausius mokslo atradi- 
mus, ir tai paskatino jį rašyti mokslinės fantastikos prozą, 
kurios esama, pavyzdžiui, apsakymų rinkinyje Ketvirtasis ma- 
tavimas (W czwartym wymiarze, 1912). Jis leido pasaulio litera- 
tūros antologijas, tačiau kaip kūrėją jį aplenkė gausiai plūs- 
telėję nauji talentai, o gyvenimo pabaigą apnuodijo kartėlio 
jausmas. Šiandieną Lange labiausiai vertinamas kaip poezijos 
vertėjas. Jis nuolat mokėsi naujų kalbų, siekdamas išplėsti 
savo vertimų geografiją, ir pristatė lenkų publikai tokius čekų 
poetus kaip Jaroslavas Vrchlickis, taip pat vengrų bei šiuolai- 
kinius graikų poetus. Joks į lenkų kalbą išverstos Thėophile'o 
Gautier, Stėphane'o Mallarmė ar Edgaro Allano Poe kūrybos 

leidėjas negali ignoruoti Antonio Langės devynioliktajame 
šimtmetyje atliktų vertimų. 

Šiaip ar taip, Lange dar gyvas susilaukė pripažinimo. Jo 
bendraamžiui Wactawui Rolicz-Liederiui sekėsi kur kas pras- 
čiau. Jis liko visiškai nežinomas dar ilgai po mirties ir buvo 
atrastas tiktai ketvirtajame mūsų amžiaus dešimtmetyje. Šian- 
dien lenkų poezijoje jis užima garbingą vietą. Gimęs Varšuvoje, 
pasiturinčio banko tarnautojo šeimoje, Liederis prieš savo valią 
lankė rusišką gimnaziją, o nepasitenkinimą reiškė maištingais 
poelgiais, už kuriuos pagaliau jį pašalino. Jis baigė gimnaziją 
Krokuvoje ir studijavo Jogailos universitete. 1888-1897 metais 
Liederis gyveno užsienyje, iš pradžių Paryžiuje, kur įgijo Ecole 
des Langues Orientales diplomą, po to Vienoje, kur studijavo 
teisę, po to vėl Paryžiuje. Pažintis su Artimųjų Rytų kalbomis 
leido jam parašyti arabų kalbos vadovėlį ir išversti keletą persų 
poetų. Jis sukinėjosi Paryžiaus literatūriniuose sluoksniuose, 
pažinojo Paulį Verlaine'4ą ir nuolat lankydavosi Cafė Francois 
I (buvusią ten, kur dabar stovi Liuksemburgo rūmai). Liederis 
taip pat draugavo su čekų poetu Julium Zeyeriu, pas kurį lan- 
kėsi Bohemijoje. Tačiau vaisingiausias pasirodė jo gyvas ir il- 
galaikis ryšys su vokiečių poetu Stefanu George (1868-1933), 
kuris 1892 metais pradėjo leisti savo Blūtter fūr die Kunst, o tai 
buvo labai reikšmingas įvykis vokiečių literatūroje. George 
išvertė ir paskelbė daug Liederio eilėraščių; todėl pastarąjį, 
dar visiškai nežinomą savo šalyje, jau didžiai vertino vokie- 
čių avangardistai. Bet ne vien lenkų skaitančiąją publiką 
reikėtų dėl to kaltinti, kadangi tas be galo išdidus ir jautrus 
žmogus ėmė gintis, kai jo eilėraščių tomelį nepalankiai sutiko 
kritika. Po to jis leisdavo savo knygas labai mažu tiražu, kar- 
tais tik dvidešimties egzempliorių, ir drausdavo kritikams jas 
apžvelgti. Be to, Liederio pasirinktas literatūrinis kelias skyrėsi 
nuo to, kuriuo tuo metu ėjo dauguma lenkų poetų. Poetinis 
laisvumas, prie kurio skaitytojus pripratino „Modernos“ kū- 
ryba, nepadėjo suvokti šiek tiek griežtesnės išraiškos Liede- 
rio kūrinių. Jo poetika susiformavo sąveikaujant trims ele- 
mentams: Vakarų poetų įtakai - prancūzų parnasininkų bei 
simbolistų ir, žinoma, Stefano Georgės (abipusė įtaka); Arti- 
mųjų Rytų poezijai; jo be galo garbinamai senajai lenkų po- 
ezijai, ypač Kochanowskio, kuriam jis paskyrė keletą puikių 

eilėraščių. Liederio eksperimentai su eilėraščiu proza, be abe- 
jonės, įkvėpti Arthuro Rimbaud skaitymų, daugeliu metų 
aplenkė trečiojo dešimtmečio „naujoves“. Yra dar viena prie- 
žastis, kodėl Liederio balsas negalėjo pasiekti lenkų „deka- 
dentų“. Būdamas greičiau stoiškas, sakrališkas ir santūrus, jis 
stokojo apokaliptinio įkarščio, ir kaip tik tai jį suartino su Ste- 
fanu George. Kita vertus, išdidus individualizmas ir panieka 
smulkmenoms tolino jį nuo „Jaunosios Lenkijos“. Beveik visa 
jo poezija parašyta paskutiniame devynioliktojo amžiaus de- 
šimtmetyje; jis nustojo kurti, vos tik grįžęs į Varšuvą, ir visą 
energiją bei lėšas išeikvojo rinkdamas medžiagą lingvistinėms 
senosios lenkų kalbos studijoms. (Galiausiai Mokslų akademija 
nelabai palankiai įvertino jo mokslines pastangas.) Stefanui 
Georgei skirti Liederio eilėraščiai, kaip ir Georgės - Liederiui, 
ir vienas kito vertimai — tai vienas pačių ryškiausių lenkų- 
vokiečių literatūrinių mainų pavyzdžių. Stefano Georgės arti- 
mieji praminė Liederį „Kalimachu“; tai aliuzija į Aleksandrijos 
poetą, šį vardą taip pat naudojo penkioliktajame šimtmetyje 
Lenkijoje gyvenęs italų humanistas Philippo Buonaccorsi. 

Nuo pat pirmosios poezijos knygos pasirodymo 1891 me- 
tais Kazimierzą Tetmajerį „dekadentai“ pagarbiai vadino 
„Poetu“, ir reikia pasakyti, jis labai tiksliai atspindėjo visus 
jų polinkius. Gimęs dvarininko šeimoje, į pietus nuo Kroku- 
vos, Tatrų kalnų papėdėje esančiame krašte, jis studijavo 
filosofiją Krokuvoje ir Heidelberge; vėliau pradėjo artimai 
bendrauti su bohemos sluoksniais; tam tikrais laikotarpiais 
gyveno Krokuvoje, Varšuvoje ir Zakopanėje. Tuo metu kalnų 
kaimelis Zakopanė sparčiai virto ne tik madingu kurortu, bet 
ir vos ne kultūrine Lenkijos sostine, kadangi tapo iškiliausių 
asmenybių iš visų trijų padalytos šalies dalių susitikimo vieta. 
Geriausius Tetmajerio eilėraščius įkvėpė Tatrų gamtovaizdis, 
tačiau šitokio greito pripažinimo jo poezija susilaukė todėl, 
kad suteikė pavidalą būdingiausiems fin de siėclė motyvams, 
būtent dekadentiškai melancholijai ir bandymams nuo visko 
atsiriboti jusliškumu (pavyzdžiui, drąsiai aprašinėjant moterų 
kūnus). Šis laikinumo poetas rėmėsi logika, sveikam protui 
nesukeliančia jokių sunkumų. Pavyzdžiui, jo eilėraštis „Am- 
žiaus pabaiga“ („Koniec wieku“) skamba kaip sueiliuotas 
straipsnis: 

Prakeikimas?.. Tik laukinis susižeidęs 
piktžodžiauja savo dievui, pasislėpusiam erdvėse. 
Ironija?.. Tik ar didžiausias pasityčiojimas gali 
prilygti paprasčiausių dalykų vyksmo ironijai? 


Idėjos?.. Bet jau prabėgo tūkstantmečiai, 

o idėjos visada telikdavo idėjomis. 

Malda?.. Tik nedaugelis tebeturime 
trikampyje įspraustą akį, žvelgiančią į pasaulį. 


Panieka?.. Tačiau tik kvailys niekina naštą, 

kurios jo silpni pečiai pakelti negali. 

Neviltis?.. Vadinasi, reikia sekti skorpiono pavyzdžiu, 
kuris nusižudo, kai jį apima karštis? 


Kova?.. Bet ar skruzdėlė, numesta ant bėgių, 
gali kovoti su greitai atlekiančiu traukiniu? 
Susitaikymas?.. Ar mažiau kentėsime, 
nuolankiai galvas po giljotina pakišę? 


Ateitis?.. Kas iš žmonių, stebinčių žvaigždžių paslaptis, 

gali suskaičiuoti užgesusias saules ir atspėti pasaulio pabaigą? 
Malonumai?.. Bet sielos gemėse visada yra kažkas, 

kas juos patirdamas trokšta, pasitenkindamas geidžia. 


Tad kas yra? Kas liko mums, kurie viską žino, 

kuriems nebepakanka nė vieno seno tikėjimo? 

Kokį prieš blogio ietį atstatysi skydą, 

amžiaus pabaigos žmogau?.. Galvą jis nulenkė be žodžių. 


Przeklenstwo?... Tylko dziki, kiedy się skaleczy, 
zlorzeczy swemu bogu, skrytemu w przestworze. 
Ironia?... Lecz najwieksze Zz szyderstw czyž się može 
rėwnač z ironią biegu najzwyklejszych rzeczy? 


Idee?... Alež lat juž minęly tysiące, 

a idee są zawsze tylko ideami. 

Modlitwa?... lecz niewielu tylko jeszcze mami 
oko w trėjkąt wprawione i na šwiat patrzące. 


Wzgarda?... Lecz tylko gtupiec gardzi tym cięžarem, 
ktėrego wziąč na stabe nie zdola ramiona. 
Rozpacz?... Wiec za przykladem trzeba išč skorpiona, 
co się zabija, kiedy otoczą go žarem? 


Walka?... Ale czyž mrėwka rzucona na szyny 

može walczyč z pociągiem, nadchodzącym w pędzie? 
Rezygnacja?... Czyž przez to mniej się cierpieč będzie, 
gdy się z poddaniem schyli pod n6ž gilotyny? 

Byt przyszty?... Gwiazd tajniki kt6ž z ludzi ogląda, 
kto zliczy zgaste stonca i kres šwiatu zgadnie? 
Užycie?... Alež w duszy jest zawsze coš na dnie, 

co wšrėd užycia pragnie, wšrėd rozkoszy žądą. 


C6ž wiec jest? Co zostalo nam, co wszystko wiemy, 
dla ktėrych žadna z dawnych wiar juž nie wystarcza? 
Jakaž jest przeciw wlėoczni zlego twoja tarcza, 
czlowiecze z konca wieku?... Glowę zwiesil niemy. 


Tačiau Tetmajeris ne visuomet yra toks retoriškas. Jo rimuotus 
eilėraščius, sudėtus tradiciniais metrais, publika vertino už 
melodingumą ir jutiminių detalių gausą. Kaip ir derėjo lai- 
kotarpiui, kai stengtasi regimuosius vaizdus versti klausos 
įspūdžiais ir atvirkščiai, Tetmajeris, siekdamas perteikti sielos 
būsenas, sumaišydavo visų jutimų teikiamus įspūdžius. Jis 
taikė daugiausia impresionistinę techniką. Kalnų gamtovaiz- 
džiai - neatskiriama jo lyrikos dalis - dažnai panašūs į for- 
mas, kurioms substanciją teikia šviesos ir miglos žaismas. Ta- 
čiau dažnai reiškiamas sielvartas greičiausiai buvo duoklė 
madai, nes jam ne visada pavyksta eilėraščiuose užmaskuoti 
gyvenimo aistrą. Kilusį nuo Tatrų priekalnių Tetmajerį traukė 
kalniečių liaudies muzika bei kaimiška architektūra, kaip tik 
tuo metu atrandama poetų ir dailininkų (mene susiformavo 
„Zakopanės stilius“), ir praeitis, išlikusi žodiniuose senų kal- 
niečių padavimuose. Jis pažinojo keletą pasakotojų, menančių 
praėjusią narsių kalnų plėšikų epochą (panašią į Robino Hu- 
do). Nors ir daug proza rašiusiam, Tetmajeriui nesisekė kurti 
romanų, nei šiuolaikine, nei istorine tematika; tačiau neblo- 
gai pavyko apsakymai, parašyti kalniečių tarme, kur pieme- 
nys, brakonieriai ir plėšikai vaizduojami vos ne kaip Homero 
herojai, o vietiniai gandai tampa kone fantastinių istorijų 
kronikomis: Uolėtose aukštumose (Na skalnym Podhalu) - tai 
milžiniško apsakymų, publikuotų 1903-1911 metais, ciklo pa- 
vadinimas. 

Tetmajerio poetinė šlovė pamažu išblėso, jam susirgus psi- 
chine liga. Jo eilėse esama daug to lengvo melodingumo, dar- 
kiusio lenkų poeziją pozityvizmo laikais, pėdsakų, ir šiandien 
literatūroje jam neskiriama labai aukšta vieta. Tai greičiau 
antraeilis poetas. 

Valstiečio iš Prūsijos okupuotos Lenkijos dalies sūnus, kilęs 
iš to paties krašto, kuris kažkada davė lotyniškai rašiusį taip 
pat valstiečių kilmės poetą humanistą Klemensą Janickį (Ia- 
nitius), Janas Kasprowiczius, nepaisant daugybės kliūčių, dėl 
savo tvirto būdo prasiskynė kelią į pačią socialinės hierar- 
chijos viršūnę. Baigęs vokišką gimnaziją, jis studijavo filoso- 
fiją ir filologiją Leipcige ir Breslau, už politinę veiklą praleido 
pusę metų kalėjime. 1899 metais jis persikėlė į Lvovą Austrijai 
priklausiusioje Lenkijos dalyje ir čia, versdamasis Žžurnalisti- 
ka, sugebėjo universitete įgyti doktoratą. 1909 metais jis tapo 
lyginamosios literatūros profesoriumi. Šiam be galo smalsiam, 
vulkaniško temperamento tiek privačiame, tiek profesiniame 
gyvenime žmogui dėl pradinio išsilavinimo stokos teko įveikti 
rimtus trūkumus; tad jis pasirodė literatūrinėje scenoje gana 
vėlai, o jo ankstyvieji eilėraščiai neatitiko bendro lygio. Kas- 
prowiczius buvo nenuilstantis vertėjas, ypač anglų poetų, la- 
bai nelygus ir produktyvus, kartais demonstruojantis, kaip ir 
visoje savo kūryboje, nekokį skonį, tačiau kai kurie jo Keatso 
ir Shelley'o vertimai iki šiol nepralenkti. Ankstyvoji Kaspro- 
wicziaus poezija tebesilaiko pozityvistinių nuostatų bei tech- 
nikų, nors dėl jo kilmės eilėraščiai apie vargingą valstiečių 
gyvenimą skamba nuoširdžiai. Be to, juose jau pastebimi reli- 
giniai motyvai, būdingi jo vėlyvajai kūrybai. Kad ir nebūda- 
mas kalnietis, Kasprowiczius, kaip ir jo amžininkai, žavėjosi 
Tatrais. Didesniąją laisvalaikio dalį jis praleisdavo Zakopa- 
nėje, ir visi jį išgarsinę eilėraščių tomeliai buvo paženklinti gi- 
laus jausmo kalnų gamtai. 

Kasprowiczius įvaldė simbolistinį stilių, ir pasirodžius Mei- 
lei (Mitošč, 1895) bei Laukinės rožės krūmui (Krzak dzikiej rėžy, 
1898) Przybyszewskio aplinkos žmonės jį paskelbė dideliu 
poetu. Būdingiausios Kasprowicziaus savybės, nemažai nulė- 
musios jo unikalumą, geriausiai išreikštos himnuose, parašy- 
tuose laisvosiomis eilėmis ir sudėtuose į dvi knygas: Žūstan- 
čiam pasauliui (Ginącemu šwiatu, 1902) ir Salve Regina (1902). 
Skausmo šūksniai, regint pasaulio kančias, ir kaltinimai Die- 
vui, blogio kūrėjui, buvo gana nuvalkiotos temos, tačiau Kas- 
prowiczius originaliai sulydė senąsias valstiečių religines 
raudas su savo paties filosofiniais apmąstymais. Taip eg- 
zistencijos tragedija įgavo Lenkijos laukų ir pūdymų foną; 

universalus blogis virto konkrečiomis kaimiečius užgriūvan- 
čiomis nelaimėmis. Kasprowicziaus himnuose yra kažkas vi- 
duramžiška - skambesys nelyginant vargonų, valstiečių pro- 
cesijų, nutįsusių pusiau bevaise žeme, vaizdai. Gamta tuose 
himnuose teikia simbolius žmogaus nusiminimui išreikšti; 
tikriausiai todėl Kasprowiczius buvo vadinamas panteistu. 
Jeigu terminas „ekspresionizmas“ turi kokią nors reikšmę, jis 
turėtų sietis su bandymais surasti meninių priemonių stip- 
rioms emocijoms perteikti, ir ta prasme Kasprowicziaus him- 
nus galėtume pavadinti ekspresionistiniais. Tuo pat metu jų 
šaknys glūdi tipiškoje lenkų valstiečių religinėje pasaulėjau- 
toje. Himnas, pavadintas „Dies irae“ - tai eilėraštis apie apo- 
kaliptinį siaubą. Himnas „Dieve Šventas“ pavadinimą ir leit- 
motyvus skolinasi iš gedulingos litanijos, jo centre - maro 
vizija. „Mano vakaro giesmė“ ir „Salve Regina“, atrodo, skelbia 
susitaikymą per vaikišką tikėjimą Švenčiausiąja Mergele, kuri 
(greičiausiai tapatinama su Motina Žeme) atitolina Dievo 
rūstybę. Dėl intensyvaus maišto prieš Dievą, sumišusio su vis 
dėlto katalikiška pasaulėžiūra, Kasprowiczių labai vertino 
katalikiška kritika, o vadinamoji „tautinė stovykla“, t.y. politi- 
nė dešinė, dėl tos pačios priežasties jį vadino „tikrai lenkišku“ 
poetu. Šiandien jau galime nebesiremti tokiais apibūdinimais. 
Kasprowiczius buvo nesuvaldomas, dažnai prieštaraujantis 
pats sau, pakaitomis gundomas tai patoso, tai ironijos. 

Viešnagė Londone ir Paryžiuje užderėjo eilėraščių proza 
knyga, kurios pavadinimas šiek tiek nustebino kritikus: Apie 
herojišką žirgą ir griūvantį namą (O bohaterskim koniu i walącym 
się domu, 1906). „Herojiškas žirgas“ kadaise dalyvavo šlovin- 
gose anglų kavalerijos atakose, paskui tarnavo cirke ir galiau- 
siai gyvenimą baigė kaip skudurininko kuinas. O griūvantis 
namas turbūt simbolizavo visą buržuazinę Vakarų civilizaciją. 
Dėl ironijos ir avangardinės technikos ši knyga labiau vertina- 
ma šiandien negu autoriui gyvam esant. 

Kasprowiczius nenustojo rašyti ir susitaikymą skelbiančios 
poezijos. Vargšų knygoje (Ksiega ubogich, 1916) jis rado origina- 
lią formą savo nusižeminimui kūrinijos puikumo akivaizdoje 
perteikti. Tai vienas retų grynai toninių ketureilių pavyzdžių 
lenkų poezijoje - ketureilių, paremtų pastoviu ne skiemenų, 
o kirčių skaičiumi eilutėje. Vargšų knyga, parašyta Pirmojo 

pasaulinio karo metu, - tai eiliuoti apmąstymai su pasikar- 
tojančiais kalnų gamtos motyvais; joje kalbama apie žmogaus 
kančias, kurios priimamos kaip neišvengiamos. Jo herojai - 
medkirčiai, sunkiai užsidirbantys pragyvenimui, piemenys ar 
klajojantys muzikantai. Savo paskutinėje knygoje Kasprowi- 
czius, tuo metu gyvenęs Zakopanėje, tapo dar paprastesnis, 
kartais pasigirsdavo jausmingų gaidelių. Mano pasaulis (Moj 
šwiat, 1926), turintis paantraštę Dainos kanklelėms ir piešinėliai 
ant stiklo, kaip nesunku atspėti, susideda iš tautosakos varia- 
cijų. Kasprowiczius taip pat rašė eiliuotas pjeses, kurios pa- 
našesnės į dramines poemas, kadangi jų teatrinė vertė nedi- 
delė. Jis bandė atgaivinti viduramžiškas misterijas ir moralitė; 
pavyzdžiui, Storo ir nešvankaus Marcholto (Marcholt gruby a 
sprošny, 1920) herojumi jis pasirinko populiarų šešioliktojo 
šimtmečio liaudiškos literatūros personažą. 

Šiandien Kasprowicziaus vieta lenkų literatūroje nėra to- 
kia reikšminga, kaip jo gerbėjai išpranašavo. Jam kliudė ne 
tik pozityvistinis paveldas ir kalbinis „Modernos“ laisvumas, 
bet, nepaisant visos drąsos, ir rafinuotumo stoka. Nors net jo 
šiurkštumas ir pasitaikančios neskoningos vietos veikia mus 
kur kas įtikinamiau negu tvarkingos ir elegantiškos Tetma- 
jerio eilės. 

„Jaunoji Lenkija“, kaip jau bandėme parodyti, sąmoningai 
grįžo prie lenkų romantinės minties ir jos mistinių idėjų, ypač 
prie paskutinio okultistinio ir „simbolistinio“ Stowackio laiko- 
tarpio. Reikia atminti, kad nuo pat romantizmo laikų daugelį 
lenkų traukė beprotiški pusiau filosofinės, pusiau poetinės 
vaizduotės skrydžiai; o Tadeuszas Micinskis, be abejonės, 
pralenkė juos visus. Jo kūriniai iš pirmo žvilgsnio primena be- 
protnamį, kur įvairios istorinės epochos yra atsitiktinai su- 
verstos į krūvą, o laiko ir erdvės sąvokos išsitrynusios. 

Micinskis gimė Lodzėje, studijavo filosofiją Krokuvoje bei 
Vokietijoje, daug keliavo po visą Europą ir viena pastovių gy- 
venamųjų vietų neišvengiamai pasirinko Zakopanę Tatruose. 
Per Pirmąjį pasaulinį karą (1918 metais) Rusijoje jį užmušė 
minia, dėl barzdos ir plikos galvos klaidingai palaikiusi caro 
generolu. Jo raštai niekada nuodugniau netyrinėti, nes ypač 
gausios jų priemaišos atbaidydavo mokslininkus. Jo kūrybą 
gaubia panaši atmosfera kaip Stowackio Karalienę Dvasią. 

Micinskis domėjosi induizmo religine filosofija, gnosticizmu, 
kabala, okultizmu, o pagrindinė jo tema - Liuciferis, dieviškos 
išminties, bandančios įsiskverbti į pikto pasaulio chaosą, įsi- 
kūnijimas. Liuciferis - tai būtinas dieviškąją meilę įkūnijančio 
Kristaus priešingas polius, tačiau tam tikra prasme jam tapa- 
tus. Paminėjome tai ne tam, kad pademonstruotume Micins- 
kio minties klaidžiojimus, - čia to padaryti neįmanoma, - o 
kad maždaug nurodytume to klaidžiojimo sritį. Jo kūriniai 
skelbia metafizinės istoriosofijos atgimimą. Romos katalikybę 
jis atmetė kaip tikrojo religinio jausmo iškraipytoją. Tą jausmą 
jis pirmiausia regėjo Indijoje, po to pasuko tam tikros sinkre- 
tinės religijos link. Trokšdamas išstumti katalikybę (kuri, jo 
nuomone, žemino lenkų tautą), jis atrodė panašus į keistą len- 
kų antiklerikalų - senų laikų protestantų ir Juliuszo Stowac- 
kio - palikuonį. 

Micinskis parašė keletą eilėraščių. Jie įėjo į knygą Žvaigž- 
džių tamsoje (W mroku gwiazd, 1902) ir užtikrino jam vietą 
tarp reiškusių metafizinį siaubą begalybės akivaizdoje po- 
etų. Jis parašė ir beformių, paslaptingų kūrinių, kurie kar- 
tais vadinami romanais, kartais dramomis, bet iš tikrųjų — 
tai milžiniškos prozinės poemos. Kunigaikštyje Potiomkine, 
keturių veiksmų dramoje (1906) rusų jūreivių maištas laive „Po- 
tiomkin“ 1905 metais įgauna simbolinių dimensijų kaip kova 
tarp Liuciferio ir Kristaus už Rusijos sielą. Rytietiška Mi- 
cinskio orientacija nulėmė tai, kad jis pasirinko Konstanti- 
nopolį dramos Aukso rūmų prieblandoje, arba Bazilisa Teofanu. 
Tragedija iš dešimtojo amžiaus Bizantijos istorijos (W mrokach 
ztotego palacu, czyli Bazylissa Teofanu, 1909) veiksmo vieta; o 
apysakoje Nietota. Slaptoji Tatrų knyga (Nietota. Księga tajemna 
Tatr, 1910) kurortinis Zakopanės kaimas tampa kosmine are- 
na, kurioje demoniškos, antžmogiškos galybės kovoja už Len- 
kijos sielą. Romane Kunigas Faustas (Ksiądz Faust, 1913) pro- 
vincijos kunigas (kurio audringa biografija atskleidžiama 
pasakojimais apie praeitį) katalikų, stačiatikių ir žydų miniai 
sako pamokslus apie naują sinkretišką religiją; jis tampa 
mistinės politinio kalinio iniciacijos mokytoju ir pranašauja, 
kad lenkų bei rusų brolybė ateis per revoliuciją. Tačiau čia 
mums nerūpi išdėstyti visus Micinskio sumanymus. Pati jo 
veikalų medžiaga, tas fantastiškas, kone beprotiškas simbo- 

lizmas traukė kai kuriuos jo amžininkus ir gana apčiuopia- 
mai prisidėjo kovojant su fotografinio realizmo mada. Jo 
bizantiškas vešlumas, nevaržomas tauškimas ir visiškas li- 
teratūrinių konvencijų nepaisymas nepraėjo be atgarsio; 
Stanistawo Ignaco Witkiewicziaus romanai, apie kuriuos dar 
kalbėsime, perėmė daug Micinskio istorinės opera buffa 
bruožų. 

Iš kalnuotos pietinės Lenkijos kilęs Jerzas Žulawskis gim- 
naziją baigė Krokuvoje, studijavo filosofiją Šveicarijoje ir ten 
apsigynė doktoratą. Po to daug laiko praleido Zakopanėje, 
kur garsėjo kaip puikus alpinistas, daug keliavo po Europą 
ir 1914 metais įsirašė savanoriu į J6zefo Pilsudskio organizuo- 
tą pirmąjį lenkų karinį junginį. Žulawskis mirė per karą ligo- 
ninėje. Šis filosofinis poetas, indų poezijos ir kelių Senojo Tes- 
tamento knygų vertėjas taip pat buvo puikus eseistas bei 
dramaturgas. Turbūt pati svarbiausia jo drama - Erotas ir Psi- 
chė (1904), pasakojanti apie vienos porelės meilę per daugelį 
reinkarnacijų. Žužawskis - pirmasis neblogas mokslinės fan- 
tastikos apysakų autorius, sekęs Jules'u Verne'u ir H.G. Wel- 
Isu. Trys jo poetiškos ir tragiškos apysakos pasakoja apie pir- 
mųjų naujakurių Mėnulyje dalią: Ant sidabrinio gaublio (Na 
srebrnym globie, 1903), Nugalėtojas (Zwyciezca, 1910) ir Senoji 
žemė (Stara ziemia, 1911). 

Įsiveržusios į literatūrą moterys atnešė tik keletą vertingų 
kūrinių; vis dėlto to laikotarpio rašytojos daug prisidėjo tau- 
rinant literatūrinį skonį, o jų - vertėjų ir naujų srovių propa- 
guotojų —- vaidmenį sunku pervertinti. Marija Komornicka su 
nepakartojama aistra ir net fanatizmu persiėmė Friedricho 
Nietzschės filosofija. Gimusi netoli Varšuvos, ji gavo neblogą 
išsilavinimą Lenkijoje ir po to, dar visai jauna mergina, išvyko 
ketveriems metams studijuoti į Angliją. Jos eilėraščiai, para- 
šyti dažniausiai laisvosiomis eilėmis arba proza, gana aršiai 
reikalavo visiškos laisvės individui, šiuo atveju supermoteriai. 
Įdomu, kad net jos asmeninis gyvenimas kartojo Nietzschės 
likimo vingius: 1907 metais ji susirgo psichine liga ir buvo pri- 
versta palikti literatūrą. Ji neturėjo laiko išpuoselėti savo ta- 
lento, ir kalbame apie ją, gal kiek nepelnytai, praleisdami dau- 
gybę kitų vardų, tik todėl, kad jos atvejis bent jau neblogai 
iliustruoja ano laikotarpio papročius. 

Tarp įvairių lenkų literatūrinio gyvenimo centrų (šimtme- 
čių sandūroje) deramą vietą reikėtų skirti Paryžiui, kuriame 
nuolat gyveno lenkų rašytojų ir dailininkų kolonija. Bronis- 
tlawa Brzezicka gimė Varšuvoje, ten gavo vidurinį išsilavi- 
nimą, po to ištekėjo už garsaus skulptoriaus Stanistawo Os- 
trowskio (daugiausia gyvenusio Paryžiuje) ir labai daug laiko 
praleido Lotynų kvartale. Savo pačios poezijai ji subrendo 
gana vėlai, nebedaug likus iki mirties, tačiau visą laiką meist- 
riškai vertė prancūzų poeziją bei prozą. Ji imdavosi visų nau- 
jovių, net jeigu apie jas žinodavo tik nedidelis paryžiečių ra- 
tas; taip 1907 metais ji išleido Marcelo Schwobo Monelos 
knygos, kuri šiandien laikoma svarbia poetinio romano vysty- 
mosi gaire, vertimą. Jos atliktas Oskaro Milašiaus misterijos 
Migelis Manjara vertimas (knygoje O.W. Mitosz, Poezje, vertė 
B. Ostrowska, 1919) - turbūt vienas didžiausių jos pasiekimų, 
ir tai buvo padaryta tada, kai šio poeto Paryžiuje dar nežinojo 
niekas, išskyrus mažą draugų būrelį. Lietuvių kilmės Oskaras 
Milašius (šios knygos autoriaus giminaitis) šiandien laikomas 
vienu geriausių dvidešimtojo amžiaus prancūzų poetų. 


Leopold Staff (1878-1957) 


„Jaunąją Lenkiją“ galime laikyti lūžio laikotarpiu, vanden- 
skyra, nuo kurios daugybė upių nutekėjo skirtingomis krypti- 
mis, arba teigti, kad nusiminimas ir neviltis, pasiekusi kulmi- 
naciją Przybyszewskio „Modernoje“, vėliau buvo įveikta, 
suradus keletą iš šio akligatvio vedančių kelių. Leopoldas Staf- 
fas kritiškai žvelgė į pesimistinius kliedesius kaip į per daug 
nutolusius nuo bet kokios klasikinės vakarietiškos tradicijos, 
o savo būdu greičiausiai buvo artimas renesanso humanistams. 
Gimęs Lvove, sulenkėjusių austrų šeimoje, ten baigė ir gim- 
naziją, kurioje įgijo gerus graikų bei lotynų kalbų pagrindus, 
po to studijavo romanų kalbas universitete. Jo profesorius 
Edwardas Porebowiczius buvo garsus romanų literatūrų ver- 
tėjas. Nuodugnus mokslinis Staffo pasirengimas leido jam 
sėkmingai įgyvendinti humanistinį vien literatūrai pasišven- 
tusio žmogaus gyvenimo idealą. Šis reto darbštumo vyras nuo- 
lat leido savo eilėraščių rinkinius, taip pat prozos ir poezijos 
vertimų knygas; 1909-1914 metais jis dirbo Lvovo leidykloje, 

rengė reikšmingų filosofinių veikalų seriją („Sympozjon“), 
kurioje išėjo ir rinktiniai kardinolo Newmano bei Sereno Kier- 
kegaard'o raštai. Iš tiesų, net jei atmestume jo poeziją, vertimai 
ir leidybinė veikla užtikrintų jam garbingą vietą lenkų lite- 
ratūroje. Jo domėjimosi sritis buvo plati - nuo Friedricho Niet- 
zschės, kurio keletą veikalų (įskaitant Linksmąjį mokslą, 1906) 
jis išvertė į lenkų kalbą, iki Pranciškaus Asyžiečio, lotyniškų 
Kochanowskio eilėraščių, Heraklito, graikų sofistų ir senosios 
kinų poezijos (iš prancūziškų vertimų). Šiandien Romos ka- 
talikų liturgijoje giedama keletas Staffo verstų psalmių ir 
senovinių lotyniškų giesmių. 

Staffas viename eilėraščių save pavadino „linksmuoju pili- 
grimu“, ojo pirmoji knyga turi antraštę, labai jau neatitinkan- 
čią „Modernos“ nuotaikų: Sapnai apie galią (Sny 0 potędze, 1901). 
Staffui poezija buvo išminties ieškojimas, o išmintis reiškė 
ieškojimo džiaugsmą. Kritikai, bandę nustatyti jo minties išta- 
kas, svyravo tarp Nietzschės, stoikų ir Pranciškaus Asyžiečio. 
Tiesą sakant, Staffas, kaip ir derėjo humanistui, truputį su šyp- 
sena žvelgė į savo mokytojus; jis paėmė iš kiekvieno tai, kas 
atitiko jo poreikius, ir tarsi bitė mokėjo gerti nektarą iš įvairių 
gėlių. Iš Nietzschės jis perėmė gaia scienza, energiją, laisvą 
aukštikalnių kvėpavimą; iš stoikų — susitaikymą su Žmogaus 
ribotumu; o šv. Pranciškus padėjo jam suderinti krikščionybę 
su žmogaus, laikomo visų gyvų būtybių broliu, kūno teigimu. 
Ryškios Staffo lyrikos spalvos primena horacišką renesanso 
poeziją, tačiau, be abejonės, ji taip pat derinosi su kai kuriomis 
amžiaus pabaigos filosofinėmis srovėmis. Jo požiūris į gyve- 
nimą, kurį laikė išmintingesniu už bet kokias intelektualinės 
konstrukcijas, atitinka Henri Bergsono ėlan vital teoriją. 

Jo poezijoje nuolat kartojasi dienos šviesos, vidudienio, 
saulės užlietų derlingų laukų vaizdai. Eiliavimo techniką sun- 
ku trumpai apibūdinti. Staffo protėjiškumas glumino amži- 
ninkus: jis beveik visada išlikdavo šiuolaikiškas, o pačioje 
gyvenimo pabaigoje, po Antrojo pasaulinio karo, pateko visiš- 
kai jaunų poetų įtakon. 
mojo pasaulinio karo, nors ir labai savo tonacija skyrėsi nuo 
„Jaunosios Lenkijos“ poezijos, vis dėlto turėjo jos žodyno bei 
eilėdaros žymių. Tai - Sielos diena (Dzieri duszy, 1903), Dangaus 

paukščiams (Ptakom niebieskim, 1905), Žydinti šaka (Gatąž kwitnąca, 
1908), Valandų šypsenos (Usmiechy godzin, 1910), Gulbė ir lyra 
(Labedž i lira, 1913). Pokarinės poetinės grupuotės „Skamander“ 
(taip pat maištavusios prieš „Jaunąją Lenkiją“) paskelbtas 
vienu jų mokytojų, Staffas taip pakeitė savo stilių, kad šis tapo 
labai panašus į skamandritų, ypač rinkiniuose Aukšti medžiai 
(Wysokie drzewa, 1931) ir Medaus spalva (Barwa miodu, 1936). 
Per Antrąjį pasaulinį karą Staffas gyveno nacių okupuotoje 
Varšuvoje, versdamas iš lotynų kalbos ir publikuodamas savo 
eilėraščius pogrindinėje spaudoje. Liaudies Lenkijos litera- 
tūrinės spaudos paskelbtas lenkų poezijos patriarchu, Staffas 
patyrė dar vieną metamorfozę; atmetęs metrą bei rimą, jis 
pasiekė didžiulį rafinuotą paprastumą, kuris eilėraščiams 
kartais suteikdavo kiniškų ideogramų skambesį, ypač plonoje 
knygelėje Gluosnis (Wiklina, 1954) — tai turbūt jo didžiausias 
pasiekimas. Tačiau, nepaisant visų pasikeitimų, poetas visada 
liko ištikimas sau, ir į jo kūrybą galima žiūrėti kaip į nenu- 
trūkstamą „džiaugsmingo ieškojimo“ tąsą. Jam sekėsi: publika 
visada jį priimdavo - kartais entuziastiškai, kartais nenoriai. 
Nuo jo mirties 1957 metais pasirodė daug veikalų apie Staffą 
ir jo kūrybą, tačiau jie poetui numato skirtingą vietą lenkų lite- 
ratūros istorijoje. Greičiausiai jam bus suteiktas pavyzdinio 
humanisto, tobulo meistro, vieno pagrindinių lenkų poezijos 
formų puoselėtojo, bet ne tiesiog didelio poeto vardas, nebent 
milžinišką jo kūrybinį palikimą laikysime būtinu kontekstu 
tam palyginti nedideliam skaičiui eilėraščių, kuriuos aptin- 
kame kiekvienoje lenkų poezijos antologijoje. Du jo senatvės 
kūriniai daug pasako apie tai, kas jam rūpėjo visą gyvenimą: 


Tiltas Most 

Aš netikėjau, Nie wierzyltem 

Stovėdamas ant aukšto Stojąc nad brzegiem rzeki, 
Sraunios, didžiulės upės kranto, Ktėra byla szeroka i rwista, 

Kad pereisiu šį tiltą, Že przejdę ten most, 

Nupintą iš karnų ir iš trapių Spleciony z cienkiej, kruchej trzciny 
Plonučių nendrių. Powiązanej tykiem. 

Ėjau lengvai kaip peteliškė, Szedtem lekko jak motyl 

Ir sunkiai - lyg dramblys, I cięžko jak ston, 

Ėjau be baimės kaip šokėjas, Szediem pewnie jak tancerz 

Kaip aklas svyravau. I chwiejnie jak šlepiec. 

Aš netikėjau pereisiąs šį tiltą. Nie wierzylem, že przejdę ten most, 

Ir jau stovėdamas kitam krante, 
Aš netikiu, kad perėjau. 
(Vertė Albinas Žukauskas) 


Maurai 


Senam, apleistam parke 

Stovėjau prie tvenkinio, 

Padengto maurų storais kailiniais. 
Galvodamas, 

Kad vanduo čia kadaise buvo skaidrus 
Ir šiandien turėtų toks būti, 

Sausą šaką pakėlęs nuo žemės 
Pradėjau graibyti žaliąją plėvę 

Ir stumti link nuotakos. 


Besidarbuojant mane užklupo 

Ramus išminčius 

Minčių išvagota kakta 

Ir tarė švelniai šypsodamasis 

Su atlaidžiu priekaištu: 

„Ar tau negaila laiko? 

Kiekvienas mirksnis - tai amžinybės lašas, 
Gyvenimas - jos akimirka. 

O šitiek svarbių reikalų.“ 


Pasitraukiau sugėdintas 

Ir visą dieną galvojau 

Apie gyvenimą ir apie mirtį, 

Apie Sokratą 

Ir sielos nemirtingumą, 

Apie Egipto piramides ir kviečius, 
Apie Romos Forumą ir mėnulį, 
Mamutą ir Eifelio bokštą... 

Bet nieko iš to neišėjo. 


Kitą rytą sugrįžęs 

Į tą pačią vietą, 

Pamačiau prie tvenkinio, 

Padengto storais, žaliais kailiniais, 
Išminčių lygia kakta 

Ramiai 

Mano numesta šaka 

Graibantį nuo vandens paviršiaus maurus 
Ir stumiantį link nuotakos. 


Aplinkui tyliai šlamėjo medžiai, 
Ant šakų čiulbėjo paukščiai. 

I gdy stoję juž na drugim brzegu, 
Nie wierzę, že go przeszediem. 


Rzęsa 


W starym zapuszczonym parku 
Stalem nad stawem 

Pokrytym grubym kožuchem rzęsy. 
Myšląc, 

Že woda byla tu niegdyš przejrzysta 
I dziš by byč taka powinna, 

Podjętą z ziemi suchą galęzią 
Zacząlem zgarniač zieloną patynę 

I odprowadzač do odptywu. 


Zastal mnie przy tym zajęciu 
Medrzec spokojny 

O czole myšlą rozcigtym 

I rzekt z lagodnym ušmiechem 
Pobiažliwego wyrzutu: 

„Nie žal ci czasu? 

Každa chwila jest kroplą wiecznošci, 
Žycie mgnieniem jej oka. 

Tyle jest spraw arcywažnych.“ 


Odszedtem zawstydzony 

I przez dzien caty myšslatem 

O žyciu i o šmierci, 

O Sokratesie 

I niešmiertelnošci duszy, 

O piramidach i pszenicy egipskiej, 
O rzymskim Forum i księžycu, 

O mamucie i wiežy Eiffla... 

Ale nic z tego nie wyszlo. 


Wrėciwszy nazajutrz 
Na to samo miejsce, 
Ujrzatem nad stawem, 


Pokrytym grubym, zielonym kožuchem, 


Medrca z czotem wygladzonym, 
Ktėry spokojnie, 

Porzuconą przeze mnie galęzią, 
Zgarniat z powierzchni wody rzęsę 
I odprowadzal do odptywu. 


Wkoto szumiaty cicho drzewa, 
W galęziach špiewaly ptaki. 

Bolestaw Lešmian (1878-1937) 


Lešmianas, daugelio žmonių šiandien laikomas rafinuo- 
čiausiu dvidešimtojo amžiaus lenkų poetu, - kai kuriais at- 
žvilgiais unikalus reiškinys pasaulio literatūroje. Tačiau gyvas 
būdamas jis teturėjo keletą karštų gerbėjų ir apskritai buvo lai- 
komas antraeiliu žavių liaudiško stiliaus baladžių autoriumi. 

Jis gimė Varšuvoje, viduriniosios klasės žydų šeimoje, Kije- 
vo universitete gavo teisininko diplomą ir, išskyrus kelerius 
Paryžiuje praleistus metus, gyveno nepasižymintį įvykiais 
smulkaus tarnautojo gyvenimą; po 1918 metų ėjo pelningas 
notaro pareigas provincijos miesteliuose. Netrukus po mirties 
1937 metais Lešmianą, kaip ir jo kolegą bei varžovą Leopoldą 
Staffą, išrinko Lenkijos literatūros akademijos nariu. 

Lešmianas pradėjo skelbti savo eilėraščius apie 1900 me- 
tus, kartais ir rusiškai: kai kuriuos jų galima rasti puikiuose 
rusų simbolistų periodiniuose leidiniuose Zolotoje Runo ir Vesy. 
Ji globojo panašus lenkų žurnalas Chimera, kurio redaktorius 
Zenonas Przesmyckis negailėjo poetui gero žodžio. Anksty- 
vajame kūrybos laikotarpyje rašęs gana manieringai, Leš- 
mianas neabejotinai buvo „Jaunosios Lenkijos“ poetas; ir ne- 
galima pasakyti, kad jis kada nors atsisakė šio stiliaus, tačiau 
iš lėto, lingvistiškai eksperimentuodamas, susikūrė nuosavą 
kalbą. Tad Lešmianas turėjo rimtą priežastį neskubėti skelbti 
savo knygų. Rinkiniais Kryžkelės sodas (Sad rozstajny, 1912) ir 
Pieva (Ląka, 1920) jis atsiskleidė kaip poetas, sunkiai palygi- 
namas su bet kuriuo savo amžininku. Uksmingas gėrimas (Na- 
poj cienisty, 1936) ir Miško nutikimai (Dzejba lešna, išleistas po 
mirties) išėjo tuo metu, kai Lešmianas dėl naujų technikų su- 
kelto sąmyšio buvo laikomas „Jaunosios Lenkijos“ atgyvena. 
Tikrasis šio poeto originalumo pripažinimas atėjo tik šeštojo 
dešimtmečio pabaigoje ir septintajame dešimtmetyje. 

Jis beveik neišverčiamas dėl kalbos eksperimentų, kuriuo- 
se pasinaudojo be galo lanksčia slavų morfologija, sudarinė- 
damas, pavyzdžiui, veiksmažodžius iš daiktavardžių ir atvirkš- 
čiai. Kadangi užburiantį ritmą bei rimą jis laikė savybėmis, 
skiriančiomis „lyrikos kalbą“ nuo to, ką vadino „moksline 
kalba“ (prozos ir kasdieninio bendravimo), poetas naudojo- 
si iš liaudies dainų ir baladžių nusižiūrėtomis metrinėmis 

schemomis. Skaitydami jo eiles patenkame į keistą pasaulį, 
nedaug ką turintį bendra su realiomis žmogiškomis būtybė- 
mis ar gamtovaizdžiais, kaip juos paprastai suvokia norma- 
lus stebėtojas. Ir fantastiški sutvėrimai, gyvenantys Lešmia- 
no eilėraščiuose, ir gamta tėra jo labai asmeniškos ir tragiškos 
pasaulėžiūros metaforos. Lešmianas buvo perskaitęs nemažai 
filosofinių veikalų ir antropologinių primityviųjų religijų stu- 
dijų. Jo pagrindinę problemą galima palyginti su žmogaus, 
kuris yra apsigimęs maldininkas, homo adorans, visą laiką jau- 
čiantis ryšio su Dievu poreikį; tačiau Dievas toks silpnas, kad 
net pats Jo buvimas, atrodo, priklauso nuo tikinčiojo. Arba, ki- 
tais žodžiais tariant, žmogaus ir gamtos būtis yra Dievo buvi- 
mo funkcija ir atvirkščiai, tačiau tiek jiedu, tiek Jis - iliuziški. 
Greičiausiai tik žmogus-poetas palaiko abu per savo kūrybinį 
veiksmą. Lešmianą galima pavadinti gryniausiu simbolistu, 
nors jo simboliai — tai ne tiek atitikmenys, kiek savarankiški, 
mitologizuojantys įvaizdžiai. Pavyzdžiui, beprasmiška klaus- 
ti, kokį „Neišreiškiamąjį“ Lešmianas norėjo pavaizduoti eilė- 
raštyje, kur poetas išvysta Dievą, iškritusį su ryto rasa ir snau- 
džiantį ant žolės lomelėje, išsikerojusio lazdyno paunksmėje. 
Iš pažiūros Lešmianą daugiausia žavi gamta. Jis nemažai 
dalykų perėmė iš Henri Bergsono, ypač jo kaitos - ėlan vital - 
sampratą, tad Lešmiano poezijoje gamta išreiškia nuolatinį 
kitimą, kadangi pati jos esmė - judėjimas nuo pavidalo prie 
pavidalo, nuo būties prie nebūties. Bukoliški vaizdai iškreipti, 
už jų pulsuoja religinis protas, iš kurio atimta religija ir 
kuriam tenka taikytis su šia netektim. Šiuo požiūriu Lešmiano 
mitologizavimo polinkį galima palyginti su Williamo Butlerio 
Yeatso nuostata. Eilėraštyje „Siela patraukė kelionėn“ („Wy- 
ruszyla dusza w drogę“) siela, nusiminusi, kad mirtis ją iš- 
plėšė iš gražaus pasaulio, eina į dangų, bet neranda paguodos 
Dievo akivaizdoje, kadangi geidžia Jo mirties. Kitame eilė- 
raštyje du pasakų herojai klajoja po girią, ieškodami nemir- 
tingumą teikiančio augalo; jie nugali augalą saugantį drakoną, 
bet grįždami sutinka verkiantį Dievą (Placzybėg - Lešmiano 
žodžių kalimo pavyzdys) ir užjausdami atiduoda jam augalą 
(kadangi vienas nemirtingumas, kurį šis Dievas turi, teikia 
mažesnį saugumą nei du). Tiedu herojai pasirenka mirtin- 
gumą ir netrukus miršta. Dėl susiliejimo su gamta Lešmianą 

kartais vadindavo panteistu, tačiau vargu ar šis žodis ką nors 
paaiškina. Paskutiniai tragiški poeto eilėraščiai religinėmis 
temomis teikia raktą visai jo kūrybai, pavyzdžiui, eilėraštyje 
„Dieve šlovingas danguj“ („Bože peten w niebie chwaly“) 
poetas klausia, ar tą akimirką, kai jo siela žūsta, Dievas verkia, 
ar žūsta kartu su ja. Gamtos vaizdais Lešmianas pynė seman- 
tinį tinklą, išgalvotą pasaulį - vienintelę žmogaus paguodą. 
Priešingai nei kai kurie jo amžininkai, mirtį laikę palaiminga 
nirvana, jis nuolat grįždavo prie kiekvienos būsenos laiki- 
numo, net mirties, kadangi viskas juda. Galima pacituoti ei- 
lėraštį „Kapinės“ („Cmentarz“), išverstą labai apytikriai, nes 
neperteikiama jo muzika bei rimai: 


Keleivis, šnairai į būtį pažvelgęs, 

Įžengė į kapines: mirtis, žolė, užmarštis ir rasa. 
Tai buvo Laivų kapinės. Po žeme dusliai grumėjo 
Plastančios burės, nešamos pomirtinio vėjo. 
Keleivis jautė, kaip amžinybė iš žolių išsiskleidžia, 
Ir savo tylą pridėdamas prie kapinių tylos 
Peržegnojo tai, kas arčiau: kelias bites, du krūmus, 
Ir ant pirmo antkapio perskaitė tokį užrašą: 


Žuvau ne atsitiktinai, o audros valia, 

Ir maniau, kad po to jau antrą kartą nežūsiu, 

Kad surasiu prieplauką mirtyje, o mirtį - toje prieplaukoje, 
Bet mirtis apvylė mane! Miriau ne jai! 

Toliau pučia priešpriešinis vėjas, neišnyko sudužimo grėsmė 
Ir nežinomybė, ir baimė, ir viskas, išskyrus gyvenimą! 
Sąnariai požeminiai mano, nors nebūtis juos kamuoja, 

Dar tebėra verti vairo, dar nusipelno audros! 

Niekas nežino, kur tas vėjas, bures ištempsiantis. 

Kas kartą į kelionę leidosi - jau nesustos. 

Pažįstu tą gelmę, kur Laivas grumias negyvas. 

Miego - nėra! Amžinybė - budi! Palaikai nelaimingi! 

Už stiprumą mano burių, kurias mirtis išskleidžia, 

Praeivi, sukalbėk - prašau - tris Sveikamarijas! 


Keleivis niekam nuskynė lapą šviežią 
Ir priklaupė, kad prašytus poterius sukalbėtų. 


Wedrowiec, na istnienie spojrzawszy z ukosa, 
Wszedt na cmentarz: šmierė, trawa, niepamięč i rosa. 
Byl to cmentarz Okrętėw. Pod ziemią wrzal gtucho 
Trzepot žagli, pošmiertną gnanych zawieruchą. 
Weędrowiec czut, jak wiecznošė Zz traw się wykojarza, 

I ciszę swą do ciszy dodając cmentarza, 

Przežegnal to, co bližej: pszczėt kilka, dwa krzaki, 

I na pierwszym grobowcu czytalt napis taki: 

Zginąlem nie na šlepo, bo Zz woli wichury, 

I wierzylem, že odtąd nie zginę raz wtėry, 

Že znajdę przystafn w šmierci, a šmierč w tej przystani, 
Ale šmierė mię zawiodta! Umartem nie dla niej! 

Trwa nadal wiatr przeciwny i groza rozbicia 

I lek i niewiadomošč i wszystko, prėcz žycia! 

Szczątki moje podziemne, choč je nicošč nužy, 

Jeszcze godne są steru i warte są burzy! 

Nikt nie wie, gdzie ten wicher, ktėry žagte wzdyma? 
Kto raz w podr6ž wyruszyl - juž się nie zatrzyma. 
Znam tę gląb, gdzie się Okręt mocuje niežywy. 

Snu - nie ma! Wiecznošč - czuwa! Trup nie jest szczęšliwy! 
Za wytrwalošč mych žągli, ktėre šmierč rozwija, 
Przechodniu, odmėw - proszę - trzy Zdrowaš Maryja! 


Weędrowiec dla nikogo zerwal lišcie šwieže 
I ukląkt, by žądane odmėwič pacierze. 


Lešmiano kūryba yra labai lenkiška ta prasme, kad jis nuo- 
dugniai įsigilino į senosios lenkų bukolinės ir liaudies poezijos 
tradiciją. Tačiau jo domėjimasis filosofija suteikė iš šių šaltinių 
pasisemtiems motyvams naują kryptį. Poetas naudojosi ir kitų 
tautų liaudies dainomis bei baladėmis. Galima surasti kai 
kurių formalių panašumų tarp Lešmiano eilių ir jo amžininko 
Edwardo Porebowicziaus išverstų keltų, skandinavų, vokie- 
čių bei prancūzų baladžių. Drąsi tema kokiai nors būsimai 
studijai būtų bandymas panagrinėti, kaip du poetai, Willia- 
mas Butleris Yeatsas ir Lešmianas, gimę maždaug tuo pat me- 
tu, sprendė tą pačią agnosticizmo dilemą. 

Savo straipsniuose apie poeziją - pavyzdžiui, „Traktate 
apie poeziją“ (1937) - Lešmianas apgailestavo dėl vadinamojo 
„negrynumo“, būdingo šiam menui. Priešingai nei kiti meni- 
niai tarpininkai, kaip spalva ar garsas, „žodis yra pasmerktas 
skausmingai ir tragiškai susidvejinusiam gyvenimui, nes 
privalo vykdyti dvi diametraliai priešingas užduotis! Viena 
vertus, kūrybinėse poezijos aukštumose jis turi likti savimi — 
žodžiu žodžiui, kita - kasdieninio gyvenimo valdose jam tenka 
cirkuliuoti šnekamojoje kalboje kaip nuvalkiotai, neskambiai 
sąvokai.“ Palankiais poezijai laikotarpiais žodis išsilaisvina; 

tampa grynu ritmu, šokiu. O tuomet, kai žmonės iš poezijos 
tikisi „angažuotumo“ ir turinio, žodis darosi konceptualus. 
Tokiais nepalankiais laikais, pasak Lešmiano, žodžiai dėvi 
juos nematomais padarančias kepuraites (aliuzija į lenkų 
pasaką). Poetams darosi gėda šokti šventuosius šokius; jie 
nori būti laikomi blaiviais, naudingais bendruomenės nariais. 
Pasak Lešmiano, poetas panašus į mimą, dainuojantį pagal 
įsivaizduojamą instrumentą, kurį laiko rankose. Dažnai toks 
instrumentas (liutnia, fleita, citra ir pan.) simbolizuoja ištisą 
literatūrinę mokyklą. Vienokiais instrumentais grota klasi- 
cizmo laikais, kitokiais - romantizmo ir t.t. Dramatiška „blo- 
gais laikais“ (pavyzdžiui, pozityvizmo epochoje) gimusių 
poetų padėtis susidaro todėl, kad jie bando dainuoti pagal 
jokios poetinės prigimties neatitinkantį instrumentą. 

Gyvenimo pabaigoje Lešmianas kritiškai žvelgė į vadina- 
mojo avangardo poetines grupuotes, susilaukdavusias vis 
daugiau sekėjų. Tačiau kaip tik iš trečiojo ir ketvirtojo dešimt- 
mečio lenkų avangardo išaugo naujas mitologizuojančios 
kalbos funkcijos supratimas, savo ruožtu prisidėjęs prie po- 
mirtinės Lešmiano šlovės. Sprendžiant iš kai kurių poeto teo- 
rinių pasisakymų, jis turėjo būti „grynosios poezijos“, tokios, 
kokią Prancūzijoje 1925 metais gynė Henri Brėmond'as, ša- 
lininkas, tačiau Lešmiano poezija — tai kažkas daugiau. Tai 
tam tikras kodas, kurį iššifravus atsiskleidžia daugybė turtin- 
gų reikšmių klodų. Nė vienas kitas „Jaunosios Lenkijos“ išau- 
gintas poetas neprilygsta Lešmianui; jį derėtų skirti prie di- 
džiųjų šiuolaikinės Europos literatūros figūrų. 


Teatras 
Stanistaw Wyspianski (1869-1907) 


Stanistawas Wyspianskis, lenkų teatro reformuotojas, gimė 
Krokuvoje, skulptoriaus šeimoje. Viename eilėraščių jis rašė: 

Vavelio papėdėje tėvas turėjo dirbtuvę, 

aukštą, baltą, skliautuotą kambarį, 

gyvą didžiule minia negyvų figūrų; 

ten mažas berniukas vaikščiojau, o ką jaučiau, 

tai vėliau į savojo meno pavidalus perkaliau. 

Baigęs gimnaziją, Wyspianskis studijavo Jogailos univer- 
sitete ir Dailiųjų menų mokykloje, kur jo profesorius buvo 
Janas Matejko, tuomet garsus gigantiškų istorinių drobių ta- 
pytojas. Matejko jį išmokė labai kruopščiai studijuoti drabužių, 
apavo, ginklų ir t.t. detales. Vėliau su įvairių stipendijų pagalba 
Wyspianskis aplankė Italiją, Vokietiją (kur tapo karštu Richar- 
do Wagnerio garbintoju) ir Prancūziją. Kurį laiką jis studijavo 
Paryžiuje, ir jo tapyba greitai ėmė labai skirtis nuo pirmųjų 
mokytojų. Gana originalus savo dekoratyvumu, jis turbūt šiek 
tiek giminingas Gauguinui. Wyspianskio polinkį teatrui galima 
suprasti tik turint omenyje jo aistrą nuolatos piešti viską, ką 
mato, - statinius, žmonių figūras — ir kurti vis naujų sceno- 
grafijų projektus. „Wyspianskio mintis niekada nesireiškė 
žodžiais, jis nemąstė žodžiais, jis mąstė valios įtampa ir spalva, 
judesiu, garsu išreikštomis emocijomis. Mąstė teatru“ (Sta- 
nistaw Brzozowski). Savo pjesėmis jis įvykdė tikrą revoliuciją, 
nors tegyveno trisdešimt aštuonerius metus. Veiksnius, kurie 
darė įtaką jo kūrybai, galima išvardyti keliais punktais: 

1. Visa jo gimtoji Krokuva buvo ištisas muziejus, saugantis 
Lenkijos praeities šlovę. Ji taip pat pasižymėjo Habsburgų im- 
perijos provincijos miestams būdingu sąstingiu. Wyspianskis 
mylėjo šį muziejų ir maištavo prieš jį. 

2. Provincinės Lenkijos ir Vakarų Europos kontrastas, kurį 
jis aiškiai juto keliaudamas, sukėlė gal ir ne visai sąmoningą 
poreikį liūdną dabartį kompensuoti meno spindesiu. 

3. Krokuvoje jį supusio gyvenimo muziejiškumo pojūtį 
stiprino graikų ir lotynų kalbų dominavimas jo gimnazijos 
mokymo programoje. Bjaurėdamasis dabartimi, jis nuolat 
mintimis bėgdavo į Graikiją ir graikų tragediją. 

4. Richardo Wagnerio teatras Bairoite įtikino Wyspianskį, 
jog teatro spektaklį turi sudaryti žodžio, spalvų, muzikos ir 
judesio vienovė. 

5. Jeigu Wyspianskis kuo nors įsiskolino Friedrichui Nietz- 
schei, tai pirmiausia pastarojo teorijai apie dionisišką trage- 
dijos kilmę ir jėgos kultui. 

6. Wyspianskis giliai jautė, jog tragedijos esmė - jos gebė- 
jimas sukelti gailestį ir siaubą. Pats jis yra pasakęs: 

Vienintele kryptimi juda amžinai Tiesa: 

nėra gyvenimo kitaip nei per nuodėmę; 

viena amžinai gyvųjų dalia: 
sverti abipusių nusikaltimų smūgius. 


7. Corneille'o garbinimas (jis iš naujo išvertė Le Cid) rodo, 
jog žmogaus valia Wyspianskiui buvo pats svarbiausias tra- 
gedijos komponentas. Vėl jį cituojam: 

Eini per pasaulį ir pasauliui teiki pavidalą savo veiksmais. 

Pažvelk į pasaulį, į pasaulio pavidalą, ir išvysi savo kaltes. 

8. Jį tiesiogiai ir stipriai paveikė Mickevičiaus ateities slavų 
dramos vizija, išdėstyta šešioliktoje poeto paskaitoje Collėge 
de France 1843 metais. Mickevičius aiškino, jog dramoje „pub- 
likos akyse poezija virsta veiksmu. [...] Šio meno paskirtis yra 
žadinti, ar greičiau, jei taip galima pasakyti, priversti tingias 
dvasias veikti.“ Mickevičius tikėjo, jog slavų drama pašaukta 
tęsti vienintelę reikšmingą teatro liniją, prasidėjusią graikų 
tragedija ir nusidriekusią per viduramžių misteriją. Slaviškoji 
drama turėjo suderinti visus tautinės poezijos elementus - ly- 
rizmą, dabarties klausimų svarstymą, istorinius įvaizdžius — 
ir su slavams būdingu talentu suvokti antgamtinius dalykus 
sulydyti juos į nedalomą visumą. Drama - tai priemonė at- 
gaivinti prakilnias šventųjų ir didvyrių figūras. Tačiau kartu 
Mickevičius numatė visiškai naują pastatymo būdą, skelbusį 
dvidešimtojo amžiaus teatro pradžią. Greičiausiai Richardo 
Wagnerio scenos menas Wyspianskiui atrodė kaip pirmasis 
Mickevičiaus užuominų įsikūnijimas. Šiaip ar taip, jis sąmo- 
ningai pasipriešino tokiam teatrui, kokį tuomet suvokė akto- 
riai ir žiūrovai, o jo siekiai sutampa su anglų teatro refor- 
muotojo Gordono Craigo programa. 

Wyspianskio negalima laikyti paprastu pjesių (dažniausiai 
parašytų eilėmis) autoriumi. Jo scenos veikalai, kurių kalboje 
apstu „Jaunajai Lenkijai“ būdingo manierizmo pėdsakų, 
pagrįstai vadinami libretais, pagal autoriaus sumanymą tesan- 
čiais medžiaga režisieriui. Tikrieji Wyspianskio sekėjai - ne 
rašytojai, o teatro žmonės, kaip Leonas Schilleris, tarpukario 
laikais sukūręs „monumentaliojo teatro“ teoriją. Pats Schille- 
ris yra apie Wyspianskį pasakęs: 
buvo poetas - dramaturgas, dailininkas, skulptorius, konstruktorius, re- 
žisierius ir statytojas, meninis teatro vadovas ir jo ideologas; pagilino pa- 
čias teatro galimybes ir mokėjo visus jo amatus, gyveno teatrui, mintimis 
apie teatrą, viskas, ko prisiliesdavo, kur sustodavo jo žvilgsnis, tapdavo 

teatru, teatras jam buvo vienintelė galimybė išsilieti, jis scenoje spręsdavo 
pačius asmeniškiausius reikalus, o tie reikalai visada buvo tautos reikalai. 
Pranoko Craigo postulatus. Magnus parens [didysis pradininkas — vert.) 
teatro reformos, siekiančios pasipriešinti literatūros pražudytam, palaidos 
aktorystės demoralizuotam teatrui, bandančiam vaduotis su lyg-ir-ta- 
pybos parodų pagalba; sukūrė „grynojo teatro“ koncepciją, nepriklau- 
somo teatro, nuosavą estetiką ir amatą turinčio teatro, kuriame literatūra 
neturi didesnių įgaliojimų už aktorių, o aktorius — tai toks pat teatro 
meno elementas kaip dekoracija, teatro, kurio vienintelis kūrėjas ir vieš- 
pats yra „teatro menininkas“, pašvęstas į visą teatro išmintį, įvaldęs visus 
jo amatus. 


Schilleris skelbė dabar jau įsigalėjusią nuomonę, jog Wys- 
pianskis pradėjo savo žygį nuo tos vietos, kur lenkų roman- 
tizmo teatras sustojo, ir kad jo teatriniai veikalai pratęsė sro- 
vę, galėjusią pasigirti tokiomis monumentaliomis pjesėmis 
kaip Mickevičiaus Vėlinės (pirmą kartą Wyspianskio pasta- 
tytos 1901 metais), Stowackio Kordianas ir Krasinskio Nedie- 
viškoji komedija. Schillerio žodžiais tariant: „Jis įvykdė pasku- 
tiniąją Mickevičiaus valią.“ Be to, kadangi Schilleris buvo 
kairuolis, jis laikė Wyspianskį „kovojančio“, arba politinio, 
teatro pirmtaku ir skelbė, jog Wyspianskis šiuo požiūriu ap- 
lenkė vokiečių teatro avangardą, atstovaujamą tokių reži- 
sierių kaip Piscatoras (iš tos srovės, beje, išsivystė Bertolto 
Brechto teatras). 

Stengdamiesi palengvinti skaitytojo užduotį, suskirstysime 
Wyspianskio pjeses pagal tematiką ir nesilaikysime chro- 
nologijos. Graikiškajam ciklui priklauso Meleagras, Protesilajas 
ir Laodamija, Achilas ir Odisėjo sugrįžimas. Jos įdomios studi- 
juojantiems Wyspianskio kūrybą, tačiau antraeilės, palyginti 
su kitais jo veikalais. 

Savo dviem tragedijoms šiuolaikine tematika jis pasirinko 
temas iš pačios tamsiausios aplinkos. Prakeiksmo (Klątwa) 
veiksmas vyksta atkampiame lenkų kaime; valstiečius varo į 
neviltį keletą mėnesių trunkanti sausra, ir tarp savęs jie ima 
ieškoti nusidėjėlio, už kurio nuodėmes visi tariasi kenčią. 
Paieškos baigiasi tuo, kad apkaltinama kaimo kunigo šeimi- 
ninkė; norėdami prisišaukti lietų, valstiečiai užmuša ją ak- 
menimis. Būdinga tai, kad pjesės nebuvo įmanoma pastatyti 
pamaldžioje Krokuvoje, tad pastatė ją Varšuvoje po to, kai 
cenzūra užsitikrino, jog plakatai perkels pjesės veiksmą į 

viduramžius. Tokiame pat atsilikusiame kaime vyksta Teisėjų 
(Sedziowie) veiksmas, tik čia personažai - žydo smuklininko 
šeimynykščiai, pjesėje kalbama apie vieno jų įvykdytą žmog- 
žudystę ir likimo atpildą. 

Slaviškajame cikle Wyspianskis sugrįžta į tolimą savo gim- 
tojo miesto praeitį - į pagoniškus laikus, kaip draminėje 
fantazijoje Legenda, ar viduramžių Krokuvą vyskupo Stanis- 
lovo nužudymo laikais, kaip Boleslove Drąsiajame (Bolestaw 
Smiaty) ir Uolelėje (Skalka - turima omenyje uola, ant kurios 
stovi karališkoji pilis). 

Taip pat esama ciklo, skirto 1830 metų sukilimui. Lapkričio 
naktis (Noc listopadowa) - tai ypač geras Wyspianskio techni- 
kos pavyzdys. Varšuva sukilimo pradžios naktį nėra papras- 
tas miestas; tai arena, kurioje ima veikti mitinės jėgos, miesto 
parkuose atgyja graikų dievų ir deivių statulos, kvietimas im- 
tis ginklo susipina su graikišku prisikėlimo mitu, kuriame į 
žemės paviršių sugrįžta Persefonė. Tad simbolizmas, papras- 
tai susijęs su labai individualistiniu menu, čia pasitarnauja 
bendruomenės likimui išreikšti. Varšuvietė (Warszawianka), pa- 
vadinta pagal revoliucinę dainą, - tai trumpa pjesė apie dvi 
merginas; netoliese vyksta mūšis, kuriame kovoja jų myli- 
mieji. Tai grynai nuotaikų kaitą perteikiantis kūrinys, šiek tiek 
primenantis Eugene'o O Neillo pjeses. Trečiosios šio ciklo pje- 
sės Lelewel centre - truputį pasimetęs politinis vadas, moks- 
lininkas Joachimas Lelewelis; meniškai ji kiek silpnesnė. 

Visas Wyspianskio talentas atsiskleidžia tautinės tematikos 
cikle, į kurį įeina Vestuvės (Wesele), Išlaisvinimas (Wyzwolenie), 
Legionas (Legion) ir Akropolis. Iš jų geriausia pirmoji pjesė. 1900 
metų rudenį Wyspianskio draugas poetas Lucjanas Rydelis 
vedė valstietę merginą. Vestuvės vyko merginos kaime Bro- 
novicuose, netoli Krokuvos (dabar miesto dalis), Wyspianskis 
jose dalyvavo. Tai būta įdomaus susibūrimo - margos visų 
socialinių klasių atstovų minios: žurnalistų, dailininkų, poe- 
tų, valstiečių, bajorų, išsilavinusių moterų. Visa tai stebintis 
Wyspianskis išvydo ypatingą regėjimą. 1901 metų vasarį jis 
užbaigė Vestuvių rankraštį, o kovo mėnesį teatras išdrįso jį 
pastatyti. Kai kurie cenzūros išbraukymai tekstui žalos nepa- 
darė. (Krokuva buvo gana idiliškas miestas: tarp žiūrovų sė- 
dėdavusiam cenzoriui pakakdavo takto išeiti prieš aktoriams 

pradedant deklamuoti uždraustas eilutes.) Galingas šios pje- 
sės emocinis poveikis pradėjo formuoti naują lenkų teatro 
epochą. Nepaisant to, kas pasakyta apie Wyspianskio kūrybą 
veikusius faktorius, norint suvokti Vestuvių formą, reikia jos 
ištakų ieškoti lenkų tradiciniuose kalėdiniuose lėlių spek- 
takliuose (szopka). Lėlės juose būdavo judinamos lazdomis; jos 
pasirodydavo, ištardavo keletą eilučių ir dingdavo. Wyspians- 
kio pjesės scenoje vaizduojamas kambarys valstiečio troboje, 
į kurį personažai įeina po vieną, po du ar po tris, kalbasi arba 
garsiai mąsto, po to grįžta į gretimą kambarį, iš kurio sklinda 
muzikos garsai. Personažai dingsta ir vėl pasirodo nelyginant 
lėlių spektaklyje, greitai vienas po kito nuskamba trumpi dia- 
logai, susiduria skirtingos socialinės klasės ir pasaulėžiūros. 
Pagrindinio veikėjo nėra. Spektaklio tema - tai pati vestuvių 
naktis, kaip paprastai būna tokiuose pobūviuose, nuo paly- 
ginti blaivios pradžios besivystanti iki paslaptingos prieš- 
aušrio valandų atmosferos. Visą laiką grojanti muzika padeda 
sukurti ypatingą, kerinčią nuotaiką, kurią sunku perteikti žo- 
džiais. Slenkant nakčiai, scenoje pasirodo fantastiškos būtybės; 
jeigu norite racionalistinio aiškinimo — tai paties personažo 
minčių projekcijos. Žurnalistas sutinka karaliaus juokdarį iš 
šešioliktojo šimtmečio; bajoras išvysta didiko, garsėjančio iš- 
didumu ir tautos išdavimu, šmėklą; o poetiška ir truputį 
keistoka mergina Rachelė neapdairiai pakviečia vidun iš sodo 
(matomo pro langą) šiaudų kūlį. Atgijęs kūlys imasi vado- 
vauti spektakliui nelyginant dirigentas, ir vaidinimas baigiasi 
šiaudinio žmogaus ir jo smuiko užkerėtai draugijai pradėjus 
somnambulišką šokį. Tad pjesėje esama dviejų veikėjų gru- 
pių: „gyvų žmonių“ ir „dramos personažų“ (t.y. įsikūnijusių 
vestuvininkų svajonių ir troškimų). Apskritai visas spektaklis 
atskleidžia negailestingą keisto valios paralyžiaus apimtos 
Lenkijos visuomenės pjūvį: valstiečio pasakymas „Jie nenori 
norėti“ visų pirma taikomas inteligentijai. Tačiau valstiečiai 
dramoje nedaug kuo pranašesni. Vestuvių intrigą sudaro 
tolydžio stiprėjantis kažkokio didžiulio, neeilinio įvykio, kuris 
taip ir lieka neįvardytas, laukimas (sukilimo? stebuklingo 
šalies nepriklausomybės atgavimo?). Klajojančio aštuonio- 
liktojo šimtmečio lyrininko ir dainiaus Vernihoros (grynai 
legendinės figūros) šmėkla padovanoja valstiečių berniukui 

auksinį ragą, kuriam suskambus „sustiprės Dvasia ir prisiims 
Lemtį“. Berniukas pasiunčiamas iš toliau duoti ženklą, jeigu 
artės didysis įvykis. Visiems ten esantiems įsakoma pasiruošti 
ir įtempus ausis klausytis, kas vyksta Krokuvos vieškelyje. Ta- 
čiau berniukas grįžta tuščiomis rankomis - jis pamiršo apie 
savo misiją ir pametė aukso ragą. Didysis įvykis neateina; o 
vaidinimas pasibaigia tartum sapne judančių „tuščiavidurių 
žmonių“ šokiu, simbolizuojančiu lenkų visuomenės inertiš- 
kumą. 

Pirmuosius spektaklio žiūrovus personažai ir jų replikos 
veikė taip stipriai, jog kai kurie posakiai perėjo į žurnalistinį 
žargoną kaip gerai tinkantys tam tikroms nuostatoms reikšti 
raktažodžiai, o daugelis eiliuotos pjesės eilučių tapo kasdie- 
ninės lenkų kalbos dalimi, pavyzdžiui: 


Te visam pasauly karas, Niech na catym šwiecie wojna, 
Kad tik lenkų kaime tyku, Byle polska wieš zaciszna, 
Kad tik lenkų kaime ramu. Byle polska wieš spokojna. 


Net kai kurie personažai virto priežodžiais; pavyzdžiui, 
Rachelė, mergina, iš sodo pakvietusi šiaudų kūlį, tapo „Mo- 
dernos“ poetų garbintojos įsikūnijimu (jos žydiškas vardas 
ženklino naujų socialinių grupių kilimą). Ją, pasipuošusią 
tamsiai raudonu šaliu, spindinčią tamsiu grožiu ir šiek tiek 
nežemišku subtilumu, nuo to laiko minėjo daugelis dvide- 
šimtojo amžiaus poetų. 

Gerokai simbolistinis Išlaisvinimas (Wyzwolenie) taip pat 
sprendžia tautos problemas. Priešingai negu galima laukti, 
pavadinimas reiškia ne politinį perversmą, o pergalę prieš 
liguistą lenkų kankinystės aistrą, kurią aukštino romantinė 
poezija. Eilėmis ir proza parašytoje dramoje vaizduojama 
simbolinė kova su akmeniniu Genijaus (kiekvienu bruožu 
primenančio Mickevičių) monumentu. Teatriniu požiūriu ji ne 
mažiau drąsi už Vestuves. Pakilus uždangai, išvystame sceną, 
kurioje aktoriai ką tik baigė vaidinimą. Jie juokauja, nusivelka 
drabužius ir išeina iš teatro. Tik vienas Konradas (vardas 
akivaizdžiai primena Vėlinių herojų) lieka tariamai tuščiame 
teatro pastate; jis stoja į vienišą kovą su pulku kaukių, kurios 
tėra jo paties prieštaringų minčių pavidalai, paskui pereina 
prie dvikovos su pačiu Genijumi. 

Legionas suteikia draminę formą polemikai su lenkų roman- 
tine literatūra, aliuzijų šiame veikale per daug net patiems 
lenkams. Vis dėlto niekur Wyspianskio kūryboje fantastiniai 
elementai nepasiekia tokių proporcijų kaip Akropolyje, tame 
milžiniškame kvietime tikėti Gyvenimu ir Veiksmu, nakties 
ir aušros, mirties ir prisikėlimo parabolėje. Tai sapnas apie 
naktinius nutikimus Krokuvos karališkojoje Vavelio pilyje, kai 
iš senų gobelenų nužengia žmonių figūros ir pradeda kalbėtis, 
statulos vaikščioja, pilies menėse susitinka daugybė istorijos 
šimtmečių. Mitologinės dievybės, graikų herojai ir lenkų is- 
torinės asmenybės kalbasi tarpusavyje, o vaidinimas pasibai- 
gia patekėjus saulei ir pergalingai dviračiu vežimu įvažiavus 
Kristui, šiek tiek panašiam į Apoloną. Keičiantis pjesės vaiz- 
dams, Vyslos upė, prie kurios stovi Vavelio pilis, susilieja su 
Skamandru, tekėjusiu per Trojos miestą (kaip tik Akropolį tu- 
rėdama omenyje pagrindinė trečiojo dešimtmečio poetinė gru- 
puotė savo žurnalą pavadino Skamander). 

Be teatrinės vaizduotės, kuria jam neprilygo joks europie- 
tis amžininkas, Wyspianskis įnešė dar vieną reikšmingą in- 
dėlį: „Jaunosios Lenkijos“ mąstymą jis praturtino naujais ele- 
mentais, įveikęs „Modernai“ būdingą Meno kaip absoliuto 
garbinimo kultą ir pasiūlęs vėl sugrįžti prie įvairesnių įsipa- 
reigojimų. Šį Wyspianskio vaidmenį akcentavo iškilus to 
meto literatūros kritikas Stanistawas Brzozowskis, triuškinęs 
„Moderną“ tokiais nuosprendžiais: „Menas žmonių, trokš- 
tančių pabėgti į jį nuo gyvenimo, tėra tokių individų, kurie 
savo gyvenimą mano ir jaučia esant bevertį, dvasinės būsenos 
atspindys.“ Pasak Brzozowskio, Wyspianskis suvokė teatrą 
kaip istorinį veiksmą, ir pati ši vizija jau buvo „maištas prieš 
nykimą, sveikatos, gyvenimo bei energijos ieškojimas“. Ta- 
čiau klystume tikėdamiesi Wyspianskio kūryboje surasti ko- 
kią nors aiškiau suformuluotą filosofiją ar „programą“. Jo 
energijos siekis buvo grynas, tačiau, kaip pasakė Brzozowskis, 
„jis dvasiškai nugalėjo pasaulį, kuriam priklausė, bet kurio 
negalėjo palikti“. Ir: „Wyspianskis nežino, kaip gyvens naujoji 
Lenkija, bet žino, kad senosios mirtis - tai iš tikrųjų mirtis.“ 
Arba: „Iškelta giliausia kūrybos prasmė prieštarauja pati sau. 
Ši kūryba vystydamasi užminuoja savo pačios pamatus. Stato 
minties rūmą, kad jį sugriautų ir su juo griūtų, bet negali iš- 

siveržti iš griuvėsių ir nuolaužų pasaulio, nes be jo nieko ne- 
turi.“ Brzozowskis, pasinaudodamas hėgelininkų terminais, 
teigė, kad Wyspianskį derėtų „užmiršti tinkamai“, o tai reiš- 
kia, kad jį reikia saugoti tol, kol tokią kūrybą pakeis atsira- 
dusios naujos perspektyvos. Tačiau neabejotina, jog eiliuotos 
Wyspianskio pjesės — tai kertinis šiuolaikinio lenkų teatro 
akmuo. 


Natūralistinė ir psichologinė drama 


Lenkų teatro repertuaras „Jaunosios Lenkijos“ laikais turėjo 
daug šiuolaikinių pjesių, verstų iš kitų kalbų, visų pirma 
skandinavų autorių — Henriko Ibseno, Augusto Strindbergo 
ir Knuto Hamsuno, vokiečių - Hermanno Sudermanno ir 
Gerharto Hauptmanno. Iš prancūziškų veikalų populiariau- 
sios buvo simbolistinės Maeterlincko ir spalvingos herojinės 
Edmond'o Rostand'o dramos, o Oscaras Wilde'as, Bernardas 
Shaw ir Williamas Butleris Yeatsas atstovavo anglų kalbai. Be 
to, simbolistinių pjesių parašė daug lenkų poetų (Kaspro- 
wiczius, Žutawskis, Staffas ir kiti), bet niekas šioje srityje ne- 
galėjo lygintis su Wyspianskiu. Tačiau, be simbolistų pasiūlos, 
šis laikotarpis paliko dar vieną vertingą indėlį į lenkų teatrą — 
natūralistinę dramą. 

Skandalingų apkalbų apsupta „maištaujanti moteris“ Gab- 
riela Zapolska (1857-1921) buvo aktorė, dramaturgė bei ro- 
manistė. Ji pasižymėjo neregėtu kandumu ir nepakentė ne tik 
vyrų, kuriuos kaltino žiūrint į moterį kaip į savo grobį, bet ir 
moterų, azartiškai medžiojančių vyrus. Jos romanai, pasižy- 
mintys natūralistiniu brutalumu ir melodramiškumu, turėjo 
stiprų publicistinį polinkį. Jais siekta atskleisti veidmainišką 
buržuazijos moralę ir kartu apginti jos aukas. Tie akį rėžian- 
tys, sensacingi kūriniai šiandien priskiriami geltonajai litera- 
tūrai. Nors rimto intelektualinio išsilavinimo stoka pasmerkė 
Zapolską grubiems supaprastinimams, plėšri akis leido kai 
kuriose pjesėse pasiekti ne vien trumpalaikių efektų. Ponios 
Dulskos dorovė (Moralnošč pani Dulskiej, 1907) demaskuoja res- 
pektabilią buržuazinės aplinkos moterį pagal gerai anglakal- 
biui skaitytojui iš G.B. Shaw Ponios Voren profesijos pažįstamą 
schemą. Ponia Dulska tapo priežodžiu, o pjesė niekada neiš- 

nyko iš lenkų teatrų repertuaro. Kita pjesė, Panelė Maličevska 
(Panna Maliczewska, 1912), kurios herojė - išlaikoma moteris, 
įgyja stiprų užtaisą dėl tos aistros, su kuria Zapolska atsklei- 
džia pasibjaurėtiną vyriškosios žmonijos dalies elgesį. Jei ne 
šių dviejų dramų meninė sėkmė, Zapolska, kadaise laikyta 
pagrindine natūralizmo atstove, šiandieną jau būtų pamiršta. 

Neproduktyvus autorius Janas Augustas Kisielewskis (1876— 
1918) iš pradžių atrodė daug žadantis, tačiau taip ir nesuge- 
bėjo išskleisti savo talento. Jis sukėlė sensaciją pirmąja drama 
Tinkle (W sieci, 1899), kurioje ėmėsi tada labai madingos te- 
mos jaunos merginos, „pašėlusios Džiuljetos“, maišto prieš 
dusinantį antiintelektualinį namų gyvenimą. Tai buvo klasi- 
kinio to meto konflikto tarp jaunatviškų siekių ir smulkme- 
niškos kasdieninės miesčionių rutinos atspindys; reikia ati- 
duoti autoriui pagarbą už nelabai palankų Krokuvos meninės 
kavinių visuomenės, kuriai pats priklausė, pavaizdavimą. 
Komedija apie Krokuvos snobus ir buržua Karikatūros (Kary- 
katury, 1899) laikoma geros natūralistinės pjesės pavyzdžiu. 

Tadeuszas Rittneris (1873-1921), kažkurios ministerijos Vie- 
noje pareigūnas, tiek lenkų, tiek Vienos teatrams rašė trapias, 
stokojančias draminės įtampos, bet gerai suręstas pjeses. Jose 
dažniausiai kalbama apie erotizmo ir etikos konfliktą. Tas 
pjeses galima laikyti natūralistinėmis, tačiau jose šiek tiek 
remiamasi ir nuotaika bei simboliais. Mažame namelyje (W 
matym domku, 1904) ir Kvailas Jakubas (Gtupi Jakub, 1910) 
tebevaidinamos ir šiandien. 

Karolis Hubertas Rostworowskis (1877-1938), beveik visą 
gyvenimą praleidęs Krokuvoje, rašė chaotiškas ir panašiai 
kaip Wyspianskis eiliuotas dramas. Jis mėgo savo herojais 
rinktis istorines asmenybes, pavyzdžiui, Judą Iskarijotą ar 
imperatorių Kaligulą. Tačiau jis prisimenamas daugiausia dėl 
natūralistinės neeiliuotos tragedijos Siurprizas (Niespodzianka, 
1928), kurios paantraštė - Keturių veiksmų tikras atsitikimas. 
„Tikras atsitikimas“ - tai valstietės nusikaltimas, padarytas į 
jos trobelę užėjusiam nepažįstamam žmogui. Išgirdusi, kad 
šis ką tik sugrįžo iš Amerikos, ji keleivį nužudo, norėdama 
pasisavinti dolerius jaunėlio sūnaus mokslui. Tačiau nužu- 
dytasis pasirodo buvęs jos vyresnysis sūnus, atvykęs naktį, 
todėl neatpažintas. 

Keletas neblogų amatininkų sukurpė naujų „šis tas iš gy- 
venimo“ versijų. Wtodzimierzas Perzynskis (1877-1930), ele- 
gantiškas rašytojas, vykusiai manipuliuojantis paradoksalio- 
mis situacijomis, ironijos meistras, už viską labiau vertino gerą, 
tinkamoje vietoje įterptą epigramą. Šios savybės iškyla į pir- 
mąjį planą glaustuose jo apsakymuose bei romanuose, ir kaip 
tik jomis šis autorius labai skiriasi nuo egzaltuotai lyriškų „Jau- 
nosios Lenkijos“ stilistų. Trys komedijos daro Pierzynskį vienu 
geriausių psichologų lenkų dramaturgijoje. Lengvabūdė sesuo 
(Lekkomyšlna siostra, 1904), Ašantietė (Aszantka,1906) ir Franio 
laimė (Szczęšcie Frania, 1909) kur kas giliau negu Zapolskos 
pjesės atspindėjo veidmainišką viduriniosios klasės moralę. 

„Jaunosios Lenkijos“ autorius dažnai jaudindavo psicho- 
loginės painiavos, kylančios iš lyčių santykių, tačiau aptaria- 
mo laikotarpio pabaigoje, taip pat po Pirmojo pasaulinio karo 
šią temą pradėta traktuoti ironiškiau. Wactawas Grubinskis 
(1883-1973) savo žaismingumu buvo artimesnis aštuoniolik- 
tojo šimtmečio lenkų klasicistams arba, iš užsieninių autorių, 
Oscarui Wilde'ui ir Anatole'ui France'ui. Daugiausia jis kūrė 
paradoksalius apsakymus ir komedijas. Nekalta nusidėjėlė 
(Niewinna grzesznica, 1925), komedija apie meilės trikampį, ar, 
tiksliau, keturkampį, autoriui tėra dingstis išradingai pažong- 
liruoti nelauktomis tiek apgautų, tiek apgaunančių personažų 
reakcijomis. 

Iš to, ką pasakėme, galima padaryti akivaizdžią išvadą, jog, 
nepaisant Wyspianskio įkvėptos naujovių dvasios, lenkų 
teatras deramą dėmesį skyrė ir tradiciškesnėms draminėms 
formoms. Tikrai nusisekusią Wyspianskio atradimų tąsą iš- 
vysime tik vėliau. 


Nauja opozicija „Modernai“ 


Tadeuszas Želenskis („Boy“ - tai humoristinis literatūrinis 
slapyvardis), garsaus kompozitoriaus sūnus, gimė Varšuvoje, 
gavo mediko diplomą Krokuvos Jogailos universitete, po to 
įsitraukė į mokslinį darbą ir buvo bepradedąs perspektyvią 
akademinę karjerą. Tačiau sutiko Przybyszewskį bei kitus 

„Modernos“ rašytojus, ir jo gyvenimas pasisuko kita linkme. 
Šimtmečio pradžios Lenkijoje visi buvo pamišę dėl „literatū- 
rinių kabaretų“, mėgdžiojančių prancūziškus pavyzdžius; ir 
Želeūskis tapo vienu sąmojingiausių kabareto „Žaliasis ba- 
lionėlis“, kurį poetai ir tapytojai įsteigė 1905 metais Krokuvoje 
(veikė iki 1912-ųjų), scenaristų. Šios kūrybos rezultatas - saty- 
rinių Želenskio eilių ir dainų tomelis, pavadintas Žodeliai (Stėw- 
ka, 1913). Tačiau tai, kas atrodė paprasčiausias šmaikštavimas, 
tapo svarbia lenkų poezijos istorijos gaire kaip tik dėl nepreten- 
zingumo ir šnekamosios kalbos; tai rodėsi tikra atgaiva po 
nervingos ir sentimentalios modernistų poezijos. Epigraminis 
Boy glaustumas nulėmė tai, jog daugelis jo posakių perėjo į 
kasdieninę kalbą. Tad būtent humoras praskynė kelią radika- 
liems pokyčiams poezijoje: netrukus turėjo būti įteisintas Žo- 
džių, reiškiančių pačius trivialiausius dalykus, vartojimas, o 
Absoliuto ieškotojai į tai dažniausiai žvelgė suraukę antakius. 

Per Pirmąjį pasaulinį karą, tarnaudamas karo daktaru pa- 
čioje Krokuvoje, Želenskis iš nuobodulio atvėrė dar vieną 
savo talento gyslą - pradėjo sistemingai versti iš prancūzų 
kalbos, kurią mokėjo tiesiog tobulai. Iš čia kilo jo milžiniškas 
planas pateikti lenkų skaitytojui naujai išverstus arba dar 
nepažįstamus geriausius prancūzų literatūros veikalus. Ši 
užduotis Želenskiui turėjo kone ideologinę reikšmę. Jis be 
galo mėgo prancūzų literatūrą už jos žemiškumą, už tai, kad 
ji niekada neišleisdavo iš akių dviejų Žmogaus gyvenimą val- 
dančių jėgų —- sekso ir pinigų. Taip jis priešinosi egzaltuotam 
lenkų literatūros dvasingumui. Pamažu per kelis veiklos de- 
šimtmečius Želenskiui pavyko išversti apie šimtą knygų. 
Niekada prieš tai nei po to prancūzų literatūra Lenkijoje ne- 
turėjo tokio puikaus vertėjo, sugebančio stilistiškai prisitaikyti 
prie daugybės visiškai skirtingų autorių. Versdamas Villoną, 
Rabelais, Brantėme'ą, jis vartojo senųjų lenkų autorių kalbą, 
ypač Mikolajaus Rejaus. Lenkų memuaristai ir Kochanows- 
kis pasitarnavo perteikiant Montaigne'į. Taip pat lengvai jis 
perėjo prie klasikinio Racine'o ir Moličre'o stiliaus, prie Vol- 
taire'o, Diderot, Rousseau. Taip pat išvertė beveik visą Balza- 
co Žmogiškąją komediją ir pagrindinius Stendhalio veikalus. 
Mirtis Želeūskį užklupo (naciai nužudė jį Lvove 1941 metais) 
bebaigiantį versti Marcelį Proustą. 

Tarpukario laikotarpiu Boy (kaip jį visi vadino) buvo vie- 
nas pagrindinių teatro kritikų, eseistų ir publicistų. Šį apdo- 
vanotą retu darbštumu, šviesų, sąmojingą, labai apsiskaičiusį 
žmogų liberalai ir antiklerikalai laikė viena pagrindinių savo 
jėgų. Amerikoje jis būtų vadinamas radikalu. Boy dažnai įsi- 
veldavo į „revizionistines“ kampanijas, kovojančias su viskuo, 
kas iškilminga ir pompastiška. Jo literatūrinės prancūzų ra- 
šytojų studijos turėjo aiškų pedagoginį tikslą. Jis net sugalvojo 
specialų pavadinimą - „bronzuotojai“ (brązownicy) - tiems li- 
teratūros istorikams, kurie stengdavosi praleisti asmeninio 
autorių gyvenimo skandalus, idant rašytojai taptų panašesni 
į šventuosius. Nuvainikavimo aistra kartais jį paskatindavo 
atviriems kryžiaus žygiams, kaip, pavyzdžiui, per ketvirtojo 
dešimtmečio kampaniją už seksualinę laisvę ir „sąmoningą 
motinystę“. Palyginti su tokiais giliais ir sudėtingais jo laikų 
mąstytojais kaip Stanistawas Brzozowskis, Boy dažnai atrodo 
lėkštokas. Liberalų ideologija turi savo vilkduobių, slypinčių 
kaip tik ten, kur ji atrodo labiausiai realistiška, į jas Boy ir 
pakliūdavo. Tačiau tokio rašytojo be galo reikėjo šaliai, kur, 
kaip sakė vienas satyrinis poetas (Paczkowski), „per daug 
šventinto vandens ir per mažai paprasto muilo“. Be abejonės, 
jo milžiniški vertėjo nuopelnai niekada nebus pamiršti. 

Gimęs ir išsimokslinęs Lvove, kurio universitete studijavo 
vokiečių kalbą, Karolis Irzykowskis neturėjo nė ženklo Boy-ZŽe- 
leūskiui būdingo spalvingumo. Šį superintelektualą, neretai 
kritikuotą už sausumą ir kandumą, nelabai mėgo amžininkai. 
Jis troško tapti kūrėju, tačiau likimas lėmė pasidaryti literatū- 
ros kritiku. Vienintelė išimtis - jo milžiniškas romanas Vežimas 
(Patuba), parašytas 1891-1903 metais ir išleistas 1903-iaisiais. 
Daugeliu požiūrių tai neeilinis veikalas; jis yrėsi prieš „Mo- 
dernos“ srovę tiek savo filosofija, tiek technika ir kartu prieši- 
nosi devynioliktojo šimtmečio realizmui bei natūralizmui. Tai 
psichologinė kelių charakterių, atliekančių savo vaidmenis 
banaliame siužete, studija. Reikšmingas ne tiek pats romanas, 
kiek jo teoriniai nukrypimai apie romano rašymą ar eseistiniai 
intarpai su autoriaus apmąstymais apie Žmogų, tokį, kokį jį 
atspindi literatūra. Irzykowskis apgalvotai atmeta bet kokias 
pretenzijas į visažinystę. Jis nemėgina, kaip darė pozityvistai, 
suprasti, kas dedasi jo personažų galvose. Jis paprasčiausiai 

spėlioja ir dažnai prisipažįsta tiesiog nežinąs. Jo dėmesys su- 
telktas į žodžių tinklą, į kurį įsipainioję spurda jo veikėjai. 
Patyręs kelių tuometinių filosofų, ypač Ernsto Macho ir Ri- 
chardo Avenarijaus empiriokriticizmo, įtaką, jis leidžiasi į 
savotiškus semantinius tyrinėjimus. Žmogus, pasak jo, tai 
pozuotojas; jis pakliūva į jį supančios visuomenės iš anksto 
sukurtų sąvokų spąstus, o šios savo ruožtu formuoja visus 
žmogiškus santykius. Romano veikėjai neturi nieko auten- 
tiško. Juos laiko įkalinusios tokios sąvokos kaip meilė, ištiki- 
mybė, poezija, grožis ir t.t., kurios iš tikrųjų tėra jų pasąmonės 
prisiimtos kaukės, nes tai, kas neprisipažįstama, kas egzis- 
tuoja pačioje žmogaus gelmėje, gali iškilti į paviršių tik iš tam 
tikro laiko ir vietos visuomenės pasiskolintais pavidalais. Ese- 
istinėse romano dalyse Irzykowskis suklasifikuoja įvairias 
žmogiškas gudrybes. Pavyzdžiui, „sielos rūbine“ jis vadina 
sąmonės sritį, kurioje save pateisinančios mintys apsivelka 
tinkamus drabužius. Ir pateikia pavyzdį: viliojama mergina 
įsigudrina įtikinti save, jog tai yra Meilė, ir todėl niekaip 
negali atsispirti suvedžiotojui. Tai, ką Irzykowskis vadina 
„gėdingais taškais“, yra nereikšmingos, smulkios nuosavos 
biografijos detalės, kurias sunku pripažinti, nes jos neatitinka 
didelių mūsų reikalavimų. „Baltos dėmės“ atsiranda, kai 
bandome išlaikyti psichologinę pusiausvyrą, apsimesdami 
nežiną kai kurių nepatogių dalykų apie save. Žodis patuba 
(apytikriai - „dengtas vežimas“) Irzykowskiui turi simbolinę 
reikšmę. Juo nusakomos visos tos - cituojant jį patį - „akimir- 
kos, kai jūs mintyse prarandate žemę po kojomis, pačios ge- 
riausios ir brangiausios jūsų gyvenimo akimirkos, didžiausio 
susikrimtimo ir didžiausio susitelkimo, staigaus akiračio 
išsiplėtimo akimirkos“ - kitais žodžiais tariant, kai trumpam 
mirksniui autentiškumas persmelkia esminį neautentiškumą. 
Autorius, kuris, likdamas abejingas, kritiškai analizuoja savo 
veikėjus, nelaiko jų išimtimis; jie įkūnija Žmogaus elgesį 
apskritai. Jis pats taip pat netiki galimybe išvengti neauten- 
tiškumo. Šioje esė Irzykowskis, atrodo, leidžia suprasti, kad 
jo veikėjams taikomą analizę galima pritaikyti ir jam pačiam. 

Žvelgiant į šį romaną iš jo laikų perspektyvos, matyti, kad 
jame šaipomasi iš visų „Modernos“ skiriamųjų ženklų: Me- 
no kaip Absoliuto, antagonizmo tarp vyrų ir moterų, lyrinių 

nukrypimų srauto, vidinių tragedijų aprašymų. Visa tai Irzy- 
kowskiui tėra tam laikotarpiui būdingos kaukės. Jo puolamąją 
ginkluotę sudaro parodija (pavyzdžiui, jis parodijuoja stilių, 
kuriuo rašo vienas jo herojų, poetas) ir atvira literatūrinė vy- 
raujančių negalavimų kritika (kaip eseistinėje dalyje). Ne- 
įprasta Vežimo technika (autorius, romane aptarinėjantis rašy- 
mo problemas) - tai, viena vertus, grįžimas prie Laurence'o 
Sterne'o, kita vertus - pirmieji trečiojo dešimtmečio pabaigos 
eksperimentinio Europos romano ženklai. Pasąmonės reiški- 
niams skiriamas dėmesys paskatino daugelį kritikų kalbėti 
apie „priešfroidinę nuojautą“ arba sieti kūrinį su Alfredo Ad- 
lerio psichologija. Vis dėlto, nors pirmoji Freudo knyga apie 
psichoanalizę išėjo 1900 metais, tos idėjos jau „skraidė epo- 
chos ore“. Vežimas savo sausa, net nuobodžia kalba bei inte- 
lektualiniu dirbtinumu gerokai skyrėsi nuo „Jaunosios Lenki- 
jos“ literatūros ir buvo sutiktas greičiau paniekinamai. Tačiau 
vėlesniais dešimtmečiais jis pastebimai paveikė būrį prozinin- 
kų; o kadangi jie neretai buvo talentingesni, nors gal ne tokie 
nuovokūs kaip Irzykowskis, jų kūriniai nustelbė Vežimą. 

1918-1939 metais Irzykowskis reiškėsi kaip pagrindinis li- 
teratūros kritikas, tačiau atrodė toks rimtas, jog dažnai nusi- 
pelnydavo pedanto vardo. Jis puolė daugeliu frontų, pirmiau- 
sia remdamasis nuostata, jog literatūra yra iš esmės fiktyvi, 
todėl jai netinka bet kokios „gyvenimo veidrodžio“ teorijos. 
Vadinamieji realizmas ar natūralizmas jam atrodė papras- 
čiausia pretenzija. Tai, ką jis pasakė apie Ėmile'į Zola, atrodo 
svarbu: 

Būti realistu Zola nėra sunku, kadangi jis nesistengia gilintis į žmogų; 
laiko jį vien tik gamtos kūriniu tarsi gėlę arba daržovę. Tokia nuostata 
būtų pagrįsta, jei Zola būtų Dievas, o ne žmogus; žmogus objektyviai gali 
rašyti apie augalus, bet ne apie žmogų. 

Irzykowskis taip pat aktyviai užsipuolė „gyvenimo kultą“, 
kurį vadino „vitalizmu“. Jo nuomone, „sudėtingumo princi- 
pas“ iš esmės būdingas kultūros reiškiniams, tuo tarpu Gy- 
venimo garbintojai puola prieš jį ant kelių, apžavėti kaip tik 
jo chaoso. Viena reikšmingiausių Irzykowskio kritikos knygų 
vadinasi Kova dėl turinio (Walka o trešč, 1929). Jis pasisakė už 
literatūrą be kaukių ir išsisukinėjimų, net jeigu tokios iš viso 
negali būti. „Turinys“, jo manymu, yra būtent bandymas 

išsiveržti iš neabejotinų „reikšmių“ tinklo. Vienu jo taikinių bu- 
vo Boy-Želenskis, kurio platūs apibendrinimai Irzykowskiui 
skambėjo šiek tiek tuščiai; žinoma, asketiškasis savigrauža Ir- 
zykowskis, rūpinęsis ne tiek įsitikinimais ir idėjomis, kiek tuo, 
kaip literatūroje jais operuojama, publikai buvo kur kas ma- 
žiau patrauklus negu jo spalvingasis priešininkas. Irzykows- 
kis mirė nuo žaizdų, gautų per 1944 metų Varšuvos sukilimą. 
Jo dienoraščiai - Gyvenimo užrašai, pastebėjimai ir motyvai (Notat- 
ki z žycia, obserwacje i motywy) - pirmą kartą išleisti 1964 metais. 


Satyros gyslelė 


Literatūrinių kabaretų populiarumas ir Boy-Želenskio Žo- 
deliai ženklino humoristinės lenkų literatūros, nuo to laiko 
įgijusios nemažai puikių atstovų, atgimimą. Jau 1902 metais 
Adolfas Nowaczynskis (1876-1944) debiutavo knyga Beždžio- 
nės veidrodis (Malpie zwiercadto), gana nepalankiai traktavusia 
„Modernos“ „akademinius pranašus“ ir „alkoholikus“. Šis 
prozos ir eiliavimo meistras vėliau pasirodė esąs talentingas 
pastišų kūrėjas, užsiimantis lingvistine šešioliktojo šimtmečio 
lenkų kalbos akrobatika. Jis neatsitiktinai grįžo prie storžie- 
viško senosios Lenkijos humoro, kadangi jau pats toks pasi- 
rinkimas žadėjo priešnuodį kenčiančių sielų klejonėms. Daug 
kas jo gimtojoje Krokuvoje bijojo ir neapkentė šio neįprasto 
juoko. Vėliau Nowaczynskis pateikė Krokuvos scenai spalvin- 
gų, nusisekusių pjesių, su jam būdinga bravūra vaizduojančių 
įdomių istorinių asmenybių nuotykius: Caras apsišaukėlis (Car 
samozwaniec, 1908), Frydrichas Didysis (Wielki Frederyk, 1910), 
Putaskis Amerikoje (Putaski w Ameryce, 1917), Paryžiaus komen- 
dantas (Kommendant Paryža, 1926 - apie vieną Paryžiaus Ko- 
munos vadovų Jarostawą Dabrowskį), Tautų pavasaris tyliame 
užkampyje (Wiosna narodėw w cichym zakątku, 1929 - komedija 
apie 1848 metų Krokuvą). Nowaczynskio pjesės šiek tiek sie- 
jasi su jo pamfletais; rėžiančios akį, nors inteligentiškos, jos 
panašesnės į dramatizuotus feljetonus negu į dramaturgiš- 
kai stiprius kūrinius. Po Pirmojo pasaulinio karo Nowaczyns- 
kio plunksna ėmė darbuotis už Tautinių demokratų partiją 

(dešiniąją ir antisemitišką), kadangi tai suteikė daugiau lais- 
vės šiam nevaldomam, anarchistiškam samdiniui ir juokdariui, 
šiek tiek giminingam maištingiems lenkų kontrreformacijos 
polemistams. 

Satyrinis poetas Janas Lemanskis (1866-1933) atgaivino se- 
nąsias eiliuotas pasakėčias ir pritaikė jas tuometinėms situa- 
cijoms. Gyvuliai vaidina grynai žmogiškas sceneles; jie neretai 
panašūs į figūras, kurias autorius sutikdavo literatūrinėse 
kavinėse. Pavyzdžiui, žąsies (svajojančios apie tobulą meno 
ir poezijos gyvenimą) ir lapės (apgailestaujančios dėl savo 
įgimto polinkio į blogį) romanas pasibaigia liūdnai: lapė suėda 
žąsį. Pasakėčia toliau perteikia filosofinį mėsėdžio nusivylimą 
nepermaldaujamu gamtos mechanizmu. Lapės atsisveikinimo 
žodžiai skamba šitaip: „Cha, mūsų būtis - kruvina paslaptis!“ 
Tokie eilėraščiai, žinoma, liudijo apie pagarbos truputį suvai- 
dintam „Jaunosios Lenkijos“ giliamintiškumui atoslūgį. 


Romanistai 
Stefan Žeromski (1864-1925) 


Stefanas Žeromskis, vadintas „lenkų literatūros sąžine“, 
išvydo pasaulį vidurio Lenkijoje, netoli Kielcų miesto, nuskur- 
dusio bajoro šeimoje. Jo gimtinė Šventojo Kryžiaus kalnų pa- 
pėdėje tapo 1963 metų sukilimo kovų arena, ir šią temą Že- 
romskio plunksnai buvo lemta traktuoti visiškai naujai. Jo 
biografija — tai į miestus persikėlusios kaimo bajorijos likimo, 
taip pat pažangiosios inteligentijos politinių nuostatų kitimo 
pavyzdys. Žeromskis studijavo veterinariją Varšuvoje, dirbo 
privačiu repetitoriumi ir rašydamas savo pirmuosius apsa- 
kymus iškentė daug materialinių nepriteklių. Kurį laiką dirbo 
bibliotekininku lenkų muziejuje Rapersvilyje, Šveicarijoje, — 
šis darbas davė naudos jo kūrybai, nes vėliau, istoriniuose ro- 
manuose, jis pasinaudojo čia surinktomis žiniomis. Nuo 1904 
metų, sulaukęs publikos pripažinimo, jis jau galėjo visą savo 
laiką skirti literatūrai. Ankstyvuosiuose apsakymuose, tiek 
trumpuose, tiek ilguose, Žeromskis pasirodė kaip geras po- 
zityvistų mokinys, įvaldęs šiek tiek natūralistinio brutalumo 

turintį realistinį stilių. Tačiau dvasia jis buvo neoromantikas. 
Jo dėmesys socialinei neteisybei ir ginkluotoms praeities 
kovoms turėjo paslėptų revoliucinių polinkių. 

Pirmasis romanas Sizifiški darbai (Syzyfowe prace, 1898) buvo 
labai autobiografiškas. Tai pasakojimas apie lenkų mokslei- 
vius rusų administruojamoje provincijos miesto (Kielcų) gim- 
nazijoje kaip tik tuo metu, kai carinė valdžia visais būdais 
stengėsi sunaikinti pačią lenkų tautiškumo sampratą. Nors 
romano veikėjai žavisi didžiąja rusų literatūra (kuri taip pat 
pasitarnavo kaip rusifikacijos instrumentas), jie jungiasi į 
nedideles grupeles, bandydami priešintis spaudimui, ir bū- 
dinga tai, kad vienas jų vadovų, Andžejus Radekas, yra žem- 
dirbio sūnus, proletaras, kuriam kova už tautinio tapatumo 
išlaikymą ir maištas prieš socialinę sistemą neatskiriami. 

Ankstyvoji Žeromskio kūryba, kurios didžiąją dalį sudarė 
apsakymai, pasiekė kulminaciją romane Benamiai žmonės 
(Ludzie bezdomni, 1900). Herojus daktaras Judimas, Varšuvos 
batsiuvio sūnus, - tai gerai su skurdžiu masių gyvenimu su- 
sipažinęs žmogus. Šis supratimas skausmingas, bet uždeda 
tam tikrą pareigą. Daktaras Judimas sako: 

- Bet juk tai aš esu už viską atsakingas! [-..] Atsakingas savo dvasiai, 
kuri šaukia: „Nesutinku!“ Jeigu to nepadarysiu aš, gydytojas, kas pada- 
rys? [-..] Gavau viską, ko reikia... Privalau grąžinti, ką paėmiau. Tą pra- 
keiktą skolą... Negaliu turėti nei tėvo, nei motinos, nei žmonos, nei ko- 
kio daikto, kurį su meile galėčiau prie širdies glausti, kol nuo žemės 
paviršiaus neišnyks tie šlykštūs košmarai [Varšuvos lūšnynai ir Silezijos 
šachtų darbininkų miesteliai - Cz. M.]. Privalau atsižadėti laimės. Priva- 
lau likti vienas. 


Benamių žmonių herojus atstovauja tai šimtmečių ribos 
inteligentijos daliai, kuri jautė kaltę dėl išsilavinimo teikiamos 
privilegijuotos padėties. Užuot ramiai siekęs karjeros, jis 
nuolatos rizikuoja ir praranda tarnybas, kadangi drįsta rėžti 
į akis nemalonią tiesą. Paskutiniame romano skyriuje jis at- 
stumia moters meilę (moters, kurią taip pat myli), nes rūpi- 
nimasis šeima jį susilpnintų kovojant už socialinį teisingumą. 
Tokia idealistiška nuostata pradėta vadinti žeromszczyzna, t.y. 
tokia kaip Žeromskio veikėjų; šį terminą ironiškai vartojo 
romanisto priešininkai. Pastarųjų daugiausia būta politi- 
nių dešiniųjų gretose. Visi priklausiusieji Lenkijos socialistų 

partijai ar jai prijautusieji, kaip pats Žeromskis, atrodo, nekrei- 
pė dėmesio į tą sentimentaloką socialinių problemų suprati- 
mą. Benamiai žmonės - tai žiaurus romanas, negailintis skaity- 
tojui pažeminimo ir skurdo vaizdų. Dėl šios priežasties, taip 
pat dėl jo apsakymuose pastebimų natūralistinių polinkių Že- 
romskį neretai užsipuldavo kaip „sadomazochistą“ arba pateik- 
davo dar rūstesnį kaltinimą „užsikrėtus“ nuo rusų rašytojų. 
Labai gerai jaučiantis nuotaikų pokyčius Lenkijoje Žeroms- 
kis į kylančią neoromantizmo bangą atsiliepė storu istoriniu 
romanu Pelenai (Popioty, 1904). Kaip ir daugelio lenkų rašyto- 
jų, jo veiksmo epochos pasirinkimas buvo labai reikšmingas. 
Sienkiewiczius savo trilogijoje atkūrė kontrreformacijos laikų 
Respubliką, o Žeromskis pabandė iš naujo įvertinti Napoleo- 
no epochą. Lenkams ji įkūnijo visas švietėjiško judėjimo savy- 
bes: radikalizmą, kovą už nepriklausomybę ir tikėjimą Pran- 
cūzijos revoliucija. Pagrindiniai Pelenų veikėjai išvyksta iš 
Lenkijos, idant įstoję į Napoleono armiją kautųsi visos Euro- 
pos kovos laukuose, įskaitant Ispaniją, vien tam, kad grįžtų 
palūžę, su pelenais širdyje; o vis dėlto, jeigu tikėsime aistrin- 
gu veikalo tonu, ne veltui, kadangi legendos apie šiuos žygius 
palaikys būsimas tautines viltis. Kai kurie veikėjai - tai rafi- 
nuoti intelektualai, labai rimtai žiūrintys į savo masoniškus 
įžadus, bet, susidūrę su los desastres de la guerra (karo žiauru- 
mais - taip savo graviūrų ciklą pavadino Goya), patiriantys 
tragiškus sąžinės konfliktus. O dėl žiaurumų, tai Žeromskis 
visiškai patenkino savo kritikus, ypač partizaninio karo Ispa- 
nijoje ir Saragosos apgulties scenose. Pelenuose atsiskleidė tiek 
šio nelygaus rašytojo gerosios savybės, tiek silpnybės. Užuo- 
jauta, žmoniškumas, išmintis, istorinio požiūrio platumas jo 
kūryboje derinasi su egzaltuotu lyrizmu (kuris turbūt nelabai 
atitinka romano kaip literatūrinio žanro reikalavimus) ir me- 
lodramiškumu. Iš tikrųjų, rašytojo vaizduotę slopinančios dis- 
ciplinos susilpnėjimas, toks reikalingas pozityvizmo varžomai 
poezijai, pasirodė labai kenksmingas daugeliui prozininkų, 
ypač Žeromskiui, kuris, sulaukęs brandos, turbūt per daug mė- 
gavosi po epinio pasakojimo skraiste slepiamais poetizmais. 
Kovotojų vienišumas - ar jie būtų kilniaširdžiai intelek- 
tualai, kariai ar profesionalūs revoliucionieriai — tai viena 
pagrindinių Žeromskio temų. „Atpirkėją“ supriešindamas su 

inertiška mase, vos įstengiančia juo sekti, jis ryškiai atsiskleidė 
kaip neoromantikas. Tai labai gerai matyti ne tik veikaluose 
apie Napoleono epochą (be Pelenų, jis parašė tragediją Sut- 
kowski), bet ir iš jo požiūrio į 1905 metų revoliuciją (atsispin- 
dinčio dramoje Rožė [Roža, 1909], pasirašytoje slapyvardžiu ir 
išleistoje Krokuvoje) bei 1863 metų sukilimą. Iš tikrųjų, kont- 
rastas tarp partizanų būrių narsumo ir valstiečių abejingumo, 
net priešiškumo, 1863 metais buvo ypač slegiantis. Be apsaky- 
mų, 1863-iųjų tema jis parašė, sakytume, folknerišką romaną, 
pavadintą Ištikimoji upė (Wierna rzeka, 1913). Tai istorija apie 
sužeistą sukilėlį, kurį slapsto ir slaugo jauna tėvų dvaro pa- 
veldėtoja, apie jų meilę ir išsiskyrimą. Bažnytiniai sluoksniai 
kaltino Žeromskį jaunimo tvirkinimu, kadangi savo kūriniuo- 
se jis daug dėmesio skyrė lyties dalykams. Viena Ištikimosios 
upės scena juos ypač šokiravo: krėsdami namus, kazokai rado 
lovą su kraujo dėmėmis ant paklodžių. Jas paliko sužeistasis, 
prieš tai skubiai perkeltas į saugią vietą; o mergina, paklausta, 
kieno tai kraujas, nesvyruodama atsakė: „Mano“. Šiandieną 
mes esame taip pripratę prie šiurkštumo romanuose, kad ga- 
lime tik svarstyti apie natūralizmo įtaką Žeromskiui. Iš viso 
jo romanų palikimo turbūt reikšmingiausias yra paskutinis 
kūrinys, išleistas rašytojo mirties metais, 1925-aisiais. Prieš- 
pavasaryje (Przedwiošnie) bandoma spręsti pagrindinę pažan- 
giosios inteligentijos problemą po 1918 metų, Lenkijai tapus 
nepriklausoma šalimi. Džiūgavimas pasiekus tikslą, dėl ku- 
rio dirbo ir kovėsi kelios kartos, negalėjo paslėpti nemalonios 
tikrovės: senosios neteisybės neišnyko, o paveldėtas atsiliki- 
mas buvo toks didelis, jog lėtas demokratinis vystymasis kai 
kuriems intelektualams atrodė neatitinkantis žmonių porei- 
kių. Galbūt reikėjo revoliucinių pokyčių. Rusijoje revoliucija 
įvyko; tačiau lenkų kariuomenė 1920 metais sustabdė jos žygį 
į Vakarus, sutriuškinusi sovietų pajėgas Varšuvos prieigose. 
Lenkijoje gyveno daug žmonių, panašių į romano herojų Ce- 
zarį Baryką. Šis lenkų inžinieriaus, dirbančio Baku naftos 
verslovėse, Kaspijos jūroje, sūnus Rusijos revoliuciją pergy- 
vena būdamas paauglys. Nepaisydamas revoliucinių įsitiki- 
nimų, jis grįžta į Lenkiją kartu su patriotiškai nusiteikusiu 
tėvu, kariauja 1920 metų lenkų-sovietų kare, tačiau vėliau, pul- 
ko draugo, turtingo jaunuolio, pakviestas į šio dvarą, išvysta 

bajorijos „amžinąją Lenkiją“, jos gerą gyvenimą gausybės 
beraščių valstiečių sąskaita. Romano herojus Baryka ieško tiek 
moralinės, tiek politinės išeities. Jį atstumia lenkų komunistų 
fanatizmas bei naikinimo dvasia, bet nelabai traukia ir seno 
liberalo Gajovieco, dažnai primenančio paties Žeromskio ru- 
porą, piešiamos perspektyvos. Romanas baigiasi spontanišku 
Barykos veiksmu: jis prisijungia prie bedarbių kolonos, trau- 
kiančios link prezidento rūmų, ir žengia pirmoje gretoje. 

Be romanų, Žeromskis parašė daug publicistikos. Jis sąmo- 
ningai tęsė pažangiąją šio žanro tradiciją, einančią nuo arijonų 
ir Fryczo Modrzewskio per tokius švietėjų žurnalistus kaip 
Staszicas ir Kollątajus. 

Viena iš jo teatrinių pjesių susilaukė ypatingos sėkmės: 
Pabėgo mano putpelėlė (Uciekta mi przepioreczka, 1924 - pava- 
dinime esama aliuzijos į liaudies dainą). Pjesei būdinga tai, 
ką anksčiau pavadinome žeromszczyzna: joje vaizduojama pi- 
lis, kurią reikia paversti kultūros centru, turinčiu apylinkėse 
skleisti meilę teatrui ir menams. Šį projektą sumanė vienas 
žmogus, sugebėjęs įtikinti pilies savininkę, aristokratę damą, 
šio reikalo kilnumu; greitai jis surenka užsidegusių rėmėjų 
būrį. Tačiau viskas žlunga dėl netikėtai prasidėjusios herojaus 
meilės vietinio mokytojo žmonai. Ir putpelėlė pabėga, ir iš- 
aiškėja tikrosios veikėjų elgesio paskatos: pilietinę minėtos 
damos dvasią, pasirodo, pažadino slapta aistra projekto auto- 
riui. Tačiau jo idėją lieka įgyvendinti kiti. 

Per pirmąjį amžiaus ketvirtį Žeromskio, kaip iškiliausio 
lenkų prozininko, pozicijos neginčijo niekas, net jo priešai. Jį 
vadino „nepasotinama širdimi“, „lenkų literatūros sąžine“, o 
Nobelio premijos paskyrimas Reymontui už romaną Kaimie- 
čiai sukėlė kai kurių lenkų pasipiktinimą. Daugelis manė, kad 
ji turėjo atitekti Žeromskiui. Tokį populiarumą lėmė nepa- 
prastas rašytojo sugebėjimas užjausti, akiračio platumas ir 
dramatiški jo knygų siužetai. Šiandien pastebima tendencija 
jo ankstyvuosius apsakymus laikyti geriau suręstomis meni- 
nėmis visumomis už romanus. Šiuose apsakymuose, panašes- 
niuose į devynioliktojo šimtmečio prozą, jis nepasiduoda ne- 
žabotam lyrizmui, kuris vėliau dėl modernizmo ir simbolizmo 
įtakos paveikė jo stilių; be to, jis tiesiog vaizduoja liūdną 
socialinę tikrovę, nesiūlydamas jokių sprendimų (tiesą sakant, 

jis jų ir neturėjo). Tačiau pirmiausia Žeromskis buvo iškilus 
visuomenės veikėjas; ir tai, kaip ir neišnaudotų lenkų kalbos 
resursų jutimas - jo žodynas neapsakomai turtingas —- užtik- 
rina jam išskirtinę vietą lenkų literatūroje. 


Wladystaw Reymont (1867-1925) 


Reymonto prozą daugiausia įkvėpė jo jaunystės klajonės ir 
profesijų keitimas. Šis kaimo bažnyčios vargonininko sūnus, 
dideliam tėvų, norėjusių jį padaryti kunigu, nusiminimui, at- 
sisakė lankyti mokyklą, o išmokytas siuvėjo amato, užuot įsi- 
liejęs į gerų meistrų eiles, prisijungė prie klajojančių aktorių 
trupės. Dalydamasis skurdžiu jų gyvenimu ir klajodamas po 
provincijos miestus, jis pažino tikrą pažemintųjų ir beraščių 
dalią. Kurį laiką jis dirbo žemesniuoju geležinkelio tarnautoju, 
po to fabriko darbininku Lodzėje, galiausiai įsidarbino geležin- 
kelio iešmininku mažame kaimelyje ir pradėjo rašyti. Pirmieji 
apsakymai, natūralistiškai šiurkščiai vaizduojantys neturtin- 
gų valstiečių ir kaimo darbininkų dalią, vienodai sudomino 
skaitytojus ir kritikus; o pirmasis romanas Komediantė (Kome- 
diantka, 1896) patvirtino jų lūkesčius. Tai beviltiškų sąlygų, 
žlugdančių klajojančius aktorius, studija. Tokia aplinka 
vidutiniam skaitytojui atrodė kiek egzotiška. Terminas „stu- 
dija“ dar geriau tinka romanui apie patį kapitalistiškiausią Len- 
kijos miestą Lodzę, pavadintam Pažadėtoji žemė (Ziemia obie- 
cana, 1899). Per paskutinį devynioliktojo amžiaus dešimtmetį 
Lodzė, intensyviai investuojant į tekstilės pramonę, iš mažo 
miestelio išaugo į savotišką Rytų Europos Mančesterį, ekspor- 
tuojantį savo produkciją į visas milžiniškos Rusijos sritis. Tai 
buvo spekuliacijų, per kelias dienas susikrauto turto, bank- 
rotų ir nežmoniško darbo žmonių išnaudojimo miestas. Šiame 
romane Reymontas lygino jį su siaubingu augliu ir pavaiz- 
davo su visu jam svetimo atklydėlio iš kaimo priešiškumu. 

Tačiau ankstyvieji rašiniai tebuvo milžiniško keturtomio 
romano Kaimiečiai (Chtopi, 1904-1909) preliudija. Jis gerai pa- 
žinojo lenkų kaimą, tačiau šį kartą, užuot apsiribojęs atšiau- 
riais ir šiurkščiais vaizdais, išskleidė didžiulę epinę panora- 
mą. Natūralistai žvelgė į žmogų kaip į biologinę būtybę; nuo 
čia tebuvo vienas žingsnis iki išaukštinimo tų jo savybių, ku- 
rios darė jį puikiu gyvuliu: spontaniškumo, galingos aistros, 

gyvybingumo, ištvermės. Mūsų amžiaus pradžios Lenkija pa- 
sižymėjo vadinamąja chtopomania („valstiečių manija“), kuriai 
nestigo politinių atspalvių. Kaimas simbolizavo neišnaudotus 
tautos resursus, ateities pavidalą. Inteligentai manė, jog 
beraščiai ar mažaraščiai, „nesugadinti“ jokio kultūrinio nuo- 
smukio, turi tai, ko trūksta jiems patiems. Drauge Reymonto 
kūrinys panašus į tuos skandinavų romanus, kuriuose są- 
moningai būdavo idealizuojami primityvūs charakteriai. Su- 
skirstyti į keturis tomus (pavadintus Ruduo, Žiema, Pavasaris 
ir Vasara) Kaimiečiai - tai epas apie bendruomenę, kuri švenčia 
katalikiškas šventes, geria, šoka ir dirba, derindamasi prie 
gamtos ritmo. Pagrindiniai veikėjai (kuriems Reymontas su- 
teikia pusiau legendinių Homero herojų povyzas) įkūnija 
bendruomenės dorybes ir ydas. Tačiau pagrindinis siužetas 
(Anteko Borynos ir jo jaunos, gražios pamotės Jagnos meilės 
istorija bei senojo Borynos kerštas) lygiai taip pat sėkmingai 
galėtų rutuliotis miestietiškoje aplinkoje. Primityvių aistrų ir 
valstietiško gajumo garbinimas žavėjo Reymonto skaitytojus 
ne mažiau nei romano kalba, kupina gamtos bei žemdirbystės 
vaizdų ir laikoma labai poetiška. Kaip ir Žeromskis, Reymon- 
tas iš pradžių rašė santūrią, nuo pozityvistų nusižiūrėtą pro- 
zą, tačiau vėliau bendra „Jaunosios Lenkijos“ atmosfera jį 
paskatino eksperimentuoti perteikiant įvairias gamtovaiz- 
džių, metų laikų ir žmogiškų santykių nuotaikas. Žodžių 
srautas puikiai derinosi su jo audringu būdu, tačiau kaip tik 
ta per daug vaizdinga kalba mažina šio nepaprasto kūrinio 
vertę. 1924 metais Kaimiečiai Reymontui pelnė Nobelio pre- 
miją, ir atrodo, kad visa jo energija buvo išnaudota šiam pa- 
grindiniam literatūrinės kūrybos veiksmui. Vėliau jis parašė 
istorinę trilogiją 1794-ieji metai (Rok 1794, 1913-1918), tačiau 
jau pati tema viršijo šio savamokslio autoriaus galimybes. 


Wactaw Berent (1873-1940) 


Waclawas Berentas, kilęs iš Varšuvos, studijavo gamtos 
mokslus Ciūricho universitete ir ten gavo ichtiologijos dak- 
taro laipsnį. Šis aistringai filosofija besidomintis rašytojas, 
gerai susipažinęs su Schopenhauerio ir Nietzschės (kurį vienas 
pirmųjų vertė į lenkų kalbą) kūryba, sugebėjo keliais romanais 
nuosekliai atspindėti besikeičiančios savo pasaulėžiūros etapus. 

Pirmasis romanas Specialistas (Fachowiec, 1895) buvo reak- 
cija įjauniems inteligentams pozityvistų teikiamus patarimus. 
Romano herojus nueina dirbti į fabriką ir tampa kvalifikuotu 
darbininku vien tam, kad įsitikintų, jog rankų darbas, kurį 
primeta šiuolaikinė pramonė, yra dehumanizuojantis ir kad 
svarbus darbininko ekonominis vaidmuo neapsaugo jo nuo 
nepagarbos, tenkančios žemos socialinės padėties žmogui. 
Tad šis romanas netiesiogiai nukreiptas prieš optimistinį pozi- 
tyvistų tikėjimą technologijos teikiama palaima. 

Kitame romane Pūzras (Prochno, 1903) Berentas vaizduoja 
įvairiatautę, bohemišką vieno Europos didmiesčio aplinką. 
Tai gali būti Miunchenas ar Berlynas. Veikėjai - poetas, akto- 
rius, dramaturgas, žurnalistas, tapytojas, kompozitorius - yra 
apimti fin de siėcleė nusiminimo. Jie laiko save „dekadentais“ 
ir puoselėja beviltišką vakarietiškos civilizacijos viziją. Anali- 
zuojami su didele įžvalga bohemos atstovai esti nuolat įsitrau- 
kę į subtilius pokalbius, kuriuose vis minimas Schopenhaue- 
ris, svajonės apie nirvaną ir budizmas. Jie bevaisiai, įsipainioję 
į išeities neturinčias asmenines problemas, kurių vienintelis 
sprendimas, atrodo, būtų savižudybė. Nors sumanytas kaip 
protestas prieš bohemos sluoksnių „sutrešimą“ ir remiantis 
Nietzschės kvietimą gyventi energingai, šis romanas savo 
stiliumi visiškai priklauso „Modernos“ srovei; jį ne tik šitaip 
suvokė Berento amžininkai, bet ir patys „Modernos“ atstovai 
gyrė už tai, ką šiaip jau smerkė. Vis dėlto autorius taip stipriai 
tapatinasi su savo personažais, o jo kalba taip laikosi anų die- 
nų mados, jog atsakomybę dėl šio nesusipratimo tenka pri- 
skirti jam pačiam. 

Trečiajame Berento romane Žiemkenčiai (Ozimina, 1911) 
vaizduojama Varšuva rusų-japonų karo, kurio padariniai tiek 
Rusijoje, tiek Lenkijoje sukėlė 1905 metų revoliuciją, išvaka- 
rėse. Tam tikra prasme romano struktūra, taip pat negailes- 
tingai vaizduojamas inertiškumas primena Wyspianskio Ves- 
tuves. Kaip ir pjesėje, veiksmas trunka tik vieną naktį ir vyksta 
pobūvyje. Skirtingos kilmės ir praeities žmonės yra susirinkę 
turtingo Varšuvos finansininko salone, ir per dėstomas jų 
gyvenimo istorijas, asmeninius konfliktus mums atsiveria 
visuomenės, kurią žlugdo politinė vergovė, moralinė neviltis, 
pinigų ir banalių malonumų vaikymasis, panorama. Turbūt 

pati teigiamiausia romano figūra - tai senas rusų pulkininkas, 
žiūrintis į lenkus vienodai su panieka ir susižavėjimu. Wys- 
pianskio Vestuvėse slenkant nakčiai atmosfera vis labiau kaista 
nuo svarbaus įvykio laukimo ir troškimo. Berento romane 
„įvykio“ sulaukiama: vidurnaktį ateina Žinia apie visuotinę 
mobilizaciją. Auštant kai kurie pobūvio svečiai, bastydamiesi 
po Varšuvos darbininkų rajoną, pakliūva į prastuomenės de- 
monstraciją. Kyla ginkluotas susirėmimas su policija, ir vie- 
nas herojų žūva nuo šautuvo kulkos. Vėl, kaip ir Pūzre, šiame 
romane raginama būti energingiems, sveikiems, kviečiama 
atsinaujinti; pavadinimas, žinoma, simboliškas: žiemkenčių 
sėklos miega po sniegu ir pradeda augti atėjus pavasariui. Dėl 
puikios kompozicijos ir blaivaus visuomenės būklės vertinimo 
šį romaną galėtume pavadinti didžiu, jeigu ne kalba, turinti 
stilistinę savo laiko žymę. Bandydamas perteikti nuotaiką, 
Berentas pripildo scenas sunkių draperijų, veidų, beasmenių 
balsų, girdimų pro cigarų dūmus, vaizduojamų įmantria, 
galima sakyti, ekspresionistine, kalba, dažnai pažeidžiančia 
tai, kas tradiciškai laikoma natūralia lenkiškos prozos tėkme. 
Polinkis į perdėtą puošnumą dar labiau išryškėja Gyvuo- 
siuose akmenyse (Žywe kamienie, 1918), neįprastame kūrinyje, 
dažnai laikomame romano formos viduramžiška balade. Skai- 
tytojas atsiduria neįvardytame viduramžių mieste. Čia gali- 
ma rasti visus viduramžiškų charakterių tipus: prisitaikėlius 
miestelėnus, vienuolius (širdyje svyruojančius tarp pragaro 
baimės ir meilės senajai lotyniškai poezijai), juokdarius, 
klajojančius komediantus. Pasakojimo centre - nerūpestingų, 
linksmų aktorių trupės atvykimas į miestą; jie reiškia laisvę, 
gyvumą ir išsivadavimą nuo slegiančios kasdienybės rutinos. 
Ir čia Berentas lieka ištikimas Nietzschei. Romano kalba labai 
stilizuota siekiant viską pateikti su viduramžišku atspalviu, 
tačiau kaip tik tokia stilizacija silpnina kūrinį ir atskleidžia 
tam tikrą Berento rafinuotumo (pačia geriausia šio žodžio 
prasme) ir meninių priemonių nesuderinamumą; jo proza, 
kaip ir didžiuma „Jaunosios Lenkijos“ produkcijos, buvo per 
daug užteršta poezijos. Manieringo stiliaus, tačiau liudijantys 
retą viduramžių supratimą Gyvieji akmenys užbaigia vieną Be- 
rento kūrybos laikotarpį, o kūrinio paskelbimo data, 1918 me- 
tai, sutampa su „Jaunosios Lenkijos“ viešpatavimo pabaiga. 

Visus jo romanus galima būtų laikyti istorinėmis studijo- 
mis, nors juose daugiau domimasi dabarties istorija. Nenuos- 
tabu, jog turėdamas tokių polinkių gyvenimo pabaigoje Be- 
rentas pradėjo gana griežtu, paprastu stiliumi rašyti vos vos 
meniškai apdorotas biografijas. Jis pasirinko lenkų švietimo 
epochą su jai būdingu energijos antplūdžiu - energijos, kuria 
pasižymėjo reformų stovyklos kovotojai ir jų sekėjai - Na- 
poleono karininkai. Berento Srovę (Nurt, 1934), Diogeną bajo- 
ro drabužiais (Diogenes w kontuszu, 1937), Vadų sutemas 
(Zmierzch wodzėw, 1939) galima laikyti publicistų, moksli- 
ninkų ir Napoleono kariuomenės generolų portretų galerijo- 
mis, ties pačia grožinės literatūros riba balansuojančiais 
kūriniais. Lenkų literatūros akademijos narys, vienišas žmo- 
gus, vengęs einamųjų literatūrinių ir politinių ginčų, Berentas 
buvo ir tebėra laikomas mąstytoju ir neužleidžia savo, elitinio 
rašytojo, pozicijų. 


Kritika ir filosofija 
Stanistaw Brzozowski (1878-1911) 


„Jaunajai Lenkijai“ laimėti mūšį daug padėjo jai atsidavę 
talentingi kritikai. Dažniausiai skambėdavo Ignaco Matu- 
szewskio ir Wilhelmo Feldmano vardai. Tačiau būsimų kartų 
atmintin labiau įsirėžė kitas eseistas ir kritikas. Stanistawo 
Brzozowskio gyvenimas buvo trumpas. Jis tegyveno trisdešimt 
trejus metus, bet sugebėjo palikti didžiulį kūrybinį palikimą, 
nuolatos susilaukiantį vis naujų aiškinimų. Šis nuskurdusio 
dvarininko sūnus mokėsi rusiškose gimnazijose pirmiausia 
Liubline, paskui Nemirove, Ukrainoje, kur priklausė aktualio- 
mis temomis diskutuojančių moksleivių „rateliui“. Literatūrą 
atrasti jam padėjo didieji rusų prozininkai, kuriems vėliau jis 
reiškė dėkingumą, ypač Turgenevui, Uspenskiui ir Belinskiui. 
Maištaudamas prieš tradicinę katalikišką lenkų visuomenę, jis 
tapo karštu „darvinistu“. Varšuvos universitete dėl oratoriaus 
talento kolegos studentai paskelbė Brzozowskį vienu savo va- 
dovų, o carinė valdžia jį metams pašalino už politinę veiklą. 
Apmaudus nusižengimas, kurį padarė būdamas devyniolikos 

metų (iš studentų sąjungos iždo paėmė nedidelę pinigų 
sumą), iš esmės sužlugdė visą jo gyvenimą. Kai dėl politinių 
priežasčių netrukus jį suėmė, policija tai panaudojo jį šanta- 
žuoti, ir dėl to vėliau kilo gandai apie jo pavardę Ochrankos 
(slaptosios politinės caro policijos) agentų sąrašuose. Kaip 
rodo visi turimi dokumentai, kaltinimas buvo melagingas, bet 
šiuos gandus toliau platino tiek Ochranka, tiek politiniai 
Brzozowskio priešai. Jis buvo socialistas, nors nepriklausė 
Lenkijos socialistų partijai, ir kandūs jo straipsniai siutino visą 
politinę dešinę. Jo įstabus protas buvo toks sudėtingas, o 
evoliucija tokia sparti, kad be galo sunku atsekti visus šio 
nenutrūkstamai naujas idėjas virškinusio ir keliomis kalbomis 
(lenkų, rusų, vokiečių, prancūzų, vėliau italų ir anglų) knygas 
rijusio Žmogaus pokyčius. Netrukus jis liovėsi būti „darvinis- 
tas“. Nietzsche išlaisvino jį nuo mokslinės pasaulėžiūros 
garbinimo. Przybyszewskiui (kurio silpnybes vis dėlto suvo- 
kė) jis priskyrė ypatingus savo „atsivertimo“ nuopelnus. 
Galiausiai Brzozowskį apakino Karlas Marxas, kuriam liko 
ištikimas, nors niekada netapo ortodoksiniu marksistu; jo 
požiūriu, tikrąją Marxo filosofinę mintį užtemdė pats nusenęs 
Marxas ir visų pirma Engelsas. Kad ir kaip tai atrodo nejįtikė- 
tina, Brzozowskis intuityviai atkūrė kai kuriuos teiginius, ap- 
tinkamus tik ankstyvuosiuose Marxo rašiniuose, kurie tada 
dar nebuvo paskelbti (t.y. Ekonominiuose ir filosofiniuose rank- 
raščiuose, 1933). Ortodoksijos stoka beveik panaikino galimybę 
kairėje susirasti gynėjų, kurie padėtų atremti užsipuolimus iš 
dešinės. Tad jam teko grumtis vienam. 1905 metų pavasarį jis 
iš Rusijos okupuotos Lenkijos dalies persikėlė į Galiciją, pri- 
klausiusią Austrijai, tačiau netrukus Varšuvos kalėjime gau- 
ta džiova privertė jį išvykti į Italiją - iš pradžių į Nervi, paskui 
į Florenciją. Kol buvo išvykęs, kaltinimai tarnavus slaptajai 
carinei policijai sukėlė sąmyšį, ir jis du kartus grįžo į Krokuvą 
dalyvauti atviroje Socialistų partijos surengtoje apklausoje. 
Tačiau tai neatnešė jokių rezultatų. Jo karštligiškos literatū- 
rinės veiklos nesustabdė nei liga, nei šmeižtas, bet jie abu, pa- 
sitelkę skurdą, priartino ankstyvą mirtį 1911 metais. Palaido- 
tas jis Florencijoje. 

Labai originalus filosofas Brzozowskis savo laiku liko ne- 
suprastas, kadangi jį dominusios problemos atsirado lenkų ir 

Europos intelektualinių sluoksnių akiratyje tik po Antrojo pa- 
saulinio karo, veikiant egzistencializmui ir „atgal prie jaunojo 
Marxo“ srovei. Tad Brzozowskis vylėsi pasiekti platesnę pub- 
liką savo romanais. 

Tačiau pirmajame romane (jei praleisime jaunatviškus Sū- 
kurius [Wiry|) Liepsnos (Ptomienie, 1908) aprašomi labai jau 
lenkų skaitytojui tolimi dalykai: Rusijos profesionalių Necha- 
jevo grupės revoliucionierių moraliniai konfliktai. Gerokai 
vėliau tokiems profesionaliems revoliucionieriams buvo lemta 
sužavėti Malraux, paskui Camus Prancūzijoje. Autorius veda 
savo herojų lenką per keletą Rusijos revoliucionierių kuope- 
lių, Paryžiaus Komuną, paskui per revoliucinius Italijos 
sluoksnius. Kai kurie kritikai veikalą paskelbė įtartinu, nepat- 
riotišku, paslėptos prorusiškos orientacijos. Nors parašytas 
skubotai, per daug publicistiškas, jis vis dėlto atskleidžia au- 
toriaus intelektualinę galią. 

Tačiau antrasis Brzozowskio romanas Vienas tarp žmonių 
(Sam wšrdd ludzi, 1911) patvirtina autoriaus romanisto talentą 
ir laikytinas vienu žaviausių lenkų grožinės literatūros vei- 
kalų. Autorius sumanė jį kaip pirmąją knygą iš ciklo apie, 
kaip pats apibūdino, „filosofinius-politinius europietiškos 
sąmonės pokyčius“ tarp 1830 ir 1878 metų. Jis rašė: 


Man tiesiog nesuprantama, kodėl iki šiol romanistai taip mažai domisi 
istorinio herojaus tipo kaita. Net Europoje per mažai nutuokiama apie 
lūžį, atskyrusį žmones iki 1830 metų nuo visko, kas vyko po to, ir apie 
didžiąją 1848-ųjų psichinę krizę, pakeitusią visą Europos inteligentijos 
psichiką. O tai dalykai, kupini vidinio dramatizmo. Tokie veikėjai kaip 
Philippo Buonarroti, Blangui, Mazzini vidinės dvasinės vienybės jėga 
begalę kartų praauga netgi tokių meistrų kaip Balzacas ar Stendhalis 
sukurtus tipažus. 


Jo sumanymu šio ciklo veiksmas turėjo vykti Saint-Simo- 
no ir Fourier sekėjų, Heinės, lenkų emigrantų ir t.t. Paryžiuje. 
Vienas tarp žmonių - tai jaunuolio Romano Oluckio dvasinio 
brendimo istorija; jo jaunystė sutampa su ketvirtojo dešimt- 
mečio pradžia. Kilęs iš Ukrainos lenkų bajorų, jis iš pradžių 
ten ir gyvena, paskui persikelia į Berlyną, kur atsiduria kai- 
riųjų hėgelininkų aplinkoje. Ši knyga aiškiai tėra pasiren- 
gimas, tik dalelė autoriaus plano sukurti charakterius, kurie 
įkūnytų pačius gyvybingiausius devynioliktojo šimtmečio 

europietiškosios minties sąjūdžius. Tačiau ir šiame romane 
pilna nepamirštamų personažų. Brzozowskis pirmasis kata- 
likiškoje šalyje sukūrė tokius gilius ir sudėtingus kunigų 
paveikslus: tėvo Rotulos, valstiečio sūnaus, volterininko, 
jakobino, širdyje tebesaugančio vaikišką savo protėvių valstie- 
čių tikėjimą, ir tėvo Giavos, demoniško jėzuito, kurį romano 
herojus sutinka Berlyne. Giava intelektualiai neabejoja kata- 
likiškų dogmų tiesomis, tačiau stokoja tikėjimo (emocinio 
išgyvenimo prasme). Jis sukinėjasi tarp Berlyno revoliucio- 
nierių kaip savanoris agentas-provokatorius. Jis samprotauja 
taip: kuo greičiau revoliucija, tuo greičiau kairieji susikom- 
promituos, ir Vatikanas iš to galės išpešti gražios naudos. (Po 
kelerių metų Thomas Mannas Užburtame kalne sukurs panašų 
jėzuito paveikslą.) Vienas tarp žmonių, turbūt pats „dostojevs- 
kiškiausias“ iš visų lenkiškų romanų, taip pat susidūrė su len- 
kiškos ir rusiškos nuostatos konfliktu. Brzozowskis labai drą- 
siai ir negailestingai analizuoja savo personažus, tiek rusus, 
tiek lenkus. Jis pasiekė pačią rusų progresyvizmo patval- 
dystės sąlygomis ir lenkų nenoro pripažinti blogio, kaip neat- 
siejamos visatos dalies, tragedijos šerdį. Vienas jo personažų, 
Reiternas, buvęs liberalas, rusų karininkas, sušunka: 

Jei ne maskvėnai, visas šis pasaulis gerutėlis būtų, jūs dabar už mūsų 
kaip už kalno: „jie mums uždengė saulę, tačiau ji šviečia“; tam juk mes 
ir maskvėnai, kad saulę užstotume. Ak, ir nekenčiu jūsų, avinėliška 
Abelio paderme! 


Romano dalyje, kur aprašinėjamas Berlynas, Brzozowskis pa- 
demonstruoja ne menkesnį vokiško mentaliteto perpratimą. 
Filosofas ironiška angliška pavarde Truth [„Tiesa“ - vert.) pie- 
šiamas žvilgčiojant į patį Hegelį (kai kuriose esė Brzozowskis 
nuodugniai analizuoja Hegelio, kaip žmogaus, charakterį). 
Stebėtina, kad šitoks turtingas veikalas nebuvo sutiktas kaip 
didelis literatūrinis įvykis. Brzozowskio vardą aptemdė šmeiž- 
tas, o jo romanus lydėjo (išskyrus kelis garbintojus) sąmoks- 
liška tyla. 

Trečiasis romanas Knyga apie seną moterį (Ksiąžka o starej ko- 
biecie), pasakojantis apie 1905 metų revoliucionierių, nužudy- 
tą jo paties (Socialistų) partijos, liko neužbaigtas. 

Savo literatūrine kritika Brzozowskis arba pavergdavo jau- 
nuosius, arba juos siutindavo. Jis dalijosi permainingu likimu 

su „Jaunąja Lenkija“, iš pradžių kaip karštas „Modernos“ rė- 
mėjas, vėliau kaip jos kritikas nemažą sensaciją sukėlusioje 
knygoje „Jaunosios Lenkijos“ legenda (Legenda Mtodej Polski, 
1909). Tokio volte-face neįmanoma suprasti neįsigilinus į jo 
filosofiją. Svarbiausios filosofinės esė įėjo į rinkinius Idėjos 
(Idee, 1910), Balsai naktyje. Europos sąmonės romantinės krizės 
studija (Gtosy wšrdd nocy, išėjo po jo mirties 1912 metais) ir Die- 
noraštis (Pamiętnik, taip pat išleistas po mirties). Visa Brzo- 
zowskio filosofija — tai kvietimas gyventi energingai ir tikėti 
neribotomis žmogaus galimybėmis. Nors pirminis įkvėpimas 
galėjo ateiti iš Nietzschės, jo idėjas visiškai pakeitė lenkų filo- 
sofo istorijos apmąstymai. Brzozowskis teigė, jog europietiš- 
kąjį racionalizmą, prasidėjusį renesanso epochoje, apvainika- 
vo hėgeliškoji sistema; po Hegelio universitetų auditorijose 
dėstoma filosofija yra mirusi. Aštuonioliktojo šimtmečio pa- 
baigoje naujas kryptis nužymėjo italai istorijos filosofai, visų 
pirma Giambattista Vico. Proudhonas ir Marxas - tai teisėti 
šios linijos paveldėtojai. Ateitis, Brzozowskio nuomone, pri- 
klausė filosofijai, kuri žmogaus kovą su gamtos jėgomis, pa- 
sireiškiančią darbu, laikys jo laisvės pagrindu. Žmogui tam 
tikru momentu priklausančio pasaulio vaizdas visada yra to 
momento technologijos lygio atspindys. Jis kritikavo profe- 
sorius, pasinėrusius į pažinimo teorijos problemas ir norinčius 
sužinoti, „kokiame klimate gimsta lokomotyvai ir ant kokio 
medžio nunoksta kaliošai“'; subjekto ir objekto problemą gali 
išspręsti tik žmogiškoji praktika. 

Neperdėtume sakydami, kad Brzozowskio apmąstymų 
tikslas — pateikti naują, dialektinį romantizmo, įskaitant ir 
lenkiškąjį, įvertinimą. Pastarasis, aktyvistinis ir voliuntaris- 
tinis, pasak Brzozowskio suformuluoto apibrėžimo, gerokai 
skyrėsi nuo to, kas paprastai vadinama šiuo vardu. Tad Brzo- 
zowskis uoliai gynė visus Mickevičiaus ir Norwido teiginius 
(ypač pastarojo), kur tik šie autoriai prieštaraudavo tipiškoms 
romantizmo nuostatoms. Mokslinę pasaulėžiūrą, apžavėjusią 
antrąją devynioliktojo šimtmečio pusę, jis laikė romantinio 
žmogaus dualumo rezultatu. Jis mėgo kartoti, jog „Darwino 
pasaulis tėra viena Rousseau pasaulio metamorfozių“. Roman- 
tizmas atskyrė vidinį (sielos) pasaulį su jo vertybėmis, jaus- 
mais ir t.t. ir išorinį pasaulį, šaltą, abejingą, žiaurų, paklūstantį 

geležiniams būtinumo dėsniams. Mokslo garbintojai nepa- 
šalino šio sudvejinimo; jie paprasčiausiai akcentavo antrąjį 
priešpriešos narį: „Mokslinių prietarų sąmonė, natūralistinė, 
intelektualistinė, pozityvistinė ir pan., išlaiko tą pačią, tik 
vertybių netekusią romantikų realybę, nors ir atmeta vidinį 
pasaulį, romantikų dvasinę ne šio pasaulio tikrovę.“ Kaip šią 
dvejybę įveikti? Tik atmetant, viena vertus, tariamai nekin- 
tamus istorinio vystymosi dėsnius, abejingus žmogiškosioms 
vertybėms, o kita vertus —- gėdingą pasitraukimą į nuosavą 
subjektyvumą. Žmogus - tai kūrėjas; jis kuria ir įkūnija 
vertybes („vertybės matas yra pati vertybė, egzistencinis 
veiksmas — tai vienintelė realybė“). Brzozowskis kritikavo 
marksistus, kurie, pagadinti gamtos mokslų, laikė socialistinę 
visuomenę būtinu kažkaip metafiziškai nulemto proceso 
produktu. Vėl jo citata: „Kas yra vertybės kūrėjas ir kalvis, 
kas suvokia ateitį ne kaip srautą, nešantį bejėges žmogiškąsias 
marionetes, o kaip užduotį, tas viską susieja su vertybe.“ 
Brzozowskis istorijos prasmę regėjo kaip Žmogaus laisvės 
didėjimą, nes tik laisvam galima įgyvendinti didžiąją dalį 
žmogiškųjų vertybių. Kaip tik todėl jis tiek daug reikšmės 
teikė darbo filosofijai. Jis rašė: „Vienintelis žmogaus laisvės 
pagrindas - tai jo rankų valdžia materijai; kai ši valdžia 
sumažėja, kosminė būtinybė mus ima valdyti stipriau.“ Dar 
labiau negu ortodoksai marksistai jis priešino žmoniją su 
Gamta ir Visata. Tas ypatingas žmogaus bruožas - jo kūry- 
binis aklos gamtos, kurioje nesama jokių vertybių, trans- 
cendavimas - buvo kone jo manija. Jo požiūris buvo toks 
antropocentrinis, kad gyvenimo pabaigoje pastebimas žavė- 
jimasis katalikybe ir atsidavimas kardinolo Newmano atmi- 
nimui (padidinęs jo priešų skaičių, šį kartą kairėje) turbūt 
nelabai bestebina. Šiaip ar taip, krikščionybė su Dievo-žmo- 
gaus idėja yra labai antropocentrinė. Brzozowskis, žinoma, 
nebandė sukurti kokios nors „sistemos“. Jo nuolat judančios, 
dialektiniais šuoliais blyksinčios minties neįmanoma tvar- 
kingai sudėstyti į prielaidų ir išvadų grandinę. Tačiau dau- 
gelis jo tariamų prieštaravimų liovėsi atrodę keisti per tuos 
tragiškus dešimtmečius, skiriančius mus nuo jo mirties. Jis 
visada daug dėmesio teikė tam, kas sieja žemiausias žmogiš- 
kas būtybes (padėties ar gabumų prasme) su aukščiausiomis, 

ir kreipdavosi į savo skaitytoją kaip į atsakomybės už viską, 
kas atsitinka visai žmonijai, dalininką: „Mūsų gyvenimas - tai 
postas; jeigu mes jį paliksim, jo amžiams neteks visa žmonija.“ 
Jam žmonija sudarė vieną bendriją, jungiančią gyvuosius ir 
mirusius, Bažnyčią, per tūkstantmečius žengiančią į laisvę. 
Čia pateikėme, žinoma, tik pačius bendriausius Brzozows- 
kio filosofijos metmenis, bet jų turbūt pakanka paaiškinti „Mo- 
dernos“ kritikai šešiuose šimtuose „Jaunosios Lenkijos“ legendos 
puslapių. Jis bjaurėjosi dekadansu, estetizmu ir „Modernoje“ 
regėjo aštrų romantizmo „ligos“ atkritimą. „Modernos“ rašy- 
tojai bjaurėjosi pozityvizmo banalybėmis, tačiau širdyje tebe- 
tikėjo, kad žmogų valdo mokslo atrastas determinizmas. Jie 
bėgo į savo sielą. Brzozowskiui šis maištas buvo svarbus ir dėl 
ironijos bei melancholijos - reakcijų prieš bjaurią buržuazinę 
visuomenę ir jos išrastus vadinamuosius mokslo dėsnius. Jis 
apibūdino „Modernos“ poeziją kaip „gėlės maištą prieš savo 
pačios šaknis“. Vertino devynioliktojo šimtmečio lenkų roman- 
tizmui būdingą kliovimąsi valia, o „Modernoje“ įžvelgė tos va- 
lios nunykimą. „Jaunąją Lenkiją“ jis kaltino tingumu ir skaus- 
mingomis grimasomis, kurias laikė šventvagyste gyvenimo, 
meilės, kūrybinių žmogaus galių šventumo akivaizdoje. Lite- 
ratūra, pasak jo, turėjo stiprinti tas skaitytojo nuostatas, kurios 
padėtų pakeisti visuomenę, Lenkijos atveju - paversti ją „lais- 
vųjų darbininkų“ visuomene (Brzozowskio politinę programą 
ženklino prancūzų sindikalistų mintis). Nors tai nereiškia, 
kad jis pasisakė už tendencingą, „reikalams“ tarnaujančią lite- 
ratūrą. Filosofas ieškojo kur kas glaudesnių tam tikros visuo- 
menės bruožų ir jos meninio stiliaus sąsajų. Jis sakė: 
Visuomeninė meno išreikštos patirties analizė naudojasi dar primity- 
vesniais metodais. Ji ieško tendencijų. Pamiršta, kad visuomeninis gyve- 
nimas formuoja tai, kas labiausiai asmeniška: mūsų kūno ir proto fizio- 


logiją, ir kad tuose asmeniškiausiuose bruožuose giliausiai atsispindi tos 
visuomenės struktūra, jos esmingiausias gyvenimas. 


Tendencingumui literatūroje priešinosi kategoriškai: 


Nei Byronas, nei Shelley nenusipelnė realiai, bręstančiai laisvei tiek, 
kiek Browningas ar Balzacas. Neabejotina, jog tautos auklėtojai yra tie 
žmonės, kurių neįmanoma suklasifikuoti politinių kovų požiūriu. Nes jie 
tarnauja tikram gyvenimui, o ne politinių miražų, prietarų ar apgaulių 
organizatoriams. 

Brzozowskiui esant gyvam, tik „Jaunosios Lenkijos“ legendos 
poveikį galima prilyginti bombos sprogimui. Kiti jo veikalai 
buvo beveik nesuprantami net išsilavinusiam skaitytojui. Šioje 
knygoje jis pliekė pripažintus literatūros „didžiuosius“, o skan- 
dalai, atrodo, visada traukia dėmesį. Brzozowskis sudavė triuš- 
kinantį smūgį madingiems skundams dėl būties žiaurumo, ir 
šis jo puolimas intelektualine prasme gretintinas su spon- 
tanišku Wyspianskio maištu ar instinktyviais humoristų, kaip 
Boy-Želenskio ar Nowaczynskio, pasišaipymais. 

Dėl savo atvirumo, drąsos ir prieš jį nukreiptų šmeižikiškų 
kampanijų didžiajai amžininkų daugumai Brzozowskis atrodė 
paslaptinga, gal net atstumianti asmenybė. Tačiau jam netrū- 
ko rėmėjų tarp jaunų inteligentų. Per jo apklausą Krokuvoje 
salėje net buvo keičiamasi antausiais. Vis dėlto keletą dešimt- 
mečių po mirties jo kūryba laikyta pavojinga, ir šį asmenį 
supusi negera šlovė išsilaikė daugelyje visuomenės sluoksnių. 
Marksistams jis kėlė siaubą nedogmatinėmis pažiūromis, o 
liberalai įtarinėjo jį totalitariniais, gal net profašistiniais polin- 
kiais. Prieš Antrąjį pasaulinį karą pradėtas visų jo raštų lei- 
dimas, deja, nutrūko, prasidėjus karo veiksmams. Po karo 
Liaudies Lenkijoje Brzozowskį vėl apgaubė tabu kaip patį 
pikčiausią nukrypėlį (ar ne jis iškėlė šūkį: „Visų bažnyčių re- 
vizionistai, vienykitės!“?). Tačiau jis nuolatos darė įtaką lite- 
ratūros kritikai ir po 1956 metų literatūriniuose sluoksniuose 
buvo pripažintas galingiausia intelektualine jėga dvidešimtojo 
amžiaus lenkų literatūroje. 

Nepriklausoma Lenkija: 
1918-1939 


Istorinės žinios 


Romantinės epochos lenkų politiniai emigrantai troško, 
Mickevičiaus žodžiais tariant, „tautų karo“, kuris atkurtų jų 
tėvynės nepriklausomybę. Nors 1914-1918 metų karas nelabai 
laikytinas „tautų karu“, o paimti į rusų, austrų bei vokiečių 
kariuomenes lenkai šaudė vienas į kitą, jo padariniai pasirodė 
palankūs lenkams, taip pat ir kelioms kitoms pavergtoms tau- 
toms. Rusija blaškėsi revoliucijos skausmuose, Vokietija buvo 
sutriuškinta, Habsburgų imperija padalyta. Mažas lenkų ka- 
riuomenės, 1914 metais Jėzefo Pilsudskio sukurtos Krokuvoje 
ir kovojusios austrų pusėje, branduolys išaugo į armiją, kuri 
užėmė okupantų paliktas teritorijas. Revoliucionierius profe- 
sionalas, socialistas Pilsudskis pasižymėjo drąsiai puldinėda- 
mas traukinius, vežančius caro pinigus, ir leisdamas pogrin- 
dinį Lenkijos socialistų partijos laikraštį Robotnik (Darbininkas). 
Kelerius metus jis praleido Sibiro tremtyje, o atlikęs bausmę, 
vėl atnaujino revoliucinę veiklą. 1905 metais jis nuvyko į Japo- 
niją, tikėdamasis sudaryti anticarinę abipusės pagalbos su- 
tartį. Tačiau vargu ar šis nuoširdžiai įsitikinęs radikalas buvo 
marksistas. Užaugęs Lietuvoje, tėvų paveldėtame dvare, ir iš- 
auklėtas ištikimybės 1863 metų kovotojų atminimui dvasia, 
Pilsudskis pirmuoju savo tikslu laikė šalies išlaisvinimą. Šis 
žmogus, apdovanotas įgimtu vado patrauklumu, įstengė apie 
save sukaupti visą tautos energiją, kuri iki tol prasiverždavo 
tik literatūroje. Jis greitai sukūrė veiksmingą kariuomenę, o 
pats netrukus tapo gyvu tautinės nepriklausomybės simbo- 
liu. Lenkiją draskė vidinis konfliktas tarp kairės, laikiusios 

Pilsudskį savo žmogumi, ir dešinės, žvelgusios į jį su nepa- 
sitikėjimu, jei ne su atvira neapykanta. Vis dėlto, siekiant 
bendro tikslo, nelengvai pradėta bendradarbiauti kai kuriose 
srityse, ir dešiniosios Tautinių demokratų partijos lyderis 
Romanas Dmowskis panaudojo visą diplomatinį talentą 
kovodamas dėl nepriklausomos Lenkijos pripažinimo Ver- 
salio taikos konferencijoje. „Lenkų klausimas“ buvo vienas 
pirmųjų, kuriuos teko spręsti Versalyje remiantis keturiolikos 
punktų prezidento Wilsono planu, tačiau naujosios valstybės 
sienos sąlygojo nesuskaičiuojamas tarptautines intrigas bei 
rietenas. 

Vokiečių kariuomenė, pasitraukdama iš Baltarusijos bei 
Ukrainos, paliko tuštumą, kurioje iš vakarų judančios lenkų 
pajėgos susitiko su iš rytų slenkančia sovietų kariuomene. Vis 
dėlto Pilsudskis nebuvo linkęs susidėti nei su rusų kontrre- 
voliucine Denikino, nei vėliau su Vrangelio armija. Šis ištiki- 
mas Lietuvos Didžiosios Kunigaikštystės sūnus puoselėjo 
federalines svajones, kurioms „viena ir nedaloma“ Rusija, 
reiškianti pretenzijas į visą buvusią caro teritoriją, kėlė grės- 
mę. Numatydamas, kad Rusiją ilgam laikui bus susilpninusi 
revoliucija, jis patraukė prisijungti rytines senosios Respub- 
likos žemes. 1920 metų pavasarį jo kariuomenė užėmė Kijevą, 
bet greitai turėjo pasitraukti. Bolševikai ne itin rūpinosi teri- 
torijų plėtimu, įsitikinę, jog netrukus revoliucija pasklis po vi- 
są Europą. Jiems karas su Lenkija tereiškė judėjimą link Ber- 
lyno (tuo metu labai revoliucingo miesto). Išstūmusi lenkus 
iš Kijevo, Trockio vadovaujama sovietų kariuomenė sparčiai 
judėjo į priekį, nusidriekusi plačiu frontu nuo Vyslos iki 
Dnepro. Pagrindinis mūšis įvyko 1920 metų rugpjūčio mėnesį 
Varšuvos apylinkėse. Pasinaudojęs grubia strategine sovietų 
vadovybės klaida, Pilsudskis įvykdė klasikinį manevrą, apei- 
damas priešo sparną, ir sutriuškino sovietų pajėgas, per keletą 
dienų nublokšdamas juos atgal ne vieną šimtą kilometrų. Ry- 
gos sutartis (1921) nužymėjo sieną tarp Sovietų Sąjungos ir 
Lenkijos per patį etniškai mišrių sričių vidurį, abiejose pusėse 
palikdama daugybę gudiškai ir ukrainietiškai kalbančių gy- 
ventojų. 

Pirmasis liaudies susirinkimas, sudarytas laisvų rinkimų 
principu, priėmė konstituciją, apibrėžiančią Lenkiją kaip res- 

publiką su aiškiai atskirta įstatymų leidžiamąja, vykdomąja 
ir teismų valdžia. Ši sistema buvo sukurta pagal prancūzišką 
pavyzdį, neišvengiant ir neigiamo jos padarinio —- besaikio 
mažų politinių partijų dauginimosi. Pilsudskis turėjo laikiną 
valstybės vado titulą. Sutvarkęs sienų klausimą, jis pasitraukė 
iš viešojo gyvenimo. Tačiau pirmasis šalies prezidentas Gab- 
rielis Narutowiczius buvo laikomas jo žmogumi. Jį išrinko 
1922 metais socialistų, liberalų ir tautinių mažumų balsais. 
Dešinieji taip neapkentė šio žmogaus, jog netrukus jį nužudė 
fanatikas nacionalistas. 

Parlamentas (sudarytas iš dvejų rūmų) ir nuolat besikei- 
čiančios vyriausybės susidūrė su milžiniškais uždaviniais. Pa- 
dalijimai buvo palikę antspaudą - skirtingus įstatymus ir skir- 
tingas administracines sistemas visose trijose valstybės dalyse. 
Valiuta nebuvo tvirta, ir Lenkijai teko patirti žiaurią infliaciją. 
Didžiules sritis nusiaubė karas. Nepaisant partijų rietenų, 
kurių arena tapo Seimas, dauguma problemų buvo išspręsta 
labai greitai. Tačiau ne tos, kurias paveldėjo pati ekonominė 
visuomenės struktūra. Šalis nebuvo pakankamai industriali- 
zuota, kad galėtų sugerti potencialią katastrofiškai tankiai ap- 
gyvento kaimo darbo jėgą. Užsienio kapitalas, kontroliavęs 
daugelį pagrindinių pramonės šakų, buvo investuojamas 
nenoromis ir su didelėmis palūkanomis. Pramonės ir žemės 
ūkio gaminių kainų skirtumas darėsi milžiniškas, ir gyventojų 
dauguma, dirbanti žemės ūkyje (apie 80 procentų), gyveno 
ties išlikimo riba. Tai sukėlė masinę darbininkų migraciją į ki- 
tas šalis, daugiausia į Prancūziją. Be ekonominių sunkumų, 
dėl didelio tautinių mažumų, namie kalbančių jidiš, gudiškai, 
ukrainietiškai ar vokiškai, procento kildavo aštrių nacionali- 
nių konfliktų, kuriuos didino galingos Tautinių demokratų 
partijos fanatizmas ir netolerancija. Santykiai su kaimyninė- 
mis šalimis slėpė būsimų nesutarimų grėsmę. Versalio taikos 
sutartis nepripažino Lenkijai Gdansko (Dancigo) - buvo su- 
kurtas „laisvas Dancigo miestas“, o lenkai turėjo pasistatyti 
kitą jūros uostą, Gdynią, siaurame jiems priklausančiame 
Baltijos jūros pakrantės ruoželyje. Tiek Rytprūsius nuo tik- 
rosios Vokietijos skiriantis koridorius, tiek „Dancigo klausi- 
mas“ vėliau pasitarnavo Hitleriui kaip dingstis pradėti Antrąjį 
pasaulinį karą. Sileziją, po Pirmojo pasaulinio karo tapusią 

partizaninių kovos veiksmų tarp lenkų ir vokiečių būrių are- 
na, į dvi dalis padalijo Lenkijai nepalankiomis aplinkybėmis 
vykęs plebiscitas. 1920 metais Čekoslovakija pasiglemžė 
Cešino (Tesino) regioną, ir už šią skriaudą Lenkija labai 
negarbingai atsilygino 1938 metais, Čekoslovakijai kapituliuo- 
jant prieš Hitlerio kariauną. Šiaurės rytuose Lenkija turėjo 
bendrą sieną su naujai atgavusiomis nepriklausomybę Baltijos 
šalimis Lietuva ir Latvija; tačiau Lietuva reikalavo Vilniaus, 
kadangi jis amžiais buvo Lietuvos Didžiosios Kunigaikštystės 
sostinė ir todėl, pasak jų, lenkų užimtas neteisėtai. Klausimas 
buvo keblus, kadangi dauguma jo gyventojų kalbėjo lenkiškai; 
dėl viso to nutrūko abiejų šalių diplomatiniai santykiai. Vargu 
ar Sovietų Sąjungos kaimynystė lengvino lenkų vadovų užda- 
vinius. Lenkijos komunistų partija, gimusi iš Lenkijos Kara- 
lystės ir Lietuvos socialdemokratų partijos, buvo labai nepo- 
puliari, kadangi visuomenė ją laikė Rusijos interesų reiškėja. 
Jos padėtis iš pradžių buvo pusiau legali, vėliau nelegali, o 
rėmėjų skaičius — labai ribotas; tačiau rytinėse valstybės že- 
mėse čia pat iš už sienos veikė Vakarų Baltarusijos ir Vakarų 
Ukrainos komunistų partijos. Jos susilaukė gausios gyventojų 
paramos, mat šiose teritorijose kurstė naujai pažadintą nacio- 
nalizmą. Ukrainietiškai kalbančiose srityse Komunistų partija 
varžėsi su stipriu ukrainiečių tautiniu sąjūdžiu, Vokietijoje 
ieškojusiu įkvėpimo bei sąjungininko. Galima tik stebėtis, 
kaip tokiomis sąlygomis Lenkijai per šiuos kelerius metus 
pavyko išlaikyti santykinę vidinę taiką ir stabilumą. 
Gausybė mažų politinių partijų, vyriausybių nepastovumas 
(jos griūdavo po keleto mėnesių, jeigu ne savaičių) privertė 
Pilsudskį palikti privatų gyvenimą ir įtikino jį, kad būtina įsi- 
kišti. 1926 metais jį remiantis kariuomenės būrys po trumpo 
susišaudymo su prezidentui ištikimais daliniais paėmė val- 
džią Varšuvoje. Tačiau Pilsudskis netiko diktatoriaus vaid- 
meniui. Jis neplanavo įvesti autoritarinio valdymo ir greičiau 
jautėsi savotišku „globėju“. Perversmą sveikino socialistai, li- 
beralai ir net dalis komunistų, kadangi jis atrodė nelyginant 
užtvara besibraunantiems sustiprėjusiems dešiniesiems. Iš 
pradžių jų viltys lyg ir pasiteisino, tačiau netrukus Pilsudskis 
atsiskleidė kaip įnoringas ir įžeidus žmogus, politikoje besiva- 
dovaujantis daugiau instinktais negu aiškiai suformuluotais 

principais. Jis įsteigė koncentracijos stovyklą, į kurią pasiun- 
tė keletą Seimo narių. Išdalijo valdžios postus mėgstamiems 
karininkams, taip padėdamas įsiviešpatauti karinei chuntai. 
Vėliau šie vadinamieji „pulkininkai“ apribojo politinių partijų 
laisvę ir su „tautos fronto“ pagalba klastojo rinkimus. Būda- 
mas gyvas, Pilsudskis trukdė jų manevrams, bet po vado mir- 
ties 1935 metais jie atvirai pasuko į dešinę ir vykdė vis labiau 
į fašizmą krypstančią politiką. Iš kaimyninės Vokietijos plin- 
tantis užkratas sugundė įvesti tam tikrų antisemitinių apribo- 
jimų, pavyzdžiui, universitetuose. Vis dėlto, nepaisant grės- 
mingo politinio klimato, 1935-1939 metais Lenkija dar nebuvo 
totalitarinė, ir opozicinė spauda kandžiai kėlė į viešumą val- 
dančiosios chuntos piktnaudžiavimus. 

Sumani ir energinga mokytojų brolija sugebėjo sparčiai 
organizuoti vieningą mokyklų sistemą, susidedančią iš pra- 
džios mokyklų, aštuonmečių gimnazijų (kurias baigę mokslei- 
viai laikydavo centrinės valdžios prižiūrimus brandos egza- 
minus) ir universitetų. Neraštingumas iš kaimo traukėsi labai 
sparčiai, bet ekonominiai sunkumai uždarė gimnazijų duris 
valstiečių bei darbininkų klasės jaunimui. Vargu ar šį trūku- 
mą kompensavo aukštas tyrimo institutų ir akademinio mo- 
kymo lygis. Be lenkiškų mokyklų, buvo nemažai tokių, kurio- 
se dėstyta jidiš, hebrajų ar vokiečių kalba, tačiau vos keletoje 
jų - ukrainietiškai ir gudiškai, t.y. kalbomis, kurias vartojo 
dauguma rytinių provincijų gyventojų. 

Mokytojų pastangas rėmė tradiciškai stiprios profesinės 
grupės, būtent teatro žmonių, veikla. Jie įsteigė repertuarinių 
teatrų tinklą, o vėliau - universitetinio lygio Varšuvos teatro 
mokyklą (Valstybinį teatro meno institutą). Šios mokyklos 
diplomo buvo reikalaujama iš visų kandidatų į šią profesiją. 

1920 metais Seimo priimtame agrarinės reformos įstatyme 
numatyta išdalyti valstiečiams viršijančius nustatytą dydį 
"dvarus, kompensuojant savininkams jų vertę. Reforma buvo 
vykdoma labai iš lėto; kita vertus, joks žemės kiekis negalėjo 
išlaikyti gausybės neturtingų valstiečių, dėl nepakankamo 
miestų pramonės vystymosi priverstų pasilikti kaime. Stiprus 
profesinių sąjungų judėjimas sąlygojo labai pažangius socia- 
linės ir sveikatos apsaugos įstatymus. Tačiau žemės ūkio dar- 
bininkams jie iš tiesų nedavė jokios naudos. Apskritai, nors 

vidutinis gyvenimo lygis Lenkijoje buvo žemesnis negu kai- 
myninėje Čekoslovakijoje su labiau išbalansuota ir industria- 
lizuota ekonomika, jis vis dar tebeatrodė pakenčiamas dėl 
žemų maisto prekių kainų. Tačiau Lenkijoje buvo skaudžiai 
juntami 1929 metų Amerikos ekonominės krizės padariniai, 
ir kelerius metus labai dideliam skaičiui bedarbių teko gy- 
venti iš pašalpos. Nors pagrindinę problemą vis dar sudarė 
„paslėptas nedarbas“ kaime. 

Literatūra sąžiningai perteikė džiaugsmą, net euforiją, at- 
gavus nepriklausomybę 1918 metais. Apie 1930-uosius jos to- 
nas pasikeitė. Ekonominė krizė, karinės chuntos vykdomi 
konstitucijos pažeidimai, politinėje dešinėje užgimusios fašis- 
tinės grupuotės, propaguojančios antisemitizmą ir skelbian- 
čios „ilgų peilių naktį“ „žydams ir intelektualams“, sutapo su 
Hitlerio atėjimu į valdžią kaimyninėje Vokietijoje. Marksistų 
veikalai ėmė traukti vis daugiau rašytojų, nors tik keletas jau- 
tė galį pasitikėti Stalinu. Lenkijos komunistų partija, laikoma 
užsienio agentu, todėl nelegali, dėl pastangų prisitaikyti prie 
ypatingų vietinių sąlygų buvo prastai vertinama ir Maskvoje; 
jos vadovus 1938 metais Stalinas išsikvietė į Kremlių ir įsakė 
nužudyti, o partiją paleido ta dingstimi, kad joje knibždėjo 
išdavikų. Intelektualai jautė savo negalią ir neišvengiamai ar- 
tėjančią Europos katastrofą. Tad netenka stebėtis, kad ketvir- 
tojo dešimtmečio literatūrą ženklino apokaliptinės ar juodojo 
humoro vizijos. 


Poezija 


„Skamandras“ 


Pirmojo pasaulinio karo pabaigoje tebebuvo gyvi ir kupini 
kūrybinių galių keli „Jaunosios Lenkijos“ autoriai: ir Janas 
Kasprowiczius, ir Bolestawas Lešmianas, ir Stefanas Žeroms- 
kis, ir Wladystawas Reymontas. Tadeuszui Boy-Želenskiui ir 
Karoliui Irzykowskiui dar porą dešimtmečių buvo lemta iš- 
laikyti labiausiai vertinamų literatų publicistų pozicijas. Ta- 
čiau 1918 metais jau galėjai išgirsti naujų balsų. Jie priklausė 
grupei jaunų poetų, kurie skaitydavo savo eiles Varšuvos ka- 

vinėje „Po Pikadoru“ ir spausdino jas laikraštyje Pro Arte et 
Studio; o 1920 metų sausį išleido nuosavą laikraštį, kurį pa- 
vadino Skamander. Šis pavadinimas - tai aliuzija į Trojos upę 
Wyspianskio Akropolyje, „spindėjusią Vyslos vilnimi“. Iš tų 
jaunų poetų krūtinių veržėsi triumfo šūksnis: jie buvo pirmoji 
laisvos ir nepriklausomos Lenkijos karta, o svarbiausia - jie 
pasijuto laisvi nuo įsipareigojimų. Poezija, taip ilgai Lenkijoje 
turėjusi tarnauti „reikalui“, pagaliau atgavo teisę į nerūpes- 
tingumą ir jau galėjo šokti savo spontaniškus šokius, nesi- 
griebdama privalomų pasiteisinimų. Vienas tų poetų, Janas 
Lechonis, eilėraštyje „Herostratas“ sušuko: 


O pavasarį - tegu pavasarį, ne Lenkiją, išvysiu. 
A wiosną - niechaj wiosnę, nie Polskę, zobaczę. 


Toks pat džiugus ir triumfuojantis buvo jų manifestas, pa- 
skelbtas pirmajame Skamander numeryje. Štai keletas jo frag- 
mentų: 


Karštai tikime šia diena, kurios vaikais visi jaučiamės. Gerai supran- 
tame, kad nieko nėra lengviau, kaip neapkęsti to mūsų „šiandien“, kurio 
niekas nenori pripažinti savu. Nenorime išleisti iš akių blogio, bet mūsų 
meilė yra už bet kokį blogį stipresnė: todėl mylime šią dieną nesudrumsta 
pirmąja meile, esame ir norime būti jos vaikai. O ta diena nėra vien sep- 
tynių nelaimių diena, bet ir naujo pasaulio gimtadienis. Tas pasaulis dar 
neprasikalė iš žemės, jo pavidalas dar tik numanomas, bet virpulys, kurį 
visi jaučiame po kojomis, liudija jį atsitiesiant ir kylant. [...] 

[...] negalime neapkęsti pasaulio, mums brangi žemė, ir nenorime jos 
išsižadėti, nes turėtume išsižadėti savęs. Per stipriai esame surišti su jos 
kraujuojančiu rutuliu, kad galėtume pabėgti nuo jo į „gražaus nuobo- 
dulio“ šalį, ir per stipriai tikime, jog dvasios karalystė yra šio pasaulio 
ir kad bus jo, turi būti. 


Turėdamas omenyje lenkų romantikus, manifestas skelbia: 


Dar kartą iškeldami senuosius šūkius, vis dėlto suvokiame, jog esame 
šimtmečiu vyresni, kad mūsų žodžiai jau kiti ir kad atėjo nauji laikai, trokš- 
tantys ir privalantys išvysti naują senojo simbolio prasmę. Suvokiame, jog 
istorijos raidoje mums tenka įkūnyti tai, kas anksčiau prisakyta. [...] 

Norime būti šiandienos poetai, ir čia visas mūsų tikėjimas ir visa „pro- 
grama“. Netraukia mūsų pamokslavimas, nesiekiame nieko atversti, bet 
norime užkariauti, pavergti, uždegti žmonių širdis, norime būti jų 
šypsena bei rauda. [...) 

Tačiau žinom, jog meno didybė atsiskleidžia ne per temas, o per for- 
mas, kuriom tos temos išreiškiamos, lengvutėliu ir nepagaunamu spalvų 

bei žodžių žaismu, kuris rūsčius išgyvenimus paverčia meno kūriniais. 
Prisidengdami tuo žaismu ir po plevenančiomis jo formomis slėpdami 
pastangas, siekiame dirbti sąžiningai. [...] 

Todėl tvirtai tikime gero rimo šventumu, dieviška ritmo prigimtimi, 
įkvėpimo pagimdytų įvaizdžių ir darbu nugludintų formų aiškiaregyste. 


Tikėjimas „gero rimo šventumu“ kalba apie daugiau tradi- 
cinius „Skamandro“ grupės polinkius. Greičiausiai dėl to jie 
užkariavo didesnį skaitančiosios visuomenės palankumą negu 
kitos konkuruojančios grupės. Zdroj (Versmė), žurnalas, apie 
kurį, viena vertus, būriavosi su „Jaunąja Lenkija“ susiję rašy- 
tojai, kita vertus — vokiškojo ekspresionizmo šalininkai, atrodė 
per daug plepus ir chaotiškas. Varšuvos futuristai (ar greičiau 
dadaistai), kaip Aleksandras Watas ir Anatolis Sternas, žaidę 
su „išlaisvintais žodžiais“ — t.y. išlaisvintais nuo sintaksės 
tironijos — atrodė labai jau keisti. „Skamandro“ poetų kūryba 
gerai atitiko publikos poreikius. Į savo eiles jie įvedė iš kasdie- 
ninio gyvenimo paimtus žodžius, šnekamosios kalbos posa- 
kius, miestietiškus scenovaizdžius. Jie buvo lyriški, švelnūs 
ir autoironiški. Visu tuo jie gerokai skyrėsi nuo savo iškilmin- 
gujų pirmtakų iš „Jaunosios Lenkijos“. Ieškodami analogijų 
su Vakarų Europos ar Amerikos poetais nesunkiai suklys- 
tume. Skamandritai buvo susiję su ankstesniąja lenkų poezija, 
ypač su romantikais, tačiau tuo pat metu jautėsi kosmopolitai, 
atviri tiek rusų, tiek prancūzų įtakai. (Jie buvo tos pačios kar- 
tos su rusų akmeistais, ir tarp šių dviejų grupių galima rasti 
tam tikrų panašumų.) Kalbame apie grupę, tačiau ją sudarė 
stiprios individualybės, galiausiai pasukusios skirtingais ke- 
liais. Vis dėlto šiems poetams paprastai taikomas vienas pa- 
vadinimas, nors jų pradinė sąjunga truko palyginti neilgai. 

Gimęs viduriniosios klasės žydų šeimoje, pramoniniame 
Lodzės mieste, Julianas Tuwimas pradėjo rašyti poeziją keleri 
metai prieš Pirmąjį pasaulinį karą, padrąsintas mėgstamo 
poeto Leopoldo Staffo. Studijuodamas Varšuvos universitete, 
jis sukėlė skandalą, išspausdinęs šiurkštų eilėraštį „Pavasa- 
ris“, greičiausiai įkvėptą Rimbaud poezijos. Iš pradžių Tuwi- 
mas atsiskleidė kaip lyrikos ir humoro virtuozas. Jis parašė 
daugybę tekstų lengvo pobūdžio teatro spektakliams bei ka- 
baretams, ir tai atnešė jam nemažai pinigų, taip pat laiko 
įgyvendinti rimtesnius siekius. Be kita ko, jis sukūrė puikių 

eilėraščių vaikams. Tuwimo poetinės raidos kelias buvo ilgas. 
Apsvaigęs nuo gyvenimo (visa jų grupė šlovino Gyvenimą), 
trykštantis energija ir sąmoju, jis mėgdavo spaudoje krėsti 
išdaigas; pavyzdžiui, 1921 metais paskelbė (drauge su savo 
kolega Antoniu Stlonimskiu) Darbščiąją bitelę. Enciklopedinį- 
-informacinį kalendorėlį 1921 metams, kiekvieną tikrą žemdirbį 
galėjusį išvaryti iš proto. Subrendęs jis tapo metafizinio siau- 
bo, slepiamo po ištobulinta kalba, poetu. Pastovus Tuwimo 
poezijos bruožas buvo tai, ką galima pavadinti žodžių me- 
džiojimo aistra. Jis knaisiojosi žodynuose, rinko retas knygas, 
parašytas bepročių ir grafomanų, eksperimentavo su žodžių 
šaknimis (vienas eilėraštis, kaip ir jo pavadinimas „Slopiew- 
nie“, neperteikia jokios prasmės, vien tik kažkokios dirbtinės 
protoslaviškos kalbos skambesį). Toks jausminis, meilus san- 
tykis su žodžių kamienais, jų priešdėliais ir priesagom daro 
Tuwimą šiek tiek giminingą Lešmianui. 

Kitas Tuwimą žavėjęs dalykas - tai velnias, dažnai pasiro- 
dantis jo eilėraščiuose. Greičiausiai poetas laikė save truputį 
apsėstu pusiau juokingo, pusiau tragiško demono. Šiaip ar 
taip, jis ne tik rinko demonologijos veikalus, bet ir pats iš senų 
šaltinių sudarė knygą apie raganas ir velnius Lenkijoje. Linkęs 
į visokias keistenybes, jis mėgo provincijos miestus, jų kirpyk- 
las ir vaistines, provincijos geležinkelio stočių restoranus, 
aštuonioliktojo amžiaus devintojo dešimtmečio plakatus ir 
iliustracijas, amuletus, talismanus, stebuklingus eliksyrus. 
Pirmieji jo tomeliai - Dievo tykojimas (Czyhanie na Boga, 1918), 
Šokantis Sokratas (Sokrates taiczący, 1920), Septintasis ruduo 
(Siėdma jesien, 1922), Ketvirtasis eilių tomelis (Wierszy tom czwar- 
ty, 1923), Kruvini žodžiai (Stowa we krwi, 1926) - tai akibrokštai 
nepakenčiamai akivaizdžiai tikrovei ir smelkianti svajonė apie 
žodį, tokį intensyvų, kad įstengtų susilieti su jo žymimu daik- 
tu. Tai taip pat svajonė susitapatinti su tuo, ką galima paliesti, 
pauostyti, išvysti. Eilėraštyje „Žolė“ jis rašo: 


Žole, žole, iki kelių! Trawo, trawo, do kolan! 
Auk man iki kaktos, Podnieš mi się do czota, 

Kad mintyse nebeliktų Žeby myšlom nie bylo 

Nei manęs, nei pievos. Ani mnie, ani pola. 

Kad aš pats pažaliuočiau, Žebym ja się uzielit, 

Iki kaulų smegenų sužydėčiau Przekwiecil do rdzenia košci 

Ir jau nebeatsiskirčiau I juž się nie oddzielil 
Žodžiais nuo tavo gaivumo. Slowami od twej šwiežošci. 
Kad tave ir save Abym tobie i sobie 
Šaukčiau vienu vardu: Jednym imieniem mowilt: 
Arba abu - žole, Albo obojgu - trawa, 

Arba abu - tuwimu. Albo obojgu - tuwim. 


Nė vieno Tuwimo eilėraščio neįmanoma tiksliai išversti, ne 
tik tų, kuriuose jis, ištikimas lenkų baroko makaronizmų tra- 
dicijai, rimuoja lotyniškus žodžius su lenkiškais, pavyzdžiui, 
eilėraštyje apie varles lotynistes, kurios kvarkia „gua-gua“ ir 
„Guam-guam“. 

Savo brandžiausiu laikotarpiu, kuriam priklauso rinkiniai 
Čarnolaso kalba (Rzecz czarnoleska, 1929 - užuomina į dvaro, 
kuriame gyveno Janas Kochanowskis, pavadinimą), Čigonų 
Biblija ir kiti eilėraščiai (Biblia cyganska i inne wiersze, 1933) bei 
Degantis turinys (Trešč gorejąca, 1936), jis pasiekė klasikinį 
glaustumą ir metalinį eilutės skambesį. Puikiai vertė rusų 
poetus, ne tik savo amžininkus, kaip Borisą Pasternaką, bet 
visų pirma Puškiną, kuris jį visiškai užbūrė. Žavėdamasis di- 
džiuoju rusų poetu, Tuwimas taip pat mėgo lenkų renesanso 
poeziją ir Mickevičiaus Poną Tadą. Tačiau klasikiniai rėmai tik 
dar labiau paryškino jį persekiojantį visų žmogiškų dalykų 
atsitiktinumo pojūtį. 

Tuwimo požiūris į visuomenę buvo dvilypis. Šis liberalas 
ir antisemitinės dešinės priešas (kurią pašiepė daugelyje ei- 
lėraščių) liejo ironiją ant buržuazijos: 


Siaubingi butai. Siaubinguose butuose 
Siaubingai gyvena siaubingi miesčionys. 


Straszne mieszkania. W strasznych mieszkaniach 
Strasznie mieszkają straszni mieszczanie. 


Bet iš tikrųjų jis smerkė visą žmonių visuomenę. Tuwimas - 
tai mistikas, atsidūręs prieš tvyrančią virš bedugnės tuštybių 
tuštybę. Jis jautė visuomenės, primenančios Platono didįjį 
žvėrį, baimę. Tačiau būtent politinis pasipiktinimas paskatino 
parašyti galingą poemą Puota operoje (Bal w operze, sukurta 
1936 metais, bet paskelbta visa tik po Antrojo pasaulinio ka- 
ro). Čia susilydo lengvų eilėraščių autoriaus, satyriko ir tra- 
giko talentas. Pyktį, kuriuo liepsnodamas Tuwimas aprašo 

generolus, diplomatus, bankininkus, kekšes ir seklius fašis- 
tinio diktatoriaus Archikrato rūmų puotoje, atitinka nervin- 
gas, blykčiojantis jo eilių ritmas. Artėjant aušrai ir puotai pa- 
siekus kulminaciją, veiksmas persikelia į sostinės (Varšuvos) 
prieigas, kur valstiečių vežimai, gabenantys į miestą šviežius 
produktus, prasilenkia su sanitarijos sunkvežimiais, vežan- 
čiais išpilti į kaimą miesto nešvarumus. Tai apokaliptinė poe- 
ma, kurioje Tuwimo siaubas dėl purvinų korumpuotos visuo- 
menės darbelių susipina su genocido nuojauta. Poema iš 
pradžių turėjo epigrafą iš šv. Jono Apreiškimo, o puotos pa- 
baiga - tai tikrų tikriausias pasaulio galas. 

Naciams 1939 metais užėmus Lenkiją, Tuwimui pavyko pa- 
bėgti į užsienį; jis gyveno Rio de Žaneire bei Niujorke ir išeivi- 
joje parašė labai ilgą poemą - visą knygą eilėmis - Lenkiškos 
gėlės (Kwiaty polskie, išleista 1949 metais). Tai retas mūsų šimt- 
metyje pavyzdys veikalo, parašyto jambu, kurio fabuloje gau- 
su digresijų ir vaikystės prisiminimų. Romantiniai jo šaltiniai 
akivaizdūs: Stowackio Beniowski, Puškino Eugenijus Oneginas. 
Išeivio nostalgija sugrąžino Tuwimo mintis į gimtąją Lodzę 
ir lenkišką kaimą, tokį, kokį prisiminė iš vaikystės ir paaug- 
lystės. Nors ir neįkainojamas kaip visos Tuwimo poetinės kū- 
rybos papildymas bei komentaras, šis veikalas silpnesnis už 
kai kuriuos jo eilėraščius ir Puotą operoje. 

Po karo Tuwimas grįžo į Varšuvą ir proza bei eilėmis išreiš- 
kė savo naujai užgimusią ištikimybę Liaudies Lenkijai; tačiau 
šiandien visi kritikai sutinka, kad jis nebeparašė nieko vertin- 
ga. Tarpukario Lenkijoje jis užėmė pirmaeilio poeto padėtį. 
Nors kai kuriuos eilėraščius vėliau nustelbė naujos mokyklos 
bei literatūrinės mados, dėl jo aukštos vietos lenkų literatūroje 
abejoti netenka. 


Lenkų valdininko Ukrainoje sūnus Iwaszkiewiczius ten pat Jarostaw 


baigė gimnaziją; nuo 1912 iki 1918 metų studijavo teisę Kijevo 
universitete ir muziką vietinėje konservatorijoje. Ukrainos 
gamtovaizdžiai, avangardinė muzika ir knygos, ypač Oscaro 
Wilde'o ir Viačeslavo Ivanovo (tiek poezijos, tiek eseistikos), 
jo ankstyvoje jaunystėje paliko ryškų pėdsaką. 1918 metais jis 
persikėlė į Varšuvą. Pirmieji jo kūriniai — tai poetine proza 
parašyti apsakymai, prisodrinti jutiminių Ukrainos įspūdžių, 
su daugeliu levantiškų motyvų: Pabėgimas į Bagdadą (Ucieczka 

do Bagdadu, parašytas 1916-1918 metais), Legendos ir Demetra 
(Legendy i Demeter, parašytas 1917-1918 metais). Egzotiškumą, 
arba tiksliau - polinkį maišyti graikų, Viduriniųjų Rytų, Rytų 
ir Centrinės Europos kultūras, galima pastebėti daugelyje jo 
kūrinių. 

Jo ankstyvieji eilėraščiai ne vieną glumino keistu ironiškos 
madrigalo technikos ir spalvų bei garsų antplūdžio deriniu. 
Tuo Iwaszkiewiczius priminė kai kuriuos „Jaunosios Lenki- 
jos“ poetus, pavyzdžiui, Micinskį; tai buvo ir Oscaro Wilde'o 
estetizmo bei rusų simbolizmo pėdsakas. Aštuoneiliai (Oktosty- 
chy, 1919) - tai drąsus eksperimentas su metrais ir sąskambiais. 
Dionisijos (Dionizje, 1922) - galbūt vienintelis tikrai ekspre- 
sionistinių eilių tomelis, išleistas Lenkijoje po Pirmojo pasau- 
linio karo. Dioniso mitas, taip dažnai aptinkamas šimtmečių 
ribos Europos literatūroje, čia perteikiamas siautulingai ir 
labai asmeniškai, kadangi kilo iš Iwaszkiewicziaus asmeny- 
bės, jo vidinių konfliktų bei erotizmo. Fantastiški, muzikalūs, 
spalvingi šios knygos gamtovaizdžiai, nežaboti ir netikėti rit- 
miniai lūžiai, disonuojantys žiaurumo bei malonumo tonai 
darė Iwaszkiewiczių „poetų poetu“, todėl ne tokiu mėgstamu 
skaitytojų kaip kiti šios grupės nariai. Tačiau nė vienas nega- 
lėjo pralenkti jo godumu spalvai ir sugebėjimu atkurti kažka- 
da regėtų, bet pusiau pamirštų, beveik magiškų žemių bei 
miestų aurą. Nors ir kritikuojamas už intuityvistinį, neintelek- 
tualų ir nevisuomenišką meną, Iwaszkiewiczius žavėjo keletą 
jaunesnių poetų. Vien savo ankstyvosiomis publikacijomis jis 
paliko pėdsaką lenkų poezijos istorijoje. 

Jo brandos laikotarpis pasižymėjo ne tik gilesnę vidinę pa- 
tirtį atspindinčiais eilėraščiais, bet ir kelionėmis po Vakarų 
Europą, domėjimusi mitiniais kultūrų aspektais (du mitologi- 
niai jo vaizduotės centrai — tai Sicilija ir Venecija) ir žavėjimusi 
kai kuriais Vakarų Europos poetais, kaip Stefanu George ir 
Jeanu Cocteau. Išėjo šie rinkiniai: Dienos knyga ir nakties knyga 
(Ksiega dnia i ksiega nocy, 1929), Sugrįžimas į Europą (Powrot do 
Europy, 1931), 1932-ųjų vasara (Lato 1932, 1933 - mažytis meta- 
fizinių eilėraščių tomelis, laikomas didžiausiu šio poeto pasie- 
kimu) ir Kitas gyvenimas (Inne žycie, 1938). 

Platesnei publikai Iwaszkiewiczius pirmiausia buvo roma- 
nų autorius. Ankstyvuosius jo veikalus, labai autobiografiškus, 

painius ir subjektyvius, galima palyginti su rusų simbolistų 
proza ir su poetine to meto prancūzų literatūrinio avangardo 
proza. Hiliaras, buhalterio sūnus (Hilary, syn buchaltera, 1923) 
remiasi paties autoriaus, išeivio iš Ukrainos Varšuvoje, gyve- 
nimu. Mėnuo teka (Ksiežyc wschodzi, 1924) — tai jausmingas 
pasakojimas apie atostogas Ukrainos dvare audringų istorinių 
įvykių išvakarėse. Jaunuolių ir merginų vasaros gamtovaiz- 
dyje tema labai atitiko Iwaszkiewicziaus skonį, ir ją rutulio- 
damas rašytojas ne kartą pademonstravo savo meistriškumą, 
pavyzdžiui, grįžęs prie jos vėliau apysakoje Panelės iš Vilko 
(Panny z Wilka, 1933). Didelės apimties istoriniame romane 
Raudonieji skydai (Czerwone tarcze, 1934) visiškai nekreipiama 
dėmesio į tradicinę kruopštaus, dokumentais paremto įvykių 
atkūrimo techniką. Priešingai, tai gryna fantazija, lyrinis pa- 
sakojimas apie lenkų kryžiuočio, viduramžių princo, nuoty- 
kius; šis aplanko visą Europą, įskaitant Siciliją, Šventojoje Že- 
mėje jį sužavi arabų civilizacija, o grįžęs namo, pralaimi kovą 
dėl karūnos. Produktyvus, apdovanotas retu gyvybingumu 
Iwaszkiewiczius taip pat rašė apie muziką ir kūrė savo bičiu- 
liui kompozitoriui Karoliui Szymanowskiui libretus, taip pat 
pjeses teatrui: Vasara Nohante (Lato w Nohant, 1936) paremta 
vienu Chopino gyvenimo epizodu; Maskarade (Maskarada, 
1938) vaizduojamos paskutinės Puškino gyvenimo valandos. 

Per karą Iwaszkiewiczius vienintelis iš „Skamandro“ gru- 
pės pasiliko Lenkijoje, ir jo namai netoli Varšuvos tapo į po- 
grindinį judėjimą įsitraukusių intelektualų susitikimo vieta. 
Tuo laikotarpiu jis parašė vienas geriausių savo apysakų: Mū- 
šį Sedgemoro lygumoje - apie Monmoutho sukilimą prieš kara- 
lių Jokūbą II Anglijoje - ir Angelų motiną Joaną, paremtą septy- 
nioliktojo šimtmečio prancūzų vienuolyno (Liudune), kurio 
vienuoles buvo apsėdęs velnias, dokumentais. Pastarojoje 
apysakoje Iwaszkiewiczius iš istorinių šaltinių tepaėmė pradi- 
nę idėją; jis perkėlė vienuolyną į rytines senosios Respublikos 
žemes ir suteikė personažams lenkiškus vardus. (Vėliau Al- 
dous Huxley pasinaudojo tais pačiais šaltiniais kurdamas 
Liuduno velnius.) 

Po karo Iwaszkiewiczius tapo viena pagrindinių literatū- 
ros figūrų Liaudies Lenkijoje; jis ėjo Rašytojų sąjungos pirmi- 
ninko pareigas ir daug nusipelnė nuo 1956 metų dirbdamas 

stambaus mėnesinio literatūros žurnalo Twėrczošč (Kūryba) 
vyriausiuoju redaktoriumi. Keli apsakymų, eilėraščių bei kri- 
tikos straipsnių rinkiniai, parašyti pokariniu laikotarpiu, ne- 
sutrukdė sukurti tritomio romano Šlovė ir garbė (Stawa i chwata, 
t. 1, 1956; t. 2, 1958; t. 3, 1962), kurio personažus, inteligenti- 
jos atstovus, autorius veda per kelis karų ir socialinių pokyčių 
dešimtmečius. Vis dėlto abejotina, ar toks socialiai orientuotas 
užmojis atitiko jo talento prigimtį. Tačiau net čia jis lieka 
ištikimas tikėjimui nuolat atsinaujinančia, palaiminga Gyvy- 
bės jėga. Vienas jo eilėraščių, „Žmonai“ („Do žony“), galėtų 
pailiustruoti tą gyvenimo alkį ir ekstazišką pasinėrimą į jo 
srovę, tokį būdingą jam kaip žmogui ir kaip rašytojui: 


Kai nuvargintas grožio, kurį kas dieną gaudžiau 
Godžiai atvertom ausim ir vyzdžiais, 

Numirsiu, neverk. Užmigsiu, pasisotinęs gyvenimu, 
Kuris yra didis, sunkus ir audringas. 

Dievas, kurs liepsna per mano sąnarius bėgo, 
Pakils aukštyn arba išsisklaidys; 

Širdis, taip gyvai plakanti, sustings, 

O balsas taps negyva raide. 

Tada pagalvosi, kad labai jau smulkios 

Liko po manęs kalbėjimų nuotrupos. 

Bet žinok, jog ne kartą susižavėjimo valandos 

Per ankštoje krūtinėje mano žodį gniaužė. 
Pasaulis buvo per gražus, kad tik tau 

Būčiau galėjęs skirti savo eiles. O mylimiausioji, 

Į neaprėpiamas žvelgiau erdves, 

Neaprėpiami jausmai mane buvo užvaldę. 

Ir kai čia žmonės, o ten dangaus žvaigždės 

Širdį man amžinu sūkuriu draskė - 

Tu likai viena ištikima kaip vanduo, nesikeičianti, 
Vienintelė pasaulyje, mane mylėjusi. 


Strudzony pieknem, ktėrem co dzien lowil 
W rozwarte chciwie uszy i žrenice, 

Gdy umrę, nie placz. Usnę, syty žycia, 
Ktėre jest wielkie, trudne i burzliwe. 
Bostwo, co ogniem przez me czlonki bieglo, 
Odleci wyžej albo się rozwieje; 

Serce bijące tak žywo - zastygnie, 

Aglos umarlą stanie się literą. 

Wtedy pomyšlisz sobie, že zbyt drobne 
Zostają po mnie utomki wyrazėw. 

Lecz wiedz, že nieraz godziny zachwytu 
Slowo dlawily mi w piersi za ciasnej. 
Šwiat byl zbyt piekny, abym tylko tobie 
Oddal me wiersze. O najukochansza, 

W nieogarnione patrzatem przestrzenie, 
Nieogarnione braty mnie uczucia. 

Lecz gdy tu ludzie, tam gwiazdy na niebie 
Serce me wiecznym pruty kotowrotem - 
Ty trwataš wierna jak woda, niezmienna, 
Jedyna w šwiecie, ktėra mnie kochalas. 


Iwasczkiewicziaus daugiapusiškumas pastebimas ir jo ver- 
timuose. Būdamas vienas geriausių Arthuro Rimbaud pertei- 
kėjų lenkų kalba, jis taip pat išvertė keletą Paulio Claudelio 
pjesių, Andrė Gide'o romaną, Jeano Giraudoux pjesę, Ander- 
seno pasakas (iš danų kalbos), taip pat keletą Tolstojaus bei 
Čechovo apsakymų. 

Gimęs Varšuvoje, žydų šeimoje, davusioje keletą mokslinin- 
kų ir medicinos daktarų, Antonis Stonimskis baigė studijas Var- 
šuvos dailiųjų menų akademijoje, po to kurį laiką gyveno Miun- 
chene ir Paryžiuje. Literatūroje debiutavo 1913 metais. Pirmasis 
jo sonetų tomelis (1918) atskleidė autoriaus polinkį į išdailintą, 
šiek tiek parnasišką formą. Tačiau jis skyrėsi nuo savo kolegų 
temperamentu - buvo grynas intelektualas, visada išlaikantis 
atstumą tarp jausmo ir jo išraiškos tiek poezijoje, tiek prozoje. 
„Skamandro“ poetai reaguodavo į kasdieninius įvykius greičiau 
atsitiktinai, o racionalistą, liberalą, pacifistą Stonimskį galėtume 
pagrįstai laikyti pažangiųjų pozityvistų įpėdiniu. Neatsitiktinai 
jį traukė tokie anglų rašytojai kaip H.G. Wellsas. Nors dažniau- 
siai jis kūrė grynąją lyriką, jo poezijos negalima atskirti nuo jo — 
liberalaus kovotojo - angažuotumo. Bolestawas Prusas buvo 
Stlonimskių šeimos draugas, ir Antonis, pats tapęs rašytoju, 
perėmė jo Savaitės kronikos pavadinimą savo kelerius metus 
rengtai skilčiai savaitraštyje Wiadomošci literackie (Literatūros 
naujienos). Keldamas siaubą tamsybininkams, kuriuos pliekdavo 
patyčiomis, jis, kaip anksčiau Prusas, atspirties tašku savo 
sąmojingiems išvedžiojimams panaudodavo kasdieninius 
įvykius, teatro spektaklius ar žinutes spaudoje. 

Stonimskio poezija pagrindžia mūsų pasiūlymą laikyti 1930 
metus skiriamąja linija. Prieš tai šis džiaugsmo kupinas keliau- 
tojas parsiveždavo iš kelionių po Palestiną ir Braziliją saulės 

ir jūros kupinų eilėraščių: Kelias į rytus (Droga na wschod, 1924), 
Iš ilgos kelionės (Z delekiej podrėžy, 1926). Vėliau naujas niūrus 
poezijos tonas ėmė lydėti pranašingus pasaulio katastrofos 
ženklus: ekonominę krizę, javų, kuriems nebeliko rinkos, per- 
tekliaus deginimą, masinį nedarbą, keliantį galvą totalitarizmą 
ir karo grėsmę. Kai japonai puolė Mandžiūriją, „nusipenėjęs 
klounas nuo Kapitolijaus maurojo: „Romėnai!““, kino kroni- 
kos rodė karinius manevrus ir savižudiškus šuolius iš pen- 
kiolikto aukšto, Stonimskis kreipėsi į palikuonis: „Labai prašau 
atsiminti, jog aš buvau prieš.“ 1932 metais poetas aplankė So- 
vietų Sąjungą, tačiau jo straipsniai apie šią kelionę nepatiko 
nei rusų revoliucijos šalininkams, nei jos kritikams. Leningrade 
jis sutiko savo pusbrolį, užkietėjusį komunistą, bet Stonimskiui 
atrodė garbingiau likti Hamletu. Eilėraštis „Hamletiškumas“ 
(„Hamletyzm“) - tai kaip tik šio susitikimo vaisius: 


Ilgai žiūrėjau į tamsias brolio akis, 

Pažįstamas akis, nors svetimame veide, 

Jam kalbant, atsargiai kiekvieną žodį sveriant. 
Leningrade, liūdnoje Marato gatvėje. 


Michalas, tetos Fanės ir dėdės Liudviko sūnus, 
Vardai, žadinantys graudų vaikystės skonį, 
Griežtai bei oriai diskusiją nutraukia. 

Ojuk tai dėdės sūnus. Labai artimas giminaitis. 


Magnitogorskas ir Uralas. Su mumis arba prieš mus. 
Stalinas ir partija. Nesibaigiantis gigantiškas darbas. 
Penkmečio planas. It penkiamečiai vaikai 
Rašydavome laiškus. Michalas blogai atrodo. 


Jaunų akių spindesys nesiderina su ankstyva žile. 
Ramus, bet aistringas ir atsidavęs savo darbui, 
Tarnauji ir trokšti ištikimai tarnauti tėvynei, 

Sakai: „Labanakt, prince“ - „Labanakt, Horacijau.“ 


Diugo patrzalem w ciemne oczy mego brata, 
W oczy znajome, choš na obcej twarzy, 

Gdy mowil, gdy ostrožnie každe stowo wažyl. 
W Leningradzie na smutnej ulicy Marata. 


Michal, syn cioci Fanny i stryja Ludwika, 

Imiona, ktėre budzą smak dziecinstwa rzewny, 
Surowo i powažnie dyskusję zamyka. 

To przeciež brat stryjeczny. Bardzo bliski krewny. 

Magnitogorsk i Ural. Z nami albo przeciw. 

Stalin i partia. Ciągty trud, niezmierny. 

Plan piecioletni. Jako piecioletnie dzieci 

Pisywališmy listy. Michal jest mizerny. 

Blask mlodych oczy przeczy przedwczesnej siwižnie. 
Spokojny, lecz namietny i wierny swej pracy, 
Služysz i pragniesz wiernie stužyč swej ojczyžnie, 
Mėowisz: „Dobranoc, ksiąže“ - „Dobranoc, Horacy“. 


Jis jautė Vokietiją apimantį pamišimą, ir eilėraštis „Vokie- 
čiams“ — tai iš tikrųjų eilėraštis apie Archimedą, simbolizuo- 
jantį visų laikų intelektualus: kai romėnai užėmė Sirakūzus, 
Archimedas braižė ant smėlio figūras ir tarė romėnų samdi- 
niui: „Neliesk mano apskritimų!“, bet tą pačią akimirką buvo 
nužudytas. 

Ginklu prieš tamsos jėgas, kurios buvo stiprios ir Lenkijoje, 
Stonimskis pasirinko komediją. Pavyzdžiui, jo pjesės Šeima 
(Rodzina), pastatytos 1933 metais, siužetas sukasi apie du bro- 
lius, jaunus totalitaristus. Vienas jų - užsidegęs komunistas, 
kitas — „arijietiško grynumo“ skelbėjas. Kulminacijoje abiems 
tenka nemaloniai nustebti, sužinojus, kad jie - turtingo žydo 
malūnininko sūnūs, tad nei proletarai, nei „arijai“. 

Prieš pat karą išėjo ateitį spėjantis Stonimskio satyrinis ro- 
manas Dvi pasaulio pabaigos (Dwa koice šwiata, 1937), deja, pa- 
sirodęs esąs per daug pranašiškas. Romano pabaigoje Varšuva 
visiškai subombarduojama diktatoriaus, vardu Retlich (skai- 
tant iš kito galo, beveik išeina „Hitler“). Iš visų jos gyventojų 
gyvi lieka tik du, ir tie patys, susitikę tarp griuvėsių, negali 
susikalbėti, nes vienas jų - tai išsilavinęs žydų berniukas (bu- 
vęs knygyno pardavėjas), o kitas - silpnaprotis juodadarbis 
iš darbininkų kvartalo, kalbantis liaudišku žargonu. Galiau- 
siai Varšuvą užima elnių odom aprengta lapių kariuomenė ir 
juos abu įkiša į koncentracijos stovyklą. 

Per karą, bėgdamas nuo nacių, Stonimskis persikėlė į 
Prancūziją, vėliau į Angliją, kur gyveno iki 1951 metų. Grįžęs 
į Lenkiją, Stalino laikais jis buvo priverstas likti nuošalyje, bet 
maždaug nuo 1956 metų atsidūrė dėmesio centre ir tapo li- 
beraliųjų rašytojų grupės vadovu. 

Kažkas yra pasakęs, kad kiekvieną Stonimskio eilėraštį ga- 
lima „išversti“ į prozą - tokia logiška jo sintaksė ir toks aiškus 

„Siužetas“. Vis dėlto - tai ne eiliuojantis Žurnalistas, o tikras 
lenkų romantikų palikuonis, sugebėjęs pareigingumą paversti 
įkvėpimu. Nuo „Modernos“ neoromantikų jį skiria blaivi šne- 
kamoji kalba. Ritminis išradingumas padarė jį vienu geriausių 
silabotononės eilėdaros meistrų. Jo eiles, nors ir tradiciškai 
surimuotas, dažnai cituodavo jaunesnieji poetai, atmetę rimą 
ir taisyklingą metrą. Vyresnio amžiaus jis pats nustojo rimuo- 
ti, tačiau prisirišimas prie silabotoninių metrinių schemų 
išliko. Poezijos tomeliai, išleisti po Antrojo pasaulinio karo, 
liudija poeto ištikimybę savo, pacifisto ir šiek tiek melan- 
choliško, sentimentalaus humanisto, pašaukimui. 

Kazimierzas Wierzynskis — turbūt geriausias jaunatviško 
„Skamandro“ grupės veržlumo pavyzdys. Šis geležinkelio tar- 
nautojo iš pietų Lenkijos sūnus studijavo Krokuvos ir Vienos 
universitetuose, 1913 metais debiutavo literatūroje, per Pirmą- 
jį pasaulinį karą kovėsi Pilsudskio legione, po to kaip austrų 
pašauktinis pateko į rusų nelaisvę. Kavinėje „Po Pikadoru“ 
ir laikraštyje Skamander jis pavergė publiką eilėmis, kurios at- 
rodė panašios tiesiog į džiugesio šūksnius („Žalia man galvoje 
ir žibutės žydi“). Pirmųjų rinkinių pavadinimai nusako jų te- 
matiką: Pavasaris ir vynas (Wiosna i wino, 1919), Žvirbliai ant 
stogo (Wroble na dachu, 1921), Meilės dienoraštis (Pamiętnik mi- 
tosci, 1925). Šis sveikas, gerai sudėtas, malonios išvaizdos jau- 
nuolis buvo vienas iš nedaugelio Europos poetų, rašiusių 
odes apie sportą. Rinkinys Olimpinis lauras (Laur olympijski, 
1927), kurio eilėraščių pavadinimai — „100 m“, „Šuolis su 
kartimi“, „Disko metimas“ ir pan., laimėjo pirmąją premiją 
devintųjų olimpinių žaidynių Amsterdame literatūriniame 
konkurse. 

Apie 1930 metus jo eilės ėmė reikšti susirūpinimą visuome- 
niniais reikalais, o savo nervinga retorika priartėjo prie lenkų 
romantikų tradicijos. Naujai pasigirdusios kartėlio gaidelės jo 
rinkiniuose atspindėjo poeto, labiau negu kas kitas iš „Ska- 
mandro“ grupės išsaugojusio jaunatvišką ištikimybę Pilsuds- 
kiui, nepasitenkinimą. Knygų pavadinimai taip pat kai ką sako: 
Fanatiškos dainos (Piešni fanatyczne, 1929), Kartus derlius (Gorzki 
urodzaj, 1933), Tragiška laisvė (Wolnošč tragiczna, 1936). Kilus 
karui, poetas pirmiausia emigravo į Prancūziją, paskui - per 
Portugaliją ir Braziliją į Jungtines Amerikos Valstijas, kur ir 

apsigyveno. Jo karo laikų eilėraščiai dar aiškiau liudija su- 
grįžimą prie patriotiško romantikų angažuotumo. 

Jo prozos knyga Chopino gyvenimas ir mirtis, išleista 1949 
metais Niujorke, Jungtinėse Valstijose tapo bestseleriu. Atsi- 
dūręs sunkioje poeto išeivio padėtyje, netekęs lenkiškai kal- 
bančių skaitytojų, Wierzynskis, atrodo, sėmėsi jėgų artimai 
bendraudamas su rytinės Amerikos pakrantės gamta. Sulau- 
kęs šešiasdešimties metų, jis patyrė kūrybinių jėgų antplūdį, 
ir vėlyvieji trumpi lyriniai eilėraščiai yra vieni geriausių. Juo- 
se poetas tam tikra prasme atsipalaidavo ir atmetė prisiimtą 
tradicinių metrų discipliną. Visoje kūryboje jis dažnai sugrįž- 
davo prie poeto - žmogaus, kuris rašo diktuojant demonui, — 
įvaizdžio. Vienas vėlyvųjų eilėraščių, „Žodis orfėjininkams“ 
(„Stowo do orfeistėw“), gerai išreiškia šią nuostatą: 

Nežinau, kas už nugaros stovi, bet žinau, jog stovi, 

Nežinau, ką kalba, bet žodis į žodį kartoju tai, 

Negirdžiu tų žodžių, bet parašyti juos moku, 

Ir tai taip svarbu, jog nieko daugiau neklausiu. 

Kto za mną staje, nie wiem, ale wiem že tam jest, 

Co mėwi, nie wiem, ale powtarzam to za nim, 

Nie styszę tych slow, ale napisač je umiem 

I tojest tak wažne že o nic wiecej nie pytam. 

Marija Pawlikowska-Jasnorzewska, garsaus tapytojo Woj- 
ciecho Kossako duktė, gimė Krokuvoje, augo menininkų bei 
intelektualų aplinkoje, o išėjus pirmajam jos eilėraščių rinki- 
niui Dangiškieji migdolai (Niebieskie migdaty, 1922), buvo šiltai 
priimta „Skamandro“ poetų. Po to pasirodžiusios knygos Ro- 
žinė magija (Rėžowa magia, 1924), Bučiniai (Pocatunki, 1926), 
Dansingas (Dancing, 1927), Vėduoklė (Wachlarz, 1927) iškovojo 
jai geriausios lenkų poetės vardą. Šie iš pirmo žvilgsnio leng- 
vai parašyti, trapios formos eilėraščiai, dažnai primenantys 
japonų haiku, sudaro įspūdį, jog autorė tiesiog žaidžia tokio- 
mis temomis kaip moters meilė, drabužiai, pokyliai, nusivyli- 
mai. Tačiau iš tikrųjų Pawlikowska turėjo aštrų protą, išpuo- 
selėtą intensyvaus filosofijos veikalų skaitymo, ir po minėtu 
lengvabūdiškumu galima įžvelgti nepaprastai rimtą, pesimis- 
tinę pasaulėžiūrą. Tai dar labiau pastebima vėlyvuosiuose 
rinkiniuose Paris (1928), Baltosios damos profilis (Profil bialej 
damy, 1930), Neišdirbtas šilkas (Surowy jedwab, 1932), Mieganti 

įgula (Spiąca zatoga, 1933), Vijoklių baletas (Balet powojow, 1935), 
Kristalizacijos (Krystalizacje, 1937), kuriuose poetė labai aštriai 
perteikia ją persekiojantį susirūpinimą kūno netvarumu. Tai, 
kad Pawlikowska buvo užsimaskavusi filosofinė poetė, nesu- 
trukdė jai parašyti keleto komedijų. Per karą poetė emigravo 
į Prancūziją, vėliau - į Angliją, kur jos pogrindinis pesimiz- 
mas, dar sustiprėjęs apmąstant tėvynės ir visos Europos nelai- 
mes, taip pat aitrinamas ligos, padėjo sukurti keletą jaudinan- 
čių eilėraščių. Ji mirė Mančesteryje. 

Jauniausias skamandritas Leszekas Serafinowiczius (Jan 
Lechon - taijo literatūrinis slapyvardis) gimė Varšuvoje, netur- 
tingo tarnautojo šeimoje, ten baigė gimnaziją ir literatūros stu- 
dijas universitete. Keturiolikos ir penkiolikos metų jis išleido 
du eilėraščių rinkinius (1913, 1914), kuriuos vėliau sunaikino. 
Jo skaitymus kavinėje „Po Pikadoru“ smelkė atsainus, sarkas- 
tiškas humoras. Lechonio knygos, išleistos po Pirmojo pasau- 
linio karo - Raudonoji poema (Karmazynowy poemat, 1920), 
Sidabrinė ir juoda (Srebrne i czarne, 1924) - pripažintos subren- 
dusio meistro darbais. Pirmąją sudaro variacijos nesenos Len- 
kijos istorijos temomis, ir čia Lechonis, aiškiai pasimokęs iš 
romantikų, tobulai valdo metrą ir pasiekia retą skaidrumą; vis 
dėlto vienas tų eilėraščių prieštarauja kitiems rinkinio kūri- 
niams, taip rimtai susijusiems su visuomeniniais reikalais: eilė- 
raštyje „Herostratas“ šlovinamas maištas prieš bet kokį įsipa- 
reigojimą. Kitame rinkinyje tokiomis pat nepriekaištingomis 
eilėmis dainuojama apie meilę, mirtį ir septynias mirtinas 
nuodėmes. Eilėraštis apie Beatričę, geriausiai atskleidžiantis 
kenčiančią Lechonio asmenybę, baigiasi tokiais žodžiais: 


Nėra nei dangaus, nei žemės, bedugnės nei pragaro, 
Tėra Beatričė. Ir pagaliau jos nėra. 


Nie ma nieba ni ziemi, otchtani ni piekta, 
Jest tylko Beatrycze. I wlašnie jej nie ma. 


Vėliau, sekdami Lechonio likimo vingiais, jo skaitytojai 
dažnai prisimindavo šias eilutes; jomis galima paaiškinti 
daugelį poeto nelaimių. Graužiamas skepsio dėl visų vertybių 
ir idėjų, beviltiškai susipainiojęs asmeniniame gyvenime, 
susilaukęs ankstyvos genijaus šlovės, jis mėgino laikytis dide- 
lių savo paties reikalavimų, bet buvo per daug išdidus ir 

kritiškas, kad ryžtųsi ką nors paskelbti. Ilgais tylėjimo metais 
jis nešiojo diplomato kaukę tarnaudamas atašė Lenkijos am- 
basadoje Paryžiuje. Prancūzijai pralaimėjus, kartu su Julianu 
Tuwimu per Braziliją išvyko į Jungtines Valstijas. Karas atlais- 
vino poetą varžiusius pančius, ir išeivijos spaudoje jis paskel- 
bė keletą eilėraščių, kuriuose „Herostrato“ autorius sugrįžo 
prie ketvirtajam dešimtmečiui būdingo angažuotumo. Deja, 
tik nedaugelis jo paskutiniojo laikotarpio eilėraščių, pačių 
asmeniškiausių ir beviltiškiausių, prilygo ankstesniems rinki- 
niams. Jis nusižudė nušokdamas nuo Niujorko dangoraižio. 
Visoje šiuolaikinėje lenkų poezijoje jo krištolinės, šaltos eilės, 
atrodo, labiausiai priartėja prie klasikinio griežtumo. Lechonis 
be galo žavėjosi Mickevičiumi, tad jo eilėse nesunku atpažinti 
su trylikaskiemenėmis (septyni + šeši) Pono Tado eilutėmis 
suderintą ritmą. 


Revoliuciniai poetai 


Futuristinis judėjimas Lenkijoje tęsėsi neilgai. Futuristų 
maištas prieš nusistovėjusias rašybos, taip pat ir politikos tai- 
sykles buvo netvarkingas ir chaotiškas; kai kurie jų pasuko į 
tam tikrą emocinį marksizmą ir ėmė garbinti rusų revoliuciją. 
Kaip tik taip atsitiko Bruno Jasienskiui, kuris, išspausdinęs 
pirmąjį eilėraščių rinkinį Batas butonjerėje (But w butonierce, 
1921), persimetė į socialinio protesto poeziją. Jis išleido 
rinkinius Daina apie badą (Piešti o gtodzie, 1922), Žemė į kairę 
(Ziemia na lewo, 1924, drauge su Anatoliu Sternu) ir Žodis apie 
Jakubą Szelą (Slowo o Jakubie Szeli, 1926, dramatiška poema apie 
1846 metų valstiečių sukilimo vadą). Pastarasis veikalas išėjo 
Paryžiuje, kur Jasienskis gyveno versdamasis žurnalistika ir 
kur 1928 metais komunistų dienraštyje ! Humanitė buvo 
išspausdintas antrasis jo romanas Deginu Paryžių (Je brūle Pa- 
ris; pirmasis vadinosi Izoldos Morgan kojos, 1923). Šį romaną 
galima pavadinti paslėptu kerštu linksmam, miesčioniškam 
Paryžiui ir jo pražūties pranašyste. Kaip nepageidautinas sve- 
timšalis išvytas iš Prancūzijos, Jasienskis persikėlė į Maskvą, 
kur parašė vieną pirmųjų socrealistinių romanų Žmogus kei- 
čia odą (Čelovek meniajet kožu, 1932) ir tapo Sovietinių rašyto- 
jų sąjungos vykdomojo komiteto nariu. 1936 metais jis buvo 

suimtas, o 1939-aisiais netoli Vladivostoko, pakeliui į Kolymos 
koncentracijos stovyklą, mirė (1956 metais Sovietų Sąjungoje 
ji „reabilitavo“). Šis talentingas, nors nelygus poetas prisime- 
namas ypač dėl kelių stiprių vietų poemoje apie Jakubą Szelą. 

Wladystawas Broniewskis gimė mažame miestelyje prie 
Vyslos (Plocke), inteligentų šeimoje, 1915 metais metė gimna- 
ziją ir įstojo į Pilsudskio legioną, daug kartų buvo apdova- 
notas už drąsą ir tapęs karininku kovėsi 1920 metų lenkų-so- 
vietų kare. Po to pasidarė rusų revoliucijos šalininkas. Vidine 
raida jis jaudinamai primena Žeromskio romano Priešpavasaris 
herojų. 

Po pirmojo eilėraščių rinkinio Vėjo malūnai (Wiatraki, 1925) 
jis drauge su Ryszardu Stande ir Witoldu Wandurskiu išleido 
eiliuotą komunistinį manifestą Trys salvės (Trzy salwy, 1925). 
Šiems dviem jo bičiuliams nebuvo lemta palikti gilesnio pėd- 
sako. Pogrindinės Komunistų partijos aktyvistas Stande, ieš- 
komas policijos, pabėgo į Maskvą, kur nesukūrė vertingesnių 
eilėraščių ir 1938 metais suimtas netrukus mirė kalėjime. (1956 
metais jį Sovietų Sąjungoje taip pat „reabilitavo“.) Įdomių idė- 
jų kupinas avangardinis dramaturgas ir teatro režisierius 
Wandurskis, taip pat Komunistų partijos aktyvistas, 1933 me- 
tais emigravo į Sovietų Sąjungą ir mirė kalėjime po 1934 metų 
(„reabilituotas“ Sovietų Sąjungoje 1956-aisiais). 

Neįsivėlęs į tiesioginę politinę veiklą Broniewskis pasiliko 
Lenkijoje. Jo brandžioji poezija - Dūmai virš miesto (Dymy nad 
miastem, 1927), Paryžiaus Komuna (Komuna paryska, 1929), 
Rūpestis ir daina (Troska i piešn, 1932), Paskutinis riksmas (Krzyk 
ostateczny, 1938) - vyriška ir glausta; ją neša pykčio banga, ir 
nors rimuotais ketureiliais ji gana tradiciška, Broniewskis į šią 
poetinę formą įlieja naujos gyvybės, panaudojęs metrą, dau- 
giau paremtą kirčių, o ne skiemenų skaičiumi. Aiškiai supran- 
tama net neišsilavinusiems skaitytojams — darbininkams ir 
darbininkėms - Broniewskio poezija, balsu skaitoma, įsteng- 
davo užvaldyti publiką. Jos tonas turbūt artimesnis 1848 metų 
revoliuciniam pakilimui negu mūsų šimtmečio nuotaikoms. 
Pats poetas buvo spalvinga asmenybė: girtaudamas galėdavo 
ištisas valandas mintinai deklamuoti lenkų romantikų ir rusų 
poeziją. Visoje kūryboje jis derino esminį „lenkiškumą“, plau- 
kiantį iš gero tradicijos pajautimo, su kvietimu revoliuciniam 

perversmui; tad nėra ko stebėtis, kad jis susilaukė didelio 
skaitytojų palankumo. Buvusių ginklo draugų, Pilsudskio ka- 
rininkų, ginamas nuo persekiojimų, jis naudojosi išskirtine di- 
delio komunistinio poeto antikomunistinėje Lenkijoje padė- 
timi. 1939 metais jo eilėraštis „Durklą uždėk!“ („Bagnet na 
bron“) skambėjo kiekvieno lūpose. Jis ragino būti pasiruošus 
kautis su vokiečiais. Nacių kariuomenei veržiantis į šalį, Bro- 
niewskis pasitraukė rytų kryptimi į Lvovą, kurį netrukus už- 
ėmė Sovietų Sąjunga. Iš pradžių sovietų valdžia su juo elgėsi 
pagarbiai, tačiau 1940 metų pradžioje suėmė ir uždarė į Lu- 
biankos kalėjimą Maskvoje, kol Hitlerio 1941 metais pradė- 
tas karas su Sovietų Sąjunga įtikino Staliną amnestuoti len- 
kus. Sovietų Sąjungoje suformuotos generolo Anderso lenkų 
armijos gretose jis išvyko į Iraną ir Palestiną. Poetui 1945 me- 
tais grįžus į Varšuvą, antistalininiai jo eilėraščiai, sukurti pa- 
sėdėjus kalėjime, buvo taktiškai nutylėti. Paskelbtas „tautos 
poetu“, gavęs daugybę premijų, vyriausybės apdovanotas už 
revoliucinius nuopelnus Broniewskis 1949 metais parašė „Odę 
Stalinui“. Jo pokarinė kūryba pasirodė silpnesnė už prieška- 
rinę ir karo metų. Nepasitenkinimas, kilęs dėl nepatogaus 
nusistovėjusio režimo poeto vaidmens ir asmeninių nesėk- 
mių, paskutiniuoju gyvenimo laikotarpiu išsiliejo trumpais, 
nostalgiškais lyriniais eilėraščiais apie gimtąjį kraštą prie 
Vyslos, netoli Plocko. Naujai literatūrinei kartai, atėjusiai apie 
1956 metus, Broniewskis atrodė beviltiškai atsilikęs, atgyvena 
ir tiek. Jo paradoksali biografija ypač ryškiai atskleidžia sun- 
kumus, kuriuos teko patirti lenkų kairuoliams tiek politikoje, 
tiek literatūroje. 

Meistriškumu artimas „Skamandro“ poetams Broniewskis 
ne tik pasižymėjo panašiu skoniu, bet ir buvo susijęs su jais 
abipusės pagarbos ir draugystės ryšiais. Jam derėtų palikti 
vietos šalia geriausių iš jų, tačiau jo rangą kritikai greičiausiai 
nustatys įgiję didesnę laiko perspektyvą. 


Pirmasis avangardas 


Trečiojo dešimtmečio avangardas paprastai skiriamas nuo 
panašios ketvirtojo dešimtmečio srovės, tad vartojami Pirmo- 
jo ir Antrojo avangardo terminai. Jau 1918 metais keletas 

Krokuvos poetų bei tapytojų, lankiusių kavinę „Muskato rie- 
šutas“, suformulavo kelias programas ir pasivadino „formis- 
tais“. Meno esme jie laikė grynąją formą; tad savo tapyboje 
deformavo vaizduojamus daiktus ar net kūrė nefigūrines 
kompozicijas. 

Vienas jų, nors šiandien labiau vertinamas kaip tapytojas, 
buvo geras poetas, ir jo kūriniai užima deramą vietą kiek- 
vienoje antologijoje. Tytus Czyžewskis parašė labai nedaug, 
bet, pavyzdžiui, jo Pastoralės (Pastoratki, išleistos Paryžiuje 
1925 metais) yra tiesiog puikios. Jose poetas panaudojo prie- 
mones, tuo metu dažnai taikytas kompozitorių, tokių kaip 
Stravinskis, Bėla Bartėkas ar Karolis Szymanowskis Lenkijoje. 
Tose naiviose ir tyčia nerangiose kalėdinėse giesmelėse jis 
avangardo dvasia perkūrė senosios lenkų poezijos motyvus — 
apie piemenis, atnešusius mažajam Jėzui dovanų sūrio, svies- 
to ar kriaušių ir grojančius smuikais bei dūdmaišiais, idant jį 
palinksmintų. Kilęs nuo Tatrų priekalnių Czyžewskis gerai 
pažinojo to krašto tautosaką ir, būdamas avangardo poetas, 
visiškai atmetė devynioliktojo šimtmečio metrines schemas; 
taip jam pavyko atrasti naują poetinę senųjų melodijų instru- 
mentaciją. 

Krokuva, vienas konservatyviausių Lenkijos miestų, tapo 
dar vienos avangardo grupės gimimo liudininke. 1921 metais 
Tadeuszas Peiperis (1891-1969) po ilgos viešnagės Prancūzi- 
joje bei Ispanijoje grįžo į gimtąją Krokuvą ir įsteigė nedidelį 
žurnaliuką Zwrotnica (Iešmas), kurį leido 1922-1923 ir 1926-1927 
metais. Visų pirma Peiperis buvo naujos poezijos, priešingos 
skamandritinei, teoretikas, ir jam pavyko susirasti talentingų 
bendradarbių, taip pat poetų ir teoretikų, - Julianą Przybošį 
ir Janą Brzękowskį. Iešmas prikaišiojo „Skamandrui“ pasyvų 
pasidavimą lyrikos tėkmei. Jie šaipėsi iš įkvėpimo ir liaupsino 
viską valdantį protą, kuris perteikia emociją, paversdamas ją 
atitinkamais vaizdiniais (galėtume pasakyti: „objektyviais 
koreliatais“). Pagrindiniu instrumentu jie pasirinko metafo- 
rą, siekdami kiek galima labiau prisodrinti eilutę: „nedidelę 
lygumėlę, maitinamą vienos kalvos krūtimi“; „Į tave žvelgia 
didžiulės oro akys“; „Neatvyniosi apvijusių tavo kaklą hori- 
zonto rankų“; „Kasnakt augo baimė - stiprėjančio klyksmo 
kalnas“ (visos citatos iš Przybošio poezijos). Jiems eilėraštis, 

lengvai suvokiamas pirmąkart perskaičius, atrodė banalus ir 
beveik nesiskiriantis nuo naktinio baro dainelės. Jie priešinosi 
magiškiems pasikartojančių ritmų apžavams. Jie atsisakė sila- 
botoninės eilėdaros ir su panieka žvelgė į „Skamandro“ poe- 
tus, vadindami juos „rylininkais“. Savo ruožtu jie moduliavo 
frazes nesidomėdami pėdų ar skiemenų skaičiumi. Skamand- 
ritai, jų manymu, buvo per daug plepūs ir autobiografiški; jie 
tereikalavo iš poeto „kiek galima mažesnio žodžių kiekio“ ir 
„emocinio santūrumo“. „Skamandro“ manifestas pasižymėjo 
programišku bet kokių programų neigimu. Tokia nuostata de- 
rinosi su tuo, ką kritikai vadino šios srovės „vitališkumu“. Pa- 
sak grupės, kaip ir jų žurnalas pasivadinusios „Iešmu“, gyvy- 
bės šlovinimas viso labo tėra programinio antiintelektualizmo 
rezultatas. Kadangi jie iš esmės buvo racionalistai, technolo- 
gijos ir mašinų garbintojai, priešingai nei visi tie, kurie gręžėsi 
į spontaniškumą, biologiją, gamtą, „iešmininkai“ nuolat jau- 
tėsi įsipareigoję teisinti poeziją, pačia savo forma turinčią 
veikti skaitytojo mąstymą. Būdami socialistai, jie tikėjosi, jog 
eilėraštį kuriantis sudrausmintas protas „užkrės“ skaitytoją 
panašiomis nuostatomis. Peiperis net kalbėjo apie „socialistinį 
rimą“ (taip skrupulingai išdėstytą ilgais intervalais, jog pir- 
mąkart skaitant net nepastebimą). Vis dėlto eilėraštį jie laikė 
nepriklausomu objektu, vertingu pačia savo būtimi ir nesire- 
miančiu prasme, kurią galima būtų perteikti proza. Tačiau ak- 
centuodami poezijos kalbos ypatingumą jie sekė prancūzų 
simbolistais. Lenkijoje simbolizmo medis užaugino dvi šakas: 
vieną —- atitinkančią lyrinę tėkmę, jos kerus, skambesį; kitą — 
kaip „Iešmo“ grupės, susijusią su apmąstytomis konstrukci- 
jomis. „Iešmo“ konstruktyvistai vengė knaisiotis pasąmonėje 
ir ieškoti beprasmiškos proto normų požiūriu „metakalbos“. 
Dadaistinių ar siurrealistinių elementų lengviau galėjai surasti 
vadinamųjų trečiojo dešimtmečio pradžios futuristų kūryboje 
ir kai kuriuose skamandritų eilėraščiuose. 

Iešmo leidėjas Tadeuszas Peiperis daugumą jaunimo labiau 
veikė bekompromisiniais straipsniais negu poezija, kuri įdomi 
tik kaip nepajudinamo principų laikymosi pavyzdys. Tas pat 
tikriausiai pasakytina ir apie Janą Brzękowskį (1903-1983), gy- 
venusį daugiausia Prancūzijoje ir 1929-1930 metais leidusį ten 
avangardinį žurnalą L'art contemporain. Jo pažiūros skyrėsi 

nuo Peiperio, o tai į grupės programą įnešė pageidautiną 
įvairumą. Vienintelis Julianas Przybošis susilaukė platesnio 
pripažinimo kaip poetas ir kaip teoretikas. 

Pietinės Lenkijos kaime gimęs Przybošis, nors jo valstiečiai 
tėvai buvo neturtingi, baigė provincijos miestelio gimnaziją 
ir studijavo lenkų literatūrą Jogailos universitete Krokuvoje. 
Po to jis daugelį metų dirbo gimnazijos mokytoju. 1922 metais 
pradėjo skelbti savo kūrybą ir aktyviai bendradarbiauti su 
lešmu, o vėliau buvo susijęs su avangardiniu žurnalu Linia 
(Linija, 1931-1933), kurį Krokuvoje leido Jalu Kurekas. Įsitrau- 
kęs į kovą už naująją architektūrą ir nefigūrinę tapybą, Przy- 
bošis taip pat nuo 1930 iki 1935 metų priklausė Lodzės grupei, 
pasivadinusiai „a.r.“ (artyšci rewolucyjni - „revoliuciniai me- 
nininkai“). Architektūra — menas, tvarkantis erdvę - užėmė 
vieną pagrindinių vietų jo eseistikoje (architekto valia suteikia 
pavidalą ne tik betono luitui, bet ir erdvei aplink jį). Šis domė- 
jimasis erdviškumu atitiko Przybošio vizualinį jautrumą, ir 
poezijoje jis dažniau atrodo panašus į aparatą su milžiniškais 
lęšiais, sugeriantį ir deformuojantį regimųjų daiktų atvaizdus. 
Tačiau jis buvo ir socialistas, kuriam meninė kūryba atspin- 
dėjo Žmogaus veržimąsi į visuotinę laimę, įgyvendinant visas 
žmogiškąsias galimybes. Bet pagrindinė menininko pareiga 
žmonijai - tai kurti gerą meną ir neatsisakyti aukštų reikala- 
vimų vardan kokių nors viršmeninių tikslų. 

Przybošio poezijoje galima įžvelgti dvi pagrindines mani- 
jas: pirmoji siejasi su koncentruota jėga ir įtampa, su titaniška 
pastanga plėšiant nuo žodžių jų banalius kasdieninės kalbos 
ryšius; antroji - su sprogimo grėsme ir siautėjančia liepsna. 
Jo gamtovaizdžiai, tiek miesto, tiek kaimo, yra dinamiški, 
kupini jų pačių energijos, pribrendę sprogti. Tai atitinka Przy- 
bošio nepasitikėjimą pasyviu atsidavimu gamtai (į pastarąją 
jis žvelgė tik kaip į potencialų Žmogaus valios veikimo lauką). 
Materialistinė bei racionalistinė pasaulėžiūra kreipė jį ypatin- 
gos apčiuopiamų formų metafizikos link. Smogdamas vienu 
žodžiu į kitą, jis bandė įskelti naujo tikrovės suvokimo ki- 
birkštį. Kadangi šiuo tikslu poetas pasitelkė visas lenkų gra- 
matikos atsargas, retą kurį jo eilėraštį įmanoma išversti. Sun- 
ku perteikti net jo rinkinių pavadinimus: Varžtai (Sruby, 1925), 
Abiem rankom (Oburąc, 1926), Iš aukštybių (Sponad, 1930), Miškų 

gilumon (W gląb las, 1932), Širdies lyginimas (Rownanie serca, 
1938). Šis vertimas irgi nepretenduoja į tikslumą: 


Orą uždusino vėliavom. 
Po visom triumfo arkom 
dinamitą deda maištininkai! 


Kas aš? Paukščių tremtinys. 


Stalas po mano plunksna, ištinęs iki kraštų, 

viršija savo saiką 

lyg tankas, prieš puldamas į priekį. 

Namas jau šiandien dega many rytojaus gaisru, 
širdis puola mane greičiau: 

Šrapneliai sproginėja žibintų stulpuos: 

lempas gatvėse uždegė vienu metu. 

Diena praeina ginkluotoj kareiviškoj dainoj, gargia. 
Iš rudos žolės pasišiaušė kritusių velėnų šonkauliai. 
Gyvas žengiu esančiuoju miestu, jau tik buvusiu. 
Kas aš? Paukščių tremtinys. 


Sodai - Jaunatis ir spyglys, tekantis iš šakos — 
Pasaulis be manęs įvyksta, laisvas ir bejausmis, 
ir tik rudeninių laurų lapai apkrenta galvą. 
„„kad jau niekada nenutilčiau. 


Romus 
Kiekvieną kišenę paversčiau kregždžių, 
skrendančių nuo žmonių, lizdais. 


Powietrze uduszono sztandarami. 
Pod wszystkie triumfalne bramy 
zbuntowani podktadają dynamit! 


Kim jestem? Wygnancem ptakėw. 


Stėt pod moim pidrem wezbrawszy do samych krawędzi 
przebiera svoją miarę, 

jak czolg, gdy ma ruszyč do ataku. 

Dom juž dziš plonie we mnie jutrzejszym požarem, 
serce atakuje mię prędzej: 


Szrapnel pęka ze stupėw latarni: 

lampy zapalono na ulicach jednoczešnie. 

Dzien mija w zbrojnej piešni žolnierskiej, rzęzi. 
Z rudej trawy zježyty žebra polegtych darū. 
Žywy idę miastem będącym, a juž tylko bytym. 

Kim jestem? Wygnancem ptakėw. 

Ogrody - Now jak cierh wschodzący z galęzi - 
Šwiat beze mnie się spelnia wolny i bezczuty, 

i tylko lišci jesiennych opada na gtowę laur. 
„„abym juž nigdy nie ucicht. 

Lagodny 

Každą kieszen obrėcilbym w gniazdo dla jaskėtek 
odlatujących od ludzi. 


Per karą jis kurį laiką gyveno sovietų zonoje, Lvove, pas- 
kui, po 1941 metų - savo gimtajame kaime, okupuotame na- 
cių, kur dirbo ūkio darbininku ir kūrė eiles pasipriešinimo 
judėjimui. Iš karto po karo jis tapo pirmuoju Lenkijos rašytojų 
sąjungos pirmininku; 1947-1951 metais tarnavo Lenkijos Liau- 
dies Respublikos pasiuntiniu Šveicarijoje. Jis niekada nebuvo 
socialistinio realizmo poezijoje šalininkas, kadangi tai reiškė 
priverstinį devynioliktojo šimtmečio metrų atgaivinimą ir 
žeidė jo fanatiškus avangardistinius principus. Gausi jo kū- 
ryba, ypač po 1956 metų, apima tiek poeziją, tiek lenkų lite- 
ratūros studijas; ypač vertingi jo traktatai apie Mickevičiaus 
kūrybą. 


Antrojo avangardo link 


Antrojo avangardo sąvoka gana sąlygiška; galima išvardyti 
daug vardų ir grupių, bet jų solidarumo pareiškimai daugiau 
rėmėsi specifiniu intelektualiniu klimatu nei kokiais nors pro- 
gramų bendrumais. Visos jos skelbė tam tikrą nepriklauso- 
mybę tiek nuo „Skamandro“, tiek nuo Krokuvos avangardo 
ir visos ieškojo naujų sprendimų. Tačiau jų žvalgytasi ne li- 
teratūrinės technikos srityje. Pirmajam nepriklausomybės 
dešimtmečiui būdingas optimizmas jau buvo išblėsęs. Kasdie- 
ninis gyvenimas su grėsmingai „tykančiais įspėjimais, prana- 
šystėmis ir blogiu“ atrodė neužtikrintas. Marksizmas, totalita- 
riniai fašistiniai režimai, atgijęs domėjimasis metafizika (vien 
jau per fenomenologiją) privertė klausti per daug klausimų 
ir atitolino poetus nuo dailaus, tvarkingo meno. Antrasis 
avangardas, nedailus savo mąstymu ir netvarkingas forma, 
buvo gausus, sudėtingas, chaotiškas, suvokiantis šiuolaikinio 
žmogaus lemties ir jo turimų meninių priemonių neatitikimą. 

Eksperimentus lydėjo tam tikras skepsis estetinių vertybių at- 
žvilgiu. „Skamandras“ ir pirmasis avangardas buvo kritikuo- 
jami dėl siaurų interesų. Kosminės pasaulio pabaigos vizijos 
persikėlė į eilėraščius, kartais traktuojamos iškilmingai, kar- 
tais su makabriškais pasišaipymais. Kai kuriuos Antrojo avan- 
gardo poetus vadinta „katastrofistais“. Iškilus šiuolaikinis 
literatūros istorikas ir kritikas Kazimierzas Wyka katastrofiz- 
mą apibūdino šitaip: 

Idėjinis-meninis reiškinys antrojo dešimtmečio poezijoje, t. y. lenkų 
tarpukario literatūroje, [-..] paremtas simbolistiniu-klasicistiniu, kartais 
su siurrealistinėm ar ekspresionistinėm apnašom, plėtojimu temų, ku- 
riose turima omenyje ar pranašaujama neišvengiama istorinė-moralinė 
katastrofa [...]. 


Antrajam avangardui neįmanoma priskirti kokios nors po- 
etikos. Jo kūrėjai naudojo daugelį technikų. Vieni pasitelkė 
tradicinius metrus, o kiti visiškai atsisakė silabotoninių pėdų. 
Jų nuopelnas tas, kad buvo atvertos naujos, tegu tamsios, per- 
spektyvos; galima teigti, kad pokarinė poezija su savo filoso- 
finiu turiniu kilo daugiau ar mažiau iš jų. Dalis tų poetų po 
Antrojo pasaulinio karo tapo svarbiausiomis figūromis ir 
todėl priklauso dviem laikotarpiams. 

Aptarti Wažyko kūrybą šiame skyriuje truputį rizikinga, 
kadangi jis gana anksti debiutavo literatūroje rinkiniais Se- 
maforai (Semafory, 1924) bei Akys ir lūpos (Oczy i usta, 1926) ir 
nebuvo susijęs su jokia mokykla. Jį visiškai pagrįstai galima 
grupuoti su Pirmojo avangardo kūrėjais, tokiais kaip Tytus 
Czyžewskis; vis dėlto Antrojo avangardo poetai laikė jį savo 
žmogumi. 

Gimęs Varšuvoje, viduriniosios klasės žydų šeimoje, apdo- 
vanotas aštriu protu, jis žavėjo bohemiškąjį jaunimą savo 
ankstyvaisiais eilėraščiais, kuriuose dominavo prancūzų „ku- 
bistų“ tapybos bei poezijos įtaka, ir puikiais Guillaume'o 
Apollinaire'o poezijos vertimais. Ketvirtajame dešimtmetyje, 
turbūt per daug gerai jausdamas poetinės formos krizę, jis 
tylėjo ir rašė tik prozą, t.y. apsakymus - „Žmogus tamsiais 
rūbais“ („Czlowiek w burym ubraniu“, 1930) - bei romanus - 
Žibintai šviečia Karpove (Latarnie šwiecą w Karpowie, 1933) ir 
Šeimos mitai (M ity rodzinne, 1938). Karo metus jis praleido So- 
vietų Sąjungoje ir grįžo į tėvynę lenkų komunistinės armijos 

karininku. Jo karo metų eilėraščių rinkinys Granatos širdis 
(Serce granatu, 1944) tapo viena pirmųjų knygų, po karo 
išleistų Liubline. Tarp kitų eilėraščių jame randame „Škicą iš 
dienoraščio“ („Szkic pamietnika“). Žemiau cituojami šio pra- 
ėjusios epochos apibendrinimo ir atsisveikinimo su ja frag- 
mentai. Eilėraštyje ypač gerai perteikiama atmosfera, kurioje 
gimė Antrojo avangardo poezija. 


Susikrimtimo metai, 

tuštuma atmintyje, 

tarp vieno karo ir kito 

mano bedarbis brolis išprotėjęs iššoko pro langą. 
Nenuėjau pažiūrėti į jį lavoninėj, 

verkiau tik, atsiklaupęs prie jo stalčiaus, 

kuriame gulėjo smulkmenos, nereikalingos kaip ir jis: 
sugedęs žiebtuvėlis, smulkūs išradimai, 

magiški fokusai, kuriuos labai mėgo - 

jie atstojo jam rimus ir asonansus. 


Man kėlė nerimą ne tik tai — 

baldai, gausios, prabangios draperijos, 
pederastai, rašantys eiles apie angelus, 
viskas, kas papročiuos naują karą žadėjo, 
gražios mitomanės platininiais plaukais, 
secesijos laikų sukniomis, 

neparašyti romanai, 

mirę prieš gimdami, 

nuobodulys ir alkis, pranašaujantys karą. 


Pokalbiai vakarieniaujant ar smuklėje prie degtinės, 
žaižaruojantys žodžiai, kuriuose dunda chaosas. 

Nes tais metais žmonės neblogiausios valios 

reakciją maskavo triukšmu protuose, 

sąvokos painiojosi tarsi dievai sinkretizmo laikais, 
vienas mano pažįstamas dailininkas 

tris valandas be pertraukos galėdavo taukšti apie bet ką, 
kiti spręsdavo kryžiažodžius, 

laukė katastrofos 

it grupinės šmėkliškos fotografijos, sprogstant magniui, 
skaitydavo Nostradamą. 


Apgavikas buvo tarp mūsų, persirengęs žurnalistu, 
skundikas apsimesdavo tyraširdžiu ar bohemišku poetu, 
suteneris ir vokiečių agentas buvo snobai, 

niekas nežinojo, kas iš ko gyvena, 

dešimt teisiųjų žuvo Ispanijoje. 

Lata zgryzoty, 

luki w pamięci, 

pomiędzy jedną wojną a drugą 

mėj brat bezrobotny, obtąkany wyskoczyt z okna. 
Nie oglądatem go w kostnicy, 

plakalem tylko, kiedy ukląktem przed jego szufladą, 
gdzie ležaty drobiazgi nieužyteczne jak on: 

Zepsuta zapalniczka, drobne wynalazki, 

sztuczki magiczne, ktėre lubit bardzo — 

to zastępowalo mu rymy i asonanse. 


Niepokoito mnie nie tylko to — 

meble, draperie sute, ozdobne, 

pederašci piszący wiersze o anioltach, 

wszystko, co w obyczajach wr6ėžylo nową wojnę, 
piekne mitomanki o platynowych wlosach, 

w sukniach Zz epoki secesji, 

powiešci nienapisane, 

obumarle przed narodzeniem, 

nuda i czczošč zwiastujące wojnę. 


Rozmowy przy kolacjach czy w knajpach przy w6dce, 

slowa tęczujące, w ktėrych dudni chaos. 

W tych latach bowiem w ludziach nienajgorszej woli 

reakcja maskowala się zgietkiem w umystach, 

pojęcia gmatwaly się jak niegdyš bogowie w epoce synkretyzmu, 

pewien mėj znajomy malarz 

przez trzy godziny bez przerwy potrafil mėwič od rzeczy, 

inni uktadali krzyžėwki, 

czekali na kataklizm 

jak na upiorną fotografię zbiorową w wybuchu magnezji, 

czytali Nostradamusa. 

Ktamca byt między nami, przebrany za dziennikarza, 

szpicel byt pieknoduchem albo poetą-cyganem, 

alfons i ajent niemiecki byt snobem, 

nie wiedziano, kto z czego žyje, 

dziesieciu sprawiedliwych ginęto w Hiszpanii. 

Stalinizmo laikais Wažykas, dialektiškai mąstydamas, įti- 
kėjo rašytojams primestos naujos linijos teisingumu ir tapo 
labiausiai bijomu socialistinio realizmo „teroretiku“. Tačiau 
jam pakako proto paskelbti tik keletą savo paties eilėraščių 
ir atsidėti kokybiškam Puškino Eugenijaus Onegino vertimui. 
1955 metais jo Poema suaugusiems, išjuokianti totalitarizmo 
piktnaudžiavimus, susilaukė plataus atgarsio ir ženklino atviro 

„atlydžio“ pradžią. Po šios datos neortodoksiškas ir liberalus 
Wažykas parašė turbūt geriausius savo eilėraščius, prisodrin- 
tus šiek tiek melancholiško giedrumo ir išminties. 

Šis prancūzų poezijos žinovas, poetas, moksliškai besido- 
mintis įvairių šimtmečių lenkų poezijos eilėdara, naudingai 
veikė savo meto poeziją, griežtai taupydamas išraiškos prie- 
mones ir atsverdamas lingvistinius jaunųjų poetų kraštu- 
tinumus. Nemažu jo pasiekimu taip pat laikytini Horacijaus 
eilių vertimai į šiuolaikinę poetinę kalbą. 

Mieczystawas Jastrunas šiame skyriuje atsidūrė taip pat su 
išlygomis. Jis nepriklausė kokioms nors mokykloms ar gru- 
pėms. Gimęs pietinėje Lenkijoje, žydų šeimoje, Jogailos univer- 
sitete įgijo lenkų literatūros doktoratą. Pirmuosius jo eilėraš- 
čius ženklino beveik visiška „Skamandro“ įtaka: Susitikimas 
laike (Spotkanie w czasie, 1929), Kita jaunystė (Inna mtodosč, 
1933); tačiau kiti jo rinkiniai, Neataušusi istorija (Dzieje nieo- 
stygte, 1935) bei Upelis ir tylėjimas (Strumien i milczenie, 1937), 
nors ir nenutraukė ryšių su „Skamandru“ savo eilėdara, at- 
skleidė originalią ir nepriklausomą poetinę individualybę 
autoriaus pasirinkta pagrindine tema: individualaus ir istori- 
nio laiko apmąstymais. Kaip tik ketvirtajame dešimtmetyje iš 
užmirštų praeities poetų būrio į paviršių iškeltas Cyprianas 
Norwidas - tai visiškai suprantama, turint omenyje šią kartą 
užplūdusį istorinį nerimą - o Jastrunas savo mąstymu buvo 
giminingas Norwidui. 

Jastrunas pragyveno karą slapstydamasis Varšuvoje. Jo 
okupacijos laikų eilėraščiai, pirmiausia skelbti antinacinėje 
pogrindžio spaudoje, atskiru rinkiniu Komendanto valanda 
(Godzina strzežona) išėjo 1944 metais. Turbūt geriausius savo 
kūrinius jis parašė būdamas brandaus amžiaus, po 1956-ųjų. 
Kontempliatyvaus būdo Jastrunas visada jautė stiprią trauką 
prie vokiečių poeto Rainerio Maria Rilkės. Be poezijos, jis yra 
daugelio straipsnių apie literatūrą ir kiek beletrizuotos Mic- 
kevičiaus biografijos, išverstos į daugelį kalbų, autorius. 

1926-1931 metais keletas jaunų poetų Varšuvoje leido poe- 
zijos žurnalą, pavadintą Kwadryga (Kvadriga). Jų šiek tiek mig- 
lota programa teigė visuomenei atsakingą poeziją ir kritikavo 
„Skamandrą“ dėl angažuotumo stokos ir savimeilės. Jų paci- 
fizmas, užuojauta prispaustiesiems, Norwido pripažinimas 

savo globėju liudijo kažkokių aiškiai neapibrėžtų, bet rimtų 
tikslų siekį. Pats radikaliausias rūsčiu tikroviškumu buvo 
Stefanas Flukowskis (1902-1972), bet jis taip ir liko nedaugelio 
žmonių vertinamas eksperimentatorius. Kur kas labiau pagar- 
sėjo Wladystawas Sebyta (1902-1941) ir Lucjanas Szenwaldas 
(1909-1944), kurių keliai ateityje turėjo visiškai išsiskirti. Po 
ankstyvųjų pacifistinių eilėraščių rinkinio Žiurkiagaudžio dai- 
nos (Piesšni szczurotapa, 1930) Sebyta vis labiau ėmė domėtis 
metafizinio pasakojimo poezija, šitaip atgaivindamas lenkų 
„Modernos“ tradiciją. Jo Egotistinis koncertas (Koncert egotycz- 
ny, 1934) ir Minties pavidalai (Obrazy myšli, 1938) atspindi 
ketvirtajam dešimtmečiui būdingą filosofinį susirūpinimą. Per 
karą mobilizuotas kaip rezervinis karininkas, po to internuo- 
tas Sovietų Sąjungoje, jis su daugeliu kitų buvo nužudytas Ka- 
tynės miške. 

Szenwaldas savo ruožtu linko į marksizmą ir, tapęs politi- 
niu veikėju, atsižadėjo savo geriausių ankstyvųjų kūrinių 
(tarp kurių būta reto minties gilumo bei sudėtingumo poemos 
Mano mamos virtuvė, perteikiančios savotišką materialistinę 
kosmogoniją) ir pradėjo rašyti angažuotą poeziją. Tačiau, 
nepaisant gero jo literatūrinio išsilavinimo, tik labai nedaugelį 
tų kūrinių galima laikyti pirmarūšiais. Karo metus atitarnavęs 
Sovietų armijoje politiniu karininku, jis žuvo 1944 metais 
autoavarijoje Lenkijoje, netoli Liublino. 

Galczynskis, žinoma, pasijuoktų, išvydęs save šalia kokio 
nors „avangardo“. Viena mėgiamiausių jo pramogų buvo 
rodyti liežuvį įvairioms beviltiškai literatūrinėms srovėms. 
Gimęs Varšuvoje, geležinkelio tarnautojo šeimoje, per Pirmąjį 
pasaulinį karą jis kelerius metus praleido Maskvoje, kur buvo 
evakuota jo šeima. Grįžęs į Varšuvą, studijuodamas toliau gi- 
linosi į rusų, lotynų, anglų, vokiečių ir prancūzų poeziją. Kal- 
bama, esą jis parašęs savo profesoriui labai mokslišką diser- 
taciją su daugybe citatų bei išnašų apie nesantį antraeilį anglų 
poetą. Vėliau tuo pačiu stiliumi jis mėgdavo į savo veikalų 
sąrašą įtraukti leidinį Įvadas į hanibalizmą. Paskaitų užrašai (iš- 
parduoti). Šis šaipūnas Karakuliambro slapyvardžiu pradėjo 
skelbti humoristinius eilėraščius, taip pat keistą, kiek siurrea- 
listinę prozą. Tačiau jo poema Pasaulio pabaiga: Švento Ildefonso 
regėjimai, arba Satyra apie Visatą (Koniec šwiata: Wizje šwietego 

Ildefonsa czyli Satyra na Wszechšwiat), išspausdinta Kvadrigoje 
1929 metais, nors ir labai juokinga, priklauso apokaliptiniam 
žanrui, pasislėpusiam po opera buffa kauke. Įsimylėjęs miesto 
folklorą, žargoną, muges su karuselėmis ir banaliomis melo- 
dijomis, viską, kas dvelkė kiču, ssmdamasis iš gatvės humoro 
ir „Skamandro“, jis sugebėjo šią žaliavą paversti tikra poezija. 
O pridėjus žaidimus su klasikine mitologija ir žavėjimąsi Ho- 
racijumi, susidaro pašėlęs mišinys, kurį poetas plakė stebė- 
tinai meistriškai. Pasaulio pabaiga, kurios veiksmas vyksta tru- 
putį fantastiškame mieste, vadinamame Bolonija (Lenkijoje 
Bolonija ir Paduva nuo pat renesanso laikų simbolizavo stu- 
dentiškus miestus), nėra vien tik humoras. Ji atitiko katastro- 
fines to laikotarpio nuotaikas, lygiai kaip kitas Gatczynskio 
kūrinys, kurį sudaro trumpi, iš pirmo žvilgsnio lengvi eilėraš- 
čiai, - Liaudiškas pasilinksminimas (Zabawa ludowa, 1934), vaiz- 
duojantis darbininkus ir tarnautojus, leidžiančius sekmadienį 
priemiesčio mugėje, besimiklinančius šaudykloje, geriančius 
alų ir šokančius. Poema baigiasi aliuzijomis į ketvirtąją Ver- 
gilijaus eklogą, kurioje, pasak legendos, pranašaujamas mil- 
žiniškas istorijos lūžis; Gatczynskis užsimena apie kulkosvai- 
džius ir atėjusį geležies amžių. 

Jis visada šaipėsi iš avangardo poetų, rašiusių platesnei 
publikai nesuvokiamus eilėraščius. Norėjo būti panašus į 
senovės poetus, kuriuos žmonės mylėjo ir iš karto apdovano- 
davo už paslaugas. Dėl savo absurdiško humoro jis visada 
galėdavo tikėtis aplodismentų, o viešų skaitymų metu įaud- 
rindavo bet kokią publiką. Būdamas politiškai amoralus, jis 
netrukus paliko Kvadrigos draugus ir susidėjo su kraštutinių 
dešiniųjų spauda, kadangi šioji, ypač Varšuvos savaitraštis 
Prosto z mostu (Tiesiai šviesiai), dėl savo antisemitizmo ėjo 
dideliu tiražu. Galczynskis parašė keletą eilėraščių, skelbian- 
čių „ilgų peilių naktį“ žydams bei intelektualams, bet girtas 
lankydavo poetus, kuriuos mėgo, pavyzdžiui, Julianą Tuwi- 
mą, bučiuodavo jiems rankas ir prašydavo atleidimo. Vis dėl- 
to su dešiniaisiais jis bendradarbiavo nuoširdžiai, jausdamas 
potraukį liaudiškiems ir plebėjiškiems dalykams. Poetinės 
technikos srityje jis išpuoselėjo silabotoninę „Skamandro“ 
eilėdarą iki save naikinančio tobulumo. Maždaug tuo metu, 
kai Tuwimas rašė Puotą operoje, Galczynskis užbaigė savo 

Puotą pas Saliamoną (Bal u Salomona). Ši poema - tai sunkus 
sapnas su neaiškiomis veiksmo vietomis, personažais ir situa- 
cijomis, bet joje nesunkiai atpažįstama pikta lemianti Lenkijos 
ir visos Europos padėtis. 

Eiliniu kareiviu patekęs į nelaisvę, Gatczynskis karą pra- 
leido belaisvių stovykloje Vokietijoje, po to kurį laiką ragavo 
išeivio duonos Prancūzijoje ir Belgijoje, bet, negalėdamas 
rašyti neaidint plojimams, 1846 metais grįžo į Liaudies Lenki- 
ją. Jo, kaip socializmo dainiaus, karjera čia buvo stulbinanti, 
jei prisiminsime, kad ir Apolonas, ir Dzeusas, ir Stalinas, ir 
Johannas Sebastianas Bachas - visi šoko baletą jo eilėse. Savo 
tikslą jis pasiekė — tapo plačiai skaitomas ir dosniai atlygina- 
mas. Be eilėraščių, jis atrado dar vieną būdą bendrauti su 
skaitytojais: rašydavo feljetonus didelio tiražo savaitraščiui 
Przekroj (Pjūvis). Jo skiltis vadinosi „Žalioji žąsis“ - mažiausias 
teatriukas pasaulyje („Zielona gęš“ - Najmniejszy teatrzyk šwiata), 
ją sudarydavo trumpos „pjesiukės“, kartais ne daugiau nei 
dviejų sakinių (pavyzdžiui, „pjesiukė“, pavadinta „Apsirijėlė 
Ieva“, turėjo greitai pasibaigti, nes jos herojė suvalgė visą obuo- 
lį, nieko nepalikdama Adomui ir suardydama Biblijos pama- 
tus). Didžiausio stalinistinio pakilimo laikais, demaskuotas 
kaip „socialistu persirengęs smulkusis buržua“, Galczynskis 
kurį laiką užsiėmė vertimais; taip atsirado puiki Shakespea- 
re'o Vasarvidžio nakties sapno versija. Jį lydintis skaitytojų 
pripažinimas partiniams biurokratams atrodė įtartinai nuo- 
širdus; visuotinio pilkumo laikais rašytojas pateikdavo pub- 
likai spalvingų vizijų bei svajonių. Vis dėlto neabejotina, kad 
Gatczynskis nuoširdžiai tarnavo Liaudies Lenkijai. Anksčiau 
jo polinkis viskam, kas plebėjiška, buvo jį nutempęs į dešinę, 
dabar su lygiai tokiu pat įkarščiu ir šelmiška šypsena jis triuš- 
kino buržujus bei reakcionierius. Poetas įgijo kur kas platesnę 
auditoriją, negu galėjo tikėtis anksčiau, susidėjęs su dešiniai- 
siais. Kasdieninė kalba su visom ironiškom santrumpom, taip 
traukusi „Skamandro“ poetus, surado tobulą vartotoją - Gal- 
czynskį. Be jo apskritai neįmanoma įsivaizduoti pastarųjų de- 
šimtmečių lenkų poezijos intonacijos, to rimties ir makabriško 
humoro mišinio. Melsdamasis Apolonui ir Nekaltajai Merge- 
lei, Gatczynskis ne vien kvailiojo; jis prisiėmė viduramžiško 
Dievo Motinos juokdario, silpno žmogaus, girtuoklio, valkatos, 

įmesto į jo tikriesiems širdies troškimams svetimą pasaulį ir 
bandančio ne tik išlikti, bet ir suteikti žmonėms truputį gro- 
žio, vaidmenį. Nors tą groteskišką poetinių puošmenų mišinį 
Gatczynskis surinko iš įvairių epochų ir savo mėgstamos 
klasikinės mitologijos, galima teigti, kad jis atgaivino lenkų 
barokinę poeziją. 

Jozefas Czechowiczius gimė neturtingų liubliniečių šeimo- 
je. Jis studijavo pedagogiką mokytojų seminarijoje, po to dirbo 
mokytoju mažuose miesteliuose ir kaimuose, o gerą literatū- 
rinį išsilavinimą įgijo mokydamasis savarankiškai. Literatū- 
roje debiutavo eilėraščių rinkiniu Akmuo (Kamiev, 1927), jau 
išsilaisvinęs iš „Skamandro“ įtakos. Nors Czechowiczius ne- 
silaikė konservatyvių nuostatų metro bei rimo atžvilgiu, visa 
jo poezija iš esmės siejosi su vadinamuoju septynioliktojo 
šimtmečio „buržuaziniu lyrizmu“ ir liaudies dainomis. Savy- 
bės, būdingos šių abiejų tradicijų poezijai, — šiek tiek vaikiškas 
švelnumas, prislopinta melodija, vengimas bet kokio staccato 
(kuris svetimas pačiai lenkų kalbos prigimčiai) - labai sėkmin- 
gai atgijo Czechowicziaus poezijoje; kaip ir Tytus Czyžewskis, 
jis parodė, kokį gaivinantį impulsą avangardo poetams gali 
suteikti tautosaka. Pirmasis išvertęs kai kuriuos mažai žino- 
mus kitų tautų avangardinius poetus (Mandelštamą, Joyce'ą, 
T.S. Eliotą), jis išmoko perimti senųjų madrigalų ir liaudies 
dainų emocinę tonaciją, neimituodamas nei jų rimų, kuriuos 
vartodavo retai, nei skirstymo į strofas. Czechowicziaus eilėse 
jaučiama bukolinė, netašyta, kaimiška Lenkija, net kai jis 
vaizduoja miestietišką aplinką. Prislopintas, tylus jo balsas 
nepanašus į jokį kitą, girdimą Vakarų poezijoje, o kadangi 
poetas remiasi tik vienai kalbai būdingu vidiniu skambesiu, 
jo eilės darosi neišverčiamos. Jo lyriką galima lyginti su ka- 
merine muzika, prisodrinta tamsių filosofinių ir metafizinių 
problemų polifonijos. Eilėraščių rinkinius, kuriuose jutimiš- 
kos svajos ir poetiniai mitai perteikia autoriaus nerimą - diena 
kaip kasdiena (dzien jak codzien, 1930), baladė iš anapus (ballada 
z tamtej strony, 1932), žaibas (w btyskawicy, 1934), nieko daugiau 
(nic wiecej, 1936), žmogiška gaida (nuta cztowiecza, 1939) - ga- 
lima priskirti „katastrofinei“ srovei (Czechowiczius nevartojo 
didžiųjų raidžių nei skyrybos ženklų). Pasaulinio gaisro ir ne- 
išvengiamos jo paties mirties nuojauta ypatinga šviesa užliejo 

poeto bukolinius gamtovaizdžius. Sulaukusį tik trisdešimt 
šešerių metų, jį užmušė bomba gimtajame Liubline. 

1931 metais grupelė Vilniaus universiteto studentų įsteigė 
nedidelį žurnaliuką, kurį pavadino Žagary - nuo lietuviško 
žodžio „žagarai“, labiau vietine reikšme — sausi, apanglėję 
stagarai. Jų grupė geriausiai įkūnijo visus to meto prieštarin- 
gus siekius, stumiančius jaunąją kartą už visuotinai pripažin- 
tų meninių formų ribų. Dėl niūrių vizijų, kuriose naujos rū- 
šies simbolizmas politinius reikalus paversdavo kosminiais, 
juos netrukus imta laikyti „katastrofistų mokyklos“ pradinin- 
kais. Šių iš esmės antiestetų simpatijos svyravo tarp mark- 
sizmo ir metafizinio pobūdžio aspiracijų. Jie skelbėsi nepri- 
klausomi tiek nuo „Skamandro“, tiek nuo Pirmojo avangardo, 
neprisirišdami prie jokios konkrečios poetikos. Jų požiūris į 
socialinę atsakomybę buvo ambivalentiškas, svyruojantis tarp 
vienokio ar kitokio angažavimosi ir poetinės laisvės, vardan 
kurios jie pasilaikė teisę atsisakyti bet kokio įsipareigojimo, 
jeigu jis gali tą laisvę suvaržyti. 

Vienas trijų šios grupės steigėjų, Teodoras Bujnickis (1907- 
1944), žuvo per karą nuo lenkų dešiniųjų pogrindinės organi- 
zacijos nario rankos ir nepaliko reikšmingesnių veikalų. Jerzas 
Zagorskis (1907-1984) parašė gerų eilėraščių iki 1939 metų. 
Jie pateko į rinkinius Tilto ašmenys (Ostrze mostu, 1933), Žygiai 
(Wyprawy, 1937) ir ypač - Priešo atėjimas (Przyjšcie wroga, 
1934), kuriame randame ir subtilią Poemą-pasaką. Šis jaudinan- 
tis prozinių fragmentų, siurrealistinių dainų ir biblinių eilių 
chaosas yra skirtas perteikti nujaučiamos pasaulį užgriūsian- 
čios nelaimės mastą. Armijos, nuo Kaukazo žygiuojančios į 
Šiaurės ašigalį, žmogaus-pabaisos, kuris greičiausiai yra 
Antikristas, gimimas, Azijos stepės, sprogstančios žmonių 
gausybe, sudaro vieną pranašiškiausių šiuolaikinėje poezijoje 
simbolių rinkinių, į kuriuos rakto mums autorius nepaliko. 
Karo metus Zagė6rskis pragyveno Varšuvoje, leisdamas po- 
grindinę literatūrą, tarp kita ko, ir antinacinės poezijos anto- 
logiją. Po karo jis aktyviai kūrė poeziją ir vertė, bendrauda- 
mas su Romos katalikų intelektualų sluoksniais. 

Jauniausias steigėjų, Czestawas Miloszas (g. 1911), yra šios 
knygos autorius ir jaučiasi nepatogiai kalbėdamas apie savo 
indėlį. Gimęs Lietuvos širdyje, inžinieriaus, kurio profesinės 

klajonės buvo nubloškusios šeimą į Sibirą ir prie Volgos kran- 
tų, šeimoje, Mitoszas Vilniaus universitete įgijo teisės magistro 
laipsnį. Jo pirmąjį ploną eilėraščių rinkinį Poema apie sustingusį 
laiką (Poemat o czasie zastygtym, 1933) sugadino socialiniai samp- 
rotavimai; tačiau antrąjį, Trys žiemos (Trzy zimy, 1936), litera- 
tūros istorikas ir kritikas Kazimierzas Wyka pripažino pačiu 
tipiškiausiu „katastrofizmo“ kūriniu. Jo simbolių srautas, neti- 
kėtai įspraustas į klasicistinio skambesio eilutes, kupinas aliu- 
zijų į kosminio masto katastrofą. Kritikai buvo linkę Mitoszo 
poezijos šerdimi laikyti amžinai atsinaujinančios deivės-glo- 
bėjos Žemės mitą ir vadindavo jį vieninteliu panteistu lenkų 
poezijoje. Sunku pasakyti, ar tai tiesa, nes krikščioniški elemen- 
tai jo kūryboje taip pat stiprūs. Tačiau neabejotina, kad Miloszo 
poezija kupina jo gimtosios Lietuvos gamtos. Karo metais jis 
gyveno Varšuvoje, kur išleido pogrindinę antinacinių eilėraščių 
antologiją. Jo eilių rinkinys Išsigelbėjimas (Ocalenie, 1945), viena 
pirmųjų pokario Lenkijoje išėjusių knygų, atskleidė naują po- 
žiūrį į šią istorinę tragediją ir kartu su Wažyko, Jastruno, Przy- 
bošio knygomis paveikė dviejų vėlesnių dešimtmečių lenkų 
poezijos vystymąsi. 

Kiti „Žagarų“ grupės nariai: Jerzas Putramentas (1910-1986) 
prieš karą išleido du eilėraščių rinkinius, Sugrįžimas vakar (Wczo- 
raj powrot, 1935) ir Miško keliukas (Droga Iešna, 1938), kuriuose 
įdomiai susikerta jo jautrumas gimtojo krašto (į pietus nuo Vil- 
niaus) gamtovaizdžiui ir marksistinis, revoliucinis angažuo- 
tumas. Tačiau, išskyrus keletą karo eilėraščių, kuriuos paskelbė 
grįžęs iš Sovietų Sąjungos lenkų komunistinės armijos kari- 
ninku, vėliau terašė nepirmarūšę prozą. Aleksandras Rymkie- 
wiczius (1913-1983), artimai susijęs, kaip ir visi jo kolegos, su 
šiauriška miškų, ežerų ir pelkių gamta, prieš karą sukūrė gana 
neįprastą poemą Pėdsekys (Tropiciel, 1936), pasaką apie klaikią 
poliarinę ekspediciją. Poemoje visai jų grupei būdingi nuogąs- 
tavimai perteikiami sniego, ledo ir šalčio vaizdais. Po karo Rym- 
kiewiczius, vienas iš daugelio lenkų, turėjusių palikti Vilnių, 
surado tėviškės pakaitalą Lenkijai tekusių Rytprūsių miškuose. 

Karo ir pokario laikų lenkų poezijai teko skleistis ne „Ska- 
mandro“, o Pirmojo avangardo ir netgi labiau Antrojo avan- 
gardo globojamai, tad šiuo požiūriu J6zefo Czechowicziaus ir 
„Žagarų“ vaidmuo tampa labai svarbus. Pirmasis avangardas 

demonstravo laisvai moduliuojamos frazės, išsivadavusios iš 
skiemenų bei kirčių skaičiavimo, galimybes, o Antrasis atvėrė 
platesnes filosofines erdves. 


Teatras 


Visi lenkų teatrai buvo repertuarinio tipo, o kai kuriuos jų 
dotavo municipalitetai. Vis dėlto tokia tvarka neatleido jų nuo 
būtinybės siekti komercinės sėkmės, t.y. statyti galinčius pri- 
traukti publiką veikalus, tad pjesių pasirinkimas, tiek tėvyni- 
nių, tiek užsienio dramaturgų, jau neminint sceninio meistriš- 
kumo, neretai liudydavo aukštą kultūros lygį. G.B. Shaw tapo 
vienu mėgstamiausių šiuolaikinių autorių (tiek, kad kai kurių 
jo pjesių pasaulinės ar kontinentinės premjeros vykdavo Var- 
šuvoje), o drąsūs lenkų romantikų dramų pastatymai išgarsėjo 
kaip didžiausi sceninio meno pasiekimai. Talentingiausias 
tarpukario teatro režisierius Leonas Schilleris sukūrė „monu- 
mentaliojo teatro“ teoriją, remdamasis pionieriška Wyspians- 
kio kūryba ir Mickevičiaus Paryžiaus paskaitomis apie slaviš- 
ką dramą. Schilleris teatro režisieriui taikė vaidmenį, panašų 
į orkestro dirigento: tai žmogus, valdantis minią aktorių, 
drauge judančių pagal baletą primenančią ritminę schemą. 
Mickevičiaus Vėlines, Krasinskio Nedieviškąją komediją, tantas- 
tines Stowackio dramas galima pastatyti pasitelkus sukamą 
sceną ir gerus dekoracijas bei kostiumus kuriančius meninin- 
kus. Lenkų teatras nustojo fotografiškai imituoti gyvenimą, 
uždarytą kambario be vienos sienos dėžėje; tai, žinoma, ne- 
reiškia, jog realistinės šiuolaikinių dramaturgų komedijos, 
dažnai gana kvailos, neužpildydavo žiūrovų salių. Vis dėlto 
atsirado vienas žmogus, kuris padarė radikalias išvadas iš 
devynioliktojo šimtmečio saloninės komedijos ir lenkų teatre 
pradėjo naują srovę, panašią į tą, kuriai Vakarų publika 
ovacijas kėlė kur kas vėliau, Ionesco ir Becketto pjesėse. 


Stanistaw Ignacy Witkiewicz (1885-1939) 


Vienturtis iškilaus meno kritiko sūnus Witkiewiczius gimė 
Varšuvoje, vaikystę ir paauglystę praleido tuometinėje Lenkijos 

menų sostinėje Zakopanėje. 1904-1905 metais studijavo tapy- 
bą Krokuvos dailiųjų menų akademijoje, keliavo po Vakarų 
Europą, o 1914-aisiais su šeimos draugu antropologu Bronis- 
tlawu Malinowskiu išvyko į mokslinę ekspediciją - į Naująją 
Gvinėją ir Australiją per Indiją ir Ceiloną. Turėdamas Rusijos 
pasą, Pirmojo pasaulinio karo išvakarėse jis buvo priverstas 
grįžti laivu į Rusiją, įstoti į Sankt Peterburgo karininkų mo- 
kyklą ir, tapęs rinktinio pėstininkų pulko karininku, dalyvauti 
karo veiksmuose. Jis gavo Šv. Onos ordiną už narsą ir visada 
prisimindavo minutes prieš ataką kaip pačias baisiausias gy- 
venime. Rusijoje jis pradėjo studijuoti filosofiją ir eksperi- 
mentuoti su haliucinacijas sukeliančiais narkotikais, tarp jų ir 
pejotu. Revoliucijos išvakarėse kareiviai jį išsirinko komisaru, 
bet revoliucija traumavo rašytoją ir paveikė daugelį jo vėles- 
nių idėjų. 1918 metais jis sugrįžo į Lenkiją, įsikūrė Zakopanėje 
ir palaikė ryšius su Krokuvos avangardistais („formistais“ ir 
„Iešmu“). 1919 metais rašytoje esė Apie naujas tapybos formas 
ir iš to kylančius nesusipratimus jis išdėstė ištisą meno teoriją. 
Witkiewicziaus būta filosofo, tad jo požiūris į meną artimai 
siejosi su asmenine pasaulėžiūra, kurią jis be paliovos anali- 
zuodavo savo pjesėse, romanuose ir esė. Vienas jo sąmoningai 
sausu stiliumi parašytas traktatas Sąvokos ir tezės, implikuotos 
buvimo sąvokos (1935) skirtas tik profesionalams. 

Pasak Witkiewicziaus, galime pasakyti apie pasaulį tik tai, 
kad jis susideda iš Ypatingųjų Būčių. Kiekviena Ypatingoji 
Būtis stebisi pati savimi; ji klausia: 

Kodėl aš esu būtent ta, o ne kita būtis? toje begalinės erdvės vietoje 
ir toje begalinio laiko akimirkoje? toje būtybių grupėje, būtent toje pla- 
netoje? kodėl apskritai esu? ar galėčiau iš viso nebūti? kodėl iš viso kas 
nors būva? 


Tokią pajautą Witkiewiczius vadina „metafiziniu būties 
nuostabumo jausmu“. Pasak jo, žmonija atsakymų pirmiausia 
ieškojo religijoje, paskui filosofijoje, tačiau šiuolaikinės filo- 
sofinės sistemos pasiskelbė bankrutavusios: „Visoje toje ko- 
voje dėl Tiesos su Paslaptimi nuo pastarosios buvo plėšiamos 
vis naujos uždangos, ir atėjo laikas, kada išvydome nuogą, 
kietą kūną, nuo kurio jau nieko nuplėšti nebeįmanoma, ne- 
įsiskverbiamą ir neįveikiamą, abejingą it negyva statula.“ 
Filosofai tuomet pasielgė tartum lapės, paskelbusios per 

aukštai kabančias vynuoges žaliomis. Jie leidosi aiškinti, jog, 
metafizinės problemos - tai viso labo iliuzinės, kalbos sąran- 
gos primestos sąvokos. Witkiewiczius neapkentė logiškųjų 
pozityvistų, o kartu laikė save Bergsono, intuicijai, o ne inte- 
lektui teikusio pirmumą, pragmatistų bei marksistų priešu, 
kadangi, užuot ieškoję ontologinės tiesos, jie šlovino etiką. 
Pasak Witkiewicziaus, pakako suvokti dvidešimtojo amžiaus 
istorijos kryptį, kad suformuluotumei pranašystę: žmonija 
žengia į „laimę visiems“, į etikos pergalę, kuri paskelbs mir- 
ties nuosprendį religijai, filosofijai ir menui. Žmogus taps lai- 
mingas, bet neteks to, kas praeityje darė jį didį: „Etika suės 
Metafiziką“; „Iš galvijų išėjome, galvijais ir tapsime.“ Dau- 
gelyje Witkiewicziaus ištarmių esama gero marksizmo išma- 
į tiesiog neišvengiamą, bet kaip į neišvengiamą katastrofą. Vis 
dėlto tuo metu menas dar gyvavo. Jam jis liko vienintele ga- 
limybe išreikšti ir maldyti nerimą, kylantį iš „metafizinio bū- 
ties nuostabumo jausmo“, kurį sąlygoja religijos ir filosofijos 
mirtis. Meno kūrinyje tai įgyvendinama dėl jo „vienovės bei 
daugialypiškumo“, t.y. per jo formą. Meno kūrinys - tai Gry- 
noji Forma, jo „turiniai“ viso labo atsitiktiniai. Praeityje, kai 
žmogus galėjo numaldyti savo nerimą religija ir filosofija, iš 
to netiesiogiai pelnėsi ir Grynoji Forma; ji galėjo būti taisyk- 
linga ir harmoninga. Tokia rimtis nepasiekiama šiuolaikiniam 
menininkui. Jis pasikliauna vien tik menu ir todėl turi suly- 
dyti į vieną visumą vis skirtingesnius, nesiderinančius ele- 
mentus; kitaip jo jautrumas kūrybos akimirką nebus pakan- 
kamai aštrus ir intensyvus. Tad šiuolaikinis menas linksta į 
iškrypimą, mintantį visokiausiais dirgikliais, patyčiomis ar 
bjaurumais. Jeigu jam kartais pavyksta pasiekti paprastumą, 
tai būna iškreiptas paprastumas. Witkiewiczius skiria „viena- 
lyčius“ ir „sudėtinius“ menus pagal jų didesnį ar mažesnį 
priemonių vienalytiškumą. Pavyzdžiui, prie pirmųjų priski- 
riama muzika (naudojanti garsą) ir tapyba (naudojanti spalvą 
bei liniją); prie antrųjų - poezija ir teatras. Vis dėlto jis tikėjo, 
jog teatras gali pasiekti Grynąją Formą, nors ir su tam tikro- 
mis išlygomis. 

[...] galime įsivaizduoti paveikslą, sudarytą iš visiškai abstrakčių 
formų, kurios be kokios nors aiškesnės autosugestijos nesukelia jokių 

asociacijų su išorinio pasaulio daiktais, bet apie tokį teatro veikalą net 
pagalvoti negalime, kadangi grynasis vyksmas laike galimas tiktai garsų 
srityje, o teatras be kokių nors personažų, tegu pačių keisčiausių ir ne- 
tikroviškiausių, veiksmo būtų nesuvokiamas, ir todėl teatras laikytinas 
sudėtiniu menu [...]. 


Ir vis dėlto: 


Kaip nauja gryna ir abstrakti forma be tiesioginio religinio pagrindo 
atsirado išorinio pasaulio vizijos deformavimo sąskaita, taip Grynoji 
Forma gali atsirasti teatre psichologijos ir veiksmo deformavimo sąskaita. 


Witkiewicziaus pažiūros šiuo klausimu pateikiamos knygoje 
Teatras (Teatr, 1923). Jis duoda pavyzdį, kaip turi atrodyti 
spektaklis, sukonstruotas pagal jo receptą: 


Tad štai: įeina trys figūros, raudonai apsirengusios, ir lenkiasi nežinia 
kam. Viena jų deklamuoja kokį nors eilėraštį (pastarasis turi daryti to, 
kas tiesiog būtina šią akimirką, įspūdį). Įeina romus seneliukas, už vir- 
vutės vedinas katinu. Iki tol viskas vyko juodos užuolaidos fone. Už- 
danga atsidaro, atskleisdama itališką gamtovaizdį. Girdėti vargonų muzi- 
ka. Seneliukas kalbasi su figūromis apie ką nors, kas palaikytų šiai scenai 
būdingą nuotaiką. Nuo staliuko krinta stiklinė. Visi puola ant kelių ir ver- 
kia. Seneliukas iš romaus žmogelio ūmai pavirsta įsiutusiu žvėrimi ir žu- 
do mažą mergaitę, ką tik įšliaužusią iš kairės pusės. Tai išvydęs įbėga 
gražus jaunikaitis ir dėkoja seneliukui už šią žmogžudystę, o raudonos 
figūros šoka ir dainuoja. Po to jaunikaitis verkia prie mergaitės lavono 
ir kalba be galo linksmus dalykus, dėl to seneliukas vėl tampa romus bei 
geras ir juokiasi kampe, tardamas kilnias ir skaidrias frazes... - kai kurių 
dalių metu gali skambėti muzika. Tad tikras beprotnamis? Greičiau be- 
pročio smegenų inscenizacija. Gal ir taip, tačiau teigiame, kad šiuo meto- 
du galima pjeses rašyti rimtai ir, jas atitinkamai pastačius, sukurti iki tol 
neregėto grožio dalykus; gali tai būti drama, tragedija, farsas ar groteskas, 
viskas tuo pačiu stiliumi, neprimenančiu nieko, ką iki tol matėme. 


Witkiewiczius priduria: 
Mūsų tikslas nėra programinė beprasmybė, greičiau viso labo kompo- 
zicinių galimybių išplėtimas, nesilaikant gyvenimiškos logikos, arba 


psichologijos ir veiksmo fantastiškumas, suteikiantis, mūsų nuomone, 
visišką formalaus komponavimo laisvę. 


Witkiewiczius parašė apie trisdešimt pjesių, pirmąją - būda- 
mas aštuonerių metų (ji vadinosi Tarakonai - apie miestą, kurį 
užplūdo šie įžūlūs vabzdžiai). Patys jų pavadinimai liudija au- 
toriaus teorijos ir praktikos vienybę: Misteris Praisas, arba 
Tropinis pakvaišimas; Giubalas Vahazaras, arba Nesąmonių perėjose: 

4 veiksmų neeuklidinė drama; Dvigalvio veršelio metafizika: 3 veiks- 
mų tropinė-australiška pjesė; Niūrusis Verminstono pavainikis; Be- 
protis ir vienuolė, arba Nėra to blogio, kuris dar blogesnis netaptų: 
Trumpa 3 veiksmų, 4 paveikslų pjesė - skirta visiems pasaulio (y 
compris kitas mūsų sistemos planetas, taip pat kitų Paukščių Tako 
saulių ir kitų žvaigždynų planetas) bepročiams ir Janui Mieczy- 
stawskiui. Kai kurios šių pjesių, pastatytos trečiajame ir ket- 
virtajame dešimtmetyje, įvarė vidutiniams teatro lankytojams 
išgąstį, tačiau į jas imta visiškai ramiai žiūrėti šeštojo dešimt- 
mečio pabaigoje, praėjus dviem dešimtmečiams po Witkie- 
wicziaus mirties. Mėginimai sukurti Grynąją Formą teatre tam 
tikra prasme jam nepasisekė, kadangi netekusį bet kokios 
logikos veiksmą iš viso sunku pavadinti veiksmu. Tačiau jo 
fantastiška psichologija, jo kalba, nedaug kuo panaši į kas- 
dieninę, jo išradingumas kuriant neįmanomas situacijas, gre- 
tinant įvairių epochų kostiumus, nukalant naujus žodžius ir 
suteikiant personažams vardus (pavyzdžiui, donja Skabroza 
Makabresku), be abejonės, daro jį vienu įdomiausių šiuolai- 
kinio teatro fenomenų. Labai svarbu pažymėti, jog net bepras- 
miškiausiose pjesėse Witkiewiczius leido išsilieti savo paties 
traumoms ir baimėms - tai turbūt atitolina autorių nuo Gry- 
nosios Formos, bet suteikia daug medžiagos tiems, kurie ieško 
turinio. Pesimistiškas požiūris į civilizacijos ateitį, bedvasės 
„palaimos“ mechanizuotoje visuomenėje baimė vertė jį perso- 
nažais rinktis pamišėlius, nevykėlius ir maniakus. Jam tai 
buvo į pražūtį riedančio pasaulio atstovai, dėl savo beprotys- 
tės ir desperacijos vieninteliai autoriaus dėmesio nusipel- 
nantys individai. Witkiewicziaus sceninės orgijos susideda iš 
nežaboto sekso bei žudynių, kurios vis dėlto atrodo gana ne- 
tikros ir nepavojingos, kadangi aukos po kelių minučių vėl 
prisijungia prie kitų aktorių. Šios pjesės - tai ir filosofinės or- 
gijos, kadangi net kukliausias personažas mintinai cituoja 
sudėtingus ontologijos traktatus. 

Nuviltas šalto savo spektaklių vertinimo, Witkiewiczius po 
1930 metų paliko teatrą, parašęs tiktai vieną dramos veikalą 
Kurpiai (Szewcy, sukurtas 1931-1934 metais). Ši pjesė, iš visų 
jo veikalų turbūt artimiausia tradicinės kompozicijos dra- 
moms, - tai fantastiška intelektualinio ir moralinio nuosmu- 
kio ir dviejų viena po kitos einančių revoliucijų — fašistinės 

ir marksistinės —- parabolė. Nereikia nė sakyti, kad šiame kū- 
rinyje nesinaudojama natūralistine technika; istorija jame pa- 
sakojama makabriškomis metaforomis. 

Teatro teoretikas ir praktikas Witkiewiczius daugiau sėmė- 
si iš tėvyninių negu užsieninių šaltinių. Nesunku atpažinti 
Przybyszewskio dramų atgarsius; jo žudikus ir savižudžius, 
atrodo, Witkiewiczius dažnai parodijuoja. Tačiau visų pirma 
jam buvo padariusios įtaką į sapną panašios Wyspianskio pje- 
sės. Pats Witkiewiczius vienu savo mokytojų pripažindavo 
metafiziškąjį ir chaotiškąjį Tadeuszą Micinskį. 

Nors ir studijavęs tapybą, Witkiewiczius nepretendavo į 
didelį talentą; savo „psichologinius portretus“ laikė viso labo 
pragyvenimo šaltiniu. Jis taip pat bandydavo įvairius narko- 
tikus ir paprastai pažymėdavo drobės kampe, ar dirbdamas 
prie būtent šio portreto vartojo kokius nors narkotikus, o jei 
taip, tai kokius. Iš šių eksperimentų išaugo knyga Nikotinas, 
alkoholis, kokainas, pejotas, morfijus, eteris. Priedai (Nikotyna, 
alkohol, kokaina, pejotl, morfina, eter. Appendix, 1932). 

Witkiewiczius yra parašęs ir romanų, nors šio žanro nelai- 
kė menine forma. Vadindavo jį „maišu“, įvairenybių sandėliu, 
pretekstu autoriui pareikšti nuomonę įvairiais klausimais ir 
priemone suvesti sąskaitas su amžininkais. Tad savo roma- 
nuose jis nė nebando varžytis su devynioliktojo šimtmečio 
prozininkais. Jo romanai, viena vertus, giminingi aštuoniolik- 
tojo šimtmečio kūriniams nepaprastų nuotykių žaismu ir au- 
toriaus nukrypimais, kita vertus — jie pranašauja naująjį ro- 
maną, išsikovojusį filosofinės fantazijos laisvę. Stiliaus prasme 
Witkiewiczių galima laikyti „Jaunosios Lenkijos“ palikuoniu. 
Bet „Jaunosios Lenkijos“ rašytojai buvo iškilmingi, tuo tarpu 
Witkiewiczius visą kelią spaudė pedalą, siekdamas išgauti 
groteskišką staigaus perėjimo nuo aukšto prie komiško sti- 
liaus efektą; „Jaunosios Lenkijos“ rašiniuose pasirodydavo 
demoniškos moterys, bet niekas nepralenkė Witkiewicziaus 
komiškai patetiškais lytinio akto aprašymais. Toks stilius labai 
apsunkina jo kūrinių vertimą į kitas kalbas. 

Savo filosofija, pjesėmis, romanais Witkiewiczius buvo pats 
„katastrofiškiausias“ iš visų lenkų rašytojų, ir ketvirtojo de- 
šimtmečio poetai daug mokėsi iš jo, bet ne atvirkščiai. Jo ro- 
manas Atsisveikinimas su rudeniu (Požegnanie jesieni, 1927) 

aplenkė laiką. Veiksmas nukeliamas į ateitį, į kažkokią ne- 
realią šalį (kuri vis dėlto laikoma pačia realiausia Lenkija). Ar- 
tėja „nivelistų“ revoliucija, prieš kurią jau įvyko kita (panaši 
į Kerenskio?). Herojus Atanazas Bazakbalas, vienas tų pami- 
šusių, nuosmukio meną kuriančių intelektualų ir menininkų, 
stengiasi patirti kuo daugiau „metafizinio būties nuostabumo 
jausmo“ per seksualinius nuotykius; šiuo požiūriu seksas Wit- 
kiewicziui siejosi su menu. Visuotinėje porevoliucinėje pilku- 
moje (po daugelio metų lygiai taip pat pavaizduotoje Orwel- 
10) jis kankinasi prie kažkokios tamsios kontoros stalo, bėga 
per sieną, bet paskutinę akimirką jam nušvinta mintis: tą žmo- 
gaus nuasmeninimo procesą galima sustabdyti, įspėjus visuo- 
menę apie jo padarinius. Jis grįžta savo pėdsakais, bet pakliū- 
va pasienio sargams, kurie jam įvykdo mirties nuosprendį. 
Kito romano Nepasisotinimas (Nienasycenie, 1930) veiksmas 
vyksta kone tokioje pačioje aplinkoje, tik ateitis čia kiek to- 
limesnė. Europoje jau yra įvykę komunistiniai perversmai, 
Rusija atmetė komunizmą, o Lenkiją valdo genealus diktato- 
rius Kocmoluchovičius (nuo kocmotuch - „nepraustaburnis“), 
sugebantis išlikti neutralus ir net laikomas žmogumi, kuris 
išgelbės komunistinę Europą nuo komunistinės Kinijos oku- 
pacijos. Parodijuodamas „geltonąjį pavojų“ vaizduojančius ra- 
šinius, Witkiewiczius sukūrė naują, kur kas įtaigesnę versiją. 
Įkvėpta tikėjimo aukščiausiu idėjiniu vadu Murti-Bingu, kinų 
armija nukariavo Rusiją ir jau artėja prie Lenkijos sienų. Pa- 
mažu tampančio šizofreniku herojaus Genezipo Kapeno nuo- 
tykiai suteikia dingstį atskleisti pražūčiai pasmerktos visuo- 
menės panoramą; be abejo, autorius turėjo omenyje Europos 
ir Lenkijos visuomenę apie 1930 metus. Žodis „nepasisotini- 
mas“ čia reiškia negalėjimą numalšinti metafizinį troškulį. 
Menas tapo grynu pamišimu. Panacėjas siūlo visi, pavyzdžiui, 
rafinuoti neokatalikai. Taip pat pasirodo paslaptingi prekiau- 
tojai, nešiojantys rytietiškos gamybos tabletes, kurias prarijęs 
individas pajunta palaimingos harmonijos su visata jausmą 
ir nusikrato metafizinio nerimo. Tabletės suardo bet kokią va- 
lią priešintis. Prieš pat Kocmoluchovičiaus kariuomenės mūšį 
su kinais nenuspėjamasis vadas kritišką akimirką pasiduoda 
užpuolikams, kurie paskui su didžiausia pagarba nukerta jam 
galvą. Įsivyrauja nauja tvarka, o romano personažams, kaip 

„atgyvenoms“, leidžiama tęsti savo nepavojingus užsiėmi- 
mus, prižiūrint Kultūros mechanizacijos ministerijai. 

1939 metais pabėgęs nuo puolančios nacių kariuomenės, 
Witkiewiczius nusižudė, kai sovietų armija pajudėjo užimti 
Ribbentropo-Molotovo paktu numatytų pozicijų. Daugelį 
metų jo kūriniai pokarinėje Lenkijoje buvo uždrausti, bet 
šeštojo dešimtmečio pabaigoje jaunosios kartos literatūros 
kritikai pripažino jį viena įdomiausių asmenybių šiuolaikinėje 
lenkų literatūroje, ir jo pjesės ilgam laikui įsitvirtino teatrų 
repertuaruose. 


Romanas ir apsakymas 


Knygų rinka nepriklausomoje Lenkijoje nebuvo labai di- 
delė, tačiau pakankama, kad sugertų lenkų autorių kūrybą, 
taip pat ir gausią verstinę literatūrą. Pastarosios srityje pir- 
menybė, atrodo, teikta prancūzų autoriams - Romainui Rol- 
land'ui, Georges'ui Duhameliui, Pauliui Morand'ui, Roger 
Martinui du Gard'ui. Amerikiečių ir anglų rašytojams atsto- 
vavo Uptonas Sinclairis, Theodore'as Dreiseris, Dos Passosas, 
D.HR. Lawrence'as, Aldous Huxley. Veimaro Respublikos vo- 
kiečių romanistai taip pat buvo gausiai skaitomi, ypač Tho- 
mas Mannas. Gerai pažinota ir trečiojo dešimtmečio sovietų 
literatūra; Borisas Pilniakas, Konstantinas Fedinas, Michailas 
Zoščenka, Ilja Erenburgas (tuo metu išeivis) pelnė ypatingą 
palankumą. Žinoma, tarp užsieniečių garbinga vieta buvo 
skiriama Josephui Conradui dėl lenkiškos kilmės ir puikių jo 
pusseserės Anielos Zagėorskos vertimų, dažnai paties Conrado 
peržiūrėtų. Žeromskio autoritetas tarp lenkų romanistų buvo 
nepajudinamas, bet 1918 metais į sceną pradėjo veržtis nauji 
talentai, ir palengva jų pozicijos tvirtėjo. 

Kritikai vienbalsiai tvirtino (ir šios nuomonės tebesilaiko- 
ma šiandien), kad geriausias epinis romanas priklauso moters 
plunksnai, Marijai Dąbrowskai, iš pradžių rašiusiai nepreten- 
zingus apsakymus vaikams. Kilusi iš nusigyvenusių dvarinin- 
kų šeimos, ji studijavo gamtos mokslus Šveicarijoje ir Belgi- 
joje, po to visuomenės mokslus ir ekonomiką irgi Belgijoje. Jos 

atsidavimas visuomenės bei tautos pažangos reikalams, vi- 
suomeninė veikla ir aktyvus dalyvavimas kooperatyvų stei- 
gimo sąjūdyje rodo prieraišumą taip pozityvistų liaupsinamai 
„organiško darbo“ teorijai. Dąbrowskos apsakymai, ne tik tie, 
kurie skirti vaikams, yra grynai tradiciškos kompozicijos, o 
jų paprasta kalba artimesnė devynioliktajam šimtmečiui negu 
„Jaunajai Lenkijai“. Du ankstyvieji apsakymų rinkiniai pava- 
dinti Trešnės šaka ir kiti apsakymai (Gatąž czerešni i inne opowia- 
dania, 1922) ir Vaikystės šypsena: Prisiminimai (Ušmiech dzie- 
cinstwa: Wspomnienia, 1923). Tačiau didesnę reikšmę turėjo 
Žmonių iš ten: Apysakų ciklo (Ludzie stamtąd: Cykl opowiešci, 
1926) pasirodymas. Šių apysakų herojai - žemdirbiai, samdi- 
niai, nuskurdę valstiečiai, ir vyrai, ir moterys. Dąbrowskos 
pasirinkti personažai - ne dingstis sentimentams ar protestui. 
Jie žmogiški, sudėtingi, turtingų dvasios siekių, todėl jų dra- 
mos labai sujaudina skaitytoją. Tiesioginis lenkiško kaimo ir 
valstiečių tarmės pažinimas daro šias apysakas bet kokių 
nuolaidų nusikračiusio realizmo kūriniais. 

Dąbrowska buvo intelektualė, veikiama visų to meto filoso- 
finių bei politinių srovių, pajėgi eseistikoje diskutuoti įvairiais 
klausimais, bet grožinėje kūryboje apsiribodavo reikšdama 
idėjas per simpatijas tam tikriems žmonių tipams. Idėjas? Jų, 
žinoma, turėjo. Agnostikė, „nesankcionuotos etikos“ šalininkė 
Dąbrowska buvo giliai etiška būtybė. Ji pasitikėjo žmonėmis, 
kiekvieną gyvenimo akimirką susiduriančiais su smulkiomis 
pareigomis ir kasdieniniais rūpesčiais. Tam tikrą sunkiai pa- 
stebimą didvyriškumą, su kuriuo žmonės prisiima savo parei- 
gas, ji laikė nuolatinio atsinaujinimo sąlyga ir nemaria rūšies 
išlikimo viltimi. Turbūt šis pareigos didvyriškumas ją sieja ir 
su Josephu Conradu, daugelį metų traukusiu jos dėmesį. Jos 
knyga Apybraižos apie Conradą (Szkice o Conradzie, 1959) vertinga 
tiems, kurie domisi šio autoriaus ryšiais su lenkų romantizmo 
literatūra. Dąbrowskos filosofija, turinti mažiau kartėlio nei 
Conrado, atrodo, perteikia jos ištirpimo Žmonių masėje jaus- 
mą, - masėje, kuri, nepaisant visų nesėkmių ir pralaimėjimų, 
nuolat ką nors kuria, išsitekdama savo smulkių darbų ir įsi- 
pareigojimų rėmuose. Dąbrowskai ši masė buvo lenkų tauta. 

Žmones iš ten ženklino ta pati nuostata, kuri privertė ją para- 
šyti pagrindinį gyvenimo veikalą, didžiulį keturtomį romaną 

Naktys ir dienos (Noce i dnie, 1932-1934). Pavadinimas gerai 
atspindi kūrinio prigimtį: naktys ir dienos, bėgant laikui, keičia 
viena kitą, įnešdamos į žmonių gyvenimą negrįžtamų pasi- 
keitimų ritmą; tad Žmogui tenka susidurti su naujais reiški- 
niais — tiek jo paties, tiek aplinkinio pasaulio. Jei tiesa, kad epas 
privalo atspindėti papročius ir tradicijas, kurie visada priklau- 
so praeičiai, tai Dąbrowskos romanas šią sąlygą atitinka. 
Herojais ji pasirinko bajorų šeimą, gyvenančią devynioliktojo 
šimtmečio pabaigos Lenkijoje. Bogumilo ir Barbaros Niechcicų 
naktys ir dienos sudaro Dąbrowskos pasakojimo audinį. Jų 
piniginiai sunkumai, konfliktai tarpusavyje, su kitais žmo- 
nėmis ir jų dukterimi, jau pasirinkusia kitokį gyvenimo būdą, 
atskleidžia kelių dešimtmečių iki Pirmojo pasaulinio karo 
išvakarių visuomenės sąrangos pokyčius. Šiuos keturis tomus 
(kiekvienas jų turi atskirą pavadinimą: t. 1 - Bogumilas ir Bar- 
bara, t. 2 - Amžini rūpesčiai, t. 3 - Meilė, t. 4 - Prieš vėją) galima 
priskirti romano-srauto ar šeimos sagos žanrui, kurį išpopu- 
liarino Galsworthy Anglijoje bei Roger Martinas du Gard'as - 
Prancūzijoje, tačiau nuo pastarųjų jie skiriasi autorės dėmesiu 
dviem pagrindiniams personažams, bandantiems, kiekvienam 
pagal savo būdą, švelnumu ir atlaidumu palengvinti bendro 
gyvenimo naštą. Rami, santūri Dąbrowskos proza, parašyta 
turtinga, bet paprasta kalba, buvo pripažinta pavyzdine, o jos 
romano citatos gausiai naudojamos lenkų kalbos žodynuose. 
Avangardo poetas Julianas Przybošis vienoje savo esė išsitarė: 
„Kai noriu įkvėpti pačios lenkų kalbos esmės poezijoje, pa- 
linkstu prie Pono Tado, kai noriu atsigerti iš lenkų kalbos šal- 
tinio prozoje, pasineriu į Naktis ir dienas.“ 

Be keleto straipsnių apie kooperatinį judėjimą, Dąbrowska 
1937 metais išleido studiją valstiečių klausimu Kryžkelės (Roz- 
drože), kurioje įrodinėjo agrarinės reformos būtinumą. Per karą 
ji gyveno Varšuvoje, ir jos elgesys nacių okupacijos laikais tapo 
pavyzdžiu visai rašytojų bendruomenei. Vėliau, Liaudies Len- 
kijoje, jos prieškariniai veikalai išeidavo masiniais tiražais. Ta- 
čiau ji liko abejinga Komunistų partijos teikiamoms malonėms; 
jos požiūrio į revoliucinius pasikeitimus neįmanoma supa- 
prastinti į aiškų „taip“ ar aiškų „ne“, o tai atitiko rašytojos 
nuostatą vengti kraštutinumų - šlovinimo ar smerkimo. Sta- 
linizmo laikais Dąbrowska tylėjo, tačiau 1955 metais sugrįžo į 

literatūrą apsakymų rinkiniu Ryto žvaigždė (Gwiazda zaranna). 
Apsakymas „Kaimo vestuvės“ („Na wsi wesele“) ypač būdin- 
gasjos mąstymui: lenkų kaimas išgyveno karą, prievartinę ko- 
lektyvizaciją, smulkiosios valdininkijos terorą,ir vis dėlto gy- 
venimas tęsiasi, žmonės išlieka, dirba, tuokiasi, gimdo vaikus, 
ir visi jaučiasi mažomis didelės visumos, tvaresnės už istorinės 
lemties jai siunčiamas nelaimes, dalelėmis. Dąbrowskos kū- 
rybą smelkia giliai paslėptas metafizinis tikėjimas, nors jį labai 
nelengva pajusti. Kaip ir daugelis ankstesnių rašytojų, atrodo, 
ji sėmėsi jėgų iš Lenkijos istorijos apmąstymų. Dviejose jos pje- 
sėse, išleistose 1957 metais, nagrinėjamos lenkų praeities prob- 
lemos: Stanistaw i Bogumil vaizduoja karaliaus Boleslovo Drą- 
siojo vienuoliktajame šimtmetyje vykdytos politikos žlugimą, 
Genijus našlaitis (Geniusz sierocy) - nesėkmingas karaliaus Vla- 
dislovo IV pastangas išvengti lenkų-kazokų karų septyniolik- 
tajame šimtmetyje, pažabojant lenkų didikus. Abiejose dramo- 
se, nors ir kalbančiose apie pralaimėjimą, esama optimistinių 
gaidelių. Pagaliau vertėja Dąbrowska davė lenkų skaitytojams 
puikų Samuelio Pepyso Dienoraščio (1948) vertimą. 

Karas, vykęs Lenkijos teritorijoje nuo 1914 iki 1920 metų 
pabaigos, kareivių ir civilių žmonių, atsidūrusių įvairiose Eu- 
ropos šalyse, nuotykiai negalėjo neužderėti tiek memuarų, tiek 
grožinės literatūros knygomis. Ferdynandas Goetelis (1890- 
1960), kaip Austrijos pilietis, buvo internuotas Taškente, po 
to kurį laiką tarnavo Kaukaze, Raudonosios armijos dalinyje. 
Žaibiškos sėkmės jis susilaukė savo apsakymais bei romanu 
Kar-Chat (1923), kurio veiksmas vyksta Kaukazo kalnuose ne- 
ramiais pilietinio karo laikais. Vėliau Goetelis pasižymėjo su- 
kurdamas eksperimentinį romaną Diena iš dienos (Z dnia na 
dzien, 1926), kuriame jis prisiima dvigubą vaidmenį: romane 
rašo dienoraštį apie romano rašymą, tapdamas vienu savo 
kūrinio herojų. 

Tačiau daug metų turėjo praeiti, kol pasirodė geriausia 
knyga apie karą. Tai Stanistawo Rembeko (1901-1985) Mūšio 
lauke (W polu, 1937). Šis žiaurus, blaivus ir glaustas aprašymas 
tik vos vos beletrizuoja nuotykius, kuriuos teko patirti lenkų 
artilerijos daliniui lenkų-sovietų kare 1920 metų vasarą. 

Ne pats karas, o prieš savo valią į jį įtraukto žmogaus pasi- 
metimas - tai pagrindinė J6zefo Wittlino romano Žemės druska 

(Sėdl ziemi, 1936) tema. Šis išverstas į daugelį kalbų romanas, 
turėjęs tapti pirmuoju neparašyto ciklo Istorija apie kantrųjį 
pėstininką tomu, užima garbingą vietą Europos pacifistinėje 
literatūroje. Wittlinas (1896-1976) baigė gimtosios provincijos 
sostinės Lvovo gimnaziją ir studijavo filosofiją bei filologiją 
Vienos universitete. Per pirmąjį Pasaulinį karą dvejus metus 
tarnavo pėstininku austrų kariuomenėje. 1914-aisiais jis ėmėsi 
milžiniško sumanymo - naujai eilėmis išversti į lenkų kalbą 
Homero Odisėją; 1924 metais ją išleido, bet po to dar ir dar 
kartą taisė. Jei žurnalas Zdroj, ėjęs Poznanėje 1917-1922 me- 
tais, laikytinas svarbia grandimi, jungusia vėlyvąjį „Jaunosios 
Lenkijos“ laikotarpį su pokarinėmis literatūros srovėmis, tai 
daugiau dėl programinio ekspresionizmo teigimo negu dėl 
jame bendradarbiavusių poetų talento - išskyrus Jėzefą Wit- 
tliną. Jo Himnų (Himny, 1920) eilėraščiai, parašyti laisvosiomis 
eilėmis, už stilių turi būti dėkingi ekspresionistiniam Jano 
Kasprowicziaus dosnumui, bet vietoje metafizinės kančios jie 
skelbia humanistinį protestą prieš žmogaus, tapusio galingų 
valstybių ir socialinių sistemų auka, pažeminimą. Juos galima 
lyginti su flamandų maištautojo prieš karą ir priespaudą, 
vieno iškiliausių ekspresionizmo atstovų Europos mene Fran- 
so Masereelo medžio raižiniais. Wittlino eilėraščiai išlaiko sa- 
vo pozicijas net lenkų poezijai pasukus link griežtesnės for- 
malios „Skamandro“ ir Pirmojo avangardo disciplinos. Žemės 
druskos herojumi Wittlinas pasirenka Karpatų kalnų valstietį, 
paimtą į austrų kariuomenę, dalyvaujantį karo veiksmuose ir 
negalintį suprasti, kodėl žmonės turi žudyti vienas kitą ir kas 
yra tie, kurie sprendžia jo likimą. Jo pavardė simboliška: Nie- 
viadomskis („Nežinys“), ir iš tiesų šis romanas - tai pamink- 
las eiliniam, nežinomam kareiviui, išplėštam iš savo kaimo ir 
įsuktam į nesuvokiamą mechanizmą. 

Neproduktyvus, daugiau eseistas, tik retkarčiais rašantis 
eiles ar prozą Wittlinas išvyko iš Lenkijos 1939 metų vasarą 
ir iki 1941-ųjų gyveno Niujorke. Jis parašė šiltą atsiminimų 
knygą apie savo gimtąjį miestą Mano Lvovas (Mėj Lwdw, 1946). 

Socialistinis judėjimas pasiekė didžiausią įtaką 1905 metų 
revoliucinio pakilimo metu. Jis turėjo savų rašytojų, kur kas 
labiau užsiangažavusių nei, sakykime, tokie prijaučiantys 
pašaliniai kaip Stefanas Žeromskis. Socialistinis rašytojas 

Stefanas Galeckis (1873-1937), reiškęsis tiek „Jaunosios Len- 
kijos“, tiek pokariniu laikotarpiu, savo kūrinius pasirašinėjo 
Andrzejaus Strugo slapyvardžiu. Studijų metu suimtas už 
kažkokį politinį nusižengimą, pusantrų metų praleidęs Varšu- 
vos kalėjime, jis buvo ištremtas į Archangelską ir grįžęs įstojo 
į PPS (Lenkijos socialistų partijos) gretas. Šis 1905 metų po- 
grindžio kovotojas, kilus Pirmajam pasauliniam karui, įsirašė 
į Pilsudskio legioną ir, būdamas socialistų frakcijos narys, 
rėmė revoliucinį vadą. Vėliau, nusivylęs radikalių reformų ne- 
priklausomoje Lenkijoje stoka, tapo Pižsudskiui priešiškų so- 
cialistų vėliavnešiu. Jo romanai apie teroristinius pasikėsi- 
nimus į caro pareigūnus, pogrindį, didvyriškus studentus bei 
darbininkus - Požeminiai žmonės (Ludzie podziemni, 1908), 
Vieno sviedinio istorija (Dzieje jednego pocisku, 1910) ir kiti — 
kupini revoliucinės romantikos. Karo veiksmai kartu su 
vidiniais nesutarimais ir politiniais nusivylimais atsispindi jo 
pokariniame romane Marko Svidos karta (Pokolenie Marka 
Šwidy, 1925). Po Pirmojo pasaulinio Strugas ėmėsi rašyti 
antikarinius ir pacifistinius romanus, vaizduojančius karą 
kaip tarptautinio imperialistinio kapitalo augimo rezultatą - 
Nežinomo kareivio kapas (Mogila nieznanego žolnierza, 1922), 
Bedugnės raktas (Klucz otchtani, 1929) ir trilogija Geltonas kryžius 
(Žėtty krzyž, 1933). Rašytojui mirus, jo laidotuvės suteikė 
progą milžiniškai visos politinės kairės demonstracijai. 

Tačiau ne socialistui buvo lemta sukurti vertingiausią do- 
kumentinį romaną apie 1918-1939 metų lenkų politinį gyveni- 
mą. Juliuszas Kaden-Bandrowskis (1885-1944) gimė pietinėje 
Lenkijoje, gydytojo ir publicisto šeimoje, mokėsi Krokuvos ir 
Lvovo gimnazijose, studijavo muziką Briuselyje, tuo pat metu 
rašinėdamas straipsnius į lenkų spaudą, ir debiutavo literatū- 
roje eksperimentinės prozos tomeliu, atskleidusiu jo polinkį 
į natūralistinį smulkmeniškumą. Šios knygos, kuri vadinasi 
Profesijos (Zawody, 1911), „apsakymuose“ smulkiai vaizduo- 
jamas kasdieninis skalbėjos, stikliaus, šungaudžio, mėsininko 
ir kitų darbas. 

1914 metais Kaden-Bandrowskis užsirašė į Pilsudskio legio- 
ną ir tapo vado darbų kronikininku bei propagandistu. Šis vie- 
nas atkakliausių 1926 metų Pilsudskio perversmo rėmėjų pa- 
sidarė labai įtakingas ir todėl politinės opozicijos nekenčiamas. 

Priešininkai neįvertino jo rimtų literatūrinių siekių, ir tik 
šeštojo dešimtmečio pabaigoje šio autoriaus romanai susi- 
laukė deramo pripažinimo. Rašydamas jis laikėsi kankinan- 
čios disciplinos. Romaną jis vadino veidrodžiu, privalančiu 
objektyviai atspindėti tiesą; todėl tiesos siekiantis rašytojas 
turi naudotis dokumentais. Kaden-Bandrowskis keliavo po 
visą Lenkiją, kaupdamas užrašus bei statistinius duomenis ir 
trumpai nužymėdamas visuomeninių veikėjų, su kuriais tek- 
davo susidurti, charakteristikas — visa tai vien tam, kad su- 
voktų kasdieninių įvykių painiavą ir vidinius ryšius. Savo ro- 
manuose jis nieko neteigė; buvo sąmoningai dviprasmiškas, 
galima sakyti, kaip ir pati tikrovė. Kadangi daugelį personažų 
galvos pasipylė pykčio klyksmai ir šmeižtas. Romane Lankas 
(Luk, 1919) gana be ceremonijų vaizduojamas Krokuvos 
gyvenimas per Pirmąjį pasaulinį karą. Generole Barče (General 
Barcz, 1923) tapomas „stipraus žmogaus“ portretas; šis poli- 
tinių ambicijų turintis kariuomenės generolas siekia valdyti 
„geležiniu kumščiu“, t.y. sukurti tobulą tvarką, kurią, kaip 
visiems žinoma, gali įvesti tiktai karinė chunta. 

Iš Kaden-Bandrowskio profesinių tyrinėjimų Dombrovoje, 
Silezijos anglies baseine, kur jis gyveno 1923-1924 metais, 
išaugo didžiulis dviejų dalių romanas Juodieji sparnai (Czarne 
skrzydta, 1925-1929). Romane nesigailima nieko - nei prancū- 
zų kapitalistų (šachtų savininkų), nei jų paslaugių vykdytojų 
lenkų, nei socialistų politikų, pritariančių darbininkų reikala- 
vimams, bet pirštų galais sėlinančių nuo vieno kompromiso 
prie kito. Turbūt vienintelis patrauklus personažas - tai jau- 
nas angliakasys, komunistų veikėjas. Niūrus kasyklų krašto 
gamtovaizdis, skurdas ir išnaudojimas Juoduosiuose sparnuose 
atsiveria visu bjaurumu. Gaisras kasykloje, vienas pagrin- 
dinių siužeto epizodų, vos vos beletrizuotas: čia Kaden-Band- 
rowskis labai tiksliai aprašo tikrą įvykį, pakeisdamas tik kom- 
panijos pavadinimą. Du Juodųjų sparnų tomus sekė tritomis 
tęsinys Mateusz Bigda (1933), dėl neįtikėtinos apimties sutik- 
tas su pašaipa. Apskritai Kaden-Bandrowskiui daugiau pasi- 
sekimo atnešė apsakymai, kuriuos gyrė kritikai, mėgo skaity- 
tojai ir noriai vertė į kitas kalbas užsieniečiai, negu romanai. 
Mateusz Bigda - tai tikra ekspedicija į politikos džiungles, 

užkulisines intrigas, nešvarius sandėrius ir demagogija mas- 
kuojamas asmenines ambicijas. Tik ne mažiau už Ėmile'į Zola 
savo pašaukimu užrašyti viską, kas nepatrauklu ir dvokia, įsi- 
tikinęs autorius galėjo imtis tokios užduoties. Mes ne atsitikti- 
nai paminėjome Zola vardą. Kaden-Bandrowskis dažnai vadi- 
namas natūralistu. Pagrįsdami šį teiginį, kritikai nurodydavo 
jo kone mokslinį duomenų rinkimo metodą, taip pat prie- 
mones, vartojamas personažams apibūdinti. Jis sutelkdavo 
dėmesį į fizines detales - smulkius tikus, senstantį kūną, pa- 
našumus su įvairiais gyvūnais. Tačiau lygiai teisinga teigti, 
kad be galo intensyvus tikrovės puolimas, jo deformacijos ir 
karikatūros, sukuria artimą ekspresionizmui stilių. Turbūt 
įmanoma rasti analogijų tarp jo ir kai kurių trečiojo dešimt- 
mečio sovietų rašytojų. 

Nepaisant artimų ryšių su valdančiaisiais sluoksniais, Ka- 
den-Bandrowskis veikiau buvo vienišas žmogus, atsidavęs tik 
vienai veiklos sričiai, kurią galima pavadinti socialinio natū- 
ralisto tyrinėjimais. Tarp kovojančių ideologijų jis liko vieni- 
šas dėl savo gana senamadiško įsitikinimo, kurį pats formu- 
lavo šitaip: „Aš tikiu, kad mokėti viską pasakyti apie žmogų 
reiškia išvaduoti jį iš visų pančių.“ 

Pirmojo pasaulinio karo katastrofa, naują epochą pradėju- 
si revoliucija Rusijoje ir politinių struktūrų nepatvarumas 
suformavo kai kurių rašytojų potraukį ironiškoms ir paradok- 
salioms pranašystėms. Lenkų futuristai (kurių vaidmuo poe- 
zijoje buvo menkas dėl „Skamandro“ ir Pirmojo avangardo 
konstruktyvistų pranašumo) savo prozoje mėgo publikai ro- 
dyti nosį. Štai Bruno Jasienskis pirmajame romane Izoldos 
Morgan kojos (Nogi Izoldy Morgan, 1923) labai panašiai į čekų 
rašytoją Karelą Čapeką pranašavo pabaigą, „prie kurios 
artėjame su matematiniu tikslumu“, būtent prie mašinų, ku- 
rios išsikovojusios nepriklausomybę sutraiškys Žmones, įsi- 
viešpatavimo. Tas pats Jasienskis romane Je brūle Paris, už 
kurį gavo palikti Prancūziją 1928 metais, gana nemarksistiškai 
pavaizdavo, kaip revoliucionieriai, užkrėsdami vandenį ir 
sukeldami siaubingą epidemiją, sugriauna prancūzų buržua- 
zinę civilizaciją. 

Kitas futuristas Aleksandras Watas (1900-1967) išleido sar- 
kastiškas futorologines istorijas, pavadintas Bedarbis Liuciferis 

(Bezrobotny Lucyfer, 1927). Norint atskleisti jų turinį, pakanka 
pasakyti, jog viena istorijų vadinasi „Tegyvuoja Europa (iš 
ekseuropiečio atsiminimų)“, o kitoje - „Amžinas žydas“ - pa- 
tenkame į trečiąjį mūsų eros tūkstantmetį, paženklintą Romos 
Katalikų Bažnyčios pergalės visoje planetoje. Žydams atsiver- 
tus į katalikybę, jie visi tampa dvasininkais, o antisemitai 
išmoksta hebrajiškai, išstudijuoja Kabalą ir pasidaro popie- 
žiaus priešai. Ryšys tarp šių kūrinių ir mūsų jau minėtų Sta- 
nistawo Ignaco Witkiewicziaus antiutopijų akivaizdus. Šeštojo 
dešimtmečio pabaigoje Watui buvo lemta iš naujo iškilti kaip 
reikšmingam poetui. 

Kairuoliški rašytojai jautriai reagavo į Dos Passoso „laik- 
raštinių iškarpų techniką“, realistinius filmus ir Sovietų Są- 
jungoje vykstančias diskusijas apie literatūrą. Be to, lenkų 
sociologai surinko tomus sunkioje ekonominėje padėtyje 
atsidūrusių žmonių pasakojimų, jų pačių užrašytų; tai Emi- 
grantų atsiminimai (lenkų darbininkų Prancūzijoje bei Lotynų 
Amerikoje) ir Valstiečių atsiminimai. Šie autentiški liudijimai 
susilaukė gyvo skaitytojų atgarsio ir neretai buvo vertinami 
labiau už beletristiką. Pati srovė sustiprėjo apie 1930 metus, 
veikiant ekonominei krizei. Pavyzdžiui, komunistinis laikraš- 
tis Literatūros mėnraštis (pažymėkime, jog nors Komunistų 
partija buvo uždrausta, komunistinės pakraipos laikraščiai 
kažkaip sugebėdavo pasirodyti), 1929-1931 metais leistas 
Aleksandro Wato, globojo „socialinius dokumentus“ ir žadino 
susidomėjimą jais, paskelbęs geriausio mėgėjiško rašinio apie 
kurią nors gyvenimo sritį konkursą. Konkursas susilaukė ma- 
sinio laikraščio skaitytojų atgarsio. 1933 metais keletas kairie- 
siems prijaučiančių rašytojų, ir nekomunistų, ir komunistų, 
įkūrė rašytojų grupę, pasivadinusią „Priemiestis“ (Przedmies- 
cie). Jų tikslas buvo sutelkti dėmesį į menkai arba niekaip lite- 
ratūroje neatspindėtus faktus. Jie rašė apie paprastus žmones, 
vaizduodami juos kaip tam tikros visuomenės grupės ar pro- 
fesijos atstovus, ir bandė užfiksuoti patį tam tikrų gatvių ar 
miesto rajonų socialinį klimatą. Šį sumanymą inicijavo Helena 
Boguszewska (1886-1978) ir Jerzas Kornackis (1908-1981), daž- 
nai kartu pasirašinėję savo kūrinius. Jų bendras romanas Vys- 
la (Wista, 1935) - tai šios upės maitinamų darbininkų, žemka- 
sių ir valtininkų, gyvenimo aprašymas. Tad „faktų literatūra“ 

ketvirtajame dešimtmetyje konkuravo su tradicine beletris- 
tika, kuriai slydo iš po kojų pagrindas - šiaip ar taip, literatū- 
riniuose sluoksniuose diskutuota apie tai, kaip sunku vaiz- 
duotei sukurti menamus charakterius ir siužetus, suvokiant 
psichologijos ir visuomenės mokslų sąlygojamus pokyčius. Jei 
„faktų literatūros“ meniniai nuopelnai ir abejotini, ji paliko 
ryškų pėdsaką Antrojo pasaulinio karo išvakarėse debiutavu- 
sių romanistų kartos kūryboje. 

Niekas geriau neatstovauja „socialinio dokumento“ srovei 
už Leoną Kruczkowskį (1900-1962). Gimęs Krokuvoje ir ten 
baigęs technikos studijas, jis kelerius metus dirbo chemijos 
pramonėje, po to dėstė profesinėse mokyklose. Šis socialistų 
veikėjas ir publicistas sukėlė sąmyšį savo pirmuoju romanu 
Kordianas ir chamas (Kordian i cham, 1932), visų kairuolių ap- 
skelbtu pagrindiniu literatūriniu įvykiu. Lenkų literatūra visa- 
da pasižymėjo polinkiu nuolat iš naujo svarstyti tam tikrus 
lemtingus tautos istorijos įvykius, ypač devynioliktojo šimt- 
mečio, ir tai, kaip tas ar kitas autorius tuos įvykius interpre- 
tuodavo, nukeldavo jį į vieną ar kitą dėl įtakos rašytojams 
kovojančią stovyklą. Kruczkowskio romano pavadinime mi- 
nimas Juliuszo Stowackio dramos herojus Kordianas, kilmin- 
gas revoliucionierius, vienas tų, kurie subrandino ir vykdė 
1830 metų sukilimą. Supriešindamas chamą su Kordianu, 
Kruczkowskis pasinaudojo autentišku dokumentu, dienoraš- 
čiu tokio Deczynskio, plebėjo, kuris 1830-1831 metais kovėsi 
prieš rusus, bet visada jautė, kad jo tikslai ir pasaulėžiūra ski- 
riasi nuo kilmingųjų vadų. Kruczkowskio plunksna šį dieno- 
raštį išplėtė ir išdailino, pavertė socialinio pasipiktinimo liu- 
dijimu ir kaltinimo aktu. Autorius supriešino dvi Lenkijas ir 
du patriotizmo supratimus, kurių kiekvienas atitiko klasinius 
požiūrius. Neabejotina, kad Kruczkowskis mokėsi iš Stefano 
Žeromskio, kuris romane Pelenai ir jo tęsinyje Viskas ir nieko 
(Wszystko i nic, 1919) pasakoja istoriją apie kovotojus už tau- 
tinę nepriklausomybę ir supriešina liūdną paprastų, iš valstie- 
čių kilusių kareivių dalią su bravūrišku bajorų gyvenimu. Ka- 
dangi Kruczkowskis šiai temai suteikė radikalesnį atspalvį, 
Kordianui ir chamui priskirtas grynai marksistinio lenkų isto- 
rijos pervertinimo pradininko literatūroje nuopelnas, ir kūri- 
nys buvo priimtas kaip labai reikšmingas politinis manifestas. 

Romanas taip pat atskleidė stipriąsias ir silpnąsias autoriaus 
talento puses. Rimtų jo siekių, ryškėjančių visuose veikaluose, 
nelydėjo kūrybinis išradingumas, o kabinimasis į dokumentus 
ar kitų naudotus literatūrinius motyvus greičiausiai kilo iš 
savo paties ribotumo suvokimo. Kiti romanai —- Povo plunksnos 
(Pawie piora, 1935), toliau tiriantis tą pačią istorinę temą, ir 
Pinklės (Sidta, 1937), niūri, pilka bedarbių tarnautojų gyveni- 
mo kronika - jam dar mažiau pavyko. Šis vienas labiausiai 
besipriešinusių savo šalyje bundančiam fašizmui rašytojų 
sukūrė antinacinę pjesę Nuotykis su Faterlandu (Przygoda z Va- 
terlandem, 1938). Po 1939 metų kampanijos, kurioje dalyvavo 
kaip lenkų armijos karininkas, jis praleido penkerius metus 
karo belaisvių stovykloje Vokietijoje. Grįžęs 1945-aisiais, tapo 
pirmaujančiu literatu Liaudies Lenkijoje. Tuo metu vietoje 
prozos jis pradėjo rašyti dramas. 

Tikrą sujudimą sukėlė jaunas autorius Zbigniewas Uni- 
lowskis (1909-1937), kurio veikalus publika skaitė kaip tiesio- 
ginius įvairių gyvenimo sričių aprašymus. Ankstyva mirtis 
nutraukė galbūt vieno iškiliausių romanistų karjerą. Bendras 
kambarys (Wspėolny pokoj, 1932) - tai vos beletrizuotas pasako- 
jimas apie jaunus Varšuvos bohemos menininkus, susijusius 
su avangardine „Kvadrigos“ grupe; romane Dvidešimt gyveni- 
mo metų (Dwadziešcia lat žycia, 1937) atsiminimų forma vaiz- 
duojama pasakotojo vaikystė Varšuvos darbininkų rajone. 
Gyvas ir paprastas Unitowskio talentas, jo šnekamoji, žargo- 
niška kalba daro šį autorių vienu įtikinamiausių dokumen- 
tinio realizmo atstovų. 

Gimęs daugiausia žydų gyvenamame mieste Drohobiče, 
šalia Galicijos naftos baseino, Bruno Schulzas studijavo ar- 
chitektūrą Lvove, pasirinkęs litografijos ir piešimo specializa- 
cijas, o didesniąją gyvenimo dalį praleido gimtajame mieste, 
kur dirbo piešimo mokytoju gimnazijoje. Šis vienišas meni- 
ninkas, pasmerktas gyventi provincijoje, taip pat rašė - tačiau 
tik sau pačiam, nes buvo per drovus, kad kreiptųsi į leidėjus. 
Jo intelektas susiformavo veikiamas „Jaunosios Lenkijos“ ir 
pirmųjų amžiaus dešimtmečių vokiečių literatūros. Jis gana 
pavėluotai susirado kelią į Varšuvos literatūrinius sluoksnius. 
1933 metais Schulzas užmezgė santykius su „Priemiesčio“ 
grupe ir kitais metais išleido savo pirmąją knygą Cinamono 

krautuvės (Sklepy cynamonowe, 1934). Triukšmingai sveikina- 
mas jaunųjų literatų ir maloniai priimamas žurnalų redak- 
torių bei leidėjų, jis pasirodė su antrąja knyga Sanatorija su 
klepsidros ženklu (Sanatorium pod klepsydrą, 1937). Visas jo 
kūrybinis palikimas apsiriboja šiais dviem apsakymų rinki- 
niais, kadangi romano Mesijas rankraštis, prie kurio jis dirbo 
vėliau, neišliko. Žydą Schulzą naciai uždarė Drohobičo gete 
ir ten nužudė. 

Pradėjus kalbėti apie Schulzą, tuojau prisimenamas Kafka. 
Schulzas žavėjąsi Kafka, ir 1936 metais išėjo jo verstas Proce- 
sas. Jo proza rie mažiau negu Kafkos griauna įsivaizdavimą 
to, kas paprastai vadinama romanu ar apsakymu. Abi Schulzo 
knygas sudaro istorijos, kurias jungia pasakotojo personažas — 
šiek tiek fantasmagoriško autoriaus „aš“ projekcija. Pasa- 
kotojas porina savo nuotykius provincijos mieste, kur viskas 
deformuota, padidinta, iškreipta ir autoriaus vaizduotės pa- 
versta sapnu. Šie nuotykiai atskleidžia kai kurias absurdiškas 
materijos savybes. Dėl savo nepastovumo materija Schulzui 
visada atrodė tikras stebuklas. Pavidalai pumpuruoja pavida- 
lais, išnyksta ir vėl pavirsta kuo nors netikėtu. Nors tikrai 
Schulzas ir Kafka šiek tiek panašūs (abu persekiojantis tėvo, 
stebuklingą gyvenimą baigiančio tarakono pavidalu, paveiks- 
las), Schulzo talentas savitas, o jo giminystė su Prahos rašyto- 
ju kur kas gilesnė, nei gali siekti literatūrinės įtakos. Origina- 
lumo ir jėgos Schulzas sėmėsi iš gimtojo miesto. Mokėdamas 
paprasčiausius daiktus pagauti metaforos tinklu, jis tėvo 
krautuvės pardavėjus, tarnaitę Adelę ir patį tėvą padarė mi- 
tologinėmis būtybėmis, būties parabolės herojais. Vis dėlto ne 
„faktų literatūroje“, o pranašingose Schulzo fantasmagorijo- 
se šis žydiškas miestas surado savo atspindį, tegu ir defor- 
muotą kreivų autoriaus proto veidrodžių. Jo humoras, intui- 
cija (stebina moderniausios Drohobičo gatvės vaizdas iš „Kro- 
kodilų gatvės“, lygiai taip pat sėkmingai galintis perteikti 
žmogaus susvetimėjimą didžiuosiuose Amerikos miestuose), 
kalbos metaforų gausa patvirtina Schulzą šlovinusių ket- 
virtojo dešimtmečio jaunųjų literatų ir Lenkijos literatūros 
akademijos, vainikavusios jį „aukso laurais“, vertinimų tei- 
singumą. Šiandien Schulzas laikomas vienu iškiliausių tarpu- 
kario prozininkų. 

Maria Literatūros kritikus suglumino romanisčių, išsikovojusių 
Kuncewicz Įabiausiai skaitomų prozos autorių pozicijas, antplūdis. Ar 
(1833-1989) dažnai pasitelkiamas ekonominis šio reiškinio priežasties 
aiškinimas teisingas, ar ne (esą moterys turėjo daugiau laiko 
rašyti, nes jų duonpelniams vyrams teko sunkiai dirbti), mo- 
terų rašytojų sąrašas gana įspūdingas. Tačiau tik keletas jų 
galėjo prilygti Marijai Kuncewicz aiškiu bei grakščiu rašinių 
stiliumi ir gerai apgalvota kompozicija. Universitetinės stu- 
dijos —- prancūzų literatūra Nansi, lenkų literatūra Krokuvoje 
bei Varšuvoje, dainavimas Varšuvos ir Paryžiaus konserva- 
torijose - atrodo, gerai parengė ją šiai užduočiai. Ji debiutavo 
1918 metais tame pačiame žurnale, Pro Arte et Studio, kuriame 
pirmuosius žingsnius žengė „Skamandro“ poetai, ir sukinėjosi 
tuose pačiuose Varšuvos literatūriniuose sluoksniuose. Ska- 
mandritams bent jau iš pradžių stengiantis grąžinti lenkų po- 
eziją, per dažnai turėjusią tarnauti tautos ir visuomenės rei- 
kalams, į „normalias“ vėžes, Marija Kuncewicz bandė siekti 
panašių prozos tikslų. Tai reiškė nesuinteresuotą Žmogaus 
psichologijos nagrinėjimą, nekreipiant dėmesio į politinį jo 
angažuotumą. Daugybė jos apsakymų ir du romanai - Vyro 
veidas (Twarz męžczyzny, 1928) ir Svetimtautė (Cudzoziemka, 
1936) - įgalina paskelbti šią autorę pačia vakarietiškiausia iš 
visų lenkų amžininkų individui skiriamo dėmesio prasme. 
Svetimtautės herojė elgiasi keistai, vertinant jos viduriniosios 
klasės šeimos kriterijais, dėl savo psichologinio „kitoniškumo““. 
Tad šis romanas - tai detali „charakterio“, nulemto paveldi- 
mumo dėsnių, paslėptos šerdies, skiriančios jį nuo kitų žmo- 
nių, studija. Truputį liūdna, kad šis romanas pasirodė kaip tik 
tuo metu, kai pačiu charakterio, kaip savarankiškos esaties, 
buvimu suabejojo tie lenkų rašytojai, kurie, pradedant Irzy- 
kowskiu, tirpdė jį psichologinėje ar socialinėje priešistorėje. 
Marija Kuncewicz yra taip pat pirmojo lenkiško „radijo roma- 
no“ autorė. Skaitomas per mikrofoną kartą per savaitę, jis su- 
silaukė milžiniško populiarumo; vadinosi Ponų Kovalskių šio- 
kiadieniai (Dni powszednie panstwa Kowalskich, išleistas 1938 
metais). Užėjus naciams ji išvyko iš Lenkijos, nukeliavo į Prancū- 
ziją, nuo 1940 iki 1955 metų gyveno Anglijoje, po to įsikūrė Jung- 
tinėse Valstijose. Nuo tada ilgam laikui sugrįždavo į Lenkiją. 
Sunku šioje vietoje susilaikyti nuo pastabos, kuri kiek nušviečia 

keblią lenkų rašytojo padėtį: geriausio užsienyje rašyto psicho- 
loginio Marijos Kuncewicz romano Girininkas (Lesnik, 1952) 
veiksmas vyksta Lenkijos kaime 1863 metų sukilimo laikais. 
Užaugusi intelektualioje žinomo Varšuvos mokslininko ir 
publicisto Waclawo Nalkowskio šeimoje, Zofija Natkowska 
jaunystėje buvo viena tų apsišvietusių moterų, kurių knibždėte 
knibždėjo „Jaunosios Lenkijos“ laikais. Romanuose, išleistuose 
prieš Pirmąjį pasaulinį karą, pradedant Moterimis (Kobiety, 
1906), ji paeiliui nusidėjo visomis tos epochos nuodėmėmis: 
estetizmu, pretenzingumu, apsimestiniu psichologiniu gilumu. 
Po karo kritikai Natkowską vadino geriausia psichologinio 
romano atstove, jos knygos buvo verčiamos į kitas kalbas. Ta- 
čiau brandžiausias jos veikalas pasirodė vėliau - tai Riba (Gra- 
nica, 1935). Autorės mąstymas, perėjęs visą gamą Europoje 
viena kitą keitusių intelektualinių madų, pajungtas naujai dis- 
ciplinai, šiame romane pasiekė kulminaciją. Charakteriai, ku- 
riuos ji anksčiau tyrinėjo nepriklausomai nuo jiems visuome- 
nės teikiamo socialinio vaidmens, dabar įgavo tvirtą socialinės 
padėties pagrindą. Tai romanas apie „schemų“ įkalintus žmo- 
nes, o tos „schemos“ tokios tvirtos, jog ne tik koreguoja perso- 
nažų elgseną, bet smelkiasi iki pat jų vidinių motyvacijų 
šerdies. Tai taip pat plati lenkų inteligentijos, ypač pažangio- 
sios ir socialistinės, analizė; visus tuos Žeromskio ir Strugo 
skaitytojus, po 1918 metų tikėjusius savo siekių kilnumu, pa- 
mažu įtraukė nusistovėjusi tvarka ir privertė veikti taip, kaip 
diktavo „schema“. Dramatišku siužetu su daugybe antraeilių 
charakterių bandoma nužymėti ribą, kurią žmogiškos būtybės 
tuščiai stengiasi peržengti, nors ir sunkiai grumiasi, siekda- 
mos įgyti tikrąją savastį. Ši riba nepriklauso nei nuo jų valios, 
nei nuo jų gėrio ir blogio supratimo. Ji priklauso nuo jų užima- 
mos vietos sistemoje, kuri nulemia jų santykius su kitais 
žmonėmis, ji priklauso nuo jų socialinės kilmės, profesijos ir 
pinigų. Tad Nalkowska kvestionuoja pačią charakterio kaip 
savarankiškos esaties, išlaikančios savo esmę per visus, kad ir 
pačius sunkiausius bei grėsmingiausius, pasikeitimus, idėją. Jos 
manymu, ši „schema“ tokia agresyvi, jog iš vidaus pakerta bet 
kokį siekiamą elgesio tęstinumą, ir tikriausiai žmogus viso labo 
tėra toks, kokį jį mato kiti. Filosofines ir politines tokio teiginio 
išvadas su pasitenkinimu pastebėjo marksizmui prijaučiantys 

kritikai. Romanas Riba, žinoma, yra ir reikšmingas socialinės 
analizės pavyzdys, o jo pasirodymo data daro jį vienu „niū- 
riojo ketvirtojo dešimtmečio“ riboženklių. Po 1945 metų Nalt- 
kowska buvo aktyvi literatūrinio savaitraščio Kužnica (Kalvė) 
redkolegijos narė, Seimo deputatė, Komisijos nacių nusikal- 
timams tirti narė. Be politinio romano Gyvenimo mazgai (Węzty 
žycia, 1948), ji išleido dokumentinių apsakymų apie nacių 
genocidą rinkinį, pavadintą Medalionai (Medaliony, 1946). 


Witold Gombrowicz (1904-1969) 


Witoldas Gombrowiczius atėjo į pasaulį pasiturinčioje bajorų 
šeimoje. Po Antrojo pasaulinio karo jam pavyko išsikovoti 
tarptautinę šlovę ir tuo pat metu jaunesniųjų kolegų Lenkijoje 
pripažinimą - šie jį laikė neabejotinu savo mokytoju, nors jis 
nuo 1939 metų gyveno užsienyje. Minėti savo genealogiją buvo 
tiesiog nepriimta to meto literatūriniuose sluoksniuose, bet 
kaip tik dėl to rašytojas dažnai ją pabrėždavo, ir šitoks prieš- 
taravimas priimtoms elgesio normoms pasidarė būdingas jo 
„metodui“. Jis baigė Varšuvos universitetą, po to studijavo filo- 
sofiją ir ekonomiką Paryžiuje, tačiau metė pradėtą teisininko 
karjerą, debiutavęs literatūroje keliais beprotiškais apsaky- 
mais — Brendimo laikotarpio dienoraštis (Pamiętnik okresu dojrzewa- 
nia, 1933). Ne mažiau beprotiškas buvo jo romanas Ferdidurkė 
(Ferdydurke, 1938) ir pjesė Ivona, Burgundų kunigaikštytė (Iwona 
ksiežniczka Burgunda, 1938). Žodį „beprotiškas“ pavartojome 
todėl, kad Gombrowiczius linksmino publiką bufonadomis. Iš 
tikrųjų jis žaidė, nuolat provokuodamas skaitytoją, ir varė jį į 
kampą, versdamas pripažinti nemalonias tiesas. Filosofinio 
proto, bet nejaučiantis jokios pagarbos universitetuose dėsto- 
mai filosofijai, jis nekeliaklupsčiavo ir prieš literatūrą. Šaipėsi 
iš jos kaip iš snobiško ritualo, o pats ją praktikuodamas stengėsi 
išvengti bet kokių visuotinai priimtų taisyklių. 

Drauge su Stanistawu Ignacu Witkiewicziumi ir savo bičiu- 
liu Bruno Schulzu Gombrowiczius radikaliai nutraukė ryšius 
su devynioliktojo šimtmečio romanu - „gyvenimo veidrodžiu“. 
Jo kūriniai - tai mitai, sukonstruoti tam, kad perteiktų jo mintis 
apie būtį, kuri per daug sudėtinga, kad pavyktų ją apibūdinti 
traktatais; įvairių jo kūrinių siužetai susiję tarpusavyje kontra- 
punktiniais aliuzijų ryšiais. Aiškinant Gombrowicziaus tekstus 

naudotasi Heideggerio ir Sartre'o citatomis, tačiau šių filosofų 
idėjų rašytojas nesiskolino, galima kalbėti tik apie sutapimą 
(Sartre'o knygos, pavyzdžiui, išleistos vėliau). Visą Gomb- 
rowicziaus kūrybą ženklina autentiškumo vaikymasis, iš čia 
jo Žavėjimasis paauglyste. Paauglys kupinas prieštaravimų, 
kuriuos taip pat galima laikyti galimybėmis; jis gali įgauti 
vienokį ar kitokį pavidalą. Kai paauglį įtraukia suaugusiųjų 
pasaulis, jis įgauna ne savitą pavidalą, o tą išankstinį, sufor- 
muotą abipusių suaugusiųjų santykių. 

Ferdidurkė - tai pasakojimas apie trisdešimtmetį, kurį pik- 
tavališkas mokyklos direktorius-burtininkas Pimka paverčia 
moksleiviu. Pirmojoje dalyje dėstomi herojaus nuotykiai gim- 
nazijoje, kur mokymas yra sustingęs į ad nauseam kartojamas 
formules ir kur jaunuoliai verčiami garbinti tokį ir tokį didį poetą 
vien „todėl, kad jis yra didis“. Negana to, jaunuoliai, likę vieni, 
pasiduoda sustingusiai nuostatai - „berniukai turi būti ber- 
niukai“ (keiksmažodžiai, gyrimasis ir t.t.). Herojus, kuris yra 
taip pat ir pasakotojas, pralaimi savo išsivadavimo kovą, ka- 
dangi bėgdamas nuo gimnazijos „schemų“ patenka į jaunų 
Varšuvos inteligentų šeimą ir susiduria su nauja vergove: 
progresyvizmu, prietarų atsisakymu, drąsiu požiūriu į seksą; 
viskas atrodo „nestandartiška“, bet vėl — tai lygiai taip pat 
sustingusios formos, taisyklės, kanonai. Herojus pabėga dar 
kartą, turėdamas miglotą viltį atgauti savo tapatybę kaime, ne 
kaip nors susiliedamas su gamta, o susibroliaudamas su savo 
draugu - kaimo bernu, įkūnijančiu primityvią sveikatą. Trečio- 
joje dalyje vaizduojamos naujos nelaimės, kadangi dvare, kur 
herojus gyvena, tiek šeimininkai, tiek tarnai automatiškai kar- 
toja veiksmus ir nuostatas, derančias šeimininkams ir tarnams. 
Pasikartojantis romano motyvas - tai „kupeta“, besiraitančių 
kūnų pragaras, kada romano personažai verčia kits kitą ant 
grindų, apimti keisto įsiūčio. Ta besiraitanti masė - tai tikriau- 
siai vienintelio tikro žmogiško kontakto įvaizdis. Paauglystės 
ir brandos, autentiškumo ir formos priešpriešą taip pat galima 
suvokti kaip gamtos ir kultūros supriešinimą. Gombrowicziaus 
manymu, žmonės, „tie amžini artistai“, formuoja vienas kitą 
vienas kito suvokimu. Žmogus kiekvieną akimirką „prisitaiko“ 
prie to, ko iš jo laukiama, pagal jam skirtą vaidmenį — taip 
moksleiviai vienas iš kito tikisi keiksmažodžių ir pagyrų. Tikro 

individualumo pasiekti neįmanoma, kadangi žmogus visada 
įtrauktas į tarpusavio priklausomybę su kitomis žmogiškomis 
būtybėmis. Gombrowiczius net kalba apie „tarpžmogišką baž- 
nyčią“, turėdamas omenyje tai, kad mes kuriame vienas kitą, 
neegzistuodami patys savaime. Žmonės, kuriuos sutinkame 
kiekvieną akimirką, užkrečia mus savo elgesiu, ir net jei tam 
elgesiui priešinamės, nesame laisvi, kadangi pats priešinima- 
sis - tai schema, į kurią pakliūvame. Ir atvirkščiai: jeigu asmens 
elgesys tam tikroje grupėje skiriasi nuo grupės elgsenos, 
neatitikimas išlaisvina ištisą schematiškų atoveiksmių gran- 
dinę. Gombrowiczius tai pagrindžia pjesėje Ivona, Burgundų 
kunigaikštytė: sosto įpėdinis, vaikščiodamas po parką, maiš- 
tauja prieš schemą, nurodančią jaunuoliui mergintis gražioms 
ir patrauklioms merginoms. Jis pastebi sėdinčią ant suolelio 
Ivoną. Tai labai negraži būtybė, kenčianti nuo blogos kraujo 
apytakos ir, dideliam ją lydinčių tetų nusiminimui, negalinti 
ištarti nė žodžio. Princas nusprendžia ją vesti ir pasiima į ka- 
raliaus rūmus kaip sužadėtinę. Čia jos stingulys netrukus su- 
kelia tikrą sprogimą. Kilnusis dvaras, kaip ir pats karalius su 
karaliene, reaguoja į Ivonos sustingimą pirmiausia sche- 
matišku susierzinimu, vėliau sadizmo priepuoliais, kol ga- 
liausiai Ivonai patiekiama žuvis su kaulais, tikintis, kad ji mir- 
tinai užsprings; tai princo sužadėtinė ir padaro. Pjesė daug 
pasako apie Gombrowicziaus provokacijų metodą. Visa, kas 
ardo „formą“, yra gera, tačiau rašytojas taip ir neišsprendė 
gamtos-kultūros priešpriešos. Darydamas tai jis turėtų pripa- 
žinti, kad Žmogus gali ištrūkti iš „tarpžmogiškos bažnyčios“. 
Gombrowicziui visada šalia bandymo išsiveržti iš „formos“ 
egzistuoja ir jos priėmimo būtinybė, kadangi kiekviena anti- 
forma sustingsta į naują formą. Tačiau kiekviena jo knyga - tai 
naujas bandymas išreikšti dar vieną tokių pastangų atmainą 
ir sulaužyti dar bent vieną šventą meno taisyklę. Savo Dieno- 
raštyje ir įromanus įmontuotose esė jis užsipuola neautentišku- 
mą, pavyzdžiui, tokių žmonių, kurie ragina vienas kitą Ža- 
vėtis koncertu, meno paroda ar literatūros šedevru. Visuose 
prieš karą išleistuose veikaluose Gombrowiczius tyčiojasi iš 
dirbtinių santykių, žmonių bendravimą pavertusių vaidmenų 
atlikimu. Tokia pat sąmoninga arogancija jis kliovėsi ir tolimes- 
niuose žygiuose. 

1939 metų vasarą Gombrowiczius išplaukė į Lotynų Ame- 
riką ir, prasidėjus karui, turėjo išlipti į krantą Buenos Airėse. 
Daugelį metų jis gyveno Argentinoje, rašydamas lenkiškai, ir 
tai nestebina, kadangi lingvistinė žaismė - gyvybingiausia jo 
kūrybos dalis. Romano Transatlantikas (Trans-Atlantyk, 1953) 
veiksmas vyksta Argentinoje, bet jo kalba parodijuoja septy- 
nioliktojo šimtmečio lenkų memuaristų stilių. Daugelis laiko 
jį brandžiausiu Gombrowicziaus veikalu, kadangi jame atvirai 
nagrinėjama tema, slypinti visuose šio autoriaus kūriniuose: 
kaip savo „lenkiškumą“, jaučiamą tartum žaizdą ir skaudulį, 
paversti jėgos šaltiniu. Lenkas - tai nebrandi žmogiška bū- 
tybė, paauglys, ir todėl jį sunkiau įsprausti į „formą“. 

Paties Gombrowicziaus nuomone, raktas į jo mąstymą gali 
būti pjesė Sutuoktuvės (Šlub, 1953). Jos paviršiniame sluoks- 
nyje, pačioje fabuloje, vaizduojamas Antrojo pasaulinio karo 
kareivio (Henriko) sapnas. Košmaro metu jis grįžta namo ir 
išvysta visišką nuosmukį - prasigėrusį smuklininką tėvą ir 
kekšę sužadėtinę. Pjesės idėją autorius paaiškina įžangoje: 

Žmogus priklauso nuo to, kas atsiranda „tarp“ žmonių. Ir nėra jam 
kito dieviškumo nei tas, kuris užgimsta iš žmonių. 

Tad štai kokia ta „žemiška bažnyčia“, apsireiškianti Henrikui per sapną. 
Čia žmonės jungiasi į tam tikrus Skausmo, Baimės, Juokingumo ar Pas- 
lapties pavidalus, į nenuspėjamas melodijas bei ritmus, į absurdiškas sąjun- 
gas bei situacijas ir, pasiduodami joms, esti sukuriami to, ką patys sukūrė. 
Toje žemiškoje bažnyčioje žmogaus dvasia šlovina tarpžmogišką dvasią. 

Henrikas iškelia savo tėvą į karalius tam, kad tėvas jį sutuoktų; po 
to pats pasiskelbia karaliumi ir pats nori save sutuokti. Šiuo tikslu bando 
priversti savo pavaldinius suteikti jam dieviškumo: jis pats geidžia tapti 
savo paties Dievu. 

Tačiau visa tai įvyksta per Formą: t.y. žmonės, santykiaudami tarpu- 
savyje, primeta vienas kitam vienokį ar kitokį buvimo, kalbėjimo, veikimo 
būdą... ir kiekvienas deformuoja kitą, tuo pat metu kito deformuojamas. 


Tokios filosofijos atveriamos perspektyvos aiškiai atsisklei- 
džia dideliame monologe, kurį pusiau eilėmis deklamuoja 
Henrikas antrajame veiksme: 


Jei ir būčiau pats sveikiausias... protingiausias... 
Pats nuosaikiausias... 

Juk tai kiti vertė mane daryti 

Darbus baisius... žudikiškus, taip pat 

Beprotiškus, idiotiškus, taip, taip, paleistuviškus... 

Kyla paprastas klausimas: jeigu kas nors porą metų eina bepročio pareigas, 
argi nėra beprotis? Ir kas iš to, kad esu sveikas, jei mano darbai paliegę... 
Vladai? Tačiau tie, kurie mane į šią beprotystę įstūmė, taip pat buvo sveiki 

Ir protingi, 

Ir nuosaikūs... Bičiuliai, draugai, broliai, šitiek 

Sveikatos, 

O toks nesveikas elgesys? Šitiek proto, 

O vis dėlto tiek beprotybės? Tiek žmoniškumo, 
O vis dėlto tiek žvėriškumo? Ir kas iš to, kad kiekvienas, atskirai paėmus, 
yra visiškai blaivus, protingas, nuosaikus, jeigu visi drauge esame vienas 
milžiniškas beprotis, kuris įnirtęs 

Raitosi, urzgia, staugia, puola į priekį 

Aklai, savo ribas peržengdamas 

Ir save iš savęs išplėšdamas... Mūsų beprotybė 

Yra už mūsų, išorėje... Ten, ten, išorėje... 

Kur pasibaigiu aš, ten prasideda 

Mano nebesivaldymas... Ir nors ramiai 

Savy gyvenu, vis dėlto tuo pat metu 

Už savęs klajoju ir tamsiose 

Laukinėse erdvėse, naktiniuose plotuose 

Kažkokiam beribiškumui atsiduodu! 


Šis Henriko monologo trečiajame veiksme fragmentas netgi 
dar iškalbingesnis: 


Atmetu bet kokią tvarką, bet kokią idėją, 
Netikiu jokia abstrakcija, doktrina, 

Netikiu nei į Dievą, nei į Protą! 

Jau gana tų dievų! Duokit man žmogų! 
Tebus jis, kaip aš, nenuovokus, nesubrendęs, 
Neišbaigtas, tamsus ir neaiškus, 

Kad su juo šokčiau! Žaisčiau! Kovočiau! 
Prieš jį apsimesčiau! Jam gerinčiausi! 

Jį prievartaučiau, su juo mylėčiausi, per jį 
Kurčiausi vis iš naujo, kad augčiau ir augdamas 
Pats save tuokčiau žmogiškoje bažnyčioje! 


Po Sutuoktuvių pasirodė romanai Pornografija (Pornografia, 
1960), Kosmosas (Kosmos, 1965) ir nauji Dienoraščio (Dziennik, 
1953-1968) tomai. Kiekvienoje naujoje knygoje Gombrowiczius 
plėtojo ir gilino savo filosofiją. Kosmose vaizduojamas siau- 
bingas matavimas, kuriame išnyksta bet kokie žmogaus elgesį 
ir net pačią materiją valdantys dėsniai - kadangi jie priklauso 
nuo stebėtojo, kuris nutaria pasirinkti tą, o ne kitą išeities 
tašką, nulemiantį ištisas samprotavimų sekas. Šis, galėjo būti 

kitaip“ principas tinka ne tik Gombrowicziaus romanų pa- 
sauliui, bet ir jo literatūrinėms procedūroms. Pasitelkime citatą 
iš trečiojo Dienoraščio tomo (1966 metų balandis): 


Nustatau du išeities taškus, dvi labai viena nuo kitos nutolusias ano- 
malijas: a) pakartas žvirblis; b) Katasios lūpų asociacija su Lenos lūpomis. 
Šios dvi mįslės ims reikalauti prasmės. Siekdamos visumos, viena įsi- 
smelks į kitą. Prasidės spėjimų, asociacijų, užuominų rinkimo procesas, 
kažkas ims rastis, bet embrionas gana siaubingas... ir ta niūri mįslė neat- 
skleista, ji šaukte šauksis ją įminti... ieškos paaiškinimų, tvarkančios 
idėjos. 
Kokio nors nuotykio, skandalo su tikrove, šitaip besiverčiančia iš miglos! 
Destruktyvus Gombrowicziaus talentas visada siekė su- 
griauti tvirtus skaitytojo įsitikinimus ir priversti jį suabejoti 
savo tariamomis vertybėmis. Kosmose jis meta abejonės šešėlį 
ant pačios veiksmo, kuriuo mes suvokiame paprasčiausius 
dalykus, prigimties. Pacituokime to paties Dienoraščio sky- 
riaus fragmentą: 


[-..] iš begalybės aplink mane vykstančių reiškinių pasigaunu vieną. Pa- 

stebiu, pavyzdžiui, peleninę ant savo stalo (likusieji daiktai nuslysta į nebūtį). 

Jei pajėgiu pagrįsti, kodėl pastebėjau būtent peleninę („noriu nukrėsti 
cigaretės pelenus“), viskas gerai. 

Jei pastebiu peleninę atsitiktinai, be jokio tikslo, ir nekreipiu į tą pa- 
stebėjimą dėmesio, taip pat viskas normalu. Jeigu vis dėlto, pastebėjęs 
bereikšmį reiškinį, grįžtu prie jo antrą kartą - blogai! Kodėl ją pastebėjai 
dar kartą, jeigu ji bereikšmė? Vadinasi, ji tau šį tą reiškia, jeigu sugrįžai?.. 
Štai taip, dėl paties fakto, kad nepagrįstai sulaikei savo dėmesį ties kokiu 
nors reiškiniu sekundę ilgiau, tas dalykas jau pradeda išsiskirti, tampa 
reikšmingas... Ne, ne (giniesi), tai paprasta peleninė! - Paprasta? Kodėl 
giniesi nuo jos, jeigu paprasta? 

Taip reiškinys pradeda persekioti. 

Ar tikrovė savo esme nėra obsesiška? Jei savo pasaulius konstruojame 
jungdami reiškinius, nenustebčiau išgirdęs, jog pačioje laikų pradžioje įvy- 
ko dukartinis sujungimas. Jis chaose nužymi kryptį ir esti tvarkos pradžia. 


Išvertus jo kūrinius į prancūzų, vokiečių, švedų, anglų kal- 
bas ir septintajame dešimtmetyje pastačius jo pjeses Paryžiuje, 
Gombrowiczius susilaukė Vakarų Europos kritikų pripaži- 
nimo. Tuomet jis išvyko iš Argentinos, kurį laiką gyveno Vaka- 
rų Berlyne, po to įsikūrė Prancūzijos pietuose. 1967 metais už 
Kosmosą jis gavo dvidešimties tūkstančių dolerių Tarptautinę 
leidėjų literatūros premiją (Prix Formentor). 

Antrojo pasaulinio karo pradžioje Gombrowiczius jau buvo 
subrendęs rašytojas, bet to paties negalima pasakyti apie daug 
žadančiais prozininkais laikytus jaunus autorius, kurių vardai 
dažnai skambėjo apie 1935-1939 metus. Tai Adolfas Rudnickis 
(1912-1990), Jerzas Andrzejewskis (1909-1983), Tadeuszas 
Breza (1905-1970) ir Teodoras Parnickis (1908-1988). Produk- 
tyviausiai rašė Rudnickis: išleido penkias knygas. Bet kūry- 
bingumo viršūnę jis pasiekė vėliau, karo ir pokario metais, 
paveiktas Lenkijos žydų tragedijos. Andrzejewskį, 1939 me- 
tais gavusį Lenkijos literatūros akademijos premiją už romaną 
Širdies darna (Lad serca, 1938), kuriame jaučiama Georges'o 
Bernanoso įtakos pėdsakų, kritikai skyrė prie katalikiškų ro- 
manistų, bet paskui jis pasuko visiškai skirtingu keliu. Breza, 
eksperimentinio, psichologinio romano Adam Grywatd (1936) 
autorius, taip pat vėliau pakeitė orientaciją. O Parnickis 1937 
metais romanu apie penktojo šimtmečio Romą Aecijus, pasku- 
tinis romėnas (Aecjusz, ostatni Rzymianin) pradėjo ilgą istorinių 
romanų rašytojo kelią. 


Janusz Korczak (1878-1942) 


Šį neeilinį žmogų, kuris aktyviausiai reiškėsi 1918-1939 me- 
tais, reikia minėti šiame skyriuje. Korczakas - tai gero varšu- 
viečio rašytojo ir gydytojo Henryko Goldszmito literatūrinis 
slapyvardis. Po kelerių metų praktikos jis metė mediko karjerą 
ir tapo Žydų našlaičių prieglaudos savo gimtajame mieste 
direktoriumi, atsidėdamas vaikų auklėjimui. Jis pradėjo taikyti 
savo paties sugalvotą naujovišką, paremtą savivalda pe- 
dagoginį metodą. Jo meilė ir pagarba vaikui persmelkia viską, 
ką jis rašė: prozą jaunimui ir apie jaunimą, trumpus straips- 
nius, radijo pokalbius. Vaikai jo kūriniuose turi įgimtą teisin- 
gumo jausmą ir daugeliu atvejų būna rimtesni už suaugu- 
siuosius. Korczako humoras ir humanistinė filosofija geriausiai 
atsispindi į pasakas panašiose jo apysakose. Karalius Motiejukas 
Pirmasis (Krėl Macius Pierwszy, 1923) pasakoja apie berniuką 
karalių, kuris nori pakeisti blogai suaugusiųjų valdomą pa- 
saulį, tačiau jį nuverčia nuo sosto ir ištremia į negyvenamą salą. 
Kai vėl būsiu mažas (Kiedy zndw będę maty, 1925) - tai žavus pa- 
sakojimas apie vyrą, su burtų pagalba pavirtusį vaiku (tą pati 
idėja vėliau atsiranda Gombrowicziaus Ferdidurkėje). 

Pasiaukojamas Korczako gyvenimas ir didvyriška mirtis 
padarė jį kone mitiniu herojumi, pasauliečio šventojo pavyz- 
džiu. Per Antrąjį pasaulinį karą jam, žydui, bičiuliai lenkai 
pasiūlė saugų būdą pabėgti iš Varšuvos geto, bet jis atsisakė 
ir pasiliko našlaičių prieglaudoje. Kartu su vaikais naciai jį 
išvežė į Treblinkos naikinimo stovyklą. 


Esė ir tarpiniai žanrai 


Labai mėgstama lenkų skaitančiosios visuomenės nebe- 
letristinė proza išsikovojo reikšmingą vietą lenkų literatūroje, 
įžengusi į kitose šalyse dažnai skiriamas beletristikai valdas. 
Tarpukario laikotarpiu esė knygos, ypač rašytos Boy-Želens- 
kio ir Karolio Irzykowskio, spaudoje sukeldavo karštus gin- 
čus. Apie 1930 metus nauja kritikų karta į literatūrinę areną 
atnešė naujų įžvalgų. Viena vertus, jie buvo atviri rusų forma- 
listų teorijoms; apie pastarųjų veikalus - kai kurie jų buvo iš- 
versti į lenkų kalbą - diskutuota universitetų seminaruose. Ki- 
ta vertus - jie domėjosi Stanistawo Brzozowskio mintimis, 
kaip ir fenomenologija (kurią propagavo Maxas Scheleris) ir 
prancūzų „personalizmu“ (kurį dėstė Emmanuelis Mounier). 
Pokarinėje Lenkijoje kai kurie išlikę talentingi kritikai aktyviai 
dalyvo literatūriniame gyvenime ir daug nuveikė puoselė- 
dami literatūros tęstinumą, kuris Lenkijoje turbūt labiau buvo 
jaučiamas nei kurioje nors kitoje Rytų Europos šalyje. 

Čia reikėtų paminėti reiškinį, labai būdingą Lenkijai tragiš- 
kų 1939 metų įvykių išvakarėse. Prieš Pirmąjį pasaulinį karą 
nemažai žmonių buvo išauklėti antinacionalizmo ir pagarbos 
visuotinei „Europos civilizacijai“ dvasia, tačiau tuo pat metu 
giliai suleidę šaknis į savo regionines tradicijas. Tokie žmonės 
rašydami puikiai suvokė, kaip išlaikyti pusiausvyrą tarp jų 
„europietiškumo“ ir ištikimybės per daugelį lenkų istorijos 
šimtmečių perduodamam paveldui. Tuo, pavyzdžiui, pasižy- 
mėjo eseistas Jerzas Stempowskis (1894-1969), kurio subtilumas 
turėjo įtakos keletui jaunų autorių. Gimęs Ukrainoje, publicis- 
to šeimoje, jis studijavo humanitarinius mokslus Krokuvoje, 
Miunchene ir Ciūriche, kur 1914 metais apgynė disertaciją, 

pavadintą Antike und christliche Geschichtsphilosophie im I-V 
Jahrhundert. Šis tikras humanistas, romėnų saulėlydžio epochos 
žinovas savo eseistikoje, atrodo, sugrąžino neskubrų, ramų 
senosios Lenkijos dienoraščių bei užrašytų „šnekų“ (gawędy) 
ritmą ir jų kupiną išraitymų sąrangą. Jo ironiškų, iš pažiūros 
laisvų, erudicija paženklintų apmąstymų žavesys kilo iš to, 
kad jie visiškai nesiderino su įnirtingu dvidešimtojo amžiaus 
ritmu ir su visais jo fanatiškais naujaisiais tikėjimais. Šis 
aštuonioliktojo šimtmečio stiliaus skeptikas, žaisdamas pra- 
eities analogijomis, griovė tikėjimą naujųjų laikų ypatingumu, 
o nacionalizmo, karinio valdymo, antisemitizmo madą laikė 
puikybe, už kurią paprastai baudžia lemtis. Prasidėjus Ant- 
rajam pasauliniam karui, jis emigravo ir, po daugybės pavo- 
jingų nuotykių pasiekęs Šveicariją, joje įsikūrė. Jo pokarinių 
dešimtmečių esė, pasirašytos Pawelo Hostowieco slapyvar- 
džiu, daugiausia skelbtos Paryžiuje, išeivijos mėnraštyje Kul- 
tura, nemažai jų - bendru pavadinimu Neskubančio praeivio už- 
rašai (Notatnik niespiesznego przechodnia). Kai kurios pateko į 
knygą Esė Kasandrai (Eseje dla Kasandry, 1961). 

Iš jaunesnių eseistų artimiausias Stempowskio dvasiai bu- 
vo Bolestawas Micinskis (1911-1943), daug žadantis poetas ir 
filosofas, kurio darbus nutraukė ankstyva mirtis. Jo Kelionės 
į pragarą (Podrože do piekiet, 1938) - tai esė apie simbolines ke- 
liones į pasąmonės pasaulį literatūroje rinkinys: pavadinime 
turimas omenyje Uliso Žygis į mirusiųjų karalystę. Kanto 
portrete (Portret Kanta, 1947) autorius bando patekti į vokiečių 
filosofo minčių pasaulį aplinkiniu keliu, patraukliai apraši- 
nėdamas jo tvarkingą, pedantišką kasdieninį gyvenimą. 

Šiek tiek savo kilme, išsilavinimu ir pažiūromis panašus į 
Stempowskį ir Stanistawas Vincenzas (1888-1971). Kilęs iš 
prancūzų naujakurių šeimos, prieš keletą šimtmečių savo gim- 
tąjį Provansą iškeitusios į Karpatų kalnus ir susiliejusios su 
lenkų bajorija, Vincenzas užaugo stebuklingame pasaulyje, 
išlaikiusiame patriarchalinę, pastoralinę civilizaciją. Prieš 
padalijimus šis Europos užkampis priklausė lenkų Respublikai, 
vėliau (Vincenzo vaikystės ir jaunystės laikais) Austrijos im- 
perijai, o 1918-1939 metais —- Lenkijai. Jame gyveno įvairių 
tautybių Žmonės, išpažįstantys skirtingus tikėjimus ir kalban- 
tys skirtingomis kalbomis. Šios Huculų šalies pavadinimas kilo 

iš avių augintojų, kalbančių viena ukrainiečių tarmių, genties. 
Taip pat vartotos lenkų ir jidiš kalbos; kaip tik šiame krašte 
kažkada gyveno ir pamokslavo chasidizmo pradininkas Baal- 
-Šemas. Vincenzas, baigęs mokyklą gimtojoje provincijoje, stu- 
dijavo Vienos universitete ir ten 1914 metais įgijo daktaro 
laipsnį, apsigynęs disertaciją apie Hegelio religijos filosofiją. 
Tačiau tolimesnė jo kūryba siejasi ne su Hegeliu, o su meile tė- 
viškei. Lenkų aukštumose (Na wysokiej potoninie, t. 1, 1936, t. 2, 
3, skelbti tik fragmentai) - tai beveik unikalus Huculų krašto, 
tos šiandien jau užmirštos senovinės žinijos salos, kažkada 
stūksojusios šiuolaikinės civilizacijos viduryje, apeigų, pa- 
pročių ir legendų užrašymas. Knygos žanrą sunku apibūdinti. 
Tai iš dalies antropologinė saga, iš dalies atsiminimai, iš da- 
lies poema proza. Joje pagaunamas sakralinės, iškilmingos 
gyvensenos ritmas, įgalinęs taikiai ir harmoningai sugyventi 
skirtingų rasių bei tikėjimų Žmones. Religinei srovei dau- 
giausia atstovauja gausios istorijos apie chasidizmą; nepaisant 
švelniai juokaujamo tono, jose parabolės forma perteikiami 
rimti teologiniai tyrinėjimai — pavyzdžiui, istorijoje apie ba- 
lagulius, vežikus žydus, diskutuojančius, ar Dievas pasaulio 
pabaigoje atleis Samaeliui (Šėtonui), ar ne. Gal vienas slaptų 
Vincenzo tikslų ir buvo pavaizduoti pasaulį, taip greitai besi- 
traukiantį į praeitį, priešingą Žmones skiriančiai paaštrėjusio 
nacionalizmo neapykantai ir totalitariniams šūkiams. Lenkų 
aukštumas baigti prireikė daugelio metų. Per Antrąjį pasaulinį 
karą Vincenzas Karpatų kalnais pasiekė Vengriją, kur pragy- 
veno kelerius metus (jo esė apie vengrišką gamtovaizdį kal- 
bama ir apie jame įrašytą vengrų istoriją); vėliau, likęs ištiki- 
mas kalnams, jis įsikūrė Prancūzijos Alpėse. Vincenzas taip 
pat parašė esė apie Dantę ir senovės Graikiją. 

Prieš Pirmąjį pasaulinį karą europietiškas vidurinis moky- 
mas, paremtas dėmesiu klasikinėms kalboms, formavo tai, ką 
galima pavadinti delikačiu požiūriu į žmogaus reikalus. Tiek 
Stempowskis, tiek Vincenzas skaitė Homerą originalo kalba. 
Tą patį darė kitas to laikotarpio eseistas Janas Parandowskis 
(1895-1978), gimęs Lvove ir baigęs tenykštį universitetą, kur 
studijavo klasikinę filologiją. Jo esė daugiausia skirtos senovės 
Graikijos literatūrai ir istorijai; o romane Olimpinis diskas (Dysk 
olympijski, 1933) rekonstruojamas graikų požiūris į olimpines 

žaidynes. Kitas romanas Liepsnojantis dangus (Niebo w plomie- 
niach, 1936) šiek tiek panašus į teologinį traktatą. Jame kalbama 
apie jauno berniuko religinę krizę Pirmojo pasaulinio karo 
išvakarėse, jam susipažinus su vokiečių „liberaliųjų protestan- 
tų“ knygomis apie Jėzų ir krikščionybę. Didžiausias Paran- 
dowskio pasiekimas Lenkijoje po Antrojo pasaulinio karo — 
tai Odisėjos vertimas. Skaidri jo proza padarė šią knygą vienu 
didžiausių bestselerių. 

Šie keli autoriai pateikiami skaitytojo dėmesiui tam, kad 
patvirtintume, ką kalbėjome apie tam tikrą kultūrinį tęstinu- 
mą Lenkijoje - nuo šimtmečio pradžios iki dabartinio poka- 
rinio laikotarpio. 


492 


Apie lenkų eilėdarą 


Apie seniausias lenkų eilėdaros taisykles negalima pasakyti 
nieko konkretaus, nors daugelis penkioliktojo šimtmečio li- 
teratūros kūrinių liudija jas buvus. Būdingiausią formą ga- 
lėtume pavadinti netaisyklinga silabine: aštuonskiemenės 
eilutės kaitaliojasi su 6, 7, 9, 10 skiemenų. Pagal analogiją su 
liaudies dainomis buvo spėjama, kad principas rėmėsi frazės 
intonacija: eilutės pabaiga sutapo su frazės pabaiga. Tačiau 
kaip tas eiles skaitydavo, kokią reikšmę turėjo kirtis, neži- 
noma. Lenkų kalboje kirtis krinta ant kiekvieno žodžio prieš- 
paskutinio skiemens, tad tiktai vienskiemeniai žodžiai yra 
(nors ne visada) oksitoniški, t.y. tariami kirčiuotai, ir gali būti 
panaudoti vyriškiems rimams sudaryti. Tačiau būta laikų, kai 
kirtis dar nebuvo nusistovėjęs; šis procesas vyko laipsniškai. 
Penkioliktojo šimtmečio rimai, dažniausiai grupuojami aa bb 
Cc, yra taip pat labai „netobuli“ pagal vėlesnes normas, ir jei 
laikoma, kad darowal atitinka dal, o czas — obraz, kyla klau- 
simas, ar tariant oksitoninės galūnės turėtų netekti kirčio, ar 
neoksitoninės turėtų jį įgyti. O greičiausiai buvo tiesiog pri- 
imta rimuoti kirčiuotus ir nekirčiuotus skiemenis. Kalbant 
apie ankstyvąją lenkų poeziją formuojančias įtakas, viena 
vertus, derėtų paminėti čekų poeziją, kita vertus - bažnytinę 
muziką. Viduramžiška Velykų giesmė dar ir šiandien tebe- 
giedama kirčiuojant paskutinius skiemenis: 

Wesoty nam dzien dziš na-stal, 

Ktėrego z nas každy žą-dal, 

Tego dnia Chrystus zmartwych-wstal. 

Allelu-ja, Allelu-ja. 

Lotyniškos religinės giesmės vertimas, atliktas apie 1400 
metus, pradeda lenkų eilėdaros sistemų istoriją. Paeiliui atsi- 
rado trys tokios sistemos. Pirmoji buvo silabinė. Viduramžių 
lotynų kalba nekreipė dėmesio į garsų skaičių eilutėje; ji skai- 
čiavo skiemenis bei rimus. Skolinys, apie kurį kalbame, atnešė 
į lenkų poeziją jos populiariausią eilutę: 13 skiemenų, pada- 
lytų cezūros (7+6). Lotyniškas originalas prasideda šitaip: 


Pa-tris sa-pi-en-ti-a, Ve-ri-tas di-vi-na, 
Chris-tus Je-sus cap-tus est ho-ra ma-tu-ti-na. 


Silabinė eilutė su cezūra ėmė varžytis su senesnėmis formomis 
ir laimėjo šią kovą, bet įsitvirtino ne anksčiau nei šešioliktojo 
šimtmečio viduryje. Svyravimų vis dar pastebima Mikotajaus 
Rejaus kūryboje, tuo tarpu Jano Kochanowskio eilėse sila- 
bizmas jau tvirtai nusistovėjęs. Pastarasis sukūrė didelę įvai- 
rovę pavyzdžių, kuriais naudosis ateinančių šimtmečių poetai. 
Rimai atitiko bendrą šnekamosios lenkų kalbos kirčiavimą. 
Antroji sistema vadinama silabotonine. Kirčiuoti ir nekir- 
čiuoti skiemenys jungiasi į vienetus, šiek tiek panašius į garsų 
skaičiumi paremtą „pėdą“, iš čia jų pavadinimai: trochėjinė, 
daktilinė, jambinė ir t.t. Lenkų kalba dėl pastovaus kirčio ant 
priešpaskutinio žodžio skiemens natūraliai linksta į trochėją 
ir amfibrachį; tačiau naudojamos ir kitos pėdos su kai kuriais 
neišvengiamais nukrypimais eilutės pradžioje ir pabaigoje. 
Nieko nebūtų klaidingiau, kaip ieškoti laikotarpio, kada sila- 
binių sistemų vyravimas baigiasi, o silabotoninių prasideda. 
Silabizmas iki pat šių dienų liko lenkų poezijos pagrindas. 
Šiuose rėmuose eksperimentai su pėdomis tęsėsi ir buvo ypač 
ryškūs renesanso laikotarpiu Jano Kochanowskio poezijoje, 
vėliau „miestelėnų lyrikoje“, taikomoje prie šokių melodijų, 
dar vėliau klasikinėse Ignaco Krasickio eilėse. Didieji roman- 
tizmo poetai valdė tiek grynai silabinę, tiek silabotoninę ei- 
lėdarą, o Mickevičius kartą panaudojo (Konrade Valenrode) net 
lenkišką graikų hegzametro atitikmenį. Galima rizikuoti teig- 
ti, kad pėdos gerai tinka lenkų poezijai tik jeigu jos ne per 
daug įkyriai įaudžiamos į silabinę schemą. Ši kalba nemėgsta 
taisyklingo ritmo, sukuriančio, jei kas bando jį taikyti, mono- 
toniją. Tuo nusidėjo antrosios devynioliktojo šimtmečio pusės 
antraeiliai poetai, piktnaudžiavę silabotonine eilute. 

Trečiosios sistemos, vadinamos tonine, taip pat neįmanoma 
griežtai atskirti nuo ką tik aptartų. Ji remiasi kirčių, o ne 
skiemenų skaičiumi eilutėje. Problema ta, jog tą patį eilėraštį 
kartais galima balsu perskaityti dviem būdais: pabrėžiant 
arba pėdas, arba akcentuotų žodžių grupes. Toninė sistema 
aiškiai dominavo kai kuriose eiliuotose devynioliktojo šimt- 
mečio poeto Juliuszo Stowackio dramose ir Calderėno kūrinių 
vertimuose. Prie jos linko ir kai kurie to šimtmečio pabaigos 
poetai; jos galimybes atskleidžia Stanistawo Wyspianskio 
dramos ir Jano Kasprowicziaus poezija. 

Šios trys sistemos, egzistuodamos kartu, praturtino lenkų 
poezijos formas. Tai, ką tyrinėtojai vadina ketvirtąja sistema, 
yra ritmo, nekylančio nei iš skaičiuojamų skiemenų, nei iš 
kirčių, ieškojimas. Taikyti šią sistemą pradėjo avangardinės 
mūsų šimtmečio pradžios mokyklos, ją priėmė dauguma 
poetų, ypač po Antrojo pasaulinio karo. Kadangi frazė kiek- 
vienu atveju moduliuojama vis kitaip, pagal poeto tempe- 
ramentą, šios sistemos negalima išreikšti formule. Ji buvo 
taikyta praeityje, pavyzdžiui, baroko poezijoje, rašant ilgomis, 
Biblijos eilutes mėgdžiojančiomis frazėmis, ir kai kuriose 
„laisvose“ romantikų eilėse. 

